
ŠEŠTADIENIS 


PROLOGAS 


Klyksmas pervėrė oro kondicionieriumi vėdinamo viešbučio 
koridoriaus tylą. Vos prieš kelias sekundes į apartamentus įėjusi 
kambarinė kūkčiodama išlėkė lauk ir šaukdamasi pagalbos ėmė 
belstis į kitų kambarių duris. Vėliau jos viršininkas išbars ją už tokią 
isterišką reakciją, bet tuo metu ją buvo apėmęs siaubas. 

Nelaimei, tą popietę kambariuose buvo mažai gyventojų. Dauguma 
crožėjosi nepakartojamomis istorinėmis Čarlstono vietomis. Galiau- 
siai kambarinei pavyko pažadinti viešbučio svečią iš Mičigano, kuris, 
iškankintas neįprasto karščio, buvo grįžęs į kambarį nusnūsti. 

Nors netikėtai pabudintas vyriškis buvo dar apsnūdęs, jis iš karto 
suvokė, kad tik didelė nelaimė galėjo šitaip išgąsdinti kambarinę. 
Dar nevisiškai supratęs jos veblenimą, jis paskambino administra- 
toriui ir pakvietė pagalbą į viršutinį aukštą. 

Du Čarlstono policininkai, kurių patruliavimo rajone buvo nese- 
niai atidarytas viešbutis „Plaza“, atvyko greit. Išsigandęs viešbučio 
apsaugos darbuotojas nuvedė juos į viršutinio aukšto apartamentus, 
kuriuos kambarinė ketino tvarkyti, bet to jau nereikėjo: gyventojas 


negyvas tysojo ant grindų. 

Vienas policininkas atsiklaupė prie lavono ir aiktelėjo: 
— Viešpatie! Juk tai... 
— Taip, tai jis, — priblokštas patvirtino jo partneris. - Bus daug 


triukšmo, ar ne? 


1 SKYRIUS 


Jis pastebėjo moterį tą pačią akimirką, kai ši įėjo į paviljoną. Ji 
aiškiai išsiskyrė iš kitų moterų, apsirengusių aptemptais vasariškais 
drabužiais, minios. Keista, bet ji buvo viena. Kai ieškodama vietos 
atsisėsti moteris trumpam stabtelėjo, jos žvilgsnis užkliuvo už pa- 
kylos, kur grojo orkestras, slystelėjo šokių aikštele, ją supančiais 
staliukais ir kėdėmis. Pamačiusi neužimtą staliuką, ji nuėjo prie 
jo ir atsisėdo. Paviljonas buvo apvalus, maždaug trisdešimt metrų 
skersmens. Nors statinys buvo atviras, kūgio formos stogu, kurio 
pakraščiai buvo apvedžioti lempučių girliandomis, lubos sulaikė 
garsą viduje ir triukšmas buvo neįtikėtinai stiprus. 

Muzikantai savo talento stoką mėgino pridengti garso stiprumu, 
tikriausiai manydami, kad decibelai paslėps praleistas gaidas. 
Tačiau jie grojo energingai ir artistiškai. Atrodė, jog vyrai tiesiog 
skelia natas iš savo gitarų ir elektrinių vargonų. Smaili akordeonisto 
barzdelė šokčiojo sulig kiekvienu staigiu galvos judesiu. Brauky- 
damas stryku per stygas, smuikininkas geltonais kaubojiškais batais 
energingai trepsėjo džigą. Atrodė, kad būgnininkas moka tik vieną 


ritmą, bet jį kartoja labai nuoširdžiai. 

Minia nekreipė dėmesio į šaižų garsą. Hamondas Krosas taip pat. 
Keista, bet apskrities mugės šurmulys jį veikė raminamai. Hamondas 
gėrė į save triukšmą — spygčiojimą, sklindantį nuo atrakcionų, šėls- 
tančių paauglių švilpimą iš Velnio rato viršaus, pavargusių kūdikių 
verksmą, varpų, švilpukų, sirenų garsus, karnavalui būdingus šūks- 
nius ir juoką. 

Hamondas neketino šiandien apsilankyti mugėje. Apie ją tik- 
riausiai iš anksto skelbė ir vietinis laikraštis, ir televizija, bet jis 
to nepastebėjo. Pavažiavęs maždaug pusvalandį nuo Čarlstono, 
Hamondas atsitiktinai atsirado mugėje. Jis nesuvokė, kodėl čia 
sustojo, juk visiškai nemėgo lankytis tokiose šventėse. Tėvai nie- 
kada nesivesdavo jo į panašias vietas ir kaip įmanydami stengėsi 
išvengti viešų pramogų: minios žmonės nepriklausė prie jų aplinkos. 
Paprastai ir Hamondas būtų stengęsis aplenkti tokius renginius. 
Žinoma, jis nebuvo snobas, tačiau 1lgai ir sunkiai dirbdamas gailėjo 
savo laisvalaikio ir skrupulingai rūpinosi, kaip jį maloniai praleisti: 
žaisti golfą, žvejoti, eiti į kiną ar vakarieniauti ramiame restorane. 
Tačiau apsilankymas mugėje niekada nebūtų pakliuvęs į malonios 
laisvalaikio veiklos sąrašą. 

Tačiau šią popietę jam patiko minia ir triukšmas. Likęs vienas 
jis tik būtų mąstęs apie savo rūpesčius ir nugrimzdęs į liūdesį, o 
kam to reikia, kai liko vos keli vasaros savaitgaliai? Važiuodamas 
greitkeliu Hamondas turėjo vis lėtinti greitį ir galiausiai pakliuvo 
į automobilių srautą, sukantį stovėjimo aikštelės link. Iš tiesų tai 
buvo ganykla, kurią fermeris per mugę pavertė automobilių aikš- 
tele. Atsidūręs tarp kitų automobilių ir sunkvežimukų, Hamondas 
sumokėjo du dolerius tabaką kramtančiam vaikinukui, kuris rinko 
mokestį už automobilio stovėjimą. Jam pasisekė pastatyti automobilį 
didelio medžio paunksnėje. Prieš išlipdamas Hamondas nusivilko 
švarką, nusirišo kaklaraištį ir pasiraitojo marškinių rankoves. At- 
sargiai žingsniuodamas tarp karvių paliktų blynų, jis troško mūvėti 
džinsus ir avėti sportinius batelius, o ne kostiumines kelnes ir batus, 
tačiau pajuto, kad nuotaika taisosi — čia jo niekas nepažįsta. Jei ne- 


norės, jis galės su niekuo nesikalbėti. Nereikės su niekuo susitikti, 

sėdėti susirinkime, atsakinėti į žinutes telefonu. Čia jis nebus nei 
specialistas, nei bendradarbis, nei sūnus. Jis pajuto, kaip tirpsta 
susikaupęs pyktis, įtampa, atsakomybė ir apima laisvės pojūtis. 

Mugės teritorija buvo aptverta plastikine virve, apkabinėta 
įvairiaspalvėmis vėliavėlėmis, kurios suglebusios karojo kaitroje. 
Tvankiame ore kaupėsi gaminamo greito maisto kvapai. Iš toli mu- 
zika neatrodė tokia bloga. Hamondas net apsidžiaugė sustojęs. Jam 
reikėjo šitokios... vienatvės. 

Nors ir atsidūręs minioje, plūstančioje pro sukamuosius vartelius, 
jis jautėsi nuo visko atsiribojęs. Įsimaišyti į didžiulį, triukšmingą 
žmonių būrį staiga pasirodė geriau, negu vienam praleisti vakarą 
savo užmiesčio namelyje, nors išvykdamas iš Čarlstono jis būtent 
tai ir ketino daryti. 

Nuo to laiko, kai moteris kaštoniniais plaukais atsisėdo kitoje 
paviljono pusėje, orkestras pagrojo dvi dainas. Hamondas stebėjo 
moterį ir spėliojo, ko ji laukia — turbūt vyro ir vaikų. Atrodė jaunesnė 
už jį — gal kiek per trisdešimt. Tokio amžiaus moterys gali būti bet 
kas — automobilių lenktynių totalizatoriaus bilietų platintojos, skautų 
motinos, tėvų ir mokytojų draugijos narės ar namų šeimininkės, 
besirūpinančios vaikų skiepais, parodontoze, skalbinių balinimu 
ir jų spalvų atnaujinimu. Apie tokias moteris Hamondas žinojo iš 
televizijos reklamų, o ši moteris atitiko bendrą statistiką. 

Išskyrus tai, kad ji atrodė šiek tiek per daug... per daug įsitem- 
pusi. 

Ji nebuvo panaši į mažų vaikų motiną, besimėgaujančią keliomis 
laisvomis minutėmis, kol tėtis sukasi su jais karusele. Ji neat- 
rodė tokia nepriklausoma ir pasitikinti savimi, kaip jo pažįstamų 
žmonos — jaunesniosios beisbolo lygos ar panašių klubų narės, 
įvairiausių labdaros vakarėlių dalyvės, ruošiančios gimtadienius 
klubo narių vaikams ir pobūvius vyrų bendradarbiams. Neatrodo, 
kad ji kartą ar du per savaitę eitų žaisti teniso ar golfo po aerobikos 
treniruotės prieš Biblijos studijas. 

Jos kūnas nesuglebęs kaip moters, pagimdžiusios du ar tris vaikus. 


Priešingai, standus, tvirtas. Kojos gražios, ne, tiesiog puikios — rau- 

meningos, grakščios, įdegusios. Jas išryškino trumpas sijonėlis ir 
aukštakulnės basutės. Išgaubta berankovės palaidinukės apykaklė 
buvo panaši į tanko viršų. Iš pradžių ant pečių ji buvo užsimetusi 
pritaikytos spalvos megztuką ir laisvai surišusi jo rankoves po kaklu, 
tačiau vėliau jį nusiėmė. Jos drabužiai buvo gražūs ir elegantiški, 
išsiskyrė iš tos šortų ir sportinių batelių minios. Moters rankinuke, 
kurį ji pasidėjo ant stalo, galėjo tilpti raktų ryšulys, pakelis popie- 
rinių nosinaičių, galbūt lūpdažis, bet tik ne visa jaunos motinos 
manta — butelis mineralinio, servetėlės rankoms valyti, užkandžiai 
ir dar daug būtinų daiktų, be kurių neįmanoma apsieiti, kai keliauji 
su vaikais. 

Hamondas turėjo analitinį protą. Dedukcinis mąstymas buvo jo 
stiprioji vieta. Taigi jis nusprendė, ir manė nesuklydęs, kad ši mo- 
teris neturi vaikų. 

Žinoma, tai nereiškia, kad ji neištekėjusi ar kitaip neįsipareigo- 
jusi. Galbūt ji laukia čia kokio nors savo partnerio. Galbūt ji puiki 
firmos darbuotoja, atsidavusi karjerai, sėkminga verslininkė ar 
prekybos agentė, biržos maklerė, bankininkė. 

Gurkšnodamas alų, kuris jau sušilo tokioje kaitroje, Hamondas 
1r toliau susidomėjęs stebėjo ją. Staiga jis suvokė, kad moteris taip 
pat pažvelgė į jį. Kai jų akys susitiko, jo širdis šoktelėjo tikriausiai 
dėl to, kad jis užkluptas suglumo. Tačiau Hamondas nenukreipė 
žvilgsnio kitur. Nors šokančios poros kartais atsidurdavo tarp jų, 
Jie kelias sekundes žiūrėjo vienas į kitą. 

Paskui moteris greit nuleido akis lyg susidrovėjusi, kad išskyrė jį iš 
minios. Suirzęs dėl tokios berniokiškos reakcijos į tokį nereikšmingą 
dalyką kaip žvilgsnis, Hamondas užleido savo stalą dviem poroms, 
mindžikuojančioms netoliese ir laukiančioms, kol atsilaisvins sta- 
liukas. Jis nuėjo prie baro, dirbančio tik per mugę, kad įkaitę šokėjai 
turėtų kur atsigaivinti. Baras buvo populiarus, čia susirinko daug 
karinių bazių darbuotojų. Nors jie ir nevilkėjo uniformų, juos buvo 
lengva atpažinti iš trumpai kirptų plaukų. Kareiviai gėrė, nužiūri- 
nėjo merginas, vertino savo galimybes, spėliojo, kuriam pasiseks, 


o kuriam ne, ir demonstravo savo vyriškumą. 

Barmenai kaip įmanydami stengėsi kuo greičiau pilstyti alų, bet 
vis tiek nespėjo. Hamondas kelis kartus mėgino atkreipti dėmesį į 
save, tačiau galiausiai liovėsi ir nusprendė, kad paprašys kito bo- 
kalo, kai minia praretės. Jausdamasis ne toks apgailėtinas, koks jis, 
be abejonės, atrodė sėdėdamas vienas už savo staliuko, Hamondas 
nužvelgė salę. Jo žvilgsnis stabtelėjo ties moterimi. Nuotaika su- 
gedo. Trys vyrai buvo užėmę laisvas vietas prie jos. Platūs vieno iš 
jų pečiai netgi užstojo moterį. Nors tas trejetas nevilkėjo uniformų, 
trumpų plaukų šukuosenos ir įžūlus elgesys rodė, jog jie jūreiviai. 
Ką gi, Hamondas nenustebo. Nusivylė, bet nenustebo. Ji per daug 
graži, kad būtų viena šeštadienio vakarą. Ji tik laukė, kol draugas 
ateis į pasimatymą. 

Netgi jei ji būtų atėjusi į mugę viena, neilgai sėdėtų be vyriškio. 
Tik jau ne tokiame turguje kaip šis. Kareivio, laisvą savaitgalį iš- 
trūkusio iš bazės, panašaus į ryklį, turinčio nežabotus instinktus ir 
tvirtą tikslą, mintyse tik viena — vakarui rasti moterišką draugiją. 
O šis nė nesistengdamas atkreipia į save dėmesį. 

Žinoma, jis pats neketino jos užkalbinti, įtikinėjo save Hamondas. 
Jis tam per senas. Jis nepasiduos žiurkiškam mentalitetui garsiai 
rėkti apie savo poreikius. Jis nelabai susidomėjo moterimi, tačiau 
neliko ir visiškai abejingas. 

Staiga moteris atsistojo, pagriebė savo megztuką, persimetė per 
petį rankinuko dirželį ir pasisuko, ketindama nueiti. Trys šalia jos 
sėdėję vyrai pašoko iš vietų. Plačiapetis apkabino moterį per pečius 
ir pasilenkė prie jos veido. Hamondas matė, kaip jo lūpos sukrutėjo, 
ir jo bendražygiai griausmingai nusikvatojo. Tačiau moteriai visa tai 
neatrodė juokinga. Ji nusuko veidą ir Hamondas pamanė, kad ji ne- 
keldama triukšmo mėgina išsisukti iš padėties: ji suėmusi jūreivio 
ranką nukėlė ją nuo savo kaklo, įtemptai šypsodamasi jam kažką 
pasakė ir vėl nusigręžė, ketindama pasitraukti. 

Draugų skatinamas stambusis neketino pasiduoti ir nusekė iš 
paskos. Jis sugriebė moterį už rankos ir vėl prisitraukė prie savęs. 

Hamondas nusprendė įsikišti. Vėliau jis neprisiminė, kaip perkirto 


šokių aikštelę, tikriausiai prasiskverbė lyg tankas, stumdydamas 

siūbuojančias pagal lėtą muziką poreles, nes po kelių sekundžių 
jis, jau įsispraudęs tarp dviejų raumeningų jūreivių, nustūmė šalin 
atkakliausią ir išgirdo savo žodžius: 

— Atleisk, mieloji. Susitikau Normą Blančardą, tu juk žinai, kad 
jis užsiveda tratėti kaip kulkosvaidis. Laimei, pradėjo groti mūsų 
dainą. 

Hamondas apkabino moterį per liemenį ir nuvairavo į šokių 


aikštelę. 


k 


— Ar gavot mano nurodymus? 

— Taip, pone detektyve. Niekas negali nei įeiti, nei išeiti. Mes 
užplombavome visas duris. 

— Tai taikoma visiems. Jokių išimčių. 

— Taip, sere. 

Davęs įsakymą, detektyvas Roris Smilou linktelėjo neunifor- 
muotam karininkui ir pro centrines duris įėjo į Čarlstono „Plazos“ 
viešbutį. Daug architektūros žurnalų rašė, kad viešbučio laiptai — tai 
tikras architektūros triumfas. Jie jau tapo skiriamuoju naujojo sta- 
tinio bruožu. Pabrėždamos pietietišką svetingumą, dvi plačių pakopų 
juostos kilo iš vestibiulio į viršų. Atrodė, kad jos apkabina nejti- 
kėtinai gražų krištolo sietyną, o paskui susilieja su antrojo aukšto 
galerija. Abiejuose vestibiulio aukštuose policininkai maišėsi tarp 
viešbučio svečių ir tarnautojų, kurie visi jau buvo girdėję apie 
žmogžudystę penktajame aukšte. 

Niekas kitas nesukuria tokios laukimo nuotaikos, kaip žmogžu- 
dystė, pamanė Smilou, įvertindamas padėtį. 

Įdegę ir suprakaitavę turistai, nešini fotoaparatais, būriavosi ap- 
link, klausinėjo, kalbėjosi tarpusavyje, spėliojo, kas ir kodėl tapo 
auka. 

Vilkėdamas gerai pasiūtą kostiumą ir marškinius su sąsagomis 
rankogaliuose, Smilou atrodė įtartinai puošnus. Nepaisant alinančios 


kaitros lauke, jo drabužiai buvo nesusilamdę, sausi, netgi nesu- 

drėkę. Susierzinęs pavaldinys kartą paklausė, ar Smilou kada nors 
prakaituoja. „Aišku, ne, — atsakė jo kolega policininkas. — Visi žino, 
kad ateiviai iš kosmoso neturi prakaito liaukų“. 

Smilou nuėjo prie lifto. Pareigūnas, su kuriuo jis kalbėjosi tarpdu- 
ryje, jau tikriausiai pranešė apie jo atvykimą, nes kitas policininkas 
stovėjo lifte ir laikė jam duris. Neįvertinęs tokio mandagumo, Smilou 
jėjo į vidų. 

— Ar blizgesys išlikęs, pone Smilou? — kažkas paklausė. 

— O taip, Smiti. Ačiū, — atsigręžęs tarė Smilou. 

Batų valytojui Smičiui — visi žinojo tik jo vardą — priklausė trys 
kėdės viešbučio vestibiulio nišoje. Kelis dešimtmečius jis dirbo 
batų valytoju kitame viešbutyje miesto centre. Neseniai Čarlstono 
„Plazos“ viešbutis prisiviliojo Smitį ir visi klientai atėjo iš paskos. 
Jis gaudavo puikius arbatpinigius netgi iš kitų miestų gyventojų, 
nes geriau nei viešbučio administratorius žinojo, ką Čarlstone veikti, 
kur nueiti ir kur rasti tai, ko reikia. 

Roris Smilou buvo vienas iš nuolatinių Smičio klientų. Paprastai 
jis sustodavo šnektelėti, tačiau dabar skubėjo ir negaišo. 

— Pasimatysim vėliau, Smiti, — tarė jis. Lifto durys užsidarė. 

Smilou ir uniformuotas policininkas tylėdami kilo į viršų. De- 
tektyvas nesibičiuliavo su to paties, o ypač žemesniojo laipsnio 
bendradarbiais. Jis niekada nepradėdavo pokalbio, nesusijusio su 
jo tiriama byla. Skyriaus vyrai, kurie ryždavosi užmegzti pokalbį su 
Smilou, greit suprasdavo, kad jų pastangos bevaisės. Netgi dabitiška 
Smilou išvaizda turėjo tokį pat poveikį, kaip paliesta koncertinos 
styga. 

Kai lifto durys atsidarė penktajame aukšte, Smilou pajuto pažįs- 
tamą jaudulį. Jis buvo matęs daugybę žmogžudysčių vietų. Vienos 
būdavo visiškai paprastos ir neįdomios, kitos ypač šiurpios, vienas jis 
greitai pamiršdavo, o kitas tikriausiai atsimins iki gyvenimo pabaigos 
dėl žudiko išradingumo, keistos aplinkos, kurioje rastas lavonas, dėl 
neįprasto nužudymo būdo ar ginklo, dėl aukos amžiaus. 

Pirmas apsilankymas įvykio vietoje visada keldavo virpulį, kurio 


jis nesigėdijo. Smilou buvo gimęs tokiam darbui ir tuo mėgavosi. 

Pamatę iš lifto išėjusį detektyvą, neuniformuoti policininkai nutilo. 
Kai Smilou priėjo prie durų apartamentų, kur šiandien mirė žmogus, 
jie, apimti pagarbos ar baimės, pasitraukė į šoną. 

Smilou įsidėmėjo kambario numerį ir pažvelgė į vidų. Jis buvo 
patenkintas, matydamas, kad septyni policininkai, turėję tirti įvykio 
vietą, jau buvo ten ir darė savo įprastą darbą. 

Apsidžiaugęs, kad jie viską atlieka gerai, Smilou atsigręžė į tris 
detektyvus, kuriuos atsiuntė kriminalinių tyrimų skyrius. Vienas iš 
jų, rūkęs cigaretę, skubiai ją užgesino. Smilou šaltai jį nužvelgė: 

— Tikiuosi, kad šiame smėlyje nebuvo vertingo įkalčio, Ko- 
linzai. 

Detektyvas susikišo rankas į kišenes lyg trečiokas, išbartas už tai, 
kad, išėjęs iš tualeto, nenusiplovė rankų. 

— Paklausykit, — kreipėsi Smilou į visą grupę. Jis niekada nekel- 
davo balso, nes jam nereikėjo to daryti. - Aš nepakęsiu nė vienos 
klaidos. Jei jūs užteršite šią nusikaltimo vietą, nors menkiausiai 
pažeisite procedūrą, nepastebėsite kad ir smulkiausio įkalčio ar 
dėl nerūpestingumo sunaikinsite jį, aš pats ištarkuosiu kaltininkui į 
užpakalį. — Jis pažvelgė į kiekvieną vyrą ir tarė: — Galim pradėti. 

Įėję į kambarį, visi apsimovė plastikines pirštines. Kiekvienas 
vyriškis turėjo savo užduotį ir vykdė ją, vaikščiodamas atsargiai, ne- 
liesdamas nieko, ko nereikia. Smilou priėjo prie dviejų policininkų, 
kurie pirmieji atvyko į įvykio vietą, ir be įžangų paklausė: 

— Lietėt jį? 

— Ne, sere. 

— Ar iš viso ką nors lietėt? 

— Ne, sere. 

— Durų rankeną? 

— Kai mes atėjom, durys buvo atviros. Jas paliko lavoną radusi 
kambarinė. Gal rankeną lietė viešbučio apsaugos darbuotojas. Mes 
liepėm neliesti, bet... — Jis gūžtelėjo pečiais. 

— O telefoną? — paklausė Smilou. 

— Ne, sere, aš skambinau iš savo mobilaus. Bet gal apsaugininkas 


juo naudojosi, kol mūsų dar nebuvo. 

— Ką jau apklausėte? 

— Tik jį. Jis mus pakvietė. 

— Ir ką jis pasakė? 

— Kad kambarinė rado lavoną. - Jis mostelėjo į kūno pusę. — Šiai 
šitaip. Veidu žemyn. Dvi šautinės žaizdos nugaroje po kairiąja men- 
timi. 

— Ar apklausėt kambarinę? 

— Mėginom, bet ji tokia sutrikusi, kad nieko iš jos neištraukėm. Be 
to, ji užsienietė. Nežinau iš kur, — atsakė policininkas, žiūrėdamas į 
klausiamai pakeltus Smilou antakius. — Iš akcento nesupratau. Ji vis 
kartojo „negyvas vyras“ ir šnypštė į nosinę. Mirtinai išsigandusi. 

— Ar mėginot užčiuopti pulsą? 

Policininkas pažvelgė į partnerį, tylėjusį iki šiol. 

— Aš mėginau, — atsakė šis. — Kad įsitikinčiau, ar jis tikrai ne- 
gyvas. 

— Taigi jūs jį lietet? 

— Taip, bet tik pulsą. 

— Tikriausiai neužčiuopėt? 

— Pulso? — policininkas papurtė galvą. — Ne. Jis buvo negyvas. 
Be abejonės. 

Iki šiol Smilou nekreipė dėmesio į lavoną. Dabar priėjo arčiau. 

— Ar ką nors žinot apie teismo medicinos ekspertą? 

— Jau važiuoja. 

Smilou išgirdo atsakymą, bet jis įdėmiai žvelgė į lavoną. Kol ne- 
pamatė savo akimis, tol nepatikėjo, kad žmogžudystės auka — vietinė 
įžymybė Lutis Petidžonas. Be kitų pareigų, jis vadovavo plėtros 
firmai, kuri apleistą medvilnės sandėlį pavertė nauju, didingu 
Čarlstono „Plazos“ viešbučiu. 


Be to, jis buvo Rorio Smilou svainis. 


2 SKYRIUS 


— Ačiū, — padėkojo ji. 

— Nėra už ką, - atsakė Hamondas. 

— Padėtis darėsi nemaloni. 

— Džiaugiuosi, kad jie patikėjo mano melu. Jei ne, būtų tekę su- 
siimti su visu trejetu. 

— Vertinu jūsų drąsą. 

— Arba kvailumą. Jie galėjo man neblogai įkrėsti. 

Moteris nusišypsojo, ir Hamondas dar labiau apsidžiaugė, kad pa- 
kluso idiotiškam, riteriškam impulsui ją gelbėti. Moteris jam patiko 
nuo pat tos akimirkos, kai ją pamatė, tačiau žvelgti į ją per šokių 
aikštelę buvo visiškai ne tas pats, kaip matyti iš arti, niekieno neuž- 
stojamą. Moteris nusuko akis nuo įdėmaus Hamondo žvilgsnio ir pa- 
žvelgė per jo petį. Ji nepasidavė spaudimui. Be jokios abejonės. 

— Kaip jūsų draugas? — paklausė ji. 

— Koks draugas? 

— Ponas Blančardas. Normas, ar ne? 

— Ak, šitas, — nusijuokė Hamondas. — Tokio nepažįstu. 

— Jūs jį išgalvojot? 


— Taip. Nė nenutuokiu, iš kur tas vardas. Tiesiog šovė į galvą. 

— Labai kūrybiška. 

— Turėjau pasakyti ką nors įtikinamo, kad atrodytų, jog mes kartu 
ir abu žinom, apie ką kalbam, ir dar kad priversčiau jus eiti su 
manimi šokti. 

— Galėjot paprasčiausiai mane pakviesti. 

— Taip, bet tai būtų atrodę banalu. Be to, jūs būtumėte galėjusi 
1r nesutikti. 

— Dar kartą jums ačiū. 

— Dar kartą nėra už ką, - Hamondas apsuko ją aplink kitą porą. — 
Ar jūs kilusi iš šių vietų? 

— Ne visai. 

— Kalbate su pietietišku akcentu. 

— Užaugau Tenesyje. Netoli Nešvilio. 

— Tai puikus rajonas. 

— Taip. 

— Graži vieta. 

— Aha. 

— Tr gera muzika. 

„Nuostabus pokalbis, Krosai, — pamanė jis. — Labai sąmojingas“. 

Moteris netgi nesiteikė atsakyti į paskutinį bereikšmį sakinį, ir jis 
jos nekaltino. Jei jis ir toliau šitaip elgsis, ji pabėgs dar nesibaigus 
dainai. Hamondas apėjo dar vieną įmantriai besisukiojančią porą ir 
labai rimtu balsu uždavė patį banaliausią klausimą susipažįstant. 

— Ar dažnai čia ateinat? 

Ji suprato ir nusišypsojo taip, tarsi galėtų paversti jį visišku 
kvailiu, jei nebus atsargus. 

— Tiesą sakant, nuo paauglystės nebuvau tokioje mugėje. 

— Ir aš. Pamenu, kaip kartą ėjom su draugais. Mums buvo apie 
penkiolika. Tikėjomės mugėje nusipirkti alaus. 

— Ar pavyko? 

— Ne. 

— Tai paskutinė mugė, kurioje buvote? 

— Ne. Dar vieną kartą nuėjau su mergina. Nusivedžiau ją į Siaubo 


namą, kad galėčiau pagrabalioti. 

— Ir kaip sekėsi? 

— Maždaug taip pat sekmingai, kaip ir alaus pirkimas. Dievas žino, 
aš mėginau. Bet visada pasitaikydavo tokia mergina, kuri... — Jo 
balsas nutilo, kai pajuto, kad moteris įsitempė. 

— Jie taip lengvai nepasiduos, ar ne? 

Moterį užkabinęs jūreivių trejetas stovėjo prie šokių aikštelės 
krašto, siurbčiojo alų ir svilino juos žvilgsniais. 

— Na, jeigu jie greit pasiduotų, mūsų nacionaliniam saugumui 
kiltų pavojus. — Hamondas suktai nusišypsojo jaunuoliams, tvirčiau 
suspaudė moters liemenį ir valso žingsniu pasuko pro juos. 

— Neprivalot manęs ginti, — tarė ji. — Pati būčiau radusi išeitį. 

— Žinoma, kad būtumėt. Kiekviena moteris privalo mokėti nu- 
sikratyti jai nepatinkančio nenorimo vyro dėmesio. Tačiau jūs ne- 
norėjot sukelti skandalo. 

Moteris pažvelgė į jį: 

— Jūs labai pastabus. 

— Kadangi reikalas jau sutvarkytas, dabar galėtume paprasčiausiai 
pasišokti, ar ne? 

— Tikriausiai. 

Moteris sutiko šokti toliau, bet liko įsitempusi. Ji nežvilgčiojo per 
Hamondo petį, bet šis jautė, kad ji to norėtų. Hamondas svarstė, ką 
ji darys, kai šokis baigsis. Jis tikėjosi, kad moteris mandagiai pasi- 
trauks. Laimei, orkestras grojo liūdną, saldžią baladę. Dainininko 
balsas buvo neišlavintas ir nestiprus, tačiau jis mokėjo visus žodžius. 
Hamondas manė, kad kuo šokis ilgesnis, tuo jam geriau. 

Partnerė jam puikiai tiko. Jos viršugalvis siekė jo smakrą. Ha- 
mondas nepažeidė tos įsivaizduojamos ribos, kurią moteris nubrėžė 
tarp jų, kai jis ją apkabino. Bet jį viliojo mintis priglausti moterį 
prie savęs. Kol kas Hamondas pasitenkino tuo, kad jo dilbis liečia 
Jos siaurą nugarą, kad jos ranka be sutuoktuvių žiedo guli ant jo 
peties, o jų kojos siūbuoja lėto šokio ritmu. Kartais, kai jų šlaunys 
vos susiliesdavo, vyrą persmelkdavo geismas, bet jis dar įstengė val- 
dytis. Žvilgtelėjęs į moters palaidinukės iškirptę, Hamondas pasielgė 


džentelmeniškai ir nusuko akis. Tačiau jo galvoje tai išnirdavo, tai 

sustingdavo įvairiausi vaizdai, kurie galiausiai atšokdavo, atsimušę 
į proto sieną lyg nuo kaitros pakvaišusios musės. 

— Jie išėjo. 

Moters balsas pažadino Hamondą iš svajonių. Suvokęs, ką ji pa- 
sakė, jis apsidairė ir pamatė, jog jūreivių nebėra. Daina baigėsi, 
muzikantai padėjo instrumentus ir vadovas paprašė žiūrovų neišsi- 
skirstyti, nes po trumpos pertraukėlės jie vėl grosią. Šokėjų poros 
patraukė prie savo staliukų ar baro. 

Moteris nuleido rankas. Suvokęs, kad vis dar ją apkabinęs, Ha- 
mondas neturėjo kitos išeities, kaip tik ją paleisti. Moteris atsitraukė 
ir tarė: 

— Ką gi, tegul niekas nedrįsta sakyti, kad jau nebėra riterių. 

— Bet jei į madą vėl grįš kova su drakonais, tada riterius pa- 
mirškit, — šyptelėjo jis. 

Moteris šypsodamasi ištiesė ranką: 

— Ačiū jums už viską. 

— Man buvo malonu. Ačiū, kad pašokote su manimi, - Hamondas 
paspaudė jai ranką ir moteris pasisuko eiti. 

— Palaukit, — Hamondas skverbėsi per minią iš paskos. 

Kai jie priėjo paviljono pakylos kraštą, Hamondas nulipo ant 
žemės ir padavė moteriai ranką. Tai buvo nereikalingas mandagumo 
gestas, nes pakyla buvo ne aukštesnė kaip trisdešimt centimetrų. 
Hamondas žingsniavo šalia moters. 

— Ar galėčiau jus pavaišinti alumi? 

— Ačiū, ne. 

— Skaniai kvepia tie kukurūzų spragėsiai. 

Ji nusišypsojo ir papurtė galvą. 

— Gal pasisuktume Velnio ratu? 

Moteris nesulėtino žingsnio, bet įsižeidusi pažvelgė į Hamondą: 

— O kodėl nekviečiate į Siaubo namą? 

— Nenoriu erzinti sėkmės, — nusišypsojo Hamondas, pajutęs, jog 
ji atsipalaiduoja. Tačiau optimizmas tuoj užgeso. 

— Ačiū, bet man tikrai reikia eiti. 


— Juk jūs ką tik atvykote. 

Staiga ji sustojo, pasisuko į jį, atlošė galvą ir įdėmiai nužvelgė. Į 
akis smigo besileidžiančios saulės spinduliai. Moteris prisimerkė, 
daug tamsesnės už plaukus blakstienos uždengė akis. „Nuostabios 
akys, - pamanė Hamondas. — Atviros, tačiau seksualios“. Iš tiesų tą 
akimirką moters akys buvo veriančios ir tiriančios, norinčios įžvelgti, 
iš kur jis žino, kada ji atvyko. 

— Pastebėjau jus, vos tik įėjote į paviljoną, — prisipažino jis. 

Moteris kelias sekundes žvelgė jam į akis, paskui susimąsčiusi 
nuleido galvą. Aplink šurmuliavo minia. Kone kliudydami juos, 
prašvilpė keli berniukai ir sukėlė debesį dulkių. Maža mergaitė 
garsiai pravirko, kai helio pripildytas balionėlis išsiveržė iš jos 
kumštuko ir nuskrido medžių viršūnių link. Demonstratyviai deg- 
damosi cigaretes, garsiai ir įžūliai kalbėdamosi pro šalį praplaukė 
kelios tatuiruotos paauglės. Jie nekreipė dėmesio. Mugės garsų 
kakofonija netrikdė jų tylos. 

— Manau, kdd ir jūs mane pastebėjote. 

Keista, bet per visą mugės šurmulį ji puikiai išgirdo tylius Ha- 
mondo žodžius. Moteris nežiūrėjo į jį, tačiau Hamondas matė jos 
šypseną ir girdėjo jos sumišusį juoką. 

— Taigi jūs mane pastebėjote? 

Ji kilstelėjo petį, pripažindama, kad jis teisus. 

— Na, ir puiku, — lengviau atsidusęs tarė jis. —- Tada nematau prie- 
žasties, kodėl turėtume pasitenkinti vien tik šokiu. Žinoma, buvo 
šaunu. Jau seniai taip maloniai bešokau. 

Moteris kilstelėjo galvą ir abejingai pažvelgė jį Hamondą. 

— Aha, - tarė jis. — Kalbu kaip visiškas mulkis, ar ne? 

— Taip, tikrai. 

Jis plačiai išsišiepė, nes ji buvo velniškai patraukli ir nesmerkė jo 
už tai, kad flirtuoja su ja taip, kaip jau neflirtavo dvidešimt metų. 

— O kąjjūs atsakysite į tai, kad aš šįvakar neturiu ką veikti, o šitaip 
nebuvo jau nežinau kiek... 

— Ką turite galvoje? 

— Manau, kad aišku. 


— Nelabai. 

— Norėjau pasakyti, kad jei neturite kitų planų vakarienei... 
Ji papurtė galvą. 


— Tai galėtume kartu pasilinksminti mugėje. 


Roris Smilou pažvelgė į negyvas Lučio Petidžono akis ir pa- 
klausė: 

— Nuo ko jis mirė? 

Teismo medicinos ekspertas, smulkaus sudėjimo, mąslus, jaut- 
raus veido ir tylaus balso vyriškis, buvo nusipelnęs labai sunkiai 
pasiekiamo dalyko — Smilou pagarbos. 

Daktaras Džonas Madisonas buvo iš pietų kilęs juodaodis, kuris 
užsitarnavo savo pareigas ir autoritetą tikrame pietietiškame mieste. 
Smilou gerbė visus, kurie nepalankiomis aplinkybėmis tiek daug 
pasiekė. 

Madisonas nuodugniai apžiūrėjo lavoną taip, kaip jis ir buvo 
rastas, — veidu žemyn. Tyrėjai apibrėžė lavoną kreida ir nufotogra- 
favo iš įvairių pusių. Madisonas apžiūrėjo aukos rankas, pirštus, 
ypač panages, patikrino, ar sustingę riešai. Nuo Petidžono švarko 
rankovės pincetu nuėmė neaiškios kilmės gabaliuką ir rūpestingai 
įdėjo į plastikinį maišelį. 

Baigęs pirminę apžiūrą, jis paprašė pagalbos apversti aukai. Tada 
visų laukė pirmoji staigmena — bjauri žaizda Petidžono smilkinyje 
ties plaukų linija. 

— Kaip manot, ar tai nusikaltėlis jam trinktelėjo? — atsitūpęs, kad 
geriau matytų žaizdą, paklausė Smilou. — Ar jis pirmiausia šovė ir 
Petidžonas susimušė galvą krisdamas? 

Madisonas pasitaisė akinius ir sutrikęs tarė: 

— Jei jums sunku apie tai kalbėti, galim viską aptarti vėliau. 

— Ar todėl, kad kadaise jis buvo mano svainis? 

Teismo medicinos ekspertas linktelėjo. 

— Aš niekada nepainiojau savo asmeninio gyvenimo su profe- 
siniu, — patikino Smilou. — Pasakyk, ką manai, Džonai, ir nenutylėk 


jokių nemalonių smulkmenų. 

— Žinoma, dar turėsiu geriau apžiūrėti žaizdą, - pasakė Madisonas, 
nebeminėdamas giminystės ryšio tarp aukos ir detektyvo. — Tačiau 
manyčiau, kad galva sužeista jam dar esant gyvam, o ne po mirties. 
Žinoma, žaizda bjauri. Jau vien ji galėjo sukelti smegenų traumą 
ir mirtį. 

— Bet tu taip nemanai. 

— Tiesą sakant, Rori, nemanau. Neatrodo, kad trauma tokia sunki. 
Patinimas matyti iš išorės, o tai paprastai reiškia, kad viduje jis ne- 
didelis arba jo visai nėra. Tačiau kartais ir aš klystu. 

Smilou suprato, kad, neatlikęs skrodimo, ekspertas nenori daryti 
išvadų, ir paklausė: 

— Greičiausiai Petidžonas mirė nuo šautinių žaizdų, ar ne? 

Madisonas linktelėjo. 

— Bet tai tik pirminis spėjimas. Panašu, kad prieš mirtį jis krito, 
buvo pastumtas arba gavo smūgį į galvą. 

— Kiek laiko prieš mirtį? 

— Tai nustatyti sunkiau. 

— Hm. 

Smilou greit nužvelgė kambarį. Kilimas. Sofa. Krėslai. Visur 
minkšti paviršiai, išskyrus stiklinį kavos staliuką. Jis apėjo stalą ir 
pasilenkė prie pat jo viršaus. Ant stalo anksčiau stovėjusią stiklinę ir 
butelį iš mažojo baro tyrėjai jau buvo paėmę ir sudėję į maišelius. 

Smilou pastebėjo kelis jau išdžiūvusius apskritimus ant stalo, 
toje vietoje, kur Petidžonas buvo pastatęs stiklinę. Jo žvilgsnis lėtai 
slinko stiklo paviršiumi, colis po colio tirdamas stalą. Ieškodamas 
pirštų atspaudų, detektyvas rado rankos žymę staliuko briaunoje. 
Smilou pakilo ir pamėgino įsivaizduoti, kas čia vyko. Jis atsitraukė 
nuo stalo ir vėl žengė jo link. 

— Tarkim, kad Lutis ketino pasiimti stiklinę, — balsu samprotavo 
jis, — ir griuvo kniūbsčias. 

— Netyčia? — paklausė vienas iš detektyvų. 

Nors kriminalinių tyrimų skyriaus darbuotojai nemėgo Smilou ir 
netgi prisibijojo, niekas nesiginčijo, kad jis puikiai sugeba atkurti 


nusikaltimo sceną. Visi buvę kambaryje sukluso. 

— Nebūtinai, — pamąstęs atsakė Smilou. —- Galbūt kas nors jį 
stumtelėjo iš nugaros, jis neteko pusiausvyros ir griuvo. 

Smilou suvaidino tai, stengdamasis nieko nepaliesti, o ypač la- 
vono. 

— Jis pamėgino susilaikyti, stverdamasis už stalo krašto, ir tikriau- 
siai taip stipriai trinktelėjo galvą į grindis, kad prarado sąmonę. — 
Smilou pažvelgė į Madisoną ir klausiamai kilstelėjo antakius. 

— Įmanoma, - atsakė teismo medicinos ekspertas. 

— Bent jau galima teigti, kad jis apsvaigo, ar ne? Jis turėtų būti 
kritęs štai čia. — Smilou ištiesė rankas, rodydamas apibrėžtus kon- 
tūrus, kur buvo rastas lavonas. 

— O paskui tas, kuris jį pastūmė, įsegė jam dvi kulkas, - pasakė 
vienas iš detektyvų. 

— Aišku, kad jį nušovė gulintį kniūbsčią, — tarė Smilou ir laukė, 
kad Madisonas patvirtintų. 

— Panašu, — pritarė šis. 

Detektyvas Maikas Kolinzas švilptelėjo: 

— Šlykštu. Šauti į pargriuvusį žmogų. Tas kažkas turėjo būti labai 
įpykęs. 

— Lutis garsėjo tuo, kad įsiutindavo žmones, — pasakė Smilou, — 
dabar tereikia atrinkti vieną iš jų. 

— Jis pažinojo tą žmogų. 

Smilou pažiūrėjo į šiuos žodžius ištarusį detektyvą ir paragino jį 
tęsti. 

— Nėra jokių įsilaužimo žymių, durų spyna nepažeista. Taigi nu- 
sikaltėlis turėjo raktą arba Petidžonas jį įsileido. 

— Petidžono kambario raktas buvo jo kišenėje, — pasakė vienas 
detektyvas. — Nusikaltimo tikslas — ne apiplėšimas, nebent tai už- 
maskuota. Priekinėje kišenėje po lavonu rasta piniginė. Atrodo, kad 
niekas nepaimta ir nieko netrūksta. 

— Gerai, čia turim daug ką ištirti, — pasakė Smilou, — reikės padir- 
bėti. Kol kas neturime nei ginklo, nei įtariamojo. Viešbutyje daugybė 
žmonių — darbuotojų ir svečių. Kas nors ką nors matė. Negaišdami 


laiko pradėkim apklausą. 

Kai Smilou ėjo prie durų, vienas iš detektyvų sumurmėjo: 

— Jau tuoj vakarienės metas. Jiems tai nepatiks. 

— Man nerūpi! — atrėžė Smilou ir nė vienas iš aplinkinių tuo ne- 
suabejojo. 

— O kaip stebėjimo kameros? - dar paklausė jis. Viskas Čarlstono 
„Plazos“ viešbutyje tobula. — Kur vaizdo juosta? 

— Dėl jos kažkas neaišku. 

Smilou atsigręžė į detektyvą, kuris buvo pasiųstas patikrinti vieš- 
bučio apsaugos sistemos. 

— Kas neaišku? 

— Na, žinot, čia kažkokia painiava. Jos kol kas neįmanoma 
paimti. 

— Dingo? 

— Ne, jie to nesako. 

Smilou tyliai nusikeikė. 

— Už ją atsakingas darbuotojas tikina, kad mes ją tuoj gausim, bet 
žinot... — detektyvas gūžtelėjo pečiais, lyg norėdamas priekaištingai 
ištarti: Tie civiliai... 

— Iš karto man praneškit. Noriu kuo greičiau ją pamatyti, — krei- 
pėsi Smilou į visą grupę. — Tai aukšto rango asmens žmogžudystė. 
Niekas, išskyrus mane, neturi teisės duoti interviu žiniasklaidai. 
Užčiaupkit burnas, aišku? Kiekvieną minutę nusikaltėlio pėdsakai 
vis labiau vėsta, taigi imkitės darbo. 

Detektyvai pasklido klausinėti viešbučio svečių ir darbuotojų. 
Žmonės nevalingai vengia tokių apklausų, nes jaučiasi kalti, todėl 
ši užduotis nemaloni. Bendradarbiai iš patirties žinojo, kad Smilou — 
nenuilstantis ir negailestingas užduočių kūrėjas. 

Smilou vėl atsigręžė į Madisoną: 

— Ar greit viską atliksi? 

— Per dvi dienas. 

— Pirmadienį ? 

— Vadinasi, mano savaitgalis sugadintas. 

— Tr mano, — negailestingai atkirto Smilou. — Man dar reikia ir 


toksikologinio tyrimo — visko. 

— Tau visada reikia, — geraširdiškai nusišypsojo Madisonas. - Pa- 
darysiu viską, ką galiu. 

— Tu visada padarai. 

Išnešus lavoną, Smilou kreipėsi į vieną iš tyrėjų: 

— Ką radot? 

— Mums pasisekė, kad viešbutis naujas. Pirštų atspaudų mažai, 
todėl dauguma tikriausiai bus Petidžono. 

— Arba nusikaltėlio. 

— Per daug nesitikėčiau, - susiraukė technikas. — Švaru kaip 
niekada. 

Kai visi išėjo, Smilou pats viską apvaikščiojo ir apžiūrėjo. Ieš- 
kodamas kokių nors užuominų apie Petidžono žudiko tapatybę, jis 
atidarė stalčius, patikrino spintą ir sienoje įtaisytą seifą, pažiūrėjo 
po čiužiniais ir po lova, atidarė vonios kambario vaistinėlę, kilstelėjo 
tualeto bakelio dangtį. 

Tačiau beieškodamas rado tik Gideono Bibliją ir Čarlstono telefonų 
knygą. Nebuvo jokių Petidžono daiktų — užrašų knygelės, kvitų, 
bilietų, raštelių, maisto produktų pakuočių — nieko. 

Smilou pastebėjo, kad bare trūksta dviejų butelių viskio, bet 
naudota tik viena stiklinė. Nebent žudikas buvo toks protingas, 
kad savąją išsinešė. Pasiteiravęs kambarinių, Smilou sužinojo, kad 
paprastai kambaryje yra keturios aukštos stiklinės. Petidžono kam- 
baryje buvo likusios trys švarios. 

Kaip ir daugelyje nusikaltimo vietų, aplinka atrodė sterili, išskyrus 
kraujo dėmę ant svetainės kilimo. 

— Detektyve? 

Mąsliai stebėjęs krauju permirkusį kilimą Smilou pakėlė galvą. 

Tarpduryje stovintis policininkas nukreipė nykštį į koridorių 
ir tarė: 

— Ji reikalauja, kad įleisčiau. 

— Ji? 

— Aš! — moteris nustūmė sargybinį, lyg jis būtų visiškai nesvarbus, 


nuplėšė nuo durų policijos užklijuotą juostą ir įėjo į vidų. Jos žvit- 

rios tamsios akys perbėgo kambarį. Pamačiusi kraujo dėmę, moteris 
aiktelėjo iš nusivylimo ir pasibjaurėjimo. 

— Madisonas jau pasiėmė lavoną? Velnias! 

Smilou, sulenkdamas ranką, pažvelgė į laikrodį ir tarė: 


— Sveikinu, Stefi. Viršijai savo pačios greičio rekordą. 


3 SKYRIUS 


— Pamaniau, kad jūs laukiate vyro ir vaikų. 

— Kada? 

— Kai įėjote į paviljoną. 

— O! 

Moteris neužkibo ant Hamondo jauko ir toliau laižė ledus. Kai 
ant pagaliuko jau nieko nebeliko, ji paklausė: 

— Šitaip mėginate sužinoti, ar aš ištekėjusi? 

Jo veide pasirodė skausmo išraiška. 

— O aš maniau, kad esu toks subtilus... 

— Ačiū už šokoladinius ledus su riešutais. 

— Ar šitaip mėginate išvengti atsakymo? 

Juokdamiesi jie priėjo prie nelygių medinių laiptelių, vedančių į 
prieplauką. Dešimties kvadratinių metrų platforma buvo pastatyta 
maždaug metro aukštyje virš vandens paviršiaus. Vanduo švelniai 
plakėsi į polius. Pakylos pakraščiuose buvo įrengti mediniai suo- 
liukai, kurių atlošai sudarė aptvarą. Hamondas paėmė iš moters 
ledų pagaliuką, popierėlį ir kartu su savaisiais išmetė į šiukšlių 


dėžę, paskui jie nuėjo prie vieno iš suoliukų. 

Kiekviename pakylos kampe stovėjo šviestuvo stulpas, tačiau 
lempos švietė blausiai. Tarp stulpų, kaip ir paviljone, kabojo 
ryškių lempučių girliandos. Dėl to nepatraukli prieplauka pavirto 
romantiška vietele. 

Pūtė šiltas, bet gana stiprus vėjas, ir uodai nepuolė taip įkyriai. 
Tankiai apžėlusiose upės pakrantėse kurkė varlės. Ant nusvirusių, 
samanomis apžėlusių ąžuolų šakų čirškė cikadų choras. 

— Čia visai puiku, — pasakė Hamondas. 

— Keista, kad daugiau niekas nerado šios vietos. 

— Aš ją užsakiau, kad mes pabūtume vieni. 

Moteris nusijuokė. Per pastarąsias dvi valandas jie daug juokėsi, 
be tikslo vaikščiodami nuo vienos palapinės prie kitos ir ragaudami 
kaloringus greito maisto patiekalus, pirktus iš vaikščiojančių par- 
davėjų. Jie gėrėjosi namuose konservuotais persikais bei šparagi- 
nėmis pupelėmis, pasimokė naudoti naujausius prietaisus, išbandė 
minkštas modernių traktorių sėdynes. Mėtydamas į taikinį beisbolo 
kamuoliukus, Hamondas laimėjo mažytį meškutį ir padovanojo jį 
moteriai. Ji atsisakė pasimatuoti peruką, nors pardavėja labai sten- 
gėsi ją įkalbėti. 

Dar jie sukosi Velnio ratu. Kai jų kabina sustojo pačiame viršuje 
1r ėmė smarkiai siūbuoti, Hamondui apsvaigo galva. Tai buvo pačios 
nerūpestingiausios akimirkos jo gyvenime nuo... Ne, jis neprisiminė, 
kada jautėsi toks atsipalaidavęs. 

Dingo visi varžę barjerai — žmonės, darbas, įsipareigojimai. Ke- 
lias minutes Hamondui atrodė, kad jis laisvai plaukia pasroviui. 
Vyrą apėmė džiugus virpulys, kad jie įstrigo aukštai virš mugės. Jis 
galėjo nerūpestingai mėgautis jau seniai patirta laisve ir vos prieš 
dvi valandas sutiktos moters draugija. 

Hamonas spontaniškai atsigręžė į ją ir paklausė: 

— Ar jūs ištekėjusi? 

Moteris nusijuokė ir papurtė panarintą galvą: 

— Atrodo, kad nusprendėte nebebūti subtilus. 

— Subtilumas ne man. 


— Ne, aš netekėjusi. O jūs vedęs? 

— Ne. Džiaugiuosi, kad pagaliau išsiaiškinome. 

Moteris pakėlė galvą ir šypsodamasi pažvelgė į Hamondą. 

— Ir aš. 

Paskui jie liovėsi šypsojęsi ir tik žiūrėjo vienas į kitą. Tai truko 
kelias, o gal keliolika ilgų akimirkų, tylių ir ramių iš šalies, bet iš 
tiesų audringų viduje, kur slypi jausmai. 

Hamondui atrodė, kad tokių akimirkų pasitaiko tik kartą gyve- 
nime, ir tai, jei žmogui sekasi. Tokių momentų nepajėgia sukurti netgi 
talentingiausi filmų režisieriai ir aktoriai. Juos bando aprašyti poetai 
1r dainų kūrėjai, bet ir jiems nevisiškai pasiseka. Iki šiol Hamondas 
manė, kad jiems pavyksta neblogai, bet dabar suprato labai klydęs. 
Kaip pavaizduoti akimirką, kai viskas tampa viena? Kaip aprašyti tą 
apėmusį aiškumą, kai žmogus suvokia, kad jo gyvenimas tik dabar 
prasidėjo, o viskas, kas įvyko praeityje, buvo visiškai nereikšminga, 
palyginti su dabartimi, ir kad nuo šiol niekas jo gyvenime nebebus 
taip kaip anksčiau. Staiga prarado prasmę sukti atsakymai ir jis su- 
vokė, kad vienintelė tiesa, kurią reikia sužinoti, slypi čia ir dabar, 
šią akimirką. 

Hamondas dar niekad gyvenime šitaip nesijautė. 

Niekas šitaip nesijautė. 

Jis vis dar siūbavo viršutinėje Velnio rato kabinoje ir nenorėjo 
nusileisti žemyn. 

Tuo pačiu metu, kai jis paklausė: „Ar pašoksite dar kartą su 
manimi?“, moteris ištarė: „Man tikrai reikia eiti“. 

— Eiti? Šokti? — ir vėl abu ištarė vienu metu, bet Hamondas ją 
aplenkė. 

— Dar vieną šokį. Kai tie jūreiviai sekė kiekvieną mano žingsnį, 
nebuvau geriausios formos. 

Moteris pasuko galvą ir pažvelgė į automobilių aikštelę tolimame 
mugės krašte. 

Hamondas nenorėjo jos spausti. Bet koks mėginimas priversti 
baigsis tuo, kad ji pabėgs, o to jis negalėjo leisti. Tik ne dabar. 

— Prašau. 


Ji dvejodama pažvelgė į jį ir pagaliau šyptelėjo: 

— Gerai. Vieną šokį. 

Jie atsistojo ir žengė laiptelių link, tačiau Hamondas ją paėmė už 
rankos ir prisitraukė: 

— O kuo blogai čia? 

Ji įkvėpė, lėtai ir silpnai atsiduso, paskui tarė: 

— Tikriausiai neblogai. 

Hamondas nesilietė prie moters po jų paskutinio šokio. Tiesa, buvo 
trumpai uždėjęs ranką jai ant nugaros, kai jie brovėsi pro minią, 
prilaikė, kai lipo į Velnio rato kabiną ir iš jos. Jų alkūnės ir šlaunys 
susiglaudė, kai jie sukosi ratu, bet visą kitą laiką jis stengėsi įveikti 
pagundą paliesti moterį, nes bijojo išgąsdinti ar įžeisti. 

Dabar jis švelniai, bet tvirtai prisitraukė ją, kol susilietė kojų 
pirštais, paskui apkabino liemenį ir prisiglaudė dar arčiau. Arčiau 
negu pirmą kartą. Moteris pakluso dvejodama, bet nemėgino išsi- 
sukti. Ji uždėjo ranką jam ant peties ir Hamondas pajuto, kaip jos 
ranka įsispaudė į jo sprandą. 

Orkestras jau baigė savo programą. Dabar didžėjus leido įvairiau- 
sius įrašus, pradėdamas Kridensais ir baigdamas Barbara Streizand. 
Hamondas atpažino melodiją, sklindančią iš paviljono, bet neatsi- 
minė, kas ją dainuoja. Tačiau tai nesvarbu. Baladė buvo lėta, graži, 
romantiška. Iš pradžių jis mėgino pakartoti jaunystėje išmoktus šokio 
žingsnius, kai motinos verčiamas lankėsi vakarėliuose. Tačiau kuo 
ilgiau buvo apsikabinęs moterį, tuo sunkiau buvo susitelkti į ką 
nors kitą, išskyrus ją. 

Vieną dainą pakeitė kita, tačiau jie nepaleido vienas kito, nors 
buvo susitarę tik vieną šokį. Tiesą sakant, nė vienas nepastebėjo, kad 
muzika pasikeitė. Jų akys ir mintys buvo nukreiptos vienas į kitą. 

Hamondas priglaudė jų sunertas rankas sau prie krūtinės ir už- 
dengė savo delnu. Moteris kraipė galvą į priekį ir atgal, kol pagaliau 
kakta prisispaudė prie Hamondo raktikaulio. Hamondo skruostas 
lietė jos plaukus. Vyriškis labiau pajuto negu išgirdo, kaip moteris 
aistringai sudejavo. Jo geismas iš karto atsiliepė. 

Jie judėjo vis lėčiau ir lėčiau, kol galiausiai sustojo ir sustingo, 


tik vėjelis šiureno moters plaukų sruogas ties Hamondo veidu. 

Kiekvienas švelnus prisilietimas persmelkdavo juos nauju geismu. 
Hamondas palenkė galvą, ketindamas pabučiuoti moterį, nes atrodė, 
kad kitaip neįmanoma. 

— Man reikia eiti, - moteris staiga atsitraukė ir žengė suolelio 
link, kur buvo palikusi savo rankinę ir megztinį. 

Kelias akimirkas Hamondas buvo per daug priblokštas, kad 
įstengtų reaguoti. Susirinkusi savo daiktus, moteris pamėgino pra- 
eiti pro jį ir skubiai ištarė: 

— Ačiū už viską. Buvo malonu. Tikrai. 

— Palaukit! 

Ji išsisuko nuo jo rankos ir ėmė greit leistis laipteliais. 

— Turiu važiuoti. 

— Kodėl dabar? 

— Aš negaliu... negaliu to daryti. 

Metusi per petį šį sakinį, moteris ėmė skubėti automobilių aikš- 
telės link. Ji ėjo palei sukabintas gaireles, vengdama centrinio tako, 
paviljono ir prekybininkų palapinių. Kai kurie atrakcionai jau baigė 
darbą, parodos dalyviai griovė palapines ir dėjosi savo gaminius. 
Apsikrovusios suvenyrais ir prizais, šeimos traukė prie savo auto- 
mobilių. Triukšmas nebebuvo toks džiaugsmingas kaip anksčiau. 
Muzika paviljone atrodė labiau liūdna negu romantiška. 

Hamondas neatsiliko nuo moters. 

— Aš nieko nesuprantu, — tarė jis. 

— O ko čia nesuprasti? Aš jums sakiau, kad privalau eiti. Štai ir 
viskas. 

— Netikiu. — Hamondas, beviltiškai mėgindamas ją sulaikyti, su- 
griebė jos ranką. Moteris sustojo, kelis kartus įkvėpė ir atsigręžė 
veidu ] jį, nors nežiūrėjo į akis. 

— Aš maloniai praleidau laiką, — neišraiškingu balsu pasakė ji, 
lyg kartodama išmoktą tekstą. — Bet vakaras baigėsi ir man reikia 
važiuoti. 


— Bet... 

— Neprivalau jums nieko aiškinti. Aš jums nieko neskolinga. - Ji 
trumpai pažvelgė jam į akis, vėl nukreipė žvilgsnį į šalį ir tarė: — O 
dabar prašau manęs nebelaikyti. 

Hamondas paleido jos ranką, žengtelėjo atgal ir lyg pasiduodamas 
pakėlė rankas. 

— Sudie, — pasakė ji, nusigręžė ir nelygiai suplūkta žeme nuėjo į 


pažymėtą automobilių aikštelės vietą. 


Stefanija Mandel metė Smilou savo automobilio raktelius. 

— Tu vairuok, o aš persirengsiu. 

Jie išėjo iš viešbučio į Rytinės Įlankos gatvę ir skubėjo šaligatviu, 
kur būriavosi ne tik įprasta šeštadienio vakaro minia, bet ir smal- 
suoliai, kuriuos atviliojo prie viešbučio sustoję specialiųjų tarnybų 
automobiliai. 

Smilou ir Stefanija praėjo neatkreipdami į save dėmesio, nes iš- 
vaizda neišdavė, jog jie pareigūnai. 

Smilou kostiumas buvo nesulamdytas, rankogalia; nesutepti. 
Nors Petidžono nužudymas ir sukrėtė detektyvą, jis visiškai nesu- 
prakaitavo. 

Niekas nebūtų įtaręs, kad Stefi — apygardos prokuroro pavaduo- 
toja. Ji mūvėjo bėgikės kelnaitėmis ir vilkėjo sportine liemenėle. 
Jos drabužiai buvo permirkę prakaitu, kurio neišdžiovino nė vieš- 
bučio oro kondicionavimo sistema. Stangrūs speneliai, grakščios 
raumeningos kojos atkreipė kelių praeinančių vyrų dėmesį, bet ji, 
skubėdama su Smilou prie savo automobilio, pastatyto neleistinoje 
vietoje, nė nepastebėjo veriančių žvilgsnių. 

Smilou atrakino automobilio dureles, tačiau neatidarė durelių 
Stefi. Ji nebūtų leidusi to daryti. Stefi įsmuko ant užpakalinės sė- 
dynės. Smilou sėdo prie vairo, užvedė variklį ir laukė, kol galės 
įsilieti į transporto srautą. 

— Ar tai buvo tiesa? Turiu galvoje, ką tu pasakei policininkams, 
kai mes išėjom lauk? 

— Ką būtent? 


— Aha, vadinasi, kai ką melavai. 


34 | SANDRA BROWN 


— Tik ne tai, kad mes kol kas nežinome motyvo, neturime ginklo 
1r jokio įtariamojo. 

Smilou prašė policininkų nieko nesakyti žurnalistams, kai šie ims 
klausinėti. Jis paskelbė spaudos konferenciją vienuoliktą valandą. 
Numatęs tokį laiką, Smilou užsitikrino, kad vietiniai televizijos ka- 
nalai savo žinių laidose transliuos gyvai ir daugiau žmonių jį matys 
per televiziją. 

Praradęs kantrybę, kad niekaip nepavyksta įsiskverbti į nesibai- 
giantį automobilių srautą, Smilou suktelėjo Stefi automobilį į siaurą 
tarpą ir susilaukė garsaus paskui važiuojančiojo signalo. 

Stefi nekantriai nusitraukė per galvą sportinę liemenėlę. 

— Klausyk, Smilou, dabar tavęs niekas negirdi. Pasakok. Čia aš. 

— Matau, - atsakė jis, pažvelgęs į veidrodėlį. 

Nesutrikusi Stefi išsiėmė iš sportinio krepšio rankšluostį ir išsi- 
šluostė pažastis. 

— Mūsų namuose buvo du tėvai, devyni vaikai ir tik vienas vonios 
kambarys. Jei būčiau buvusi bailė ar drovuolė, būčiau vaikščiojusi 
murzina ir prakaituota, — paaiškino ji. 

Norėdama pateisinti savo netaktišką elgesį, Stefi dažnai primin- 
davo savo darbininkišką kilmę tiems, kurie jos nepripažino. 

— Greičiau renkis. Mes nuvažiuosim per penkias minutes, nors 
tavęs iš viso ten nereikia. Aš susitvarkyčiau ir vienas, — pasakė 
Smilou. 

— Aš noriu ten eiti. 

— Gerai, bet nenorėčiau, kad pakeliui mane suimtų, todėl pasilenk, 
kad tavęs nematytų nuogos. 

— Rori, tu doruolis, — koketiškai pasakė Stefi. 

— O tu ištroškusi kraujo. Kaip taip greit užuodei žmogžudystę? - at- 
kirto Smilou. 

— Aš bėgiojau. Prabėgdama pro viešbutį pamačiau policijos auto- 
mobilius ir paklausiau vieno iš policininkų, kas čia vyksta. 

— O aš įsakiau jiems tylėti. 

— Aš moku įtikinėti. Be to, jis mane atpažino. Kai jis man pasakė, 


nepatikėjau savo ausimis. 

— Aš taip pat. 

Stefi užsisegė įprastą liemenėlę, nusimovė šortus ir išsitraukė iš 
krepšio kelnaites. 

— Liaukis keitęs temą. Ką sužinojai? 

— Viena iš švariausių nusikaltimo vietų, kokią esu matęs. Galbūt 
netgi pati švariausia. 

— Tu rimtai? — akivaizdžiai nusivylusi paklausė ji. 

— Tas, kas jį nužudė, žinojo, ką daro. 

— Šovė į nugarą, kai auka gulėjo ant grindų? 

— Būtent taip. 

— Hm. 

Smilou vėl pažvelgė į Stefi. Ji sagstėsi berankovę suknelę, tačiau 
mintys lakstė kitur. Ji žvelgė į naują erdvę ir Smilou kone matė, kaip 
sukasi jos žvitrių smegenų ratukai. 

Stefanija Mandel dirbo apygardos prokuratūroje šiek tiek ilgiau 
negu dvejus metus, tačiau per tą laiką ji spėjo pasižymėti ir ne visada 
iš gerosios pusės. Kai kas ją laikė bjaurybe ir ji tikrai sugebėjo tokia 
būti. Ji turėjo aštrų liežuvį ir talentingai juo naudojosi. Stefi niekada 
nenusileisdavo ginčuose, todėl teisme buvo puiki kaltintoja, tikras 
gynėjų siaubas, ir dėl to bendradarbiai jos nemėgo. 

Bet Stefanijos geidė bent pusė vyrų ir kai kurios moterys, dirbusios 
kartu policijos nuovadoje ir apygardos prokuratūroje. Nuėję išgerti 
po darbo, jie karštai aptarinėdavo savo įsivaizduojamus romanus su 
Stefi. Žinoma, jai negirdint, nes nė vienas netroško, kad Stefanija 
Mandel apkaltintų juos seksualiniu priekabiavimu. 

Jei Stefanija žinojo apie tai, niekada neišsiduodavo, tačiau ne dėl 
to, jog būtų nerimavusi ar sutrikusi, kad vyrai gašliai į ją žiūri. Ji 
laikė juos per daug nesubrendusiais ir banaliais, kad eikvotų savo 
laiką ir energiją. 

Roris slapta stebėjo veidrodėlyje, kaip Stefanija apsijuosė ploną 
dirželį ir delnais susiglostė plaukus. Stefi Rorio fiziškai netraukė. 
Stebėdamas jos veiksmus, jis nejautė jokio pašėlusio kūniško 
geismo, tik vertino jos aštrų protą ir tikslus. Šios savybės buvo pa- 


našios į jo paties. 

— Tas tavo hm labai reikšmingas, Stefi. Apie ką mąstai? 

— Kad nusikaltėlis turėjo būti labai įtūžęs. 

— Tą sakė ir vienas iš detektyvų. Tai šaltakraujiška žmogžudystė. 
Teismo medicinos ekspertas mano, kad kai į Lutį šovė, jis galėjo būti 
be sąmonės. Šiaip ar taip, jam negrasino. Žudikas tiesiog norėjo, 
kad jis mirtų. 

— Jei sudarytum sąrašą tų, kurie norėjo matyti Lutį Petidžoną 
negyvą... 

— Neužtektų popieriaus ir rašalo. 

Stefi pažvelgė į Smilou akis veidrodėlyje ir nusišypsojo. 

— Teisingai. Ar mėginsi spėti? 

— Dar ne. 

— O gal tik nenori pasakyti? 

— Stefi, juk žinai, kad nieko neatnešu į tavo biurą, kol nesu 
tikras. 

— Tik pažadėk man... 

— Jokių pažadų. 

— Pažadėk man, kad daugiau niekas negaus pirmojo šūvio. 

— Nežaisk žodžiais. 

— Labai gerai žinai, ką turiu galvoje, - supyko ji. 

— Meisonas skirs atsakingąjį už bylą, —- pasakė Smilou, galvo- 
damas apie Čarlstono apygardos prokurorą Meisoną Monro. — Pati 
pasirūpink, kad ją gautum. 

Žvelgdamas į Stefi veidrodėlyje ir matydamas jos degančias akis, 
Smilou neabejojo, kad Stefi iš visų jėgų stengsis. Jis privažiavo prie 
šaligatvio krašto. 

— Šiai ir atvykom. 

Jie sustojo prieš Lučio Petidžono namą. Tai buvo didingas įvai- 
riausių architektūros stilių pastatas, derantis prestižiniame Pietų 
Baterijos rajone. Puošniu karaliaus Jurgio epochos stiliumi pasta- 
tytas namas, veikiamas revoliucinių nepriklausomybės karo idėjų, 
supaprastėjo. Vėliau taikiu pokario laikotarpiu buvo pristatytos grai- 


kiškos kolonos, o Viktorijos epocha įnešė savo neskoningų lipdinių. 

Šis architektūros stilių mišinys buvo būdingas istoriniam rajonui ir, 
ironiškai tariant, darė Čarlstoną dar vaizdingesnį. 

Triaukštis pastatas turėjo gilius dvigubus balkonus, kuriuos 
įrėmino kolonos ir grakščios arkos. Stogą vainikavo kupolai. Per 
du šimtus metų namas atlaikė karus, ekonomikos nuosmukius, 
uraganus, vėtras, kol užgriuvo paskutinis išbandymas — Lutis Pe- 
tidžonas. 

Jis kruopščiai parengė dokumentus ilgus metus užtrukusiems per- 
tvarkymams. Pirmąjį architektą ištiko nervinis smūgis ir jis atsisakė 
dirbti toliau. Antrąjį pargriovė infarktas ir kardiologas privertė mesti 
projektą. Trečiasis užbaigė darbus, tačiau išsiskyrė su žmona. 

Pradedant įmantrios kalybos vartais ir istoriniais žibintais, bai- 
giant užpakalinių durų vyriais, Lutis negailėjo pinigų, kad paverstų 
savo namus labiausiai aptarinėjamais Čarlstone. Tai jam pavyko. Ne 
visi žmonės žavėjosi pertvarkymais, bet visi apie juos kalbėjo. 

Petidžonas susikovė su Čarlstono paminklų saugojimo draugija, 
Čarlstono istorinio paveldo fondu ir architektūros valdyba, pasiūlęs 
paversti seną ir griūvantį sandėlį Čarlstono „Plazos“ viešbučiu. Or- 
ganizacijos, kurių paskirtis buvo uoliai saugoti Čarlstono išskirti- 
numą, apsaugines zonas bei riboti komercijos plėtrą, iš pradžių prie- 
šinosi jo pasiūlymui. Petidžonas negavo leidimo, kol visi neįsitikino, 
kad pirminės raudonų plytų sandėlio sienos išliks, amžių padarytos 
žaizdos nebus užmaskuotos, jokie nauji elementai ar šiuolaikiniai 
ženklai nenuslėps to, kas čia buvo anksčiau. 

Tuos pačius reikalavimus dėl namų pakeitimų paveldo apsaugos 
organizacijos kėlė ir Petidžonui, nors valdininkai buvo patenkinti, 
kad kažkas nupirko ir nori deramai pertvarkyti nuosavybę, kuri buvo 
beviltiškai apleista. 

Petidžonas sutiko su griežtais reikalavimais, nes neturėjo iš ko 
rinktis. Tačiau žmonės vieningai manė, kad sumodernintas namas, 
o ypač jo interjeras rodo, koks vulgarus būna žmogus, turintis dau- 
giau pinigų negu skonio. Bet visi sutiko, kad sodui šiame mieste 


nėra lygių. 

Paspaudęs skambučio mygtuką prie vartų, Smilou gėrėjosi vešliu, 
Stefi pažvelgė į jį ir paklausė: 

— Ką ketini jai pasakyti? 

Laukdamas atsakymo iš namo vidaus, Smilou pamąstęs atsakė: 


— Sveikinu. 


4 SKYRIUS 


Tačiau netgi Roris Smilou nebuvo toks beširdis ir ciniškas. 

Kai Deivė Petidžon pažvelgė nuo suktų laiptų viršaus į vestibiulį, 
detektyvas stovėjo sunėręs rankas už nugaros, žvelgdamas į savo 
nublizgintus batus arba į itališkas grindų plyteles po jais. Atrodė, 
kad visas jo dėmesys sutelktas į plotą aplink kojas. 

Paskutinį kartą buvusį savo vyro svainį Deivė matė policijos 
departamento pagerbimo pobūvyje. Tą vakarą Smilou buvo apdo- 
vanotas. Po iškilmių Lutis priėjo jo pasveikinti. Smilou paspaudė 
Lučiui ranką, bet tik todėl, kad šis jį privertė. Smilou elgėsi su jais 
mandagiai, bet Deivė matė, kad detektyvas būtų daug meiliau per- 
kandęs Lučiui gerklę, negu spaudęs ranką. 

Šįvakar Roris Smilou atrodė toks pat griežtai susitvardęs, kaip ir 
tada. Jo laikysena ir išvaizda buvo kariškai nepriekaištinga. Plaukai 
viršugalvyje išretėję, tačiau tai matėsi tik todėl, kad Deivė žvelgė 
Iš viršaus. 

Deivė nepažino kartu su Smilou atėjusios moters. Ji visada įver- 
tindavo moteris, su kuriomis tekdavo susidurti, todėl jei kada nors 


būtų susitikusi Smilou palydovę, būtų ją prisiminusi. 

Smilou nepakėlė akių, o moteris atrodė labai susidomėjusi. Ji 
nuolat sukiojo galvą, šaudė aplink akimis, stengėsi atkreipti dėmesį 
į visas smulkmenas. Pro jos žvilgsnį nepraslydo jokie iš Europos 
atvežti daiktai. Moters akys buvo žvitrios ir plėšrios. Deivei ji ne- 
patiko iš pirmo žvilgsnio. 

Tik didelė nelaimė galėjo atvesti Smilou į Deivės namus, tačiau ji 
mėgino tai kuo ilgiau neigti. Ji išgėrė taurę, stengdamasi nebarškinti 
ledo kubelių, pastatė ant stalelio ir tik tada kreipėsi į juos. 

— Norėjote su manimi pasikalbėti? 

Išgirdę Deivės balsą, jie abu atsigręžė ir pamatė ją antrojo aukšto 
galerijoje. Ji palaukė, kol atėjusieji ją pamatys, ir tik tada ėmė 
leistis žemyn. Deivė buvo basa, susitaršiusiais plaukais, bet kai ji 
laikydamasi už turėklo leidosi laiptais į apačią, atrodė, jog princesė 
vakarine suknele eina priimti savo paklusnių pavaldinių duoklės. 
Deivės šeima priklausė Čarlstono aukštuomenei, abiejų tėvų giminės 
buvo kilmingi. Ji pati niekada to nepamiršo ir tikėjosi, kad ir kiti 
atsimena. 

— Laba diena, ponia Petidžon. 

— Neturėtume būti tokie oficialūs, Rori, ar ne? — Deivė prisiartino 
ir palenkusi į šoną galvą nusišypsojo. — Juk mes beveik giminės. 

Deivė ištiesė ranką. Smilou delnas buvo sausas ir šiltas, Deivės — 
šiek tiek drėgnas ir labai šaltas. Ji mąstė, ar jis suvokia, kad tai nuo 
šaltos degtinės stiklinės. 

Smilou paleido Deivės ranką ir mostelėjo į moterį šalia: 

— Čia Stefanija Mandel. 

— Stefi, - pasakė moteris ir agresyviai ištiesė ranką Deivei. 

Moteris buvo smulkutė, trumpais juodais plaukais ir tamsiomis 
akimis. Tai buvo gyvos ir alkanos akys. Ji buvo be kojinių, nors 
avėjo aukštakulnius batelius. Deivei tai atrodė daug baisiau už 
basas jos kojas. 

— Labas vakaras, - Deivė paspaudė Stefi Mandel ranką, bet tuoj 
pat paleido. — Atnešėte kvietimą į policininkų pobūvį ar panašiai? 


— Ar mes galėtume kur nors prisėsti ir pasikalbėti? 

Slėpdama sumišimą plačia šypsena, Deivė pasakė: „Žinoma“ 
ir nusivedė juos į svetainę. Apie svečius Deivei pranešusi ir juos 
įleidusi tarnaitė vaikščiojo po kambarį ir degiojo šviestuvus. 

— Ačiū, Sara. 

Stambi ir tamsi lyg juodmedžio spinta moteris suprato Deivės 
padėką ir išėjo pro šonines duris. 

— Ar galiu pasiūlyti jums ko nors išgerti? 

— Ačiū, ne, — atsakė Smilou. 

Stefi Mandel taip pat atsisakė ir tarė: 

— Koks gražus kambarys, kokios nuostabios spalvos! 

— Jūs taip manote? — Deivė vertindama nužvelgė kambarį lyg 
pirmą kartą. — Tiesą sakant, tai pats nemėgstamiausias mano kam- 
barys visame name, nors iš jo atsiveria puikus Baterijos vaizdas 
ir tai gražu. Vyras atkakliai reikalavo, kad sienas išdažytume šia 
spalva. Ji vadinama terakota ir turėtų priminti Italijos pajūrio vilas. 
Bet man primena futbolininkų marškinėlius. — Ji pažvelgė į Stefi, 
meiliai nusišypsojo ir kalbėjo toliau: - Mano mama sakydavo, kad 
oranžinė — tai neišsilavinusių ir netašytų žmonių spalva. 

Stefi skruostai paraudo iš pykčio. 

— Kur jūs buvote šiandien po pietų, ponia Petidžon? — puolė ji. 

— Ne jūsų šuniškas reikalas! — nė nemirktelėjusi atrėžė Deivė. 

— Ponios! — Smilou metė griežtą žvilgsnį į Stefi, tyliai įsakydamas 
užsičiaupti. 

— Kas čia vyksta, Rori, — griežtai paklausė Deivė. - Kodėl jūs 
atėjot? 

Jis šaltai, ramiai ir pagarbiai tarė: 

— Siūlau mums prisėsti. 

Deivė kelias akimirkas nenuleido nuo jo akių, paskui niekinamai 
pažvelgė į moterį ir staigiu judesiu mostelėjo į arčiausiai prie jų 
stovinčią sofą. Pati atsisėdo į krėslą šalia. 

Smilou pasakė, kad jų apsilankymas neįprastas. 

— Bijau, kad turiu jums blogą žinią. 


Deivė žvelgė į jį, laukdama, kol jis baigs. 

- Šiandien po pietų Lutį rado negyvą Čarlstono „Plazos“ viešbučio 
viršutinio aukšto apartamentuose. Atrodo, kad jį nužudė. 

Deivės veidas sustingo. Nereikia viešai rodyti savo jausmų. Taip 
niekas nesielgia. 

Deivė išmoko valdytis, kai jos tėvas lakstė paskui kitas moteris, 
o motina gėrė ir visi žinojo, kodėl ji geria, bet apsimetė, kad tai ne 
beda. Tik jau ne jų šeimoje. 

Maksinė ir Klaivas Burtonai buvo puiki pora. Abu kilę iš Čarlstono 
aukštuomenės šeimų. Abu puikios išvaizdos, baigę elito mokyklas. 
Jų vestuvės dar iki šiol laikomos etalonu. Jie nuostabiai tiko vienas 
kitam. 

Trims žavingoms dukterims tėvai davė vyriškus vardus. Gal dėl to, 
kad kiekvieną kartą prasidėjus gimdymui Maksinė būdavo girta, gal 
todėl, kad sutrikusi sumaišydavo kūdikio lytį, o gal tai darė sąmo- 
ningai, kad įgeltų Klaivui, kuris troško vyriškosios lyties palikuonio 
ir kaltino žmoną, kam ši gimdanti vien mergaites. Chromosomos 
čia niekuo dėtos. Taigi mažosios Klensė, Džerė ir Deivė* užaugo 
namuose, kur rimtos šeimos bėdos sušluojamos po brangiais persiš- 
kais kilimais. Mergaitės iš mažumės įprato slėpti savo reakciją į bet 
kokią padėtį, kad ir kokia liūdna ji būtų. Šitaip jautėsi saugesnės. 
Namų aplinka atrodė nepatikima ir nenuspėjama. Abu tėvai buvo 
kaprizingi, prarasdavo savitvardą, imdavo kovoti tarpusavyje ir tai 
nuolat trikdė namų ramybę. Visos seserys turėjo emocinių randų. 
Klensė išsigydė savuosius vos peržengusi trisdešimt — mirdama nuo 
gimdos kaklelio vėžio. Pikti liežuviai plakė, kad jis išsivystęs nuo 
daug kartų persirgtų venerinių ligų. 

Džerė nuėjo priešinga kryptimi: mokydamasi pirmame univer- 
siteto kurse įstojo į krikščionių fundamentalistų grupę, pasiaukojo 
sunkiam gyvenimui ir atsisakė visų jo teikiamų malonumų, o ypač 
alkoholio ir sekso. Ji augino daržoves ir skelbė evangeliją indėnų 


rezervate Pietų Dakotoje. 


* Clanton, Jerremy, David - angliški vyriški vardai (vert. past.). 

Jauniausioji Deivė vienintelė liko Čarlstone ir nekreipė dėmesio 
į šeimos gėdą bei apkalbas, netgi kai Klaivą meilužės lovoje ištiko 
infarktas tarp rytinio valdybos susirinkimo ir popietinės arbatos. 
Maksinę išvežė į slaugos namus dėl „Alzheimerio ligos“, bet visi 
žinojo tiesą — jos smegenys permirkusios degtine. 

Nors Deivė atrodė švelni ir minkšta kaip dar šiltas irisas, ji iš tiesų 
buvo kieta kaip geležis — pakankamai tvirta, kad neparodytų savo 
jausmų. Ji pajėgs viską ištverti, tai jau ne kartą įrodė. 

— Ką gi, — tarė ji keldamasi iš vietos, — nors jūs ir nenorite išgerti, 
aš neatsisakysiu. 

Ji priėjo prie vežimėlio su gėrimais, įmetė į stiklinę kelis ledo 
gabaliukus ir užpylė degtine. Išgėrė beveik pusę vienu gurkšniu, 
įsipylė dar ir grįžo prie jų. 

— Kas ji? 

— Atsiprašau? 

— Liaukis, Rori. Nepūsk man miglos. Jei Lutį nušovė jo kara- 
liškuose naujojo viešbučio apartamentuose, tai jis tikriausiai ten 
linksminosi su drauge. Manau, kad jį nužudė arba draugė, arba 
pavydus vyras. 

— Kas jums pasakė, kad jį nušovė? — puolė Stefi Mandel. 

— Ką? 

— Smilou neminėjo, kad jūsų vyras nušautas, tik kad nužudytas. 

Deivė vėl gurkštelėjo degtinės. 

— Aš pamaniau, kad jį nušovė. Ar neatspėjau? 

— Ar tikrai spėjot? 

Deivė taip plačiai skėstelėjo rankomis, kad dalis degtinės išsi- 
liejo ant kilimo. 

— Po velnių! Kas jūs tokia? 

Stefi atsistojo: 

— Aš iš apygardos prokuratūros. Arba, kaip Pietų Karolinoje va- 
dinama, iš apskrities prokuroro biuro. 

— Aš žinau, kaip tai vadinama Pietų Karolinoje, — atkirto Deivė. 

— Aš būsiu kaltintoja jūsų vyro nužudymo byloje, todėl ir reika- 


lavau, kad Smilou pasiimtų mane kartu. 

— Aišku! Kad pažiūrėtumėt, kaip aš reaguosiu į šią žinią. 

— Taip! Ir turiu pasakyti, kad jūs nelabai nustebot. Taigi grįžkime 
prie klausimo, kurį jau pateikiau: kur jūs buvote šiandien po pietų? 
Ir nekartokite, kad tai ne mano reikalas, ponia Petidžon, nes, kaip 
matot, tai tikrai mano reikalas. 

Slopindama įniršį, Deivė ramiai pakėlė stiklinę prie lūpų ir ne- 
skubėjo atsakyti. 

— Norite žinoti, ar turiu alibi? 

— Mes atėjome čia ne apklausti jūsų, Deive, - pasakė Smilou. 

— Nieko, Rori. Neturiu ko slėpti. Tik manau, kad ji elgiasi labai 
netaktiškai, — Deivė niekinamai pažvelgė į Stefi, - įsiveržusi į mano 
namus, pradėjusi įžeidinėti ir kaltinti mane praėjus kelioms sekun- 
dėms, kai sužinojau, jog mano vyrą nužudė. 

— Toks mano darbas, ponia Petidžon. Man nesvarbu, ar jums tai 
patinka, ar ne. 

— Man tai nepatinka, — pasakė Deivė ir parodydama, kad daugiau 
nelaiko jos svarbia, atsigręžė į Smilou. —- Aš mielai atsakysiu į tavo 
klausimus. Ką nori sužinoti? 

— Kur jūs buvote šiandien po pietų tarp šeštos ir septintos va- 
landos. 

— Čia. 

— Viena? 

— Taip. 

— Ar kas nors gali tai paliudyti? 

Deivė nuėjo prie staliuko ir paspaudė vienintelį telefono mygtuką. 
Per garsintuvą pasigirdo tarnaitės balsas: 

— Klausau, ponia Deive. 

— Sara, prašau ateiti čia. Ačiū. 

Visi tylėdami laukė. Deivė šaltai ir paniekinamai žiūrėjo į pro- 
kurorę ir žaidė puikiai suderintu perlų vėriniu ant kaklo. Perlus 
dovanojo tėvas, kurį ji ir mylėjo, ir nekentė. Jos psichoterapeutas 
teigė, jog vėrinys simbolizuojąs nepasitikėjimą žmonėmis, kilusį 
dėl tėvo neištikimybės žmonai ir dukterims. Deivė nesuvokė, ar tai 


tiesa, ar jai paprasčiausiai patinka tie perlai. Kad ir kaip ten bebūtų, 

ji dėvėjo vėrinį prie visko — netgi šortų ir apkritusių medvilninių 
marškinėlių kaip šį vakarą. 

Šią kartu gyvenančią tarnaitę Deivė paveldėjo iš savo motinos. 
Sara pradėjo dirbti pas jos tėvus dar prieš gimstant Klensei ir matė 
visas šeimą ištikusias bėdas. 

Įėjusi į kambarį, Sara priešiškai pažvelgė į Smilou ir Stefi. 

Deivė oficialiai juos supažindino: 

— Ponia Sara Birč, čia detektyvas Smilou ir moteris iš apygardos 
prokuratūros. Jie atėjo man pranešti, kad ponas Petidžonas rastas 
nužudytas šiandien po pietų. 

Sara, kaip ir Deivė, neparodė jokios reakcijos. 

— Aš jiems pasakiau, kad buvau namie tarp penktos ir šeštos 
valandos, — kalbėjo Deivė. — Tu tai patvirtinsi, ar ne? 

Stefi Mandel vos neužspringo iš pasipiktinimo: 

— Kaip jūs galite... 

— Stefi! 

— Bet juk ji ką tik sugadino visą apklausą! 

Deivė nužvelgė Smilou nekaltu žvilgsniu. 

— Rori, juk tu sakei, kad čia ne apklausa. 

Smilou akys tapo ledinės, tačiau jis atsigręžė į tarnaitę ir man- 
dagiai paklausė: 

— Ponia Birč, ar, kiek jums žinoma, tuo laiku ponia Petidžon buvo 
namie? 

— Taip, pone, ji visą dieną ilsėjosi savo kambaryje. 

— O Viešpatie! — sumurmėjo Stefi. 

Smilou, nekreipdamas į ją dėmesio, padėkojo tarnaitei. Sara Birč 
priėjo prie Deivės ir suėmė už rankų. 

— Užjaučiu. 

— Ačiū, Sara. 

— Ar tau viskas gerai, mažyte? 

— Taip, viskas. 

— Gal ko nors atnešti? 


— Vėliau. 

Deivė nusišypsojo, Sara meiliai paglostė susitaršiusius šviesius 
jos plaukus, apsigręžė ir išėjo iš kambario. Deivė, dėbčiodama į 
Stefi pro stiklines briauną, baigė gerti degtinę. 

— Ar jūs patenkinta? — paklausė nuleidusi stiklinę. 

Netverdama pykčiu Stefi nesiteikė atsakyti. 

Eidama vežimėlio su gėrimais link, Deivė paklausė: 

— Kur jis... Kur jį nuvežė? 

— Teismo medicinos ekspertas atliks skrodimą. 

— Taigi laidotuves teks atidėti... 

— Kol atiduosim kūną, — užbaigė Smilou. 

Deivė vėl įsipylė degtinės, sugrįžo prie jų ir paklausė: 

— Nuo ko jis mirė? 

— Jį nušovė. Dviem šūviais į nugarą. Manom, kad mirė iš karto ir 
galbūt netgi buvo be sąmonės, kai į jį šovė. 

— Jis buvo lovoje? 

Žinoma, Smilou žinojo, kaip mirė Deivės tėvas. Čarlstone visi 
žinojo skandalingąsias aplinkybes. Deivė buvo dėkinga Smilou, kad 
jis kiek sutrikęs atsakė į jos klausimą: 

— Lutį rado ant grindų. Jis buvo apsirengęs. Lova nesujaukta. 
Nepastebėjome jokių romantiško pasimatymo žymių. 

— Na, bent jau kai kas ne taip, - pasakė Deivė ir išgėrė iki 
dugno. 

— Kada paskutinį kartą matėte Lutį? 

— Gal vakar vakare? O gal šįryt? Neprisimenu. Tikriausiai 
šįryt. — Deivė nekreipė dėmesio į apstulbusios Stefi veido išraišką 
ir nenuleido akių nuo Smilou. — Kartais mes nesusitinkame ištisas 
dienas. 

— Jūs kartu nemiegojote? — paklausė Stefi. 

Deivė atsigręžė į ją: 

— Iš kokios šiaurinės valstijos jūs kilusi? 

— Kodėl klausiat? 

— Todėl, kad jūs labai netaktiška ir šiurkšti. 

— Stefi, mes klausinėsime apie asmeninį Petidžonų gyvenimą 


tik tada, kai to reikės tyrimui, — įsiterpė Smilou. — Kol kas to ne- 

reikia. — Jis vėl kreipėsi į Deivę: — Ar nežinojote, ką Lutis ketino 
šiandien veikti? 

— Nei šiandien, nei kurią kitą dieną. 

— Ar jis neminėjo, su kuo ketina susitikti? 

— Lyg ir ne, - Deivė padėjo tuščią stiklinę ant kavos staliuko, 
išsitiesė ir truktelėjo pečiais. — Ar įtariat mane? 

— Šiuo metu galim įtarti kiekvieną Čarlstono gyventoją. 

Deivė įdėmiai pažvelgė į jį: 

— Daugybė žmonių turėjo priežasčių nužudyti Lutį. 

Smilou neatlaikė jos skvarbaus žvilgsnio ir nukreipė akis į 
šoną. 

Stefi Mandel žengė į priekį, lyg norėdama priminti Deivei, kad ji 
vis dar čia ir kad ji svarbus asmuo, su kuriuo reikia skaitytis. 

— Atsiprašau, kad elgiausi kiek per griežtai, ponia Petidžon. 

Ji nutilo, bet Deivė neketino jai atleisti daugelio gero elgesio pa- 
žeidimų. Jos veido išraiška nepasikeitė. 

— Jūsų vyras buvo svarbus asmuo, — toliau kalbėjo Stefi. - Jo 
verslas davė dideles pajamas miestui, grafystei ir valstijai. Jo rūpi- 
nimasis visuomenės reikalais... 

— Ar visa tai kur nors veda? 

Stefi nepatiko, kad Deivė ją nutraukė, tačiau ji nepasidavė: 

— Ši žmogžudystė paveiks mūsų miesto bendruomenę, ir ne tik ją. 
Prokuratūra sutelks visas jėgas, kad surastų nusikaltėlį, patrauktų 
Jį atsakomybėn ir nuteistų. Aš asmeniškai garantuoju jums, kad 
teisingumas bus įvykdytas greitai ir tiksliai. 

Deivė nusišypsojo pačia Žavingiausia šypsena: 

— Panele Mandel, jūsų asmeninė garantija man nieko nereiškia. 
Turiu jums blogą žinią. Jūs nebūsite kaltintoja mano vyro žmog- 
žudystės byloje. Nukainotos prekės man niekada nekėlė pasitikė- 
jimo. — Aiškiai bjaurėdamasi ji nužvelgė Stefi suknelę. 

Paskui ji atsigręžė į Smilou ir įsakė: 

— Noriu, kad šią bylą tirtų geriausi specialistai. Pasirūpink tuo, 


Rori. Arba tuo pasirūpinsiu aš, Lučio Petidžono našlė. 


5 SKYRIUS 


— Šimtą stambiais štai čia, - girtas vyras trinktelėjo per dėmėtą 
žalią audinį ir įžūliai išsiviepė, priversdamas Bobą Trimblą sudrebėti 
iš pasibjaurėjimo. 

Bobas išsitraukė piniginę iš užpakalinės kelnių kišenės, išėmė 
du banknotus po penkiasdešimt ir atidavė tam kvailam šunsnukiui, 
tikriausiai krekeriui*. 

— Gerai žaidei, — lakoniškai pasakė jis. 

Vyriškis susikišo banknotus į kišenę, energingai patrynė rankas 
ir paklausė: 

— Nori atsilošti? 

— Kitą kartą. 

— Išsigandai? Nagi! Nebijok. 

— Gal vėliau. 

— Dvigubą arba nieko? 

— Vėliau. 

Jis prisimerkė, iššovė netikru pistoletu kitam vyrukui į atsikišusį 


pilvą ir palengva nuėjo, nešdamasis stiklą viskio. 


* Cracker - neturtingas baltasis iš pietrytinių JAV valstijų. 

Iš tiesų Bobas norėtų pamėginti atsilošti, tačiau kad ir kaip liūdna, 
jis nebeturi pinigų. Keli paskutiniai pralaimėti lošimai jį nuskurdino 
keliais šimtais dolerių. Kol neįsigis grynųjų pinigų, negalės nei lošti, 
nei kitų malonumų patirti. Ši paskutinė šimtinė visiškai išsekino jo 
nervus. Nieko ypatingo. Tik kelios raukšlės. O gal padės tabletė ar 
dvi. Gerai, kad jis dar turi suklastotą kredito kortelę. Galės padengti 
kasdienines išlaidas, tačiau nenumatytiems atvejams reikia grynųjų. 
Tai truputėlį sunkiau. Bet įmanoma. Tik reikės daugiau padirbėti. 
Bobui visada patiko kuo mažiau dirbti ir kuo daugiau ilsėtis. „Aš 
ilgai neužtruksiu“, — tarė jis sau ir nusišypsojo taurei. Kai investi- 
cijos atsipirks, jis galės ilsėtis daugelį metų. 

Tačiau šypsena greit išnyko. Abejonių debesis apgaubė svajas 
apie saulėtą ateitį. Deja, sėkmė, nešanti jam pinigus, priklausė nuo 
partnerės, o jis jau ėmė abejoti, ar ji patikima. Iš tiesų dvejonės 
skaudžiai degino vidurius kaip ir pigus viskis, kurį visą vakarą 
siurbė. Tiesą pasakius, jis nepasitikėjo ja taip, kad nebijojo prarasti. 
Bobas atsisėdo ant aukštos kėdutės baro pakraštyje ir užsisakė dar 
vieną viskio. Kaštoninės spalvos dirbtinės odos kėdutė kadaise buvo 
aptraukta spausta oda, kuri visiškai nusitrynė, dešimtmečius glaus- 
dama baro lankytojų sėdynes. Jei dabar nereikėtų išlaikyti žemojo 
sluoksnio įvaizdžio, jis niekada nesilankytų tokios prastos klasės 
užeigoje kaip ši. Bobas nuėjo ilgą kelią nuo to laiko, kai trindavosi 
tokiose užeigose. Jis daug pasiekė. Kylantis aukštyn - štai tikrasis 
Bobas Trimblas. 

Bobas susikūrė naują įvaizdį ir visiškai neketino pasiduoti. 
Žmogus nekaltas, kad yra toks, koks gimė, bet jei jam tai nepa- 
tinka ir jis instinktyviai suvokia, kad yra skirtas didesniems bei 
geresniems dalykams, reikia pasistengti sunaikinti vieną įvaizdį ir 
susikurti kitą. Taip Bobas ir pasielgė. Įgijęs miestietiško žavesio, jis 
įsitaisė šiltoje vietelėje Majamyje. Naktinio klubo savininkui reikėjo 
vyro, sugebančio užimti svečius ir dirbti konferansjė. Bobas buvo 
gražus, jo sugebėjimas malti liežuviu traukė moteris. Ėmesis šio 


darbo, Bobas pasijuto lyg žuvis vandenyje. Klube labai padaugėjo 

lankytojų ir netrukus klubas „Gaidys ir bulius“ tapo vienu iš popu- 
liariausių Majamyje, garsėjančiame naktiniu gyvenimu. 

Kiekvieną vakarą į klubą susirinkdavo daugybė moterų, kurios 
mokėjo linksmintis. Bobas susikūrė gašlūno reputaciją, siekdamas 
konkurencijos su kitais moterų klubais. 

„Gaidys ir bulius“ neatsiprašinėjo už vulgarią programą, skirtą 
ne manieringoms ponioms, o moterims, kurios nebijo atsipalaiduoti. 
Dažniausiai šokėjai nusirengdavo visiškai. Bobas likdavo su smo- 
kingu, tačiau jo šnekos sukeldavo moterims seksualinę ekstazę. Jo 
žodžių tirados veikė labiau už apatinę šokėjų kūno dalį. Moterys 
dievino jo gašlias kalbas. Tačiau kartą viena ypač entuziastinga 
gerbėja užlipo į sceną su vienu šokėju, atsiklaupė ant kelių ir ėmė 
jam čiulpti. Minia pašėlo. Jai tai patiko. 

Deja, reginys visiškai nepatiko dorovės policininkėms, atėjusioms 
į klubą be uniformų. 

Jos slapta iškvietė pastiprinimą. Žmonės dar nesuspėjo suvokti, 
kas čia darosi, o salė buvo pilna policininkų. Bobui pavyko pasprukti 
pro užpakalines duris. Prieš tai jis dar spėjo ištuštinti klubo seifą. 

Dėl savo pomėgio lošti lenktynėse ir dėl daugybės nesėkmių jis 
buvo skolingas vienam lupikautojui, kuris tikrai nebūtų supratęs, 
kad, užsidarius klubui, Bobas laikinai neteko pajamų, bet reikalai 
greit susitvarkys. Lupikautojo žodyne nebuvo žodžio „greit“. 

Taigi bėgdamas nuo klubo savininko, policijos ir lupikautojo, 
Bobas su dešimčia tūkstančių dolerių smokingo kišenėse paliko 
saulėtąją valstiją. Savo mersedesą pakeliamu stogu jis perdažė, 
pakeitė jo numerius ir iš lėto patraukė pakrante, leisdamas vogtus 
pinigus. Tačiau jie baigėsi. Bobui vėl teko imtis vienintelio darbo, 
kurį išmanė. Apsimesdamas prabangių viešbučių gyventoju, jis tū- 
nodavo baseinuose ir savo žavesiu viliodavo vienišas turistes. Jam 
atrodė, kad iš jų pavogti pinigai — tai teisingas atlyginimas už laimę, 
kurią jis joms suteikdavo lovoje. 

Bet vieną vakarą, kai Bobas gurkšnojo šampaną ir meiliai įkal- 
binėjo nepasiduodančią išsiskyrusią moterį patikėti jam kambario 


raktą, kitame restorano pakraštyje jis pastebėjo pažįstamą iš Ma- 

jamio. Atsiprašęs, kad jam reikia į tualetą, Bobas grįžo į viešbutį, 
greit susidėjo daiktus į mersedesą ir spruko iš miesto. 

Per kelias savaites jis puolė taip žemai, kad netgi ėmė verstis 
prostitucija. Jo pinigų atsargos išseko iki pavojingos ribos. Nors jis 
apsimetinėjo ir įgijo gerų manierų, pažvelgęs į veidrodį pamatė save 
tokį, koks buvo prieš kelerius metus: akiplėšiškas, žemo sluoksnio 
prostitutas, aptarnaujantis antrarūšes klientes. Abejonės savimi 
ypač sustiprėjo, kai visiškai nebeliko pinigų, ir jam kilo noras ker- 
šyti. Vieną vakarą, praradęs viltį ir įbaugintas, jis pasigėrė bare ir 
įsivėlė į peštynes su kitu lankytoju. Tai buvo geriausia, kas galėjo 
įvykti. Baro peštynes pastebėjo tinkamas asmuo. Ir tai nulėmė jo 
dabartinę padėtį. Atomazga jau visai netoli. Jei viskas pavyktų taip, 
kaip Bobas tikėjosi, jis uždirbtų daug pinigų, įsigytų turto, kaip ir 
dera tokiam Bobui Trimblui, koks jis dabar yra. Tada jis nebegrįžtų 
į tuos laikus, kai jam nesisekė. 

Tačiau — ir šis „tačiau“ buvo labai svarbus — jo sėkmė priklauso 
nuo moters. Ū jis jau seniai žino, kad moterimis pasitikėti negalima. 
Vienintelis dalykas, kurį jos sugeba — tai būti moterimi. 

Bobas išgėrė iki dugno ir mostelėjo barmenui: 

— Norėčiau pakartoti. 

Tačiau barmenas spoksojo į televizoriaus ekraną. Vaizdas buvo 
neryškus, bet Bobas iš savo vietos matė vyrą, kalbantį į mikrofoną. 
Bobas jo nepažino. Tačiau aišku, kad šis tipas niekada nesišypsojo. 
Jam terūpėjo tik reikalai, kaip ir tiems socialiniams darbuotojams, 
kurie ateidavo į Bobo namus, kai jis buvo dar vaikas. Jie klau- 
sinėdavo asmeniškų klausimų apie jį ir jo šeimą, kišdavosi į jo 
reikalus. 

Vyras ekrane atrodė ramus, nors ir buvo apsuptas daugybės žur- 
nalistų. Jis kalbėjo: 

— Kūną rado šiandien po šeštos valandos vakaro. Jis atpažintas. 

— Ar jūs turit?.. 

— O kokiu ginklu? 

— Ar yra įtariamųjų? 


— Pone Smilou, ar galit pasakyti?.. 

Praradęs susidomėjimą, Bobas pakartojo garsiau: 

— Įpilkit dar vieną. 

— Aš jus girdėjau, — irzliai atsakė barmenas. 

— Galėtumėt aptarnauti geriau. 

Skundas nutilo Bobo lūpose, kai ekrane išvydo vyro šaltomis 
akimis nuotrauką. Šį veidą Bobas gerai pažinojo - Lutis Petidžonas. 
Bobas ištempė ausis, kad išgirstų kiekvieną žodį. 

— Nėra požymių, kad į pono Petidžono apartamentus įsilaužta. 
Apiplėšimo versija atmesta. Kol kas įtariamųjų neturim. 

Ypatingasis reportažas iš įvykio vietos buvo baigtas, toliau rodė 
vienuoliktos valandos žinių tęsinį. 

Bobas atgavo pasitikėjimą savimi, nusišiepė nuo ausies iki ausies 
1r pakėlė stiklą, lyg sveikindamas savo partnerę. Matyt, ji padarė 


tai, ko jam reikėjo. 


ki 


— Tai viskas, ką galiu dabar pasakyti. 

Smilou nusigręžė nuo mikrofonų, tačiau už nugaros jų buvo dar 
daugiau. 

— Atsiprašau, — pasakė jis, braudamasis pro žurnalistų minią. 

Jis nekreipė dėmesio į išrėktus klausimus ir toliau skverbėsi 
pro žurnalistus, kol jie suprato, kad daugiau nieko neišpeš, ir ėmė 
skirstytis. Smilou apsimetinėjo, kad nekenčia žiniasklaidos dėmesio, 
tačiau 1š tiesų jam patiko gyva transliacija iš įvykio vietos. Ne dėl 
prožektorių ir kamerų, nors jis žinojo, kad atrodo neįbauginamas. 
Tr ne dėl dėmesio ar viešumo. Jo darbo vieta buvo saugi ir jam ne- 
reikėjo visuomenės pritarimo, kad ją išlaikytų. 

Jam patiko, kad jį filmuoja ir cituoja. 

Tačiau priėjęs prie grupės detektyvų, susirinkusių prie registra- 
cijos stalo viešbučio fojė, jis suniurnėjo: 

— Džiaugiuosi, kad viskas baigta. Ką naujo pasakysit? 

— Visiškai nieko, —- pasakė Maikas Kolinzas, o kiti pritardami 


linktelėjo. 

Smilou pasistengė sugrįžti į Čarlstono „Plazos“ viešbutį iš Peti- 
džono namų kaip tik prieš vienuoliktos valandos žinių laidą. Kaip 
jis ir numatė, visos vietinės stotys ir tolimesnės, Savanoje bei Šarlo- 
tėje, tiesiogiai transliavo iš viešbučio fojė. Smilou pateikė esminius 
faktus žurnalistams ir televizijos žiūrovams. Jis netuščiažodžiavo. 
Pirmiausia todėl, kad, išskyrus esminius faktus, daugiau nieko 
nežinojo. Jis visai neišsisukinėjo, atsisakydamas suteikti daugiau 
informacijos. Smilou pats, kaip ir žiniasklaida, troško gauti daugiau 
informacijos. Todėl jį pritrenkė detektyvo pareiškimas, kad jie nieko 
daugiau nesužinojo. 

— Ką turite galvoje sakydamas „visiškai nieko“? 

— Tik tai, - Maikas Kolinzas buvo veteranas. Jis Smilou bijojo 
mažiau negu kiti, todėl dažniausiai kalbėdavo. — Kol kas nieko ne- 
sužinojom. Mes... 

— Tai neįmanoma, detektyve. 

Įdubusias Kolinzo akis supo tamsūs ratilai, rodantys, koks 
įtemptas buvo jam šis vakaras. Jis atsigręžė į jį pertraukusią Steti 
Mandel, pažvelgė taip, lyg būtų norėjęs pasmaugti, ir visiškai ne- 
bekreipdamas dėmesio toliau kalbėjosi su Smilou. 

— Kaip jau sakiau, mes apklausėme visus. — Viešbučio svečiai 
ir tarnautojai dar ir dabar sėdėjo didžiojoje viešbučio pokylių sa- 
lėje. — Iš pradžių jiems tai visiškai patiko — jaudino kaip kino filme, 
tačiau greitai žavesys išblėso. Jie kelis kartus pakartojo tuos pačius 
atsakymus ir dabar darosi irzlūs. Mes nieko gero iš jų neišgirdome, 
išskyrus daugybę priekaištų, kodėl jiems neleidžiama išeiti. 

— Aš negaliu patikėti... 

— Kas čia jus pakvietė? — Kolinzas puolė Stefi, kai ji vėl įsi- 
terpė. 

— Kad iš tokios daugybės žmonių, — nežiūrėdama į jį toliau kalbėjo 
Stefi, — niekas nieko nematė. 

Smilou iškėlė ranką, tildydamas jau beužsiplieskiantį ginčą tarp 
suglumusio detektyvo ir iškalbingos prokurorės. 

— Pakaks. Mes visi pavargę, Stefi. Nematau prasmės, kodėl turėtum 


čia likti. Kai mes ką nors sužinosim, tau pranešim. 

— Mažai vilčių, — ji susikryžiavo rankas ant krūtinės ir iššaukiamai 
pažvelgė į Kolinzą. — Aš lieku. 

Smilou nenoriai leido viešbučio gyventojams grįžti į savo kamba- 
rius. Paskui jis pakvietė detektyvus į vieną iš mansardos konferen- 
cijų salių ir užsakė picų. Kol jie valgė, Smilou peržvelgė negausią 
informaciją, surinktą per varginančios apklausos valandas. 

— Petidžoną masažavo sveikatingumo klube? — paklausė jis, skai- 
tydamas pranešimus. 

— Taip, — vienas iš detektyvų nurijo didelį kąsnį picos. — Netrukus 
po to, kai jis atėjo į viešbutį. 

— Ar apklausėte masažuotoją? 

Vyriškis linktelėjo: 

— Jis sakė, kad Petidžonas paprašė viso kūno masažo, trunkančio 
pusantros valandos. Paskui nusiprausė po dušu, esančiu persiren- 
gimo kambariuose, štai kodėl jo apartamentų vonia buvo sausa. 

— Ar šis vaikinas kelia įtarimą? 

— Man taip nepasirodė, - sumurmėjo detektyvas vėl atsikandęs 
picos. - Anksčiau dirbo sveikatingumo klube Kalifornijoje. Čarls- 
tone neseniai. Šiandien susitiko su Petidžonu pirmą kartą. 

Smilou peržvelgė užrašus apie apklaustus svečius. Nė vieno įtar- 
tino. Visi teigė niekada nesusitikę su Petidžonu, nors keli jį buvo 
matę per televiziją, kai jis prieš kelis mėnesius atidarė Čarlstono 
viešbutį. Dauguma viešbučio gyventojų buvo paprasti žmonės, atvykę 
su savo šeimomis. Trys poros atvažiavo į povestuvinę kelionę. Kelios 
kitos buvo panašios į slaptus meilužius, pabėgusius nuo šeimos pra- 
leisti romantiško savaitgalio svetimame mieste. Tos poros nervingai 
atsakinėjo į detektyvų klausimus, tačiau jas galėjo apkaltinti sve- 
timavimu, o ne žmogžudyste. Visuose, išskyrus tris, ketvirto aukšto 
kambariuose gyveno mokytojos iš Floridos. Dvejuose apartamentuose 
susigrūdo vaikinų krepšinio komandos nariai, baigę vidurinę mo- 
kyklą ir, prieš išvažinėdami po skirtingus universitetus, nusprendę 
paskutinį kartą pabūti kartu. Vienintelis jų nusikaltimas — alkoholio 
vartojimas nesulaukus pilnametystės. Visų siaubui, vienas jų sava- 


noriškai atidavė detektyvui dėžutę hašišo. 

Visi sutiko, kad jei ne Petidžono nužudymas, tai būtų įprastas 
vasaros šeštadienis. 

— Ilgas, karštas ir drėgnas, — žiovaudamas pasakė vienas iš de- 
tektyvų. 

— Tu čia kalbi apie dieną ar apie mano daiktą? — pajuokavo 
kitas. 

— Norėtum. 

— O kaip vaizdo kamerų įrašai? — paklausė Smilou ir visi nutilo. 
Detektyvai šaipydamiesi susižvalgė. Matyt, tai buvo jiems žinomas 
pokštas. 

— Ką tai reiškia? — griežtai paklausė Smilou. 

— Ar norit pamatyti? — paklausė Kolinzas. 

— Ar ten yra ką žiūrėti? 

Visi vėl pasikeitė pašaipiomis šypsenomis ir Kolinzas pasiūlė 
Smilou pasižiūrėti vaizdajuostę, netgi pakvietė Stefi. 

— Jums bus naudinga, — pasakė jis jai. 

Smilou ir Stefi nusekė paskui detektyvus per platų mansardos 
vestibiulį į vieną mažesnį susirinkimų kambarį, kur vaizdajuosčių 
leistuvas buvo prijungtas prie spalvoto televizoriaus. 

Kolinzas pakeliui pasakojo apie vaizdajuostę: 

— Iš pradžių vyrukas, stebintis apsaugos kameras, sakė, kad šio 
aukšto kameros vaizdajuostė kažkur padėta. 

Smilou žinojo, kad sekimo kameros paprastai sujungtos su laiko 
skaitiklius turinčiais monitoriais, kurie penkias dešimt sekundžių 
rodo vieną kadrą, pasirinktą naudotojo. Todėl kai vaizdajuostės per- 
žiūrimos, kadrai šokinėja. Paprastai kameros ištisas dienas filmuoja, 
kol vaizdajuostės atsukamos atgal. 

— (0) kodėl juosta buvo išimta? Argi juostos nepaliekamos leis- 
tuvuose, o vėliau, jei nėra reikalo peržiūrėti, nenaudojamos iš 
naujo? 

— Todėl ir pamaniau, kad jis meluoja, - pasakė Kolinzas. — Taigi 
nepalikau jo ramybėje ir jis pagaliau išėmė man tą juostą. Pasi- 


ruošę? 

Smilou linktelėjo ir Kolinzas paspaudė vaizdajuosčių leistuvo 
mygtuką. Nors ir nebuvo jokio vaizdo, sklindantys garsai rodė, jog čia 
pornografinė juosta. Pora, atliekanti lytinį aktą, dūsavo ir dejavo. 

— Tai trunka maždaug penkiolika minučių, — paaiškino Kolinzas. — 
O po kulminacijos pradeda rodyti dvi paukštytes, besiglamonėjan- 
čias vonioje. Vėliau pagrindinė scena apie... 

— Viskas aišku! — atrėžė Smilou. — Išjunk, - jis nekreipė dėmesio 
į kitų kambaryje buvusių vyrų šūksnius ir šnabždesį. — Atsiprašau, 
Stefi. 

— Nereikia atsiprašinėti. Man skirtas detektyvo Kolinzo pokštas 
tik patvirtina mano teoriją, kad fazė „suaugęs patinas“ ateina labai 
skirtingu laiku. 

Kiti vyrai nusijuokė, bet Kolinzas nepritariamai sumykė, nekreip- 
damas dėmesio į pažeminimą: 

— Esmė ta, — tarė jis, — kad Petidžono pasigyrimai apie aukščiau- 
sios klasės apsaugą buvo iš piršto laužti. Kameros koridoriuose yra 
netikros. Jos neveikia. 

— Ką?! — suriko Stefi. 

— Vienintelė visame viešbutyje veikianti kamera yra buhalterijoje. 
Petidžonas nenorėjo, kad jį apvaginėtų. Manau, kad jam visai nerū- 
pėjo, ar neapiplėšinėja ir nežudo jo svečių. Pats prisižaidė, ar ne? 

— Kodėl tas vaikinas melavo? — paklausė Smilou. 

— Jam taip liepė. Pats didysis Petidžonas. Mes čia kalbame ne apie 
mokslininką, kuriantį raketas. Taigi vaikinas laikėsi savo nuomonės 
netgi tada, kai užtikrinome, kad Petidžonas negyvas ir kad dabar 
reikia bijoti tik mūsų. Kai jis galiausiai pasidavė, mes patikrinome 
visas kameras. Jos butaforinės. 

— Kiek žmonių tai žinojo? 

— Spėju, kad nedaug. 

— Patikrinkit. Pradėkit nuo administracijos. 

— To pakaks. 

Smilou kreipėsi į visą grupę: 

— Rytą pirmiausia pradėsime nuo Petidžono priešų. Sudarysime 


sąrašą... 

— Ū gal geriau nevargti ir pasinaudoti telefonų knyga? — pasiūlė 
vienas iš detektyvų. — Kiek pažįstu, visi džiaugsis, kad tas kalės 
vaikas negyvas. 

Smilou nusvilino jį žvilgsniu. 

— Atleiskit, - sumurmėjo šis ir nustojo šypsotis. — Aš pamiršau, 
kad jūs giminės. 

— Mes ne giminės. Jis buvo vedęs mano seserį. Labai neilgai. Tai 
viskas. Aš tikriausiai jį mėgau dar mažiau negu kiti. 

Stefi palinko į priekį ir paklausė: 

— Smilou, tu jo nenušovei, ar ne? 

Visi nusijuokė, bet juos nutildė griežtas Smilou atsakymas: „Ne 
nenušoviau“, lyg detektyvas būtų labai rimtai sureagavęs į šį klau- 
simą. 

— Atleiskit, pone Smilou. 

Tarpduryje stovėjo batų valytojas Smitis. Smilou pažvelgė į savo 
laikrodį — po pusiaunakčio. 

— Maniau, jog jūs jau išėjot namo, — pasakė Smilou. 

— Kad mus tik dabar paleido, pone Smilou. 

— Ak, taip. — Smilou net nepagalvojo, kad viešbučio tarnautojus 
klausinėjo taip ilgai, nors jis pats buvo įsakęs. — Aš atsiprašau, kad 
jus užlaikė. 

— Nieko blogo, pone Smilou. Aš tik norėjau paklausti, ar jums kas 
nors sakė apie tuos žmones, kuriuos vakar nuvežė į ligoninę? 


— Į ligoninę? 


6 SKYRIUS 


Automobilio prietaisų skydelyje užsidegė raudona lemputė. 

Moteris nusivylusi sudejavo. Ji mažiausiai troško sustoti ir prisi- 
pilti benzino, bet iš patirties žinojo, kad jei lemputė praneša apie 
tuščią baką, tai tiesa. 

Šiame kaimo vietovių ruože kolonėlės buvo toli viena nuo kitos. 
Todėl pavažiavusi kelias mylias ir pamačiusi kolonėlę ji lėtai įsuko 
į aikštelę ir išlipo iš automobilio. Paprastai pildamasi benzino 
moteris mokėdavo kredito kortele prie kolonėlės. Tačiau šiame ra- 
jone technika buvo atsilikusi. Moteris nemėgo mokėti iš anksto. Ji 
nuėmė siurblio antgalį, atsuko benzino bako dangtelį, padėjo jį ant 
automobilio stogo, įstatė antgalį ir mostelėjo tarnautojui įjungti. Šis 
stebėjo imtynes per nespalvotą televizorių. Moteris vos įžiūrėjo jį 
pro neoninę reklamą ir plakatus, skelbiančius apie jau praėjusius 
įvykius ir paklydusius naminius gyvūnus. Tarnautojas nematė mo- 
ters arba laikėsi savo principų nejungti siurblio, kol negaus pinigų, 
ypač sutemus. 

— Velnias! — moteris nenoromis nuėjo prie pastato, įkišo banknotą 


pro nešvarų langelį ir padėjo ant dar nešvaresnio padėkliuko. 

— Už dvidešimt dolerių? Daugiau nieko? — paklausė tarnautojas, 
įsmeigęs akis į ekraną. 

— Ačiū, ne. 

Benzinas tekėjo lėtai, bet pagaliau siurblys išsijungė. Moteris iš- 
traukė antgalį ir pakabino atgal į vietą ant kolonėlės. Kai ji ištiesė 
ranką į bako dangtelį, staiga į aikštelę įvažiavo kitas automobilis. 
Moterį apšvietė ryškūs žibintai ir ji prisimerkė. Automobilis sustojo 
vos už kelių pėdų nuo jos. Vairuotojas užgesino žibintus, bet neiš- 
jungęs variklio atidarė duris ir išlipo. 

Moters lūpos prasivėrė iš nuostabos, bet ji nepajudėjo ir neištarė 
nė žodžio, nepriekaištavo vyrui, kad ją sekė, neklausė kodėl, ne- 
reikalavo, kad paliktų ją ramybėje. Ji tik neatitraukė nuo jo akių. 
Dabar, kai saulė nusileido, jo plaukai atrodė tamsesni, ne tokie rudi 
kaip dienos šviesoje. Ji pastebėjo, kad jo akys pilkšvai mėlynos, 
tačiau dabar jas dengė šešėlis. Vienas antakis buvo aukščiau ir 
labiau išlenktas už kitą, bet ši asimetrija kėlė susidomėjimą. Jo 
smakre buvo negilus vertikalus brūkšnys. Vyriškis metė ilgą šešėlį, 
nes buvo aukštas. Jis niekada neturės bėdų dėl antsvorio, nes vien 
dėl kūno sudėjimo nepakels papildomų kilogramų. Kelias sekundes 
jie žiūrėjo vienas į kitą, skiriami pakeliamojo automobilio stogo. 
Paskui vyriškis apėjo atvertas dureles. Moteris žvilgsniu sekė, kaip 
jis artinasi. Ryžtingai suspausti žandikauliai rodė tvirtą charakterį. 
Jis lengvai nepasiduoda ir nebijo siekti to, ko nori. Vyras sustojo 
tiesiai prieš ją, suėmė jos veidą rankomis, kilstelėjo, palenkė savąjį 
ir pabučiavo ją. 

„0 Dieve!“ — pagalvojo ji. 

Jo lūpos buvo putlios, geidulingos ir teikė tai, ką siūlė. Bučinys 
buvo šiltas, mielas ir nuoširdus. Jis bučiavo tvirtai, nepalikdamas 
abejonių, kad tikrai ją bučiuoja, bet neverčia jaustis nugalėta ar 
įbauginta. Bučinys buvo toks tobulas, kad jos lūpos pačios prasi- 
vėrė. Kai jo liežuvis palietė jos liežuvį, jai suvirpėjo širdis, o rankos 
apkabino vyriškio liemenį. 

Jis viena ranka apglėbė jos pečius, o kitą uždėjo ant nugaros virš 


liemens ir prispaudė moterį prie savęs. Vyriškis palenkė galvą, 

moteris pasviro prie jo. Lūpos spaudėsi dar stipriau, jo liežuvis 
klaidžiojo po jos burną. Kuo ilgiau jie bučiavosi, tuo aistringesnis 
darėsi bučinys. 

Staiga vyras atsitraukė. Jis sunkiai alsavo. Rankos vėl atsidūrė 
ant moters veido. 

— Tą ir norėjau sužinoti. Ne tik aš to norėjau. 

Moteris papurtė galvą tiek, kiek leido jo rankos. 

— Ne, - pasakė ji nustebinta kimaus jo balso. — Ne tik jūs. 

— Važiuokit man iš paskos. 

Pasipriešinimas užgeso, dar neišsprūdęs pro lūpas. 

— Aš turiu namelį užmiestyje. Netoli, maždaug už dviejų trijų 
mylių. 

— Aš... 

— Nesakykit „ne“, — jo kuždesys buvo trūkčiojantis, aistringas. 
Rankos dar tvirčiau suspaudė jos veidą. - Nesakykit „ne“. 

Ji pažvelgė jam į akis ir vos pastebimai linktelėjo. Vyras iš karto 
ją paleido, apsigręžė ir nuėjo į savo automobilį. Skubėdama užsukti 
benzino baką, moteris išmetė dangtelį. Pagaliau jį suradusi, užsuko 
baką ir įsėdo į automobilį. Ji užvedė variklį, vyriškio mašina sustojo 
šalia. Jis pažvelgė į ją, norėdamas įsitikinti, kad ji tokia pat ryžtinga 
kaip ir jis, kad ji neketina apgauti ir pasprukti vos gavusi progą. Ji 
žinojo, kad turėtų šitaip padaryti. Bet buvo tikra, kad to nepadarys. 


Bent jau ne dabar. 


Hamondas lengviau atsikvėpė tik tada, kai jos automobilis sustojo 
šalia jo. Jis išlipo, priėjo atidaryti jos durelių ir tarė: 

— Atsargiai, čia tamsu. 

Jis paėmė moters ranką ir skalda išpiltu takeliu nusivedė prie 
namelio. Nedidelė lemputė priebutyje skleidė tik tiek šviesos, kad 
jis pataikytų į spyną raktą, atsivežtą iš Čarlstono. 

Hamondas atidarė duris ir įsivedė ją į vidų. Viena moteris iš kaimo 
valydavo namelį, kai to reikėdavo. Hamondas buvo susitaręs, kad 


šiandien ji ateitų sutvarkyti. Todėl viduje nebuvo juntamas negy- 

venamų patalpų kvapas, dvelkė švara, tarsi neseniai būtų išskalbti 
užtiesalai. Hamondas buvo prašęs moterį palikti įjungtą kondicio- 
nierių, todėl viduje buvo maloniai vėsu. 

Hamondas uždarė duris ir jie atsidūrė visiškoje tamsoje. Jis tikrai 
ketino būti geras šeimininkas, džentelmenas, aprodyti viešniai na- 
melį, pasiūlyti ko nors išgerti, papasakoti apie save ir leisti jai apsi- 
prasti su mintimi, kad atsidūrė viena pas vyriškį, praėjus vos kelioms 
valandoms nuo pažinties pradžios. Bet užuot tai padaręs, ištiesė 
į ją rankas. Moteris nesipriešindama atsidūrė jo glėbyje. Atrodė, 
kad ji trokšta bučinio taip pat kaip ir jis. Jos burna nesipriešino jo 
įsiveržusiam liežuviui, kuris tyrinėdamas ir ragaudamas klaidžiojo 
po jos burną, kol jie atsitraukė vienas nuo kito, kad atgautų kvapą. 
Hamondas palenkė galvą, prisispaudė veidu prie moters kaklo. Jos 
rankos apglėbė jo sprandą, pirštai paniro į jo plaukus. 

Hamondas slinko lūpomis jos kaklu iki ausies. 

— Tai beprotiška, — sukuždėjo jis. 

— Labai. 

— Tu bijai? 

— Taip. 

— Manęs? 

— Ne. 

— Turėtum bijoti. 

— Žinau, bet nebijau. 

Jo lūpos palietė moters lūpas, bet dar nebučiavo. 

— Ar bijai šios padėties? 

— Siaubingai, — pasakė ji ir prigludo prie jo lūpų. 

Pagaliau atsitraukęs jis sumurmėjo: 

— Visa tai skubota, neapdairu ir... 

— Visiškai neatsakinga. 

— Bet aš nepajėgiu sustoti. 

— Tr aš ne. 


— Aš labai noriu... 

— Ir aš to noriu, — atsiduso ji, kai jo rankos palindo po palaidinuke 
1r suėmė jos krūtis. 

Bet kėkios abejonės išsisklaidė, kai ji atlošė galvą, kad jis galėtų 
glamonėdamas bučiuoti jos kaklą. Ji sulaikė kvėpavimą, kai jis mė- 
gino atsegti priekinę liemenėlės sagtelę, ir sumurmėjo iš malonumo, 
kai jo pirštų galai palietė jos nuogą odą. 

Moters rankos slinko Hamondo nugara. Jis pajuto, kaip visi de- 
šimt jos pirštų sminga į raumenis, tyrinėja šonkaulius ir stuburą. 
Jos delnai nuslydo pro diržą, sustojo ant sėdmenų ir prisitraukė jį. 

Jie vėl ėmė ilgai, aistringai bučiuotis. 

Jis paėmė ją už rankos ir per svetainę nusivedė į miegamąjį. 
Namelis nebuvo prabangus, bet turėjo visus būtinus dalykus, kad 
šeimininkas jaustųsi patogiai. Į kambarėlį, kuris atrodė per mažas 
netgi vienam, jis sugebėjo įgrūsti didžiulę dvigulę lovą. Jie krito ant 
Jos, atsidūrė pačiame viduryje ir apsikabino, apimti aklo, beprotiško 


naujų meilužių įkarščio. 


k 


Ji gulėjo ant šono nusigręžusi nuo jo. 

Hamondas mėgino sugalvoti, ką protingo galėtų pasakyti, bet visų 
minčių tuoj atsikratydavo. Viskas, kas ateidavo į galvą, atrodė ne- 
tikra, melaginga, nuvalkiota ar visi išvardyti dalykai kartu. Jis netgi 
pamanė, kad reikėtų pasakyti jai tiesą. 

O Viešpatie, tai buvo nuostabu. Tu buvai nuostabi. 

Aš gyvenime šitaip nesijaučiau. Nenoriu, kad ši naktis baigtųsi. 

Bet žinojo, kad ji nepatikės. Tyla vis labiau slėgė. Galiausiai jis 
apsivertė ant šono ir uždegė naktinę lemputę. Moteris į šviesą su- 
reagavo priešiškai: pritraukė kelius prie krūtinės ir atrodė dar labiau 
nutolusi, neliečiama. 

Suglumęs jis atsisėdo. Jo marškiniai buvo atsagstyti ir sulamdyti, 
kelnių užtrauktukas atitrauktas. Hamondas atsistojo ir nusivilko 
viską, išskyrus glaudes. Kai jis vėl pažvelgė į lovą, moteris gulėjo 


ant nugaros ir plačiai atmerktomis akimis jį stebėjo. 

— Nesmagios minutės, ar ne? 

Hamondas atsisėdo ant lovos krašto. 

— Tiesą sakant, taip. 

Moteris aplaižė lūpas, papūtė jas, nusuko akis ir linktelėjusi pa- 
klausė: 

— Ar mėgini sugalvoti, kaip gražiai manimi nusikratyti? 

— Ką?! — tyliai šūktelėjo jis. - Ne! Ne! - Jis ištiesė ranką, no- 
rėdamas paliesti moters plaukus, tačiau, jų nepasiekusi, ranka 
nusviro. 

— Aš kaip tik mėginu sugalvoti, kaip įtikinti tave pasilikti nakčiai, 
bet taip, kad nepasirodyčiau visiškas mulkis. 

Jis pastebėjo, kad moteriai tai patiko. Ji vėl pažvelgė į jį ir droviai 
nusišypsojo. Ji vis dar buvo išraudusi po patirtos aistros, lūpos pa- 
tinusios nuo stiprių bučinių, plaukai išsidraikę aplink veidą, dra- 
bužiai sulamdyti dar labiau negu jo. Ji atrodė neįtikėtinai gundanti. 
Krūtys, nevaržomos liemenėlės, laisvai gulėjo po palaidinuke, tačiau 
speneliai buvo matomi ir per audeklą. Hamondas pajuto, kaip jį vėl 
apėmė geismas. 

— Man reikia susitvarkyti, — moteris nusmaukė sijoną žemyn ant 
šlaunų. Abu stengėsi nekreipti dėmesio į jos kelnaites, nusviestas 
ant lovatiesės kojūgalyje. — Ar galiu užeiti į tavo vonios kambarį ? 

— Štai šios durys. - Hamondas atsistojo, ketindamas išeiti ir palikti 
ją vieną. — Atnešiu ko nors atsigerti. Ar nori valgyti? 

— Po viso to greito maisto, kurio prisikimšom mugėje? 

Jis taip pat nusišypsojo: 

— O ko nors gaivinančio? Sulčių, arbatos, limonado, alaus? 

— Vandens. 

Hamondas smakru parodė vonios kambario duris. 

— Jei ko nors reikės, pasakyk. 

— Ačiū. 

Atrodė, kad moteris nenori lipti iš lovos, kol vyras dar kambaryje, 
todėl jis nusišypsojo ir paliko ją vieną. Gerai, kad namų tvarkytoja 
paliko šaldytuve gėrimų, ir vandens. Naudodamasis proga, Ha- 


mondas apžvelgė maisto atsargas. Keli kiaušiniai, pusė kilogramo 

šoninės, kelios akytos bandelės, kava. Grietinėlės nebuvo. Reikėjo 
tikėtis, kad ji geria juodą kavą. Apelsinų sultys? Taip. Šaldiklyje 
stovi skardinė koncentrato. 

Hamondas retai pusryčiaudavo, nebent per dalykinius susiti- 
kimus. Tačiau užmiestyje, kai šeštadienio rytai būdavo ilgesni ir 
tingesni, mėgdavo prisikirsti iki soties. Jis gana gerai gamino ypač 
nesudėtingus patiekalus, pavyzdžiui, kiaušinienę su šonine. Galbūt 
jie kartu galėtų pasigaminti pusryčius — pasidalytų darbais, juos 
atlikdami atsitrenktų vienas į kitą, juoktųsi, bučiuotųsi. Paskui išsi- 
neštų lėkštes į verandą ir valgytų. Įsisvajojęs apie rytojų, Hamondas 
nusišypsojo. 

„Ne rytojų, o šį rytą“, — pasitaisė jis, pažvelgęs į laikrodį ir pa- 
matęs, kad jau po vidurnakčio. 

Vakar diena buvo bjauri. Hamondas išvyko iš Čarlstono piktas 
ir nusivylęs. Viskas jo gyvenime buvo blogai. Jis nė už ką nebūtų 
patikėjęs, kad tokia bloga diena galėtų baigtis mylėjimusi su mo- 
terimi, kurios prieš kelias valandas nė nepažinojo, ir kad jam tai 
būtų taip reikšminga. 

Hamondas svarstė apie likimo išdaigas, kol išgirdo, kad vanduo 
vonios kambaryje liovėsi tekėjęs. Jis prisivertė palaukti dar porą 
minučių, kad nepasirodytų per greit ar netinkamu laiku, paskui 
pasiėmė du butelius vandens ir nuėjo į miegamąjį. 

— Beje, — tarė, basa koja pastūmęs duris, — manau, kad mums 
laikas susipažinti... 

Jis sustojo, pamatęs, kaip moteris, stovėdama prie tualetinio 
staliuko, greit atsigręžė į jį, laikydama rankoje telefono ragelį. Ji iš 
karto išjungė telefoną ir sumurmėjo: 

— Tikiuosi, tu neprieštarausi. 

Iš tiesų jis prieštaravo. Netgi labai. Tik ne todėl, kad ji skambino 
neatsiklaususi, o todėl, kad jos gyvenime buvo žmogus, kuriam 
svarbu paskambinti tokią vėlyvą valandą, praėjus vos kelioms mi- 
nutėms po to, kai jie pasimylėjo. Hamondas nustebo, kad taip su- 
sierzino. Jis delsė virtuvėje, svajodamas, kaip jie kartu pusryčiaus, 


skaičiuodamas minutes, kada bus padoru grįžti. Dabar jis stovėjo 

čia, suglumęs ir beveik pasirengęs mylėtis vėl, o tuo metu ji kažkam 
skambino. Jis pastatė butelius ant naktinio stalelio. 

Hamondas jautėsi kvailai ir juokingai. Tai buvo nepažįstamas po- 
jūtis. Paprastai jis pasitikėdavo savimi ir valdydavo bet kokią padėtį, 
o dabar jautėsi kaip tikras asilas ir tai jam labai nepatiko. 

— Gal tave palikti vieną? — šaltai paklausė jis. 

— Ne, viskas gerai, — moteris padėjo ragelį. - Aš neprisiskam- 
binau. 

— Gaila. 

— Tai nebuvo svarbu, — ji susidėjo rankas ant liemens, paskui 
nervingai nuleido. 

„Jei tai nebuvo svarbu, tai kokio velnio tu mėginai skambinti tokią 
vėlyvą valandą?“ — norėjo paklausti jis, tačiau susilaikė. 

— Ar nieko, kad aš šitą apsivilkau? 

— Ką? — išsiblaškęs paklausė jis. 

Moteris perbraukė senus išblukusius sportinius marškinėlius. Ha- 
mondas suprato, kad tai draugystės vakarėlio marškiniai iš studijų 
laikų. Jie dengė moteriai pusę šlaunų. 

— Ak, taip. Žinoma. 

— Radau komodoje tavo vonios kambaryje. Aš nešniukštinėjau, 
aš tik... 

— Viskas gerai, — jo šiurkštus tonas buvo labai iškalbingas. 

Moteris suspaudė delnus į kumščius prie šonų, paskui atleido ir 
papurtė. 

— Klausyk, gal man tikrai būtų geriau išvažiuoti? Mes abu šiek 
tiek praradom protą. Galbūt pasivažinėjimas Velnio ratu mums ap- 
suko galvas, — jos mėginimas pajuokauti nepavyko. — Vis dėlto tai 
buvo... — Ji nutilo pažvelgusi į lovą. Žvilgsnį sulaikė ilgiau negu 
ketino. Sulamdytos paklodės priminė, kas čia ką tik įvyko. Atrodė, 
kad pakuždomis ištarti žodžiai aidu grįžta atgal. 

Vonios kambaryje moteris nusiprausė. Hamondas užuodė vandens 
ir muilo kvapą ant jos odos. O jis dar nebuvo vonioje. Jis kvepėjo 


seksu ir ja. Todėl kai moteris skubiai ištarė: „Aš tik persirengsiu 

ir išvažiuosiu“ ir pamėgino praeiti pro jį, Hamondas apkabino jos 
liemenį. 

Moteris sustingo, bet neatsigręžė į jį. Ji žvelgė tiesiai prieš 
save: 

— Kad ir ką tu apie mane galvotum, noriu, kad žinotum, jog pa- 
prastai aš šitaip nesielgiu. 

— Nesvarbu, - tyliai pasakė jis. 

Moteris pasuko galvą ir pažvelgė į jį: 

— Man svarbu. Aš noriu, kad tu tai žinotum. 

Hamondas atsargiai perkėlė rankas ant moters pečių ir atgręžė 
Ją veidu į save. 

— Negi tu tikrai manai, kad mes atsidūrėme kartu dėl to, kad su- 
komės Velnio ratu? 

Moteris prikando apatinę lūpą, lyg norėdama sustabdyti virpėjimą, 
1r papurtė galvą. 

Hamondas apkabino ją ir prisitraukė. Taip jie stovėjo ilgai, jis 
skruostu glaudėsi prie jos plaukų, jų kojų pirštai lietėsi, jausdami 
kūnų karštų. Basa, vilkėdama Hamondo sportinius marškinėlius, 
moteris atrodė mažesnė ir smulkesnė negu anksčiau. Ją šitokią ap- 
kabinęs, Hamondas jautėsi stiprus ir sugebantis apginti. Iš tiesų nuo 
pat jų susitikimo jis jautėsi kaip tas prakeiktas karžygys Konanas. 
Pagalvojęs apie tai, Hamondas susijuokė. Moteris pakėlė galvą nuo 
jo krūtinės ir paklausė: 

— Kas tau? 

— Nieko, tik mąstau, kaip man su tavim gera, — paskui jis susi- 
rūpinęs susiraukė: — O kaip tu? Ar tau viskas gerai? 

Ji suglumusi atlošė galvą. 

— Taip. 

— Na, aš turėjau galvoje... Tu žinai ką. 

— Ak šitą, - jos žvilgsnis nukrypo į Hamondo Adomo obuolį. — 
Taip, ačiū, kad elgeisi apdairiai. 

Hamondas laikė dėžutę su prezervatyvais naktinės spintelės 


stalčiuje. Bet jam dar niekada nebuvo taip sunku atplėšti pakelį ir 

užsimauti prezervatyvą. Sumišęs dėl savo pastangų tuo metu, kai 
troško kuo geriau pasirodyti, jis sumurmėjo: 

— Bet vos vos spėjau. 

Jis nustebo, kai moteris uždėjo rankas ant jo krūtinės, paglostė 
ją ir sukuždėjo: 

— Man irgi buvo labai gera. 

Jo geismas prasiveržė kimia dejone. Hamondas suėmė jos smakrą, 
atlošė jos galvą ir pabučiavo. Aistros vėl įsiliepsnojo. Dar karščiau 
negu pirma. 

Jų kuždesiai didino intymumą. 

— Tau tai patinka? 

— Taip. 

— Per šiurkščiai? 

— Ne. 

— Aš nesuvokiau... 

— Aš taip pat... 

— Atsiprašau. 

— Nesvarbu. 

— Bet jei tave įskaudinau. 

— Ne. Tu niekada to nepadarytum. 

— Ar neprieštarausi, jei... 

— Ne. 

— O Dieve! Kokia tu graži. Tu jau... 

— Taip... 

— Tai... 

— 0! 

— Drėgna. 

— Aš labai atsiprašau. 

— Atsiprašai? 

— Na, turiu galvoje... tu... 

— Neatsiprašinėk. 

— Leisk man liesti tave. 


— Ne, leisk man liesti tave. 


7 SKYRIUS 


Stefi ir Smilou pasiekė Roperio ligoninę per rekordiškai trumpą 
laiką. Vairavo Stefi. 

— Kiek jie sakė? — paklausė ji, kai jie bėgo pastato link per pri- 
emimo skyriaus automobilių aikštelę. Anksčiau išėjusi iš viešbučio 
konferencijų salės parvairuoti automobilio, Stefi ne viską girdėjo. 
Smilou laukė jos prie centrinių viešbučio durų. 

— Šešiolika. Septyni suaugusieji ir devyni vaikai. Visi Džordžijos 
valstijos Makono miesto bažnyčios choro nariai. Jie anksti pavalgė 
pietus viešbučio restorane ir išėjo pasižiūrėti miesto centro. Kai po 
dviejų valandų visi sugrįžo, vaikai pasijuto blogai. 

— Skaudėjo skrandžius? Vėmė? Viduriavo? 

— Tinka visi išvardyti požymiai. 

— Jei kada apsinuodijai maistu, to tikrai neužmirši. Kartą man 
taip buvo. Grybų sriuba prabangiame restorane. 

— Nustatyta, kad tai dėl marinuotos mėsos padažo, užpilto ant 
picos, kurią valgė vaikai. To padažo buvo užpilta ir ant firminio 
makaronų patiekalo. 

Jie beveik bėgte pasiekė priėmimo skyrių. Nors buvo šeštadienio 


vakaras, laukiamajame tvyrojo ramybė: sėdėjo keli ligoniai, unifor- 

muotas policininkas saugojo antrankiais surakintą vyriškį. Kruvinas 
rankšluostis aplink jo galvą atrodė lyg turbanas. Vyras užsimerkęs 
dejavo, o žmona trumpai atsakinėjo į standartinius seselės klausimus 
apie įvykį. Jauni tėvai nesėkmingai mėgino nuraminti verkiantį kū- 
dikį. Pagyvenęs vyriškis sėdėjo vienas ir be akivaizdžios priežasties 
kūkčiojo į nosinę. Kita moteris sėdėjo sulinkusi, pasidėjusi galvą 
ant kelių. Atrodė, kad ji miega. 

Dar per anksti tikriems nelaimingiems atsitikimams. 

Smilou ir Stefi, nekreipdami dėmesio į žmones laukiamajame, 
nuėjo tiesiai į registratūrą, kur Smilou prisistatė seselei, parodė jai 
savo ženklelį ir paklausė, ar žmonės, atvežti iš Čarlstono „Plazos“ 
viešbučio, dar priimamajame, ar perkelti į palatas. 

— Jie dar čia, — atsakė seselė. 

— Nedelsdamas turiu su jais pasikalbėti. 

— Na, aš... Aš pranešiu gydytojui. Sėskitės. 

Jie nesisėdo. Stefi nenustovėjo vietoje. 

— Nesuprantu, kaip tavo darbuotojai nepastebėjo neatitikimo. Ar 
jie neturėjo palyginti registruotų svečių skaičiaus su apklaustųjų 
skaičiumi? 

— Būk ailaidesnė, Stefi. Žmonės, kelias valandas nebuvę vieš- 
butyje, visą laiką pareidavo. Juk kalbame apie šimtus gyventojų, 
be to, keitėsi darbuotojų pamainos. Beveik neįmanoma nustatyti 
tikslaus skaičiaus. 

— Žinau, žinau, — nekantriai pasakė ji. - Bet po vidurnakčio? Kai 
beveik visi sugrįžę. Maniau, kad nors vienas imsis suskaičiuoti. O 
gal jie buvo per daug įsigilinę į filmą? 

— Jie buvo labai užsiėmę, — šaltai paaiškino Smilou. 

— Taigi, žiūrėjo pornografiją. 

Jei nusikaltimo tyrėjas suklysdavo, pirmas puldavo kritikuoti 
Smilou. O dabar kritikavo pašalietė. Jis įtūžęs suspaudė lūpas. 

— Klausyk, atsiprašau, — jau daug švelniau pasakė Stefi. — Ne- 
norėjau to pasakyti. 


— Žinoma, norėjai. Bet leisk man rinkti įkalčius, gerai? 

Stefi žinojo, kada atsitraukti. Būtų neprotinga pyktis su Smilou. 
Nors moteris, neseniai tapusi našle, liepė ją nušalinti nuo bylos, 
Stefi vis tiek ketino kreiptis į apygardos prokurorą Meisoną Monro 
ir paprašyti, kad ją paskirtų vyriausiąja bylos prokurore. O kai ją 
paskirs, reikės policijos departamento paramos, o ypač iš Smilou. 
Ji leido jam kelias minutes nusiraminti ir pasakė: 

— Bijau, kad tie apsinuodiję žmonės irgi nieko nežinos. Juos atvežė 
į ligoninę dar prieš Petidžono nužudymą. 

— Simptomai išryškėjo vėliau, — nesutiko Smilou. — Viešbučio 
valdytojas prisipažino išvežęs juos tik aštuntą valandą vakaro. 

— Kodėl jis tau nepasakė apie tai? 

— Bijojo dėl viešbučio reputacijos. Žmonių apsinuodijimas maistu 
sudavė smūgį naujai blizgančiai valdytojo virtuvei. Ū tai jam atrodė 
daug svarbiau nei Petidžono nužudymas. 

— Norėjot su manimi susitikti? 

Abu atsigręžė. Gydytojas buvo per jaunas, kad turėtų didelę pa- 
tirtį, tačiau jo akys už akinių stiklų atrodė senos ir pavargusios nuo 
nemigos. Jo žalios kelnės ir baltas chalatas buvo sulamdyti ir pra- 
kaituoti. Ant atpažinimo kortelės buvo užrašyta Rodnis C. Arnoldas. 
Smilou vėl parodė savo ženklą. 

— Privalau apklausti žmones, apsinuodijusius maistu Čarlstono 
„Plazos“ viešbutyje. 

— Dėl ko apklausti? 

— Galbūt jie matė žmogžudystę, įvykdytą viešbutyje šiandien po 
pietų. 

— Naujajame viešbutyje? Jūs juokaujat? 

— Deja, ne. 

— Šią popietę? Vakar? 

— Kol teismo medicinos ekspertas nenustatys tikslesnio laiko, ma- 
nysim, kad auka mirė tarp ketvirtos ir šeštos valandos po pietų. 

Rezidentas liūdnai šyptelėjo: 

— Detektyve, tuo metu šie žmonės arba viduriavo, arba vėmė, arba 
darė abu dalykus iš karto. Vienintelis daiktas, kurį jie matė, - tai 


klozetas. Girdėjau, kad kai kurie nespėjo net iki jo nueiti. 

— Suprantu, kad jiems buvo labai blogai. 

Stefi žengė žingsnį į priekį ir prisistatė. 

— Daktare Arnoldai, manau, kad jūs nesuprantate, kaip mums 
svarbu apklausti šiuos žmones. Kai kurie iš jų gyvena penktajame 
aukšte, kur ir buvo įvykdyta žmogžudystė. Bet kas gali turėti labai 
svarbios informacijos, nė pats to nežinodamas. Vienintelis būdas ką 
nors sužinoti yra juos apklausti. 

— Gerai, — gūžtelėjo pečiais gydytojas. — Rytoj pasiteiraukite 
registratūroje. Manau, kad kai kurie apsinuodijusieji vis dar bus 
ligoninėje, tačiau jau perkelti į palatas, — gydytojas pasisuko eiti. 

— Palaukit! — riktelėjo Stefi. - Mes privalome apklausti juos 
dabar. 

— Dabar? — gydytojas Arnoldas apstulbęs pažvelgė į juos. — At- 
leiskit, bet tai neįmanoma. Kai kuriuos vis dar kamuoja stiprūs 
skrandžio sutrikimai. Labai stiprūs, - pabrėždamas pakartojo jis. 

— Jiems pastatytos lašinės. Tie, kuriems pasisekė įveikti krizę, 
jau miega. Po tokio didelio išsekimo jiems būtinas poilsis. Ateikite 
rytoj. Galite ankstyvą popietę. O dar geriau vakare. Tada... 

— Mums reikia anksčiau! 

— Niekuo negaliu padėti! — griežtai ištarė gydytojas. — Šiąnakt aš 
niekam neleisiu su jais kalbėtis. Dabar atsiprašau, manęs laukia 
ligoniai. — Tai pasakęs, jis pastūmė suveriamas duris, skiriančias 
vestibiulį nuo apžiūros kambarių. 

—Velniava! - įtūžo Stefi. — Negi ketini jam nusileisti? 

— Nori, kad įsiveržčiau į priėmimo skyrių ir imčiau pulti ligonius, 
kuriems labai... ir taip toliau? Pagalvok apie mūsų reputaciją, — jis 
atsigręžė į medicinos seserį, padavė savo vizitinę kortelę ir paprašė 
perduoti ją gydytojui Arnoldui. — Jei kuris nors iš ligonių pasijus 
geriau, tegul jis man paskambina. Bet kada. 

— Nemanau, kad tas gydytojas norės padėti, — pasakė Stefi, kai 
Smilou priėjo prie jos. 

— Ir aš. Atrodo, kad jam labai malonu būti šios mažos karalystės 
valdovu. 


Stefi pažvelgė į jį Ir nusišypsojo: 

— Ir tu norėtum būti su tuo susijęs. 

— O tu ne? — atkirto jis. - Manai, nesuprantu, kodėl tau taip reikia 
šios bylos? 

Smilou turėjo nuojautą, todėl buvo puikus detektyvas. Tačiau 
kartais tai versdavo aplinkinius pasijusti nejaukiai. 

— Ar galim luktelėti? Man reikia kofeino. — Stefi priėjo prie auto- 
mato ir sumetė monetas. — Ar tau nupirkti kokos? 

— Ačiū, ne. 

Ji nuplešė skardinės dangtelį. 

— Nagi, pažvelkim iš kitos pusės. Jei tie žmonės iš Meikono tokie 
ligoniai, tai tikriausiai nepasakys nieko įdomaus ar naudingo. Kai 
buvo šitaip apsinuodiję, ką jie galėjo pastebėti? Nieko neatsitiks, 
jei apklausi juos rytoj, bet manau, kad liksi aklavietėje. 

— Galbūt. — Smilou atsisėdo į tuščią kėdę, įrėmė į kelius alkūnes 
ir smiliais patapšnojo per lūpas. Stefi atsisėdo šalia. Jis mostelėjo 
ranka, atsisakydamas gurkštelėti iš jos skardinės. 

— Viena nusikaltimą tiriančių detektyvų taisyklė yra tokia: kas 
nors ką nors matė. 

— Manai, kad žmonės slepia informaciją? 

— Ne. Tik nesuvokia, kad matė ką nors svarbaus. 

Jie abu patylėjo, paskendę savo mintyse. Galiausiai Stefi pa- 
klausė: 

— Kaip manai, kas įvyko viršutiniojo aukšto apartamentuose? 

— Mėginu nekurti teorijos. Dar per anksti. Jei sukurčiau, tai pa- 
veiktų tyrimą. Tada aš pradėčiau ieškoti įrodymų, galinčių paremti 
mano spėjimą, ir nepastebėčiau tikrų įkalčių. 

— Maniau, kad visi policininkai pasikliauja nuojauta. 

— Taip, pasikliauja. Bet ji remiasi įkalčiais. Surinkti įrodymai pa- 
remia nuojautą arba ją išsklaido. — Smilou atsilošė ir, neslėpdamas 
nuovargio, giliai atsiduso, tai jam nebuvo būdinga. - Vienintelis 
dalykas, ką manau, yra tas, kad daugelis norėjo šį žmogų pamatyti 
negyvą. 

— Tarp jų ir tu. 


Jo akys susiaurėjo: 

— Meluočiau sakydamas „ne“. Aš nekenčiau šito šunsnukio ir to 
neslepiau. Kita vertus, ir tu... 

— Aš? 

— Petidžonas darė didelę įtaką vietos politikai. Apygardos pro- 
kuratūra — ne išimtis. Dabar, kai Meisonas ketina išeiti į pensiją... 

— Bet dar ne visi tai žino. 

— Greitai žinos. Jis atsisakė kandidatuoti dar kartą ir kovoja su 
prostatos vėžiu... 

— Gydytojai sakė, kad jis dar gyvens apie šešias savaites. 

— Taigi lapkričio mėnesį visi ims plėšytis dėl šios vietos. Žinoma, 
kad Petidžonas mėgdavo šitaip vilioti siekiančius karjeros ir paper- 
kamus žmones. Pagalvok, kaip naudinga būtų tokiam sukčiui, kad 
apygardos prokurorė būtų jauna, miela mergytė kaip tu. 

— Aš ne miela. O dėl jaunystės, keturiasdešimtmetis artinasi 
baisiai greit. 

— Keista, kad tu sureagavai į tai, o ne į „karjeros siekiančius ir 
paperkamus“. 

— Sutinku su pirmuoju teiginiu ir atmetu antrąjį. Be to, jei Pe- 
tidžonas man būtų buvęs kaip raudonasis kilimas, vedantis į apy- 
gardos prokurorės kėdę, kodėl turėčiau jį žudyti? 

— Geras klausimas, — tarė jis, žiūrėdamas į ją viena akimi. 

— Tu tikras nenaudėlis, Smilou. — Stefi papurtė galvą ir nusi- 
juokė. — Suprantu, kur tu lenki. Tačiau jei apsvarstysime visas 
Petidžono suktybes, įtariamųjų sąrašas taps begalinis. 

— Tai nepalengvins mano darbo. 

— Galbūt tu per daug stengiesi, - ji mąsliai siurbčiojo koka- 
kolą. — Kokie du pagrindiniai žmogžudystės motyvai? 

Smilou žinojo atsakymą ir jis rodė vieną žmogų. 

— Ponia Petidžon? 

— Kurpaitė tinka Pelenei, ar ne? — Stefi iškėlė smilių. — Jai nusi- 
bodo, kad vyras ją nuolat apgaudinėja. Net jeigu Petidžon ir nemylėjo 
J0, ją žemino faktas, kad jis nuolat vaikosi sijonų. 


— Jos tėvas lygiai taip pat elgėsi su jos motina. 

— Tai ir paaiškina antrąjį šūvį, kai Petidžonas tikriausiai žuvo jau 
nuo pirmojo. — Stefi pakėlė dar vieną pirštą. — Po Lučio Petidžono 
mirties ji paveldėjo krūvą pinigų. Pakanka vieno iš šių motyvų. 
O jei abu kartu... — Ji kilstelėjo pečius, lyg išvada būtų savaime 
suprantama. 

Valandėlę pagalvojęs Smilou susiraukė: 

— Pernelyg akivaizdu, ar ne? Be to, ji turi alibi. 

Stefi paniekinamai prunkštelėjo: 

— Ištikima šeimos tarnaitė? Taip, panele Skarlet. Ne, panele 
Skarlet. Trenkit man dar kartą, panele Skarlet? 

— Sarkazmas tau netinka, Stefi. 

— Aš ne sarkastiška. Tik jų santykiai atrodo archajiški. 

— Tik ne poniai Petidžon. Esu tikras, kad ir Sarai Birč jie atrodo 
normalūs. Jos dievina viena kitą. 

— Kol panelė Deivė jos šeimininkė. 

Smilou papurtė galvą. 

— Kad tai suprastum, turėtum būti čia užaugusi. 

— Ačiū Dievui, kad aš ne iš šių vietų. Vidurio Vakaruose... 

— Kur žmonės labiau apsišvietę ir visi sukurti būti lygūs? 

— Tai pasakei tu, Smilou, o ne aš. 

— O tu ne tik sarkastiška, bet ir pakanti, ir neklystanti. Jei tu taip 
niekini mus ir mūsų archajišką elgesį, tai kodėl čia atsikraustei? 

— Dėl man siūlomų galimybių. 

— Ištaisyti mūsų ydas? Apšviesti mus vargšus, atsilikusio mąstymo 
piliečius? 

Stefi susiraukė. 

— O gal pavydi mums mūsų gyvenimo būdo? - Ir provokuodamas 
pridūrė: — Ar tu įsitikinusi, kad nepavydi Deivei Petidžon? 

— Eik tu po velnių, Smilou! - įtūžo Stefi. Ji baigė gerti kokakolą, 
atsistojo ir išmetė tuščią skardinę į metalinę šiukšliadėžę. Žvan- 
gesys atkreipė visų buvusių vestibiulyje dėmesį, išskyrus miegančią 
moterį. 

— Aš negaliu pakęsti tokių moterų kaip Deivė Petidžon. Tas aki- 


vaizdus pietietiškos gražuolės pasipūtimas mane verčia vemti. 

Smilou mostelėjo durų link. Jie išėjo į šiltą drėgną orą. Rytuose 
dangus jau įgavo pilkšvai rausvą aušros spalvą. Smilou tęsė po- 
kalbį: 

— Garantuoju, kad toks ponios elgesys — tai tikras menas. 

— Manau, jog ji gana gera artistė ir sugebės išsisukti nuo kaltinimo 
žmogžudyste. 

— Šalta širdis, Stefi. 

— Tu ne geresnis. Jei būtum indėnas, tavo vardas būtų Ledinis 
Kraujas. 

— Tu teisi, — neįsižeidęs pripažino jis. - Bet aš ne toks tikras dėl 
tavęs. 

Stefi priėjo prie vairuotojo durelių, tačiau į vidų neįlipo, o sustojo 
ir pažvelgė per automobilio stogą. 

— Ką tu turi galvoje? 

— Niekas neabejoja, kad tu atkakliai sieki savo tikslo, Stefi. Tačiau 
girdėjau, kad pastaruoju metu tavo kraują kaitina ne tik darbas. 

— Ką tu apie mane girdėjai? 

— Apkalbas, — pasakė jis. 

— Kokias apkalbas? 


— Nieko ypatingo, — pasakė jis, šaltai šypsodamasis. 


ki 


Loreta But pakėlė nulenktą galvą ir stebėjo, kaip Roris Smilou ir 
Stefanija Mandel eina per aikštelę prie automobilio, sustoja pasi- 
kalbėti, sulipa ir nuvažiuoja. 

Turėdami aiškų tikslą jie energingai įsiveržė į priėmimo kambarį. 
Loreta žinojo, kad jie susiurbia visą aplinkos deguonį. Loreta nemėgo 
jų abiejų, bet dėl skirtingų priežasčių. 

Jau kelerius metus ji jautė asmeninę nuoskaudą Roriui Smilou. 
O) apie Stefi Mandel ji žinojo tik iš jos reputacijos. Apygardos pro- 
kuroro padėjėją visi laikė didele bjaurybe, manančia, kad jos pačios 


išmatos nedvokia. 

Loreta nežinojo, kodėl su jais nepasikalbėjo, kodėl net nepasi- 
rodė. Kažkas vertė nepakelti galvos ir apsimesti miegančia. Aišku, 
jie nebūtų jos išviję, bet Smilou būtų paniekinamai ją nužvelgęs, o 
Stefi Mandel tikriausiai būtų neatpažinusi ar bent jau neprisiminusi 
pavardės. Tikriausiai jie būtų pasakę ką nors mandagaus, o paskui 
nekreipę į ją dėmesio. 

Kodėl Loreta nė žodžio neištarė? Gal todėl, kad nepastebėta galėjo 
klausyti, ką jie kalba su gydytoju, vėliau tarpusavyje. 

Tą vakarą, prieš pasijusdama blogai ir atvažiuodama į priėmimo 
skyrių, Loreta išgirdo apie Petidžono nužudymą per televiziją. Ji 
matė Smilou spaudos konferenciją. Detektyvas kalbėjo tvirtai, nesi- 
blaškydamas. O Stefi Mandel peržengdama visas ribas veržėsi ten, 
kur jai nereikėjo ir niekas jos nenorėjo. Šitai ji moka. 

Loreta susijuokė. Širdyje darėsi gera matant, kaip jie, ieškodami 
įtariamųjų, atsidūrė aklavietėje. Tikriausiai tyrimas sekėsi prastai 
todėl, kad vieninteliai įmanomi liudininkai — maistu apsinuodiję 
ligoniai. Aišku tik viena: įtariamojo nėra, nes kitaip nebūtų per- 
sekiojami priėmimo skyriaus pacientai. 

Loreta pažvelgė į sieninį laikrodį. Ji laukė daugiau nei dvi va- 
landas, jautėsi vis prasčiau ir vylėsi, kad netrukus bus suteikta 
pagalba. 

Norėdama prastumti laiką ir nukreipti mintis nuo savo nelaimių, ji 
žvelgė pro langą į tuščią vietą aikštelėje, kur anksčiau stovėjo auto- 
mobilis. Roris Smilou ir Stefi Mandel. Viešpatie, koks pavojingas 
derinys. Dieve, padėk tam nelaimingajam žudikui, kai jį sučiups. 

— Ką tu čia veiki? 

Išgirdusi dukters balsą, Loreta atsigręžė. Susidėjusi rankas ant 
klubų Bju stovėjo šalia ir nepatenkinta žiūrėjo į ją. Loreta pamėgino 
nusišypsoti, tačiau pajuto, kaip lūpos išsitempdamos skeldėja. 

— Labas, Bju. Ar tau tik dabar pranešė, kad aš čia? 

— Ne, bet aš buvau užsiėmusi ir negalėjau ateiti anksčiau. 

Bju dirbo sesele reanimacijos skyriuje, bet Loreta manė, kad, 


Jeigu duktė būtų norėjusi, galėjo pasiprašyti išleidžiama penkioms 

minutėms. Aišku, jei būtų norėjusi. Ji nervingai aplaižė suskeldė- 
jusias lūpas. 

— Pagalvojau, kad aplankysiu tave... Galėtume kartu papusry- 
čiauti. 

— Kai mano pamaina baigsis septintą ryto, būsiu išdirbusi dvylika 
valandų. Aš eisiu namo miegoti. 

— Aišku, — viskas klostėsi dar blogiau, negu Loreta tikėjosi. 
Praradusi viltį, kad reikalai pasitaisys, ji čiupinėjo nešvarios pa- 
laidinukės sagas. 

— Juk ne pakviesti pusryčių atėjai čia, ar ne? — Bju balse pasigirdo 
valdingos gaidelės, atkreipusios administratorės dėmesį. Loreta pa- 
stebėjo, kaip ši smalsiai nužvelgė jas. - Nebeturi pinigų alkoholiui, 
todėl atėjai prašyti manęs. 

Loreta nuleido galvą, kad išvengtų pikto, smerkiančio dukters 
žvilgsnio. 

— Jau kelias dienas nieko negėriau. Bju, prisiekiu, negėriau. 

— Aš užuodžiu. 

— Aš sergu. Tikrai... 

— Ūi, nereikia! — Bju atsivertė užrašų knygutę, išėmė dešimties 
dolerių banknotą, tačiau Loretai nepadavė, o privertė ją pačią ištiesti 
ranką, kad jaustųsi dar labiau pažeminta. 

— Daugiau niekada netrukdyk manęs darbe. Jei ateisi, paprašysiu, 
kad apsauga tave išvarytų. Supratai? 

Pamynusi savo gėdą ir išdidumą, Loreta linktelėjo. Guminiai Bju 
batelių padai sucypė, kai ji pasisuko ant grindų plytelių. Išgirdusi 
atsidarančias lifto duris, Loreta pakėlė galvą ir maldaudama pa- 
šaukė: 

— Bju, ne... 

Durys užsidarė, jai nespėjus ištarti, tačiau Loreta spėjo išvysti 


nusuktas į šoną Bju akis, lyg ši nenorėtų matyti savo motinos. 


SEKMADIENIS 


8 SKYRIUS 


Tai beprasmiška. 

Tu netikėtai susipažįsti su moterimi. Jautiesi lyg be jokios progos 
būtum gavęs dovaną. Abu žaibiškai pajuntate stiprią trauką. Kartu 
juokiatės, šokate, valgote kukurūzų spragėsius, ledus. Paskui mylitės 
taip, kad tau atrodo, jog nieko panašaus anksčiau neteko patirti. 
Užmiegate apsikabinę ir tau gera kaip niekada gyvenime. Ū rytą 
tu nubundi vienas. 

Ji išvažiavo. Nei sudie, nei iki pasimatymo. Nei hasta la vista, 
mielasis. Nieko. 

Niršdamas ant jos Hamondas spaudė automobilio vairą, bet dar 
labiau tūžo ant savęs, kodėl jam taip rūpi. Kodėl jis jaudinasi, kad 
ji išvažiavo? Šeštadienio vakaras buvo nuostabus. Jis pasimylėjo su 
nuostabia nepažįstamąja, kuri suteikė jam paslaugą lovoje, o paskui 
dar didesnę — dingo ir nepaliko jokių įpareigojimų. Ne pasimatymas, 
o svajonė, ar ne? Ko geresnio galima norėti? Paklausk bet kurio vien- 
gungio, kokia pati didžiausia jo svajonė. Jis papasakos tą patį. 

„Taigi nesiraukydamas susitaikyk su viskuo, kas buvo, mulki, — 
subarė jis save. — Ir neišgyvenk. Geriau visai pamiršk, kad tai 


įvyko“. 

Tačiau tai nepadėjo. Viskas buvo nuostabu ir būtent taip jis viską 
prisiminė. 

Hamondas nusikeikė ir aplenkė kitą automobilį, kuris važiavo 
per lėtai ir veikė nervus. Šiandien viskas erzino. Pabudęs rytą, Ha- 
mondas ėmė lieti savo nusivylimą ir nepasitenkinimą ant negyvų 
daiktų. Pirmiausia jį supykdė rašomasis stalas, į kurį susimušė 
nykštį, kai šoko iš lovos ir bėgo į gyvenamąją namelio dalį, karštai 
tikėdamas, kad ji triūsia virtuvėlėje, ieško sausų pusryčių dėžutės, 
varto žurnalą svetainėje ar sėdi supamojoje kėdėje verandoje, geria 
kavą ir stebi lėtai tekančią upę, laukdama, kol jis pabus. 

Jo svajonės spindėjo lyg sveikinimo atvirukai, reklamuojami per 
televizorių. Tačiau tai buvo tik svajonės. 

Svetainėje ir virtuvėje tūščia, automobilio irgi nebebuvo, o ant 
supamojo krėslo verandoje voras skubiai nėrė tinklą nuo vieno 
ranktūrio iki kito. Nekreipdamas dėmesio į tai, kad nemūvi glau- 
džių, Hamondas nubraukė vorą, atsisėdo į krėslą ir sukišo pirštus į 
plaukus lyg žmogus, praradęs viltį ir vos besitvardantis. 

Kada ji išvažiavo? Kiek dabar valandų? Ar seniai ji išvyko? 

O gal ji grįš? Gal jis be reikalo jaudinasi? 

Pusvalandį Hamondas puoselėjo viltį, kad ji išvažiavo nupirkti 
spurgų arba sluoksniuotų pyragaičių, grietinėlės kavai arba sekma- 
dienio laikraščio. 

Tačiau ji nesugrįžo. 

Pagaliau jis paliko krėslą vorui ir įėjo į vidų. Mėgindamas už- 
siplikyti kavos, Hamondas išpylė tirščius ant stalo. Įniršęs dėl to, 
įskelė kavos aparato indą. Galiausiai kavos aparatas nukrito ant 
grindų, sudužo, vanduo išsiliejo. 

Hamondas apieškojo namelį, tikėdamasis rasti kokį nors jos 
užmirštą daiktą. Jis troško, kad tai būtų vizitinė kortelė, o dar ge- 
riau — raštelis, tačiau nieko nerado. Vonios kambaryje Hamondas 
pažiūrėjo į šiukšliadėžę po kriaukle, bet ir čia nieko nepamatė, iš- 
skyrus naudotą įklotą. Grįždamas atgal, jis atsimušė galva į spintelę, 


įtūžęs užtrenkė dureles ir, prisivėręs pirštą, bjauriai nusikeikė. 

Nors lova moterį priminė labiausiai, Hamondas priėjo artyn, 
išsidrėbė ir užsidengė ranka akis, stengdamasis ką nors suprasti. 
Jis klausė savęs, kas jam darosi. Šiandien jo niekas neaipažinių — 
slampinėja nuogas, nesiskutęs ir nekreipia dėmesio, kad atrodo 
baisiai ir elgiasi kaip pavojingas beprotis. Hamondas Krosas 
elgiasi kaip mulkis, kaip pakvaišęs dėl meilės pienburnis. Mūsų 
Hamondas Krosas? Jūs juokaujate. Palaukit, jūs sakėte pakvaišęs 
del meiles? 

Hamondas lėtai nuleido ranką, atsigręžė į moters pagalvę ir palietė 
įdubą, kurią paliko jos galva. Paskui jis apsivertė ant šono, prispaudė 
pagalvę prie krūtinės, priglaudė prie veido ir įkvėpė jos aromato. 

Jį apėmė geismas, bet visa tai ne dėl sekso. Gerai, dėl sekso, bet 
ne tik. Tai ne tas įprastas geidulys, kurį lengvai atpažintų, nes buvo 
patyręs daugybę kartų. Dabar viskas kitaip. Giliau, jausmingiau. 
Jis kažko... ilgisi. 

„Velnias! — sušnibždėjo jis. - Įsiklausyk į save. Tu ilgiesi?“ 

Hamondas apsivertė ant nugaros, pažvelgė į lubas ir nusiminė 
suvokęs, kad jis nesugeba apibūdinti jį apėmusio nepažįstamo 
jausmo. Niekada nebuvo to patyręs, todėl nepajėgė įvardyti, tik 
žinojo, kad tai visa apimantis, gluminantis jausmas. Jis niekad 
šitaip nesijautė, nors mylėjosi su daugybe gražių, gundančių, 
aistringų moterų. 

Hamondas nuklydo į prisiminimus, kaip mylėjosi su ja, ir tada 
atsiminė, kad ji kažkam skambino. Jis susiraukė ir pažvelgė į tele- 
foną kitame kambario gale. Kai užtiko moterį skambinančią, ji atrodė 
išsigandusi ir tarsi nusikaltusi. Kam ji galėjo skambinti? 

Staiga jis pašoko nuo lovos, smarkiai plakančia širdimi pasilenkė 
prie telefono ir perbėgo pirštais skydelio mygtukus. Jis nebuvo įsi- 
tikinęs, kad šis telefono aparatas turi tą savybę. Taip! Turi. Auto- 
matinis perrinkimas. 

Padvejojęs sekundę, jis spustelėjo mygtuką. Po kelių pyptelė- 
jimų aparatas automatiškai surinko numerį ir jis pasirodė ekrane. 


Hamondas sugriebė pieštuką bei vienintelį po ranka buvusį po- 

pierių — praėjusio sezono maudymosi kostiumėlių reklamą — ir 
užrašė numerį ant merginos pilvo. 

— Lados priimamasis. 

Hamondas nežinojo, ko tikisi, bet kai po dviejų pyptelėjimų iš- 
girdo dalykiškos moters balsą, jis apstulbo. 

— Atsiprašau? 

— Ar norite užsiregistruoti pas gydytoją Ladą? 

— E-ė-ė. Aš... Tikriausiai ne čia pataikiau, - Hamondas pakartojo 
užsirašytą numerį. 

— Teisingai. Čia registratorė. Ar norite užsirašyti pas gydytoją? 

— Taip, — sutrikęs atsakė Hamondas. 

— Sakykite savo pavardę ir telefono numerį, kuriuo jums pa- 
skambinti. 

— Žinot, verčiau paskambinsiu darbo laiku. 

Hamondas greit padėjo ragelį, tačiau po to ilgai sėdėjo ant lovos 
krašto svarstydamas, kas tas gydytojas Lada ir kodėl moteris jam 
skambino vidurnaktį. 

Hamondas mintyse peržvelgė keletą veidų ir pavardžių. Jis pa- 
žinojo daug gydytojų, nes dalyvaudavo dviejuose klubuose, kurie 
knibždėte knibždėdavo įvairiausių specializacijų daktarų, tačiau 
neprisiminė, kad būtų sutikęs gydytoją Ladą. 

O gal jis susipažino su daktaro Lados žmona? Gal su ja intymiai 
bendravo? 

Supykęs dėl tokios liūdnos, bet įmanomos galimybės, Hamondas 
prisivertė nusiprausti po dušu. Ne dėl to, kad karštas dušas jam 
kažką priminė, ne dėl to, kad jautėsi kaltas ir norėjo apsišvarinti. 
Jei ta moteris ištekėjusi ir jam pamelavo, jis nekaltas, ar ne? Ne- 
kaltas. Apsirengęs Hamondas nuėjo į virtuvę, išgėrė du puodelius 
tirpios kavos be kofeino, netgi prisivertė suvalgyti pusę bandelės. 
Kramtydamas jis mąstė. Ji sakė, kad netekėjusi, bet, velniai griebtų, 
kaip galima tikėti moterimi, kuri netgi nepasakė savo vardo. 

Viešpatie! Jis nežino netgi jos vardo. Ji daug ką kalbėjo. Pavyz- 


džiui, kad paprastai iš karto nesigula su vyrais, su kuriais ką tik 

susipažino. Ar tai ne jos žodžiai? Bet kaip žinoti, ar tai tiesa? Iš 
kur žinoti, kad ji ne melagė ir ne kekšė, ištekėjusi už vargšo nevy- 
kėlio, turinčio medicinos daktaro laipsnį? Ji galėjo būti neištikima 
žmona, tiek apgaudinėjusi savo vyrą, kad jo daugiau nebestebino 
telefono skambučiai vidurnaktį. Kuo daugiau Hamondas galvojo, tuo 
labiau niršo. Tvarkydamas virtuvę, jis pažvelgė į sieninį laikrodį ir 
pamatė, kad jau po pusiaudienio. Kaip jis tiek ilgai miegojo? Na, 
aišku. Jie mylėjosi iki... Jie užmigo beveik šeštą ryto. Hamondas 
ketino grįžti į Čarlstoną tik sutemus. Sekmadienį žadėjo pažvejoti 
ar tiesiog pasėdėti verandoje, pasigrožėti peizažu ir negalvoti apie 
rimtus dalykus. Tačiau dabar jis nenorėjo nei likti namelyje, nei 
mąstyti, todėl užrakino duris ir išvažiavo daug anksčiau negu ketino. 
Pervažiavęs Memorialo tiltą, vedantį į miestą, jis svarstė, ar moteris 
taip pat gyvena Čarlstone, ar ji pasirinko tą patį maršrutą. 

O kas, jei jie susitiks kokiame nors kokteilių vakarėlyje? Ar prisi- 
pažins praleidę naktį, ar tik mandagiai pasisveikins kaip svetimi ir 
apsimes, kad anksčiau nebuvo pažįstami. Tikriausiai priklausys nuo 
to, ar aplink bus kitų žmonių. Kaip reikės jaustis, kai jį pristatys iš 
pažiūros laimingai sutuoktinių porai: daktarui Ladai ir jo žmonai? 
Kaip reikės žiūrėti jos vyrui į akis, paspausti ranką, plepėti niekus 
ir apsimesti, kad niekad nebuvo kūniškai pažinęs šalia stovinčios 
moters. 

Hamondas labai norėjo tikėti, kad niekada neatsidurs tokioje 
padėtyje, tačiau jei taip įvyktų, jis sugebėtų deramai susitvarkyti. 
Jis vylėsi nepasirodysiąs kaip mulkis. Jis vylėsi atsuksiąs jai nu- 
garą ir nueisiąs šalin. Tačiau jis nebuvo tikras, kad pasiseks. Tai 
kėlė nerimą. Spręsdamas moralinę dilemą, Hamondas paprastai 
pasirinkdavo teisingąjį variantą. Jo elgesys buvo nepriekaištingas, 
išskyrus nekaltas vaikiškas išdaigas, kelis mokyklinius nusižen- 
gimus ir ūžavimą universitete. Nors kiti keikė jį už pernelyg didelį 
dorybingumą ar tiesiog bailumą, jis paprastai laikydavosi taisyklių. 
Ne visada būdavo lengva. Iš tiesų nepajudinamas įsitikinimas, kas 


teisinga ir kas ne, nuolat išprovokuodavo ginčus su draugais, ben- 

dradarbiais, netgi tėvais, o ypač su tėvu. Hamondo tėvas laikėsi 
skirtingų elgesio taisyklių. Prestonui Krosui tokie išgyvenimai dėl 
moters sukeltų tik juoką. 

Pasukęs į sienomis sujungtų namų rajoną, kuriame gyveno, Ha- 
mondas svarstė, kas būtų buvę, jei jis būtų įėjęs į kambarį keliomis 
sekundėmis anksčiau ir išgirdęs: „Mielasis, kadangi jau taip vėlu, 
aš nusprendžiau likti pas draugę [įterpti moters vardą|. Aišku, jei 
tu neprieštarauji. Pamaniau, kad būtų pavojinga taip vėlai važiuoti 
namo. Gerai, pasimatysim iš ryto. Ir aš tave myliu“. 

Kai automatinės siauro garažo durys atsidarė, Hamondas įvairavo 
automobilį, išjungė variklį ir dar šiek tiek pasedėjo, spoksodamas 
prieš save ir svarstydamas, kaip jis būtų išlaikęs šį moralinį iš- 
mėginimą. Galiausiai pasipiktinęs savimi, kad įsileido į tokius 
beprasmiškus apmąstymus, jis išlipo iš automobilio, atsidarė savo 
namo duris ir iš garažo pateko tiesiai į virtuvę. Kaip buvo įpratęs, 
pirmiausia žengė prie telefono patikrinti balso pašto, tačiau apsi- 
galvojo. Aišku, bus bent viena žinutė iš tėvo. Hamondas nebuvo 
nusiteikęs atnaujinti vakarykšų ginčą. Jis apskritai nenorėjo su 
niekuo kalbėtis. 

Galbūt reikėtų eiti paplaukioti jachta? Dar kelias valandas bus 
šviesu. Penkių metrų ilgio jachta — tėvų dovana, kai jis įstojo į ad- 
vokatūrą, — buvo prišvartuota prieplaukoje, esančioje kitoje gatvės 
pusėje. Hamondas nusipirko butą šiame rajone dėl to, kad netoli 
eiti iki prieplaukos. 

Šiandien puiki diena buriuoti. Galbūt pavyktų prasiblaškyti. Ha- 
mondas pagreitino žingsnį, perėjo virtuvę, prieškambarį, svetainę 
ir žengė laiptų link, kai išgirdo, kaip kažkas rakina lauko duris. Jis 
vos spėjo atsigręžti, kai įėjo Stefi Mandel, prispaudusi prie ausies 
mobilųjį telefoną. 

— Negaliu patikėti, kad jie tokie kietašikniai, - žongliruodama 
raktais, telefonu, lagaminėliu ir rankinuku, ji išskėtė pirštus pasi- 
sveikinti. — Noriu pasakyti, kad apsinuodijimas maistu — tai ne kaulų 


vėžys... Gerai, pranešk man... Žinau, kad man nereikia ten būti, bet 

aš noriu. Turi mano mobilaus numerį? Gerai, iki! - Ji išjungė telefoną 
ir susierzinusi pažvelgė į Hamondą. — Po velnių, kur tu buvai? 

— O kas pasisveikins? 

Jo bendradarbė niekaip nenustojo dirbusi. Jos lagaminėlis su do- 
kumentais prilygo nedideliam rašomajam stalui. Pradėjusi dirbti 
Čarlstono apygardos prokuratūroje, savo automobilyje ji įsirengė 
policijos radijo ryšį ir klausėsi pranešimų, kaip kiti vairuotojai 
muzikos ar pokalbių laidų. Kiti teisininkai ir policininkai juokavo, 
kad Stefi — lyg greitoji prokuratūros pagalba, persekiojanti gynybos 
advokatus. 

Stefi nusviedė savo daiktus ant krėslo, nusiavė aukštakulnius, 
ištraukė palaidinukę iš po sijono ir ėmė vėduotis jos skvernais. 

— Viešpatie, lauke tokia kaitra. Aš visai nuleipau. Kodėl tu ne- 
kėlei ragelio? 

— Juk sakiau, kad važiuoju į namelį. 

— Aš ten skambinau milijoną kartų. 

— Buvau išjungęs garsą. 

— Bet kodėl? 

„Todėl, kad buvau užsiėmęs su moterimi ir visiškai nenorėjau, kad 
man kas nors trukdytų“, — pamanė jis, bet garsiai pasakė: 

— Tu jautri kaip šikšnosparnis. Aš ką tik įėjau pro užpakalines 
duris. Iš kur žinojai, kad aš namie? 

— Nežinojau. Tavo namai arčiau nuo centrinio policijos depar- 
tamento negu mano. Maniau, jog tu neprieštarausi, kad aš čia pa- 
lauksiu, kol ką nors sužinosiu. 

— Apie ką? Su kuo tu. kalbėjai? Kas čia skubaus? 

— Skubaus? Hamondai! — ji įsirėmė rankomis į klubus ir suglu- 
musi pažvelgė į jį. Paskui jos veide pasirodė nuostaba. — O Viešpatie! 
Juk tu nežinai. 

— Matyt, kad ne. 

Stefi dramatizavimas nepadarė jam jokio įspūdžio. Ji buvo linkusi 


viską per daug sureikšminti. 

Atrodė, kad paplaukioti nepavyks. Jis visai nenorėjo pasikviesti 
Stefi, be to, ja sunku nusikratyti, ypač kai ji tokia susijaudinusi. 
Hamondas staiga pasijuto labai pavargęs. 

— Aš noriu atsigerti. Ko tau atnešti? — Jis nuėjo į virtuvę ir atsidarė 
šaldytuvą. — Vandens ar alaus? 

Ji atsistojo jam už nugaros. 

— Negaliu patikėti. Tu tikrai nežinai. Tu nieko negirdėjai. Kur tas 
tavo namelis? Mongolijoje? Ten nėra televizoriaus? 

— Gerai, gersim alų. 

Hamondas išėmė iš šaldytuvo du butelius, atkimšo pirmąjį ir pa- 
davė Stefi. Ji paėmė, tačiau ir toliau spoksojo, lyg jo veidas būtų 
nusėtas negyjančiomis opomis. Hamondas atkimšo antrąjį butelį ir 
pakėlė prie lūpų. 

— Įtampa mane nužudys. Tai kas ten nepaprasto įvyko? 

— Kažkas vakar po pietų „„Plazos“ viešbutyje nužudė Lutį Peti- 
džoną. 

Hamondas taip ir negurkštelėjo alaus. Jis lėtai nuleido butelį ir 
apstulbęs pažvelgė į Stefi. Po kelių sekundžių kimiai ištarė: 

— Tai neįmanoma. 

— Tai tiesa. 

— Negali būti. 

— Kodėl turėčiau meluoti? 

Sustingęs nuo šoko, Hamondas kiek laiko nepajudėjo. Paskui jis 
ranka perbraukė per įsitempusį sprandą. Jis automatiškai pastatė 
alų ant nedidelio staliuko, prisitraukė nuo jo krėslą ir atsisėdo. Kai 
Stefi įsitaisė priešais, Hamondas sutelkė dėmesį į ją. 

— Tu sakai nužudė? 

— Taip, nužudė. 

— Kaip? — kimiu balsu paklausė jis. — Kaip tai įvyko? 

— Ar tau viskas gerai? 

Jis pažvelgė į Stefi, lyg nebesuprasdamas žmonių kalbos, ir išsi- 
blaškęs linktelėjo: 


— Taip, viskas gerai. Aš tik... — Jis ištiesė rankas. 

— Nežinai ką pasakyti. 

— Netekau žado, - Hamondas atsikrenkštė. — Kaip jį nužudė? 

— Nušovė. Dviem šūviais į nugarą. 

Hamondas pažvelgė į granitinį stalo paviršių ir svarstydamas tą 
pritrenkiančią žinią įsistebeilijo į lašelius, besirenkančius ant šalto 
alaus butelio. 

— Kada tai įvyko? 

— Kambarinė rado jį šiek tiek po šeštos valandos. 

— Vakar? 

— Hamondai, aš kalbu aiškiai. Taip. Vakar. 

— Atleisk. 

Jis išklausė Stefi pasakojimą ape tai, ką pamatė kambarinė. 

— Žaizda galvoje buvo gana didelė, tačiau Džonas Medisonas 
mano, kad Petidžonas mirė nuo kulkų. Aišku, neatlikęs skrodimo, 
Medisonas negali paskelbti oficialios mirties priežasties. Po skro- 
dimo sužinosim visas smulkmenas. 

— Kalbėjai su teismo medicinos ekspertu? 

— Aš pati ne. Smilou mane apšvietė. 

— Tai jis tiria bylą? 

— Tu rimtai? 

— Žinoma, kad jis, - sumurmėjo Hamondas. - Ir kaip jam atrodo, 
kas atsitiko? 

Dar penkias minutes Hamondas klausė, kol Stefi išpasakojo viską, 
ką žinojo. 

— Aš maniau, kad prokuratūra turi dalyvauti iš pat pradžių, todėl 
praleidau su Smilou visą naktį — aišku, tik šnekėjausi, — jos išdy- 
kėliška šypsena pasirodė visai netinkama. Hamondas tik linktelėjo 
ir nekantriai mostelėjo jai kalbėti toliau. - Aš buvau su juo, kai jis 
sekė kai kuriais pėdsakais, tačiau jų labai nedaug, todėl jie labai 
brangūs. 

— O kaip viešbučio apsauga? 

— Petidžonas mirė tyliai. Nėra jokių įsilaužimo žymių. Galim at- 
mesti vaizdo įrašus, nes vaizdajuostėje tik monotoniški garsai ir 


besidulkinantys nuogi žmonės. 


Atimi | 89 


— Ką? 

Kai Stefi papasakojo apie neveikiančias kameras, Hamondas nu- 
sivylęs papurtė galvą. 

— O) Viešpatie! Petidžonas visiems išūžė ausis savo šnekomis apie 
apsaugos sistemą ir apie tai, kiek ji kainavo. Tai bent įžūlumas. 

Hamondas gerai žinojo apie nemalonius Lučio Petidžono asme- 
nybės bruožus ir jo nesąžiningus sandėrius. Jis jau pusę metų slaptai 
tyrinėjo Petidžono veiklą apygardos prokuroro prašymu. Kuo daugiau 
jis žinojo apie Petidžoną, tuo labiau jo nemėgo. 

— Ar yra liudininkų? 

— Kol kas ne. Vienintelis žmogus, bendravęs su Petidžonu, - svei- 
katingumo klubo masažuotojas. Ir viskas. 

Paskui Stefi papasakojo apie apsinuodijusius maistu. 

— Be vaikų, yra septyni suaugusieji, kuriuos Smilou nori apklausti. 
Tačiau nei jis, nei aš iš to nieko gero nesitikim. Smilou pažadėjo 
paskambinti, kai tik gydytojas leis apklausti ligonius. Aš irgi noriu 
dalyvauti. 

— Tu labai asmeniškai įsitraukei į šį reikalą, ar ne? 

— Tai bus didelė byla. 

Šiuo teiginiu Stefi lyg sviedė dvikovos pirštinę. Jie nekalbėjo 
apie konkurenciją, tačiau visada ją jautė. Hamondas kukliai pri- 
pažindavo turįs pranašumą prieš Stefi, tačiau ne todėl, kad buvo 
už ją protingesnis. Universitete jis paprastai būdavo antras pagal 
pažangumą studentas kurse, tačiau Stefi visada pirmavo savajame. 
Jų asmenybės labai skyrėsi. Hamondo būdas jam padėdavo darbe, 
o Stefi visada sau kenkdavo. Žmonės nemėgo jos šiurkštaus ir ag- 
resyvaus elgesio. 

Aiškus Hamondo privalumas tas, kad jį akivaizdžiai mėgo Mei- 
sonas Monro. Netrukus, kai Stefi pradėjo dirbti apygardos proku- 
ratūroje, atsirado laisva ypatingojo prokuroro pavaduotojo vieta. 
Hamondas ir Stefi buvo vienodai patyrę ir komisija svarstė abiejų 
kandidatūras, tačiau tikro konkurso, kurį paaukštinti, nebuvo. Šias 


pareigas užėmė Hamondas. 

Stefi labai nusivylė, nors to neparodė. Ji mokėjo pralaimėti ir 
užmiršdavo nuoskaudas. Jų dalykiniai santykiai visada labiau rė- 
mėsi bendradarbiavimu negu konkurencija. Tačiau kartais jie vienas 
kitam mesdavo tylų iššūkį — kaip ir dabar. Kurį laiką nė vienas jo 
nepriėmė. 

Hamondas pakeitė temą: 

— Kaip Deivė Petidžon? 

— Kokiu atžvilgiu? Ar turi galvoje Deivę Petidžon kaip įtariamąją 
ar kaip sielvartaujančią našlę? 

— Įtariamąją? — nustebęs pakartojo Hamondas. — Ar kas nors 
mano, jog ji nužudė Lutį? 

— Aš manau. 

Stefi papasakojo, kaip ji kartu su Smilou apsilankė Petidžonų 
namuose ir kodėl ji įtaria našlę. 

Išklausęs Stefi, Hamondas atmetė jos teoriją. 

— Pirma, Deivei nereikia Lučio pinigų. Niekada nereikėjo. Jos 
šeima... 

— Aš pasidomėjau. Bertonai turėjo pinigų kaip šieno. 

Hamondas pastebėjo paniekinamą Stefi toną. 

— Kas tave erzina? 

— Niekas! — atkirto ji. Paskui giliai įkvėpė ir lėtai išsakė: — Gerai, 
gal ir erzina. Mane siutina, kai subrendę, pasiekę gerą padėtį pro- 
tingi vyrai virsta apgailėtinais drebučiais, susidūrę su tokia moterimi 
kaip ji. 

— Moterimi kaip ji? 

— Nagi, Hamondai, — dar labiau paniekinamai negu anksčiau 
pasakė Stefi, —- pūkuotas kačiukas iš išorės, o pantera viduje. Juk 
pažįsti tokį moterų tipą, apie kurį kalbu. 

— Tu perpratai Deivę vos po vieno susitikimo? 

— Matai, tu ją jau gini! 

— Aš nieko neginu. 

— Iš pradžių Smilou praskysta. Ar gali tuo patikėti? O dabar dar 


ir tu. 

— Vargu ar aš praskydau. Tik nesuprantu, kaip tu pajėgei susidaryti 
išsamų Deivės paveikslą, vos... 

— Užtenka! Man nerūpi! — nekantriai nutraukė jį Stefi. — Aš ne- 
benoriu kalbėti apie Lutį Petidžoną, žmogžudystę ir motyvus. Pas- 
tarąsias dvidešimt keturias valandas negalvojau apie nieką kitą. 
Man reikia pertraukos. 

Ji pakilo iš krėslo, prispaudė kumščius prie nugaros ir pasirąžė. 
Paskui apėjo stalą, atsisėdo Hamondui ant kelių, apkabino jo kaklą 


ir pabučiavo. 

Po kelių trumpų bučinių Stefi atsitraukė ir paglostė Hamondui 
plaukus. 

— Pamiršau paklausti: kaip sekėsi užmiestyje? 

— Puikiai, — tiesą atsakė Hamondas. 

— Darei ką nors ypatingo? 

Ypatingo? Labai. Netgi kvaili jų pokalbiai buvo nepaprasti. 

— Žinai, aš žaidžiau futbolą Nacionalinėje lygoje. 

— Tikrai? 

— Taip, bet laimėjęs antrąją Supertaurę pradėjau dirbti CŽV, 

— Pavojingas darbas? 

— Kasdieniniai špagos ir apsiausto reikalai. 

— Oho! 

— Iš tiesų tai buvo nuobodybėe, todel įstojau į Taikos korpusą. 

— Nuostabu. 

— Ten nebuvo blogai. Iki tam tikros ribos. Bet kai mane apdova- 
nojo Nobelio taikos premija už tai, kad pamaitinau vis badaujančius 
Afrikos ir Azijos vaikus, aš ėmiau ieškoti ko nors kito. 


— Įdomesnio? 

— Taip. Nusprendžiau tapti prezidentu 17 tarnauti savo šaliai arba 
atrasti, kaip išgydyti vėžį. 

— Ar tavo antrasis vardas Pasiaukojimas ? 

— Ne, Grieras. 

— Man jis patinka. 

— Juk supranti, kad aš meluoju. 

— Tavo antrasis vardas ne Grieras? 

— Tai tiesa, o visa kita — melas. 

— O ne! 

— Aš norejau tave nustebinti. 

— Žinai ką? 

— Ką? 

— Tau pavyko mane nustebinti. 

Hamondas prisiminė jos rankos prisilietimą, privertusį vėl geis- 
ti jos. 

— Hmmm, - sumurkė Stefi. - Taip ir maniau, tu manęs pasi- 
1lgai. 

Hamondo varpa sukietėjo, bet ne dėl tos moters, kuri sėdėjo ant 
jo kelių ir glamonėjo jį per kelnes. Jis nustūmė jos ranką. 

— Stefi... 

Ji pasilenkė ir šiurkščiai jį pabučiavo. Paskui pasmaukė sijoną į 
viršų, apglėbė šlaunimis Hamondo klubus ir, bučiuodama jį, ėmėsi 
jo diržo sagties. 

— Aš nemėgstu to daryti greit, gaudydama orą tarp bučinių, - kal- 
bėjo ji. — Bet kai Smilou paskambins, reikės bėgti. Bijau, kad turėsim 
pasiskubinti. 

Hamondas suspaudė jos rankas savosiomis. 

— Stefi, mums reikia... 

— Eiti į viršų? Gerai, bet nedelskim, Hamondai. 

— Stefi! 

Ji atsigręžė ir suglumusi stebėjo, kaip Hamondas atsistojo ir už- 
sitraukė užtrauktuką. 

— Aš pasiruošusi išmėginti beveik viską, bet bus sunku, jei tu jo 


neištrauksi iš kelnių. 

Hamondas nuėjo į kitą virtuvės pusę, pasirėmė į granitinį stalo 
paviršių, kelias sekundes žvelgė į nepriekaištingai švarią kriauklę 
ir vėl atsigręžė į ją. 

— Tai manęs nebeveikia, Stefi. 

Tai pasakius, jam nežmoniškai palengvėjo. Vakar jis išvažiavo iš 
miesto dėl daugelio priežasčių. Viena iš jų, pati menkiausia, buvo 
noras išsiaiškinti savo romaną su Stefi. Nebuvo tikras, ar nori jį 
nutraukti. Jų santykiai buvo labai patogūs. Vienas iš kito per daug 
nereikalavo. Jie turėjo daug bendrų interesų, vienas kitam tiko 
seksualiai. 

Tačiau jie niekada nekalbėjo, kad reikėtų gyventi kartu, ir Ha- 
mondui tai patiko. Jei tokia tema būtų iškilusi, jam būtų tekę su- 
galvoti daugybę pasiteisinimų, kodėl gyventi kartu negerai. Tačiau 
tikroji priežastis buvo ta, kad Stefi energija būtų labai greit išsekusi. 
Matyt, ji taip pat nenorėjo, kad jis nuolat būtų šalia. Jie slėpė savo 
romaną, susitikinėdavo tik tada, kai abu to norėdavo. Beveik metus 
tai buvo puiku. Bet vėliau Hamondui ėmė atrodyti, kad visa tai ne 
taip ir šaunu. Jis nemėgo slėptis, išsisukinėti nuo dalykų, ypač su- 
sijusių su asmeniniais santykiais, kur jis laikėsi pasenusių pažiūrų, 
kad čia viskas turi būti sąžininga. 

Jų intymumas Hamondui nepatiko todel, kad, tiesą sakant, jo 
nė nebuvo. Nors Stefi buvo energinga ir gera meilužė, bet per visą 
tą laiką jie netapo emociškai artimesni negu pirmąjį kartą, kai ji 
pasikvietė Hamondą vakarienės, kuri baigėsi tuo, kad jie nusimetė 
drabužius ant sofos Stefi svetainėje. Kelias savaites svarstęs visus 
pliusus ir minusus, Hamondas nusprendė, kad jų santykiai pasiekė 
ribą, kuri vertė jį trokšti daugiau. Užuot laukęs vakarų kartu su 
Stefi, ėmė jų vengti. Jis neskubėdavo atsakyti į Stefi skambučius. 
Netgi lovoje, kai jie mylėdavosi, jis galvodavo apie ką nors kitą. Jie 
mylėdavosi energingai, tačiau įprastai. Suartėdavo fiziškai, bet ne 
emociškai. Atrodė, geriau viską nutraukti dabar, kol abejingumas 
dar nevirto priešiškumu. 

Jis gerai nesuvokė, ko trokšta iš santykių su moterimi. Tačiau 


buvo tikras, kad to neras su Stefanija Mandel. Kažką panašaus jis 

buvo pajutęs su ta moterimi, kurios net vardo nežinojo. Tai liūdnas 
santykių su Stefi paaiškinimas, bet svarus įrodymas, kad laikas 
juos nutraukti. Sprendimą pasirinkti — tai tik pusė rūpesčio, o dar 
reikia jį įgyvendinti. Hamondas norėjo baigti meilės romaną kaip 
įmanoma gražiau ir išvengti triukšmo, prilygstančio šimtamečiam 
karui. Geriausia, ko galima tikėtis, — tai viską užbaigti, nesukėlus 
didesnių fejerverkų, nei buvo pradžioje. Tačiau nepanašu. Atrodo, 
kad scenos išvengti nepavyks. Jis to bijojo ir dabar matė, kaip ji 
artinasi. 

Stefi ne iš karto suprato, ką jis norėjo pasakyti, o supratusi nurijo 
seiles, sukryžiavo rankas ant atsagstytos palaidinukės, o paskui su 
iššūkiu vėl jas nuleido. 

— Sakydamas „tai“, tu turi galvoje... 

— Mus. 

— Štai kaip? — Ji palenkė galvą į šoną ir kilstelėjo antakius - labai 
pažįstamas gestas, rodantis, kad ji taip įsiutusi, jog net pasiryžusi 
suplėšyti į gabalus jaunesnįjį tarnautoją, blogai paruošusį jai in- 
formaciją, policininką, pranešime praleidusį svarbų faktą apie 
įvykį, ar bet ką kitą, išdrįsusį jai sutrukdyti, kai ji nusprendė elgtis 
savaip. — Nuo kada tai tavęs neveikia? 

— Pastaruoju metu man atrodo, kad mes einame skirtingais ke- 
liais. 

Ji nusišypsojo ir gūžtelėjo pečiais: 

— Mes abu buvom nutolę, bet tai lengvai pataisoma. Mes turime 
daug bendro ir galime rasti išeitį... 

Hamondas papurtė galvą: 

— Ne tik skirtingais keliais, Stefi, bet visiškai priešingais. 

— Ar negalėtum apibrėžti aiškiau? 

— Gerai, — Hamondas kalbėjo ramiai, nors jam nepatiko Stefi tonas, 
rodantis, kad ji laiko jį kvailesniu už save. 

— Norėčiau vesti, turėti vaikų. O tu man daug kartų aiškiai parodei, 
kad šeima tavęs nedomina. 

— Bet mane labai stebina, kad tave domina. 


Jis liūdnai nusišypsojo. 

— Ir mane stebina. 

— Sakei, kad nenori būti savo vaikui toks, koks tavo tėvas bu- 
vo tau. 

— Ir nebūsiu, — sausai pasakė jis. 

— Tu neseniai persigalvojai. 

— Neseniai, tačiau tai vyko nuosekliai. Kurį laiką mūsų santykiai 
man patiko, bet vėliau... 

— Naujovės nebedomina? 

— Ne. 

— Tai kas tada nebejaudina? Miegojimas su apygardos prokuratūros 
skandaliste prarado žavesį? Nebekelia virpulio tai, kad esi slaptas 
Stefi Mandel meilužis? 

Hamondas panarino galvą ir papurtė: 

— Nesielk šitaip, Stefi. 

— Aš nieko nedarau! — suspigo ji. — Pats pradėjai šį pokalbį! - jos 
tamsios akys susiaurėjo. — Ar žinai, kiek vyrų norėtų mane dul- 
kinti? 

— Taip, — piktai atrėžė jis. — Girdžiu, kaip jie apie tave rūbinėje 
kalba. 

— Anksčiau tave jaudindavo, kai jie spėliodavo, kas tas pa- 
slaptingas mano meilužis, o pats žinojai, jog tai tu. Mes dar abu 
juokdavomės. 

— Tikriausiai pasidarė nebejuokinga. 

Neturėdama ką atsakyti, Stefi stovėjo ir tyliai niršo. 

— Beje, šį savaitgalį aš išvažiavau apmąstyti mūsų santykių... 

— Nesiteikęs pirmiausia pasikalbėti su manim? Niekad nešovė į 
galvą pasikviesti manęs ir apsvarstyti kartu? 

— Nemačiau prasmės. 

— Taigi tu žinojai atsakymą dar prieš išvažiuodamas į savo mieląjį 
namelį apmąstyti, — sušnypštė Stefi. 

— Ne, Stefi. Tada dar nebuvau apsisprendęs. Išvažiavęs aš viską 
svarsčiau iš įvairių pusių ir vis prieidavau tą pačią išvadą. 

— Kad nori mane mesti. 


— Ne... 

— Nemesti? O kokį žodį tu pavartotum? 

— Ši scena būtent tokia, kokios aš norėjau išvengti! — galiausiai 
suriko jis. — Žinojau, kad tu ginčysies, kad žūtbūt kovosi, lyg sa- 
kydama paskutiniąją kalbą prisiekusiesiems. Neigsi viską, ką aš 
pasakiau, tik dėl to, kad ginčytumeis, ir nė kiek nenusileisi, nes 
tu visada paprasčiausius dalykus paverti varžybomis. Stefi, čia ne 
varžybos ir ne teismo procesas. Tai mūsų gyvenimas. 

— 0 Dieve, nereikia melodramų! 

— Būtent! — paniekinamai nusijuokė jis. — Man reikia melod- 
ramos. Mūsų santykiams kaip tik jos ir trūksta. Melodrama - tai 
žmogiška. Tai... 

— Po velnių, Hamondai, ką čia šneki? 

— Gyvenimo negalima apibendrinti suvestine. Teisinėse knygose 
nerasi visų atsakymų. — Nusivylęs, kad nesugeba jai išaiškinti, Ha- 
mondas mintyse nusikeikė ir pamėgino dar kartą ją įtikinti. — Tu esi 
puiki, bet nepajėgi sustoti. Tu nepaliaudama ginčijiesi, nes nuolat 
turi būti tavo viršus. Neleidi kitam atsipūsti. 

— Atleisk, nežinojau, kad būti su manimi tau tokia kančia. 

— Klausyk, - griežtai pasakė jis, - aš nebūsiu melodramatiškas, 
jei tu liausies vaidinti vargšelę. Tu įpykusi, bet neįskaudinta. 

— Nustok man aiškinti, kokia aš esu ir kokia nesu. Tu nežinai, ką 
aš jaučiu. 

— Žinau, kad tai ne meilė. Juk tu manęs nemyli, ar ne? Jei dabar 
reikėtų rinktis arba karjerą, arba mane, ką nuspręstum? 

— Ką? —riktelėjo Stefi. - Nemaniau, kad tu kaip jauniklis iškelsi 
tokį ultimatumą. Jei man reikėtų rinktis! Kokia čia nesąmonė? Kodėl 
turėčiau rinktis? Juk tau nereikia rinktis, o kodėl aš negaliu turėti 
ir karjeros, ir tavęs? 

— Gali. Bet jei žmonės nori, kad jiems pavyktų būti kartu, jie turi 
mokėti ką nors paaukoti. Žmonės, kurie vienas kitą myli, yra atsidavę 
vienas kitam ir abiejų laimei. O tai, ką mes su tavim darom, - jis 
parodė į miegamąjį antrame aukšte, — nėra meilė. Tai tik atsipa- 
laidavimas. 


— Bet mes puikiai sugebėdavom linksmintis. 


08 | SANDRA BROWN 


— Neneigiu. Bet tai buvo tik pramoga, ir beprasmiška ieškoti ko 
nors daugiau. — Jis nutilo, norėdamas atsikvėpti. Stefi niūriai žvel- 
ge | JĮ. 

Hamondas nuėjo prie stalo, pasiėmė alų, gerai atsigėrė ir galiausiai 
vėl pažvelgė į Stefi. 

— Neapsimesk, kad nesutinki su manim. Žinau, kad sutinki. 

— Mes puikiai sutariame. 

— Sutarėme ir sutariame. Buvo gerų valandų. Nė vienas nekaltas 
dėl to, kas įvyko. Mes abu teisūs, tik skirtingai įsivaizduojam at- 
eitį. 

Stefi, kiek pamąsčiusi, tarė: 

— Hamondai, aš niekada neslėpiau, ko noriu. Jei būčiau troškusi 
namų židinio, būčiau likusi savo gimtajame mieste, paklususi tėvui 
ir ištekėjusi vos baigusi vidurinę mokyklą, jei ne dar anksčiau. Bū- 
čiau gimdžiusi vaikus kaip mano seserys. Dabar nereikėtų patirti jų 
paniekos, klausytis pamokslų. Nebūčiau siekusi pakliūti į tą vietą, 
kur esu dabar. Manęs laukia dar ilgas kelias, kad pasiekčiau savo 
tikslą. Aš iš pat pradžių pasakiau tau, kas man buvo svarbiausia. 

— Dėl to aš tavimi ir žaviuosi. 

— Atsiprašau: kas man yra svarbiausia. 

— Tikiuosi, kad pasieksi visus tikslus, kuriuos išsikėlei. Sakau nuo- 
širdžiai. Tik tavo asmeniniai tikslai nepalieka vietos niekam kitam. 
Jie nesuderinami su tuo, ko aš noriu iš savo gyvenimo partnerės. 

— Tikrai nori Gerosios namų dvasios? 

— Viešpatie, ne! — Jis nusijuokė, paskui papurtė galvą, įsižiūrėjo 
prieš save ir pridūrė: — Tiesą sakant, nė pats nežinau, ko noriu. 

— Tik žinai, kad nenori manęs. 

Jis ir vėl suvokė, kad Stefi ne tiek įskaudinta, kiek įpykusi. Aišku, 
nė vienai moteriai nepatinka, kai ją atstumia. Hamondas gerbė Steti 
ir nenorėjo išsiskirti skausmingai. 

— Ne tu kalta, Stefi. Viskas dėl manęs. Aš noriu tokios partnerės, 
kuri pajėgtų nusileisti bent jau dėl kai kurių dalykų. 


— Aš niekada nenusileidžiu. 

— Suklydai, Stefi. Ką tik padėjai man laimėti bylą, -— švelniai tarė 
Hamondas. 

— Ne, aš tau atidaviau kitą. 

— Ačiū, aš ją paimsiu. 

Paskui jie nusišypsojo vienas kitam, nes, be fizinio potraukio, jie 
visada žavėjosi vienas kito įžvalgumu. 

— Tu labai protingas, Hamondai, - pasakė Stefi. - Mėgstu pro- 
tingus, žaviuosi intelektualais. Tavo aštrus protas. Sugebi būti kietas, 
kai to reikia. Netgi moki būti bjaurus, o tai mane tikrai užveda. Be 
to, tu gražus. 

— Liaukis, aš raustu. 

— Tik jau nesikuklink. Juk žinai, kad priverti širdį plakti smarkiau 
ir sukeli hormonų audras. 

— Ačiū už komplimentą. 

— Tu sumanus ir dėmesingas lovoje, niekad neimi daugiau negu 
duodi. Trumpai tariant, turi viską, ko aš trokštu iš vyro. 

Hamondas priglaudė ranką prie širdies: 

— Patikek, daug ilgiau užtruktų, jei pradėčiau vardyti visas tavo 
savybes, kuriomis žaviuosi. 

— Aš neprašau komplimentų. Šią moterišką silpnybę paliksiu 
garsiajai Deivei Petidžon. 

Hamondas nusijuokė. 

— Aš tik noriu pasakyti... — ji giliai įkvėpė, — tikriausiai tu ne- 
norėsi, kad viskas liktų kaip anksčiau, kol... 

Jis nutildė ją, tvirtai papurtydamas galvą: 

— Tai būtų negerai. Tai būtų nesąžininga. 

— Ar nėra kito varianto? 

— Manau, kad geriausia būtų viską nutraukti iš karto, ar ne? 

Ji rūgščiai nusišypsojo: 

— Truputį vėloka klausti mano nuomonės. Tačiau, aišku, jei tu taip 
manai... Nenorėčiau, kad miegotum su manim iš gailesčio. 

Hamondas nusikvatojo: 

— Tu visai nepanaši į gailesčio vertą objektą. 


— Tau manęs trūks, — taikiai pasakė Stefi. 

— Labai. 

Stefi iškišo liežuvio galiuką, prispaudė prie viršutinės lūpos 
vidurio ir praskleidė palaidinukę. Hamondas nenustebo, kad jos 
speneliai buvo sustandėję ir patamsėję iš susijaudinimo. Ginčas 
labiausiai sužadindavo Stefi. Jie visada aistringiausiai mylėda- 
vosi po ginčo. Geriausias stimuliatorius būdavo žodinė dvikova. 
Hamondas suvokė, kad ji užsitikrindavo laimėjimą per kiekvieną 
ginčą. Jo orgazmą Stefi laikydavo savo pergale. Vien dėl to vertėjo 
apsispręsti. 

— Gal paskutinį kartą? Už senus gerus laikus. O gal tu per daug 
principingas, kad dulkintum moterį, kurią ką tik metei7 — gudriai 
šyptelėjo Stefi. 

— Nelabai romantiška priežastis, Stefi. 

— Tai dabar jau nori ir melodramos, ir romantikos? Kas tau darosi, 
Hamondai? 

Hamondą beveik suviliojo Stefi pasiūlymas, tačiau ne todėl, kad 
jos geistų, bet todėl, kad seksas padėtų nuslopinti tokius ryškius, 
bet saldžiai skausmingus praėjusios nakties prisiminimus. Galbūt 
suartėjęs su kita moterimi mažiau jaustų netekties skausmą. 

Šitaip besvarstant, suskambo telefonas. Stefi nelinksmai nusi- 
Juokė, užsisagstė palaidinukę. 

— Tau pasisekė, kalės vaike. Likimas ir vėl tau šypsosi. Tave iš- 
gelbėjo skambutis. — Stefi pasisuko ant kulno ir nuėjo į svetainę 
susirinkti daiktų. 

Hamondas pakėlė ragelį: 

— Klausau. 

— Čia Monro. 

Apygardos prokurorui nereikėjo prisistatyti. Jis visada kalbėdavo 
vienodu tonu. Atrodė, kad jo balsas sklinda iš vidinio megafono. 
Hamondas iš karto pareguliavo ragelio garsą. 

— Labas, Monro, kas čia pas jus darosi? Vos tik vienai nakčiai 
išvažiuoju iš Čarlstono, čia užkuria pragarą. 

— Tai tu girdėjai? 

— Stefi pasakė. 

— Kiek žinau, ji jau visiškai įsitraukė į šią košę. 

Hamondas pažvelgė į svetainę, kur Stefi avėsi batelius ir tvar- 
kėsi palaidinukę. Hamondas atsuko nugarą į duris ir ėmė kalbėti 
tyliau. 

— Atrodo, kad ji mano jau turinti šią bylą. 

— Ar tu nori, kad ji ją gautų? 

Hamondas pajuto, kaip marškiniai limpa jam prie kūno. Kada 
pradėjo prakaituoti? Jis patrynė kaktą — ji drėgna. Viskas dėl to, 
kad vakar po pietų Hamondas susitiko su Lučiu Petidžonu jo apar- 
tamentuose Čarlstono „Plazos“ viešbutyje. Monro turėtų tai žinoti. 
Dabar pats laikas jam pasakyti. Tačiau kam užsikrauti sau bėdą? Juk 
tai nesusiję su Petidžono nužudymu. Jų susitikimas buvo trumpas. 
Jis įvyko prieš nustatytą mirties laiką. Nedaug prieš, bet vis dėlto... 
Jis nemanė, kad reikia apie tai papasakoti Monro. Nepapasakojo to 
ir Stefi, kai ši išklojo žinią apie žmogžudystę. Šis sutapimas jiems 
nieko gero neduos, gali tik pakenkti. 

Nusišluostęs kaktą rankove, Hamondas pasakė: 

— Aš noriu šios bylos. 

Jo mokytojas nusijuokė: 

— Tai imk ją, berniuk. 

— Ačiū. 

— Nedėkok. Gavai šią bylą, jos dar nepaprašęs. 

— Ačiū už pasitikėjimą. 

— Nustok laižęsis, Hamondai. Ne aš vienas taip nusprendžiau. 
Paskyrėm bylą tau, nes Petidžono našlė skambina man kas valandą 
nuo dešimtos vakaro. 

— Dėl ko? 

— Ji prašo, ne, reikalauja, kad tu būtum kaltintojas jos vyro nu- 
žudymo byloje. 

— Aš dėkingas jai... 

— Liaukis tauškęs niekus, Hamondai. Aš viską užuodžiu per mylią. 
Aš jau toks senas, kad imsiu manyti, jog pats tai išradau. Apie ką 
aš čia kalbėjau? 


— Apie našlę. 

— Ak, taip. Lutis negyvas, bet atrodo, kad Deivė ketina perimti 
jo reikalus. Ji gali sukelti didelį triukšmą apygardoje. Taigi, norė- 
damas apsaugoti mūsų prokuratūrą nuo bėdų ir spaudimo, aš sutikau 
atiduoti bylą tau. 

Ši byla turės didelį poveikį Hamondo karjerai. Kaip nė viena kita. 
Nužudytas aukšto rango pilietis. Didelis žiniasklaidos dėmesys. Tai 
tokia byla, kurios trokšta kiekvienas karjeros siekiantis prokuroras. 
Žinoma, būtų buve geriau, jei Monro būtų atidavęs bylą jam be 
Deivės įsikišimo, tačiau Hamondas neketino svyruoti dėl tokios 
nereikšmingos smulkmenos. Nesvarbu, kokiu būdu byla pas jį pa- 
teko, bet dabar ji jo nuosavybė. Jis nori šios bylos, jam labai jos 
reikia ir jis tinka šiam darbui. Hamondas prieš tai vedė penkias 
žmogžudystės bylas ir nuteisimu baigė visas, išskyrus vieną, kai 
kaltinamasis padavė apeliaciją. Nuo tos dienos, kai tapo kaltintoju, 
Hamondas ruošėsi tokiai svarbiai bylai, jos troško ir žinojo, kaip ją 
laimėti. Lučio Petidžono byla nuves jį karjeros laipteliais ten, kur 
jis nori būti, — į apygardos prokuroro kėdę. 

Kadangi byla jam jau paskirta, viršininkas juo pasitiki, našlė 
remia, Hamondas svarstė, ar nereikėtų prisipažinti Meisonui, kad 
buvo susitikęs su Petidžonu. Jis nenorėjo imtis tokio svarbaus da- 
lyko, matydamas nors ir menkiausią kliūtį. Jei kas nors anksčiau ar 
vėliau atskleis šį faktą, Hamondas bėdos neišvengs. 

— Monro? 

— Nedėkok, berniuk. Tavęs laukia daug bemiegių naktų. 

— Man patinka sunkumai, bet aš norėčiau jums kai ką... 

— Ką? 

Truputį padvejojęs, jis atsakė: 

— Ne, nieko, Monro. Aš nekantrauju kuo greičiau pradėti. 

— Tai ir puiku, — atsakė Meisonas ir kalbėjo toliau: — Tu dirbsi su 
Roriu Smilou. Ar labai blogai? 

— Ne. 

— Meluoji. 

— Mums nereikės bučiuotis. Aš tik noriu garantijos, kad jis su 


mumis bendradarbiaus. 

— Jis jau metė iššūkį. 

— Ką tai reiškia? 

— Man šiandien skambino vyriausiasis pareigūnas Kreinas. Smilou 
reikalauja, kad kaltintoja būtų Stefi Mandel. Bet aš pasakiau Kreinui 
apie našlės norus. 

— Ir ką? 

Monro nusijuokė. Meisonas Monro politikoje nardė dar geriau negu 
įstatymuose. Hamondui nepatiko, kad prokuratūros veiklą būtina 
derinti su apygardos valdžia, bet šį darbą atlikdavo Meisonas. 

— Deivė jau pati kalbėjosi su mūsų policijos šefu. Ji pasakė norinti, 
kad Smilou surastų žudiką, o tu jį patupdytum už grotų. Štai kaip 
viskas susiklostė. 

Hamondas susiraukė, lyg sėdėtų pas stomatologą, pasiruošusį 
sušvirkšti nuskausminamųjų ir įspėjantį, kad šiek tiek skaudės. 

— Kol baigsim šią bylą, jūs su Smilou turėsit pamiršti savo nesu- 
tarimus. Aišku? 

— Mes abu profesionalai. - Hamondas nepajėgė žadėti nieko, 
kas susiję su Roriu Smilou, tačiau manė, kad paliaubos įmanomos. 
Paskui Meisonas iškėlė dar vieną sąlygą: 

— Aš paskyriau Stefi referente. 

— Ką? —- Hamondas pasistengė nuslopinti pyktį ir nekeldamas 
balso pasakė: — Bjauriai sugalvojot, Monro. Man nereikia regis- 
tratorės. 

— Tokios sąlygos, Hamondai. Nori — sutik, nori — ne. 

Hamondas girdėjo, kaip kitame kambaryje Stefi kalbasi mobi- 
liuoju telefonu. 

— Ar jai jau sakėt apie savo sprendimą? — paklausė Hamondas. 

— Pasakysiu rytoj rytą. Ar viskas aišku, berniuk? 

— Taip, viskas. 

Tačiau Monro vis tiek dar kartą suriko: 

— Stefi tau padės ir bus kaip amortizatorius tarp tavęs ir Smilou. 
Tikiuosi, kad jai pavyks neleisti jums vienam kito užmušti, kol mes 


rasim Lučio Petidžono žudiką ir jį nuteisim. 

Atrodė, kad plaučiai tuoj sprogs. Raumenys degė, sąnariai rėkte 
rėkė, kad juos atpalaiduotų, tačiau užuot sulėtinusi greitį, ji bėgo 
greičiau nei bet kada, smarkiau nei sveikata leido. Reikėjo sude- 
ginti kelis šimtus mugėje gautų kalorijų ir dar nuraminti sąžinės 
graužimą. Prakaitas varvėjo ant akių, jos ėmė peršėti. Ji sunkiai ir 
sarsiai alsavo, burna išdžiūvo. Širdis daužėsi sulig padų tauškėjimu. 
Netgi manydama, kad daugiau nebepajėgs žengti nė žingsnio, ji 
užsispyrusi stūmėsi toliau. Aišku, kad jau viršijo savo didžiausią 
greitį 1r ištvermę. 

Iš visų aerobikos pratimų bėgimą moteris mėgo labiausiai. Ji bė- 
giodavo kelis kartus per savaitę, dažnai dalyvaudavo varžybose, kai 
reikėjo surinkti pinigų kokiam nors projektui. Ji padėjo organizuoti 
varžybas kuriant krūties vėžio tyrimų fondą. Tačiau šį vakarą ji bėgo 
ne dėl kitų, ne del savo sveikatos ir ne dėl to, kad atsikratytų darbo 
įtampos. 

Ši vakarą sportas jai buvo bausmė. Žinoma, neprotinga manyti, 
kad šios dienos fizinis išsekimas ištaisys vakarykščius nusižengimus. 
Atleidžiama tik tiems, kurie nuoširdžiai atgailauja. Nors ji gailėjosi, 


kad jų susitikimas buvo surežisuotas, o ne atsitiktinis, kaip jis manė, 

nors sąžinė vertė ją pamėginti užbaigti viską, kol jie dar nepradėjo 
mylėtis, ji visiškai nesikrimto, kad šitaip atsitiko. 

Moteris nė akimirką nesigailėjo praleidusi naktį su juo. 

— Iš kairės. 

Ji mandagiai pasitraukė į dešinę ir praleido kitą bėgiką. Pėsčiųjų 
takas Baterijoje šį vakarą buvo pilnas žmonių. Tai populiari pasi- 
vaikščiojimo vieta, kurią taip pat mėgo bėgikai, riedlentininkai. 

Šis istorinę reikšmę turintis pusiasalio smaigalys, kur Ešlio ir 
Kuperio upės susiliedamos įteka į Atlanto vandenyną, buvo įtrauktas 
į lankytinų Čarlstono vietų sąrašą. 

Baterijoje, aprėpiančioje Baltojo Smaigalio parką ir jūros pakrantę, 
kaip ir visame mieste, liko karų, mūšių, klimato nelaimių pėdsakai. 
Kadaise čia buvo kartuvių vieta, vėliau strateginės gynybos postas, 
o šiandien — poilsiavietė. 

Kitoje gatvės pusėje nuo krantinės, parke, augo seni, išdidūs 
ąžuolai, atlaikę smarkias audras, netgi uraganą Hugo. Jų paunksnėje 
stovėjo paminklai, konfederatų patrankos, tėvai stumdė vežimėlius 
su vaikais. Visur tvyrojo alinanti kaitra ir drėgmė, o krantinėje ties 
Čarlstono uostu ir tolumoje dunksančiu Samterio fortu pūtė vėjelis. 
Jis buvo lyg balzamas žmonėms, išėjusiems pasigrožėti vakaro žara 
savaitgalį. 

Sulėtinusi žingsnį, moteris nusprendė, kad laikas sukti atgal. 
Grįžtant skausmas vėrė blauzdas, šlaunis, juosmenį, bet kentėti 
buvo galima. Ji vis dar trūkčiodama gaudė orą, tačiau raumenis 
deginantis skausmas sumažėjo. 

Sąžinė vis dar graužė. 

Visą laiką plūdo mintys apie vyriškį ir kartu praleistą naktų. Mo- 
teris neleido sau ilgiau mėgautis šiais prisiminimais, nes atrodė, 
kad jie didina jos nusikaltimą. Ji jautėsi lyg įsilaužėlis, kuris ne 
tik įsiveržia į savo aukos namus, bet ir sunaikina jos brangiausius 
asmeninius daiktus. 

Bet moteris nepajėgė nuvyti tų minčių. Baigusi mankštintis, ji vėl 


emė viską iš eilės prisiminti. Ji vėl pajuto mugės maisto skonį, kai jie 

kartu valgė, nusišypsojo prisiminusi kvailą jo anekdotą, įsivaizdavo, 
kaip jis kvėpuoja jai į ausį, kaip jo pirštų galai liečia jos odą. 

Jis miegojo taip kietai, kad nepabudo, kai ji išslydo iš lovos ir 
tamsoje apsirengė. Prie miegamojo durų ji sustojo ir pažvelgė į jį. 
Jis gulėjo ant nugaros, viena koja neužklota, paklodė susisukusi 
iki liemens. 

Jo nuostabios rankos — stiprios ir vyriškos, bet gerai prižiūrimos. 
Viena plaštaka sugniaužusi paklodę, kita guli ant pagalvės. Pirštai 
šiek tiek sulenkti, dar taip neseniai jie buvo jos plaukuose. 

Ji stebėjo ritmingai besikilnojančią jo krūtinę ir kovojo su pagunda 
prižadinti jį ir viską prisipažinti. Bet ar jis būtų supratęs? Ar būtų 
padėkojęs, kad ji jam atvira? Gal būtų pasakęs, kad tai nesvarbu, ir 
vėl įsitempęs ją į lovą, bučiavęs. Ar jis būtų apie ją galvojęs blogiau, 
kai būtų sužinojęs, ką ji padarė? 

Ką jis pamanė pabudęs ir jos neberadęs? Be abejonės, iš pradžių 
išsigando ir pamanė, kad jį apvogė. Tikriausiai vos išlipęs iš lovos 
pasižiūrėjo, ar piniginė vis dar ant rašomojo stalo. O gal lyg pokerio 
žaidėjas išsklaidė savo kredito korteles ir patikrino, ar nė vienos 
netrūksta? Ar nustebo, pamatęs, kad visi pinigai vietoje? Ar pajuto 
didžiulį palengvėjimą? O paskui, pamatęs, kad niekas nedingo, ar 
svarstė, kodėl ji išvažiavo? O gal jis supyko? Tikriausiai supyko. 
Galbūt net įsižeidė, kad ji pabėgo. 

Vis dėlto ji nenorėjo tikėti, kad, pabudęs ir neradęs jos, jis gūž- 
telėjo pečiais, apsivertė ant kito šono ir vėl užmigo. Kad ir kaip 
liūdna, bet tai visiškai įmanoma. Kažin arjis iš viso šiandien apie ją 
pagalvojo? Ar jis taip pat prisiminė visą kartu su ja praleistą vakarą 
nuo pat tos akimirkos, kai jų žvilgsniai susidūrė skirtingose šokių 
aikštelės pusėse, iki paskutiniojo pasimylėjimo? 

Jis apibėrė jos veidą bučiniais ir sukuždėjo: 

— Kodel man taip gera? 

— Bet juk visada būna gera, ar ne? 

— Taip, bet ne šitaip. Ne šitaip gera. 

— Tai... 


— Kas? —- jis atloše galvą ir pažvelgė jai į akis. 

— Taip beveik geriau. 

— Turi galvoje guleti ramiai? 

Ji apglebė šlaunimis jo klubus, apkabino Jį ir prisispaudė arčiau. 

— Šitaip. Tik jausti tave... 

— Hmm, - jis įkniaube veidą į jos kaklą. Bet veliau sudejavo: — At- 
leisk, bet nebegaliu guleti ramiai. 

Ji kilstelėjo klubus ir aiktelėjo: 

— Tr aš nebegaliu. 

Staiga ji sustojo, tarsi būtų užkliuvusi, susilenkė ir, įkvėpusi ne- 
pakankamai oro, palietė rankomis kelius. Ranka nubraukė nuo akių 
sūrų prakaitą, tačiau suvokė, kad ši taip pat šlapia. 

Reikėjo liautis galvoti apie kartu praleistą vakarą, kuris jai at- 
rodė toks romantiškas, o jam tikriausiai visai įprastas, nors jis ir 
pasakė daug poetiškų dalykų. Žinoma, ji priminė sau, kad tai nieko 
nereiškia. Nesvarbu, ką jis apie ją galvoja. Nesvarbu, ar apskritai 
galvoja. Jie jau niekada nesusitiks. Ji atgavo kvapą, širdies ritmas 
sulėtėjo. Paskui ji nubėgo krantinės laipteliais žemyn. Energija 
dingo ne nuo alinančio bėgimo, bet nuo minties, kad jie daugiau 
niekada nesusitiks. Ji gyveno už kelių kvartalų nuo Baterijos, bet 
šis atstumas atrodė ilgesnis už visą nubėgtą kelią. 

Rakindama geležinius vartelius, ji vis dar galvojo apie tą patį ir 
krūptelėjo išgirdusi šaižų automobilio signalą. Ji atsigręžė ir pamatė 
mersedesą nuleistu stogu, sukantį į aikštelę ties namu. Vairuotojas 
nusmaukė žemyn juodus akinius ir pažvelgė į ją. 

— Labas vakaras! — ištarė Bobas Trimblas. — Aš tau skambinau 
visą dieną ir jau ketinau pranešti, kad tu dingai. 

— Ką čia veiki? 

Jo dygi šypsena privertė ją pašiurpti. 

— Dink nuo mano namų ir palik mane ramybėje. 

— Tu verčiau manęs neerzink. Kur buvai visą dieną? 

Ji neatsakė. 

Jos užsispyrimas jį pralinksmino ir jis ironiškai nusišypsojo. 


— Nesvarbu. Lipk į mašiną. 

Jis pasilenkė per sėdynę ir atidarė dureles. Moteris atšoko, kad 
besiveriančios durelės netrinktelėtų jai į blauzdą. 

— Jei manai, kad kur nors su tavim važiuosiu, tu beprotis. 

Jis ištraukė raktelį. 

— Gerai, tada aš užeisiu. 

— Ne! 

Jis nusikvatojo: 

— Taip ir maniau. - Jis paplekšnojo per keleivio sėdynę ir įsakė: — 
Dėk čia savo mažą mielą užpakaliuką. Tuoj pat! 

Ji suprato, kad jis lengvai nepasiduos ir nenuvažiuos. Anksčiau 
ar vėliau jai reikės su tuo susidurti, todėl galima viską baigti dabar. 


Ji įlipo į automobilį ir piktai užtrenkė dureles. 


Hamondas nusprendė nedelsti ir pareikšti užuojautą Petidžono 
našlei. Baigęs kalbėtis su Monro ir išleidęs Stefi, jis nusiprausė 
po dušu ir persirengė. Po kelių minučių jis jau važiavo į Petidžono 
namus. 

Laukdamas, kol jam atidarys vartus, jis išsiblaškęs stebėjo žmones, 
besidžiaugiančius sekmadienio vakaru Baterijoje. Du turistai kitoje 
gatvės pusėje fotografavo Petidžono namą, nekreipdami dėmesio į 
Hamondą. Kaip visada krantine šmėžavo bėgiojančių ir vaikštančių 
žmonių siluetai. 

Įleidusi Hamondą į vidų, Sara Birč paprašė palaukti vestibiulyje, 
kol ji pranešianti, kad jis atėjo. Greitai sugrįžusi tarnaitė tarė: 

— Pone Krosai, panelė Deivė prašė užlipti į viršų. 

Stambi moteris vedė jį laiptais į viršų, per galeriją, plačiu korido- 
riumi, o paskui per miegamąjį į vonios kambarį. Panašaus Hamondas 
nebuvo matęs. Po stikliniu stogo vitražu į grindis buvo įleista kaska- 
dinė vonia, į kurią galėjo sutilpti visa tinklinio komanda. Baseinas 
buvo pilnas vandens, tačiau kaskados neveikė. Ramiame paviršiuje 
plūduriavo didžiuliai lyg lėkštės kreminiai magnolijų žiedai. 

Veidrodinėse sienose atsispindėjo kvepiančios žvakės įmantriose 
žvakidėse. Viename kambario kampe stovėjo šilku aptraukta sofa su 


daugybe dekoratyvinių pagalvėlių, o auksinė kriauklė dydžiu prilygo 

voniai. Krištoliniai čiaupai derėjo prie nesuskaičiuojamos daugybės 
indelių ir kvepalų buteliukų, išdėstytų ant tualetinio stalelio. 

Hamondas suvokė, kad žmonės, kalbėdami apie tai, kiek Lutis 
išleidęs namo remontui, minėjo pernelyg kuklią sumą. Nors jis daug 
kartų lankėsi name įvairiais visuomeniniais reikalais, į viršų užlipo 
tik pirmą kartą. Jis buvo girdėjęs kalbų apie prabangą, tačiau tokio 
išlaidumo nesitikėjo. 

Taip pat nesitikėjo, kad ką tik tapusią našle moterį ras nuogą, 
murkiančią iš malonumo, kai raumeningas masažuotojas glostė jai 
šlaunį. 

— Hamondai, ar tu neprieštarausi? — paklausė Deivė Petidžon, kai 
masažuotojas paklode užklojo viską, išskyrus pečius ir koją, kurią 
tuo metu masažavo. 

Hamondas paspaudė jai ranką ir tarė: 

— Ne, jei tau pačiai patogu. 

Ji šelmiškai nusišypsojo: 

— Juk tu pažįsti mane geriau negu kas nors kitas. Neturiu nė gramo 
kuklumo. Tokia yda būtų išvariusi mano motiną iš proto. Žinoma, 
ji ir taip buvo pamišusi. 

Deivė sunertomis rankomis pasirėmė smakrą ir atsiduso, kai 
masažuotojas ėmė maigyti jos sėdmenis. 

— Dabar pats devyniasdešimties minučių masažo seanso vidurys. 
Tai taip dieviška, kad negaliu prisiversti liepti Sandrui liautis. 

— Aš tave suprantu. Tačiau keista. 

— Kas? 

— Vakar Lutį taip pat masažavo viešbučio sveikatos klube. 

— Prieš žmogžudystę ar po? — pamačiusi, kad Hamondas susiraukė, 
Deivė nusikvatojo. — Juokauju. Įsipilk šampano. - Ji nerūpestingai 
mostelėjo į sidabrinį ledų kibirėlį šalia tualetinio staliuko. Butelis 
jau buvo atkimštas, tačiau greta kibirėlio stovėjo dar viena nenaudota 
taurė. Hamondui dingtelėjo, kad tikriausiai Deivė tikėjosi, jog jis šį 
vakarą ateis. Ši mintis kėlė nerimą. 


— Ačiū, bet verčiau negersiu. 


110 | SANDRA BROWN 


— Dėl Dievo meilės! — irzliai pasakė ji. - Nebūk toks doruolis. Mes 
juk niekada nesilaikėm etiketo, kodėl turėtume pradėti dabar? Be to, 
manau, kad šampanas puikiai tinka, kai tavo vyrą nušauna jo paties 
išsigimusio viešbučio apartamentuose. Įsipilk sau ir man įpilk. 

Jos taurė stovėjo ant grindų šalia masažo stalo. Žinodamas, kad 
su Deive beviltiška ginčytis, Hamondas papildė jos taurę ir įsipylė 
pusę taurės sau. Kai padavė šampaną Deivei, ji su juo susidaužė. 

— Į sveikatą. Už laidotuves ir kitas linksmybes. 

— Aš ne visai pritariu tavo pasirinkimui, — tarė jis gurkštelėjęs 
šampano. 

Deivė apsilaižė, ragaudama gėrimą. 

— Gal tu ir teisus. Tikriausiai šampaną reikia gerti tik per ves- 
tuves. 

Kai Deivė pakėlė akis į Hamondą, jis pajuto, kad rausta. Atspėjusi, 
apie ką jis galvoja, ji nusijuokė. 

Šiaip ji Juokėsi tą liepos vakarą prieš daugelį metų, kai jie da- 
lyvavo draugo vestuvėse. Pokylio vietą nuotakos namų sode puošė 
gardenijos, Kasablankos lelijos, bijūnai ir kitos kvepiančios gėlės. 
Sodrus gėlių aromatas skverbėsi visur ir svaigino lyg šampanas, 
kurį smokingo varžomas Hamondas gėrė, tuščiai vildamasis atsi- 
gaivinti. 

Visos aštuonios pamergės lyg atsiųstos iš modelių agentūros buvo 
įspūdingos blondinės. O Deivė, vilkinti ilga, pūsta rožine suknele 
su gilia iškirpte, atrodė gražiausiai. 

— Pažiūrėjus į tave, norisi suvalgyti, —- pasakė Hamondas Deivei 
prieš ceremoniją. — O gal išgerti. Tau virš galvos turėtų būti popie- 
rinis skėtukas, kokiais puošia kokteilius. 

— Prie visos šios bjaurasties trūksta tik popierinio skėčio, — at- 
šovė ji. 

— Tau nepatinka? — paklausė jis ir dar labiau ją suerzino. 

Ji parodė jam vieną pirštą. 

Vėliau per pobūvį, kai jie po greito šokio paliko aikštelę, Deivė 


ėmė vėduotis veidą ir skųstis: 

— Ši suknelė ne tik idiotiškas, bet ir pats karščiausias drabužis, 
kokį kada nors esu vilkėjusi. 

— Tai nusivilk. 

Burtonai ir Krosai draugavo dar tada, kai nei Deivė, nei Hamondas 
nebuvo gimę. Todėl jo pirmieji prisiminimai apie Kalėdų pobūvius 
ar piknikus paplūdimyje buvo susiję su Deive. Kai, vaikus suguldę, 
suaugusieji vėl išeidavo švęsti, Hamondas ir Deivė krėsdavo pokštus 
nelaimingoms auklėms, pasamdytoms jų prižiūrėti. 

Jie kartu surūkė pirmąją cigaretę. Deivė jam išdidžiai pasigyrė, 
kad jai prasidėjo mėnesinės. Kai ji pirmą kartą pasigėrė, privėmė jo 
automobilyje. Praradusi nekaltybę, ji paskambino Hamondui, vos tik 
grįžo namo, ir su visomis smulkmenomis papasakojo apie šį įvykį. 
Nuo pat vaikystės jie abu vartojo tuos pačius keiksmažodžius, per 
visą paauglystę kalbėjosi vulgariai. Iš pradžių todėl, kad tai buvo 
linksma ir nė vienas neįsižeisdavo. Vėliau, paauglystėje, jų plepalai 
tapo seksualesni, priminė flirtą, tačiau iš tikrųjų tos kalbos jiems 
nieko nereiškė, todėl buvo nepavojingos. Kai Hamondas ir Deivė 
liepos mėnesį susitiko vestuvėse, abu jau studijavo prestižiniuose 
universitetuose: jis — Klemsone, ji — Vanderbilte. Jie buvo seniai 
nesimatę. 

Šampanas ir romantiška vestuvių nuotaika paveikė juos abu. Taigi 
kai Hamondas metė įžūlų pasiūlymą, Deivė pažvelgė į jį padūma- 
vusiomis akimis ir atsakė: 

— Gal ir nusivilksiu. 

Kai visi svečiai susirinko stebėti, kaip jaunieji pjausto tortą, Ha- 
mondas iš baro nugvelbė butelį šampano ir sugriebė Deivę už rankos. 
Jie įsmuko į užpakalinį kaimyno kiemą, žinodami, kad jis taip pat 
vestuvėse. Abiejų namų vejas skyrė aukšta, tanki daugiametė gyva- 
tvorė, suteikusi Deivei ir Hamondui taip trokštamą nuošalumą. 

Hamondui atkemšant butelį, kamštis pokštelėjo lyg patrankos 
sviedinys. Jie ėmė isteriškai kvatotis. Hamondas pripylė taures ir 


jie išgėrė, paskui pakartojo. 

Gerdama trečią taurę, Deivė paprašė, kad Hamondas padėtų at- 
sagstyti suknelės nugarą. Deivė nusimetė suknelę, paskui liemenėlę 
be petnešėlių, korsetą ir kojines. 

Ji užkišo nykščius už kelnaičių gumelės ir sudvejojo, tačiau Ha- 
mondas sukuždėjo: 

— Ot ir neišdrįsi, Deive. 

Taip jis ją erzindavo vaikystėje ir paauglystėje, ir Deivė nesi- 
traukdavo. Tą vakarą taip pat. 

Ji nusimovė kelnaites, leido jam pasigrožėti savimi, o paskui nu- 
lipo baseino laipteliais į vėsų vandenį. 

Hamondas per sekundę išsinėrė iš smokingo, išbarstydamas sagas, 
kurių daugiau niekada nebematė. Kai jis atsistojo ant baseino krašto, 
Deivė iš nuostabos ir pasigėrėjimo išplėtė akis: 

— Hamondai, mielasis, tu labai išgražėjai nuo tų laikų, kai užtiko 
mus žaidžiančius gydytojus. 

Jis nėrė į baseiną. 

Išskyrus kelis vaikiškus bučinius, kai abu nusprendė, kad tai 
„labai šlykštu“, nors nepravėrė lūpų ir nesilietė liežuviais, jie ne- 
buvo bučiavęsi. Tą vakarą jie taip pat nesibučiavo. Negaišo laiko. 
Pavojus, kad juos gali užtikti, jaudino taip, kad nereikėjo paruošia- 
mųjų glamonių. Vos palietęs Deivę, Hamondas pasisodino ją ant 
klubų ir įėjo į ją. Baseine buvo slidu. Viskas įvyko labai greit. Jie 
visą laiką juokėsi. 

Po tos nakties jie porą metų nesimatė. O kai susitiko, Hamondas 
elgėsi taip, lyg to nuotykio baseine nebūtų buvę. Deivė taip pat. 
Tikriausiai abu nenorėjo, kad kažkoks seksualinis eksperimentas 
sugadintų viso gyvenimo draugystę. Iki šiol jie niekada apie tai 
vienas kitam neužsiminė. Hamondas netgi neatminė, kaip jie ap- 
sirengė ir kaip pasiaiškino kitiems vestuvių svečiams, ir ar iš viso 
reikėjo ką nors aiškinti. 

Bet jis prisiminė gyvą Deivės juoką — kimų, geidulingą, gundantį, 
seksualų, kuris nepasikeitė. Tačiau šypsena atrodė liūdnoka, kai ji 
ištarė: 


— Buvo linksma vaikystėje, ar ne? 

— Taip. 

Paskui ji nuleido akis ir įsižiūrėjo į burbuliukus savo taurėje: 

— Deja, mes suaugome ir gyvenimas tapo šlykštus. 

Jos ranka nusviro per masažo stalo kraštą. Hamondas paėmė iš 
jos rankos taurę, kol ji nenukrito ant marmurinių grindų ir nesu- 
byrėjo į šukes. 

— Užjaučiu dėl Lučio, Deive. Todėl atėjau pasakyti tau, jog su- 
prantu, kad tai, kas įvyko, baisu. Manau, kad mano tėvai rytoj tau 
paskambins arba aplankys. 

— Ū, rytoj čia bus visas užjaučiančiųjų paradas. Aš šiandien 
nieko nepriėmiau, bet rytoj nepavyks jų išvengti. Susirinks čia, 
nešini puodais su vištienos troškiniais ir salotomis, pažiūrėti, kaip 
aš laikausi. 

— O kaip tu laikaisi? 

Pastebėjusi, kad jo tonas kiek pasikeitė, Deivė apsivertė ant šono, 
užsitraukė paklodę ir atsisėdo, nuleisdama kojas. 

— Ar tu klausi kaip draugas ar kaip kandidatas į apygardos pro- 
kuroro kėdę? 

— Dėl pastarojo galėčiau ginčytis, bet aš atėjau čia kaip draugas 
ir nemanau, kad turėčiau tau tai patvirtinti. 

Ji giliai įkvėpė: 

— Na, nesitikėk gedulo drabužių, pelenų plaukuose ar ašutinių 
marškinių. Nebus nieko iš to biblinio šlamšto. Neketinu nusipjauti 
piršto ar panašiai kaip našlės iš indų filmų. Ne, aš elgsiuos tin- 
kamai. Ačiū Lučiui, apkalbų ir taip užteks, jei aš ir nerodysiu, ką 
iš tikrųjų jaučiu. 

— O ką tu jauti? 

Ji akinamai nusišypsojo, tarsi nusilenkdama per debiutančių 
balių: 

— Man labai palengvėjo, kad tas šunsnukis negyvas. —- Jos medaus 
spalvos akys kvietė Hamondą ką nors atsakyti į tai. Tačiau jis tylėjo. 
Deivė tik nusijuokė ir kreipėsi į masažuotoją: — Sandrai, būk geras, 


pamaigyk man sprandą ir pečius. 

Nuo tada, kai Deivė atsisėdo, masažuotojas stovėjo prieš veid- 
rodinę sieną, susikryžiavęs rankas ant mėsingos krūtinės. Sandras 
buvo gražus ir raumeningas. Juodi lygūs plaukai buvo sušukuoti 
nuo kaktos atgal ir tirštai sutepti žele. Jo akys buvo tamsios lyg 
prisirpusios alyvuogės. 

Priėjęs prie Deivės ir uždėjęs plaštakas ant jos nuogų pečių, jis 
įsmeigė tamsias Viduržemio jūros pakrantės gyventojo akis į Ha- 
mondą, lyg vertindamas varžovą. Akivaizdu, kad į jo paslaugas įeina 
ne tik masažas. Hamondas norėjo pasakyti, kad jis nesijaudintų, 
jiedu su Deive tik seni draugai, ir viskas. Pavydėti nereikėjo. Taip 
pat jis norėjo įspėti Deivę, kad dabar ne metas laužyti papročius ir 
dulkintis su masažuotoju. Nors kartą gyvenime ji turėtų būti diskre- 
tiška. Jei Hamondas teisingai suprato iš Stefi pastabų, Deivės vardas 
yra Rorio Smilou įtariamųjų sąrašo pradžioje. Visi jos veiksmai bus 
atidžiai sekami. 

— Žaviuosi tavo atvirumu, Deive, bet... 

— Kam meluoti? Ar tau patiko Lutis? 

— Visai ne, — nedvejodamas nuoširdžiai atsakė jis. — Buvo sukčius, 
niekšas ir šiurkštus prisitaikėlis. Skaudino visus, kuriuos tik galėjo, 
ir naudojosi tais, kurių nepajėgė įskaudinti. 

— Tu irgi toks pat atviras, Hamondai. Dauguma žmonių jautė tą 
patį kaip tu. Ne tik aš jį niekinau. 

— Ne, bet tu jo našlė. 

— Taip, aš esu jo našlė, — pašaipiai sutiko ji. - Aš esu daug kas, 
bet tik ne veidmainė. Aš neliūdėsiu dėl to šunsnukio. 

— Deive, jei netinkami žmonės išgirs tave taip kalbančią, prisi- 
šauksi bėdą. 

— Pavyzdžiui, Roris Smilou ir ta kalė, kurią jis vakar atsivedė 
kartu? 

— Taigi. 

— Ta Stefi dirba su tavim, ar ne? — Kai Hamondas linktelėjo, Deivė 


pridūrė: — Man ji pasirodė siaubinga. 

— Stefi mažai kam patinka, — nusišypsojo Hamondas. - Ji blogai 
elgiasi su žmonėmis, bet nekreipia į tai dėmesio. Ji neketina daly- 
vauti konkurse Metų asmenybė. 

— Todėl kad pralaimėtų. 

— Kai ją geriau pažįsti, ji atrodo gana maloni. 

— Aš pasiduodu. 

— Turi suprasti, iš kur ji kilusi. 

— Kažkur iš Šiaurės. 

— Aš turėjau galvoje ne vietovę, Deive, — nusikvatojo Hamondas, — 
o paskatas. Darbe jai keliskart nepasisekė, todėl stengiasi nesėkmes 
kompensuoti ir kartais daro tai per daug agresyviai. 

— Jei nesiliausi jos gynęs, aš supyksiu. 

Deivė pakėlė ranką už galvos ir suėmė nuo sprando plaukus, 
kad Sandras galėtų geriau prieiti. Tokia poza buvo provokuojanti: 
apnuogintas Deivės žastas ir dalis krūties. Hamondas suvokė, kad 
ji supranta, jog provokuoja, ir svarstė, ar Deivė sąmoningai nori 
išblaškyti jo dėmesį. 

— Ar tu tikrai manai, kad jie įtaria mane žmogžudyste, - pa- 
klausė ji. 

— Dabar tu paveldėsi didelį turtą. 

— Taip, tikrai, — mąsliai sutiko ji. — Bet visi žino, kad svarbiausias 
mano velioniui vyrui gyvenimo tikslas buvo išdulkinti tiek mano 
draugių, kiek įmanoma. Žinoma, draugė - sąlygiškas pavadinimas. 
Aš nežinau, ar jis taip stengėsi dėl jų, nes jos, apskritai tariant, yra 
geidžiamiausios Čarlstono moterys, ar geidė jų tik todėl, kad jos 
mano draugės. Tikriausiai dėl pastarosios priežasties, nes Džordžijos 
Arendeil užpakalis didesnis už karo laivą, tačiau tai nesutrukdė jam 
nusivežti jos į Kajavą ir praleisti dieną paplūdimyje. Lažinuosi, kad 
ji labai nusvilo saulėje, nes reikėtų sunaudoti visą tūbelę apsauginio 
kremo, norint ištepti tą kalną celiulito. Emilės Saterland veido oda 
tokia, kad net laikrodį sustabdytų. Vargšelė be galo daug kartų ją valė 
įvairiausiais chemikalais, bet Lutis vis tiek per Naujuosius metus 
užlaužė ją tame šlykščiame jos pirmojo aukšto tualete su dirbtiniu 


kailiu ant unitazo dangčio. 

Hamondas nusikvatojo, nors Deivė nesistengė jo prajuokinti. 

— Aišku, tu buvai visiškai ištikima savo vedybiniams įžadams. 

— Žinoma, — ji leido paklodei dar žemiau nuslysti ir sukrutino 
blakstienas, tuo parodydama, kad meluoja. 

— Tavo santuoka nebuvo rojus, Deive. 

— Niekada nesakiau, kad myliu Lutį. Jis žinojo, kad nemyliu, bet 
jam buvo gerai, nes ir jis manęs nemylėjo. Susituokėm dėl savų 
tikslų. Jam reikėjo manęs, kad galėtų pasigirti. Jis buvo vienintelis 
vyras Čarlstone, išdrįsęs pasiimti Deivę Burton. Aš... — Ji nutilo su 
skausminga išraiška. — Aš turėjau savo priežastį, dėl kurios už jo 
tekėjau. Tačiau tai nebuvo laimės troškimas. 

Ji nuleido ranką ir papurtė plaukus, o Sandras masažavo apatinę 
nugaros dalį. 

— Tu raukaisi, Hamondai. Kas atsitiko? 

— Viskas, ką tu sakai, skamba kaip motyvas nužudyti. 

Deivė paniekinamai nusijuokė: 

— Jei būčiau ketinusi nužudyti Lutį, būčiau pasielgusi kitaip. 
Tikrai nebūčiau kaip baltoji kekšė su pistoletu karštą šeštadienio 
popietę trenkusis į miesto centrą, kai ten knibždėte knibžda dvo- 
kiančių prakaitu jankių turistų, ir šovusi jam į nugarą. 

— Galėjai taip pasielgti, kad apmautum policiją. 

— Priešinga psichologija? Aš ne tokia protinga, Hamondai. 

Jis metė žvilgsnį, sakantį: „O ne, tu protinga“. 

— Na, gerai, — sutiko ji, teisingai supratusi jo veido išraišką. — Aš 
protinga, bet tam man būtų reikėję didelių pastangų. Visi žino, kad 
aš dėl jokios priežasties neprisidarau sau sunkumų ir neatsisakau 
komforto. Tiesiog nesu tokia gyvybinga. 

— Aš tavimi tikiu, — nuoširdžiai pasakė jis. - Bet manau, kad nėra 
jokio teisinio pagrindo paremti gynybą tingumu. 

— Gynybą? Tu tikrai manai, kad man jos reikės? Ar detektyvas 
Smilou tikrai mane įtaria? Tai beprotybė! — suriko ji. — Jis turėjo 
daugiau priežasčių nužudyti Lutį negu aš. Smilou niekad neatleido 
Lučiui už savo seserį. 


Hamondas suraukė antakius. 

— Ar atsimeni? Smilou sesuo Margarita buvo pirmoji Lučio žmona. 
Tikriausiai ji sirgo nenustatyta maniakine depresija ir smarkiai 
suklydo tekėdama už Lučio. Vieną dieną ji peržengė ribą ir per 
pietus išgėrė visą buteliuką tablečių. Kai ji nusižudė, Smilou kaltino 
Lutį, sakė, kad tas nekreipęs dėmesio į žmoną, blogai su ja elgęsis, 
niekada nepaisęs ypatingų Margaritos poreikių. Per laidotuves jie 
pasakė vienas kitam daug nemalonių žodžių, kilo didelis triukšmas. 
Argi neprisimeni? 

— Dabar, kai papasakojai, prisiminiau. 

— Nuoto laiko Smilou nekenčia Lučio. Dėl jo aš nesijaudinu, — pa- 
sakė Deivė ir, Sandro padedama, patogiai įsitaisė ant stalo. — Jei 
jis apkaltins, kad nužudžiau Lutį, aš viską pasuksiu prieš jį, pri- 
mindama, kiek kartų jis Lučiui grasino. 

— Daug atiduočiau, kad tai pamatyčiau, — šypsodamasis pasakė 
Hamondas. 

Ji taip pat nusišypsojo ir tarė: 

— Jau išgėrei šampaną. Gal dar? 

— Ačiū, ne. 

— Ū) aš išgersiu. — Kol Hamondas pylė, ji paklausė: — Ar Meisonas 
Monro tau skambino? Kai sugaus žudiką, tu būsi kaltintojas? 

— Taip numatyta. Ačiū už rekomendaciją. 

Deivė nugėrė iš paduotos taurės. 

— Kad ir kokia būčiau, Hamondai, bet aš esu ištikima draugė. 
Niekada tuo neabejok. 

Verčiau ji nebūtų to sakiusi. Apygardos prokuroras pranešė savo 
darbuotojams ketinąs išeiti į pensiją. Prokuroro pavaduotojas Valisas 
serga nepagydoma liga, jis nesieks prokuroro posto per lapkričio 
mėnesio rinkimus. Hamondas trečias pagal rangą. Jis buvo įsitikinęs, 
kad Meisonas jį rekomenduos kaip savo įpėdinį. Tačiau tai, kad 
Deivė kalbėjosi su Meisonu Hamondo naudai, privertė jį pasijusti 
nejaukiai. Jis vertino jos rekomendaciją, bet veliau, jei ją teis dėl 
vyro nužudymo, tai gali sukelti interesų konfliktą. 

— Deive, aš privalau paklausti, ar turi gerą alibi? 


— Geležinį. 

— Tai gerai. 

Ji atlošė galvą ir nusijuokė: 

— Hamondai, mielasis. Tu toks šaunus. Juk iš tiesų bijai, kad turėsi 
man pareikšti kaltinimą žmogžudyste, ar ne? 

Deivė nuslydo nuo masažo stalo ir žengė jo link. Ji laikė prispau- 
dusi prie kūno paklodę, kurios kraštas vilkosi žeme. Prisiartinusi 
ant pirštų galų, ji pabučiavo Hamondui į skruostą. 

— Mesk savo dvejones. Jei būčiau ketinusi nužudyti Lutį, nebūčiau 
šovusi į nugarą. Prieš paspausdama gaiduką tikrai būčiau žiūrėjusi 
tam niekšui į akis. 

— Tai ne ką geresnis argumentas negu tingėjimas, Deive. 

— Man nereikės gintis. Galiu persižegnoti, kad nenužudžiau 
Lučio, — ji nubrėžė nematomą kryžių ant krūtinės. - Aš nieko ne- 
galėčiau nužudyti. 

Hamondas aprimo, kai Deivė taip karštai paneigė. Tačiau ji tuoj 
pat viską sugadino pareikšdama: 

— Tos kalėjimo uniformos tokios baisios, kad neįmanoma ap- 


sakyti. 


xkX* 


Deivė užsimerkusi gulėjo ant nugaros. Jos kūnas buvo suglebęs ir 
atsipalaidavęs po Sandro masažo bei sekso, nes jai nereikėjo nieko 
daryti, tik mėgautis orgazmu. Ji jautė, kaip jo nepatenkintas geismas 
spaudžia jai šlaunį, bet nekreipė dėmesio. Sandras liežuviu švelniai 
glamonėjo jos spenelį. 

— Keista, — burbtelėjo jis su akcentu. 

— Kas? 

— Kad tavo draugas tik užsiminė, bet nepaklausė, ar tu nužudei 
savo vyrą. 

Deivė atstūmė Sandrą ir pažvelgė į jį: 

— Ką tu turi galvoje? 


Jis gūžtelėjo pečiais: 

— Todėl, kad jis tavo draugas ir nenori tiksliai žinoti, jog tu nu- 
žudei. 

Deivės akys įsistebeilijo į tuštumą už Sandro pečių ir ji nevalingai 
balsu išsakė savo mintį: 


— Ū gal jis tiksliai žino, kad aš to nepadariau. 


11 SKYRIUS 


Nuvažiuodamas nuo Petidžonų namo, Hamondas prašė Dievo, 
kad jam niekada nereikėtų apklausti Deivės kaip liudytojos dėl 
dviejų svarių priežasčių. Pirma, Deivė yra jo draugė ir jam patinka. 
Aišku, ji nėra dorybės įsikūnijimas, bet Hamondas ją gerbė už tai, 
kad ši neapsimetinėjo. Pareiškusi, kad ji ne veidmainė, ji nesigyrė. 
Hamondas pažinojo daugybę moterų, kurios apkalbinėjo Deivę, bet 
nebuvo už ją doresnės, tik jos nusidėdavo slapta, o Deivė — atvirai. 
Kiti ją laikė tuščiagarbe ir savanaude, tokia ji ir dėjosi. Tačiau šią 
reputaciją ji susikūrė pati. Ji tyčia suteikdavo savo kritikams daug 
peno krūpčioti dėl jos elgesio, tačiau nė vienas nesuprato, kad Deivė 
ne tokia, kokia ją žmonės laikė. Ji kruopščiai slėpė savo tikrąją 
asmenybę. Hamondui atrodė, jog Deivė susikūrė tokį savigynos 
mechanizmą, kad jos neįskaudintų labiau negu vaikystėje. Ji at- 
stumdavo nuo savęs žmones, kol jie dar nespėdavo atstumti jos. 

Maksinė Burton buvo bloga motina. Deivė ir jos seserys nesu- 
laukdavo Maksinės dėmesio ir meilės. Ji nieko nedarė, kad dukterys 
ją pamiltų ir prie jos prisirištų. Tačiau Deivė kas savaitę lankydavo 


motiną prestižiniuose slaugos namuose, kur ji dabar gyveno. 

Deivė ne tik rūpinosi motinos slauga ir už ją mokėjo, bet ir pati 
prižiūrėjo. Lankydama motiną padarydavo viską, ko tuo metu rei- 
kėdavo. Tikriausiai vienintelis Hamondas apie tai žinojo, tačiau tik 
todėl, kad jam pasakė Sara Birč. 

Antroji priežastis, dėl kurios Hamondas nenorėtų apklausti Deivės 
teisme, ta, kad ji sugebėjo talentingai meluoti. Klausytis Deivės buvo 
taip malonu, kad žmonėms nerūpėjo, ar tai tiesa, ar ne. 

Prisiekusiesiems labai patikdavo tokie liudytojai. Jei Deivę pa- 
kviestų liudyti, ji atvyktų pritrenkiamai apsirengusi. Ir vien išvaizda 
priverstų prisiekusiuosius suklusti, atidžiai sekti parodymus. Nors 
jie apsnūstų klausydamiesi kitų liudytojų, bet kalbant Deivei visi 
gaudyte gaudytų kiekvieną meilų žodį, išsprūstantį iš jos lūpų. 

Jei ji tikintų, kad nors pati ir nenužudė Lučio, bet visai nesigaili, 
kad jis negyvas, tai teigtų, jog jis buvęs neištikimas vyras, apgavęs 
ją daugybę kartų, jis buvęs žiaurus niekšas, tikrai nusipelnęs mirti. 
Abiejų lyčių prisiekusieji tikriausiai pritartų. Deivė juos įtikintų, 
kad tą kalės vaiką reikėjo nužudyti jau vien dėl jo elgesio ir būdo. 

Ne, Hamondas nenorėtų, kad Deivė būtų kaltinama nužudžiusi 
vyrą, bet jei tai pasirodys tiesa, jis iškels jai bylą. Ši byla — vienas 
geriausių dalykų Hamondo karjeroje. Jis vylėsi, kad Smilou grupė 
pateiks jam pakankamai medžiagos, kaltinamasis neišsisuks ir 
byla pateks į prisiekusiųjų teismą. Tai bus byla, kuria jis tikrai 
gardžiuosis. Žinoma, bus sunku, reikės labai susitelkti, tačiau per- 
galė suteiks jam svarų pagrindą per rinkimus į apygardos prokuroro 
postą lapkričio mėnesį. Hamondas norėjo laimėti, tačiau ne todėl, 
kad buvo patrauklesnis, kilęs iš geresnės šeimos ar turėjo geresnes 
pajamas negu kiti kandidatai. Jis norėjo nusipelnyti šių pareigų. 

Retai pasitaikydavo tokia svarbi byla kaip Lučio Petidžono nužu- 
dymas. Štai kodėl jam jos reikėjo. Todėl Hamondas ir neprisipažino 
Meisonui Monro, kad buvo susitikęs su Petidžonu. Jis privalėjo gauti 
šią bylą ir nenorėjo, kad kas nors pastotų kelią į teismą. Ši byla — tai 
puiki priemonė pasirodyti visuomenei prieš lapkričio mėnesio rin- 


kimus. Ir dar — tai tobula priemonė įpykinti tėvui. 

Ši priežastis pati patraukliausia. Prieš kelerius metus Hamondas 
nusprendė iš gynėjo tapti kaltintoju. Prestonas Krosas įnirtingai tam 
priešinosi, kalbėjo apie atlyginimo skirtumą ir tikino Hamondą, jog 
šis elgiasi beprotiškai, siekdamas gyventi iš valstybės tarnautojo 
atlyginimo. Neseniai Hamondas sužinojo, kad prokuroro pajamos 
nebuvo pagrindinė tėvo užsispyrimo priežastis. 

Šis pasikeitimas pastatė tėvą ir sūnų į priešingas barikados puses. 
Prestonas ir Lutis Petidžonas buvo partneriai tam tikrais, nelabai 
švariais reikalais dėl žemės, ir Prestonas bijojo, kad jo paties sūnus 
nebūtų kaltintojas byloje prieš tėvą. Hamondas sužinojo tai visiškai 
neseniai. Tai jam sukėlė šleikštulį. Ginčas su tėvu buvo skausmingas 
ir dar labiau sustiprino priešiškumą tarp jų. 

Tačiau dabar Hamondas nepajėgė apie tai galvoti. Kai tik susimąs- 
tydavo apie tėvą, jautėsi moraliai sužlugdytas. Tarpusavio santykių 
lukštenimas sekino emociškai ir nedavė jokios naudos. Maža vilties, 
kad tėvas ir sūnus kada nors susitaikys. 

Hamondas laikinai atidėjo šią problemą ir susitelkė į tai, kas 
dabar svarbiausia, — bylą. 

Jis labai laiku nutraukė romaną su Stefi, išsilaisvino nuo ryšių, 
kurie vertė jaustis nelaimingą ir būtų trukdę atiduoti visas jėgas 
darbui. Stefi įtūš, sužinojusi, kad ją perkėlė į antrojo piloto kėdę, 
tačiau reikalui esant jis pajėgs susidoroti su jos pykčiu. 

Šiandien Hamondas Krosas jėjo į naują gyvenimo etapą, kuris iš 
tiesų prasidėjo vakar. 

Vairuodamas automobilį iš didžiulio Petidžonų kiemo, jis viena 
ranka iš priekinės kišenės išsitraukė popierėlį ir pasitikrino adresą, 


kurį buvo užsirašęs anksčiau. 


Stefi uždususi įsiveržė į ligoninės palatą: 

— Atlėkiau kiek galėdama greičiau. Ką aš praleidau? 

Smilou paskambino jai į mobilųjį telefoną, vos tik ji spėjo išeiti iš 
Hamondo namų. Kaip ir buvo žadėjęs, jis pranešė vos tik gydytojas 
leido apklausti jo ligonius. 


— Noriu dalyvauti, Smilou, — pasakė Stefi telefonu. 

— Aš negaliu tavęs laukti. Jei delsiu, gydytojas gali apsigalvoti. 

— Gerai, bet neskubėk. Aš jau ateinu. 

Rajonas, kuriame gyveno Hamondas, buvo netoli ligoninės, tačiau 
Stefi viršijo greitį, kur tik galėjo. Ji nekantravo sužinoti, ar apsi- 
nuodiję maistu ligoniai matė ką nors netoli Petidžono viešbučio 
apartamentų. 

Įsiveržusi į palatą, ji akimirką stabtelėjo prie durų, paskui per 
plytelėmis išklotas grindis nuėjo prie lovos. Ligonis buvo apie pen- 
kiasdešimt metų vyriškis mielių spalvos veidu, su juodais ratilais 
aplink įdubusias akis. 

Prie jo dešinės rankos buvo prijungta lašinė. Šalia spintelės stovėjo 
naktipuodis ir inksto formos dubenėlis. 

Moteris, Stefi nuomone, to vyriškio žmona, sėdėjo ant kėdės prie 
lovos. Ji neatrodė ligonė, tik pavargusi. Moteris buvo išsiruošusi į 
ekskursiją po miestą — sportiniai bateliai, šortai, marškinėliai su 
žibančiu užrašu „Merginos užaugusios pietuose“. 

Stovėjęs šalia lovos Smilou juos supažindino: 

— Ponas ir ponia Danielsai — Stefi Mandel. Panelė Mandel dirba 
apygardos prokuratūroje. Ji taip pat tiria įvykį. 

— Sveiki, pone Danielsai. 

— Labas. 

— Ar gerai jaučiatės? 

— Jau nustojau šauktis mirties. 

— Tikriausiai tai reiškia, kad jums geriau, — Stefi pažvelgė į ponią 
Daniels. — O jūs nesusirgote, ponia Daniels? 

— Aš valgiau krabų sriubą, — šyptelėjusi atsakė ji. 

— Danielsai paskutiniai, su kuriais kalbuosi, — pasakė Smilou. — 
Kiti niekuo negalėjo padėti. 

— Ū šitie gali? 

— Ponas Danielsas mano, kad galbūt. 

Neatrodė, kad gulintis lovoje žmogus būtų tuo džiaugęsis. 

— Gal aš kai ką mačiau, - suniurnėjo jis. 

Nepajėgdama nuslopinti nekantrumo, Stefi spaudė pasakyti tiks- 


liau: 

— Tai matėt ką nors ar ne? 

Ponia Daniels atsistojo: 

— Jis labai išvargęs. Ar negalima palaukti iki rytojaus? Kai jis 
bus pailsėjęs? 

Stefi iš karto pripažino suklydusi ir prisivertė atsiprašyti: 

— Atsiprašau. Atleiskit, kad aš tokia griežta. Bijau, kad perėmiau 
blogas manieras iš tų, kurių bylose būnu kaltintoja. Aš įpratusi 
bendrauti su žmogžudžiais, vagimis, prievartautojais, dažniausiai 
recidyvistais, o ne su tokiais mielais žmonėmis kaip jūs. Nedažnai 
tenka kalbėtis su tais, kurie sąžiningai moka mokesčius, laikosi 
įstatymų ir bijo Dievo. 

Tai išsakiusi, ji neišdrįso pažvelgti į Smilou, žinodama, kad jo 
veide pamatys pašaipą. 

Ponia Daniels prikando apatinę lūpą ir pasitarė su vyru. 

— Kaip nori, brangusis. Ar pajėgsi kalbėti dabar? 

Stefi įvertino juos ir iš karto nusprendė, kad tarp jos ir Danielsų 
intelekto koeficientų negali būti jokių varžybų. Ji pasinaudojo jų 
neryžtingumu ir ėmė dar labiau spausti: 

— Žinoma, pone Danielsai, jei norite atsakinėti į mūsų klausimus 
rytoj, puiku. Bet prašau suprasti ir mus. Šaltakraujiškai nužudytas 
vienas iš įtakingiausių mūsų miesto žmonių. Jį nušovė į nugarą be 
jokių skrupulų. Kol kas žudikas nesurastas. — Ji leido jiems suvokti 
šiuos žodžius ir pridūrė: — Tikimės sugauti tą žiaurųjį žudiką, kol 
jis nesmogė dar kartą. 

— Tada aš jums negaliu padėti. 

Visus pribloškė netikėtas pono Danielso atsakymas. Smilou pir- 
masis atgavo žadą ir paklausė: 

— Iš kur žinot, kad negalėsit padėti? 

— Todėl, kad panelė Mandel pasakė, kad žudikas „jis“, o aš ma- 
čiau moterį. 

Stefi ir Smilou susižvalgė. 

— Aš pavartojau įvardį „jis“ apibendrintai, — paaiškino Stefi. 

— Taip, aš mačiau moterį, — pasakė Danielsas, atsilošdamas ant 


pagalvės. — Bet ji nebuvo panaši į žudikę. 

— Ar galėtumėt paaiškinti plačiau? — paprašė Stefi. 

— Turit galvoje, kaip ji atrodė? 

— Pradėkit iš pradžių ir papasakokit viską iš eilės, - pasiūlė 
Smilou. 

— Na, mes, tai yra mūsų choras, išėjo iš viešbučio tuoj po pietų. 
Pavaikščiojus maždaug valandą, man pasidarė bloga. Iš pradžių 
maniau, kad dėl kaitros. Bet keliems vaikams jau buvo sutrikę 
skrandžiai, tai ėmiau įtarti, kad čia kažkas negerai. Mano savijauta 
vis prastėjo. Galiausiai pasakiau žmonai, kad einu į viešbutį išgerti 
vaistų nuo skrandžio sutrikimų ir pasivysiu juos vėliau. 

Ponia Daniels tai patvirtino linktelėdama. 

— Kai grįžau į viešbutį, man jau buvo labai bloga. Bijojau, kad 
apsivemsiu nespėjęs pasiekti kambario. 

— Kada matėte tą moterį? — paklausė Stefi, nesulaukdama pa- 
sakojimo esmės. 

— Kai priėjau prie mūsų kambario. 

— Kuris yra penktame aukšte? — pasitikslino Smilou. 

— Penktame ar šeštame, — atsakė Danielsas. —- Aš pastebėjau 
žmogų koridoriaus gale ir pažvelgiau į tą pusę. Ji stovėjo prie kitų 
durų. 

— Ką ji veikė? — paklausė Smilou. 

— Nieko. Tik stovėjo priešais duris, lyg būtų pasibeldusi ir lauktų 
kvietimo užeiti. 

— Ar ji buvo toli nuo jūsų? 

— Nelabai, bet gana toli. Aš neaikreipiau dėmesio. Žinot, kaip 
nepatogu, kai susitinkat nepažįstamą žmogų ir esat tik dviese. Jūs 
nenorit būti nei per daug abejingas, nei per daug draugiškas. Šiais 
laikais reikia atsargiai elgtis su žmonėmis. 

— Ar ką nors jai pasakėt? 

— Ne, nieko, tik pažvelgiau į ją. Tiesą sakant, mąsčiau tik apie 
tai, kaip greičiau pasiekti tualetą. 

— Bet jūs ją gerai matėt? 

— Nelabai. 

— Galėtumėt pasakyti, kiek jai metų? 


126 | SANDRA BROWN 


— Ne sena, bet ir ne mergaitė. Maždaug jūsų metų, - jis pasakė 
Stefi. 

— Juodaodė? 

— Ne. 

— Aukšta, žema? 

Danielsas susiraukė ir pamaigė pilvo apačią. 

— Mielasis, — žmona susirūpinusi pakėlė naktipuodį ir pakišo jį 
vyrui po smakru. 

Jis nustūmė naktipuodį. 

— Ne, čia tik spazmai. 

— Nori spraito? 

— Tik gurkšnelį. 

Ponia Daniels prinešė prie vyro lūpų uždengtą puoduką ir jis pa- 
traukė per šiaudelį. Baigęs vėl pažvelgė į Smilou. 

— Kojūs klausėt? Ak taip, apie jos ūgį. - Jis papurtė galvą. - Ne- 
pastebėjau. Nieko ypatingo. Nei aukšta, nei žema. Tikriausiai vi- 
dutinio ūgio/ 

— Plaukų spalva? Ar moteris blondinė? — paklausė Stefi. 

— Nelabai. 

— Nelabai? — paklausė Smilou. 

— Nelabai šviesi. Man nepasirodė, kad ji būtų Merlin Monro tipo. 
Suprantat, ką aš noriu pasakyti? Bet jos plaukai nebuvo tamsūs. 
Vidutinio tamsumo. 

— Pone Danielsai, ar galėtumėt apibūdinti jos figūrą? 

— Turit galvoje, ar ji stora? 

— Taip, ar stora? 

— Ne. 

— Liekna? 

— Taip, veikiau liekna. Na, gana liekna. Matot, aš tikrai nelabai 
atkreipiau dėmesį. Aš tik stengiausi neapsivemti koridoriuje. 

— Manau, kad tai viskas, ką jis gali papasakoti, - pasakė ponia 
Daniels. — Jei norėsit dar ko nors paklausti, ateikit rytoj. 

— Dar vienas klausimas, — pasakė Smilou. — Ar matėt ją įeinančią 


į Petidžono kambarį ? 

— Ne. Aš kaip įstengdamas greičiau atsirakinau savo kambarį su 
ta kortele ir įėjau į vidų, - jis pasitrynė skruostą. — Aš net nežinau, 
ar tai buvo tas kambarys, kur nužudė tą vyriškį. Galėjo būti bet kuris 
kambarys koridoriuje. 

— Tai apartamentai, — pasakė Stefi. — Durys yra nedidelėje ni- 
šoje. Jos skiriasi nuo kitų. Jei parodytume jums pono Petidžono 
apartamentų duris, gal tada galėtumėt pasakyti, ar prie jų matėte 
moterį? 

— Tikrai abejoju. Kaip jau minėjau, aš tik žvilgtelėjau į koridorių 
1r įsidėmėjau, kad moteris stovi prie durų ir laukia, kol ją įleis. Tai 
viskas. 

— Esate tikras, kad ji neišėjo iš kambario? 

— Ne, aš nesu tikras, — Danielsas ėmė irzti. — Bet man susidarė 
toks įspūdis. Nei moteris, nei situacija neatrodė neįprastai. Atvirai 
kalbant, jei jūs nebūtumėt paklausę, aš niekada gyvenime nebūčiau 
jos prisiminęs. Jūs klausėt, ar vakar aš nieko nemačiau koridoriuje. 
Tai viskas, ką aš mačiau. 

Ponia Daniels vėl įsiterpė. Stefi ir Smilou atsiprašė už sutruk- 
dymą, padėkojo už informaciją, palinkėjo greitai pasveikti ir atsi- 
sveikino. 

Išėjęs į ligoninės koridorių, Smilou niūriai pasakė: 

— Šaunu! Turim liudininką, mačiusį moterį, kuri stovėjo nelabai 
toli nuo jo, bet gana toli, kad net negalima pasakyti, prie Petidžono 
durų ar ne. Ji buvo nei jauna, nei sena, vidutinio ūgio, maždaug 
vidutinio tamsumo plaukų ir gana liekna. 

— Aš nusivylusi, bet nenustebusi, —- pasakė Stefi. — Abejojau, ar 
jis iš viso ką nors prisimins, turint galvoje jo tuometinę savijautą. 

— Velnias! — nusikeikė Smilou. 

— Aha. 

Jie pažvelgė vienas į kitą ir nusikvatojo. Jie vis dar juokėsi, kai 
ponia Daniels išėjo iš vyro palatos ir tarė: 

— Jis įkalbėjo mane grįžti į viešbutį. Nebuvau ten nuo tada, kai 
greitoji mus čia atvežė. Važiuojate žemyn? — mandagiai paklausė 


ji, kai atsidarė lifto durys. 

— Dar ne, - pasakė Stefi. — Reikia dar kai ką aptarti su detektyvu 
Smilou. 

— Sėkmės nagrinėjant bylą. 

Jie padėkojo moteriai už pagalbą ir Stefi mostelėjo visiškai tuščio 
laukiamojo link. Abu susėdo į krėslus vienas prieš kitą ir Smilou 
tiesiai pasakė Stefi, kad Petidžono byloje kaltintojas bus Hamondas 
Krosas. 

— Meisonas apdovanojo savo auksinį berniuką. 

Nemėgindama slėpti nusivylimo ir pykčio, Stefi paklausė, kada 
jis tai sužinojęs. 

- Šį vakarą. Viršininkas Kreinas paskambino ir pasakė, nes buvau 
jo prašęs, kad paskirtų tave. 

— Ačiū už viską, ką dėl manęs padarei, — karčiai pasakė ji. — O 
kada man apie tai praneš? 

— Manau, kad rytoj. 

Hamondas nežinojo, kad Petidžonas nužudytas, kol Stefi nepasakė. 
Tikriausiai Meisonas skambino Hamondui, kol ji dar buvo pas jį. 
Kartelį dar labiau sustiprino tai, kad praėjus vos kelioms minutėms 
po jų nutrūkusio romano Hamondas nugalėjo ją ir karjeros srityje. 

— Deivė Petidžon paspaudė kur reikia, - pasakė Smilou. 

— Kaip ir žadėjo. 

— Ji sakė, kad niekada neima antrarūšių produktų. Matyt, ji tave 
tokia laiko. 

— Ne visai. Ji visada pasirinks, kad jai dirbtų vyras, o ne mo- 
teris. 

— Logiška. Geresnis tarpusavio ryšys. Be to, jos šeima ir Krosai — 
seni draugai. 

— Taigi svarbu ne tai, ką tu moki, o kokį žmogų pažįsti. 

Stefi tylėdama pasvarstė, paskui atsistojo ir persimetė per petį 
savo sunkios rankinės diržą. 

— Kadangi aš nebe... 

Smilou mostelėjo jai vėl atsisėsti: 

— Meisonas numetė kauliuką ir tau. Apsimesk nustebusi, kai jis 


tau oficialiai praneš rytoj. 

— Kokį kauliuką? 

— Būsi Hamondo padėjėja. 

— Nieko nuostabaus. Tokiai bylai reikia bent dviejų gerų galvų. — 
Supratusi, kad Smilou daugiau nieko nepasakys, ji kilstelėjo anta- 
kius. — Ir ką? 

— Tu turėsi būti barjeras tarp mūsų ir pasistengti, kad mes drau- 
giškai bendrautume. Jei nepavyks, turėsi bent padėti išvengti kraujo 
praliejimo. 

— Čia Meisono žodžiai tavo viršininkui? 

— Aš perfrazavau, — jis niūriai šyptelėjo. — Bet nesijaudink. Abe- 
joju, ar mes praliesim kraują. 

— Aš nesu tokia įsitikinusi. Mačiau, kai jūs abu vos neįjsivėlėt į 
žūtbūtinę dvikovą. Kas jums darosi? 

— Mes negalim vienas kito pakęsti. 

— Tą aš žinau, Smilou. O kodėl? 

— Ilgai pasakoti. 

— Gal kitą kartą? 

— Gal. 

Stefi nusiminė, kad Smilou nieko nepapasakojo. Ji labai norėjo 
žinoti, kodėl Hamondas ir Smilou taip nekenčia vienas kito. Ži- 
noma, jie labai skirtingi. Smilou atsiribojimas atstumdavo žmones, 
tačiau Stefi manė, kad Smilou taip elgiasi tyčia, nebent ji blogai 
kitus pažinojo. O Hamondas žmones traukė. Jo artimą bičiulystę 
reikėjo nusipelnyti, bet jis buvo draugiškas ir prieinamas. Smilou 
pedantiškai tvarkingas ir rengėsi nepriekaištingai, Hamondo žavesys 
natūralus ir nereikalaujantis jokių pastangų. Universitete Smilou 
buvo vienintelis vaikinas kurse, kuris geriausiai išlaikydavo egza- 
miną ir sugadindavo visų kitų vertinimo skalę. Hamondas taip pat 
mokėsi labai gerai, bet jis buvo populiarus studentų lyderis, puikus 
sportininkas. Jie abu pasiekė daug, tačiau vienas viską įgijo sunkiu 
darbu, o kitas pasiėmė be didelių pastangų. 

Stefi buvo panašesnė į Smilou. Ji suprato, kad Smilou nemėgsta 
Hamondo, nes šis niekino savo laimėjimus, nesinaudojo jais, netgi 


atmetė. Atsisakęs advokatūros, jis gyveno tik iš atlyginimo. Jo butas 

buvo gražus, tačiau jis būtų įstengęs turėti daug geresnį. Vieninteliai 
prabangos dalykai — tai jachta ir užmiesčio namelis, bet jis niekada 
nesigyrė juos turįs. Būtų daug lengviau jo nekęsti, jei jis didžiuotųsi 
savo privilegijomis. Būtų labai įdomu, jau nekalbant, kad naudinga, 
sužinoti, kodėl Hamondas ir Smilou vienas kito taip nemėgsta. Jie 
abu saugojo įstatymą, dirbo vienu tikslu, tačiau atrodė, kad vienas 
kito nekenčia labiau negu nusikaltėlių. 

— Tikriausiai nelengva, — pratarė Smilou, atitraukdamas Steti nuo 
jos Minčių. 

— Kas? 

— Nuolat varžytis su Hamondu profesinėje srityje ir su juo miegoti? 
O gal ši konkurencinė kova labiausiai sujaudina? 

Stefi visiškai prarado savitvardą ir priblokšta įsispoksojo į 
Smilou. 

— Nustebai, iš kur žinau? — Smilou šypsena buvo tokia šalta, kad 
Stefi per nugarą perbėgo šiurpuliukai. — Pasinaudojau atmetimo me- 
todu. Jis — teismo rūmuose vienintelis vyriškis, kuris nesigyrė buvęs 
ten, — Smilou išraiškingai pažvelgė į Stefi šlaunis. — Aš sugretinau 
faktus, o tavo apstulbimas, mano nuomone, tai visiškai patvirtino. 

Smilou pasipūtimas nepakenčiamas, bet Stefi prisivertė nepasi- 
rodyti nuliūdusi ar supykusi, nes tai jam būtų nepaprastai patikę. 
Jos veido išraiška liko abejinga, o balsas šaltas: 

— O kodėl tu, Smilou, taip domiesi mano seksualiniu gyvenimu? 
Pavyduliauji? 

— Flirtas tau netinka, Stefi, — nusikvatojo Smilou. 

— Eik po velnių! 

— Dedukcinis mąstymas — mano darbas, — nesuglumęs paaiškino 
Smilou. — Jis man gerai sekasi. 

— Ką ketini daryti su šia sensacinga naujiena? 

— Nieko, — gūžtelėjo pečiais jis. - Man tik smagu, kad auksinis 
berniukas pažeidė profesinę etiką. Ar jo spindintys šarvai pradėjo 
juosti? Nors truputėlį? 

— Miegojimas su kolega — nedidelis nusikaltimas. Tai prilygsta 


antausiui. 

— Tiesa, bet Hamondui Krosui tai mirtina nuodėmė. Jeigu ne, tai 
kam viską slėpti? 

— Gali liautis džiūgavęs. Tai jau ne paslaptis. Romanas baigtas. 
Tikrai, — patvirtino ji, kai jis įtariai pažvelgė į ją. 

— Kada? 

Stefi pažvelgė į laikrodį: 

— Prieš dvi valandas ir aštuoniolika minučių. 

— Štai kaip? Prieš tai, kai Meisonas atidavė bylą jam, ar po to? 

— Tai visiškai nesusiję, — atsargiai atsakė ji. 

Smilou lūpų kampučiai suvirpėjo: 

— Tu tuo tikra? 

— Visiškai. Galiu tau, detektyve, pasakyti tiesą, visišką tiesą ir 
vien tik tiesą. Hamondas mane pametė. Viskas. Diskusija baigta. 

— Kodėl? 

— Gavau standartinį paaiškinimą, kad mes einame priešingomis 
kryptimis. Tai paprastai išverčiama taip: aš ten buvau, viską mačiau, 
dabar norėčiau išmėginti kitą atostogų vietą. 

— Hmm. Ar žinai, kokius kurortus jis ketina aplankyti? 

— Ne. Ū moteris paprastai žino. 

— Vyras taip pat. 

Jo intonacija pasakė daugiau negu tie trys žodžiai. Stefi atidžiai 
nužvelgė jį. 

— Rori! Ar įmanoma, kad ponas Ledkalnis kitados buvo įsimy- 
lėjęs? 

— Atsiprašau, — jie nepastebėjo priėjusios seselės, kol ji jų ne- 
užkalbino. - Mano ligonis... — ji parodė nykščiu per petį į pono 
Danielso palatos duris, — klausė, ar jūs dar neišėjot. Kai pasakiau, 
kad jūs dar čia, jis paprašė pasakyti, kad prisiminė kai ką, kas jums 
būtų naudinga. 

Jai dar nebaigus kalbėti, Smilou ir Stefi pakilo eiti palatos link. 


12 SKYRIUS 


Hamondas pasižiūrėjo į adresą, kurį paskubomis užsirašė ir įsi- 
dėjo į marškinių kišenę prieš važiuodamas pas Deivę. Suabejojęs, 
kad daktaro Lados registratūra gali būti ne Čarlstone, jis akimis 
perbėgo gydytojų sąrašą „Geltonuosiuose puslapiuose“ ir rado „Dr. 
A. E. Lad“. Jis iš karto suprato, kad tai tas gydytojas, nes numeris, 
kuriuo galima skambinti po darbo valandų, atitiko Hamondo su- 
rinktąjį namelyje rytą. 

Gydytojas Lada buvo vienintelis žmogus, galintis padėti surasti 
moterį, su kuria jis praleido praėjusią naktį. Žinoma, Hamondas 
neketino su juo kalbėtis. Dabar jis tik norėjo surasti gydytojo ka- 
binetą ir pažiūrėti, ką galima iš to sužinoti. Vėliau jis pasvarstys, 
kaip susitikti su tuo daktaru. 

Nors jis daug mąstė apie nutrauktą romaną su Stefi, apie neramų 
pokalbį su Deive, apie Petidžono nužudymą ir apie viską, kas su 
tuo susiję, mintys vis grįždavo prie moters, kurią sekė iš mugės 
ir pabučiavo degalinėje. Beviltiška buvo mėginti jas vyti šalin. 
Hamondas Krosas nemėgo neatsakytų klausimų. Netgi vaikystėje 
migloti atsakymai jo nenuramindavo. Jis tol neduodavo ramybės savo 


tėvams, kol jie nepateikdavo jam tinkamo paaiškinimo. Ta savybė 

išliko ir suaugus. Troškimas sužinoti ne tik bendrus faktus, bet ir 
smulkmenas padėjo jam darbe. Jis kasdavosi tol, kol sužinodavo 
tiesą, kartais tuo labai nuvildamas kolegas. Kartais ir pats nusivil- 
davo savo uolumu. 

Mintys apie tą moterį nepaliks ramybėje, kol jis nesužinos, kas 
ji ir kodėl po tos neįtikėtinos nakties kartu ji išėjo iš jo namelio ir 
iš jo gyvenimo. 

Surasti gydytoją Ladą — tai vaikiškas, liūdnas ir beviltiškas mė- 
ginimas ką nors sužinoti apie ją. Ypač — ar ji ponia Lad. Jei taip, 
tuo viskas ir baigsis. O jei ne... Jis neleido sau svarstyti įvairių to 
„ne“ galimybių. 

Užaugęs Čarlstone, Hamondas žinojo bendrą miesto planą. Ieš- 
koma gatvė buvo vos už kelių kvartalų nuo Deivės namų. Jis atva- 
žiavo per kelias minutes. Tai buvo trumpa ir siaura gatvelė, kurios 
pastatus supo vijokliai ir istorija. Į ją buvo galima lengvai patekti 
pėsčiomis iš judraus prekybinio rajono, tačiau atrodė, kad ji — visai 
kitas pasaulis. Didžioji šio rajono dalis tarp Plačiosios gatvės ir 
Baterijos turėjo istorinę reikšmę. Kai kurių namų numeriai, užsi- 
baigiantys skaičiais V2, rodė, kad pagalbinės patalpos, pavyzdžiui, 
karietinė ar lauko virtuvė, buvo paverstos atskiru gyvenamuoju 
namu. Nekilnojamasis turtas — didelė vertybė. Šiame rajone namai 
brangūs. Čionykščius gyventojus vadindavo „kalės vaikais“*. 

Hamondo nestebino, kad gydytojo kabinetas įkurtas gyvenama- 
jame rajone. Daug nekomercinių profesionalų senus gyvenamuosius 
namus paversdavo biurais. Jie patys įsikurdavo viršutiniuose aukš- 
tuose. Tai buvo sena Čarlstono tradicija. 

Hamondas pastatė automobilį pagrindinėje gatvėje ir pėsčias 
nuėjo akmenimis grįstu skersgatviu. Jau sutemo. Savaitgalis bai- 
gėsi, žmonės užsidarė savo namuose. Jis buvo vienintelis pėsčiasis. 
Gatvė buvo tamsi ir rami, bet atrodė draugiška ir svetinga. Ati- 


darytos langinės neslėpė apšviestų kambarių, kviečiančių užeiti. 


* South of Broad - „į pietus nuo Plačiosios gatvės“, pirmosios raidės S. O. B. — vulg. 


sutrumpinimas Son of bitch „kalės vaikas“ (vert. past.). 


134 | SANDRA BROWN 


Visi namai buvo tvarkingi ir gerai prižiūrėti. Turbūt gydytojui Ladai 
gerai sekėsi. 

Vakaro oras buvo tvankus ir tirštas. Atrodė, galima jį apčiuopti 
kaip antklodę, kuri vyniojo Hamondą, keldama uždaros erdvės 
baimę. Po kelių minučių marškiniai prilipo prie kūno. Jį nervino 
netgi lėtas žingsniavimas, ypač kai jis ir taip buvo susinervinęs. 
Hamondas kvėpavo giliai, įtraukdamas į šnerves egzotiškų gėlių 
kvapus ir sūrų vandenyno aromatą, ateinantį iš už kelių kvartalų 
esančio uosto. Jis užuodė ir medžio anglį, ant kurios kažkas kepė 
mėsą sekmadienio vakarienei. Nuo šio kvapo burnoje ėmė rinktis 
seilės ir Hamondas prisiminė, kad visą dieną nevalgė nieko, išskyrus 
bandelę namelyje. 

Eidamas jis svarstė, kaip geriau susitikti su gydytoju. O kas, jeigu 
Jis paprasčiausiai prieitų prie durų ir paskambintų. Jei atidarytų 
gydytojas Lada, galėtų apsimesti, kad jam davė neteisingą adresą ir 
jis ieško kito žmogaus, po to atsiprašytų už sutrukdymą ir nueitų. 

Ū jei pasirodytų ji... Ką daryti tada? Jis sužinotų atsakymą į 
svarbiausią klausimą, apsisuktų, neatsigręždamas nueitų šalin ir 
toliau ramiai gyventų. 

Visos šios galimybės rėmėsi prielaida, kad ji — gydytojo žmona. 
Hamondui tai atrodė logiškiausias paaiškinimas, kodėl ji skambino 
ir po to jautėsi lyg sugauta nusikaltimo vietoje. Kadangi moteris 
atrodė pats sveikatos įsikūnijimas ir nesimatė jokių ligos požymių, 
jam nė į galvą nešovė, kad ji galėtų būti gydytojo paciente. Kol ne- 
priėjo namo. Mažame kvadratiniame kiemelyje, atskirtame geležine 
tvorele, stovėjo nedidelis baltas stendas su juodomis raidėmis. 

Dr. A. E. Lad - psichologas. Ar ta moteris buvo jo pacientė? Jei 
taip, šiek tiek trikdė, kad meilužė, vos išlipusi iš lovos, pajuto poreikį 
pasikonsultuoti su savo psichologu. Hamondas mėgino save įtikinti, 
kad šiais laikais įprasta lankytis pas psichologą. Šie specialistai 
lyg patikėtiniai pakeisdavo sutuoktinius, vyresnius giminaičius, 
dvasininkus. Keli Hamondo draugai ir bendradarbiai kas savaitę 
lankydavosi pas psichologą, norėdami sumažinti kasdieninio gy- 


venimo įtampą. Visi manė, kad tai normalu ir visiškai negėdinga. 

Iš tiesų Hamondui nepaprastai palengvėjo. Nieko blogo miegoti su 
gydytojo Lados paciente, bet visiškai neleistina su jo žmona. Tačiau 
mažą vilties spindulėlį užgožė debesis. Jei ji pacientė, tai kas tada? 
Bus beveik neįmanoma sužinoti, kas ji. 

Gydytojas Lada neteiks informacijos apie savo ligonius. Netgi jei 
Hamondas pasisakytų esąs iš apygardos prokuratūros, gydytojas tik- 
riausiai laikytųsi profesinės etikos ir atsisakytų rodyti savo užrašus, 
jei nėra prokuroro sankcijos. 0 Hamondas niekada nenueis taip toli. 
To neleis jo profesinės nuostatos. Be to, kaip jis galėtų klausinėti 
apie moterį, kurios nė vardo nežinojo. 

Stovėdamas kitoje gatvės pusėje Hamondas svarstė savo dilemą 
ir tyrinėjo mūrinį pastatą, kuriame buvo gydytojo Lados kabinetas. 
Namą buvo galima priskirti unikaliam architektūros stiliui: iš gatvės 
pusės jis tokio pločio kaip vienas kambarys, tačiau išilgai išsidės- 
čiusios dar kelios patalpos. Namas dviejų aukštų. Abiejuose aukš- 
tuose plačios verandos per visą pastato ilgį. Takelis už dekoratyvinių 
vartelių vedė į dešinę kiemo pusę, prie durų, nudažytų Čarlstonui 
būdinga tamsiai žalia, beveik juoda spalva. Durų viduryje buvo 
įtaisytas varinis belstukas. Durys, kaip ir daugumos namų, atsidarė 
ne į išorę, bet į priebutį, iš kurio buvo galima patekti į vidų. 

Tvarkingai apkarpyta ties keturiais aukštais langais ir prieki- 
nėmis durimis vijoklinė figa dengė beveik visą fasadą. Po kiekvienu 
langu kabojo lovelis su paparčiais ir baltomis gėlėmis. Name buvo 
tamsu. 

Kai Hamondas lipo nuo šaligatvio, norėdamas pereiti gatvę ir 
apsidairyti iš arčiau, atsidarė kito namo durys, pro kurias išbėgo 
didžiulis aviganis, tempdamas paskui save šeimininką. 

— Vintropai, palauk. 

Bet Vintropas nenorėjo, kad jį tramdytų, ir veržėsi į priekį, temp- 
damas pavadėlį. Pasiekęs tako galą, jis puolė ant vartelių. Hamondas 
instinktyviai atsitraukė kelis žingsnius atgal. 

Juokdamasis iš tokios jo reakcijos, šuns šeimininkas atidarė 


vartelius ir Vintropas išlėkė pro juos. 


136 | SANDRA BROWN 


— Atleiskit. Tikiuosi, kad jis jūsų neišgąsdino. Jis nekanda, bet 
jei leistume, gali mirtinai užlaižyti. 

— Nieko baisaus, — nusišypsojo Hamondas. 

Vintropas, visai nesidomėdamas juo, pakėlė koją prie tvoros 
stulpo. Tikriausiai Hamondas atrodė nepavojingas, bet suglumęs, 
nes vyriškis paklausė: 

— Ar galiu kuo nors padėti? 

— Taip, mėginau rasti gydytojo Lados kabinetą. 

— Jau radot, - vyriškis smakru parodė namą kitoje gatvės 
pusėje. 

— Taip, radau. 

Nesupratęs vyriškis į jį mandagiai pažvelgė. 

Iškaboje nenurodyta, nuo kelių dirba. 

— Manau, kad nuo dešimt. Galit paskambinti ir paklausti. 

— Taip, žinoma... Tikrai turėjau paskambinti, bet pamaniau, kad 
aš... — Vintropas uostė po kamelijos krūmu. — Ačiū už pagalbą. Ne- 
sijaudink, Vintropai. 

Tikėdamasis, kad kaimynas nesupras, jog tas nerišliai mikčiojantis 
praeivis yra tas pats apygardos prokuroro padėjėjas, dažnai kalbantis 
per televiziją, Hamondas paglostė šuniui gauruotą galvą ir ėmė eiti 
šaligatviu ten, iš kur atėjo. 

— Tiesą sakant, jūs ką tik su ja prasilenkėt. 

Hamondas staiga atsigręžė: 


— Suja? 


Kai Smilou ir Stefi sugrįžo į palatą, ponas Danielsas vengė pa- 
žvelgti jiems į akis. Jie susėdo iš abiejų lovos pusių. Smilou at- 
rodė, kad ligonis dabar dar labiau suglumęs negu prieš penkiolika 
minučių, bet ne dėl sutrikusio skrandžio. Panašu, kad jį graužė 
sąžinė. 

— Seselė sakė, kad prisiminėt, kas padėtų tyrimui. 

— Galbūt, - Danielso akys nervingai šokinėjo nuo Smilou prie 


Stefi. — Matot, reikalas tas, kad po to, kai aš nukrypau į šoną... 

— Nukrypot į šoną? 

Danielsas pažvelgė į jį pertraukusią Stefi. 

— Nuo savo santuokos... 

— Turėjot romaną? 

„Tik leisk Stefi vadovauti ir lenktynės bus baigtos“, - pamanė 
Smilou. Jos žodyne tikrai nebuvo žodžio „taktas“. Ponas Danielsas 
visiškai sutrikęs sumurmėjo: 

— Taip. Tai buvo... moteris iš mano darbo. Mes... na, jūs žinot, - jis 
pasimuistė ant kieto čiužinio. — Bet tai tęsėsi neilgai. Aš supratau 
suklydęs. Žinot, iš pradžių padarai, o tik po to pagalvoji... Paskui 
vieną rytą atsibudęs pamaniau, ką, po velnių, aš čia veikiu? Juk 
aš myliu žmoną. 

Smilou, kaip ir Stefi, labai nekantravo nutraukti ištęstą Danielso 
išpažintį, troško, kad vyriškis kuo greičiau išdėstytų esmę. Tačiau 
jis išraiškingu žvilgsniu įspėjo Stefi neskubinti Danielso. 

— Aš jums tai pasakoju todėl... kad ji, mano žmona, labai su- 
sinervina, jei aš atkreipiu dėmesį į kitą moterį. Ne, aš jos tikrai 
nekaltinu, - paskubomis pridūrė jis. — Ji turi teisę įtarinėti. Pats 
to nusipelniau, kai buvau jai neištikimas. Menkiausia smulkmena, 
netgi malonus žodis kitai moteriai, ją išmuša iš vėžių. Suprantat, 
ką turiu galvoje? Ji ima verkti ir šnekėti, kad ji man netinkama, 
neįstengia patenkinti mano poreikių, — jis pavargusiomis akimis 
pažvelgė į Smilou. - Žinot, kokios tos moterys. 

Ir vėl Smilou žvilgsniu įsakė Stefi nenutraukti paklydėlio vyro 
išpažinties. 

— Aš jums išsamiai nepasakojau apie tą moterį, nes nenorėjau 
nuliūdinti žmonos. Pastaruoju metu mums gerai sekėsi. Ji netgi į 
šią kelionę pasiėmė tam tikrų sekso priemonių, kad labiau sujau- 
dintų mane. Ji laiko tai antruoju mūsų medaus mėnesiu. Žinoma, 
važiuodamas autobusu su bažnyčios choru daug nenuveiksi, tačiau 
kai mes grįždavome į savo kambarį, kiekvieną naktį... O! — Jis 
šyptelėjo, tačiau paskui jo šypsena dingo ir veidas vėl priminė gu- 


minę kaukę. — Jei žmona sužinotų, kad aš atkreipiau dėmesį į kitos 

moters veidą ar figūrą, pamanytų, kad aš ir vėl geidžiu kitų. Kiltų 
daug triukšmo dėl nieko. 

— Mes jus suprantam, — Steti spustelėjo Danielso ranką, parody- 
dama retą ir, Smilou buvo tikras, nenuoširdžią užuojautą. 

— Pone Danielsai, ar norite pasakyti, kad galite geriau apibūdinti 
moterį, kurią matėte viešbučio koridoriuje? 

Danielsas pažvelgė į Smilou ir paklausė: 


— Ar turit kuo rašyti? 


ki 


Jis letai nuvilko jai per galvą senus sportinius marškinėlius. Prieš 
tai lietė ją tamsoje, žinojo, koks jos kūnas, bet norėjo pamatyti tai, 
ką jaute jo rankos. Jis nenusivyle. Moteris tikrai buvo graži. Jam 
patiko žiūrėti į savo rankas ant jos krūtų, stebeti, kaip šios reaguoja 
į glamones, patiko, kai ji sudejavo iš malonumo, jo lūpoms palietus 
jos krūtis. 

— Tau patinka? 

— Taip. 

Jis apžiojo spenelį ir ėme čiulpti. Ji suspaudė jo galvą rankomis ir 
tyliai sudejavo. 

— Per šiurkščiai? — paklausė jis. 

— Ne. 

Bet jis susirūpino, ypač kai pamatė rausvas dėmes ant blyškios 
moters odos. Jis palietė dėmę pirštu: 

— Aš nejutau. 

Ji pažvelgė į nedidelį nubrozdinimą, paskui pakelė jo pirštą prie 
savo lūpų ir pabučiavo: 

— Aš taip pat. 

— Atsiprašau. 

— Nieko blogo. 

— Bet jei tau skauda. 

— Ne, neskauda. Tu negalėtum įskaudinti. - Ji apkabino jo kaklą 


tr norejo vel prisitraukti jo galvą. Tačiau jis neleido. 

— Ar neprieštarautum, Jei... — Jis linktelėjo į lovos pusę. 

— Ne. 

Jie atsigule, neištiesinę paklodžių. Jis pasilenkė, apgaubė delnais 
Jos veidą ir taip aistringai pabučiavo, kad ji išsilenke, norėdama 
prisiglausti prie jo. 

Jo rankos nušliauže jos krūtimis, šonkauliais, plokščiu pilvu. 

— Viešpatie! Kokia tu graži! 

Jis įkišo ranką tarp jos šlaunų, apglėbeė kalnelį ir pirštu įsmuko 
gilyn į jos švelnias gelmes. 

— Tu jau... 

— Taip. 

— Tokia miela, tokia... 

Ji aiktelėjo. 

— Drėgna. 

Jis vel palinko virš jos ir pabučiavo. Tai buvo švelnus, geidulingas 
bučinys, nutrūkęs tik tada, kai ji tyliai riktelėjo ir pasiekė orgazmą 
nuo jo pirštų glamonių. 

Po kelių akimirkų ji atsimerkė ir pamate, kad jis šypsosi palinkęs 
VLTŠ JOS. 

— Aš labai atsiprašau. 

— Atsiprašai? — pakartojo jis, nusijuokė ir pabučiavo jos šlapią 
kaktą. 

— Turiu galvoje, kad tu... 

Jo lūpos prisiliete prie jos lūpų. Jis tyliai ir įsakmiai sukuždėjo: 

— Nereikia atsiprašinėti. 

Jis nustebęs kimiai aiktelejo, kai jos ranka apglebė jo varpą. Jis 
norejo pasipriešinti ir vos nepasake, kad ji neturi jaustis skolinga, 
kad nereikia jo stimuliuoti, nes kietesnė jau nebus. Tačiau kai ji 
eme tyrinėti ir glamonėti, jis pajege tik tyliai dejuoti, apimtas ne- 
paprasto malonumo. Nevisiškai suvokdamas, ką darąs, jis apglėbė 
moters ranką ir sustiprino jos judesius. Ji prisiglaudė nosimi prie jo 
kaklo, apibere bučiniais apželusią krūtinę ir kelis kartus krimstelėjo 
odą. Netyčia, o gal ir tyčia, jos spenelis pasitryne į jo spenelį. Tai 


labai jaudino. Buvo velniškai erotiška, jis vos neišsiliejo. Kai jis ati- 

traukė jos ranką, ji išsilenkė ir ėmė pašelusiai bučiuoti jo skruostus 
tr lūpas murmeėdama: 

— Leisk man liesti tave. 

Bet buvo per velu. Jis pakeite padėtį ir įėjo į ją, atsitrauke, vel pa- 
spaudė giliau, dar giliau, paskui jis prisilietė kakta prie jos kaktos, 
sukando dantis tr stipriai užsimerke, jausdamas didesnę ekstazę negu 
per visus anksčiau buvusius lytinius aktus... 

— Ne, leisk man tave liesti... 

„Jis išsiliejo. 

Telefono skambutis nutraukė jaudinančius Hamondo prisimi- 
nimus. Jis susigėdo, suvokęs, kad patyrė erekciją ir visas išpra- 
kaitavo. Kiek laiko jis mėgavosi tais prisiminimais? Jis pažvelgė į 
prietaisų skydelio laikrodį. Nieko sau — net dvidešimt minučių. 

Telefonas suskambo trečią kartą, jis prisidėjo jį prie ausies ir 
paklausė: 

— Ką? 

— Po velnių, kur tu buvai? 

— Žinai, Stefi, — susierzinęs pasakė Hamondas, - tau reikia gauti 
naujos medžiagos. Šiandien antrą kartą to klausi ir tokia pačia 
intonacija. 

— Atsiprašau, bet aš jau valandą skambinu tau į namus ir pa- 
likinėju žinutes. Pagaliau nusprendžiau pamėginti į mobilųjį. Tu 
automobilyje? 

— Taip. 

— Kur nors išsiruošei? 

— Ir vėl atspėjai. 

— Aš nemaniau, kad tu šįvakar kur nors eisi. 

Stefi leido suprasti laukianti, kol jis paaiškins, kur išėjęs ir kodėl, 
tačiau Hamondas jau nebeprivalėjo nieko pasakoti. Tikriausiai ji 
pasijuto įžeista, kad, vos metęs ją, jis tą patį vakarą su kažkuo su- 
sitiko. 

Stefi būtų dar labiau įskaudinta sužinojusi, kad jis lyg iškrypėlis 
tykojo tamsioje gatvėje, permirkęs prakaitu nuo lytinio susijaudi- 


nimo, ir laukė, norėdamas sužinoti, ar daktarė A. E. Lad - ta pati 

moteris, kuri vakar maždaug tokiu pat laiku nuoga gulėjo šalia 
Hamondo, o jo lyties simbolis buvo jaukiai įsitaisęs tarp jų pilvų, 
jo rankos glostė jos sėdmenis, ir ji klausė, ar jis žinąs, jog jo akys 
audrų debesų spalvos. 

Hamondą apėmė piktdžiugiškas noras papasakoti apie tai Stefi, 
bet, žinoma, jis to nepadarė. 

Jis nusišluostė veidą marškinių rankove. 

— Kas atsitiko? 

— Iš pradžių prisipažink, kodėl man nepasakei, kad Meisonas tau 
atidavė Petidžono bylą? 

— Tai ne mano pareiga. 

— Nesąmoninga priežastis, Hamondai. 

— Ačiū tau, Rori Smilou, —- sumurmėjo Hamondas. 

— Jis man pasakė kaip draugas. 

— Kurgi ne! Pirmiausia pranešė tau todėl, kad jis man visiškai ne 
draugas. Ar pagaliau pasakysi, kas atsitiko? 

— Dar nežinodama, kad turėsiu griežti antruoju smuiku, - saldžiai 
prašneko Stefi, — aš kartu su Smilou nuėjau į Ruperto ligoninę ir 
mums pavyko. 

— Kaip? 

— Vienas iš tų žmonių, apsinuodijusių maistu. 

— Taip? 

Iš priešingo gatvės galo pasirodė automobilio šviesos. Jis užvedė 
variklį. 

— Kur tu, Hamondai? — nekantriai pasiteiravo Stefi. — Ar tu mane 
girdi? Atrodo, kad ryšys trūkinėja. 

— Aš tave girdžiu. Kalbėk. Vienas iš tų apsinuodijusių maistu... 

— Prie Petidžono apartamentų matė moterį. Na, jis negali prisiekti, 
kad būtent prie Petidžono. Bet tai tik techninis dalykas, kurį bus 
galima išsiaiškinti, jei visa kita tiks. 

Automobilis sustojo priešais daktarės Lad kabinetą. „Ji nu- 
važiavo su kažkokiu vyru atviru automobiliu“, — sakė Vintropo 


šeimininkas. 

— Taigi po ilgo pasakojimo apie jo meilės romaną... — kalbėjo 
Stefi. 

Hamondas lėtai privažiavo ir pamatė, kad automobilis atviras. 

— Kita vertus, tas romanas mums visai nesvarbus, - toliau šnekėjo 
Stefi. — Patikėk. Ponas Danielsas daug geriau įsižiūrėjo į moterį, tik 
nepasakojo to girdint žmonai. 

Automobilio žibintai apakino Hamondą ir jis nieko daugiau ne- 
matė. Tačiau automobiliui visiškai privažiavus jis pasuko galvą ir 
įžvelgė jame buvusius žmones — vyrą prie vairo ir moterį ant keleivio 
sėdynės. Be jokios abejonės, tai buvo jo moteris. 

— Dabar Ponas Danielsas teigia, kad maždaug prisimena jos ūgį, 
svorį, plaukų spalvą ir taip toliau. 

Hamondas visai nebegirdėjo Stefi. Pavažiavęs į priekį, jis įsmeigė 
akis į veidrodėlį ir pamatė, kaip vyras ištiesė ranką, apkabino moters 
kaklą ir prisitraukė jos veidą prie savojo. 

Hamondas paspaudė akceleratorių ir pasuko už kampo taip greit, 
kad net padangos sucypė. Žinoma, tai buvo nesubrendusio, pavydo 
apakinto jauniklio reakcija, bet jis norėjo pasielgti būtent taip. Jis 
troško kam nors trinktelėti ir vos neliepė Stefi užsičiaupti. 

— Taip ir padaryk, Stefi, — staiga pasakė jis, nutraukdamas ją 
sakinio viduryje. 

Ji priblokšta greit įkvėpė: 

— Ką padaryti? 

Hamondas nežinojo. Jis jos beveik nesiklausė, bet nenorėjo to 
pripažinti. Ji jam pasakojo apie galimą liudininką, kuris kažką matė 
prie Petidžono durų ir gali gana tiksliai apibūdinti, kaip tas kažkas 
atrodė. 

Galbūt Stefi siūlė, kad dailininkas nupieštų portretą. Ji kalbėjo 
apie tai, kai Hamondas pravažiavo nedengtą automobilį ir jam į 
galvą plūstelėjęs kraujas užtemdė jos šnekas. Jis suvokė Stefi pa- 
sakojimo esmę, bet didžiąją jos dalį užspaudė laukinis troškimas 
grįžti atgal ir pasmaugti tą tipą iš automobilio. Aišku buvo viena: 


Hamondas privalėjo susivaldyti, kitaip būtų pratrūkęs. Dabar. Tuojau 

pat. Reikėjo įrodyti, kad Hamondas Krosas sugeba susitvardyti dėl 
vieno dalyko. 

— Noriu, kad dailininkas ateitų iš ryto kuo anksčiau. 

— Jau vėlu, Hamondai. 

Jis ir pats žinojo, kiek dabar laiko. Jis kelias valandas sėdėjo 
tvankiame automobilyje ir mėgavosi seksualinėmis fantazijomis. Ir 
ko sulaukė? Pamatė gydytoją Lad kito vyriškio draugijoje. 

— Aš žinau, kiek dabar laiko. 

— Noriu pasakyti, nežinau, ar man pavyks... 

— Kokioje palatoje guli tas vyras? 

— Ponas Danielsas. Jis... 

— Noriu pats su juo pasikalbėti. 

— To tikrai nereikia. Mes su Smilou jį išsamiai apklausėm. Be to, 
manau, kad rytą jį išleis iš ligoninės. 

— Tada verčiau pradėkim anksti. Pusę aštuonių. Ir tegul ateina 


dailininkas iš policijos. 


PIRMADIENIS 


13 SKYRIUS 


Kitą rytą, pusę aštuonių, Hamondas įėjo į ligoninę, nešinas Post 
and Courier laikraščiu ir lagaminėliu. Sužinojęs prie informacijos 
langelio palatos numerį, kurio jam nepasakė Stefi, jis išgėrė puodelį 
kavos iš automato. 

Hamondas ryšėjo kaklaraištį, bet, atsižvelgdamas į orų prognozės 
žadamą karštą dieną, paliko švarką automobilyje, atsiraitojo marš- 
kinių rankoves ir atsisegė apykaklės sagutę. Jo laikysena buvo 
kariška, o veidas — pajuodęs lyg audros debesis. 

Kai jis atvyko, kiti jau buvo susirinkę: Stefi, Roris Smilou, sena- 
madiška moteris su prastai pasiūta policininkės uniforma ir vyriškis 
lovoje. Stefi akys buvo paburkusios lyg nuo nemigos. Kai visi pasi- 
sveikino, Stefi paklausė: 

— Hamondai, ar prisimeni kapralę Merę Endikot? Mes esam dirbę 
kartu. 

Hamondas numetė lagaminėlį ir laikraštį ant kėdės, kad galėtų 
paspausti ranką policininkei dailininkei. 

— Kaprale Endikot. 


— Pone Krosai. 

Paskui Stefi supažindino jį su ponu Danielsu, atvykusiu į jų miestą 
iš Džordžijos valstijos Meikono miesto. Ligonis knibinėjo pusryčiams 
atneštą maistą. 

— Man labai gaila, kad jūsų apsilankymas mūsų mieste nebuvo 
malonus, pone Danielsai. Ar jaučiatės geriau? 

— Gana gerai, kad dingčiau iš čia greičiau, negu žmona ateis 
manęs pasiimti. 

— Ar mes greitai baigsim, priklausys nuo to, kaip tiksliai jūs api- 
būdinsit tą moterį. Kapralė Endikot puikiai atlieka savo darbą, bet 
ir jūs privalot pasistengti. 

Danielsas atrodė sunerimęs: 

— Ar turėsiu liudyti teisme? Turiu galvoje, jei jūs surasite tą moterį 
ir pasirodys, jog tai ji nužudė, ar aš turėsiu ją atpažinti teisme? 

— Visko gali būti, - pasakė Hamondas. 

Vyriškis liūdnai atsiduso: 

— Na, jei reikės, atliksiu savo pilietinę pareigą, — jis filosofiškai 
gūžtelėjo pečiais. — Ką gi, imkimės darbo. 

— Pirmiausia norėčiau išgirsti jūsų pasakojimą, pone Danielsai, — 
pasakė Hamondas. 

— Jis jau kelis kartus pasakojo mums, - paaiškino Smilou. — Tikrai 
nereikia kartoti. 

Nuo tos akimirkos, kai jis pasisveikino, iki šiol Smilou tylėjo lyg 
driežas, besikaitinantis saulėje. Smilou dažnai atrodydavo neutralus, 
tačiau Hamondui jis buvo panašus į gyvatę, tykančią grobio ir nuolat 
pasiruošusią gelti. 

Hamondas lygino Smilou su ropliu tik todėl, kad jo labai nemėgo, 
tačiau tai buvo nesąžininga gyvačių atžvilgiu. 

Pilkas Smilou kostiumas buvo gerai pasiūtas ir išlygintas, balti 
marškiniai taip iškrakmolinti, kad nuo jų atšoktų dvidešimt penkių 
centų moneta, kaklaraištis parištas nepriekaištingai. Kiekvienas 
plaukelis buvo savo vietoje. Skaidrios ir budrios akys tiesiog švietė. 
Po bjaurios nemigos nakties, kai Hamondas vartėsi nuo šono ant 
šono, jį nervino vitrininė Smilou išvaizda ir geležinė savitvarda. 

— Žinoma, elkis kaip išmanai, - mandagiai pasakė Hamondas. — 


Tai tavo tyrimas. 

— Tu visiškai teisus. 

— Bet iš pagarbos tau... 

— Tu man neparodei jokios pagarbos, kai nepasitaręs su manimi 
suorganizavai šį susitikimą. Sakai, kad tai mano tyrimas, bet iš šalies 
atrodo, kad tavo, Hamondai. Tavo veiksmai kaip visada prieštarauja 
žodžiams. 

Tik leisk Smilou įsibėgėti ir nuo pat ryto įsivelsi į kovą, tuo labiau 
kad Hamondas ir taip susierzinęs. 

— Klausyk, kai Petidžoną nužudė, manęs nebuvo namie, taigi aš 
turiu pasivyti. Aš skaičiau pranešimus laikraščiuose, bet žinau, kad 
tu visko nepasakojai žurnalistams. Prašau tik pasidalyti su manimi 
tuo, ką žinai. 

— Kai tam ateis laikas. 

— O kodėl ne dabar? 

— Gerai, vaikinai, užtenka. — Stefi stojo tarp jų ir smiliais nubrėžė 
kryžių. — Juk visai nesvarbu, kas susitarė dėl šio susitikimo, ar ne? 
Iš tiesų, Hamondai, kai aš vakar susisiekiau su kaprale Endikot, 
Smilou jau buvo jai skambinęs. 

Apvali, motiniškos išvaizdos kapralė linktelėjo. 

— Taigi Smilou pirmam kilo ši mintis, kaip ir turėjo būti, nes kol 
byla neperduota mums - ji jo kūdikis, ar ne? Smilou, jei Hamondas 
taip pat nutarė pakviesti dailininkę, tai tik rodo, kad jūs mąstote 
panašiai, o šiai bylai reikia kuo daugiau protingų žmonių. Taigi 
imkimės darbo ir negaišinkime žmonių ilgiau negu reikia. 

Smilou linktelėjo. Danielsas vėl papasakojo, ką matęs šeštadienį 
po pietų. 

Kai Danielsas baigė, Hamondas paklausė, ar jis tikrai daugiau 
nieko nesutiko. 

— Turit galvoje, kai atėjau į penktą aukštą? Ne. 

— Jūs įsitikinęs? 

— Ten buvau tik aš ir ta moteris, bet aš negalėjau būti vestibiulyje 
daugiau nei dvidešimt trisdešimt sekundžių, kai išėjau iš lifto. 

— Lifte dar kas nors buvo? 


— Ne. 

— Ačiū, pone Danielsai, kad pakartojote man savo pasakojimą. 

Nekreipdamas dėmesio į Smilou išraišką „ar aš tau nesakiau“, 
Hamondas perleido Danielsą Merei Endikot. Smilou atsiprašė, nes 
jam reikėjo kai kam paskambinti. Stefi pasilenkė per dailininkės 
petį ir sekė, kaip toji klausinėja Danielsą. Hamondas nusinešė savo 
atvėsusią kavą prie lango ir pažvelgė į lauką. Diena buvo per daug 
saulėta ir nederėjo prie jo nuotaikos. Pagaliau Stefi priėjo prie jo. 

— Tu pernelyg tylus. 

— Labai blogai miegojau naktį. 

— Ar tavo nemigai yra priežasčių? 

Supratęs paslėptą jos klausimo prasmę, jis atsigręžė į ją ir tarė: 

— Tiesiog negalėjau užmigti. 

— Tu žiaurus, Hamondai. 

— Kodėl? 

— Bent jau galėjai prisigerti ir permąstyti savo sprendimą nutraukti 
ryšius su manim. 

Jis nusišypsojo, tačiau atsakė rimtai: 

— Tai vienintelis mums tinkamas sprendimas, Stefi. Tu ir pati 
labai gerai žinai. 

— Ypač po Meisono pasiūlymo. 

— Tai jo pasiūlymas, o ne mano. 

— Bet aš neturėjau jokio šanso gauti šią bylą. Meisonas myli tave 
ir to neslepia. Taip bus visada. Ir tu žinai tai ne blogiau už mane. 

— Aš seniau dirbu čia, Stefi. Mano pareigos aukštesnės. 

— Taip, tu teisus, — jos intonacija prieštaravo žodžiams. 

Hamondui nespėjus atsakyti, grįžo Smilou. 

— Įdomu. Vienas iš mano vaikinų klausinėjo Petidžonų kaimynus, 
ar nera girdėję, kaip Lutis ginčijasi su prekeiviais ar kaimynais, 
tačiau nieko gero. 

— Tikiuosi, kad yra bet, — tarė Stefi. Smilou linktelėjo. 

— Bet Sara Birč šeštadienį po pietų buvo prekybos centre. Ji prašė 
mėsininko išmušti kelis kiaulienos gabaliukus, nes sekmadienį ke- 
tino juos kepti pietums. Šis buvo užsiėmęs, todėl užtruko ilgiau. 


Tuo metu ji nuėjo į kitus skyrius. Parduotuvėje buvo daug žmonių 

ir mėsininkas sakė, kad Sara sugrįžo tik po valandos. Vadinasi, ji 
melavo, kad visą popietę buvo namie su ponia Petidžon. 

— Jei ji meluoja, kalbėdama apie tokį nereikšmingą įvykį, kad 
buvo apsipirkti, tai pradedi galvoti, kad ji gali slėpti tikrai svarbius 
dalykus. 

— Bet tas melas nėra toks nereikšmingas, — pasakė Smilou. — Ati- 
tinka laikas. Mėsininkas prisimena atidavęs muštinukus Sarai Birč 
prieš pasibaigiant jo pamainai — pusę septynių. 

— Vadinasi, Sara buvo parduotuvėje nuo, tarkim, penktos valandos 
iki pusės septynių, — garsiai svarstė Stefi. - Maždaug tuo metu nu- 
žudė Petidžoną. O parduotuvė vos už dviejų kvartalų nuo viešbučio. 
Po velnių! Negi viskas taip paprasta. 

— Žinoma, ne, — nenoriai atsakė Smilou. — Ponas Danielsas sakė, 
kad moteris, kurią matė viešbučio koridoriuje ne juodaodė. O Sara 
Birč, aišku, tokia. 

— Tačiau ji gali dengti Deivę. 

— Ta moteris nebuvo blondinė, — priminė Smilou. — O Deivė Pe- 
tidžon, aišku, blondinė. 

— Tu juokauji? Ji tikra apsimetinėjimo karalienė. 

Hamondo nestebino, kad ištikima Deivės tarnaitė sumelavo, tačiau 
Jį pritrenkė gudrus Stefi komentaras, kad jie abejoja jo vaikystės 
draugės alibi, kuris, kaip ji teigė, geležinis. 

— Deivė nebūtų žudžiusi Lučio, - pasakė Hamondas, o Stefi ir 
Smilou atsigręžė į jį. - Koks būtų motyvas? 

— Pavydas ir pinigai. 

Hamondas prieštaraudamas papurtė galvą. 

— Ji turi savo meilužių, Stefi. Kodėl jai pavyduliauti Lučiui? Be 
to, ji pati turtinga, gal net turtingesnė už Lutį. 

— Na, aš dar neketinu išbraukti jos iš sąrašo. 

Palikęs juos svarstyti toliau, Hamondas nuėjo prie lovos. Ant 
Danielso kelių gulėjo atverstas eskizų bloknotas, kuriame buvo 
daugybė įvairiausių formų akių. 

Hamondas pažvelgė į Endikot darbą, kol kas ji atrinkinėjo veido 


formą. 

— Galbūt kiek ploniau čia, — tarė ponas Danielsas, paliesdamas 
savo skruostą. Dailininkė pataisė pagal jo nurodymą. 

— Taip, dabar panašiau. 

Kai jie ėmėsi antakių ir akių, Hamondas grįžo prie Stefi ir 
Smilou. 

— O kaip jo buvusieji verslo partneriai? — paklausė jis Smilou. 

— Žinoma, juos apklausė, - šaltai atsakė Smilou. — Aišku, tik ne 
tuos, kurie turi alibi, nes sėdi kalėjime. 

Kai bylą nagrinėdavo ne federalinis teismas, Hamondas padėjo 
patupdyti už grotų kelis nusikaltusius tarnautojus. Lutis Petidžonas 
gana dažnai nesilaikydavo taisyklių ir vos per plauką išvengdavo 
atsakomybės. Jis flirtavo su įstatymu, tačiau niekada neperžengdavo 
ribos. 

— Viena iš naujausių Petidžono aferų — sala jūroje, - pasakė 
Smilou. 

— O kas dar naujo? — prunkštelėjo Stefi. 

— Čia viskas kitaip. Speklio sala yra maždaug už dviejų kilometrų 
nuo kranto. Ji viena iš nedaugelio išlikusi nepaliesta. 

— To pakanka užvesti Petidžonui, — pasakė Stefi. 

— Jis ten viską sujudino, — pritardamas linktelėjo Smilou. — Jo 
vardas neminimas jokiuose partnerystės dokumentuose, bent jau 
tuose, kuriuos mes radome. Bet būk tikras, kad mes patikrinom 
nuodugniai, — pridūrė jis, žvelgdamas į Hamondą. 

Hamondui širdis lyg švino gabalas ėmė spausti krūtinę. Smilou 
nepasakė nieko naujo apie Petidžonui priklausiusią Speklio salą. 
Hamondas ir taip žinojo daugiau, negu norėtų. 

Prieš pusę metų Pietų Karolinos vyriausiasis prokuroras liepė jam 
pasidomėti Petidžono pastangomis pradėti statybas saloje. Viskas, 
ką jis sužinojo, kėlė nerimą, tačiau labiausiai baugino tai, kad tarp 
investuotojų buvo ir jo tėvas. Kol Hamondas nesuvoks, kaip Speklio 
sala susijusi su Petidžono nužudymu, jis neišsiduos kažką žinąs. 
Jis, kaip ir Smilou, šiurkščiai atšovė atskleisiąs visus faktus, kai 


ateisiąs tinkamas laikas. 

— Vienas iš buvusių partnerių galėjo jausti tokią didelę nuoskaudą, 
kad ryžosi žmogžudystei, — pasakė Stefi. 

— Įmanoma, — sutiko Smilou. — Tačiau Lutis veikė tokioje da- 
lyvių grupėje, į kurią įėjo įvairaus lygio vyriausybės atstovai. Visi 
jo draugai turėjo vienokią ar kitokią valdžią. Nors tai trukdo mano 
veiksmams, tačiau kasinėti neuždraus. 

„Jei Smilou ko nors ieško, tai Prestono Kroso pavardė laukia jo 
kaip paslėptas lobis“, —- mąstė Hamondas. Anksčiau ar vėliau Smilou 
atkapstys Petidžono ryšius su Hamondo tėvu. 

Hamondas tyliai keikė tėvą už tai, kad per jį pateko į tokią dvi- 
prasmišką padėtį. Greit gali tekti rinktis tarp pareigos ir šeimos 
garbės. Dėl nešvarių Prestono darbelių iš Hamondo gali atimti 
Petidžono nužudymo bylą. Jei šitaip atsitiktų, Hamondas niekada 
neatleistų tėvui. 

Jis pažvelgė į lovą, ant kurios sėdinti policininkė sparčiai dirbo 
savo darbą. 

— Kokie jos plaukai? Ilgi ar trumpi? 

— Maždaug iki čia, — Danielsas parodė į savo pečius. 

— Su kirpčiukais? 

— Ant kaktos? Ne. 

— Tiesūs ar garbanoti? 

— Sakyčiau, panašesni į garbanotus. Purūs, - jis vėl parodė ran- 
komis. 

— Sušukuoti žemyn? 

— Manau, kad taip. Nelabai nusimanau apie šukuosenas. 

— Pavartykit šį žurnalą, gal rasit panašią šukuoseną. 

Danielsas susiraukė, pažvelgė į laikrodį, bet padarė, kaip jam 
liepė, ir ėmė vartyti šukuosenų žurnalo puslapius. 

— Kokios spalvos jos plaukai? — paklausė dailininkė. 

— Kažkas panašaus į rusvą. 

— Ji rusvaplaukė? 

Hamondas pajuto, kad Danielso žodžiai jam — lyg veržianti 
kilpa. 


— Na, ne kaip morka. 

— Tamsiai rudi? 

— Ne, veikiau rudi su raudonu atspalviu. 

— Kaštoniniai? 

— Tikrai! — jis spragtelėjo pirštais. — Taip ir žinojau, kad yra tin- 
kamas žodis, bet neprisiminiau. Kaštoniniai. | 

Hamondas gurkštelėjo kavos, kuri staiga pasirodė labai karti. Jis 
žengtelėjo lovos link nenoriai, lyg bijantis aukščio žmogus, besiar- 
tinantis prie Didžiojo Kanjono krašto. 

Kapralė Endikot greitais brūkštelėjimais tušavo savo piešinį. 
Brūkšt. Brūkšt. Brūkšt. 

— Na ir kaip? — paklausė ji, parodžiusi Danielsui eskizą. 

— Ū, visiškai gerai, tik iš šonų ant veido krito sruogos. 

Hamondas žengė dar arčiau. 

— Šitaip. 

Danielsas pasakė dailininkei, kad šukuosena tokia. 

— Gerai, vadinasi lieka tik lūpos, — ištarė ji, pastūmė bloknotą ir 
atvertė kitą albumo skyrių. 

— Ar atsimenate kokį nors išskirtinį lūpų bruožą? 

— Jos buvo dažytos, — sumurmėjo jis, vartydamas daugybę lūpų 
eskizų. 

— Taigi ar įsidėmėjot jos lūpų formą? 

Danielsas pakėlė galvą ir neramiai pažvelgė į duris, baiminda- 
masis, kad jo žmona stovi ten ir slapta klausosi. 

— Jos lūpos panašios į šias, — jis parodė į vieną standartinį pie- 
šinį. — Bet apatinė buvo putlesnė. 

Endikot pažvelgė į piešinį ir atkartojo jį savo eskize. 

Stebėdamas Danielsas pridūrė: 

— Pažvelgusi į mane, ji šyptelėjo. 

— Ar matėte dantis? 

— Ne, tai buvo mandagi šypsena. Žinot, kaip žmonės elgiasi įėję 
į liftą ar panašiai. 

Arba kai jų akys atsitiktinai susitinka iš skirtingų šokių aikštelės 
pusių. 

Hamondas nepajėgė sukaupti drąsos ir pažvelgti į dailininkės 
piešinį, bet mintyse matė gundančią suglaustų lūpų šypseną, kuri 
giliai įstrigo jo atmintyje. 

— Ar panašu į šitą? — Endikot atsuko bloknotą Danielsui, kad jis 
geriau matytų. 

— Kad aš prasmegčiau! — žavėdamasis šūktelėjo jis. — Tai ji! 

Hamondas vos žvilgtelėjęs į eskizą taip pat įsitikino, kad tai tiesa. 
Tai ji. 

Smilou ir Stefi buvo įsitraukę į savo pokalbį. Išgirdę tylų Danielso 
šūksnį, jie supuolė prie lovos. Hamondas leido Stefi prasibrauti pro 
Jį, nes jam nebereikėjo žiūrėti. 

— Portretas nevisiškai tikslus, bet gana geras, - pasakė Da- 
nielsas. 

— Ar yra kokių išskirtinių žymių, randų? 

Strazdanele. 

— Manau, kad ji turėjo apgamą, - pasakė Danielsas. - Bet ne 
bjaurų, jis labiau primena strazdaną po akimi. 

— Ar jūs neprisimenate... — prašneko Stefi. 

— Po kuria akimi? — užbaigė Smilou. 

Po dešine. 

— Hm. Palaukit, aš stovėjau prieš ją, tai turėtų būti... kairė. Ne, 
dešinė. Taip, tikrai po dešine akimi, — patvirtino Danielsas, paten- 
kintas, kad prisiminė šią žymę ir tuo galėjo padėti. 

— Ar įžiūrėjote jos akių spalvą? 

— Bijau, kad ne. 

Žalios didelės su rusvomis demeleėmis, ir tamsiomis blakstie- 
nomis. 

— Koks jos ūgis? 

Metras šešiasdešimt penki. 

— Aukštesnė už jus, — tarė Danielsas, atsakydamas į Stefi klausimą, 
bet keliais centimetrais žemesnė už poną Smilou. 

— Mano ūgis metras septyniasdešimt penki, — pasakė Smilou. 

— Tai maždaug metras šešiasdešimt penki šešiasdešimt aštuoni? — 


spėjo Stefi. 


AtiBi | 155 


— Maždaug. 

— Ū svoris? 

Penkiasdešimt penki kilogramai. 

— Nedidelis. 

— Apie šešiasdešimt kilogramų? — spėjo Smilou. 

— Mažiau. 

— Ar atsimenate, kuo ji vilkėjo? — pasiteiravo Stefi. - Kelnėmis? 
Šortais? Suknele? 

Sijonu. 

— Šortais arba sijonu. Aš tuo tikras, nes mačiau kojas, — pasimuistė 
Danielsas. — Ir palaidinuke, bet neprisimenu nei jos spalvos, nei 
nieko. 

Baltą sijoną, rusvą megztą aptemptą palaidinukę ir derantį megz- 
tinį. Rudas odines basutes. Be kojinių. Kreminę nerinių liemenelę, 
kuri atsisega priekyje, tokios pat spalvos kelnaites. 

Endikot ėmė rinktis savo priemones ir kimšti į juodą rankinę. 
Smilou paėmė jos eskizą ir paspaudė ranką ponui Danielsui. 

— Jei mums jūsų reikės, turime jūsų telefono numerį Meikone. 
Tikimės, kad to pakaks. Labai jums ačiū. 

— Aš taip pat dėkoju, — Stefi nusišypsojo Danielsui ir nusekė 
paskui Smilou durų link. 

Praradęs žadą, Hamondas tik linktelėjo atsisveikindamas. Kori- 
doriuje Smilou ir Stefi dėkojo dailininkei tol, kol ši įžengė į liftą. 

Jie patys dar liko, apžiūrinėjo eskizą ir sveikino vienas kitą. 

— Taigi čia mūsų paslaptingoji moteris, — tarė Smilou. —- Nepanaši 
į žudikę, ar ne? 

— O kaip atrodo žudikės? 

— Geras klausimas, Stefi. 

Ji nusijuokė: 

— Dabar man aišku, kodėl Danielsas nenorėjo, kad žmona būtų 
šalia, kai jis apibūdina įtariamąją. Nors jam ir buvo labai bloga, 
bet širdyje jos geidė. Jis įsidėmėjo mažiausias smulkmenas, netgi 
strazdanėlę po dešine akimi. 


— Reikia pripažinti, kad jos veidas įsimintinas. 

— Tačiau tai visiškai nesusiję su kaltumu ar nekaltumu. Gražios 
moterys lygiai taip pat sugeba šaltakraujiškai žudyti kaip ir bjaurios. 
Ar ne taip, Hamondai? — Stefi atsigręžė į jį. — Viešpatie, kas tau? 

Tikriausiai jo išvaizda rodė, kad jį pykina. 

— Turbūt bloga kava, — pasakė jis, suspausdamas tuščią plastikinę 
stiklinę, kurią laikė rankoje. 

— Taigi, Smilou, eik ir suimk ją, — Stefi nagu pabarbeno į pie- 
šinį. — Veidą turim. 

— Būtų labai naudinga, jei dar žinotume vardą. 


Daktarė Aleksė Lad. 


14 SKYRIUS 


Teisingumo rūmai laikinai įsikūrė šiaurinėje Čarlstono dalyje. Tai 
buvo nepatrauklus dviejų aukštų pastatas pramonės rajone. Arti- 
miausi kaimynai buvo pusgaminių ir šviežios duonos parduotuvės. 
Prokuratūra persikėlė į šią nuošalią vietą, kol rekonstruos jos senąjį 
pastatą miesto centre. Uraganas Hugo parodė, kad namas nesaugus, 
ir privertė prokuratūrą išsikelti. 

Kelionė iš miesto centro truko dešimt minučių. Tačiau Hamondas 
neprisiminė, kaip atvažiavo. Jis pastatė automobilį aikštelėje, įėjo į 
namą, mechaniškai pasisveikino su sargybiniu, budinčiu prie me- 
talo detektoriaus šalia durų. Pasukęs į kairę, jis priėjo apygardos 
prokuroro biurą, nesulėtindamas žingsnio praėjo pro sekretorę ir 
burbtelėjo, kad ji nejungtų jokių telefono skambučių. 

— Jums jau... 

— Aš viskuo pasirūpinsiu vėliau. 

Hamondas užtrenkė savo kabineto duris, nusviedė švarką ir laga- 
minėlį ant rašomojo stalo, kur jo dėmesio laukė dokumentai, sudribo 
į odinį krėslą ir krumpliais prispaudė akių vokus. 

Taip būti negali. Tikriausiai jis sapnuoja. Tuoj jis pabus išsigandęs, 


sunerimęs, sunkiai alsuodamas, išpiltas prakaito ir, atpažinęs ap- 

linką, su palengvėjimu suvoks, kad visa tai tik košmaras. Deja, tai 
buvo realybė. Jis ne sapnavo, o gyveno. Kad ir kaip atrodytų ne- 
įmanoma, bet dailininkė nupiešė gydytoją Aleksę Lad, kuri gulėjo 
Hamondo lovoje praėjus kelioms valandoms po to, kai ją kažkas 
matė žmogžudystės vietoje. 

Sutapimas? Nelabai panašu. Tikriausiai ji susijusi su Lučiu Pe- 
tidžonu. Hamondas nebuvo tikras, ar nori sužinoti, kaip susijusi. Iš 
tiesų netgi manė, kad visai nenori sužinoti. Jis delnais perbraukė 
veidą, pasirėmė alkūnėmis į stalą, įsispoksojo priešais save ir pa- 
mėgino surikiuoti padrikas mintis. 

Pirma, be abejonės, kapralė Endikot nupiešė moterį, su kuria jis 
miegojo šeštadienio naktį. Netgi jei būtų ją matęs seniau, nepajėgtų 
taip greitai užmiršti veido, kuris patiko nuo pat pirmos akimirkos. 
Šeštadienio vakarą ir ankstyvą sekmadienio rytą Hamondas ištisas 
valandas tyrinėjo, glostė, bučiavo tą veidą ir juo grožėjosi. 

— Tš kur? — jis paliete dėmelę po jos dešine akimi. 

— Mano trūkumas? 

— Tai grožio ženklas. 

— Ačiū. 

— Nera už ką. 

— Kai buvau jaunesne, nekenčiau tos dėmes, o kai suaugau, ji man 
beveik patinka. 

— Suprantu tave. Aš taip pat ją pamegčiau. 

Jis pabučiavo dėmelę kartą kitą, lengvai paliesdamas liežuvio 
galiuku. 

— Hm. Gaila. 

— Ko? 

— Kad neturiu daugiau dėmelių. 

Jis-gerai pažino jos veidą. Dailininkės eskizas buvo dviejų mata- 
vimų, nespalvotas. Šie apribojimai neleido įžvelgti moters esmės, bet 
išorinis panašumas toks didelis, kad nebuvo abejonių, jog gydytoją 
Lad matė prie nužudyto žmogaus kambario anksčiau nei ji atsidūrė 
šalia asmens iš apygardos prokuratūros — Hamondo Kroso, kuris 


pats tą popietę buvo Petidžono draugijoje. 

— Viešpatie! - Hamondas sukišo pirštus į plaukus, parėmė galvą 
rankomis ir beveik pasidavė jį apėmusiai nevilčiai. Po velnių, ką 
jam dabar daryti? 

Juk jis negali išnykti, nors ir trokšta tai padaryti. Kaip būtų gera 
išsmukti iš savo kabineto, palikti Čarlstoną, išvažiuoti iš valstijos, 
pasislėpti, kad jo neužpiltų išsiveržusi neišvengiamo skandalo lava, 
ir laukti, kol šis chaosas pats susitvarkys. 

Tačiau Hamondas buvo nulipdytas iš tvirtesnio molio. Jis turėjo 
įgimtą atsakomybės jausmą, kurį tėvai puoselėjo kiekvieną jo gy- 
venimo dieną. Jis nepajėgtų pabėgti, netgi jei turėtų sparnus. Todėl 
Hamondas prisivertė apsvarstyti antrąjį punktą, kuris atrodė negin- 
čijamas: moteris nepasakė savo vardo ne todėl, kad flirtavo, kaip jis 
manė. Jie jau valandą praleido mugėje, kol jis sugalvojo paklausti, 
kuo ji vardu. Jie juokėsi, nes taip ilgai ėjo prie to, ką paprastai 
žmonės padaro vos susipažinę, — prisistato vienas kitam. 

— Vardai ne tokie ir svarbūs, ar ne? Ypač kai susitikimas toks 
malonus. 

— Taip, kas iš to vardo, - sutiko jis ir pacitavo ištrauką iš „Romeo 
ir Džuljetos“. 

— Gerai! Ar kada nors meginai tai užrašyti? 

— Tiesą sakant, aš užrašiau, bet nepavyko parduoti. 

Tada jie pradėjo žaisti — jis klausė jos vardo, o ji nesakė. Jis kaip 
pienburnis manė, kad jie žaidžia fantazuodami apie pasimylėjimą 
su nepažįstamąja. Anonimiškumas šiam nuotykiui teikė žavesio, 
didino geismą. Jam neatrodė, kad tai blogai. 

Labai tikėtina, kad Aleksė Lad jau seniai žinojo Hamondo vardą. 
Tai jam trukdė. Jie susitiko neatsitiktinai. Tai ne sutapimas, kad ji 
tuoj po jo įžengė į tą šokių paviljoną. Jų susitikimas buvo supla- 
nuotas. Likusios vakaro dalies tikslas buvo sutrikdyti Hamondą arba 
sukompromituoti jį ir apygardos prokuratūrą. Tik reikėjo išsiaiškinti, 
kaip sukompromituoti. Mažiausia dėmelė būtų pražūtinga jo bręstan- 
čiai karjerai. Netgi užuomina apie skandalą būtų neapeinama kliūtis. 
Didelis skandalas pakenktų arba visai sugriautų jo viltis pakeisti 


Meisoną Monro ir tapti aukščiausiu teisėtvarkos pareigūnu Carlstono 

apskrityje. Jis parimo ant stalo ir vėl užsidengė veidą rankomis. Per 
gerai, kad būtų tiesa. Nuvalkiotas, bet teisingas posakis. Studijuo- 
damas teisę, Hamondas su draugais dažnai lankydavosi „UPVRU“ 
bare, kurio pavadinimą sudarė posakio „Už pietus visada reikia 
užmokėti“ pirmosios raidės. Pasirodo, vakaras su nuostabia nepa- 
žįstamąja, apie kurį jis dažnai svajodavo, susaistė juos abu. Ir iš šių 
saitų tikriausiai susidarys kilpa, kuri jį pasmaugs. 

Koks jis buvo kvailys, kad neatpažino gudriai paspęstų spąstų. 
Likimo ironija, bet jis mažiau kaltina ją ar juos abu, jei jie veikė 
kartu su Petidžonu ir įviliojo jį į spąstus, negu save už tai, kad buvo 
toks neapdairus. Plačiai atmerktomis akimis Hamondas žengė į 
seniausias žmogui žinomas pinkles. Seksas — patikimas metodas 
sukompromituoti vyrui. Istorija žino begalę atvejų, kai seksas būdavo 
panaudotas laiku ir veiksmingai. Hamondas niekada nelaikė savęs 
lengvatikiu, bet pasirodo, kad jis toks ir buvo. 

Jei naivumą dar galima atleisti, tai trukdymo teisingumui — ne. 
Kodėl jis iš karto nepasakė Smilou ir Stefi, kad pažįsta tą moterį? 
Todel, kad ji gali būti visiškai nekalta. Danielsas galėjo suklysti. Jei 
jis tikrai matė Aleksę Lad viešbutyje, labai svarbu nustatyti tikslų 
laiką. Hamondas beveik minučių tikslumu žinojo, kada ji pasirodė 
šokių paviljone. Atsižvelgiant į laiką, kurį reikėjo važiuoti iki mugės, 
1r eismo kamščius, ji turėjo išeiti iš viešbučio... Jis greit apskaičiavo 
mintyse. Šiek tiek po pusės šešių. Jei teismo medicinos ekspertas 
nustatytų, kad Petidžonas mirė vėliau, ji negalėtų būti žudikė. 

Geras argumentas, Hamondai. Tu labai įžvalgus. Baisiai pro- 
tingas. 

Svarbiausia, jog jam nė į galvą nešovė pasakyti jiems, kad ta 
moteris — tai Aleksė Lad. Jau nuo pat tos širdį gniaužiančios aki- 
mirkos, kai žvilgtelėjo į piešinį ir suprato, kas ta moteris, jis žinojo, 
kad neatskleis jos vardo. Pamatęs veidą bloknote ir prisiminęs, 
kaip jis atrodė ant jo pagalvės, Hamondas nuodugniai neapsvarstė 
visų už ir prieš, tačiau nusprendė tylėti. Paslaptis buvo iš karto 
užantspauduota. Jis pamėgins nors trumpai apsaugoti jos tapatybę. 


Sitaip jis sulaužė visas etikos taisykles, kurių iki šiol laikėsi. Jo 

tylėjimas — tai apgalvotas nusižengimas įstatymams, kuriuos jis 
prisiekė ginti, tyčinis mėginimas sutrukdyti žmogžudystės tyrimą. 
Sunku netgi atspėti, kokios bus pasekmės, už kurias jam reikės 
sumokėti. Tačiau Hamondas vis tiek neketino atiduoti Aleksės Lad 
Smilou ir Stefi. 

Į kabineto duris kažkas stipriai pabeldė ir akimirksniu jas atidarė. 
Hamondas ketino išbarti sekretorę, kad įleido lankytojus, kai jis taip 
aiškiai liepė jo netrukdyti, tačiau šiurkštūs žodžiai liko neištarti. 

— Labas rytas, Hamondai. 

Velnias! Tik to man betrūko! 

Atėjus tėvui, Hamondas kaip visada apžiūrėjo save tarsi prieš 
lemiamą mūšį. Kaip jis atrodo? Ar ką nors reikia pataisyti? Ar jis 
perėjo apžiūrą? Hamondas tikėjosi, jog tėvas šįryt nebus pernelyg 
priekabus. 

— Labas, tėte, - Hamondas atsistojo, ir jie oficialiai paspaudė 
rankas per stalą. Jei tėvas ir yra kada nors jį apkabinęs, tai Ha- 
mondas neatsimena - jis buvo labai mažas. 

Jis paėmė švarką ir pakabino ant kablio sienoje, pastatė laga- 
minėlį ant grindų ir pakvietė tėvą sėstis į vienintelį laisvą krėslą 
apkrautame kambaryje. 

Prestonas Krosas buvo stambesnis ir žemesnis už sūnų. Tačiau 
neaukštas ūgis nesumažino poveikio kitiems žmonėms ir minioje, ir 
akis į akį. Jo tamsus veidas buvo nuolat įdegęs nuo sporto gryname 
ore — teniso, golfo, buriavimo. Kai Prestonui sukako penkiasdešimt, 
jo visi plaukai pražilo, lyg gavę įsakymą. Jis juos laikė atributu, už- 
tikrinančiu, kad jam visi rodys deramą pagarbą. 

Prestonas per savo gyvenimą nebuvo nė dienos sirgęs ir laikė 
ligas silpnumo požymiu. Jis metė cigaretes prieš dešimtmetį, tačiau 
cigarų rūkyti nenustojo. Tėvas per dieną išgerdavo ne mažiau kaip 
tris stiklus burbono. Jam atrodė šventvagystė neišgerti vyno per 
vakarienę. O prieš eidamas miegoti jis visada užsigardžiuodavo 
taurele brendžio. Nepaisant šių ydų, Prestonas Krosas klestėjo. 
Sulaukęs šešiasdešimt penkerių, atrodė sveikesnis už kai kuriuos 


perpus jaunesnius vyrus. Tačiau tokią galingą aurą jam sukurdavo 

ne tik fizinė būklė, bet ir dinamiška asmenybė. Gerą išvaizdą jis 
laikė privalumu. Prestonas gąsdindavo vyrus, kurie paprastai pasitiki 
savimi. Tačiau moterys jį dievino. 

Tiek profesiniame, tiek asmeniniame gyvenime Prestoną retai kri- 
tikuodavo ir jam niekada neprieštaraudavo. Prieš tris dešimtmečius 
jis sujungė kelias nedideles medicinos draudimo firmas į vieną, 
kuri, jo vadovaujama, išaugo į milžinišką, turinčią dvidešimt vieną 
filialą visoje valstijoje. Oficialiai jis pusiau atsistatydino, tačiau vis 
dar buvo firmos prezidentas, ir ne formalus. Prestonas sekė viską, 
netgi urmu perkamų rašiklių kainą. Niekas neprasprūsdavo pro jo 
žvilgsnį. Jis dalyvavo daugybės tarybų ir komitetų veikloje. Poną ir 
ponią Krosus įtraukdavo į visų svarbių kvietimų sąrašus. Prestonas 
pažinojo visus žymesnius pietryčių Jungtinių Valstijų asmenis, turėjo 
gerų ryšių. Nors Hamondas troško mylėti tėvą, žavėtis juo ir gerbti, 
žinojo, kad Prestonas Dievo duotas jam savybes naudoja visiškai 
nedieviškiems dalykams. 

Netikėtą apsilankymą Prestonas pradėjo žodžiais: 

— Atėjau vos išgirdęs naujienas. 

Tokie žodžiai paprastai sakomi prieš užjaučiant. Hamondą apėmė 
šaltas siaubas. Kaip tėvas taip greit įstengė sužinoti apie jo nedis- 
kretišką elgesį su Alekse Lad. 

— Ką tu išgirdai? 

— Kad būsi prokuroras Lučio Petidžono nužudymo byloje. 

— Taip, tai tiesa. - Hamondas vos nuslėpė, kaip jam palengvėjo. 

— Būtų buvę maloniau šią gerą žinią išgirsti iš tavęs, Hamondai. 

— Neketinau slėpti, bet Meisonas man pasakė tik vakar vakare. 

Nekreipdamas dėmesio į Hamondo pasiaiškinimą, tėvas kalbėjo 
toliau: 

— Išgirdau iš draugo, kuris kartu su Meisonu šįryt dalyvavo maldos 
pusryčiuose. Jis man vėliau klube apie tai užsiminė, aišku, many- 
damas, kad aš žinau, ir man buvo nepatogu, kad aš nieko nežinau. 

— Šeštadienį išvažiavau į užmiesčio namelį. Kad Petidžonas nu- 


žudytas, man pranešė tik vakar vakare, kai grįžau. Paskui viskas 


ALiBi | 163 


vyko taip greit, kad dar pats nespėjau gerai visko suvokti, — santūriai 
pasakė jis. 

Prestonas nuvalė nematomą dulkelę nuo aštraus lyg peilis kelnių 
kanto. 

— Tikiuosi, kad tu įvertinsi, kokios galimybės tau atsiveria. 

— Taip, pone. 

— Byla sukels didelį susidomėjimą... 

— Žinau... 

— „.„kuriuo tu turi pasinaudoti, Hamondai, — įkvėpimo pagautas 
Prestonas pakėlė ranką ir suspaudė kumštį, tarsi siųsdamas ra- 
dijo bangas. — Pasinaudok žiniasklaida. Tegul tavo vardas nuolat 
mirga spaudoje. Tegul rinkėjai sužino, kas tu. Iškelk save. Tai 
svarbiausia. 

— Svarbiausia — laimėti bylą, — atkirto Hamondas. - Tikiuosi, kad 
mano kalba teisme šnekės pati už save ir man nereikės pasikliauti 
žiniasklaidos liaupsėmis. 

Prestonas Krosas nekantriai mostelėjo ranka: 

— Žmonėms nesvarbu, kaip tu vesi bylą, Hamondai. Kam rūpi, ar 
žudikas sės į kalėjimą iki gyvos galvos, ar gaus mirtiną injekciją, 
ar išsisuks. 

— Man rūpi! —- karštai atsakė Hamondas. — Ir žmonėms turėtų 
rūpėti. 

— Galbūt anksčiau žmonės kreipė didesnį dėmesį į tai, kaip dirba 
pareigūnai, o dabar jiems terūpi, ar veikėjai gerai pasirodo per televi- 
ziją, — nusijuokė Prestonas. — Jei apklaustumėt visuomenę, abejoju, 
ar dauguma žmonių žinotų, ką veikia apygardos prokuroras. 

— Ir vis dėlto tie patys žmonės piktinasi nusikaltimų statistika. 

— Tai gerai! Pasinaudok tuo! — sušuko Prestonas. — Gražiai kalbėk, 
ir visuomenė pasijus rami, — jis atsilošė krėsle. — Čiulbėk žurnalis- 
tams, Hamondai, ir laimėk jų palankumą. Jei jie nori tavo pareiš- 
kimo, niekada neatsisakyk. Netgi jei tai nesąmonė, pamatysi, kiek 
daug gali padaryti nedideli dalykai. Tau visą laiką leis kalbėti, - jis 
nutilo ir mirktelėjo. — Tegul pirmiausia tave išrenka, o paskui galėsi 


leistis į kryžiaus žygius kiek tik norėsi. 

— O jei manęs neišrinks? 

— Kas galėtų tau sutrukdyti? 

— Speklio sala. 

Hamondas metė bombą, bet Prestonas nė nesudrebėjo. 

— Kodėl? 

Hamondas nė nemėgino slėpti savo paniekos: 

— Jums gerai sekasi, tėti. Netgi labai gerai. Galit neigti kiek tik 
norit, bet aš žinau, kad jūs meluojat. 

— Atsargiau rink žodžius, Hamondai. 

— Štai kaip? —- Hamondas įniršęs pašoko ir susikišo rankas į ki- 
šėnes. — Aš jau nebe vaikas, tėve. Aš apskrities prokuroras. O jūs 
sukčius. 

Prestono veidas išraudo, lyg išgėrus burbono: 

— Manai esąs labai šaunus? Tai ką gi tu žinai? 

— Žinau, kad jei detektyvas Smilou ar kas nors kitas ras, kad jūsų 
pavardė susijusi su Speklio salos projektu, jūs mokėsit didžiulę 
baudą ar net sėsit į kalėjimą ir sugadinsit mano karjerą. Nebent aš 
pats būčiau kaltintojas jūsų byloje. Tačiau bet kuriuo atveju per jūsų 
sąjungą su Petidžonu aš patekau į nepalankią padėtį. 

— Nusiramink, Hamondai. Nėra dėl ko jaudintis. Aš nebedalyvauju 
Speklio salos projekte. 

Hamondas nežinojo, tikėti tėvu ar ne. Prestonas buvo ramus, ne- 
sutrikęs. Neatrodė, kad jis meluotų. Tėvas tikrai talentingas. 

— Nuo kada? - paklausė Hamondas. 

— Prieš kelias savaites. 

— Petidžonas to nežinojo? 

— Aišku, kad žinojo! Mėgino mane perkalbėti. Bet aš vis tiek pa- 
sitraukiau ir atsiėmiau savo pinigus. Jis labai supyko. 

Hamondas pajuto, kad sutrikęs rausta. Praėjusio šeštadienio 
popietę Petidžonas jam pasakė, kad Prestonas iki ausų įsitraukęs 
į Speklio salos projektą. Parodė tėvo pasirašytus dokumentus. Ar 
Petidžonas žaidė su juo? 

— Vienas iš jūsų meluoja. 


— Kada tu kalbėjai su Lučiu? — pasiteiravo Prestonas. 

— Ar pasitraukdamas jūs pelningai pardavėt savo partnerystę? — 
nekreipdamas dėmesio į tėvo klausimą toliau puolė Hamondas. 

— Aišku, kad sudariau gerą sandėrį. Atsirado pirkėjas, kuris norėjo 
imtis šio verslo, todėl sutiko su pasiūlyta kaina už mano dalį. 

Rūgšti kava graužė Hamondui skrandį. 

— Visiškai nesvarbu, ar jūs pasitraukėt, ar ne. Jei iš viso buvot 
susijęs su šiuo projektu, jūs pasmerktas. Ir kadangi aš jūsų sūnus, 
aš taip pat pasmerktas. 

— Skiri tam per daug dėmesio, Hamondai. 

— Jei tai iškils į viešumą... 

— Neiškils. 

— Visko gali būti. 

— Tada aš pasakysiu tiesą, — gūžtelėjo pečiais Prestonas. 

— Kokią tiesą? 

— Kad aš nežinojau, ką daro Lutis. O sužinojęs nepritariau ir pa- 
sitraukiau. 

— Apsvarstėt visus galimus variantus. 

— Taip. Aš visada taip elgiuosi. 

Hamondas piktai nužvelgė tėvą. Šis provokavo jį pradėti bylą. 
Bet Hamondas žinojo, kad tai būtų beviltiška. Tikriausiai netgi Pe- 
tidžonas suvokė, kad Prestono nepaimsi plikomis rankomis. Lutis 
pasinaudojo laikinais Prestono ryšiais su Speklio sala, kad galėtų 
paspausti Hamondą. 

— Noriu tau patarti, Hamondai, — prašneko Prestonas, — kad pa- 
simokytum iš to. Iš visko galima išsisukti, jei pasilieki patikimą 
landą pabėgti. 

— Ir šitaip jūs patariate savo vieninteliam sūnui? Elgtis nesąži- 
ningai? 

— Ne aš nustačiau taisykles, — atkirto jis. - Ir tau jos gali nepa- 
tikti, — jis palinko į priekį ir kalbėjo, baksnodamas smiliumi ore, 
kad pabrėžtų savo žodžius, — bet tu privalai joms paklusti, nes kiti, 
kurie nemąsto tokiomis aukštomis materijomis, paliks tave springti 


jų sukeltomis dulkėmis. 

Tai jau žinoma sritis. Jie su tėvu čia buvę daugybę kartų. Kai Ha- 
mondas pakankamai suaugo ir ėmė abejoti, ar tėvas neklysta, greit 
išaiškėjo, kad jų požiūriai skiriasi. Smėlyje buvo nubrėžta linija. 
Šių ginčų nė vienas nelaimėdavo, nes nė vienas net per žingsnį 
nenusileisdavo. 

Dabar, kai Hamondas matė raštišką įrodymą, jog tėvas dalyvavo 
viename iš liūdnai pagarsėjusių Petidžono sandėrių, suvokė, kokie 
beviltiškai skirtingi jų požiūriai. Hamondas nė akimirką nepatikėjo, 
kad Prestonas nežinojo, kas vyksta saloje. Sąžinė buvo visiškai ne- 
susijusi su jo sprendimu pasitraukti. Jis tik laukė progos pelningai 
parduoti savo indėlį. 

Hamondas suvokė, kad bedugnė tarp jų dar labiau paplatėjo, ir 
nematė, kaip ją sumažinti. 

— Po penkių minučių turiu susitikti, - pamelavo jis ir apėjo aplink 
stalą. — Perduokit linkėjimus mamai. Paskambinsiu jai vėliau. 

— Ji su draugėmis šiandien po pietų žada aplankyti Deivę. 

— Deivė bus dėkinga, - pasakė Hamondas, prisiminęs, kad Deivei 
atgrasi net mintis, kad reikės priimti lankytojus, kurie užplūs jos 
namus labiau iš smalsumo, o ne iš pagarbos. 

Prie durų Prestonas atsigręžė: 

— Aš niekada neslėpiau, ką jaučiau, kai tu išėjai iš advokatų 
firmos. 

— Ne, pone, neslėpėt. Jūs labai aiškiai parodėt, jog, jūsų nuomone, 
tai blogas pasirinkimas, - šaltai pasakė Hamondas. - Bet aš laikausi 
savo sprendimo. Man patinka darbas šioje įstatymo pusėje. Be to, 
man gerai sekasi. 

— Meisono Monro remiamas, tu gerai pasirodei. Netgi labai 
gerai. 

— Ačiū. 

Komplimentas nenudžiugino Hamondo, nes jis nebevertino tėvo 
nuomonės. Be to, Prestono pagyrimas visada turėdavo paslėptą 
„bet“. 

„Tie tavo A pažymiai —- šaunu, Hamondai. Bet šitas B su pliusu iš 


chemijos tiesiog nepriimtinas“. 

„Begikai, kuriuos tu įveikei trikovėje, laimėjo visą rungtį. Blogai, 
kad nepajegei jų sutriuškinti. Tai jau būtų buvęs įvykis!“ 

„Antras pagal pažangumą kurse? Puiku, sūnau. Žinoma, ne taip 
gerai, kaip būti pirmam“. 

Taip buvo visada, nuo pat vaikystės. Tr šį rytą tėvas nesulaužė 
tradicijos. 

— Turi progą apsispręsti, Hamondai. Tu atsisakei partnerystės pres- 
tižinėje kriminalinės teisės firmoje ir nuėjai į valstybinę tarnybą. 
Todėl būtų daug geriau, jei jai vadovautum. 

Tėvo ranka, rodydama apsimestą meilę, lyg cemento maišas nu- 
sileido ant Hamondo peties. Jis pamiršo arba nusprendė nekreipti 
dėmesio į jų ginčą. 

— Ši byla pelnys tau antpečius, sūnau. Petidžono byla — tai atviras 
kvietimas tau į apygardos prokuroro kėdę. 

— O jei jūsų negarbinga veikla atims man tą galimybę? 

— To nebus! — irzliai atkirto tėvas. 

— O jei taip įvyks, tai, turint galvoje jūsų planus dėl manęs, ar 


nebus žiauri ironija? 


Daktarė Aleksė Lad nepriiminėdavo ligonių pirmadieniais. Tomis 
dienomis ji tvarkydavo dokumentus ir asmeninius reikalus. Šiandien 
ypatingas pirmadienis — ji sumokės Bobui Trimblui ir juo nusikratys 
visiems laikams, bent ji to tikėjosi. Taip jie susitarė vakar. Ji duos 
jam tai, ko šis reikalauja, ir jis išnyks. Tačiau iš patirties ji žinojo, 
kad jo pažadai tušti. 

Atidariusi kabineto duris, Aleksė svarstė, kiek dar kartų ji bus 
priversta atidarinėti seifą ir išiminėti grynuosius pinigus. Visą gy- 
venimą? Bjauri perspektyva, bet labai tikėtina. Bobas ją surado ir 
nepanašu, kad paliks ramybėje. 

Siekdama, kad pacientams būtų patogu, ji parinko nejįmantrius, 
bet brangius baldus. Kabinete, kaip ir kituose namo kambariuose, 
į tradicinį stilių buvo įterpti keli senoviniai akcentai. Rytietiškas 
kilimas slopino žingsnius. Saulė švietė pro langus, išeinančius į 


apatinę verandą ir aptvertą sodelį, gražiai prižiūrimą visais metų 

laikais. Sodas buvo pilnas gėlių ir žydinčių krūmų, klestinčių pu- 
siau tropiniame Čarlstono klimate. Gausiai liejami, jie įspūdingai 
mirgėjo. 

Aleksei pasisekė, kad rado restauruotą ir suremontuotą namą, 
turintį visus šiuolaikinius patogumus. Jai reikėjo tik pridėti kai 
kuriuos akcentus, kad namas taptų jos. Anksčiau šis priekinis kam- 
pinis kambarys buvo svetainė, su kuria jungėsi valgomasis. Aleksė 
pavertė jį kabinetu. Jei norėdavo pasikviesti svečių, vesdavosi juos 
į restoraną. Ji pati valgydavo virtuvėje — galiniame pirmojo aukšto 
kambaryje. Antrame aukšte buvo du dideli miegamieji. Kiekvienas 
namo kambarys turėjo duris į vieną iš dviejų paunksningų verandų. 
Sodą supanti mūrinė tvora, apaugusi jazminais, skyrė jį nuo pa- 
saulio. 

Aleksė atstūmė paveikslą, už kurio sienoje buvo įmontuotas seifas. 
Ji greit surinko skaičių kombinaciją, išgirdusi spragtelėjimą nu- 
spaudė žemyn rankeną ir atidarė sunkias duris. 

Seife buvo keli banknotų pakeliai, surišti pagal kupiūras. Galbūt 
dėl to, kad Aleksei vaikystėje teko netgi badauti, ji visada namie 
turėjo grynųjų pinigų. Toks įprotis buvo vaikiškas ir kvailas, bet, 
atsižvelgdama į priežastį, ji savęs nesmerkė. Laikyti pinigus namie 
visiškai neapsimoka, nes už juos neauga palūkanos, bet ji jautėsi 
saugi žinodama, kad jei labai reikia, namie visada yra pinigų. Dabar 
1Tg1. 

Ji atskaičiavo sutartą sumą ir sudėjo pinigus į užtraukiamą krepšį, 
kuris pasirodė neįprastai sunkus. Tikriausiai dėl turinio. Aleksė taip 
smarkiai nekentė Bobo, kad net pati to bijojo. Ji gailėjo ne pinigų. 
Mielai duotų jam ir daugiau, kad tik nebereikėtų susitikti. Aleksė 
išgyveno dėl to, kad jis įsibrovė į jos asmeninį gyvenimą. 

Prieš dvi savaites Bobas atsirado labai netikėtai. Nenujausdama, 
kas jos laukia, Aleksė atidarė duris, už kurių stovėjo jis. 

Akimirką ji nepažino Bobo. Jis buvo labai pasikeitęs. Ryškius 


pigius drabužius pakeitė madingi, bet irgi ryškūs. Smilkiniuose 


AtiBi | 169 


švietė žilė, kuri kitam vyrui būtų suteikusi žavesio, o šis atrodė dar 
nuodėmingesnis, lyg jaunystės bjaurumas būtų virtęs tikru blogiu. 

Tačiau jo kandi šypsena buvo pažįstama — triumfuojanti, hipnoti- 
zuojanti, įtaigi. Aleksė ilgus metus stengėsi ją ištrinti iš atminties. 
Kai daugybė susitikimų su psichologu ir marios pralietų ašarų nepa- 
Jėgė jos sunaikinti, ji maldavo Dievą padėti nusikratyti šių prisimi- 
nimų. Dabar tik retkarčiais Bobo šypsena išnirdavo blogame sapne, 
iš kurio ji pabusdavo, permirkusi prakaitu ir virpanti iš siaubo. Ši 
šypsena reiškė galią, kurią jis prieš ją naudojo. 

— Bobai, - ji ištarė tokiu tonu, tarsi skambėtų laidotuvių varpai. 
Tai, kad jis vėl pasirodė jos gyvenime, reiškė tik nelaimę. Nedidelis 
jo pasikeitimas nepaslėpė skleidžiamos grėsmės. 

— Neatrodo, kad džiaugtumeis, mane matydama. 

— Kaip tu mane suradai? 

— Nebuvo lengva, - jo balsas taip pat pasikeitė — tapo lygesnis, 
sodresnis, ne toks miaukiantis kaip anksčiau. - Manyčiau, kad visus 
tuos metus tu slapsteisi nuo manęs. Tačiau laimingas atsitiktinumas 
atvedė mane prie tavo durų. Taip buvo lemta. 

Aleksė nežinojo, tikėti juo ar ne. Gal likimas iškrėtė jai piktą 
pokštą. Kita vertus, Bobas labai išradingas. Galbūt jis atkakliai 
ieškojo jos daugelį metų. Tačiau tai nesvarbu. Jis stovėjo čia, pri- 
keldamas blogiausius atsiminimus ir baimę iš sielos gilumos, kur 
ji buvo juos palaidojusi. 

— Nenoriu turėti su tavim jokių reikalų. 

Bobas prispaudė rankas prie širdies, apsimesdamas, kad jos 
žodžiai jį įskaudino. 

— Po viso to, ką mes vienas kitam reiškėm? 

— Del viso to, ką mes vienas kitam reiškėm. 

Aleksė jam pasirodė daug labiau susitvardanti ir pasitikinti savimi 
negu jaunystėje. Bobo veidas pajuodo iš pykčio. 

— Ar tikrai nori pradėti lyginti mūsų praeities patirtį? Nori išaiš- 
kinti, ką kuris padarėm? Atmink, kad aš buvau tas, kuris... 


— Ko tu nori? Be pinigų. Žinau, kad tikrai nori pinigų. 

— Tik jau nedaryk skubotų išvadų, daktare Lad. Ne tau vienai 
sekasi. Po mūsų paskutinio susitikimo aš taip pat praturtėjau. 

Jis ėmė girtis dirbęs naktinio klubo konferansjė. Nepajėgdama 
ilgai klausytis apie jo šlovingas dienas „Gaidyje ir buliuje“, 
ji tarė: 

— Po penkiolikos minučių pas mane ateis pacientas. 

Ji tikėjosi kuo greičiau nutraukti susitikimą su Bobu. Tačiau jis 
neketino taip greitai pasiduoti. Lyg mesdamas pergalę lemiantį 
kozirį, jis atskleidė planą, atvedusį jį į Čarstoną. 

Be abejonės, Bobas išsikraustė iš proto ir Aleksė jam tai pa- 
sakė. 

— Atsargiai, Alekse, — švelniai baugindamas, įspėjo jis. — Aš nebe 
toks malonus kaip anksčiau ir daug gudresnis. 

Kovodama su baime, Aleksė tarė: 

— Tada tau manęs nereikia. 

Tačiau Bobo planuose jai buvo skirtas vaidmuo. 

— Iš tiesų tu mano raktas į sėkmę. 

Išgirdusi, ko Bobas nori, ji pasakė: 

— Tau haliucinacijos, Bobai. Jei manai, kad aš tau padėsiu, klysti. 
Eik ir nebesirodyk man akyse. 

Tačiau jis grįžo. Tr kitą dieną, ir dar kitą. Visą savaitę jis nepasi- 
davė, pasirodydavo bet kokiu paros laiku, trukdė jai dirbti su pa- 
cientais, palikinėjo telefonu žinutes, kuriomis vis labiau grasino. Jis 
vėl ėmė brautis į jos gyvenimą kaip parazitas. Jis toks ir buvo. 

Pagaliau Aleksė sutiko pasimatyti. Jis manė, kad ji pasidavė. Bet 
kai ji atsisakė bendradarbiauti, jo džiaugsmas virto įniršiu. 

— Bobai, nors gyvenimas tave ir nuglūdino, padarė rafinuotesnį, 
tačiau tu vis tiek nepasikeitei. Likai toks pat kaip ir tada, kai šva- 
rinai kišenes gatvėse. Po šiuo plonu faneros sluoksniu slepiasi tas 
pats bjaurybė. 

Įniršęs, kad ji pasakė tiesą, Bobas nuo sienos nukabino vieną 
iš diplomų ir sviedė ant grindų. Rėmeliai sulūžo, pažiro stiklo 


šukės. 

— O) dabar paklausyk! — tarė jis dar baisesniu balsu. — Jau verčiau 
viską apsvarstyk ir padaryk man šią nedidelę paslaugą. Jei ne, aš 
tikrai suknisiu tau gyvenimą. Tikrai! 

Tada ji suvokė, kad Bobas — jau nebe gatvės prekeivis. Jis galėjo 
ne tik pakenkti, bet ir visiškai ją sunaikinti. Todėl Aleksė sutiko 
atlikti nedidelį vaidmenį pagal absurdišką jo planą, tačiau tik todėl, 
kad jau buvo sugalvojusi, kaip to išvengti. Bet kaip ir visada jos su- 
manymas sužlugo. Visiškai sužlugo. Jai nepavyko įgyvendinti savo 
plano. O dabar būtina atsiriboti nuo Bobo. Jei reikės, sumokėti 
tiek, kiek jis prašo, tai bus tik nedidelė auka, palyginti su tuo, ką 
ji prarastų, jei jų sąjunga būtų atskleista. 

Nusprendusi, kad toks sprendimas teisingas, Aleksė uždarė 
sieninį seifą, patraukė į vietą paveikslą, išėjo iš kabineto ir už- 
vėrė duris. Kaip tik tuo metu kažkas paskambino prie durų. Bobas 
punktualus. Aleksė pastūmė krepšį už vazos ant vestibiulio stalo, 
išėjo į verandą ir atidarė duris. 

Tačiau ant slenksčio stovėjo ne Bobas, o du uniformuoti polici- 
ninkai ir tarp jų vyriškis blyškiomis akimis ir plonomis nesišypsan- 
čiomis lūpomis. Aleksės širdis šoktelėjo, nes ji suvokė, ko jie atėjo. 
Jos gyvenimas vėl ruošėsi virsti chaosu. 

Stengdamasi nuslėpti susirūpinimą, Aleksė maloniai nusišyp- 
sojo: 

— Kuo galiu padėti? 

— Daktarė Lad? 

— Taip. 

— Aš seržantas Roris Smilou, tiriu žmogžudystes Čarlstono policijos 
skyriuje. Norėčiau pasikalbėti apie Lučio Petidžono nužudymą. 

— Lučio Petidžono? Bijau, kad nežinau... 

— Jus matė prie jo kambario durų tą popietę, kai jį nužudė, daktare 
Lad. Taigi negaišinkite man laiko, apsimetinėdama, kad jūs nesu- 
prantate, apie ką aš kalbu. 

Aleksė ir detektyvas Smilou vertindami žvelgė vienas į kitą. Ga- 
liausiai Aleksė pasidavė ir pasitraukė nuo durų: 


— Užeikit. 

— Iš tiesų tai norėčiau, kad važiuotumėt su mumis. 

Ji nurijo seiles, nors burna buvo sausa. 

— Norėčiau paskambinti savo advokatui. 

— Nebūtina, nes jūs nesuimta. 

Aleksė pažvelgė į jį atlydėjusius policininkus. 

Smilou lūpas iškreipė ironiška šypsena. 

— Jei savo noru sutiksite, kad jus apklaustų be advokato, man bus 
lengviau patikėti, kad jūs nepadarėte nieko blogo. 

— Aš visiškai tuo netikiu, detektyve Smilou, — teisingai elgdamasi 
tarė ji, — toks atvirumas nustebino Smilou. — Aš mielai eisiu su jumis, 


kai tik pranešiu savo advokatui. 


15 SKYRIUS 


Roris Smilou atsisėdo ant rašomojo stalo kampo. Visų krimina- 
linių tyrimų skyriuje rašomieji stalai buvo apversti popieriais. Jo 
bylos ir dokumentai buvo tvarkingai sudėti į krūvelę. Rytą Smitis 
puikiai nublizgino Smilou batus ir dabar jie atspindėjo šviesą. Jis 
nenusivilko švarko. 

Aleksė Lad sėdėjo ramiai sudėjusi rankas ant kelių, gražiai su- 
kryžiavusi kojas. Ji puikiai tvardėsi, todėl Smilou pamanė, kad ne 
tokiam asmeniui kaip ji sėdėti žmogžudystes tiriančio detektyvo 
kabinete. 

Pusvalandį jie laukė jos advokato, kuris sutiko ateiti. Užsitęsus 
tylai, kai detektyvas atidžiai ją stebėjo, daktarė jautėsi nepatogiai, 
bet neišsidavė. Ji neatrodė nei išsigandusi, nei nervinga, tik nepa- 
tenkinta dėl susidariusios nemalonios padėties. 

Atvykęs advokatas Perkinsas nuo skubėjimo buvo išraudęs. 
Advokatas vilkėjo golfui tinkamais drabužiais, tik įsispyręs į pus- 
bačius. 

— Atsiprašau, Alekse. Kai atsiuntei man pranešimą, taikiausi į de- 


šimtą skylutę. Skubėjau kaip įmanydamas. Kas atsitiko, Smilou? 

Perkinsas buvo užsitarnavęs gerą reputaciją ir laimėjęs daug bylų. 
Be to, jį laikė sąžiningu ir nepaperkamu žmogumi. Smilou pasido- 
mėjo, kaip advokatas Aleksei Lad padėjo anksčiau. 

— Tai asmeniškas klausimas, bet aš mielai atsakysiu, jei Aleksė 
neprieštaraus. 

— Ne, neprieštarausiu, — pasakė ji. 

— Iki šiol mes buvome draugai, kuriuos sieja visuomeninė veikla. 
Susitikome prieš dvejus metus, kai Aleksė kartu su mano žmona 
dirbo Spoleto komitete, — paaiškino jis, turėdamas galvoje įžymųjį 
Čarlstono menų festivalį gegužės mėnesį. 

— Taigi kiek jums žinoma, daktarė Lad niekada anksčiau nebuvo 
kaltinama įvykdžiusi nusikaltimą? 

— Sakyk esmę, Smilou. — Perkinso intonacija rodė, kodėl proku- 
rorai laikė jį galingu priešininku teisme. 

— Noriu apklausti daktarę Lad dėl Lučio Petidžono nužudymo. 

Perkinsui atvėpo žandikaulis. Jis pažvelgė į juos, lyg laukdamas 
kulminacijos. 

— Tikriausiai juokauji. 

— Deja, jis nejuokauja, - pasakė Aleksė. — Ačiū, kad atvykai, 
Frenkai. Labai atsiprašau, kad sutrukdžiau žaisti golfą. Ar tau 
sekėsi? 

— Ū taip, taip, — išsiblaškęs atsakė jis, vis dar stengdamasis su- 
vokti, ką jam pasakė Smilou. 

— Tada dvigubai atsiprašau, - pasakė Aleksė ir, pažvelgusi į 
Smilou, pridūrė: — Viskas taip absurdiška. Mes gaištame laiką. Aš 
noriu kuo greičiau viską baigti ir dingti iš čia. 

Ji linktelėjo Smilou, lyg leisdama pradėti. Jis pasilenkė per stalą, 
įjungė magnetofoną, pasakė jų pavardes, datą ir laiką. 

— Daktare Lad, automobilių stovėjimo aikštelės, esančios Rytinės 
Įlankos gatvėje, tarnautojas atpažino jus mūsų dailininkės eskize. 
Kadangi aikštelėje nėra automatų, jis užrašo kiekvieno automobilio 
numerį ir laiką, kada jis pastatytas. 

Smilou nelaimei, nebuvo registruojama, kada automobiliai iš- 


važiuoja. Mokestis imamas už atvykimą. Jei stovima mažiau nei 

dvi valandas, mokestis — penki doleriai. Papildomas mokestis pra- 
dedamas skaičiuoti po šimto dvidešimties minučių. Užrašomas tik 
mokestis, bet ne tikslus išvykimo laikas. 

— Radome jus pagal automobilio taloną. Šeštadienį po pietų jūsų 
automobilis stovėjo aikštelėje apie dvi valandas. 

Atidžiai klausęsis Perkinsas nusijuokė: 

— Tr tai tavo triuškinantis atradimas? Didysis prasiveržimas 
byloje? 

— Tai tik pradžia. 

— Velniškai lėta pradžia. O kaip automobilių aikštelė sieja daktarę 
Lad su žmogžudyste? 

— Aš daviau arbatpinigių... 

Perkinsas įspėdamas pakėlė ranką, tačiau ji nekreipė dėmesio: 

— Viskas gerai, Frenkai. Aš daviau tam jaunuoliui dešimties do- 
lerių banknotą, nes mažiau neturėjau. Vadinasi, arbatpinigių — penki 
doleriai. Manau, kad būtent todėl jis mane prisiminė taip gerai, kad 
galėjo apibūdinti dailininkei. . 

— Ne jis apibūdino jus, - pasakė Smilou. - Ponas Danielsas iš 
Meikono Džordžijos valstijoje. Jo kambarys Čarlstono „Plazos“ 
viešbutyje yra tame pačiame koridoriuje kaip ir Lučio Petidžono 
apartamentai. Ar jūs jį pažinojot? 

— Neprivalai atsakyti, Alekse, -— įspėjo advokatas. — Iš tiesų patar- 
čiau daugiau nieko nesakyti, kol mes nepasikalbėsime akis į akį. 

— Viskas gerai, — nusijuokusi pakartojo ji ir, pažvelgusi į Smilou, 
pasakė: — Niekad nesu girdėjusi apie poną Danielsą iš Meikono 
Džordžijos valstijoje. 

„Ji ne tik susitvardanti, bet ir protinga“, — pamanė Smilou. 

— Aš turėjau galvoje poną Petidžoną. Ar jį pažinojot? 

— Visi Čarlstone girdėjo apie Lutį Petidžoną, - atsakė Aleksė. — Jo 
pavardė nuolat kartojama žinių laidose. 

— Žinojot, kad jį nužudė? 

— Žinoma. 


— Matėt per televiziją? 

— Savaitgalį buvau išvykusi iš miesto, tačiau sugrįžusi išgirdau 
šią naujieną. 

— Ar pažinojot Petidžoną asmeniškai? 

— Ne. 

— Tai kodėl stovėjot viešbutyje prie jo kambario durų maždaug 
tuo metu, kai jį nužudė? 

— Nestovėjau. 

— Alekse, prašau, nesakyk daugiau nieko. - Perkinsas paėmė ją 
už alkūnės ir parodė į duris. —- Mes išeiname. 

— Tai nesudarys gero įspūdžio. 

— Detektyve, tai jūs nesudarot gero įspūdžio. Privalot atsiprašyti 
daktarės Lad. 

— Aš neprieštarauju atsakyti į klausimus, Frenkai, jei ši nesąmonė 
baigsis čia ir tuojau pat, - pasakė Aleksė. 

Perkinsas ilgai žiūrėjo į ją, akivaizdžiai nepritardamas. Paskui 
atsisuko į Smilou ir pasakė: 

— Aš reikalauju, kad prieš tęsdamas apklausą leistumėt pasitarti 
su kliente. 

— Gerai, paliksiu jus vienus. 

— Tik prieš išeidamas išjunkit mikrofoną. 

— Patikėk, Frenkai, aš tik trokštu, kad viskas vyktų taip, kaip rei- 
kalauja įstatymas. Nenoriu, kad žmogžudys išeitų į laisvę dėl teisinių 
smulkmenų. — Jis įdėmiai nužvelgė Aleksę, išjungė magnetofoną ir 


paliko ją su advokatu. 


— Neįtikėtina, — Stefi Mandel stovėjo siaurame koridoriuje ir žvelgė 
per dvigubą veidrodį į Smilou kabinetą. — Dailininkė ją tiksliai nu- 
piešė. Kokia ji? 

— Ar neturi kitų bylų, Stefi? Maniau, kad visi apygardos prokura- 
tūros darbuotojai persidirba ir gauna per mažus atlyginimus. Bent 
jau visi tuo tiki. 

— Meisonui leidus, aš sumažinau savo bylų skaičių, todėl galiu 


skirti dėmesio šitai. Meisonas nori, kad aš padėčiau Hamondui. 

— O kur tas stebuklingasis berniukas? — pasiteiravo Smilou, 
stebėdamas, kaip daktarė Lad energingai papurtė galvą, Frenkui 
Perkinsui kažko paklausus. 

— Užsibarikadavęs savo kabinete. Nemačiau nuo tada, kai šiandien 
rytą išėjom iš ligoninės. Palikau jam žinutę, kad einu čia pasižiūrėti 
mūsų įtariamosios. Beje, šauniai pasidarbavot, surasdami grobį. 

— Geriau nebūna. Ar Hamondas prisijungs prie mūsų? 

— Prieštarautum? 

Smilou gūžtelėjo pečiais: 

— Norėčiau pamatyti jo reakciją. 

— Į daktarę Lad? 

— Įdomu sužinoti, ar šventasis Hamondas pajėgtų reikalauti mirties 
nuosprendžio gražiai moteriai. 

— Manai, kad ji graži? — puolė Stefi. 

Smilou nespėjus atsakyti, Frenkas Perkinsas atidarė duris ir, 


linktelėjęs Stefi, pakvietė juos užeiti. 


Bobas Trimblas giliai įkvėpė, mėgindamas suvaldyti smarkiai 
plakančią širdį, kuri daužėsi nuo pat tos akimirkos, kai jis pamatė 
Aleksę, besikalbančią su policininkais ant durų slenksčio. 

Blogai. Visai blogai. Ar policininkai atskleidė jo sąmokslą dėl 
Petidžono? O gal Aleksė pati juos iškvietė, kad išduotų jį ir pati 
išsigelbėtų? 

Bobas neskubėdamas pravažiavo pro jos namą, apsimesdamas 
abejingu. Tačiau tai, ką žvairomis pamatė, kėlė nerimą: du vyrai 
su policininko uniformomis, vienas su civiliniais drabužiais ir 
kerštinga moteris, kuri neslėpė neapykantos jam. Svarus nelaimės 
įrodymas. 

Tačiau geras ženklas tas, kad Aleksė neparodė į jį ir nesuriko: 
„Suimkit jį!“ Bet Bobas vis tiek nebuvo tikras, ką visa tai reiškia. 
Galbūt ji tiesiog nematė, kaip jis pravažiavo. Svarstydamas, ką 
daryti toliau, Bobas be tikslo važiavo Čarlstono centru, įsiliejęs į 


vidurdienio automobilių srautą. Vakar jis manė esąs laisvas. Po ilgų 

išsisukinėjimų Aleksė pagaliau sutiko jam duoti pinigus, kurių jis 
reikalavo. 

— Jei manai, kad gali pavogti mano sumanymą ir juo pasinaudoti, 
labai klysti, panele, - kai Bobas jaudindavosi, imdavo kalbėti senąja 
tarme. Pasibjaurėjęs savo prasčiokiška kalba, jis nutilo ir pamėgino 
suvaldyti balsą. — Tik jau nemėgink manęs apmauti, Alekse, — pa- 
sakė jai švelnesniu, bet žie Rggžiau grėsmingu balsu. — Tie pinigai 
priklauso man ir aš jų noriu. 

Aleksė buvo susitvarkiusi savo gyvenimą. Ji šnekėjo gražiau, ren- 
gėsi skoningiau, gyveno gerai. Tačiau buvo tokia pat pasipūtusi. Ne, 
ji nepasikeitė. Kaip ir jis. Ji žinojo jo tikrąjį būdą, jis žinojo jos. 
Negi ji mano, kad jis vakar gimęs? Bobas suprato, kas vyksta. Ji 
pasinaudojo jo planu ir mėgina atimti jo dalį. 

Kai Bobas apkaltino ją, Aleksė pasakė: 

— Paskutinį kartą sakau: tau neturiu jokių pinigų! Palik mane 
ramybėje! 

— Šito nebus, Alekse. Aš nepasitrauksiu iš tavo gyvenimo, kol 
negausiu to, dėl ko atvykau. Jei nori, kad dingčiau, sumokėk. 

Ji sunkiai atsiduso ir tai rodė, jog ji kelia baltą vėliavą. 

— Ateik pas mane rytoj vidurdienį. 

Taigi jis atsirado prie jos namų vidurdienį. Ir ką? Ji šnekasi su 
policininkais, kurie galbūt turi orderį jam suimti. 

„Ū gal ir ne“, — pamanė jis, prisivertęs nusiraminti. Jei Aleksė ir 
policija paspendė spąstus, kad jį sučiuptų, tai kodėl policijos auto- 
mobilis pastatytas matomoje vietoje. Ir kaip ji būtų galėjusi įskųsti 
Jį, neišdavusi savęs? 

Tačiau Bobui Trimblui geriau būtų čia nesirodyti, kol tiksliai ne- 
sužinos, kas čia vyksta. Kaip nuobodu. 

Užsidegus raudonai šviesai Bobas sustojo, sudėjo rankas ant vairo 
ir emė svarstyti savo ateitį. Akies krašteliu jis pastebėjo, kaip šalia 
sustojo kitas atviras automobilis. Jis pasuko galvą. Į jį žvelgė du 
veidai, pridengti akiniais nuo saulės su geltonais stiklais. Merginos 


buvo jaunos ir labai patrauklios. Jos įžūliai ir provokuojamai šyp- 

sojosi. Išlepintos turtingo tevelio dukrelės karštą vasaros popietę 
ieškojo linksmybių. 

Kitaip tariant, grobio. 

Užsidegus žaliai šviesai, sucypė merginų automobilio padangos 
ir jis šovė į priekį. Kitoje sankryžoje jos pasuko į dešinę. Bobas 
įvažiavo į kitą eismo juostą ir taip pat pasuko į dešinę. Žvilgčio- 
damos per savo apnuogintus pečius, merginos matė, kad jis jas 
seka. Bobas stebėjo, kaip jos juokiasi. Jų BMW įsuko į aikštelę prie 
prabangaus restorano. Bobas nusekė iš paskos. Merginos patraukė 
durų link. Jos mūvėjo trumpus šortus, kurie atidengė be galo ilgas 
kojas ir netgi kraštelį sėdmenų. Atviros palaidinukės beveik nieko 
neslėpė. Merginos ėjo kikendamos ir primindamos Bobui tai, ką jis 
geriausiai išmanė. 

Bobas perėjo pilną lankytojų restoraną ir pamatė jas įsitaisiusias 
prie stalelio po skėčiu, užsisakančias gėrimų. Kai padavėja nuėjo, 
Bobas atsisėdo į tuščią kėdę prie jų stalo. 

Pro putlias merginų lūpas žibėjo nepaprastai balti ir tiesūs dantys. 
Ausyse blykčiojo deimantiniai auskarai. Nuo jų dvelkė brangiais 
kvepalais. 

— Aš iš dorovės policijos, — seksualiai tęsdamas žodžius prašneko 
Bobas. — Ar jūs, panelės, jau pakankamai suaugusios, kad varto- 
tumėt alkoholį ? 

Jos nusikvatojo: 

— Nesijaudinkit dėl mūsų, pareigūne. 

— Mes jau tinkamo amžiaus. 

— Tinkamo amžiaus kam? — paklausė jis. 

— Mes atostogaujam, todėl galim daryti ką norim. 

— Ir mes ketinam tai daryti. 

Jis įžūliai nusišypsojo: 

— Tikrai? O aš maniau, kad jūs - keliaujančios misionierės. 

Merginos vėl prapliupo juoku. Padavėja atnešė dvi taures. Bobas 
atsilošė kėdėje: 

— Tai ką gi mes geriam, panelės? 


Jis pataikė. 

Bebaimė sekretorė pagaliau sulaužė nematomą užtvarą į Hamondo 
kabinetą. 

— Arįtariamoji ta, kurios portretą nupiešė? Ją atpažino kaip daktarę 
Aleksę Lad. Dabar ji detektyvo Smilou kabinete. Ją apklausia. 

Hamondo delnai sudrėko nuo šalto prakaito. 

— Ar Smilou ją suėmė? 

— Atėjo savo noru, bent jau taip teigia panelė Mandel. Tačiau su 
ja advokatas. Ar eisit ten? 

— Gal vėliau. 

Sekretorė išėjo. 

Atgarsiai apie šią žinią atsimušė lyg aidas. Smilou tardymo 
taktika priverstų prisipažinti kalta net motiną Teresę. Hamondas 
neįsivaizdavo, kaip Aleksė galėtų reaguoti. Ar ji bus priešiška, ar 
pasirengusi padėti? Ar ji turi ką prisipažinti? Ką ji pasakys, kai 
pamatys Hamondą? 

O ką jis galėtų pasakyti? 

Norėdamas to išvengti, Hamondas kiek galima ilgiau atidėliojo 
jų susitikimą. Kol jis nesužinos daugiau apie Aleksę Lad ir kas ją 
siejo su Petidžonu, geriausia nuo bylos laikytis atokiau. 

Paprastai tai būtų nesunkiai įvykdoma. Hamondo skyrius daž- 
niausiai nesikišdavo į bylą, kol detektyvai nenuspręsdavo turį 
pakankamai įrodymų oficialiam kaltinimui pareikšti, arba neati- 
duodavo bylos prisiekusiesiems. Kitaip nei Stefi, kuri nemokėjo 
deramai elgtis, Hamondas leisdavo policijos departamentui atlikti 
savo darbą, kol jam ateidavo laikas perimti bylą. 

Tačiau kaip tik dabar pasitaikė viena iš tų retų išimčių. Hamondas 
privalėjo dalyvauti bent jau dėl politinių priežasčių. Vieni miesto ir 
valstijos pareigūnai buvo pikčiausi Petidžono priešai, kiti — sąjungi- 
ninkai, bet visi jie naudojosi jo nužudymu kaip politine platforma. 
Per žiniasklaidą jie reikalavo kuo greičiau suimti ir nuteisti žudiką. 
Šiandienos laikraščio redaktoriaus skiltis sudomino miestiečius ir 
atskleidė liūdną tiesą, kad nė vienas pilietis, nors ir atrodo toks 
nepažeidžiamas kaip Petidžonas, neapsaugotas nuo smurto. Vidur- 


dienio žinių žurnalistas apklausė žmones gatvėje, ar jie maną, kad 

Petidžono žudikas bus sugautas ir pelnytai nuteistas. Byla sukėlė 
žiniasklaidos karštligę, kurios taip laukė Hamondo tėvas. Pats Ha- 
mondas troško kaip įmanoma ilgiau neįsitraukti į tyrimą, todėl kitą 


pusvalandį apsimetinėjo esąs labai užimtas. 


Meisonas Monro atsirado, vos sugrįžęs po pietų. 

— Girdėjau, kad Smilou rado įtariamąją, — griausmingas jo balsas 
lyg kamuolys atsimušė į Hamondo kabineto sienas. 

— Naujienos greit sklinda. 

— Vadinasi, tai tiesa? 

— Man pranešė visai neseniai. 

— Papasakok trumpai. 

Hamondas išdėstė apie Danielsą ir įtariamosios portretą. 

— Lapeliai su Endikot eskizu ir žodiniu aprašymu išplatinti aplin- 
kiniame Čarlstono „Plazos“ viešbučio rajone. Automobilių aikštelės 
tarnautojas atpažino daktarę Lad. 

— Kiek žinau, ji žymi psichologė. 

— Taip kalba. 

— Ar girdėjai apie ją? 

— Ne. 

— Aš taip pat negirdėjau. O žmona tikriausiai ją pažįsta. Ji visus 
pažįsta. Manai, kad Petidžonas buvo jos pacientas? 

— Kol kas, Monro, tu žinai tiek pat, kiek ir aš. 

— Pažiūrėsim, ką tu sužinosi. 

— Aš jus informuosiu apie bylos eigą. 

— Ne, aš turėjau galvoje šią popietę, dabar. 

— Dabar? Smilou nemėgsta, kai mes kišamės, — paprieštaravo 
Hamondas. — O ypač jam nepatinka, kai įsikišu aš. Stefi jau ten. Jei 
dar aš nueisiu, jis visai įtūš. Manys, kad mes jį tikrinam. 

— Jei jis įpyks, Stefi viską užglaistys. Man reikia ką nors žinoti, 
kad pasakyčiau žurnalistams, kurie skambinėja man į biurą. 

— Negalima teigti, kad daktarė Lad įtariamoji. Mes nežinom, kad 
tai tiesa. Juk ją tik apklausia. 


— Ji, matyt, susijaudino, nes pasikvietė Frenką Perkinsą. 

— Frenkas jos advokatas? — Hamondas gerai jį pažinojo ir gerbė. 
Kovoti prieš jį teisme visada būdavo tikras išmėginimas. Geresnio 
advokato ji negalėjo surasti. —- Bet kuris žmogus, kviečiamas į po- 
liciją, susisiektų su savo advokatu. 

Tačiau Meisonas nepasidavė: 

— Pranešk man, kai apie ją ką nors sužinosi. 

Jis griausmingai atsisveikino ir išėjo iš kabineto, nepalikdamas 
Hamondui kitos išeities. Atėjęs į policijos nuovadą, Hamondas už- 
lipo į trečią aukštą ir paspaudė skambutį prie užrakintų dvigubų 
durų į kriminalinį tyrimų skyrių. Duris atvėrė policininkė, kuri 
žinodama, dėl ko Hamondas atėjo, pasakė: 

— Jie Smilou kabinete. 

— Kodėl ne apklausos kambaryje? 

— Tikriausiai buvo užimtas. Be to, prokurorė Mandel norėjo viską 
stebėti per stiklą. 

Hamondas kone apsidžiaugė, kad Aleksę apklausia ne toje be- 
langėje kameroje, pradvokusioje kaltųjų prakaitu ir kava. Jis nepa- 
Jėgė įsivaizduoti jos tame kambaryje, kur stebėdavo, kaip pedofilai, 
žagintojai, vagys, sąvadautojai ir žmogžudžiai visiškai palūžta, pa- 
veikti įtemptos apklausos. Hamondas pasuko už kampo į trumpą 
koridorių, kuriame buvo detektyvų, tiriančių žmogžudystes, kabi- 
netai. Jis tikėjosi, kad jam sugrįžus apklausa jau bus pasibaigusi, o 
Aleksė — išėjusi. Deja. Stefi ir Smilou žvilgčiojo per veidrodinį stiklą 
lyg grifai, laukiantys, kol jų auka išleis paskutinį kvapą. Hamondas 
išgirdo, kaip Stefi pasakė: 

— Ji meluoja. 

— Žinoma, meluoja, — pritarė Smilou. — Tik nežinau ką. 

Jie nepastebėjo Hamondo, kol šis neprašneko: 

— Kas čia darosi? 

Stefi atsigręžė. Ji atrodė supykusi: 

— Pagaliau! Ar negavai mano žinučių. 

— Negalėjau ištrūkti. O kodėl jūs manot, kad ji meluoja? - jis 


linktelėjo į langą, kol kas nedrįsdamas pažvelgti. 


Atimi | 183 


— Paprastai nekalti žmonės būna nervingi ir suirzę, — pasakė 
Smilou. 

— O mūsų daktarė net nemirkteli sėdėdama. Nemikčioja, nekos- 
čioja, nežaidžia pirštais, tiesiai atsakinėja į visus klausimus. 

— Stebiuosi, kaip Frenkas jai iš viso leidžia atsakinėti, —- pasakė 
Hamondas. 

— Jis nenori, kad ji atsakinėtų, tačiau ji prieštarauja. Ji vadovau- 
Jas! savo protu. 

Pasekęs mąslų Smilou žvilgsnį, Hamondas pagaliau pasuko galvą. 
Nors pamatė tik dalį profilio, vis tiek labai susijaudino. Pirmiausia 
norėjosi nubraukti nuo jos skruosto susitaršiusių plaukų sruogą, o 
po to — griebti ją ir piktai įsakyti, kad ji atskleistų, ką čia sumaniusi 
ir kodėl jį įtraukė į tai. 

— Ką mes apie ją žinom? — paklausė Hamondas. 

Atrodė, kad netgi pats Smilou sužavėtas ilgu nuopelnų sąrašu: 

— Ji du kartus paskelbė straipsnį žurnale „Psichologija šiandien“, 
ją dažnai kviečia skaityti paskaitų apie pacientus, apimtus panikos 
priepuolio. Ji laikoma šios srities eksperte. Prieš keletą mėnesių 
daktarė Lad atkalbėjo žmogų šokti pro langą. 

— Prisimenu šį atvejį, - pasakė Hamondas. 

— Buvo rašyta laikraštyje. To vyro žmona dėkojo daktarei Lad už 
išgelbėtą gyvybę. - Smilou pažvelgė į bloknotą ir pridūrė: — Jos 
asmeninis gyvenimas — paslaptis. Žinome tik tiek, kad ji netekėjusi, 
neturi vaikų. Frenkas įpykęs. Sako, kad ji čia niekuo dėta. 

— O ką jis dar galėtų sakyti, — ironiškai pareiškė Stefi. 

Stengdamasis kalbėti abejingai, Hamondas tarė: 

— Ji atrodo labai šaltakraujiška. 

— O taip! Labai šaltakraujiška, — pritarė Stefi. - Ledas ant jos 
neištirptų. Kai pasikalbėsi su ja, suprasi, ką turiu galvoje. Ji tokia 
šalta, kad praktiškai bekraujė. 

Kaip mažai tu žinai, Stefi. 

— Pasiruošę kitam raundui? — Stefi ir Smilou žengtelėjo du- 
rų link. 


Hamondas delsė: 

— Norit, kad ir aš dalyvaučiau? 

Jie nustebę atsigręžė. 

— Maniau, kad nekantrauji smogti žudikei, — pasakė Stefi. 

— Dar neaišku, ar ji tikrai žudikė, - atsargiai tarė Hamondas. - Ta- 
čiau svarbiausia ne tai. Mūsų du, o Smilou vienas. Nenoriu, kad jis 
manytų, jog mes jį kontroliuojam. 

— Gali kreiptis tiesiai į mane, — pasakė Smilou. 

— Gerai, — žiūrėdamas į detektyvą, pasakė Hamondas. — Tik kad 
viskas būtų aišku. Atėjau ne savo noru, o siųstas Meisono. 

— Viršininkas Kreinas man išdėstė paskaitą apie taikų sambūvį. 
Pakęsiu tave, jei tu pakęsi mane. 

— Sąžiningas pasiūlymas. 

Stefi giliai atsiduso: 

— Taigi baigiasi vienos iš labiausiai erzinančių varžybų. O dabar 
gal imkimės darbo. 

Smilou atidarė jiems duris. Hamondas praleido Stefi. Smilou įėjo 
paskutinis ir užvėrė duris. Į tokią mažą patalpą susigrūdo per daug 
žmonių. Smilou vos prasibruko pro Hamondą prie savo stalo. 

— Gal norėtumėt atsigerti, daktare Lad? 

— Ačiū, ne, detektyve. 

Išgirdęs jos balsą, Hamondas įsitempė, lyg ji būtų jį palietusi. Jis 
kone pajuto jos kvėpavimą prie savo ausies. Širdis lyg griaustinis 
daužėsi krūtinėje. Jis vos susivaldė jos nepalietęs. 

Smilou juos supažindino: 

— Daktare Lad, čia ypatingasis prokuroro padėjėjas Hamondas 
Krosas. Pone Krosai, čia daktarė Aleksė Lad. 


Ji pasuko galvą. Hamondas sulaikė kvėpavimą. 


16 SKYRIUS 


„Ypatingasis prokuroro padėjėjas Krosas gali jums pasakyti, kur 
aš buvau šeštadienio vakarą ir ką veikiau. Ar ne, ypatingasis pro- 
kuroro padėjėjau Krosai?“ 

„Aš nieko nenužudžiau šeštadienį, bet jei ir būčiau, tai būtų bu- 
vusi savigyna. Matot, detektyve Smilou, prokuroras Krosas įviliojo 
mane į savo namelį miške ir du kartus išžagino“. 

„Prokurore Krosai, kaip malonu jus vėl sutikti. Kada mes ma- 
tėmės? Ū taip, aš atsimenu, praėjusį šeštadienį, kai mes dulkinomės 
lyg išprotėję.“ 

Aleksė Lad nepasakė nei šitų, nei kitų baisių dalykų, kuriuos 
Hamondas įsivaizdavo ją sakant. Ji nesušuko iš džiaugsmo, neišdavė 
jo kolegų akivaizdoje, nemirktelėjo it sąmokslininkė ir jokiu kitu 
ženklu neparodė jį pažįstanti. Kai ji atsigręžė į jį ir jų akys susitiko, 
jam atrodė, kad viskas aplinkui išnyko. Jis visą dėmesį nukreipė tik 
į ją. Jie žvelgė vienas į kitą tik sekundę ar dvi, tačiau jei tai būtų 
trukę amžinybę, nebūtų buvę reikšmingiau. 

Hamondas norėjo paklausti: „Ką tu man padarei?“ — galvoje 
turėdamas keletą dalykų. Šeštadienio vakarą jis buvo labai apstul- 


bintas. Jis manė ir vylėsi, kad pamatęs Aleksę visai neromantiškoje 

aplinkoje, ryškioje fluorescencinėje šviesoje visiškai nesusijaudins. 
Tačiau įvyko priešingai. Noras ją paliesti tapo fiziniu skausmu. 

Visa tai akimirksniu praskriejo jo galvoje. Vildamasis, kad balsas 
jo neišduos, Hamondas tarė: 

— Daktare Lad. 

— Malonu susipažinti, — tarė ji ir nusigręžė. Toks įprastinis el- 
gesys sunaikino Hamondo viltį, kad šeštadienį jis tikrai buvo jai 
nepažįstamas ir kad jie susitiko visiškai atsitiktinai. Jei būtų buvę 
priešingai, tai dabar, kai juos supažindino, žalios Aleksės akys būtų 
išsiplėtusios ir ji būtų pasakiusi ką nors panašaus: „Ūi, labas. Nesi- 
tikėjau jus čia sutikti!“ Bet Aleksė neatrodė nustebusi. Atsigręždama 
pasisveikinti, ji tiksliai žinojo, ką pamatys. Pasirodė, kad ji taip pat 
kruopščiai ruošėsi supažindinimui kaip ir jis ir netgi šiek tiek per- 
sistengė — nusigręžė greičiau, nei reikalauja mandagumas. 

Neliko jokių abejonių — jie susitiko neatsitiktinai ir dėl neaiškių 
aplinkybių. Aleksei tai buvo taip pat nepalanku kaip ir jam. 

Pirmas prašneko Frenkas Perkinsas: 

— Hamondai, mes tik gaišiname mano klientą. 

— Galbūt taip ir yra, Frenkai, bet norėčiau pats padaryti šią iš- 
vadą. Atrodo, kad detektyvas Smilou mano, jog aš privalau išgirsti 
daktarės Lad pasakojimą. 

Advokatas pasitarė su savo kliente. 

— Ar neprieštarauji pakartoti, Alekse? 

— Ne, jei tik galėsiu greičiau grįžti namo. 

— Pažiūrėsim. 

Išgirdęs šią Stefi pastabą, Hamondas norėjo jai trenkti. Palikęs 
apklausą Smilou, Hamondas atsirėmė į duris, iš kur jam niekas 
neužstojo Aleksės. 

Smilou vėl įjungė magnetofoną ir, vardydamas dalyvius, dar pri- 
dūrė Hamondo pavardę. 

— Daktare Lad, ar pažinojot Lutį Petidžoną? 

Ji atsiduso, lyg būtų jau tūkstantį kartų atsakiusi į šį klausimą: 

— Ne, detektyve, nepažinojau. 


— Ką veikėte miesto centre šeštadienį po pietų? 

— Galėčiau teigti, kad gyvenu miesto centre, bet atsakydama į 
jūsų klausimą sakau, kad ėjau paspoksoti į vitrinas. 

— Ar ką nors pirkot? 

— Ne. 

— Užėjot į parduotuvių vidų? 

— Ne. 

— Neužėjot į parduotuves, nekalbėjot su pardavėjais, kurie galėtų 
patvirtinti, kad jus matė? 

— Deja, ne. Niekas nepatraukė mano žvilgsnio. 

— Tik pastatėt automobilį ir nuėjot pasivaikščioti? 

— Taip. 

— Ar ne per karšta buvo vaikštinėti? 

— Aš mėgstu kaitrą. 

Ji pažvelgė į Hamondą, tačiau jis ir taip atsiminė, ką ji norėjo 
pasakyti: 

„Dabar, kai saule nusileido, jau nebe taip karšta“. 

Ji nusišypsojo, akyse atsispindėjo besisukančios karuselės žiburiai: 
„Iš tiesų tai aš megstu kaitrą“. 

Hamondas vėl sutelkė dėmesį į Smilou. 

— Ar buvote Čarlstono „Plazos“ viešbutyje? 

— Taip, apie penktą valandą. Norėjau atsigerti ko nors gaivaus. 
Tikriausiai ponas Danielsas matė mane būtent tada. Tai vienintelė 
vieta, kur tuo laiku jis mane galėjo matyti, nes aš nebuvau šeštajame 
aukšte ir nestovėjau prie Petidžono kambario. 

— O jis mums išsamiai papasakojo, kad apie penktą valandą jūs 
kaip tik stovėjote prie Petidžono kambario durų. 

— Jis klysta. 

— Jūs gėrėte bare? 

— Taip, prie vestibiulio. Šaltą arbatą be cukraus. 

Stefi pasilenkė prie Hamondo ir sukuždėjo: 

— Padavėja tai patvirtino. Tačiau tai tik rodo, kad bent du žmonės 
matė ją viešbutyje. 

Jis linktelėjo, bet nekomentavo, nes Smilou klausinėjo toliau, o 


Hamondą domino Aleksės atsakymas. 

— Ką darėte, kai atsigėrėte? 

— Nuėjau į aikštelę, kur buvau palikusi automobilį. 

— Kiek buvo valandų? 

— Penkiolika po penkių. Ne vėliau kaip pusė šešių. 

Hamondo kėliai sulinko nuo palengvėjimo. Džonas Madisonas 
teigė, kad Petidžonas mirė vėliau. Taigi gerai, kad Hamondas nu- 
tylėjo ją pažįstąs. Beveik. Jei Aleksė buvo visiškai nekalta ir tapo 
auka todėl, kad žmogus nusinuodijo maistu, tai kodėl nesureagavo, 
kai jis įėjo į kabinetą? Kodėl apsimetė, kad jie nepažįstami? Ha- 
mondas turėjo savų priežasčių neišsiduoti. Matyt, ji irgi. 

— Daviau automobilių aikštelės tarnautojui dešimt dolerių, nes 
mažiau neturėjau, — kalbėjo ji. 

— Labai dosnūs arbatpinigiai. 

— Pamaniau, kad nepatogu prašyti grąžos. Aikštelė buvo pilna, 
vaikinas užsiėmęs, bet jis elgėsi labai maloniai ir mandagiai. 

— Ką darėte pasiėmusi automobilį? 

— Išvažiavau iš Čarlstono. 

— Ir kur nuvykote? 

— Į Hiltonhedo salą. 

Hamondas garsiai nurijo seiles. Štai ir baigėsi tiesa. Kodėl ji 
meluoja? Gina jį? O gal save? 

— Į Hiltonhedą? 

— Taip. 

— Ar pakeliui kur nors sustojote? 

— Tik benzino. - Ji nuleido akis, bet tik akimirką ir turbūt tai pa- 
stebėjo tik Hamondas. Jo širdis ėmė smarkiai plakti. Tas bučinys. 
Bučinys, kurio jis tikriausiai nepamirš visą likusį gyvenimą. Dar 
nė vienas bučinys nebuvo toks geras. Nė vienas neatrodė toks tin- 
kamas arba toks netinkamas. Tas bučinys galėjo visiškai pakeisti jo 
gyvenimą, sugriauti karjerą, pasmerkti jį patį. 

— Ar atsimenate kolonėlės pavadinimą? 

— Ne. 

— Teksasas? Eksonas? 


Ji gūžtelėjo pečiais ir papurtė galvą. 

— Vietovę? 

— Kažkur prie greitkelio, — nekantriai atsakė ji. — Ne mieste. Sa- 
vitarna. Sumokėjau prie langelio. Darbuotojas žiūrėjo imtynes per 
televiziją. Daugiau nieko neprisimenu. 

— Mokėjot kredito kortele? 

— Grynais. 

— Aišku. Vėl stambiu banknotu. 

Hamondas pastebėjo spąstus ir vylėsi, jog ji taip pat. Dauguma 
savitarnos kolonėlių ir parduotuvių neima didesnių nei dvidešimties 
dolerių banknotų, ypač sutemus. 

— Dvidešimt dolerių, pone Smilou, — šypsodamasi atsakė ji. — 
Pirkau benzino už dvidešimt dolerių. Grąžos nereikėjo. 

— Kieta. Labai kieta. 

Nors Stefi pasakė vos girdimai, Aleksė ją išgirdo, pažvelgė į jų 
pusę — pirmiausia į Stefi, paskui į Hamondą, ir šis ryškiai prisiminė, 
kaip suėmė jos veidą delnais ir surado jos lūpas savosiomis. 

Nesakyk ne. Nesakyk ne. 

Kitas Smilou klausimas vėl nukreipė Aleksės dėmesį į jį. Ha- 
mondas atsikvėpė, tačiau kiti nepastebėjo, kad jis buvo sulaikęs 
kvėpavimą. 

— Kada atvykote į Hiltonhedą? 

— Diena buvo puiki: neturėjau jokių planų, jokios dienotvarkės. 
Nežiūrėjau į laikrodį ir nevažiavau tiesiai ten, todėl neatsimenu, 
kada tiksliai atvykau. 

— Maždaug. 

— Maždaug... devintą valandą. 

Maždaug devintą valandą jie valgė kukurūzų spragėsius. Lūpos 
buvo riebaluotos nuo lydyto sviesto. Jie juokėsi, kad taip išsiterliojo, 
nusprendė pamiršti geras manieras ir nesigėdydami laižė pirštus. 

— Ką veikėte Hiltonhede? 

— Pervažiavau salą iki uostamiesčio. Pasivaikščiojau, pasiklausiau 
muzikos, sklindančios iš lauko kavinių, pažiūrėjau, kaip jaunuolis 
vaidina vaikams po dideliu ąžuolu. Tiesiog vaikštinėjau krantine 


ir molu. 

— Ar su kuo nors kalbėjotės? 

— Ne. 

— Valgėt restorane? 

— Ne. 

— Nebuvot alkana? 

— Matyt, ne. 

— Absurdiška! — pasipiktino Frenkas Perkinsas. — Daktarė Lad 
pripažįsta, kad šeštadienį lankėsi viešbutyje, bet juk ten buvo ir 
daugiau žmonių. Ji graži moteris. Bet kuris vyras ją netgi minioje 
pastebėtų. Danielsas irgi atkreipė į ją dėmesį. 

Hamondas vis dar stebėjo ją. Jų akys vėl susitiko, primindamos 
pirmąjį žvilgsnį šokių aikštelėje. Jis iš karto pajuto ryšį, viduje 
kažkas sujudėjo. 

— Aleksė sako nebuvusi prie Petidžono kambario, — toliau kalbėjo 
Perkinsas. — Nėra jokių įrodymų, kad ji ten buvo. Tai tik aklas dūris 
tamsoje, nes neturit nieko daugiau. Nors aš užjaučiu jus, kad ne- 
pajėgiate rasti tikro įtariamojo, neleisiu, kad mano klientė dėl to 
kentėtų. 

— Dar keli klausimai, Frenkai, - pasakė Smilou. — Leisk man. 

— Pasistenk trumpiau, — nukirto advokatas. 

Smilou įdėmiai įsižiūrėjo į psichologe: 

— Norėčiau žinoti, kur daktarė Lad nakvojo. 

— Namie. 

Atrodė, kad atsakymas jį nustebino: 

— Savo namuose? 

— Aš keikiu save, kad nebuvau užsisakiusi viešbučio Hiltonhede. 
Ten atvykusi, nusprendžiau nakvoti. Būtų buvę visai neblogai. Už- 
ėjau į kelis viešbučius, bet ten nebuvo vietų, todėl grįžau Čarlstoną 
ir miegojau savo lovoje. 

— Viena? 

— Aš nebijau važinėti sutemus. 

— Ar jūs miegojot viena, daktare Lad? 

Ji šaltai nužvelgė detektyvą. 

— Siųsk jį po velnių, Alekse. Jei ne, aš pats tai padarysiu. 

— Jūs girdėjot mano advokato patarimą, detektyve. 

Smilou kilstelėjo burnos kampučius į viršų, tai turėjo reikšti 
šypseną. 

— Ar kalbėjotės su kuo nors, kai buvote Harbortaune? 

— Užėjau į vieną meno galeriją, bet su niekuo nesikalbėjau. Pirkau 
ledų prie švyturio, bet ten buvo daug žmonių. Aš neatpažinčiau tos 
merginos, kuri mane aptarnavo, ji turėjo tiek daug klientų. Abejoju, 
ar ji prisimintų mane. 

— Taigi niekas negali patvirtinti, kad jūs ten buvote? 

— Manau, kad ne. 

— Iš ten važiavote tiesiai namo? Nebuvot sustojusi? 

— Ne. 

— Kada grįžot namo? 

— Prieš aušrą. Tiksliai nežinau. Buvau labai pavargusi ir mie- 
guista. 

— "Tai viskas, kiek aš ketinu jums leisti, — Frenkas Perkinsas man- 
dagiai padėjo jai atsikelti nuo kėdės, bet taip, kad nei ji pati, nei 
Smilou nesiginčijo. 

— Manau, kad turėtumėt atsiprašyti daktarės Lad. Ir jei jūs pa- 
minėsite žiniasklaidai jos pavardę, kaip susijusią su šia byla, tai ne 
tik neišaiškinsit žmogžudystės, bet dar ir į teismą būsit paduotas. 

Perkinsas nuvedė Aleksę prie durų, bet jiems dar nespėjus išeiti į 
kabinetą įėjo kitas detektyvas. Iškeltoje rankoje jis laikė segtuvą. 

— Na, kas naujo? 

— Madisonas labai kruopštus. Prašė perduoti, jog atsiprašo, kad 
tiek ilgai sugaišo. 

— Svarbu, kad baigė. 

— Visi duomenys čia. 

Detektyvas išėjo. Smilou paaiškino kitiems: 

— Šis detektyvas dalyvavo skrodime. Čia Madisono ataskaita. 

Stefi prisiartino prie Smilou, kai jis ištraukė iš voko dokumentus, 
ir ėmė peržiūrinėti kartu su juo. 

Nepakeldamas akių nuo pranešimo, Smilou paklausė: 


— Daktare Lad, ar turite ginklą? 

— Daugelį daiktų galima panaudoti kaip ginklą, ar ne? 

— Klausiu todėl, kad... — Smilou pakėlė galvą ir pažvelgė į ją, — 
todėl, kad būtent šitaip mes ir manėm. Lutis Petidžonas mirė ne nuo 
smūgio į galvą, bet nuo šautinės žaizdos. 


— Petidžoną nušovė? 


*kXk 


— Manau, kad ji pasakė tai nuoširdžiai. 

Stefi išspaudė citriną į gėrimą, kurį ką tik jiems atnešė. 

— Nagi, Hamondai. Nusileisk ant žemės. 

— Tai buvo pirmas ir vienintelis kartas, kai ji išreiškė kokį nors 
jausmą ar reagavo spontaniškai, — nepasidavė jis. - Manau, kad ji 
tikrai nustebo. Iki to laiko ji nežinojo, kaip mirė Petidžonas. 

— O aš nustebau sužinojusi, kad jį ištiko insultas. 

Skrodimas atskleidė šį stulbinantį faktą. Lutį Petidžoną ištiko 
insultas, dėl kurio jis nebūtų miręs, bet Džonas Madisonas nustatė, 
jog smūgis buvo pakankamai stiprus, kad Petidžonas kristų ir susi- 
žeistų galvą. Dar Madisonas teigė, kad jei Petidžonas nebūtų miręs, 
tai galbūt būtų buvęs paralyžiuotas ar patyręs kitokią negalią. Kai 
Frenkas Perkinsas išlydėjo Aleksę Lad iš Smilou kabineto, jie nuo- 
dugniai perskaitė pranešimą ir pridūrė šią naują informaciją prie 
vis didėjančios paslapties. 

— Ar insultą sukėlė koks nors įvykis? — svarstė Stefi. — O gal liga, 
apie kurią jis nežinojo? 

— Reikės pasidomėti, ar jis vartojo kokius nors vaistus dėl 
ligos, - pasakė Smilou ir pakišo servetėlę po stikline su limo- 
nadu. — Tačiau ne tai svarbu. Petidžonas mirė ne nuo insulto, o nuo 
šautinės žaizdos. 

— Alekse Lad to nežinojo, kol neišgirdo iš mūsų, - pasakė Ha- 
mondas, 

Stefi mąsliai siurbčiojo džiną su toniku, paskui energingai papurtė 


galvą ir gudriai nusišypsojo: 

— Nesąmonė! Ji suvaidino nustebusi. Mes, moterys, geros aktorės, 
nes nuolat vaidinam orgazmą. 

Šia pastaba Stefi taikėsi jam įgelti. Hamondas neįsižeidė, bet 
supyko. 

— Moterys gailisi, kad neturi varpos! 

— Puikiai atsikirtai, Hamondai, - pašaipiai sveikindama ištarė 
Stefi. — Dar pasitreniravęs tapsi tikru ciniku. 

Nelabai atidžiai sekęs jų ginčą Smilou tarė: 

— Kad ir kaip skaudu, bet aš linkęs sutikti su Hamondu. 

— Manai, kad aš jam pavydžiu varpos? 

Smilou nė nešyptelėjo: 

— Sutinku, kad daktarė Lad nustebo iš tikrųjų. 

— Tu sutinki su Hamondu? - apstulbo Stefi. — Aš tuo stebiuosi. 
Stebiuosi ir tuo, kad jūs sėdit prie vieno staliuko. 

Čarlstono „Plazos“ viešbučio baras buvo pilnas atėjusiųjų pa- 
sidžiaugti laimingąja valanda*. Nors viešbutis buvo kitoje miesto 
pusėje nei policijos nuovada, čia jiems pasirodė tinkama vieta ap- 
tarti Aleksės apklausai. 

Brangias parduotuvėles, esančias viešbučio vestibiulyje, užtvindė 
turistai. Ne visi iš jų gyveno šiame viešbutyje. Jie fotografavo įspū- 
dingus laiptus, sietyną ir vieni kitus. 

Dvi moterys, basos, įsisupusios į frotinius chalatus, apsivynio- 
jusios galvas rankšluosčiais, kikendamos stengėsi išsisukti, kad jų 
nenutotografuotų. 

Pasekusi išsiblaškiusį Hamondo žvilgsnį, Stefi tarė: 

— Absurdiška po grožio terapijos seanso vaikščioti šitaip apsi- 
rengus. Ar gali įsivaizduoti, kaip atrodė Petidžonas, kai su vienu 
chalatu pražingsniavo čia? 

— Ką? 

— Kur tu, Hamondai? Paklydai kosmose? — irzliai paklausė ji. 

— Atsiprašau. Aš užsigalvojau. 


* Happy hour - „Laiminga valanda“, laikas, kai gėrimai bare kainuoja tik pusę kainos 


(vert. past.) 

Hamondas nepastebėjo chalatais vilkinčių moterų. Nuo tada, kai 
išėjo iš Smilou kabineto, jis apskritai nieko nematė. Jis mąstė apie 
ją. Apie Aleksę Lad ir jos reakciją į tai, nuo ko mirė Petidžonas. 

Ji atrodė iš tikrųjų apstulbusi, 1 Hamondas vylėsi, kad ji neme- 
lavo, sakydama jog ponas Danielsas ją matė viešbutyje, bet suklydo 
kur ir kada. 

Tikėdamasis, kad Smilou su juo sutinka, Hamondas pasilenkė 
per stalą ir pasirėmė alkūnėmis į jo kraštą. 

— Sakei, kad sutinki su manimi. Kodėl? Kaip tu tai paaiš- 
kintum? 

— Manau, jog daktarė Lad tokia protinga, kad puikiai sugebėtų 
apsimesti nustebusi. Aš nežinau, dėl ko ji taip padarė. Kol kas. 
Tačiau man nerimą kelia ne jos nuostaba, bet pasakojimas. 

— Klausom tavęs, — pasakė Stefi. 

— Jei ji nužudė Petidžoną, ar nebūtų iš karto išėjusi iš viešbučio 
ir užsitikrinusi alibi? 

Apsimesdamas abejingų, Hamondas pasiėmė taurę su burbonu 
ir vandeniu. 

— Įdomi mintis. Ar nenorėtum pratęsti? 

— Juk galima labai tiksliai nustatyti mirties laiką, netgi minučių 
tikslumu. 

— Tarp be penkiolikos šešių ir lygiai šeštos valandos, — pasakė 
Hamondas. Pamačius skrodimo ataskaitą, jam be galo palengvėjo. 
Aleksė nenužudė Petidžono, nes negalėjo vienu metu būti dviejose 
vietose. 

— Daktarė Lad sakė išėjusi nė vėliau kaip pusę šešių. 

— Per daug arti to laiko, kad galėtume nusiraminti, - pasakė 
Smilou. — Toks geras prokuroras kaip tu sugebėtų manipuliuoti 
tuose laiko rėmuose ir laikytų tą ribą klaida. Bet mes nežinome, 
kada tiksliai ji pasiėmė automobilį iš aikštelės. Frenkas Perkinsas 
tą laiką padalytų kaip dešrą ir sukeltų pagrįstą abejonę. Tačiau tai 
pavyktų tik tada, jei... 

— Suprantu, kur tu suki, — įsiterpė Stefi. 

— Jei daktarė Lad turėtų nepriekaištingą... 

— Alibi. 

Kol Stefi ir Smilou kalbėjosi, Hamondas užsisakė dar vieną viskio. 
Gėrimas nudegino gerklę. 

— Logiška, — kimiai tarė jis. 

Smilou susiraukė: 

— Bėda ta, kaip aš supratau iš jos pasakojimo, ji neturi jokio 
alibi. Teigia nuvažiavusi į Hiltonhedą ir nesikalbėjusi su niekuo, 
kas galėtų patvirtinti. 

— Nieko nesuprantu, — pasakė Stefi. — Negi tu manai, kad netu- 
rėdama alibi ji atrodo mažiau kalta, negu turėdama. 

Detektyvas pažvelgė į ją: 

— Ne visai. O gal ji palauks, kiek toli mes nueisim, ir paskui pa- 
teiks savo alibi. 

— Lyg turėtų parengusi alibi dėl viso pikto. 

— Panašiai. 

Iki šiol klausęsis, kaip jie spėlioja apie didžiausią jo baimę, Ha- 
mondas įsitraukė į pokalbį. 

— O kodėl jūs tokie tikri, kad ji turi tvirtą alibi? 

— Ar tyčia surimavai? — paklausė Stefi. 

— Ne, — susierzinęs atsakė jis, nes norėjo išgirsti Smilou nuo- 
monę. — Kodėl taip manot? 

— Sakau tą patį kaip ir anksčiau, — paaiškino Smilou. — Daktarė ne- 
sinervino nuo pat tos minutės, kai atidariusi duris priebutyje pamatė 
mane ir policininkus, iki Frenko pasirodymo po gero pusvalandžio. 
Ji atrodė pernelyg rami, kad būtų visiškai nekalta. Nekalti žmonės 
stengiasi tuo įtikinti, — toliau kalbėjo jis. — Jie nervingai plepa, pa- 
teikdami daug smulkmenų, pasakoja ištisas istorijas. Pasako daug 
daugiau, negu reikia. O patyrę melagiai kartoja tik pagrindinius 
faktus ir visiškai nepraranda savitvardos. 

— Logiška teorija, - pasakė Hamondas. Bet nebūtinai teisinga. 
Daktarė Lad psichologė, todėl sugeba valdyti emocijas geriau negu 
paprastas pilietis. Gydydama ligonius, ji prisiklauso įvairiausių 


istorijų. Arg! ji nesugebėtų nuslėpti savo reakcijos? 

— Įmanoma, — pasakė Smilou, bet Hamondui nepatiko detektyvo 
šypsena. Po akimirkos jis sužinojo, kodėl Smilou toks patenkintas. — 
Bet daktarė Lad meluoja. Ir aš turiu faktų. 

Stefi taip energingai palinko į priekį, kad vos neišpylė gėrimo. 

— Kokių faktų? 

Smilou pasilenkė ir iš lagaminėlio ištraukė laikraštį. 

— Matyt, per ryto žinias ji negirdėjo apie šį dalyką. 

Jis buvo apibraukęs žinutę raudonu flomasteriu. Ji nebuvo labai 
ilga, tačiau Hamondui ir tos keturios pastraipos pasirodė kanki- 
nančios. 

— Harbortaunas evakuotas, — perskaitė Stefi. 

Smilou trumpai papasakojo. 

— Praėjusio šeštadienio vakarą vienoje iš prieplaukoje prišvartuotų 
jachtų kilo gaisras. Pūtė stiprus vėjas. Kibirkštys nulėkė ant medžių 
ir tentų aplink prieplauką. Saugumo sumetimais gaisrininkai išvedė 
visus žmones. Netgi iš kitų jachtų ir aplinkinių namų. Gaisrą užge- 
sino, kol jis dar nepadarė didelės žalos. Harbortauno namai — vieni 
brangiausių šalyje. Gaisrininkai nenorėjo rizikuoti. Jie užtvėrė Švy- 
turio plentą, neįleido jokių automobilių ir kruopščiai patikrino visą 
rajoną. Harbortaunas buvo uždarytas keletą valandų. 

— Nuo kada iki kada? 

— Nuo devintos valandos vakaro. Nors po vidurnakčio pavojus 
buvo atšauktas, restoranai ir barai nebeatsidarė iki pat sekmadie- 
nio ryto. 

— Ji ten nebuvo, — sukuždėjo Stefi. 

— Jei būtų buvusi, būtų tai paminėjusi. 

— Šauniai padirbėjai, — Stefi kilstelėjo taurę, sveikindama 
Smilou. 

„— Manau, kad dar anksti kelti tostą, - piktai pasakė Hamondas. — 
Gal ji turi logišką paaiškinimą. 

— O gal popiežius baptistas? 

Hamondas nekreipė dėmesio į Stefi samojį. 

— Smilou, kodėl apklausdamas daktarę Lad tu to nepaminėjai? 


— Norėjau pažiūrėti, kiek toli ji nueis. 

— Davei jai pakankamai ilgą virvę pasikarti. 

— Man lengviau tirti, kai darbą atlieka pats įtariamasis. 

Hamondas karštligiškai ieškojo naujų argumentų. 

— Gerai, daktarė Lad nebuvo Harbortaune. Ką tai įrodo? Nieko, 
išskyrus tai, kad ji siekia išlaikyti privatumą, nenori, kad kiti žinotų, 
kur ji buvo. 

— Arba su kuo. 

Hamondas šaltai nužvelgė Stefi ir toliau kalbėjo Smilou: 

— Jūs neturit prieš ją jokių įkalčių. Nieko, kas įrodytų, jog ji 
buvo Petidžono kambaryje ar netgi prie jo. Kai paklausėt, ar ji turi 
pistoletą, ji atsakė neturinti. 

— () ką ji daugiau galėjo pasakyti? — nesutiko Stefi. — O mes turim 
liudininką Danielsą. 

Hamondas dar nebaigė dėstyti savo argumentų: 

— Pagal Madisono pranešimą kulkos, išimtos iš Petidžono kūno, 
buvo 38-o kalibro. Buitinės kulkos ir buitinis pistoletas. Šiame 
mieste šimtai 38-o kalibro pistoletų. Tikriausiai rastume netgi tavo 
sandėliuke, Smilou. 

— Tr ką tai reiškia? — paklausė Stefi. 

— Reiškia, kad jei nerasime ginklo tarp žudiko daiktų, bus ne- 
įmanoma įrodyti, kad tai tikrai tas pistoletas, — paaiškino Smilou, 
tęsdamas Hamondo mintį. 

— O dėl Danielso, - toliau kalbėjo Hamondas, — Frenkas Perkinsas 
jį, kaip liudininką, visiškai sutaršys. 

— Tu tikriausiai teisus, — sutiko Smilou. 

— Tr ką tu turi? — paklausė Hamondas. — Nieko. 

— Laboratorija tiria tam tikrus įkalčius, paimtus iš įvykio vietos. 

— Nunešei į Kolumbiją? 

— Žinoma. 

Pietų Karolinos teisėtvarkos įtvirtinimo padalinys buvo valstijos 
sostinėje. Įkalčius surinkdavo, sudėdavo į maišelius, užklijuodavo 
etiketes ir paprastai siųsdavo vieną policininką nuvežti visko į la- 


boratoriją, kad išvengtų įvairių neatitikimų grandinės. 

— Pažiūrėsim, ką jie ras, — ramiai pasakė Smilou, ir tai tik pa- 
tvirtino Hamondui jo šaltakraujišką temperamentą. — Mes nedaug 
radom tuose apartamentuose, bet paėmėm kelis plaukelius, dale- 
lytes. Tikiuosi, kad ką nors... 

— Tikitės? — šoko Hamondas. — Pasikliaujate viltimi? Norėdamas 
surasti žudiką, turėtumėt rasti ką nors daugiau, Smilou. 

— Nesirūpinkit dėl manęs, — irzliai kaip Hamondas atkirto 
Smilou. — Jūs dirbkite savo darbą, o aš dirbsiu savąjį. 

— Aš nenoriu stoti prieš prisiekusiuosius, turėdamas rankoje tik 
savo galą. 

— Abejoju, ar tu įstengtum ranka rasti savo galą, bet aš rasiu ryšį 
tarp Aleksės Lad ir Petidžono. 

— O jei nerasi, tai nesunkiai sugebėsi sukurti, - pakėlė balsą 
Hamondas. 

Smilou taip staigiai pašoko nuo kėdės, kad ji trinktelėjo į grindis. 
Hamondas besidaužančia širdimi taip pat stryktelėjo ant kojų. 

Stefi pakilo iš vietos ir tyliai tarė: 

— Vaikinai! Visi žiūri. 

Hamondas suvokė, kad jie tikrai atkreipė visų baro lankytojų 
dėmesį. Aplinkiniai nuščiuvo. 

— Turiu eiti, - pasakė jis ir padėjo ant stalo penkių dolerių bank- 
notą už viskį. - Iki rytojaus. 

Hamondas ilgai nenuleido akių nuo Smilou. Paskui apsigręžė ir 
pradėjo skverbtis pro minią durų link. Jis girdėjo, kaip Stefi paprašė 
Smilou užsakyti jai dar išgerti, tikino tuoj sugrįšianti ir nuėjo paskui 
Hamondą. Jis nenorėjo su ja kalbėti, bet kai jie išėjo į lauką, Stefi 
sugriebė jo ranką. 

— Nori draugijos? 

— Ne! —- atsakė jis griežčiau, negu ketino. Paskui perbraukė pirštais 
savo plaukus, giliai įkvėpė ir iškvėpė. 

— Atsiprašau, Stefi. Tai tik vienas iš tų sunkių pirmadienių. Rytą 
buvo užėjęs tėvas. Byla sumauta. Smilou — šunsnukis. 


— Ar esi tikras, kad tave vargina tik tai? 

Hamondas nuleido ranką ir atidžiai nužvelgė Stefi, svarstydamas, 
ar neišsidavė. Tačiau Stefi akys nebuvo įtarios ir nekaltino. Jos buvo 
drėgnos, švelnios ir kviečiančios. Jis atsipalaidavo. 

— Taip, esu tuo tikras. 

— Aš maniau, galbūt... — Stefi nutilo ir gūžtelėjo pečiais. — O gal tu 
norėjai, kad prieš nutraukdami santykius mes pasikalbėtume? - Ji 
palietė jo marškinius. — Jei nori nuleisti truputį garo, aš atsimenu 
kai ką, kas anksčiau padėdavo. 

— Aš taip pat atsimenu. — Hamondas maloniai nusišypsojo ir ti- 
kėjosi, kad tai paglostys jos savimeilę. Tačiau jis nuėmė Stefi ranką 
ir prieš paleisdamas švelniai spustelėjo. 

— Verčiau grįžk į vidų. Smilou tau dar užsakė išgerti. 

— Tegu jis eina po velnių. 

— Dėl to tu tikriausiai nenusiminsi. Susitiksim rytoj. 

Hamondas apsigręžė ir žengė šalin, tačiau Stefi šūktelėjo pa- 
vymui: 

— Hamondai? — Kai jis atsigręžė, ji paklausė: — Ką apie ją 
manai? 

— Apie ką? Daktarę Lad? — Jis suraukė kaktą, apsimesdamas, 
kad mąsto. — Iškalbinga, susitvardanti. Bet, kitaip negu Smilou, aš 
dar neketinu... 

— Turiu galvoje ją. Kaip ji tau patiko? 

— Kaip patiko? — jis prisivertė nusijuokti. — Puikiai atrodo ir, matyt, 
labai protinga, — pasakė jis linksmai, mostelėjo Stefi ir nusigręžė. 

Kadangi jis nesugebėjo meluoti taip kaip Aleksė Lad, nusprendė, 


kad geriau sakyti tiesą. 


17 SKYRIUS 


Citadelė, viena iš geriausių Amerikos aukštųjų mokyklų, buvo 
vos už kelių kvartalų nuo baro „Poilsis paunksnėje“. Nors baras ir 
karo akademija buvo labai arti, jie priklausė visiškai skirtingiems 
pasauliams. 

Įžymioji akademija, kurios vartus saugojo sargybiniai, didžiavosi 
įspūdingais pastatais, o baro „Poilsis paunksnėje“ fasadas nega- 
lėjo pasigirti grožiu. Jame nebuvo langų, tik mūrinių plytų dėmės 
vietoj buvusių kiaurymių. Ant metalinių durų kažkoks vandalas 
išraižė keiksmažodį. Vėliau pamėginta paslėpti tą žodį plonu dažų 
sluoksniu, tačiau, nelaimei, dažų atspalvis skyrėsi, be to, jie neuž- 
pildė griovelio. Keiksmažodis tapo dar ryškesnis, negu buvo. Vie- 
nintelis dalykas, rodąs, kokia čia įstaiga, — tai neoninė iškaba virš 
durų su baro pavadinimu. Tačiau iškaba triukšmingai zvimbė ir degė 
tik atskiros jos dalys. Nors „Poilsis paunksnėje“ turėjo prašmatnią 
kaimynę ir daugybę trūkumų, jo aplinka labai tiko skurdžiam rajonui, 
kuriame dažnai vykdavo nusikaltimai, langai buvo su grotomis, o 
turtingumo ženklai tiesiog masino plėšikus. Kad jaustųsi saugiau, 
Hamondas kostiumą pakeitė džinsais ir sportiniais marškinėliais, 


užsivožė beisbolo kepuraitę ir įsispyrė į sportbačius. Tačiau neužteko 

vien persirengti. Šiame miesto rajone, norėdamas išlikti sveikas, 
turėjai atitinkamai elgtis. Atidaręs duris su užrašu, jis nestovėjo 
šone, mandagiai praleisdamas išeinančius vaikinus, bet spraudėsi 
pro juos. Šis veiksmas turėjo jiems padaryti atitinkamą įspūdį, bet 
nebuvo pakankamai agresyvus, kad išprovokuotų susirėmimą, kurį 
jis, aišku, pralaimėtų. Hamondas išgirdo tik keiksmažodį, siunčiantį 
toliau jį ir jo motiną. 

Įėjus į vestibiulį, akys ne iš karto priprato prie tamsos. Tame bare 
buvo sudaromi nešvarūs sandėriai. Hamondas niekada čia nebuvo 
lankęsis, bet žinojo, kokia tai vieta. Tokių barų yra visuose mies- 
tuose, 0 Čarlstonas — ne išimtis. Jis jautėsi nejaukiai, nes suvokė, 
kad neilgai trukus baro savininkai gali suprasti, jog jis iš apygardos 
prokuratūros. 

Kai akys priprato prie šviesos, Hamondas pamatė tą, kurios ieš- 
kojo. Ji sėdėjo viena baro gale ir niūriai žvelgė į taurę. Nekreipdamas 
dėmesio į jį vertinančius budrius ir priešiškus žvilgsnius, Hamondas 
priėjo prie jos. Loretos But plaukai buvo labiau pražilę negu tada, 
kai matė ją paskutinį kartą. Tada atrodė seniai neplauti. Loreta 
buvo mėginusi pasidažyti, bet atliko tai labai nerūpestingai arba jau 
prieš kelias dienas. Blakstienų tušas nutekėjęs ant skruostų, antakių 
pieštuko žymės išsiliejusios. Lūpdažis nutekėjęs į plonas raukšleles 
aplink burną, o ant lūpų jo visai nelikę. Vienas skruostas nuraus- 
vintas, o kitas visiškai bespalvis. Tikrai apgailėtinas veidas. 

— Labas, Loreta. 

Ji atsigręžė ir įsmeigė į jį pavargusias akis. Nors Hamondas buvo 
su beisbolo kepuraite, Loreta iš karto jį atpažino ir akivaizdžiai ap- 
sidžiaugė. Uždribę vokai susiraukšlėjo, kai ji nusišypsojo, atideng- 
dama apatinius dantis, kuriems labai reikėjo stomatologo rankos. 

— Viešpatie pasigailėk! Hamondas! - Ji pažvelgė už jo, lyg tikė- 
damasi pamatyti palydą. — Niekada nesitikėjau išvysti tavęs tokioje 
skylėje kaip ši. Nusprendei pasiausti? 

— Ieškojau tavęs. 

— Taip ir patikėsiu, — nelinksmai nusijuokė ji. — Juk tu su manim 


nesikalbi. 

— Nesikalbėjau. 

— Turėjai teisę pykti. 

— Ir vis dar pykstu. 

— Tai kas privertė tave taikytis? 

— Nepaprasta padėtis. — Jis pažvelgė į jos tuščią stiklą. — Ar pa- 
vaišinti tave? 

— Argi aš kada nors atsisakiau? 

Norėdamas pasikalbėti nišoje, kad niekas netrukdytų, Hamondas 
galantiškai padėjo jai nulipti nuo baro kėdutės. Jei nebūtų ištiesęs 
rankos, Loretai būtų sulinkę keliai. Tuščia taurė, kurią ji paliko ant 
baro, buvo ne pirma ir ne antra. 

Kol Loreta svirduliavo šalia, Hamondas pamanė, jog gali labai 
pasigailėti dėl šio sumanymo. Bet, kaip jau sakė Loretai, padėtis 
buvo ypatinga. 

Jis palydėjo Loretą į nišą, grįžo prie baro, užsakė du viskio — vieną 
neskiestą, o kitą su vandeniu ir ledu. Pirmąją taurę padavė Lo- 
retai. 

— Į sveikatą, — prieš gerdama didelį gurkšnį ji kilstelėjo taurę. 
Alkoholio padrąsinta, sutelkė dėmesį į Hamondą: 

— Gerai atrodai. 

— Ačiū. 

— Aš tikrai taip manau. Tu visada gerai atrodei, o dabar tampi 
savimi. Suaugi su savimi. Kodėl vyrai, metams bėgant, atrodo vis 
geriau, o moterys taip greit suvysta? 

Hamondas nusišypsojo, mąstydamas, kad būtų gerai, jei jis taip 
pat galėtų ją pagirti. Loretai vos penkiasdešimt, bet atrodė daug 
vyresnė. 

— Atrodai geriau negu tavo tėvas, — pareiškė ji. — Aš visada ma- 
niau, kad Prestonas Krosas labai gražus. 

— Dar kartą ačiū. 

— Dalis tavo bėdų dėl jo... 

— Aš neturiu bėdų dėl jo. 

Loreta susiraukė, nepritardama Hamondui, ir kalbėjo toliau: 


— Dalis tavo bėdų atsirado todėl, kad jis tau pavydi. 

Hamondas pašaipiai šyptelėjo. 

— Tai tiesa! —- Loreta pasakė tai kaip girtuoklė, įsitikinusi savo 
teisumu. — Tavo tėvas bijo, kad pasieksi daugiau negu jis, tapsi 
galingesnis už jį, užsitarnausi didesnę pagarbą. To jis nepakęs. 

Hamondas pažvelgė į savo viskį, kurio nebenorėjo. Vis dar jautėsi 
apsvaigęs nuo to, kurį prieš dvi valandas gėrė su Smilou ir Stefi. O gal 
ji pykina pokalbio tema. Šiaip ar taip, Tenesio viskio jis nenorėjo. 

— Aš atėjau čia ne tam, kad kalbėčiausi apie tėvą. 

— Aišku. Aišku. Nepaprasta padėtis. — Ji vėl gurkštelėjo viskio. — O 
kaip suradai mane? 

— Paskambinau paskutiniu telefono numeriu, kurį turėjau. 

— Ten dabar gyvena mano duktė. 

— Bet tai tavo butas. 

— Bju jau kelis mėnesius moka nuomą. Sakė, kad jeigu aš nesu- 
sitvarkysiu, išmes mane lauk. — Loreta kilstelėjo pečius. — Tai štai 
kaip gyvenu. 

Staiga Hamondas suprato, kodėl ji atrodo tokia nesipraususi ir 
netvarkinga, ir suvokimas dar labiau padidino šleikštulį. 

— Kur tu gyveni, Loreta? 

— Nesijaudink dėl manęs, šaunuoli. Aš pati galiu savimi pasi- 
rūpinti. 

Jis leido jai parodyti išdidumo likutį ir tiesiai nepaklausė, ar ji 
gyvenanti gatvėje, ar benamių prieglaudoje. 

— Bju man pasakė, kad tu dažnai būni šioje vietoje. 

— Bju dirba sesele reanimacijos skyriuje. 

— Šaunu. Jai gerai sekasi. 

— Nepaisant manęs. 

Hamondas negalėjo to neigti, todėl nutylėjo. Jausdamasis ne- 
smagiai dėl Loretos, Hamondas įsižiūrėjo į ranka rašytą užrašą 
NEVEIKIA ant stalo, prie plokštelių. Matyt, raštelis čia jau se- 
niai — popierius ir lipni juostelė pageltę nuo laiko. Muzikos auto- 
matas tolimame kampe stovėjo tamsus ir tylus, lyg saugotų niūrų 
„Poilsio paunksnėje“ liūdesį. 


— Aš ja didžiuojuosi, — Loreta vis dar kalbėjo apie savo dukterį. 


204 | SANDRA BROWN 


— Yra už ką. 

— Bet ji negali manęs pakęsti. 

— Abejoju. 

— Ne, ji manęs nekenčia, bet aš jos nekaltinu. Aš ją nuvyliau, 
Hamondai. — Loretos akys prisipildė atgailos ir nevilties ašarų. — Aš 
visus nuvyliau. Ypač tave. 

— Mes sučiupome tą vyruką, Loreta. Praėjus trims mėnesiams 
po... 

— Po to, kai aš viską suknisau. 

Ir vėl tiesa buvo nenuginčijama. Loreta But dirbo Čarlstono po- 
licijos departamente, kol taip ėmė skęsti alkoholyje, kad ją atleido. 
Didėjantį polinkį į alkoholį mėginta paaiškinti vyro mirtimi. Kai 
jo harlėjus įsirėžė į tilto atramą, jis mirė iš karto nuo sužalojimų. 
Buvo manoma, kad tai nelaimingas atsitikimas, tačiau kartą Loreta 
išgėrusi pasidalijo savo būgštavimais su Hamondu. Gal jos vyras 
nusprendė verčiau nusižudyti, negu gyventi su ja? Šis klausimas 
jai nedavė ramybės. 

Maždaug tuo pačiu metu Loreta atitolo nuo Čarlstono policijos 
departamento, gal kaip tik dėl griūvančio asmeninio gyvenimo. Pa- 
galiau svarbu tai, kad ji pati buvo kalta dėl rūpesčių darbe ir dėl 
to, kad ją atleido. 

Loreta gavo privačios detektyvės licenciją ir kurį laiką dirbo. 
Hamondui ji visada patiko. Vos baigęs teisės studijas, jis pradėjo 
dirbti prestižinėje firmoje ir ji pirmoji kreipėsi į jį „advokate“. Tai 
buvo smulkmena, bet jis niekada nepamiršo, kad ji paskatino jį pa- 
sitikėti savimi. Kai Hamondas perėjo dirbti į apygardos prokuratūrą, 
jis dažnai samdydavo Loretą, nors jie turėjo savų detektyvų. Netgi 
kai Loreta tapo nepatikima, jis vis dar kreipdavosi į ją, norėdamas 
likti ištikimas ir gailėdamasis jos. Bet kartą ji sužlugdė tyrimą ir 
pasekmės buvo bjaurios. 

Kaltinamas buvo jaunuolis, nesuvaldęs įtūžio ir smarkiai sumušęs 
motiną veržlėrakčiu. Jis kėlė grėsmę visuomenei, todėl jį reikėjo 


ilgam pasodinti į kalėjimą. 

Norėdamas laimėti bylą Hamondas turėjo įtikinti kaltinamojo 
antros eilės pusbrolį liudyti. Tačiau šis ne tik nenorėjo liudyti prieš 
giminaitį, bet ir bijojo jo keršto. Nors vyrukas ir pasižadėjo neišvykti 
iš miesto, vis tiek dingo. Žmonės kalbėjo, kad jis slapstąsis pas 
giminaičius Memfyje. Kadangi prokuratūros detektyvai tyrė kitas 
bylas, Hamondas pasamdė Loretą. Jis išdavė jai pinigų išlaidoms 
padengti ir išsiuntė į Memfį ieškoti pusbrolio. 

Deja, dingo ne tik liudytojas, bet ir pati Loreta. Vėliau Hamondas 
sužinojo, kad ji pragėrė pinigus. Teisėjas neužjautė Hamondo dėl 
sunkios padėties, nepatenkino prašymo atidėti bylą ir įsakė naudotis 
tuo, ką turėjo, — sumuštos motinos liudijimu. Bijodama žiauriojo 
sūnaus keršto, ji pakeitė parodymus ir pasakė, kad susižeidė kris- 
dama nuo priebučio. 

Prisiekusieji išteisino kaltinamąjį. Po trijų mėnesių tas pats jau- 
nuolis panašiai užpuolė kaimynus. Nukentėjusysis nemirė, bet jo 
smegenys buvo nepagydomai pakenktos. Šįkart nusikaltėlį apkaltino 
ir nuteisė keleriems metams už grotų. Bylos prokurorė buvo Stefi 
Mandel. Kelis mėnesius Hamondas neatleido Loretai, kad ši jį ap- 
vylė, tuo labiau kad niekas kitas jos nesamdė. Ji paliko Hamondą, 
kai jam labai jos reikėjo, ir privertė pralaimėti teisme. Bjauriausia 
tai, kad dėl jos kaltės žiauriai primušė žmogų ir pavertė psichiniu 
ligoniu visam likusiam gyvenimui. 

Būdama blaivi, Loreta But tobulai atlikdavo visas užduotis. Ji 
turėjo šuns instinktus ir nepaprastą sugebėjimą ištraukti informaciją. 
Atrodė, jog ji išsiugdžiusi šeštąjį pojūtį, patariantį jai, kur vykti ir ką 
apklausti. Jos pačios žmogiškos silpnybės atrodė tokios akivaizdžios, 
jog nuginkluodavo žmones ir priversdavo ja pasitikėti. Jie atsipa- 
laiduodavo ir mielai kalbėdavosi su ja. Be to, Loreta sugebėdavo 
atskirti, kokia informacija svarbi, o kokia ne. 

Nors Hamondas ir vertino Loretos talentą, pamatęs ją šįvakar 
ėmė abejoti, ar protinga į ją kreiptis. Tik patekęs į beviltišką padėtį 
žmogus prašytų, kad jam padėtų alkoholikė, kuri jau įrodė esanti 


nepatikima. 

Bet prisiminęs Aleksę Lad Hamondas pagalvojo, kad jis ir pa- 
kliuvęs į beviltišką padėtį. 

— Turiu tau darbo, Loreta. 

— Ar šiandien balandžio pirmoji? 

— Ne, bet tikriausiai aš visiškas kvailys, kad noriu tau patikėti 
tokį darbą. 

Jos veidą iškreipė emocijos. 

— Jau verčiau eik sau, Hamondai. Aš griebčiausi galimybės at- 
silyginti už praėjusį kartą, bet tu beprotis, jei vėl nori priklausyti 
nuo manęs. 

Jis nelinksmai nusišypsojo: 

— Aš ir anksčiau elgdavausi beprotiškai. 

Loretos akis užtvindė ašaros, bet ji atsikrenkštė ir kilstelėjo 
pečius: 

— Ką... ką tu turi galvoje? 

— Ar girdėjai apie Lutį Petidžoną? 

Jai atvėpo žandikaulis: 

— Nori mane samdyti dėl tokio svarbaus dalyko? 

— Netiesiogiai. — Jis pasimuistė ant kieto suolo. - Tai, ko aš 
noriu iš tavęs, nebus oficiali informacija apygardos prokuratūrai. 
Tai griežtai konfidencialu. Žinosim tik tu ir aš. Daugiau niekam 
negalima sakyti. Gerai? 

— Aš nevykėlė, Hamondai, ir tai parodžiau. Bet tu man visada pa- 
tikai, aš tavim žavėjausi. Tu vienas iš geriausių vaikinų ir aš visada 
didžiuodavausi, kad tu mano draugas. Tu maloniai elgdavaisi su 
manimi, kai kiti net nesikalbėdavo. Aš galiu tave nuvilti, tikriau- 
siai taip ir bus, bet tegul man nupjauna liežuvį, jei išplepėsiu tavo 
paslaptį. 

— Tikiu, - Hamondas įdėmiai pažvelgė jai į akis. — Ar tu labai 
girta? 

— Aš nemažai išgėriau, bet rytoj viską prisiminsiu. 

— Gerai, — jis nutilo ir giliai įkvėpė. — Noriu, kad tu sužinotum 
apie... Ar užrašyti? 


— Nori, kad tai atsigręžtų prieš tave? 

— Ne, - pamąstęs atsakė jis. 

— Tada nerašyk. Jei tai neapčiuopiama, tai ir neįrodoma. 

— Neįrodoma? Klausyk, Loreta, - tarė jis iškeldamas abi rankas. — 
Tai, ko aš iš tavęs noriu, slapta. Tai kertasi su etika, bet nėra nelegalu. 
Aš tik noriu, kad tu padėtum įtariamajam. 

Loreta palenkė galvą ir susidomėjusi pažvelgė į jį: 

— Gal aš girtesnė, negu maniau. Ar tu sakei... 

— Tu išgirdai gerai. 

— Nori, kad padėčiau Petidžono bylos įtariamajam? 

— Tam tikra prasme, taip. 

— Kodėl? 

— Tu nepakankamai girta, kad aš tau paaiškinčiau. 

Iš jos krūtinės išsiveržė juokas. 

— Gerai, — abejodama tarė Loreta. — Kas įtariamasis? Ar jis gyvena 
Čarlstone? 

— Daktarė Aleksė Lad. 

Loreta kelis kartus sumirksėjo ir įdėmiai jį nužvelgė: 

— Moteris? 

Hamondas apsimetė nepastebėjęs akivaizdaus klausimo, kurį 
rodė pakelti jos antakiai. 

— Ji dirba psichologe čia, Čarlstone. Sužinok apie ją viską, ką 
zali. Iš kur kilusi, kas tėvai, kur mokėsi ir taip toliau. O ypač, kas 
ją galėjo sieti su Petidžonu. 

— Ar panašu, kad ji buvo jo mergina? 

— Taip. 

— Maniau, kad Stefi Mandel bus Petidžono bylos prokurorė. 

— Kodėl taip manei? 

Loreta papasakojo mačiusi Stefi su Roriu Smilou ligoninėje tą 
vakarą, kai Petidžonas buvo nužudytas. 

— Nuėjau pasimatyti su Bju. Tiesą sakant, norėjau išmelžti iš jos 
pinigų. Toji pasipūtėlė Stefi ir paniurėlis Smilou įlėkė lyg reido da- 
lyviai. Tik nieko nepešė. Tas daktarėlis jų neįleido. Dideliam mano 
džiaugsmui, jie niekaip su juo nesusitarė. — Loreta nusijuokė, po to 


vėl surimtėjo ir pažvelgė į Hamondą. -— Ar vis dar su ja guli? 

Jis nepajėgė nuslėpti nustebimo, bet neklausė, iš kur Loreta žino 
apie jo slaptą ryšį su Stefi. Tai, kad ji žino, dar labiau įtikino, kokia 
ji profesionali. 

— Ne. 

Loreta nenuleido nuo jo akių, tarsi mėgindama įsitikinti, kad jis 
nemeluoja. 

— Gerai, nes nemėgstu blogai kalbėti apie moterį, kurią tu dul- 
kini. 

— Tau nepatinka Stefi? 

— Tiek, kiek nuodingos gyvatės. 

— Ji ne tokia bloga. 

— Ne, ji dar blogesnė. Ji angis. Įsižiūrėjo tave, vos tik atvykusi į 
Čarlstoną. Bet ne tik dėl to, kad įlįstų į tavo kelnes. Ji nori jomis 
mūvėti. 

— Jei nori pasakyti, kad mes esam kandidatai į tą pačią vietą, aš 
ir pats tą Žinau. 

— Bet ar nemanai, kad galbūt Stefi naudoja tavo pimpalą kaip 
svertą, nukreipiantį ją tiesiai į apygardos prokuroro kėdę? 

— Manai, kad ji mylėjosi su manim, siekdama tik karjeros? Šaunu! 
Ačiū, Loreta. Labai mane pagyrei. 

Loretos akys suapvalėjo. 

— Aš ir bijojau, kad tu apie tai nepagalvosi. Dažniausiai vyrai 
mano, kad jų pimpalai - lyg burtų lazdelė, kuria jie užkeri dėkingas 
moteris. Todėl jos ir naudojasi tuo kietu daikčiuku. 

Hamondas iš karto prisiminė gydytoją Aleksę Lad. Jei Loreta 
žinotų, koks patiklus jis buvo šeštadienį, ji tikrai jį primuštų. 

— Stefi Mandel dulkintųsi net su rotveileriu, jei už tai gautų tai, 
ko nori, — kalbėjo Loreta. 

— Būk jai atlaidesnė. Ji atkakliai siekia tikslo, bet ir įdeda labai 
daug pastangų. Jos tėvas buvo be galo valdingas ir viską matavo 
testosterono skaitikliu. Iš Stefi tikėjosi, kad ji virs, skalbs ir ap- 
tarnaus vyrus — iš pradžių brolius ir tėvą, vėliau vyrą. Jos šeimos 
nariai — pamaldūs graikų stačiatikiai, o Stefi ne tik nepamaldi, bet 


ir ateistė. Jos niekas nerėmė nei universitete, nei teisės akademijoje. 

Kai ji baigė geriausiai iš viso kurso, tėvas pasakė: „0 gal dabar 
baigsi kvailioti ir ištekėsi?“ 

— Ūi, liaukis, mano širdis srūva krauju, — sarkastiškai tarė 
Loreta. 

— Klausyk, žinau, kad kartais ji velniškai erzina, bet gčrosios jos 
būdo savybės nusveria blogąsias. Aš suaugęs žmogus ir suvokiu, 
ko Stefi siekia. 

— Ką gi, gerai, — neįtikinamai sumurmėjo Loreta. - Dar yra 
Smilou. — Ji siektelėjo stiklinės su viskiu, bet Hamondas ištiesė 
ranką ir atsargiai paėmė iš jos stiklinę. 

— Negi negalėčiau šito baigti? — graudžiai paklausė ji. — Gaila 
prarasti gerą viskį. 

— Nuo šios minutės tu dirbi. Sąlygos: du šimtai dolerių per dieną 
ir būti blaiviai. 

— Tu labai šykštus, prokurore Krosai. 

— Aš padengsiu visas tavo išlaidas, o baigusi darbą dar gausi 
didelę premiją. 

— Neturėjau galvoje atlyginimo. Jis labai geras, didesnis, negu 
aš nusipelniau, — ji perbraukė lūpas atgalia ranka. —- Mane jaudina 
tai, kad neleidi gerti. 

— Tokia mano sąlyga, Loreta. Jei išgersi bent vieną taurę ir aš tai 
sužinosiu, mūsų sandoris nutrūks. 

— Viskas aišku, — irzliai tarė ji. — Turiu tik priprasti. Man reikia 
pinigų Bju skolai grąžinti. Kitaip liepčiau susikišti savo sąlygas ten, 
kur neprasiskverbia saulės šviesa. 

Hamondas nusišypsojo, nes suvokė: šiurkštumu Loreta tik dangsto 
susijaudinimą, kad vėl gavo darbą. 

— Ką ketinai pasakyti apie Smilou? 

— Tas kalės vaikas, —- paniekinamai tarė ji. — Dėl jo mane išmetė. 
Jis davė man neįmanomą užduotį. Dikas Taisis nebūtų jos atlikęs 
per Smilou paskirtą laiką. Kai aš nespėjau, jis užsipuolė mane dėl 
girtuokliavimo, o savęs dėl idiotiško termino ne kiek nekaltino. Jis 
nuėjo pas viršininką ir pasakė, jog nepakanka mane nušalinti nuo 


šio tyrimo. Norėjo, kad mane išmestų iš darbo. Taškas. Vadino mane 

viso skyriaus gėda. Iš tiesų jis netgi grasino, kad išeis pats, jei manęs 
neišmes. Ką jiems beliko rinktis po tokio ultimatumo? Šiek tiek 
išgeriančią policininkę ar geriausią žmogžudysčių detektyvą? 

Hamondas galėjo ginčytis, kad viskas, ką Smilou teigė, buvo tiesa, 
kad Loreta gėrė ne „šiek tiek“, o kur kas daugiau ir kad Smilou tik 
privertė viršininkus padaryti tai, ką jie seniai privalėjo, bet nedrįso, 
bijodami kaltinimų dėl lyčių diskriminacijos ar panašių dalykų. Kad 
ir kaip nepasisekė Loretai, bet Smilou ultimatumas greičiausiai pa- 
dėjo išvengti didelės nelaimės. Kol Loretą atleido iš darbo, ji kelis 
mėnesius nuolat girtavo. Tokia neblaivi ginkluota policininkė, tirianti 
pasikėsinimus ir nusikaltimus žmonėms, net ir esant palankioms 
aplinkybėms kelia grėsmę kitiems. 

Tačiau Hamondas suprato, kad Loretai reikia išsilieti. 

— Smilou nelabai pakantus žmonių silpnybėms. 

— Jis pats jų turi. 

— Kokių? 

— Meilę seseriai ir neapykantą Lučiui Petidžonui. 

Prisiminęs tai, ką vakar jam pasakojo Deivė, Hamondas pa- 
klausė: 

— Ką apie tai žinai? 

— Tą patį, kaip ir visi. Margaretė Smilou nuolat sirgdavo. Smilou 
buvo vyresnysis brolis gynėjas. Kai sesuo pametė galvą dėl Lučio 
Petidžono, Roriui iš karto tai nepatiko. Galbūt pavydėjo, kad atsirado 
kitas gynėjas, o gal pamatė tikrąjį Petidžono veidą, kai kiti buvo akli. 
Nesvarbu, kodėl, bet Roris nepritarė jų vedyboms. 

— Kiek suprantu, jie kelis kartus buvo smarkiai susipykę? 

Loreta neigdama numykė: 

— Vieną vakarą mes su Roriu tyrėme žmogžudystę. Roris gavo 
pranešimą skubiai paskambinti seseriai. Margaretė isteriškai mal- 
davo iškart ateiti pas ją. Smilou taip susinervino, kad liepė mūsų 
grupei tirti nusikaltimo vietą, o aš jį nuvežiau pas seserį. Žinai, 
Hamondai, — toliau kalbėjo Loreta, - kai mes nuvažiavom, Mar- 
garetė buvo visiškai suniokojusi namus. Uraganas Hugo padarė 


mažiau žalos. Namie neliko nė vieno sveiko stiklinio daikto, visos 

pagalvės buvo suplėšytos, viskas nuo lentynų numėtyta ant žemės. 
Per visas tas duženas nebuvo įmanoma praeiti. Tikriausiai Margaretė 
sužinojo, kad Petidžonas turi meilužę. Kai mes atvykom, Margaretė 
stovėjo vonios kambaryje, laikydama skustuvą prie riešo. Smilou 
paskambino gydytojui, kuris maloniai sutiko ateiti. Jis suleido vaistų. 
Paskui Smilou papratė nuvežti pas Petidžoną. Na, trumpai tariant, 
Smilou įsiveržė ir rado tą paukštytę sėdinčią Lučiui ant veido. Jie 
pradėjo daužyti vienas kitą, kol aš juos išskyriau. Turėjau fiziškai 
sulaikyti Smilou, nes neveikė jokie žodžiai. Jis tikrai būtų užmušęs 
Petidžoną. Niekada nebuvau mačiusi tokio įsiutusio žmogaus. — Lo- 
reta prisimerkė, purvinu nagu pabarbeno į bjaurų stalo plastiką ir 
pridūrė: — Aš iki pat mirties nesiliausiu maniusi, kad Roris taip 
nekenčia manęs būtent dėl šio įvykio. Visi mano, kad jis labai ap- 
dairus, bejausmis, šaltas ir abejingas. Bet aš mačiau, kad jis toks pat 
žmogiškas, kaip ir visi kiti. Netgi žmogiškesnis už kitus. Jis prarado 
savitvardą, todėl ir neapkenčia manęs, nes aš jam tai primenu. 

Hamondas neabejojo, kad Loreta sako tiesą. Nors ji turėjo ydų, 
bet niekada nemelavo ir neišsigalvojo. 

— Kodėl man tai papasakojai? 

— Aš tik svarstau tam tikras galimybes. 

— Galimybes? Manai, kad Smilou nužudė Petidžoną? 

— Ne, tik noriu pasakyti, kad galėjo. Nežinau, ar tai realu, bet jis 
turėjo motyvą. Jis niekada neatleido Lučiui dėl Margaretės savižu- 
dybės. Ir tai nėra girtuoklės svaičiojimai. Tavo draugė Stefi taip pat 
apie tai pagalvojo. Girdėjau, kaip ji apie tai kalbėjo tą vakarą ligoni- 
nėje. Ji atsiminė, kaip Smilou troško pamatyti Petidžoną negyvą. 

— Ką sakė Smilou? 

— Jis neprisipažino, bet ir neneigė, — nusikvatojo Loreta. - Jis 
apsuko viską savaip ir suvertė kaltę jai. 

- Stefi? 

— Smilou iškėlė hipotezę, kad galbūt Petidžonas tiesė jai kelią į 
apygardos prokuroro vietą, kurią Meisonas atlaisvins išeidamas į 


pensiją. 

— Smilou tikriausiai buvo labai sunki naktis. Jei Lutis darė kam 
nors paslaugą, kodėl tas žmogus turėjo jį nužudyti? 

— Stefi panašiai ir atsakė. Tada pokalbis nutrūko. Be to, Smilou tik 
provokavo, nes Stefi teigė, kad tai Deivė nusikratė Petidžonu. 

— Taip, Stefi Deivę laikė pagrindine įtariamąja. Bet dabar atrado 
kitą auką. 

— Daktarę Lad? 

Hamondas linktelėjo ir ištiesė voką su pinigais. 

— Jei tu juos pragersi... 

— Nepragersiu, prisiekiu. 

— Sužinok, apie Aleksę Lad viską, ką gali. Ir pranešk man kaip 
įmanoma greičiau. 

— Tai skamba įžūlokai. 

— Aš to ir siekiu. 

Nekreipdama į jį dėmesio, Loreta paklausė: 

— Ar ji suimta? 

— Dar ne. 

— Bet manai, kad Smilou su kompanija negaiš laiko. 

— Nežinau. — Hamondas papasakojo Loretai, kas įvyko dieną, pra- 
dėdamas nuo Danielso pasakojimo ir baigdamas Aleksės teiginiu, 
kad ji nepažinojusi Petidžono. 

— Jie neranda jokio ryšio. Prokuroro nuomone, ši byla silpna. 

— O kitokiu požiūriu? 

— Nėra kitokio požiūrio. 

— Aha, — Loreta žvelgė į jį lyg netikėdama. — Na, tegul Dievas 
padeda tai daktarei Lad, jei ji nenužudė Petidžono. 

— Ar nenorėjai pasakyti, tegul Dievas padeda, jei ji nužudė? 

— Ne, pasakiau, kaip ir norėjau pasakyti. 

— Nesuprantu, — sutrikęs tarė Hamondas. 

— Jei daktarė Lad buvo įvykio vietoje ir nenužudė, ji galėjo kai 
ką matyti. 

— Matyti? Tai kodėl mums nepasakė? 

— Galbūt bijojo? 

— Ko galima bijoti labiau negu būti apkaltintai žmogžudyste? 


— Tikrojo žudiko, — atsakė Loreta. 

Alekse vairavo, viena akimi žvilgčiodama į užpakalinį veidrodėlį. 
Ji suprato, kad tai paranojos požymis, bet manė, kad tai neišven- 
giama, kai ją beveik visą dieną klausinėjo apie žmogžudystę. Kai 
kabinete buvo Hamondas Krosas, žinantis, kad ji meluoja. Žinoma, 
nutylėdamas tiesą, jis taip pat melavo. Bet kodėl? Iš smalsumo? Gal 
norėjo pažiūrėti, kiek toli ji nueis fantazuodama apie šeštadienio 
įvykius. Kurdama istoriją apie Hiltonhedą, ji tikrai manė, kad Ha- 
mondas išduos, jog ji meluoja. 

Jis tylėjo, todėl ji nusprendė, kad jis saugo savo reputaciją. Ne- 
norėjo, kad jo kolegė panelė Mandel ir tas baisusis detektyvas 
Smilou sužinotų apie jo praleistą naktį su vienintele jų įtariamąja 
Petidžono nužudymo byloje. Aišku, kad bent jau šiandien jis daug 
labiau norėjo išlaikyti paslaptį apie jų susitikimą negu pripažinti 
ją įtariamąja. 

Tačiau tai dar gali pasikeisti. Ji jautėsi visiškai nesaugi. Kol su- 
žinos, kaip Hamondas ketina elgtis, ji privalės kaip įmanydama 
stengtis išsisukti. Galbūt jai nepateiks kaltinimo, bet jei taip įvyktų, 
reikės būti pasiruošusiai. Aleksė pasiekė kelionės tikslą ir, išvengusi 


tarnautojų bei durininkų, pasistatė automobilį viešoje aikštelėje. 

Bobas prakuto. Kai jie dar anksčiau bendravo, jis apsistodavo 
nakvynės namuose, o dabar pasirinko viešbutį netoli centro. Ji ne- 
paskambino ir neįspėjo, kad atvyks. Nustebinusi jį įgis šiokį tokį 
pranašumą tame nemaloniame susitikime. 

Lifte Aleksė užsimerkė ir pasukiojo galvą. Ji mirtinai pavargusi 
ir įbauginta. Dabar labiausiai troško, kad galėtų atsukti laiką ir 
perrašyti tą dieną, kai Bobas Trimblas vėl pasirodė jos gyvenime. 
Ji labai norėtų ištrinti ir tą dieną, ir visas tolesnes. 

Tačiau tada turėtų ištrinti ir naktį, kurią praleido su Hamondu 
Krosu. 

Aleksė gyvenime patyrė nedaug laimės. Netgi vaikystėje. Ypač 
vaikystėje. Kalėdos būdavo kaip įprasta metų diena. Ji niekada 
nebuvo gavusi gimtadienio torto, Velykų dovanų. Niekada neturėjo 
kaukės Siaubų dieną. Tik vėlyvojoje paauglystėje sužinojo, kad švęsti 
zali ir paprasti žmonės, ne tik tie iš žurnalų ar kino filmų. 

Ankstyvosios jaunystės metais Aleksė stengėsi užsigydyti pra- 
eities žaizdas ir tapti kita asmenybe. Ji godžiai siurbė į save viską, 
ko anksčiau neturėjo. Universitete ji taip pasinėrė į studijas, kad 
neturėjo daug laiko susitikinėti su vaikinais. 

Pradėjusi verstis savo praktika, Aleksė visas jėgas skyrė darbui. 
Dirbdama savanore ir užsiiminėdama labdaringa veikla, ji susipa- 
žino su žymiais vyrais, su kai kuriais susidraugavo artimiau, bet 
romantiškų santykių ji nenorėjo. 

Aleksė labai džiaugėsi tuo, ką pasiekė ir kad sugeba padėti pa- 
lūžusiems žmonėms įveikti rūpesčius ir pajusti savo vertę. 

Anksčiau ji niekada nebuvo patyrusi tokios laimės ir svaiginančio 
kunkuliuojančio džiaugsmo, kaip tą naktį su Hamondu. Jis buvo 
visiškai svetimas žmogus ir Aleksė iki šiol nesuvokė jo viliojančio 
poveikio ar galimo pavojaus. Dabar ji svarstė, ar už laimę visada 
reikia taip brangiai mokėti. 

Kai lifto durys atsidarė, Aleksė išgirdo muziką ir nusprendė, kad 
ji tikriausiai sklinda iš Bobo kambario. Taip ir buvo. Aleksė priėjo 
prie durų, pasibeldė, luktelėjo ir vėl pasibeldė, šįkart garsiau. 


Muzika nutilo. 


AtiBi | 215 


— Kas čia? 

— Bobai, mums reikia pasikalbėti. 

Po kelių sekundžių durys atsivėrė. Bobas buvo nuogas, tik apsi- 
juosęs rankšluosčiu klubus. 

— Jei nori apkaltinti mane, tai, Dieve saugok, aš... 

— Nekalbėk nesąmonių. Mažiausiai noriu, kad policija sužinotų, 
J0g mes susiję. 

Bobas žvilgsniu perbėgo koridorių. Pagaliau patenkintas, kad ji 
atėjo viena, tarė: 

— Man labai malonu tai girdėti, Alekse. Jau buvau pamanęs, kad 
vėl mane apmovei. 

— Aš... 

Jos dėmesį atkreipė kažkoks sujudimas už jo nugaros. Iš pradžių 
pasirodė viena mergina, paskui kita. Bobas pažvelgė per petį, nusi- 
šypsojo merginoms ir prisitraukęs jas arčiau apkabino per liemenį. 
Jei jos buvo aštuoniolikos, tai nebuvo per daug. Viena mūvėjo tik 
odines apatines kelnaites, o kita buvo susisupusi į paklodę, kurią, 
Aleksės nuomone, nutraukė nuo lovos. 

— Alekse, čia... 

— Man visai nerūpi, —- pertraukė ji. - Mums reikia pasikalbėti. - Ji 
įsmeigė į jį nekantrų žvilgsnį. 

— Gerai, — atsiduso Bobas. — Bet tu žinai, kas yra sakoma apie 
darbą be jokių pramogų. 

Jis patapšnojo merginoms per užpakaliukus, stumtelėjo jas į 
kambarį ir paprašė kelias minutes palaukti. 

— Aš tik sutvarkysiu vieną reikaliuką ir vėl tęsim vakarėlį, gerai? 
O dabar eikit. 

Lydimas merginų zirzimo nepalikti jų vienų ilgai, Bobas išėjo į 
koridorių ir uždarė duris. 

— Tu prisiuostęs, ar ne? — paklausė Aleksė. 

— Ar neturiu tam teisės? Atėjęs pas tave šįryt, visai nesitikėjau 
prie durų rasti policiją. 

— Iš kur gavai narkotikų? 


— Pirkti nereikėjo. Moku pasirinkti draugus. 

— Aukas. 

Jis neįsižeidė, tik nusišaipė. 

— Tos mergaitės gerai apsirūpinusios. Kokybiškas produktas. Kodėl 
tau nepamėginus? — Jis ištiesė ranką ir spustelėjo jos petį. — Tu visa 
įsitempusi, Alekse. Ar nenorėtum atsipalaiduoti? 

Ji nukėlė jo ranką. 

— Kaip sau nori, - gūžtelėjo pečiais jis. — Kur pinigai? 

— Neturiu. 

Jo šypsena susiaurėjo: 

— Žaidi su manim, ar ne? 

— Juk matei policiją prie mano namų. Kaip aš galėjau išnešti 
pinigus? Atėjau įspėti, kad nesiartintum prie manęs. Nenoriu tavęs 
matyti. Nenoriu, kad pravažiuotum pro mano namus, nenoriu tavęs 
pažinti. 

— Užsičiaupk nors sekundę. Juk mes susitarėm, ar ne? - Jis pa- 
mosavo delnu. — Mes sudarėm sandėrį. 

— Sandėris nutrauktas. Aplinkybės pasikeitė. Mane klausinėjo 
apie Lučio Petidžono nužudymą. 

— Aš čia niekuo dėtas, Alekse. Negali kaltinti manęs, kad tau 
nepavyko. 

— Aš tau vakar sakiau... 

— Žinau, ką tu man sakei, bet tai nereiškia, kad aš tikiu. 

Beprasmiška su juo ginčytis. Jis nepatikėjo vakar, nepatikės ir 
dabar. Žinoma, jai tai nebuvo svarbu. Ji tik norėjo juo nusikratyti. 

— Kaip ir susitarėm, duosiu tau šimtą tūkstančių. 

— Šįvakar. 

Ji papurtė galvą: 

— Po kelių savaičių. Kai viskas išaiškės. Būčiau beprotė, jei duo- 
čiau tau pinigus dabar, kai policija šitaip mane stebi. 

Bobas susidėjo rankas ant klubų, pasilenkė į priekį, kad jo veidas 
būtų tiesiai priešais jos. 

— Juk įspėjau, kad būtum atsargi, ar ne? 

— Taip, tu įspėjai. 

— Tai kaip jie tave surado? 

Aleksė neketino stovėti šeimyninio viešbučio koridoriuje ir apta- 
rinėti apklausą policijoje su pusnuogiu vyriškiu. Be to, jam tikrai 
nerūpi, kaip policija ją susiejo su Petidžonu, jį domina tik vienas 
dalykas. 

— Tu gausi pinigus, —- pasakė ji. — Susisieksiu su tavimi, kai bus 
saugu susitikti. O iki tol laikykis nuo manęs atokiau. Jei ne - pats 
įkiši galvą į spąstus. 

Matyt, narkotikų poveikis jau sklaidėsi, nes Bobas ėmė darytis 
agresyvus. 

— Manai, kad aš kvailys, Alekse? Negi nuoširdžiai tiki, kad nu- 
sikratysi manimi tik todėl, kad tu to nori, Alekse? - Jis spragtelėjo 
pirštais jai prieš pat nosį. — Gerai pagalvok. Kol negausiu pinigų, 
aš būsiu tavo šešėlis. Tu man skolinga. 

— Bobai, — ramiai tarė ji, — bet jei aš atiduočiau tau, kiek tau pri- 
klauso, turėčiau tave nužudyti. 

— Grasini, Alekse? — šilkiniu balsu tarė jis. - Nemanau. — Staiga 
jis dūrė smiliumi jai į krūtinę taip stipriai, kad ji žengtelėjo atgal. — 
Tu nepajėgi man grasinti. Tu viena ir tikriausiai pralaimėsi. Atsimink 
tai. O dabar sakau tau paskutinį kartą: atnešk man pinigus. 

— Ar tu nesupranti, kad negaliu. Bent jau ne dabar. 

— Nė velnio! Išsisukdavai iš visokiausių padėčių, esi gana pro- 
tinga, kad sugalvotum, kaip tai padaryti, - jo akys susiaurėjo iki 
plyšelių. - Atnešk man pinigus, tik tada aš išnyksiu. 

Aleksę svilino neapykanta. 

— Ar tos merginos žino, kad pabudusios neras nei savo papuošalų, 
nei pinigų? 

— Mainais už tai jos gaus tai, ko trokšta. — Bobas mirktelėjo. — Ir 
dar daugiau. 

Aleksė pasišlykštėjusi nusigręžė ir nuėjo prie lifto: 

— Nesirodyk, kol pati tavęs nepakviesiu. 

Jis tyliai atsišaukė. 


— Būsiu tavo šešėlis, Alekse. Tik apsidairyk ir pamatysi mane. 

Hamondas uždegė lemputę prie lovos ir dryžuotas pastelines 
miegamojo sienas užliejo šilta šviesa. Jis apsidairė aplink. Lutis 
Petidžonas nusamdė gerą dizainerį Čarlstono „Plazos“ viešbučiui 
ir netaupė patogumų sąskaita. Bent jau mansardos apartamentuose. 
Kambarys buvo erdvus ir patogus. Už prancūziškos svetainės durų 
stovėjo šešiasdešimt penkių centimetrų įstrižainės televizorius, di- 
desnis negu standartinio viešbučio kambariuose, ir vaizdo leistuvas. 
Spintelėje buvo muzikinis centras ir televizoriaus nuotolinio valdymo 
pultelis. Daugiau nieko. 

Jis nuėjo į vonios kambarį. Atrodė, kad rankšluosčiai neliesti nuo 
tada, kai kambarinė juos padėjo ant dekoratyvinių grotelių. Mažame 
sidabriniame krepšelyje ant marmurinio tualetinio staliuko buvo su- 
dėti šampūno buteliukai ir kiti higienos reikmenys, adatos ir siūlai, 
audeklas batams blizginti, dušo kepuraitė. 

Hamondas išjungė šviesą ir grįžo į miegamąjį, žingsnių aidą 
slopino storas kilimas. Miegamajame, kaip ir svetainėje, buvo mini 
baras, kurį jau tikrino nusikaltimo tyrėjai. Tačiau Hamondas vis 
tiek apsivyniojo ranką nosine ir atidarė šaldytuvą. Jis greit apžvelgė 
turinį, patikrino gėrimų sąrašą ir nustatė, kad nieko netrūksta. Kai 
jis uždarė dureles, variklis spragtelėjo ir ėmė dūgzti. 

Hamondas apsidžiaugė išgirdęs šį garsą. Prabangiai įrengti 
apartamentai buvo virtę nusikaltimo vieta ir keista tyla slėgė iš 
visų pusių. 

Išėjęs iš baro „Poilsis paunksnėje“, Hamondas ketino grįžti namo 
ir baigti šį siaubingą pirmadienį. Tačiau kažkas jį patraukė čia. 
Priežasties ilgai ieškoti nereikėjo: paskutinis Loretos komentaras 
įsmigo jam į smegenis ir niekaip nedavė ramybės. 

Ar Aleksė buvo čia praėjusį šeštadienį? Ar matė ką nors, ko ne- 
norėjo atskleisti, nes tai keltų pavojų jos gyvybei? Šituo jis greičiau 
patikėtų negu tuo, kad ji žudikė. Tačiau nė viena iš šių galimybių 
nekėlė susižavėjimo. Vedamas pasąmonės balso, Hamondas atėjo 
čia. Jis vylėsi rasti kažką, į ką niekas neatkreipė dėmesio. Jis tikėjosi 


rasti tai, kas išteisintų Aleksę Lad ir išaiškintų ką nors daugiau. Jis 

nesąmoningai siekė apsaugoti moterį, kuri pasirodė esanti tik puiki, 
neskrupulinga melagė. 

Nebuvo lengva grįžti į šiuos apartamentus, kur praėjusį šeštadienį 
jis susitiko su Lučiu Petidžonu ir apsikeitė keliomis piktomis fra- 
zėmis. Hamondas nebuvo įėjęs į svetainę: jis vos peržengė slenkstį. 
Tik atidarė duris ir išrėžė, ko atėjęs. 

Lutis sėdėjo ant sofos, siurbčiojo viskį ir, atrodydamas tarsi ra- 
mybės įsikūnijimas, įspėjo Hamondą, kad jei jis pradėsiąs didelį 
teisminį tyrimą apie jį, turi pasiruošti būti ir savo tėvo prokuroras. 

— Žinoma, — šypsodamasis pridūrė Lutis, — yra būdų išvengti tų 
šlykštybių. Jei tu sutiksi su mano pasiūlymu, visi gaus tai, ko norėjo, 
ir laimingi išsiskirstys po namus. 

Jei Hamondas būtų sutikęs su Lučio pasiūlymu, būtų pardavęs 
sielą velniui. Neverta nė sakyti, kad Petidžonas audringai sureagavo 
į neigiamą jo atsakymą. 

Šių prisiminimų suerzintas, Hamondas žengė prie sieninės 
spintos — vienintelės vietos miegamajame, kurios nebuvo apžiūrėjęs. 
Už aukštų veidrodinių durų buvo tuščias seifas ir drabužių pakabai. 
Kabojo ir baltas frotinis chalatas su dirželiu, neatplėštoje celofano 
pakuotėje gulėjo derančios šlepetės. Atrodė, jog niekas neliesta. Jis 
užstūmė duris ir pamatė atspindį veidrodyje. 

— Ko nors ieškai? 

Hamondas staigiai atsigręžė. 

— Nemaniau, kad čia dar kas nors yra. 

— Akivaizdu, — atsakė Smilou. — Pašokai lyg pašautas. —- Metęs 
žvilgsnį į kraujo dėmę ant svetainės kilimo, jis pridūrė: — Atleisk, 
kad parinkau tokius žodžius. 

— Nagi, Rori, - sarkastiškai tarė Hamondas, norėdamas nuslėpti 
gėdą, kad jį užklupo bešnipinėjant. — Tu niekada nesistengi parinkti 
tinkamų žodžių. 

— Teisingai, nesistengiu. Ką, po velnių, tu čia veiki? 

— O kas tau darbo? — atšovė Hamondas tokiu pat piktu tonu. 


— Ant durų uždėta juosta, kad niekas čia nevaikščiotų. 

— Aš, kaip šios bylos prokuroras, privalau pamatyti nusikaltimo 
vietą. 

— Tačiau pagal protokolą privalėjai įspėti mano biurą ir kas nors 
turėjo tave lydėti. 

— Aš susipažinęs su protokolu. 

— Na ir? 

— Buvau mieste, — trumpai paaiškino Hamondas. Smilou teisus, bet 
jis nenorėjo pasiduoti: — Jau vėlu. Nemačiau reikalo kartu temptis 
policininką. Aš nieko neliečiau, - jis pamojavo nosine. — Nieko ne- 
emiau. Be to, maniau, kad jūs jau baigėt. 

— Mes baigėm. 

— Tai ką čia veiki? Ieškai įrodymų? O gal atnešei naujų ir iš- 
dėliojai? 

Vyrai nutvilkė vienas kitą neapykantos kupinais žvilgsniais. 
Smilou susivaldė pirmasis. 

— Atėjau apmąstyti kai kurių dalykų, kurie paaiškėjo po skro- 
dimo. 

— Kokių? - įveikęs save, susidomėjo Hamondas. 

Smilou grįžo į svetainę, Hamondas nusekė iš paskos. 

Detektyvas atsistojo šalia kraujo dėmės ant grindų. 

— Žaizdos. Kulkų trajektoriją sunku nustatyti dėl pakenktų au- 
dinių, bet Madisonas spėja, kad pistoleto vamzdis buvo nukreiptas 
1š viršaus 30-60 centimetrų atstumu. 

— Žudikas negalėjo prašauti. 

— Pasistengė neprašauti. 

— Tačiau žudikas atėjo nežinodamas, kad Lutį ištiko insultas. 

— Jis atėjo tam, kad jį nužudytų. 

— Iš arti. 

— Tai rodo, kad Petidžonas pažinojo žudiką. 

Jie žvelgė į bjaurią tamsią dėmę ant kilimo. 

— Kai kas man nedavė ramybės, — tarė Hamondas. — Dabar suvo- 
kiau: triukšmas. Kaip galima nušauti žmogų 38-o kalibro pistoletu 


niekam negirdint? 

— Kambariuose buvo tik keli gyventojai. Viešbučio tarnautojai 
turėjo pasirodyti tik po šeštos valandos. Šiame koridoriuje kam- 
barinės dar nesitvarkė. Šovusysis galėjo panaudoti duslintuvą ar 
netgi begarsius šovinius. Bet Madisonas nerado jokių tai rodančių 
dalelių ant žaizdos ar aplink ją. Manau, kad Petidžonas netuščiai 
gyrėsi, kad jo sienos nepraleidžia garso, tik negalėjo pasigirti vaizdo 
kameromis. 

— Man kilo dar viena mintis. —- Smilou pažvelgė į Hamondą ir 
mostelėdamas paragino kalbėti toliau. — Žudikas gerai pažinojo ne 
tik Petidžoną. Jis daug žinojo ir apie viešbutį. Tarsi kaip apsėstas 
būtų tyrinėjęs visą Lučio veiklą. - Hamondas įdėmiai pažvelgė į 
šaltas Smilou akis. — Ar supranti, ką aš noriu pasakyti? 

Smilou išlaikė nenukreipęs akių kokias dešimt sekundžių, tačiau 
nesileido provokuojamas, tik linktelėjo į durų pusę: 


— Po tavęs, prokurore. 


ANTRADIENIS 


10 SKYRIUS 


Lutis Petidžonas po mirrties norėjo būti kremuotas. Kai tik dak- 
taras Džonas Madisonas pirmadienį po pietų atidavė kūną, jį nu- 
vežė į laidojimo namus. Našlė jau buvo sutvarkiusi visus reikiamus 
dokumentus. Ji atsisakė pažiūrėti į lavoną prieš išvežant į krema- 
toriumą. Atminimo pamaldos buvo paskirtos antradienio rytą. Kai 
kuriems žmonėms tai atrodė nederamai greitai, ypač atsižvelgiant į 
Petidžono mirties aplinkybes. Tačiau kadangi našlė niekada nepaisė 
įprastų elgesio normų, niekas nesistebėjo, kad ji pažeidė deramo 
laiko ritualą. 

Rytas išaušo drėgnas ir karštas. Dešimtą valandą Šv. Pilypo vys- 
kupijos bažnyčia buvo sausakimša. Čia atvyko ir žymių, ir nežymių 
žmonių, tarp jų ir Jungtinių Valstijų senatorius iš Pietų Karolinos 
bei Bjuforte gyvenanti kino žvaigždė. Kai kurie ceremonijos dalyviai 
niekada nebuvo matę Petidžono, bet manė esą gana svarbūs, kad 
dalyvautų žinomo žmogaus laidotuvėse. Beveik visi atvykusieji ne- 
kentė Petidžono, kai jis dar buvo gyvas, vis dėlto jie atėjo į bažnyčią 
ir liūdnai lingavo galvas, apgailestaudami dėl jo tragiškos ankstyvos 


mirties. Atneštos gėlės vos tilpo ant altoriaus. 

Lygiai dešimtą valandą našlę atlydėjo prie centrinio klaupto. Ji 
nuo galvos iki kojų vilkėjo juodais drabužiais, vienintelis papuošalas 
buvo perlų vėrinys. Ji buvo susisegusi plaukus ir užsidėjusi veidą 
dengiančią plačiakraštę šiaudinę skrybėlę. Per visas pamaldas ji 
nenusiėmė tamsių akinių. 

— Ar ji slepia akis dėl to, kad jos paburkusios nuo ašarų? O gal 
kaip tik, kad nepaburkusios? 

Stefi Mandel sėdėjo šalia Smilou. Jos klausimas privertė jį susi- 
raukti. Smilou buvo nulenkęs galvą ir atrodė, kad įdėmiai klausosi 
įžanginės maldos. 

— Atsiprašau, — sukuždėjo Stefi, — nežinojau, kad tu toks reli- 
gingas. 

Stefi pagarbiai tylėjo per visas pamaldas, nors neišpažino jokios 
religijos. Ji domėjosi pomirtiniu gyvenimu daug mažiau negu šiuo. 
Stefi siekė įgyvendinti savo tikslus žemėje. Dangiškosios karūnos 
žvaigždės nebuvo jos troškimų viršūnė. Todėl per skaitinius iš evan- 
momentus ir galvojo, kaip jais pasinaudoti. 

Byla paskirta Hamondui, tačiau Stefi, o ne jis vakar vakare pa- 
skambino prokurorui Meisonui. Ji atsiprašė sutrukdžiusi vakarienę, 
bet kai papasakojo, kaip Aleksė melavo, kur buvusi šeštadienio 
vakarą, Meisonas padėkojo už suteiktą informaciją. Stefi nudžiugo, 
užsidirbusi papildomų taškų. Ji žengė dar vieną žingsnį į priekį, 
patikindama šefą, kad Hamondas apie tai tikriausiai būtų pranešęs 
kada nors vėliau, kai būtų radęs laiko. Tuo Stefi siekė parodyti, jog 
Hamondui tai nebūtų buvę svarbu. 

Po amžinybę trukusių kunigo liaupsių mirusiajam, pamaldos 
baigėsi. Kai visi atsistojo, Stefi tarė: 

— Argi ne miela? — iš visų susirinkusiųjų pareikšti užuojautos 
Deivei Petidžon našlė išskyrė Hamondą — šiltai jį apkabino, o šis 
pabučiavo jai į skruostą. 

— Jie seni šeimos draugai, — paaiškino Smilou. 

— Ar labai geri draugai? 

— Kodėl klausi? 

— Atrodo, kad jis nenori laikyti jos įtariamąja. 

Jie stebėjo, kaip ponas Prestonas Krosas ir jo žmona taip pat 
apkabino Deivę. Stefi buvo sutikusi juos tik kartą golfo turnyre. 
Hamondas pristatė ją tėvams ne kaip draugę, o kaip bendradarbę. 
Stefi susižavėjo stipria, išsiskiriančia Prestono asmenybe. Hamondo 
motina Amelija Kros buvo visiška vyro priešingybė — neaukšta, miela 
pietietė, turbūt niekada gyvenime neišreiškusi savo nuomonės. 
Galbūt niekada jos ir neturėjo. 

— Matai? — pasakė Smilou. — Krosai Deivei pakeičia gimines, nes 
jų Čia nėra. 

— Suprantu. 

Jie užtruko kelias minutes, skverbdamiesi pro minią į lauką. 

— Kodėl tau nepatinka Deivė? — paklausė Smilou, kai jie ėjo auto- 
mobilio link. — Juk jau išbraukei ją iš įtariamųjų sąrašo. 

— Kas tau taip sakė? — Stefi atsidarė dureles ir įlipo į automo- 
bilį. 

Smilou sėdo prie vairo. 

— Maniau, kad pasirinkai įtariamąja Aleksę Lad. 

— Taip, bet neišbraukiu ir linksmosios našlės. Ar gali įjungti kon- 
dicionierių? — paprašė ji vėduodamasi veidą. — Ar paklausei Deivės 
dėl jos tarnaitės melo? 

— Vienas iš mano vyrų ją paklausė. Atrodo, kad jos buvo visiškai 
pamiršusios Saros Birč apsilankymą prekybos centre. 

— O, esu tikra, kad tai tiesa, - perdėtai nuoširdžiai pasakė Stefi. 

Jie pravažiavo kelis kvartalus ir Smilou nustebino Stefi pasaky- 
damas: 

— Radom žmogaus plauką. 

— Kambaryje? 

— Ant Petidžono švarko rankovės. — Jis pažvelgė į Stefi ir nusijuokė 
iš jos veido išraiškos. — Neapsidžiauk. Galėjo prikibti nuo baldų. 
Tas plaukas gali būti bet kurio apartamentuose gyvenusio žmogaus, 
kambarinės ar kito patarnautojo. Bet ko. 

— Bet jei tai bus Aleksės Lad plaukas... 

— Matau, kad vėl grįžai prie jos. 

— Jei tai jos plaukas... 

— Dar nežinom, ar jos. 

— Bet žinom, kad ji meluoja! — sušuko Stefi. 

— Tam gali būti tūkstančiai priežasčių. 

— Kalbi kaip Hamondas. 

— O ne profesionalus seklys. 

Stefi išklausė pasakojimą, kaip Smilou praėjusį vakarą užtiko 
Hamondą viešbučio kambaryje. 

— Ką jis ten veikė? 

— Apžiūrinėjo. 

— Ką? 

— Manau, kad viską. Matyt, norėjo parodyti, jog aš ko nors nepa- 
stebėjau. 

— O ką tu ten veikei? 

— Galbūt ko nors nepastebėjau, — lyg droviai prisipažino jis. 

— Testosteronas! — paniekinamai prunkštelėjo ji. — Štai kaip jis 
veikia kitais atžvilgiais protingą Homo sapiens. - Kirtusi šį smūgį, 
ji paaiškino: — Tik pažiūrėkim, pavyzdžiui, kaip jis keičia tavo nuo- 
monę apie Aleksę Lad. 

— Ką tuo nori pasakyti? 

— Jei Aleksė Lad nebūtų įžymi psichologė, turinti daugybę įvai- 
riausių raštų, jei nebūtų tokia išsilavinusi, patraukli, iškalbi, šal- 
takraujiška, o tik kokia nors vulgari mergiotė nutįsusiais plaukais ir 
tatuiruotomis krūtimis, ar tu taip pat nenorėtum labiau paspausti? 

— Net nesiteiksiu atsakyti. | 

— Tai kodėl elgiesi taip neryžtingai? 

— Todėl, kad negaliu suimti jos, remdamasis tik jos melu, kad ji 
vykusi į Hiltonhedo salą. Privalau rasti ką nors daugiau, Stefi, tu ir 
pati tai žinai. Pirmiausia turiu išsiaiškinti, ar ji iš viso buvo tame 
kambaryje. Man reikia svarių įrodymų. 

— Pavyzdžiui, ginklo. 

— Ieškau jo. 


Stefi stebėjo Smilou profilį ir lėtai šyptelėjo: 

— Klausyk, Smilou, kodėl apsimeti? Juk matau, kad jau kažką 
aptikai. 

— Tu sužinosi apie paskutinius tyrimus tada, kaip ir visi. 

— Ir kada tai bus? 

— Šiandien po pietų. Pakviečiau daktarę Lad atvykti tolesnės ap- 
klausos. Advokatas patarė jai atsisakyti, bet ji sutiko. 

— Nesuvokdama, kad žengia į gudriai paspęstus spąstus. — Pra- 
linksmėjusi Stefi pridūrė: —- Nekantrauju pamatyti jos veidą, kai tu 


tai ištrauksi. 


Ji, kaip 17 Hamondas, labai nustebo. 

Viskas buvo beprotiška. 

Hamondas, Stefi, Smilou ir Frenkas Perkinsas susirinko prie 
Smilou kabineto ir laukė Aleksės. Stefi pasiskundė palikusi bylą ant 
seržanto stalo registratūroje. Jausdamas klaustrofobiją, Hamondas 
pasisiūlė nueiti atnešti. 

Iš kriminalinių tyrimų skyriaus trečiajame aukšte jis nuėjo prie 
liftų. Durys atsivėrė. Lifto kabinoje buvo tik Aleksė, tikriausiai 
skubanti į Smilou kabinetą. Jie apstulbę pažvelgė vienas į kitą, pa- 
skui Hamondas žengė į vidų ir paspaudė pirmojo aukšto mygtuką. 
Durys užsivėrė, uždarydamas juos mažoje erdvėje. Hamondas už- 
uodė Aleksės kvepalus ir atkreipė dėmesį į viską — plaukus, veidą, 
figūrą, sutaršytos šukuosenos stilių, neryškų makiažą ir kostiumėlį, 
išryškinantį moterišką figūrą. Švarkelis buvo be rankovių, oda atrodė 
lygi 1r švelni. Aleksės oda tikrai lygi ir švelni — ir rankų, ir krūtų, 
ir kelių linkių. Visa. 

Aleksė irgi neišleido iš akių nė vieno Hamondo veido bruožo, 
kaip ir benzino kolonėlėje prieš jų bučinį. Jos seksualumą iš dalies 
ir sudarė tai, kad žvelgdama ji tiesiog persmelkdavo. Toks įdėmus 
žvilgsnis vertė Hamondą jaustis taip, lyg jo veidas būtų pats įdo- 
miausias pasaulyje. 

— Šeštadienio vakare... — prašneko jis. 

— Prašau, nieko neklausinėk. 


— Kodėl nepasakei, kur iš tikrųjų buvai? 


AtiBi | 229 


— Ar norėjai, kad pasakyčiau tiesą? 

— O kokia yra tiesa? Ar tas vyras tikrai matė tave prie Petidžono 
kambario? 

— Negaliu apie tai su tavim kalbėtis. 

— Velnio tu negali! 

Durys atsivėrė pirmame aukšte. Niekas nelaukė lifto. Hamondas 
išėjo lauk, ranka prilaikydamas duris. 

— Seržante, ar panelė Mandel nepaliko čia bylos? 

— Bylos? Aš nieko nemačiau, pone Krosai, — atsakė jis. — Jei 
rasiu, atsiųsiu. 

— Ačiū. 

Jis vėl įžengė į liftą ir paspaudė mygtuką į viršų. Durys užsi- 
vėrė. 

— Velnio tu negali! — šiurkščiai sukuždėjo jis. 

— Mes turim tik kelias sekundes. Ar tu nori kalbėtis apie tai? 

— Ne! Po velnių, ne! - Jis žengtelėjo prie jos ir švelniai tarė: — Aš 
noriu ant tavęs atsigulti. 

Aleksė prisidėjo delną prie gerklės: 

— Man trūksta oro. 

— Taip sakei, kai antrą kartą patyrei orgazmą. Ū gal trečią? 

— Liaukis, prašau, liaukis! 

— Ū šito tu nesakei nė karto per visą naktį. Tai kodėl mane 
sekei? 

— Dėl tos pačios priežasties, dėl kurios turėjau meluoti, kad buvau 
su tavimi. 

— Dėl Petidžono? Aš žinau, kad tu jo nenužudei, laikas neatitinka. 
Bet tu kažkaip susijusi. 

— Aš turėjau palikti tave tą rytą. O dabar mūsų neturi matyti 
drauge. 

— Jei tu niekaip su tuo nesusijusi, — kalbėjo jis, žengdamas dar 
arčiau, — tai kodėl nepasakei, kad praleidai naktį besimylėdama 
su manimi? 

Jos akyse blykstelėjo pyktis, lūpos prasivėrė, lyg ji būtų norėjusi 
atsikirsti, tačiau liftas sustojo ir durys atsidarė. Už jų laukė Stefi 


Mandel. 


230 | SANDRA BROWN 


— O! —- aiktelėjo ji, pamačiusi juos kartu. Ji pažvelgė į Aleksę, 
paskui į Hamondą. — Aš ėjau tavęs ieškoti. Radau ją. - Ji išsi- 
blaškiusi pakėlė ranką, parodydama bylą, kurios atnešti išsiuntė 
Hamondą. — Atsiprašau. 

— Nieko tokio. 

— Atsiprašau. — Aleksė žengė tarp jų, norėdama praeiti. 

— Ponas Perkinsas jau atvyko, daktare Lad, - pasakė Stefi. 

Aleksė oriai padėkojo ir nuėjo koridoriumi prie dvigubų durų. 

— Kur tu ją pakabinai? 

Stefi klausimas įsiutino Hamondą, bet jis stengėsi to neparo- 
dyti. 

— Ji laukė lifto apačioje, —- pamelavo jis. 

— Aišku. Manau, kad jau visi susirinko, todėl galėsim pradėti. 

— Užlaikyk juos kelias minutes, man reikia į tualetą. 

Hamondas užėjo į tualetą ir apsidžiaugė, kad ten nieko nėra. Jis 
pasilenkė prie kriauklės ir apsišlakstė veidą šaltu vandeniu, paskui 
delnais atsirėmė į vėsų fajansą ir nulenkė galvą, kad vanduo nuo 
veido nulašėtų į kriauklę. Jis kelis kartus giliai įkvėpė ir tyliai su- 
sikeikė. 

Hamondas paprašė tik kelių minučių, bet iš tiesų jam reikėjo 
daugiau laiko, kad susitvardytų. Tikriausiai kieta kaltės virvė visą 
laiką verš jam krūtinę ir neleis alsuoti. 

Ką daryti? Prieš savaitę jis nebuvo nieko girdėjęs apie tą moterį. 
O dabar Aleksė Lad buvo lyg verpetas, grasinantis jį įtraukti ir pa- 
skandinti. 

Hamondas nematė jokios išeities. Jis ne tik kad kartą nusižengė, 
bet ir toliau nesiliovė tai daręs. Jei pamatęs jos portretą būtų iš karto 
prisipažinęs, gal nebūtų taip įsipainiojęs. 

„Smilou, Stefi, jūs nepatikėsit! Šeštadienio naktį aš praleidau 
su ta moterimi. O jūs dabar norit pasakyti, kad prieš nusivesdama 
mane į lovą ji nužudė Lutį Petidžoną“. 

Jei būtų iš pradžių pripažinęs savo kaltę, gal būtų išvengęs audros. 


Kai jis vežėsi Aleksę į savo trobelę, dar nežinojo, kad ją apkaltins. 

Jis tapo gerai suplanuoto gundymo auka. Galbūt iš jo būtų pasi- 
juokę, kad mylėjosi su visiškai nepažįstama moterimi, galbūt jį būtų 
apkaltinę nediskretiškumu. Tėvas būtų išbaręs jį, kad taip kvailai 
pasielgė. Argi jis nemokė sūnaus niekada neturėti lytinių santykių 
su nepažįstamomis? Negi neįspėjo, kokių nelaimių gali jaunuoliui 
užtraukti velnio neštos moterys? 

Šis įvykis būtų užtraukęs gėdą Hamondui, jo šeimai ir proku- 
ratūrai. Apie jį būtų liežuvavę, laidę nešvankius juokelius, bet jis 
būtų išgyvenęs. 

Tačiau jis to nepadarė. Nepasakė žinąs, kas ta moteris, neišdavė 
Jos, kai ji melavo apie kelionę į Hiltonhedą. Tik stovėjo, blašky- 
damasis tarp pareigos ir aistros, ir aistra nugalėjo. Jis sąmoningai 
nuslėpė informaciją, kuri galėjo būti lemtinga žmogžudystės byloje. 
Jis taip pat nepasakė Meisonui Monro, kad šeštadienį po pietų buvo 
susitikęs su Petidžonu. Pagal bet kokią prokuroro etiką jo elgesys 
per pastarąsias dienas neatleistinas. 

Dar blogiau — net jeigu jam būtų suteikta galimybė apsigalvoti, 


jis tikriausiai ir vėl padarytų tą patį. 


Aleksė nepasitikėjo tuo mandagiu Smilou elgesiu, kai jis jai pa- 
traukė kėdę, pasiteiravo, ar jai patogu, ir pasiūlė atsigerti. 

— Pone Smilou, liaukitės elgtis taip, tarsi aš būčiau atėjusi man- 
dagaus vizito. Aš čia tik todėl, kad jūs mane iškvietėte ir aš jaučiu 
pilietinę pareigą paklusti. 

— Labai malonu. 

— Baikim tuos mandagumus ir imkimės reikalo, — pasakė Frenkas 
Perkinsas. 

— Puiku. — Smilou kaip ir vakar įsitaisė ant savo stalo kampo. Tai 
buvo apskaičiuotas ėjimas, nes vertė Aleksę žiūrėti tiesiai į jį. 

Kai už nugaros atsidarė durys, ji suprato, kad įėjo Hamondas. Jo 
gyvybingumas savotiškai virpindavo orą aplinkui. Aleksė dar nebuvo 
visiškai atsigavusi po susidūrimo su juo. Akimirka lifte buvo trumpa, 


bet poveikis labai didelis. Jos reakcija buvo fizinė ir greičiausiai 

pastebima, nes kai ji atsisėdo šalia Frenko Perkinso, šis pastebėjo 
jos išraudusius skruostus ir paklausė, ar ji gerai jaučiasi. Aleksė 
pasakė, kad tai dėl kaitros, bet oras nebūtų privertęs parausti labiau 
negu virpulys erogeninėse kūno zonose. 

Šie seksualiniai ir emociniai prasiveržimai susipynė su kalte, kurią 
ji jautė dėl to, kad Hamondas pateko į tokią padėtį. Ji sąmoningai 
Jį sukompromitavo. 

Iš pradžių ji viską suvertė savo sąžinei. Tačiau tik iš pradžių. Vėliau 
nugalėjo fiziologija. Ir Aleksė pajuto jos poveikį, kai Hamondas įėjo 
į kabinetą. Ji nugalėjo norą atsigręžti, bijodama, kad Stefi Mandel 
gali ką nors įtarti. Prokurorė labai susidomėjo, pamačiusi juos kartu 
lifte. Aleksė stengėsi atrodyti rami, tačiau eidama koridoriumi jautė, 
kaip Stefi žvilgsnis tarsi karšta geležis svilina jai tarpumentį. Jei kas 
nors ir galėjo pajusti signalus, kuriuos ji ir Hamondas skleidė, tai 
tik Stefi Mandel. Ne vien todėl, kad ji atsitiktinai pamatė juos kartu, 
bet ir todėl, kad moterys labiau už vyrus jaučia meilės ženklus. 

Aleksė atsikratė savo minčių, kai Smilou įjungė diktofoną, pasakė 
datą, laiką ir dalyvaujančiųjų pavardes. 

Paskui jis padavė Aleksei laminuotą laikraščio iškarpą. 

— Norėčiau, kad perskaitytumėte tai, daktare Lad. 

Jos akys smalsiai pažvelgė į trumpą antraštę. Tačiau skaityti 
nebereikėjo — ir taip suvokė padariusi lemtingą klaidą, kuri jai 
brangiai kainuos. 

— Perskaitykit garsiai, — pasiūlė Smilou. — Norėčiau, kad ponas 
Perkinsas taip pat išgirstų. 

Suprasdama, kad detektyvas siekia ją pažeminti, Aleksė ramiu, 
bejausmiu balsu perskaitė straipsnį apie Harbortauno, esančio Hil- 
tonhedo saloje, evakuaciją būtent tuo metu, kai ji esą vaikščiojusi 
po atrakcionus. Kai ji baigė skaityti, stojo slogi, ilga tyla. Pagaliau 
Perkinsas labai ramiai paprašė parodyti jam straipsnį. Aleksė padavė 
jam iškarpą, bet nenuleido akių nuo Smilou, atsisakydama pasiduoti 
jo kaltinančiam žvilgsniui. 


— Taigi? 

— Taigi kas, detektyve? 

— Jūs mums pamelavote, ar ne, daktare? 

— Tu neprivalai atsakyti, - įspėjo Perkinsas. 

— Kur jūs buvot šeštadienį po pietų ir vakare? 

— Neatsakyk, Alekse, — vėl liepė advokatas. 

— Bet aš norėčiau, Frenkai. 

— Aš labai patarčiau tau patylėti. 

— Nieko blogo, jei atsakysiu, — nekreipdama dėmesio į jo pata- 
rimą, pasakė ji. — Aš planavau važiuoti į Hiltonhedą, bet paskutinę 
minutę apsigalvojau. 

— Kodėl? 

— Šiaip. Buvau mugėje prie Bjuforto. 

— Mugėje? 

— Taip, šventėje. Tą lengvai galima patikrinti, pone Smilou. Esu 
tikra, kad buvo skelbimai. Tai buvo didelis renginys. Štai ten aš ir 
nuvažiavau iš Čarlstono. 

— Ar kas nors gali tai patvirtinti? 

— Abejoju. Ten buvo šimtai žmonių. Nemanau, kad kas nors mane 
prisimintų. 

— Kaip ir ta ledų pardavėja Hiltonhede. 

Atrodo, kad Smilou, kaip ir Aleksei, nepatiko Stefi Mandel pa- 
staba. Jie abu piktai pažvelgė į ją. Paskui Smilou vėl paklausė: 

— Jei matėte skelbimus apie mugę, ar negalėjote sukurti šios 
istorijos? 

— Tikriausiai galėjau, bet nesukūriau. 

— O kodėl turėtume jumis patikėti, jei jau kartą sugavome jus 
meluojant? 

— Nesvarbu, kur aš buvau. Aš sakiau jums, kad netgi nepažinojau 
Lučio Petidžono. Aš nieko nežinau apie šią žmogžudystę. 

— Ji netgi nežinojo, kaip jis mirė, - įsiterpė Frenkas Perkinsas. 

— Taip, mes visi prisimename, kaip jūsų klientė apstulbo suži- 
nojusi, kad Petidžonas nušautas. — Sardoniškas Smilou žvilgsnis 


degino Aleksę, bet ji tvardėsi. 

— Aš išvažiavau iš Čarlstono, ketindama vykti į Hiltonhedą. Pri- 
važiavusi mugę, staiga nusprendžiau sustoti. 

— Jei tai toks nekaltas apsilankymas, kodėl melavot? 

Iš pradžių saugodama save. O veliau — Hamondą Krosą. 

Jei jie norėjo tiesos — ji tokia. Bet Hamondas Krosas labiau pri- 
valėjo sakyti tiesą negu ji, o jis tylėjo. Vakar, po susitikimo su Bobu, 
Aleksė ilgai mąstė apie savo padėtį. 

Po kankinančių svarstymų ji padarė išvadą, kad viskas bus gerai, 
Jei ji sugebės laikytis toliau nuo Bobo. Tada niekas neras ryšio tarp 
jos ir Petidžono. Kol Hamondas tikės, kad ji nekalta, ji išlaikys 
paslaptį apie tai, kur praleido šeštadienio naktį, nes jis manys, jog 
tai nesvarbu. 

Bet jei jis įsitikins, kad ji kalta, tai jo, kaip prokuroro, pareiga 
bus... 

Ji neleido sau galvoti apie tai. Dabar reikia bendradarbiauti su 
Smilou, kol, kaip ji tikėjosi, jis nuspręs, jog ji nesusijusi su žmog- 
žudžiu, ir nukreips tyrimą kitur. 

— Kvaila buvo meluoti, pone Smilou, — pasakė ji. - Man pasirodė, 
kad kelionė į Hiltonhedą atrodys įtikinamesnė už mugę. 

— O kodėl jums atrodė, kad mus reikia įtikinėti? 

Frenkas Perkinsas kilstelėjo ranką, bet Aleksė pasakė: 

— Todėl, kad aš neįpratusi, kai mane klausinėja policija. Aš ner- 
vinausi. 

— Atleiskit, daktare Lad, - ironiškai tarė Smilou, — bet jūs mažiau- 
siai nervinga asmenybė iš visų, kuriuos man teko apklausti. Mes visi 
tai aptarėme — panelė Mandel, ponas Krosas ir aš, — visi sutikome, 
kad kaip įtariamoji žmogžudyste jūs nuostabiai valdotės. 

Nesuvokdama, ar tai komplimentas, ar įžeidimas, Aleksė nutylėjo. 
Ji nejaukiai jautėsi, išgirdusi, kad jie ją aptarinėjo. Įdomu, kaip ją 
įvertino Hamondas. Ji tikrai pateikė jam pakankamai medžiagos 
diskusijai. 

„Ar žinai, kad tu apsimetėlė?“ 

„Nesupratau?“ — vaidindama įsižeidusią, ji abiem rankom sugriebė 


Hamondo plaukus ir pamėgino pakelti jo galvą. Bet jis nepasidavė. 

„Aš sutikau moterį, kuri labai rami, šalta ir susikaupusi, — šeriai 
ant jo smakro lengvai badė jai pilvą. — Taip aš maniau, kai apgyniau 
tave nuo jūreivių: štai kokia kieta paukštytė“. 

Ji nusijuoke: 

„Nežinau, kas blogiau — apsimetele ar paukštytė“. 

„Bet lovoje, — toliau kalbejo jis, nesuglumintas nei pokalbio, nei 
savo ketinimo, - tu elgiesi nelabai santūriai“. 

„Sunku...“ 

„Žinoma, - suvaitojo jis, — bet santūrumas gali palaukti“. 

„likti santūriai, kai...“ 

„Kai?“ 

„Kai...“ — jo liežuvis palietė jos kūną ir visas santūrumas dingo. 

— Ar viena buvote mugėje? 

— Ką? — vieną siaubingą akimirką ji išsigando, kad prisimindama 
patirtą orgazmą ji garsiai aiktelėjo. Ir dar baisiau — ji netyčia atsi- 
gręžė į Hamondą. Jo akys liepsnojo, lyg jis būtų sekęs jos mintis. 
Ryški gyslelė pulsavo jo smilkinyje. Aleksė vėl pasuko galvą į 
Smilou, kuris pakartojo klausimą: 

— Ar viena buvote mugėje? 

— Taip, viena. 

— Visą vakarą? 

Sunku meluoti, kai Rorio Smilou žvilgsnis toks skvarbus. 

— Taip. 

— Nesutikot draugų ar pažįstamų? 

— Kaip jau sakiau, pone Smilou, aš buvau viena. 

Jis patylėjo ir vėl paklausė: 

— Kada jūs išvykot? Viena? 

— Kai pradėjo uždarinėti atrakcionus. Neatsimenu tikslaus 
laiko. 

— Kur važiavot paskui? 

— Nesvarbu, - įsiterpė Frenkas Perkinsas. — Visi šie klausimai 
nesusiję su byla ir nereikalingi. Jie neturi jokio pagrindo, todėl 


nesvarbu, kur Aleksė buvo ir ar viena. Ji ne daugiau nei tu privalo 

atsakyti, kur praleido šeštadienį, nes tu nepajėgi įrodyti, kad ji buvo 
Petidžono kambaryje. Ji sakė, kad netgi nepažįsta jo. Tikrai siau- 
binga, kad nepriekaištingos reputacijos moterį, užimančią aukštą 
padėtį visuomenėje, iškviečia į tokią apklausą. Kažkoks tipas iš 
Meikono teigia matęs ją tuo metu, kai jo žarnų turinys veržėsi laukan. 
Ar tu jį tikrai laikai patikimu liudytoju, Smilou? Jei taip, tai suma- 
žinai savo griežtus kriminalinio tyrimo standartus. Bet kuriuo atveju 
tu pastatei mano klientę į nepatogią padėtį. - Advokatas mostelėjo 
Aleksei, kad pakiltų iš vietos. 

— Puiki kalba, Frenkai, bet mes dar nebaigėme. Mano detektyvai 
išaiškino dar vieną daktarės Lad melą apie žmogžudystės ginklą. 

Frenkas Perkinsas, susierzinęs, bet budrus, vėl atsisėdo. 

— Žiūrėk tik, kad tas įrodymas būtų svarus. 

— Pakankamai, — Smilou vėl atsigręžė į Aleksę. — Daktare Lad, 
vakar sakėt, kad neturit pistoleto. 

— Neturiu. 

Smilou ištraukė iš aplanko registracijos pažymą, kurią Aleksė 
atpažino. Apžiūrėjusi ją, ji perdavė Frenkui Perkinsui. 

— Pirkau pistoletą apsaugai. Kaip matot pagal datą, tai buvo labai 
seniai. Aš jo nebeturiu. 

— Kas jam atsitiko? 

— Alekse? — Frenkas Perkinsas palinko į priekį ir klausiamai pa- 
žvelgė į ją. 

— Viskas gerai, — patikino ji. — Išskyrus kelias pradines pamokas, 
aš juo niekada nešaudžiau. Laikiau dėkle savo automobilyje, po 
vairuotojo sėdyne, ir retai prisimindavau. Keisdama automobilį į 
naujesnį modelį apie pistoletą visai užmiršau. Ir tik praėjus ke- 
lioms savaitėms prisiminiau, kad palikau revolverį po sėdyne. Aš 
paskambinau į firmą ir papasakojau jos vadovui, kas atsitiko. Jis 
sakė paklausinėsiąs, bet niekas nieko nežinojo. Pamaniau, kad kas 
nors valydamas automobilį, galbūt net naujasis savininkas, rado 
pistoletą ir pasiliko. 


— Tokiu pistoletu nušautas Lutis Petidžonas. 

— 38-0 kalibro. Tai ne kolekcinis ginklas, pone Smilou. 

Jis šaltai nusišypsojo — tai buvo jam būdinga. 

— Sutinku, — Smilou patrynė kaktą, lyg būtų susirūpinęs. — Bet štai 
mes gavom įrodymų, kad jūs turit pistoletą, o jūs pateikiat niekuo 
nepatvirtintą istoriją, kaip jį pametėt. Jus matė nusikaltimo vietoje 
beveik tuo metu, kai buvo nužudytas Petidžonas. Sugavom jus me- 
luojant apie tai, kur buvot šeštadienio vakare. Jūs nepateikėt jokio 
alibi. — Jis kilstelėjo pečius. — Pažiūrėkit į viską iš mano pusės. Visi 
šie atsitiktiniai elementai veda prie vieno. 

— Ir prie ko gi? 

— Kad jūs mūsų ieškoma žudikė. 

Aleksė išsižiojo norėdama protestuoti, tačiau nepajėgė ištarti nė 
žodžio. Už ją prašneko Frenkas Perkinsas. 

— Ar tu jau pasiruošęs ją suimti, Smilou? 

Jis įdėmiai nužvelgė Aleksę ir atsakė: 

— Ne, dar ne. 

— Tada mes eisime. — Šįkart advokatas išėjo iš kabineto ne dėl 
ginčo. 

Žinoma, Aleksė būtų priešinusis, tačiau ji buvo išsigandusi, nors 
ir stengėsi to neparodyti. Svarbus dalykas jos darbe buvo sekti pa- 
cientų išraiškas, aiškinti jų kūno kalbą ir atspėti, ką jie galvoja. O 
tai dažnai nesutapdavo su žodžiais. Jų stovėsena, sėdėsena, jude- 
siai dažnai prieštaraudavo žodžiams. Maža to — sakinių struktūra ir 
jungtys dažnai atskleisdavo daugiau negu žodžiai. 

Dabar ji pritaikė savo žinias, mėgindama perprasti Smilou. Jo 
veidas atrodė lyg iškaltas iš marmuro. Jis be jokios diplomatijos 
pažvelgė jai tiesiai į akis ir apkaltino žmogžudyste. Tik visiškai 
įsitikinęs savo teisumu žmogus gali būti toks ryžtingas ir be- 
Jausmis. 

Stefi Mandel, rodės, tuoj pašoks ir džiaugsmingai suplos delnais. 
Remdamasi savo patirtimi perprasti žmones, Aleksė galėjo teigti, 
kad policija mano, jog padėtis jiems labai palanki. Tačiau jai buvo 
daug svarbesnė Hamondo Kroso reakcija. Apimta baimės ir vilties 


ji atsigręžė į duris ir pažvelgė į jį. 

Hamondas stovėjo vienu petimi atsirėmęs į sieną, rankas susi- 
kryžiavęs ant krūtinės. Jo antakiai buvo nuleisti ir beveik suraukti. 
Neprofesionalui jis galėjo pasirodyti atsipalaidavęs, nesusikaupęs. 
Tačiau Aleksė įžvelgė kunkuliuojančias emocijas, kurios grasino iš- 
siveržti. Jį išdavė nuleistos akys ir sukąsti žandikauliai. Sukryžiuotos 
rankos ir kulkšnys nerodė nerūpestingos pozos. Priešingai — jis 


stengėsi susivaldyti. 


20 SKYRIUS 


Jis buvo tikra filmų režisierių svajonė moksliuko vaidmeniui. 
Pirmiausia dėl pavardės — Harvis Naklas*. Tokia pavardė prašyte 
prašėsi pajuokos: „Kvaileli, ką šiandien valgei pietų? Sumuštinį su 
kiaulės koja? Tai bent kiaulės koja! Iškepkim kiaulės koją!“ 

Klasės draugai, veliau bendradarbiai nuolat negailestingai iš jo 
šaipėsi. Be to, Harvio Naklo išvaizda atitiko pavardę. Jis dėvėjo 
akinius storais stiklais. Buvo išblyškęs, liesas, sirgo lėtine sloga, 
kasdien ryšėjo varlytę. Kai orai Čarlstone atvėsdavo, jis vilkėdavo 
megztinius su trikampe iškirpte, o ant viršaus — tvido švarką. Vasarą 
juos pakeisdavo marškiniais trumpomis rankovėmis ir dryžuotais 
kostiumais. Vienintelė jo teigiama savybė, kuri ironiškai taip pat 
atitiko stereotipą, buvo ta, kad jis genialiai dirbo kompiuteriu. Tie 
patys municipaliteto valdininkai, kurie iš jo nuolat tyčiodavosi, atsi- 
durdavo jo malonėje, kai sugesdavo kompiuteriai. Tada pasigirsdavo 


žinoma frazė: „„Skambink Naklui, tegul ateina“. 


* Populiaraus amerikiečių filmo „„Nerds“, lietuviško varianto „„Moksliukai“, herojus. 


Knuckle — „kiaulės koja“: Knucklehead — žioplelis, kvailelis (vert. past.). 

Antradienio vakare jis įėjo į barą „Poilsis paunksnėje“, kraty- 
damas šlapią skėtį ir markstydamasis nuo tabako dūmų. 

Jį stebėjusi Loreta But pajuto gailestį. Harvis buvo nemalonus 
neūžauga ir, aišku, netiko „Poilsio paunksnėje“ aplinkai. Jis truputį 
atsipalaidavo tik pamatęs, kaip ji eina artyn. 

— Maniau, kad blogai užsirašiau adresą. Kokia baisi vieta. Netgi 
pavadinimas primena kapines. 

— Ačiū, kad atėjai, Harvi. Malonu tave matyti. - Suprasdama, 
kad jis ruošiasi sprukti, Loreta sugriebė jį už rankos ir įsitraukė į 
nišą. — Sveikas atvykęs į mano biurą. 

Jis suglumęs pakišo po stalu šlapią skėtį, timptelėjo švarko at- 
lapus, pasitaisė akinius ant ilgos plonos nosies. Kai akys priprato 
prie šviesos, Harvis geriau įsižiūrėjo į kitus lankytojus ir nusi- 
purtė. 

— Ar nebijai čia ateiti viena? Atrodo, kad šie klientai — visuomenės 
atmatos. 

— Harvi, aš taip pat Kliente. 

Priblokštas jis išspaudė atsiprašymą. 

Loreta nusijuokė. 

— Aš neįsižeidžiau. Atsipalaiduok. Tau reikia išgerti. — Ji mostelėjo 
barmenui. 

Harvis susidėjo ant stalo dailias rankutes. 

— Būtų gerai. Ačiū. Tik nedaug, negaliu užsibūti. Aš alergiškas 
antrarūšių rūkalų dūmams. 

Loreta užsakė jam viskio su ledu, o sau sodos vandens. Pastebėjusi 
Harvio nuostabą, ji paaiškino: 

— Aš negeriu. 

— Tikrai? O aš girdėjau... Aš girdėjau priešingai. 

— Neseniai mečiau. 

— Tuo geriau tau. 

— Ne taip ir gerai, Harvi. Mane tai knisa. Nekenčiu! 

Jos nuoširdumas privertė jį nusijuokti. 

— Tu niekada neprašauni, Loreta, ir visai nepasikeitei. Pasiilgau 


tavęs. O tu ar nepasiilgai policijos departamento? 

— Kartais. Tik ne žmonių. Darbo. To tikrai ilgiuosi. 

— Ar dar vis atlieki privačius tyrimus? 

— Taip, aš laisvai samdoma, - ji padvejojo. — Todėl ir norėjau su- 
sitikti su tavimi. 

— Taip ir žinojau, — suvaitojo jis. — Sakiau sau, Harvi, dar pasi- 
gailėsi sutikęs ateiti. 

— Bet smalsumas nugalėjo, ar ne? - įgėlė Loreta. —- Smalsumas ir 
prisiminimai apie mano sąmojį. 

— Loreta, maldauju, tik neprašyk paslaugos. 

— Harvi, tik jau nebūk toks veidmainis. 

Oficialiai Harvis dirbo apskrityje, tačiau jo kompiuteris buvo 
sujungtas su miesto ir valstijos duomenų bazėmis. Jam buvo priei- 
nama tiek daug informacijos, kad į jį nuolat kreipdavosi žmonės ir 
siūlydavo didelį užmokestį už tai, kad jis sužinotų jų bendradarbių 
atlyginimus ar panašius dalykus. Tačiau Harvis atsisakydavo bet 
kokio neetiško ar nelegalaus darbo. Žmonėms, kurie mėgindavo 
įtikinti jį padaryti paslaugą, jis atsakydavo ryžtingai ir piktai. 

Todel Harvį sukrėtė atviras Loretos prašymas. Jis tankiai mirksėjo 
už savo storų akinių stiklų. 

— Tu nesi toks geras mažas berniukas, koks dediesi. 

— Kaip drįsti man priminti tą vieną mano nediskretišką darbelį. 

— Tik tą vieną, apie kurį aš žinau, — spėjo ji. - Aš manau, kad tu 
nubaudei tą nedorėlį, kuris tyčiojosi iš tavęs per Kalėdų vakarėlį. 
Nagi, Harvi, prisipažink. Ar neatkeršijai jam suknisdamas visas jo 
programas? 

Harvis papūtė lūpas. 

— Tiek to, — nusijuokė Loreta. — Nekaltinu tavęs, kad neprisipa- 
žįsti, bet aš išsaugosiu tavo paslaptį. Turėdamas silpnybių, tu net 
labiau man patinki. Aš ir pati jų turiu. - Ji pagrasė pirštu. — Tau 
patinka tas jaudulys, kurį jauti pažeisdamas taisykles. Šitaip tu 
išsikrauni. 

— Kokie baisūs kaltinimai. Ir visiškai neteisingi. 

Nors žmonės laikė Harvį blaivininku, jis ištuštino stiklinę ir ne- 


prieštaravo, kai Loreta užsakė dar. Kartą Loreta, dar dirbdama po- 

licijoje, vakare ieškojo duomenų apskrities statistikos biure ir užtiko 
Harvį savo viršininko kabinete naršantį po jo asmenines finansines 
bylas ir gurkšnojantį iš užslėpto brendžio butelio. 

Mažasis žmogus mirtinai išsigando, kai jį užtiko nusikaltimo vie- 
toje, dirbantį tai, ko jis niekada nesutikdavo padaryti kitiems. Vos 
įstengdama sulaikyti juoką, Loreta patikino neketinanti jo įskųsti 
1r palinkėjo sėkmės ieškant lobio. 

Kitą kartą, kai Loreta paprašė Harvio paslaugos, jis nedvejodamas 
jai padėjo. Nuo to laiko, kai Loretai reikėdavo kokių nors žinių, ji 
visados kreipdavosi į Harvį. Jis visada padėdavo. Loreta kartais 
pasinaudodavo šiuo vertingu šaltiniu. 

— Žinau, kad galiu tavimi pasikliauti, Harvi. 

— Aš tau nieko nepažadu, - pasipūtęs atsakė jis. — Tu nedirbi po- 
licijoje. Tai viską keičia. 

— Tai labai svarbu, — ji pasilenkė ir lyg susimokėlė sukuždėjo: — Aš 
tiriu Petidžono nužudymo bylą. 

Jis įsispoksojo į ją, išsiblaškęs linktelėjo atnešusiam viskį bar- 
menui, greitai gurkštelėjo ir aiktelėjo: 

— Negali būti! 

— Tik tyliau. Niekam negalima apie tai net užsiminti. 

— Juk žinai, kad manimi galima pasitikėti, - sukuždėjo. — Kas 
tave pasamdė? 

— Negaliu pasakyti. 

— Policija dar nieko nesuėmė, ar ne? Ar jau ketina? 

— Atleisk, Harvi, negaliu nieko aptarinėti. Tai pažeistų mano 
kliento konfidencialumą. 

— Tikrai suprantu, kad slaptumas būtinas. 

Jis nenusivylė. Intriga sujudino jo nepatenkintą nuotykių troškimą. 
Dalyvavimas paslaptyje įvedė Harvį į vidinį ratą, kur jo dažniausiai 
neįsileisdavo. Loretą šiek tiek graužė sąžinė, kad manipuliuoja juo, 
bet ji troško padaryti viską, kad Hamondas būtų patenkintas ir ji 
galėtų ištaisyti praeities klaidą. 

— Man reikia, kad sužinotum viską, ką gali, apie daktarę Aleksę 


Lad. Antrojo vardo pirmoji raidė E. Dar turiu jos socialinio drau- 

dimo ir vairuotojo pažymėjimo numerius. Ji psichologė, dirba pas 
mus, Čarlstone. 

— Psichologė? Ar tai ją sieja su Petidžonu? 

— Negaliu pasakyti. 

— Loreta! — suaimanavo jis. 

— Aš nežinau, prisiekiu tau. Kol kas apie ją turiu tik bendrų faktų. 
Kaip ji moka pajamų mokestį, sąskaitas banke, kredito korteles. 
Nieko gero. Ji namo savininkė, neturi jokių didelių skolų, niekas su 
ja nesibylinėja. Negavusi net baudos už eismo taisyklių pažeidimą. 
Universiteto baigimo ir doktorantūros rezultatai stulbinantys. Buvo 
puiki studentė, gavo daug pasiūlymų dirbti su žymiais psichotera- 
peutais. Tačiau nusprendė verstis savo praktika. 

— Nuo pat pradžių? Tikriausiai kilusi iš turtingos šeimos? 

— Ji paveldėjo savo įtėvių turtą. Daktaras Merionas Ladas vertėsi 
bendrąja praktika Nešvilyje, jo žmona Sintija, mokytoja, tapo namų 
šeimininke. Kitų vaikų jie neturėjo. Prieš kelerius metus skrido 
slidinėti į Jutą ir abu žuvo, sudužus lėktuvui. 

— Ar įtari tyčinę avariją? 

Loreta paslėpė šypseną, prisidėdama prie lūpų stiklinę su sodos 
vandeniu. Harvis jau užsikrėtė projektu. 

— Ne. 

— Hm. Man atrodo, kad tu jau turi pakankamai informacijos. 

Loreta papurtė galvą. 

— Nieko nežinau apie jos vaikystę. Ją įdukrino tik penkiolikos 
metų. 

— Taip vėlai? 

— Keista, bet atrodo, kad jos gyvenimas prasidėjo tik tada. Jos 
įdukrinimo aplinkybės ir ankstesnis gyvenimas — tarsi juodoji skylė. 
Neradau jokios informacijos, niekaip nepavyko prisikasti. 

— Aha, - pasakė Harvis ir vėl greitai siurbtelėjo viskio. 

— Ji lankė privačią mokyklą. Žmonės, su kuriais kalbėjau — per- 
ėjau juos visus pagal rangą, — buvo malonūs ir mandagūs, bet nieko 
nepasakė, netgi nepažadėjo atsiųsti jos baigiamųjų metų universitete 


albumo. Visi labai saugo ponų Ladų asmeninį gyvenimą ir visiškai 

nekalba apie jį. Iš to, ką skaičiau, sužinojau, kad Ladai buvo labai 
gerbiami, nepriekaištingi žmonės. Sintija Lad kartą buvo apdova- 
nota kaip geriausia metų mokytoja. Gydytojo Lado ligoniai labai jo 
sedėjo. Dar jis buvo bažnyčios diakonas. Ji... Na, pakaks, tu jau 
susidarei bendrą vaizdą. Nebuvo jokių skandalų ir apskritai nieko 
panašaus. 

— Tai ką man daryti? 

— Rask jos vaikystės bylas. 

Harvis vėl teatrališkai sudejavo. 

— To aš ir bijojau. 

— Tikriausiai ten nieko nėra, bet norėčiau pažiūrėti. 

— Dėl to tavo pažiūrėjimo mane išmes iš darbo. Juk žinai vaikų 
teisių apsaugos tarnybą. Jie saugo tas bylas lyg šventas relikvijas. 
Negalima nė prisiliesti. 

— Tik ne tokiam genijui kaip tu, kurio niekaip nesučiups. Man 
reikia bylų ir iš Tenesio valstijos. 

— Pamiršk apie tai! 

— Žinau, kad tu gali, — ji paglostė jo ranką. 

— Jei vaikų teisių apsauga sužinos, ką aš padariau, pakliūsiu į 
didelę bėdą. 

— Aš pasikliauju tavimi, Harvi. 

Jis kramtė lūpą, bet Loreta matė, kad mestas iššūkis jį uždegė. 

— Sutinku tik pamėginti. Be to, tokie subtilūs dalykai greitai ne- 
atliekami. 

— Suprantu. Elkis ramiai, bet paskubėk. - Ji išgėrė sodos vandenį 
ir atsirūgo. — Ir dar, Harvi, kadangi tu vis tiek tuo domėsiesi, aš 
noriu, kad dar kai ką patikrintum. 


— Oho! - susiraukė jis. 


— Čia Smilou. 

- Šnekėk garsiau, — paprašė Stefi. — Kalbu mobiliuoju. 

- Aš taip pat. Man ką tik skambino iš teismo ekspertizės. 
— Geros naujienos? 


- Visiems, išskyrus daktarę Lad. 

— Ką? Ką? Greičiau sakyk! 

— Ar atsimeni tą neatpažintą gabaliuką, kurį Džonas Madisonas 
nuėmė nuo Petidžono kūno? 

— Tu man sakei. 

— Gvazdikėlis. 

— Prieskonis? 

— Kada paskutinį kartą matei gvazdikėlį ? 

— Per Velykas ant mamos ruošto kumpio. 

— Ū aš vakar mačiau daktarės Lad namuose. Ant staliuko hole 
stovėjo krištolinis indas su apelsinais. Jie buvo prismaigstyti gvaz- 
dikėlių. 

— Mes ją sučiupom! 

— Dar ne, bet artinamės. 

— O kaip tas plaukas? 

— Žmogaus, bet ne Petidžono. Tik neturim su kuo palyginti. 

— Dar ne. 

— Miegok ramiai, Stefi, —- nusijuokė Smilou. 

— Palauk, ar ketini pranešti Hamondui apie šį radinį? 

— O tu? 

Patylėjusi Stefi atsakė: 

— Iki rytojaus. 


Hamondas rimtai ketino neatsiliepti, bet persigalvojo dar prieš 
įsijungiant autoatsakikliui. Ir iš karto pasigailėjo. 

— Jau maniau, kad neatsiliepsi! — tėvo balsas paprasčiausią teiginį 
paversdavo priekaištu. 

— Aš buvau duše, - pamelavo Hamondas. — Kas atsitiko? 

— Aš važiuoju namo. Ką tik nuvežiau tavo motiną žaisti bridžo, 
nenorėjau, kad ji vairuotų per tokį lietų. 

Jo tėvų santuoka buvo tradicine. Kiekvienas turėjo savo tradicinį, 
aiškiai apibrėžtą vaidmenį ir niekada neperžengdavo ribų. Tėvas 
nepriklausomai priimdavo visus svarbiausius sprendimus ir Ame- 
lijai Kros niekada nešaudavo į galvą pakeisti nusistovėjusią tvarką. 


Hamondas negalėjo suprasti aklo motinos atsidavimo tai archajiškai 

sistemai, atėmusiai jos individualybę, bet atrodė, kad ji visiškai tuo 
patenkinta. Hamondas niekada neerzindavo tėvo ir neskaudindavo 
motinos, nurodydamas jų santykių nelygybę. Be to, jo nuomonė nieko 
nereiškė. Tai tenkino tėvus daugiau negu keturiasdešimt metų. 

— Kaip klostosi reikalai su Petidžono byla? 

— Puikiai, — atsakė Hamondas. 

— Ar galėtum būti iškalbingesnis? — nusijuokė Prestonas. 

— Kodėl? 

— Man smalsu. Šiandien po pietų, kol pradėjo lyti, su tavo šefu su- 
lošėm golfą iki devynių duobučių. Jis pasakė, kad Smilou du kartus 
apklausė įtariamąją ir kad tu abu kartus dalyvavai. 

Tėvui buvo ne tik smalsu. Jis norėjo sužinoti, ar sūnus aktyviai 
veikia. 

— Nenorėčiau to aptarinėti telefonu. 

— Nekvailiok. Noriu sužinoti, kas vyksta. 

Stengdamasis nekalbėti irzliai, Hamondas trumpai papasakojo 
apie Aleksės apklausą. 

— Jos advokatas... 

— Frenkas Perkinsas. Geras žmogus. 

Prestonas gerai žinojo visas smulkmenas. Hamondas suprato, kad 
tai nepažeidžia slaptumo, nes jis jau pažeistas. Prestonas draugavo 
su Meisonu Monro nuo pradinės mokyklos. Jei šiandien jie sužaidė 
devynias duobutes, Meisonas tikrai spėjo išpasakoti tai, ką žinojo, 
17 Hamondui nedaug tereikės papildyti. 

— Perkinsas mano, kad mes neturim prieš ją jokių įrodymų. 

— O kaip tu manai? 

Hamondas atsargiai rinko žodžius, nes nežinojo, kada jie prieš jį 
atsigręš ar įvilios į spąstus. Kitaip nei Aleksė, jis nemokėjo meluoti 
ir kratėsi netgi menkiausios netiesos. Vis dėlto jis jau buvo du kartus 
nutylėjęs ir pamatė, kad gana lengvai sugeba meluoti tėvui. 

— Ją du kartus sugavo meluojant, bet sumaniose Frenko rankose 


tai tikriausiai virs niekais. 


— Kodėl? 

— Nes mūsų pusė nesugebės pateikti svarių įrodymų, siejančių 
ją su nusikaltimu. 

— Meisonas sako, kad ji melavo, kur buvusi tą vakarą. 

— Meisonas jums viską išpasakojo, ar ne? 

— O kas dar? 

— Nieko. 

— Kodėl ji meluoja, jei neturi ko slėpti? 

— O gal ji tą vakarą slapta su kuo nors susitiko ir dabar meluoja, 
norėdama apsaugoti tą vyrą, su kuriuo buvo, — atkakliai aiškino 
Hamondas. 

— Galbūt. Tačiau ji viską melavo ir Smilou teisus ją spausdamas. 
Žinau, kad jis tau nepatinka, bet turi pripažinti, kad jis puikus 
detektyvas. 

— Negaliu ginčytis. 

— Jis baigęs teisę. 

Hamondas suprato tai kaip vieną iš teiginių, kuriuos tėvas jam 
sviesdavo į veidą. Taip jis atitraukdavo dėmesį nuo būsimo smūgio 
Iš apačios. 

— Tikiuosi, kad jis niekada nenuspręs pereiti iš policijos į proku- 
ratūrą. Jei taip atsitiktų, tau kiltų pavojus prarasti darbą, sūnau. 

Hamondas sukando dantis, kad nepasakytų dviejų žodžių, kurie 
sukosi ant liežuvio galo. 

— Sakiau tavo motinai... 


— Tu aptarinėjai šią bylą su mama? 


— O kodėl ne? 
— Todėl... todėl, kad taip negalima. 
— Kam? 


— Visiems, kas su tuo susiję — policijai, mano biurui, įtariamajai. O 
kas, jei ta moteris nekalta? Jos reputacija bus visiškai sugadinta. 

— Kodėl tu pyksti, Hamondai? 

— Tikiuosi, kad mama neišpasakos visų pikantiškų smulkmenų 


bridžo klube. 


— Tu perdėtai reaguoji. 

Gal ir taip, bet kuo ilgiau truko pokalbis, tuo labiau Hamondas 
i1rzo. Turbūt todėl, jog nenorėjo, kad tėvas sektų kiekvieną bylos 
vingį. Tokios svarbios žmogžudystės byla reikalauja viso teisininko 
laiko. Valandos atrodo kaip dienos, o dienos — kaip savaitės, mė- 
nesiai. Jis susitvarkys. Ir džiaugsis savo sėkme, bet nepakęs, kad 
baigiantis kiekvienai dienai jį kas nors kritikuotų. Tai labai demo- 
ralizuoja ir verčia numatyti visus tolesnius veiksmus. 

— Tėti, aš žinau, ką darau. 

— Niekas ir neabejoja. 

— Meluojat! Kiekvieną kartą, tardamasis su Meisonu ir klausi- 
nėdamas apie bylą, rodot, kad abejojat mano sugebėjimais. Jei jis 
nebūtų patenkintas mano darbu, nebūtų skyręs man šios bylos. Ir 
tikrai nenorėtų matyti manęs savo įpėdiniu. 

— Viskas, ką tu sakai, — tiesa, — tarė Prestonas stulbinamai ra- 
miai. — Man tik neramu, kad tu viską sugadinsi. 

— Kodėl turėčiau sugadinti? 

— Kiek žinau, įtariamoji — graži moteris. 

Hamondas nenumatė kad reikalai šitaip pakryps. Jei tai būtų 
buvęs smūgis iš apačios, tai jis būtų nokautuotas ir gulėtų ant grindų. 
Jis stengėsi atsigauti nuo tų žodžių. Jo tėvas visą laiką žinojo, kur 
kirsti, kad labiausiai skaudėtų. 

— Dar niekada nebuvot manęs šitaip įžeidęs. 

— Paklausyk, Hamondai, aš... 

— Ne, tai jūs paklausykit. Aš atliksiu savo darbą. Jei viskas pasi- 
rodys tiesa, aš reikalausiu mirties nuosprendžio. 

— Ar tikrai? 

— Galit neabejoti. Lygiai taip pat prašysiu jo jums, jei pasirodys, 
kad jūs kaltas. 

Prestonas patylėjęs tarė: 

— Tik jau neblefuok, Hamondai. 

— Tai pamėginkit ir pažiūrėsim, ar aš blefuoju. 

— Tada pradėk! Tik pirmiausia peržiūrėk savo motyvus. 

— Kokius? 

— Būk tikras, kad turi pakankamai svarių įrodymų, o ne vien 
savo niekingą pyktį. Neatimk iš mūsų daugybės laiko, pastangų 
ir neužtrauk gėdos dėl to, jog niršti ant manęs už tai, kad buvau 
tau griežtas. Manęs niekada neapkvailinsi. Mėgindamas apspjauti 
mane, apspjausi save. 

Hamondo pirštai pabalo ir įskaudo dėl to, kad jis taip stipriai 
spaudė ragelį. 


— Tavo telefonas tuoj išsikraus. Sudie. 


Nekreipdama dėmesio į lietų, Aleksė nusprendė pabėgioti lauke. 
Ji bėgo per liūtį, padai tauškėjo lygiu ritmu. Kai visas gyvenimas 
atsidūrė chaose, jai atrodė, kad labai svarbu laikytis sporto režimo. 
Be to, išleidusi vakare apsilankiusius pacientus, manė, kad fizinė 
iškrova padės sumažinti smegenų įtampą. Bėgimas pravėdino galvą 
ir leido lengvai tekėti mintims. 

Aleksė mąstė apie savo pacientus. Jei viešai pasklis, kad ji įta- 
riama žmogžudyste, kas su jais bus? Ką jie galvos apie savo daktarę? 
Ar pakeis nuomonę apie ją? Žinoma, kad taip. Nerealu tikėtis, kad 
jie nekreips dėmesio į tai, kad ji įtraukta į žmogžudystės tyrimą. 
Galbūt jau nuo rytojaus reikėtų juos atiduoti kitiems psichologams, 
kad nenutrūktų gydymas, jei ją suims. Kita vertus, rasti kitus gydy- 
tojus bus jau ne jos rūpestis. Sužinoję, kad jų psichologė kaltinama 
žmogžudyste, jie visi paliks ją. 

Bėgdama pro automobilį, pastatytą aikštelėje tik už kvartalo nuo 
jos namų, Aleksė pastebėjo, kad langai aprasoję, ir tai rodė, kad 
kažkas sėdi prie vairo. Variklis burzgė, nors žibintai nedegė ir va- 
lytuvai nedirbo. 

Ji nubėgo dar dvidešimt metrų ir atsigręžė. Automobilis jau 
įjungtais žibintais suko į šoninę gatvelę. „Tikriausiai tai nieko ne- 
reiškia“, — ramino ji save. Ji tiesiog paranoikė. Ji nenustojo būgš- 
tavusi. Ar ją kas nors stebi? 

Pavyzdžiui, policija. Galbūt Smilou liepė ją sekti. Ar tai ne įpras- 
tinė tyrimo procedūra? 0 gal Bobas saugo, kad ji nepabėgtų su 


„jo pinigais“? Nors tai ir ne tas atviras automobilis, kurį ji matė, 

bet gal jis turi ne vieną. Buvo dar viena galimybė, daug baugesnė. 
Apie šitą ji nenorėjo galvoti, bet žinojo, kad negalvoti būtų kvaila 
ir naivu. Ji manė, kad gali dominti Lučio Petidžono žudiką. Jei 
išaiškeėtų, kad ji buvo nusikaltimo vietoje, žudikas gali bijoti, kad 
ji matė, kaip jis nužudė. 

Ši mintis privertė ją suvirpėti, tačiau ne visai dėl to, kad bijotų 
žudiko. Jos dabartinis gyvenimas visiškai nevaldomas. To ji labiau- 
siai ir bijojo — prarasti kontroliuojamąją galią. Jei taip atsitiktų — tai 
būtų baisiau už mirtį. Gyventi, kai neturi pasirinkimo ar laisvos 
valios, baisiau negu mirti. Prieš dvidešimt metų ji nusprendė, kad 
daugiau niekas nevaldys jos gyvenimo. Ji per ilgai įtikinėjo save, 
kad pagaliau nutraukė ją įkalinusius saitus ir gali pati kurti savo 
likimą. O paskui vėl atsirado Bobas ir viskas pasikeitė. Dabar at- 
rodė, kad visi aplinkiniai gali kištis į jos gyvenimą, o ji bejėgė ką 
nors pakeisti. 

Pabėgiojusi pusvalandį, Aleksė įėjo pro verandos duris. Skalbyk- 
loje ji nusivilko permirkusį sportinį kostiumą, apsivyniojo rank- 
šluosčiu. Jau suaugusi Aleksė gyveno viena ir niekada nebijojo būti 
viena namie. Vienatvė baugino labiau už įsilaužėlius. Ji nebijojo 
vagių, bet kentėjo nuo tuštumos švenčių dienomis, kai gerų bičiulių 
draugija jai nepakeisdavo šeimos, kurios ji neturėjo. Vienatvė ne- 
sukurdavo jaukumo netgi tada, kai Aleksė šaltą vakarą sėdėdavo 
prie židinio. Ji išsigandusi pašokdavo iš miego vidurnaktį ne dėl 
įsivaizduojamų garsų, bet dėl per didelės tylos. Ji bijojo vienintelio 
dalyko - likti viena iki gyvenimo pabaigos. 

Tačiau šiandien ji pasijuto nejaukiai, kai išjungė šviesą apačioje 
ir ėmė lipti į antrą aukštą. Lentos girgždėjo nuo jos svorio. Aleksė 
buvo pripratusi prie tokio senos medienos protesto, tačiau papra- 
stai draugiški garsai šiandien atrodė grėsmingi. Antrojo aukšto 
aikštelėje ji sustojo ir pažvelgė į tamsius laiptus. Holas ir apatiniai 
kambariai buvo tušti ir ramūs — būtent tokie, kokius paliko išeidama 
pabėgioti. 

Pasiekusi miegamąjį, Aleksė dėl savo nervingumo apkaltino lietų. 


Po kelių slegiančios kaitros dienų lietus atnešė palaimą, bet gal 

jau per daug to gero dalyko. Liūtis pliaupė srovėmis, kurios liejosi 
per stiklus ir beldė į stogą. Vanduo užpildė lietvamzdžius ir veržėsi 
jais žemyn. 

Aleksė atidarė duris į antrojo aukšto balkoną ir išėjusi palenkė 
gardenijos krūmą po priedanga. Apačioje, aptverto sodo viduryje, 
vanduo liejosi per betoninio fontano kraštus. Gėlių žiedlapiai buvo 
nuplėšti nuo stiebelių ir augalai atrodė nuogi bei apleisti. Sugrįžusi 
į kambarį, Aleksė užkabino duris, o paskui uždarė visas langines. 

Tokia liūtis gali bet ką sunervinti. Krantinėje šiandien tuščia. Ne- 
buvo įprastinių bėgikų, dviratininkų, žmonių, vedžiojančių šunis. 
Aleksė jautėsi vieniša ir pažeidžiama. Dideli Vaitpointo parko 
medžiai, kurių tanki lapija paprastai atrodė saugi, dabar stūksojo 
grėsmingai bauginantys. 

Vonioje Aleksė užkabino rankšluostį ant varinio gyvatuko ir atsuko 
čiaupus. Reikėjo šiek tiek palaukti, kol ims tekėti karštas vanduo, 
todėl ji išsivalė dantis. Pakėlusi galvą nuo kriauklės, Aleksė pamatė 
kažkokį atspindį vaistų spintelės veidrodyje ir staigiai apsisuko ap- 
link. 

Ant durų kabojo jos frotinis chalatas. 

Jausdama silpnumą keliuose, ji atsirėmė į kriauklės spintelę ir 
įsakė sau baigti šias kvailystes. Jai nebūdinga krūpčioti nuo šešėlių. 
Kas jai darosi? 

Viskas dėl Bobo. Velniop jį! Velniop! 

Kad ir kaip būtų kvaila, ji leido sau pasiduoti tokiam pat silp- 
numui, kaip patardavo pacientams. Jei rūpestingai pastatytas pa- 
saulis pradeda griūti, kai kurios reakcijos — kartėlis, pyktis, netgi 
įniršis ir vaikiška baimė — natūralios. 

Aleksė prisiminė vaikystės baimę. Vaiduokliai — vieni niekai, pa- 
lyginti su Bobu Trimblu. Jis sumaniai griovė žmonėms gyvenimus. 
Kartą ir jai beveik sunaikino, o dabar vėl kėsinasi. Šįsyk Aleksė 
bijojo Bobo daug labiau negu tada. 

Todėl ją gąsdino chalatai, todėl ji melavo ir darė baisius dalykus, 
pavyzdžiui, įtraukė į bjaurastį tokį padorų žmogų kaip Hamondas 


Krosas. 


252 | SANDRA BROWN 


Bet tik pradžioje, Hamondai. Pačioje pradžioje. 

Aleksė įlipo į vonią ir užtraukė užuolaidą. Paskui nuleidusi galvą 
ilgai stovėjo po dušu. Karštas vanduo barbeno į pakaušį, Aleksę 
apgaubė garų debesis. 

Melas apie šeštadienio vakarą Harbortaune atrodė toks nekaltas. 
Aleksė atsidūrė toli nuo Čarlstono, minioje, kur didelė tikimybė, 
kad niekas jos neprisimins. Prakeikta nesėkmė! 

Ji sakė tiesą apie pistoletą, bet vargu ar tie žmonės ja patikėjo. 
Viskas, ką ji kalbėjo vėliau, atrodė netiesa. 

Stefi Mandel labai norėjo, kad Aleksė būtų kalta. Prokurorė ne- 
kentė kitų moterų. Aleksė nustatė tai, vos ją pamačiusi. Ji buvo 
studijavusi tokias moteris kaip Mandel. Prokurorė atkakliai siekė 
tikslo, buvo gudri ir bet kokiomis priemonėmis kovojo už save. 
Tokios asmenybės niekad savimi nepatenkintos, o ypač kitais. Jų 
viltys niekada neišsipildo, nes jos nuolat kelia į viršų kartelę. Jos 
niekada nesidžiaugia tuo, kas pasiekta. Stefi Mandel pernelyg siekė 
kraštutinumų ir naikino save. 

Rorį Smilou suprasti buvo sunku. Jis buvo šaltas ir, be abejonės, 
galėjo būti žiaurus. Tačiau Aleksė pastebėjo jame ir vidinį demoną, 
su kuriuo jis nuolat kovojo. Jis nė akimirką nejautė vidinės ramybės. 
Jo tikslas — kankinti kitus, kad jie pasijustų tokie pat nelaimingi 
kaip ir jis. Šis nepasitenkinimo savimi židinys darė jį pažeidžiamą, 
bet jis taip įnirtingai su tuo kovojo, kad tapo pavojingas savo prie- 
šams, tokiems kaip įtariami žmogžudyste. Sunku nuspręsti, kurio 
Iš jųdviejų ji bijo labiau. 

Hamondas. Kiti ją laikė žudike. O jis apie ją tikriausiai manė dar 
blogiau. Bet ji turėjo liautis galvojusi apie jį, nes ją visai būtų už- 
graužusi sąžinė ir nusiminimas. Ji neturėjo per daug laiko ir energijos 
apgailestauti, kaip viskas galėjo susiklostyti, jei jie būtų susitikę 
kitu laiku kitoje vietoje. 

Jei kuriam nors vyrui lemta ją paliesti — širdį, protą, dvasią, kur 
gyvena tikroji Aleksė Lad, tai tas vyras turėtų būti Hamondas. Jam 
leistų nutraukti tą jos pasirinktą vienatvę, užpildyti tuštumą, su- 


daužyti tylą ir dalytis su ja gyvenimu. 

Tačiau svajonės apie meilę — tai prabanga, kurios Aleksė nega- 
lėjo sau leisti. Ji turėjo išsisukti iš šios baisios padėties, išsaugoti 
psichologės praktiką, reputaciją 1r gyvenimą. 

Aleksė užpylė ant kempinės kvapios dušo želės ir ėmė kruopščiai 
trinti kūną. Paskui nusiskuto kojas, išsiplovė plaukus ir ilgai dar 
stovėjo po srove, kad karštas vanduo atpalaiduotų raumenis, nors 
jis ir nepajėgė numalšinti susirūpinimo. 

Pagaliau ji užsuko čiaupus, delnais nusibraukė vandenį nuo kūno 
ir atitraukė užuolaidą. Ta moteris, kuri niekada neklykdavo, suklykė 


Iš pačių širdies gelmių. 


21 SKYRIUS 


Bobas Trimblas vėl pateko į sunkią padėtį. 

Jis manė, kad tai tik laikinas dalykas, kol neatsiėmė pinigų iš 
Aleksės. Ji duos. Jei neduotų, rizikuotų per daug prarasti. 

Šiuo metu jis turėjo šiek tiek pinigų. Ačiū toms dviem paauglėms, 
su kuriomis praleido naktį. Bobas praturtėjo keliais šimtais dolerių. 


Kol jos dar saldžiai miegojo, jis susidėjo daiktus ir išnyko. Tai bus 
joms gera pamoka. Jis beveik jautėsi padaręs gerą darbą. Susirasti 
kitą viešbutį — nedidelė bėda, palyginti su atlygiu. Vos įsikūręs 
viešbutyje kitoje miesto pusėje su vaizdu į upę, jis paskambino į 
kambarių tarnybą ir užsisakė didelę porciją kiaušinienės, kumpio, 
kukurūzų košės su riebiu padažu, traškios duonos ir papildomą 
porciją skrudintų bulvių, kurių nelabai norėjo, bet paprašė todėl, 
kad jautėsi toks patenkintas savimi. 

Toliau dienotvarkėje — kelionė po parduotuves. Jam reikia naujų 
drabužių. Tai investicijos į verslą. Jei jis mokėtų pajamų mokestį, tai 
drabužius priskirtų prie būtinų išlaidų. Jo darbe reikia gerai atrodyti. 

Kitą dienos dalį jis praleido vaikštinėdamas aplink baseiną, kad 
gražiai įdegtų. O vėliau, vilkėdamas naujuoju kreminės spalvos kos- 


tiumu ir šilkiniais marškiniais, įėjo į taksisto rekomenduotą barą. 

— Kur galėčiau šiek tiek padirbėti? 

— Padirbėti? — taksistas nužvelgė Bobą veidrodėlyje ir pasakė: — 
Trauki pinigus iš moterų, ar ne? 

Bobas patenkintas nusijuokė. 

— Žinau tau tinkamą vietą. 

Vos įėjęs į barą, Bobas suprato, kad taksistas žinojo, ką patarti. 
Puiki vieta ieškoti grobio. Griaudėjo muzika, žybsėjo šviesos, pra- 
kaitavo šokėjai, padavėjos skubėjo nešioti gėrimus tiems, kurie be- 
viltiškai troško pasilinksminti. Daugybė vienišų moterų. Sąžiningas 
žaidimas. 

Jis išgėrė du stiklus viskio, kol nusižiūrėjo grobį. Ji sėdėjo už 
staliuko viena. Niekas jos nekvietė šokti. Ji šypsojosi visiems, kurie 
ėjo pro šalį, norėdama parodyti, kad ji pasitiki savimi, yra pastebima 
1r trokšta pasikalbėti. Dar geriau, ji kelis kartus pažvelgė į Bobą, 
bet jis apsimetė, kad nepastebi. Ir staiga jis dosniai apdovanojo 
moterį šypsena. 

Ji nervingai nukreipė žvilgsnį, palietė gerklę, ėmė žaisti su si- 
dabrine sage ant palaidinukės apykaklės. 

— Štai ko man reikia! — tarė sau Bobas ir aisiskaitė su barmenu. 

Jis priėjo iš nugaros, kad ji nepamatytų, ir paklausė: 

— Atsiprašau, ar kas nors čia sėdi? 

Moteris staiga pasuko galvą. Išplėstos akys išdavė, kaip ji apsi- 
džiaugė, bet ji pamėgino tai nuslėpti flirtu: 

— Dabar jau sėdi. 

Jis nusišypsojo ir atsisėdo už mažo staliuko, tyčia atsitrenkė į 
jos kelius ir greit atsiprašė. Bobas pasisiūlė ją pavaišinti gėrimu, 
moteris pasakė, kad tai būtų labai malonu. 

Jos vardas Elina Rodžers, atvyko ji iš Indianos. Pirmą kartą atsi- 
dūrė taip toli pietuose. Jai čia viskas labai patinka, išskyrus karštį, 
tačiau netgi tai savotiškai žavu. Maistas dieviškas. Moteris pasi- 
skundė, kad atvykusi į Čarlstoną priaugo penkis svarus. 

Nors jai reikėtų numesti bent penkiolika, Bobas galantiškai pa- 


sakė: 

— Jums tikrai nereikia jaudintis dėl svorio. Mano nuomone, jūsų 
figūra dieviška. 

Elina pliaukštelėjo jam per ranką ir sumurkė: 

— Aš prisisportuoju darbe. 

— Ar jūs aerobikos instruktorė? Asmeninė trenerė? 

— Aš? Viešpatie mieliausias, ne! Dėstau vidurinėje mokykloje 
anglų kalbos gramatiką ir dirbu su atsiliekančiais. Per dieną kori- 
doriais tikriausiai dešimt mylių suvaikštau. 

Ji teisingai spėjo, kad Bobas pietietis. Tai buvo matyti iš tęsiamos 
tarties ir melodingos kalbos. Pietiečiai tokie draugiški. 

Bobas šypsodamasis pasilenkė prie jos: 

— Mes stengiamės, ponia. 

Jis tai įrodė, pakviesdamas Eliną šokti. Kai jie sušoko kelis greitus 
šokius, didžėjus įjungė lėtą muziką. Bobas prisitraukė moterį artyn ir 
atsiprašė, kad toks suprakaitavęs. Elina patikino, kad tai nesvarbu. 
Prakaitas — vyriškumo požymis. Šokiui baigiantis, Bobo ranka glostė 
moters sėdmenis ir panelė Elina Rodžers neabejojo jo erekcija. 

Kai jis ją paleido, jos skruostai buvo išraudę, 0 ji pati sumišusi. 

— Atsiprašau, — sumurmėjo jis. — Aš... aš toks sutrikęs. Aš nebuvau 
apkabinęs moters jau... Jei norit, kad palikčiau jus ramybėje, aš... 

— Nereikia atsiprašinėti, — švelniai pasakė panelė Rodžers. — Tai 
natūralu. Jūs nepajėgėt valdytis. 

— Ne, ponia, tikrai nepajėgiau, kai jūs buvot taip arti. 

Elina paėmė jį už rankos, nusivedė prie stalo ir užsakė dar išgerti. 
Įpusėjęs gerti viskį, Bobas papasakojo Elinai apie savo žmoną: 

— Ji mirė nuo vėžio. Spalio mėnesį bus dveji metai. 

Moters akys apsitraukė rūku: 

— Ak, kaip siaubinga! 

Jis tik neseniai vėl pradėjęs eiti į viešumą ir džiaugtis gyvenimu, 
pasakojo Bobas. 

— Iš pradžių maniau, jog gerai, kad mes neturėjom vaikų, o dabar 
gailiuosi. Aš toks vienišas visame pasaulyje. Žmonės neturi būti 


vieni. Tai prieštarauja gamtai. 

Elina ištiesė ranką, užjaučiamai palietė Bobą, bet paskui rankos 
nebeatitraukė. 


„Viešpatie, kaip aš sugebu!“ — pagalvojo Bobas. 


Už dušo užuolaidos stovėjo Hamondas. 

— Tu mane mirtinai išgąsdinai! — aiktelėjo Aleksė. — Ką čia veiki? 
Kaip įėjai? Kiek laiko čia esi? 

— Ir tu mane išgąsdinai. 

— Aš? Kaip? 

— Supratau, kodėl tu melavai, — bijai Petidžono žudiko. 

— Taip, man pasirodė, kad gresia pavojus. 

— Aš norėjau tave įspėti, bet ne telefonu. 

Ji pažvelgė į miegamąjį. 

— Manai, kad jie klausosi? 

— Iš Smilou visko gali tikėtis, netgi jei jis neturi leidimo. 

— Manau, kad jis mane seka. 

— Jei taip, nieko apie tai nežinau. Aš įlipau per tvorą. Tikriausiai 
būtų negerai, jei mane pamatytų tavo namuose. Aš penkias minutes 
beldžiausi į tavo virtuvės duris. Mačiau viršuje šviesą, bet kai tu 
neatidarei durų, aš visko prisigalvojau. Pamaniau, gal pavėlavau, 
gal atsitiko siaubingas dalykas... — Jis nutilo. — Tu drebi. 

— Man šalta. 

Jis paemė rankšluostį ir apsupo ją, suėmė priekyje, bet nepa- 
leido. L; 

— Kodėl manai, kad tave seka? 

— Bėgiodama mačiau įtartiną automobilį įjungtu varikliu, bet be 
šviesų. 

— Tu šiandien bėgiojai? Tokiu oru? Viena? 

— Paprastai bėgioju viena, bet aš visada atsargi. 

— Atsiprašau, kad tave išgąsdinau. 

— Aš ir šiaip nervinausi. 

— Gal man geriau reikėjo paskambinti į priekines duris? 

— Tikriausiai ne. 


— Ar būtum mane įsileidusi? 

— Nežinau, — tarė ji ir tyliai pridūrė: — Taip. 

Hamondas žvelgė į duobutę jos kakle, kur liūdnai žėrėjo vandens 
lašelis. Jis paleido rankšluostį ir atsitraukė. Tokiam veiksmui reikėjo 
didelių valios pastangų. Jis dusliai pasakė: 

— Mums reikia pasikalbėti. 

— Aš tuoj ateisiu. 

Hamondas sustingęs išėjo į miegamąjį. Jis nekreipė dėmesio į 
daiktus, bet visur pastebėjo Aleksės prisilietimą. Viskas kambaryje 
atspindėjo ją. Išėjusi iš vonios, Aleksė vilkėjo senamadišką neper- 
matomą, priekyje susiaučiamą chalatą, perjuostą ties talija. Tačiau 
ji atrodė velniškai seksuali, nes po chalatu buvo nuoga ir šlapia. 

— Tavo ranka kruvina. 

Hamondas pažvelgė į įbrėžimą ant nykščio, kurio iki šiol nepa- 
stebėjo. 

— Tikriausiai susižeidžiau, mėgindamas atrakinti spyną. 

— Reikia tvarsčio? 

— Ne, nereikia. 

Mažiausiai dabar jis norėjo kalbėtis. Jis troško ją liesti, praskleisti 
chalatą, prisiglausti veidu prie jos švelnios odos, pajusti jos skonį, 
užuosti kvapą. Visas kūnas pulsavo geismu, bet Hamondas nenorėjo 
jam pasiduoti. Jis nebuvo atsakingas už šeštadienio naktį, bet pri- 
valėjo valdyti visus tolesnius savo veiksmus. 

— Tu žinojai mano pavardę ir kas aš, ar ne? 

— Taip. 

Hamondas linktelėjo, priimdamas tai, ką buvo suvokęs, bet ne- 
norėjo pripažinti. 

— Nenoriu šio pokalbio. 

— Todėl kad? 

— Todėl, kad žinau, jog tu meluosi ir aš supyksiu, o to nenoriu. 

— Tr aš nenoriu, kad tu ant manęs pyktum, galbūt todėl mums 
nereikia kalbėtis. 

— Kai ką norėčiau išgirsti, netgi jei tai melas. 


— Ką? 


Atimi | 259 


— Norėčiau, kad pasakytum, jog šeštadienio naktį... Kad tau niekad 
šitaip nera buvę. 

Aleksė palenkė galvą. 

— Ne tik aistra... Viskas, ką darėme. 

Jis pamatė, kaip ji nurijo seiles ir vėl išryškėjo anksčiau pastebėtas 
vandens lašelis. Jis virpėjo po chalato apykakle. Aleksės balsas buvo 
duslus nuo susikaupusių jausmų. 

— Man šitaip niekada nebuvo. 

Hamondas to ir tikėjosi, bet jo išraiška pasidarė atšiauresnė. 

— Norim mes to ar ne, bet pasikalbėti privalom. 

— Nebūtinai. 

— Reikia. Kai mes abu maždaug tuo pačiu metu atsiradom šokių 
paviljone, tai nebuvo atsitiktinumas, ar ne? 

Ji padvejojo kelias sekundes ir papurtė galvą. 

— Iš kur tu žinojai, kad aš ten būsiu, kai aš ir pats to nežinojau? 

— Prašau, daugiau nieko neklausinėk. 

— Ar tą popietę buvai susitikusi su Lučiu Petidžonu? 

— Negaliu su tavim apie tai kalbėti. 

— Po velnių, atsakyk! 

— Negaliu. 

— Tai paprastas klausimas. 

Ji nelinksmai nusijuokė ir papurtė galvą: 

— Visai nepaprastas. 

— Tada paaiškink. 

— Jei tai padaryčiau, tapčiau per daug pažeidžiama. 

—;Pažeidžiama“ — keistas žodis, kai atrodo, kad aš esu paliktas 
likimo valiai. 

— Tavęs neįtaria žmogžudyste. 

— Ne, bet sutik, ka 'pakliuvau į labai nemalonią padėtį. Aš esu 
vieno iš žymiausių miesto piliečių, kuris buvo vedęs mano geriausią 
draugę, nužudymo bylos prokuroras. 

— Geriausią draugę? 

— Deivę Berton, dabar Lučio Petidžono našlę. Mes draugaujame 


visą gyvenimą. Ji prašė, kad man duotų šitą bylą. Manimi pasi- 

tiki daugelis žmonių, kurių nenorėčiau nuvilti. Kas atsitiks mano 
reputacijai, karjerai, ateičiai, jei kas nors sužinos, kad aš šiandien 
buvau pas tave? 

— Todėl aš ir palikau tave sekmadienio rytą. — Ji pradėjo vaikščioti 
po miegamąjį. — Norėjau išlikti nežinoma. Nenorėjau, kad tu jaustum 
tokį vidinį konfliktą kaip dabar. 

— Sekmadienio rytą jau buvo šiek tiek per vėlu svarstyti ir rūpintis. 
Jei taip jaudinaisi, kad nesuterštum mano reputacijos, pirmiausia 
nereikėjo manęs užkabinti. 

Ji atsigręžė ir apstulbusi pažvelgė į jį: 

— Atsiprašau, bet tau šlubuoja atmintis. Tai tu mane užkabinai. 

— Taip, tikrai! — atšovė jis. 

— O kas mėgino išvažiuoti? Aš du kartus bandžiau išvykti ir abu 
kartus tu maldavai pasilikti su tavim ilgiau. O kas sekė mane iš 
mugės. Kas sustojo ir... 

— Gerai, — jis tarė skėstelėjęs rankomis. —- Bet labiausiai vyrus 
jaudina, kai moterys atrodo neprieinamos. Moterys tuo naudojasi 
nuo pat pasaulio sukūrimo. Tu labai gerai žinojai, ką darai. 

— Taip. Žinojau! — pakėlė balsą ji. Paskui susinėrė rankas ant lie- 
mens ir ašarų kupinom akim pažvelgė į jo veidą. — Taip, aš žinojau, 
ką darau. Tu visiškai teisus. Iš pradžių aš norėjau... tik susipažinti 
su tavim. 

— Kodėl? 

— Apsidrausti. 

— Kitaip tariant, užsitikrinti alibi. 

Aleksė nuleido akis: 

— Aš nežinojau, kad tu man patiksi, — tyliai pasakė ji. - Nemaniau, 
kad tarp mūsų įsižiebs tokia aistra. Man buvo negera, kad tavimi 
naudojuosi, taigi mėginau pabėgti. Nenorėjau kompromituoti tavęs, 
kad ir trumpu ryšiu su manim... Bet tu atsekei iš paskos. Tu mane 
pabučiavai... o paskui... - Aleksė vėl pakėlė akis. — Po to bučinio 
priežastys, dėl kurių reikėjo susitikti, tapo nesvarbios. Nuo tada aš 
tik troškau būti su tavim, — ji nubraukė ašaras nuo skruostų. — Tai 


tiesa. Gali tikėti, gali ne. 


AtiBi | 261 


— Kodėl tau reikėjo alibi? 

— Tu žinai, kad aš nenužudžiau Petidžono. Tą man sakei lifte. 

— Taip. Todėl kartoju, kodėl tau reikėjo alibi? 

— Prašau, neklausk. 

— Tiesiog pasakyk. 

— Negaliu. 

— Kodel? 

— Todėl, kad nenoriu, jog tu galvotum... — Ji nutilo ir giliai 
įkvėpė. — Negaliu pasakyti, ir viskas. 

— Ar tai susiję su tuo vyru? 

Klausimas pribloškė Aleksę. Ji tankiai sumirksėjo: 

— Kokiu vyru? 

— Aš tave mačiau sekmadienio vakarą su vyru atvirame mersedese, 
praėjus maždaug dvylikai valandų, kai išlipai iš mano lovos. 

— Sekmadienio vakarą? Tai buvo... senas draugas. Iš universiteto. 
Atvyko į Čarlstoną su reikalais. Paskambino ir pakvietė išgerti. 

— Meluoji! 

— Kodėl tu manim netiki? 

— Nes mano darbas — nustatyti netiesą, o tu tikrai meluoji. 

Aleksė išsitiesė ir sukryžiavo rankas ant liemens. 

— Mums reikia viską baigti. Dabar. Šįvakar. Padėtis beviltiška. 
Tavo karjerai gresia pavojus. Nenoriu jos sugriauti. Ir dar, nenoriu 
būti su žmogum, kuris laiko mane melage. 

— Kas... jis? 

— Koks skirtumas, kas mano draugai, jei tavo draugai Stefi ir 
Smilou netveria troškimu apkaltinti mane žmogžudyste. 

— Argi reikia stebėtis, kad aš tavim netikiu, kai vengi atsakyti į 
paprasčiausius klausimus. 


usimai! — suriko Aleksė. — Tu net neįsivaiz- 


— Tai ne paprasti 
duoji, kokie jie sunkūs. Jie šusiję su tokiais dalykais, kuriuos mėginu 
pamiršti ir kurie man vaidenasi; — Aleksė nutilo, suvokusi, kad vos 
nepasakė per daug. — Tu negali manimi pasitikėti. Todėl verčiau eik 
ir daugiau negrįžk. Niekada. | 

— Puiku. 

— Kai mes mylėjomės... 

— Buvo velniškai gera. 

— Bet jei tu manim nepasitiki. 

— Nepasitikiu. 

— Tada... 

— Ar dulkinaisi su Petidžonu? 

Aleksės veidas sustingo: 

— Ką? 

— Ar jūs buvot meilužiai? 

Hamondas prisiartino ir privertė ją atsiremti į sieną. Štai kas 
jam iš tikrųjų rūpi. Štai kas verčia Jį šitaip elgtis, rėkti ir nerišliai 
kalbėti, nekreipti dėmesio į savo karjerą ir viską, kas anksčiau 
buvo svarbu. Troškimas sužinoti atsakymą į šį klausimą buvo toks 
stiprus, kad apdairusis, rūpestingasis ir susitvardantis Hamondas 
Krosas klejojo kaip beprotis. 

— Ar tu kada nors buvai Lučio Petidžono meilužė? 

— Ne! - suriko ji kimiu balsu ir sukuždėjo: — Prisiekiu. 

— Ar tu jį nužudei? — Hamondas suspaudė Aleksės pečius ir pa- 
lenkė veidą visai šalia jos. - Pasakyk man tiesą apie tai ir aš tau 
atleisiu visą kitą melą. Ar tu nužudei Lutį Petidžoną? 

Aleksė papurtė galvą: 

— Ne, nenužudžiau. 

Jis trenkė kumščiais į sieną ir jų neatitraukė. Palenkęs galvą, 
Hamondas skruostu prisilietė prie Aleksės skruosto. Jo garsaus 
sunkaus alsavimo nenustelbė net barbenantis į stiklą lietus. 

— Noriu tavimi tikėti. 

— Tuo gali tikėti, — Aleksė pasuko galvą ir kalbėjo žiūrėdama į jo 
profilį. —- Daugiau nieko neklausk, nes tikrai negaliu kalbėti. 

— Kodėl? Pasakyk kodėl? 

— Nes atsakymai man per daug skausmingi. 

— Kodėl skausmingi? 

— Neversk manęs apie tai kalbėti, nes man plyš širdis. 


— O tu savo melu draskai mano širdį. 

— Maldauju, jei aš tau kiek nors rūpiu, neleisk sau nusivilti 
manimi. Jau geriau aš tavęs niekada nebepamatysiu, negu tu su- 
ŽiNOS1... 

— Ką? Pasakyk man. 

Aleksė papurtė galvą, i Hamondas suprato, kad beviltiška ją 
spausti. Kadangi jos asmeninė kančia nesusijusi su Petidžono nu- 
žudymu, jis privalo gerbti jos privatumą. 

— Tai dar ne viskas, — toliau kalbėjo ji. - Mes būsime skirtingose 
barikadų pusėse per bręstančią krizę. 

— Taigi visa tai susiję su byla, ar ne? 

— Žinojau, kad mūsų buvimas kartu sukels tikrą sąmyšį, bet vis 
tiek leidau tam įvykti. Norėjau, kad tai įvyktų. Netgi degalinėje 
galėjau pasakyti tau „ne“, bet to nepadariau. 

Hamondas pakėlė galvą ir atsilošė, kad geriau matytų Aleksės 
veidą. 

— O dabar žinodama, kuo tai baigsis, ar pasielgtum taip pat? 

— Taip nesąžininga... 

— Ar pasielgtum taip pat? 

Ji ilgai nenuleido nuo jo akių. Jos skruostu nuriedėjo ašara. 

— Viešpatie, padėk man! Aš irgi padaryčiau tą patį! - supratęs jos 
atsakymą, suvaitojo Hamondas. Jau kitą akimirką jo rankos apsivijo 
ją, lūpos surado jos lūpas. Vanduo lašėjo nuo Aleksės plaukų ant jo 
marškinių. Jos lūpos buvo šiltos, liežuvis švelnus, burna saldi. 

Pagaliau atsitraukę, jie pirmą kartą pavadino vienas kitą vardu, 
nusijuokė ir vėl ėmė bučiuotis, bet dar aistringiau nei pirma. Ha- 
mondas atrišo jos dirželį, užkišo rankas už chalato ir paglostė lygią 
pilvo odą. Aleksė tyliai aikčiojo, kai jis ėmė pirštais sukti aplink 
kauburėlį. Hamondui kraujas tvinksėjo į ausų būgnelius lyg lietaus 
lašai į stogą, viską aplink užslopindami. Atsargūs sveiko proto ir 
sąžinės įspėjimai neišlaikė tokio spaudimo. 

Hamondas pakėlė ją ir nunešė į lovą, paskui nekantriai ją nurengė. 
Išsitiesė ant jos ir atsiduso, apimtas aistros ir nevilties. Aleksė pra- 
skėtė šlaunis ir jis paniro į jos karštas gelmes. Smigdamas gilyn, jis 


tyliai nusikeikė, balsas užsikixto nuo emocijų. 

— Aš mylėjausi su tavim ne dėl alibi, Hamondai. 

Atsirėmęs rankomis abipus jos galvos, Hamondas ėmė judėti. 

— Tada kodėl? 

Ji išsilenkė, reaguodama į jo judesius. 

— Dėl šito. 

Hamondas įsikniaubė veidu į jos kaklą. Jį apėmė nepaprasti po- 
Jūčiai. Jie varstė jo varpą, pilvą, sklido į krūtinę ir galūnes, vers- 
dami jas virpėti. Hamondas išvijo viską iš savo sąmonės, kad galėtų 
mėgautis susiliejimu su Alekse. Kulminacija artėjo taip greit, kad 
jis nustojo judėjęs ir sukuždėjo: 

— Nenoriu užbaigti be tavęs. 

— Liesk mane. 

Ji paslinko jo ranką ten, kur jie buvo susijungę. Jis ėmė glamonėti 
ją pirštais. Aleksė suėmė krūtį ir prispaudė ją Hamondui prie lūpų, 
jis palietė liežuviu spenelį. Iš Aleksės lūpų išsiveržė dejonė. Abu 


kartu pasiekė orgazmą. 


Jie apsiklojo. Hamondas prisitraukė Aleksę arčiau taip, kad jo 
keliai liestų jos sėdmenis. Tada jam šovė į galvą, kad mylėjosi be 
prezervatyvo, tačiau tai jam nelabai rūpėjo. Kam dabar nervintis? 
Nieko nepakeisi. Jis norėjo tik būti apsikabinęs Aleksę, jausti jos 
kvapą, prisiglausti prie jos ir dalytis jos kūno šiluma. 

Hamondui patiko žiūrėti į jos veidą, atsidūrusį jo alkūnės linkyje. 
Jis pamanė, kad Aleksė užmigo, nes ji buvo užsimerkusi, tačiau 
pastebėjęs, kad jos lūpos virpa nuo šypsenos, pabučiavo jai akių 
vokus. 

— Apie ką galvoji? 

Aleksė tyliai nusijuokė, pažvelgė į jį, paskui lėtai apvedė pirštu 
jo lūpas. 

— Galvojau, kaip atrodytų, jei pasipuoščiau ir eičiau į pasimatymą 
su tavim. Pavakarieniauti, į kiną ar į bet kurią kitą vietą, kur visi 
mus matytų. 


— Galbūt kada nors. 


— Galbūt, — sukuždėjo ji ne ką linksmiau negu Hamondas. 

— Norėčiau vedžiotis tave po Čarlstoną ir rodyti visiems savo 
draugams. 

— Tikrai? 

— Nustebai? 

— Taip, truputį. Kaip tokiam nepadoriam romanui... 

— Ne, viskas ne taip, Alekse. 

— Argi ne? 

— Ne. 

— Aš čia palyginti neseniai, bet jau sužinojau, kaip čia viskas 
susiklostę. 

— Kas susiklostę? 

— Visuomenės sluoksniai. 

— Man visiškai nerūpi tos nesąmonės. 

— Tačiau daugumai miesto gyventojų rūpi. Aš neturiu garbingo 
giminės medžio, o tavo šeima tobulai atitinka visus reikalavimus. 

— Pasak vieno įžymaus mūsų miesto piliečio, nors ir fiktyvūs, bet 
protėviai. Atvirai kalbant, brangioji, man tai visiškai nerūpi. Netgi 
jei rūpėtų, vis tiek iš visų mūsų miesto moterų išsirinkčiau tave. 
Aš jau išsirinkau tave. 

— Pametęs Stefi Mandel? — Hamondo veido išraiška prajuokino 
Aleksę. — Tau reikėtų pamatyti savo veidą. 

— Iš kur tu sužinojai? 

— Moteriška intuicija. Man ji iš karto nepatiko. Šis jausmas abi- 
pusis ir visiškai nesusijęs su tuo, kad aš įtariamoji, o ji prokurorė. 
Viskas paprasčiau. Šiandien, kai ji mus pamatė lifte, aš supratau. 
Jūs buvot meilužiai, ar ne? 

— Buvom labai tinkamas žodis. Tai truko beveik metus. 

— Ar seniai išsiskyrėt? 

— Prieš dvi dienas. 

Dabar buvo Aleksės eilė nustebti. 

— Sekmadienį? Dėl šeštadienio? — paklausė Aleksė. 

Hamondas linktelėjo. 

— Ne, aš jau seniai ketinau, bet susipažinęs su tavim buvau visiškai 


tikras, kad tarp mūsų su Stefi viskas baigta. — Jis kedeno pirštais 

jos plaukus. — Nors tu ir melagė, bet geidžiamiausia iš visų mano 
sutiktų moterų. Visapusiškai. Ir ne tik fiziškai. 

Ji patenkinta nusišypsojo: 

— O ką dar gero turiu? 

— Tu protinga. 

— Gražiai elgiuos su gyvūnėliais ir senukais. 

— Su tavim linksma. 

— Neprarandu savitvardos. Beveik niekada. 

— Tu taupi, drąsi, švari ir pagarbi. 

— Aš kažkaip atspėjau, kad tu buvai skautas. 

— Priklausiau skautams ereliams. Kur aš baigiau? Aha. Tavo 
gražios krūtys. 

— Ar čia irgi ne fizinis bruožas? 

Nusikratęs žaismingumo, Hamondas ją stipriai pabučiavo. Kai jis 
pagaliau atsitraukė, išsigando pamatęs nerimą Aleksės veide. 

— Kas atsitiko? 

— Būk atsargus, Hamondai. 

— Niekas nesužinos, kad aš čia buvau. 

Ji papurtė galvą: 

— Ne dėl to. 

— O dėl ko? 

— Galbūt turėsi įkišti mane į kalėjimą iki gyvos galvos. Prašau, 


būk atsargus, kad aš neįsimylėčiau tavęs. 


TREČIADIENIS 

— Ačiū, kad sutikot susitikti. 

Prokuroras Meisonas Monro pasiūlė Stefi atsisėsti jo kabinete. 

— Turiu tik minutę laiko. Kas tave čia atvedė? 

— Aš del Petidžono bylos. 

— Taip ir maniau. Kas nors ypatinga? 

Stefi buvo apgalvojusi ir surepetavusi savo dvejojimą. 

— Nenorėčiau jūsų varginti tuo, kas gali pasirodyti kaip nereikš- 
mingi biuro vidaus reikalai, — lyg drovėdamasi tarė ji. 

— Ar tai Hamondas ir detektyvas Smilou? Elgiasi kaip besivar- 
žantys buliai, o ne profesionalai? 

— Jie kelis kartus susikibo žodžiais, apšaudė vienas kitą panie- 
kinančiomis salvėmis, bet su tuo aš susidorojau. Man neramu dėl 
kitko. 

Monro pažvelgė į laikrodį ant stalo: 

— Atleisk, Stefi, bet po dešimties minučių man reikia su kai kuo 
susitikti. 

— Tai bendras Hamondo požiūris, — išpyškino Stefi. 


— Jo požiūris? — susiraukė Monro. - Į ką? 

— Atrodo, kad jis... Aš nežinau... — Ji pasimuistė, lyg ieškodama 
tinkamo žodžio, ir pagaliau surado: — Abejingas. 

Meisonas atsilošė krėsle ir pažvelgė į Stefi pro išskėstus 
pirštus. 

— Man sunku patikėti. Ši byla būtent tai, ko Hamondui reikia. 

— Aš irgi taip maniau, — sušuko Stefi. — Paprastai jis būtų griebęs 
tokį kąsnelį. Jis ragintų Smilou rinkti kuo daugiau įrodymų, kuriuos 
būtų galima pateikti prisiekusiesiems. Jis nekantraudamas pultų 
ruoštis teismui. Šioje byloje yra viskas, kas paprastai jį uždega. Štai 
kodėl aš tokia sutrikusi, — toliau kalbėjo ji. - Atrodo, jam nerūpi, 
kad paslaptis būtų atskleista. Aš nuolat pranešinėju jam, ką sužinau 
iš Smilou, nurodau, kurie pėdsakai vertingi, kurie nepasitvirtino. O 
Hamondas į visas žinias reaguoja vienodai abejingai. 

Meisonas susimąstęs kasėsi skruostą. 

— Na ir ką tu apie tai manai? 

— Nežinau, ką galvoti, — tarė Stefi, parinkusi tinkamas nusiminimo 
ir nesuvokimo proporcijas. — Todėl ir atėjau pas jus patarimo. Šioje 
byloje mano vaidmuo antraeilis ir aš nenoriu peržengti ribų. Prašau 
patarti man, kaip elgtis. 

Meisonui Monro greit sukaks septyniasdešimt. Vadovaudamas pro- 
kuratūrai jis jau pavargo nuo trinties. Per pastaruosius dvejus metus 
jis atidavė dalį savo pareigų jauniems, energingiems prokurorams. 
Monro patardavo jiems, kai to reikėdavo, bet dažniausiai leisdavo 
pasikliauti savo protu. Jis nekantriai laukė, kada išeis į pensiją, galės 
kiek tik širdis geidžia žaisti golfą, žvejoti ir nebus susijęs netgi su 
politiniais to darbo aspektais. 

Tačiau Meisonas neatsitiktinai ėjo apygardos prokuroro pareigas 
dvidešimt ketverius metus. Kai jį paskyrė į šį postą, jis buvo nuovokus 
darbuotojas, ir išlaikė šią savybę. Jo instinktai buvo aštrūs kaip ir anks- 
čiau. Jis suprasdavo, kada žmonės su juo nevisiškai atviri. 

Suplanavusi šį susitikimą, Stefi pasikliovė savo viršininko nuo- 
jauta. 

— Ar tikrai nežinai, kas jį jaudina? — paklausė Monro, pritildęs 


savo griausmingą balsą iki tylaus urzgimo. 

Apsimesdama susirūpinusi, Stefi prikando apatinę lūpą. 

— Užspendžiau save į kampą, ar ne? 

— Nenori pasakyti ko nors blogo apie bendradarbį, ar ne? 

— Panašiai. 

— Suprantu, kad tu patekai į nepatogią padėtį. Žaviuosi, kad tu 
tokia ištikima Hamondui. Tačiau byla per daug svarbi, kad pasi- 
duotume jausmams. Jei Hamondas vengia pareigų... 

— Ne, aš visai nenorėjau to pasakyti, — skubiai patikino Stefi. — Jis 
niekada neapleis savo darbo. Tik jis tam neskiria visų savo jėgų. Jo 
širdis ne šioje byloje. 

— Ar žinai kodėl? 

— Kiekvieną kartą, kai aš imu kalbėti šia tema, jis reaguoja taip, 
lyg aš būčiau užlipusi jam ant nuospaudos. Jis labai suirzęs ir 
įžeidūs, — ji nutilo, lyg galvodama, ką sakyti toliau. — Bet jei prašote, 
kad pasvarstyčiau, kas jam neduoda ramybės... 

— Taip, prašau. 

Stefi apsimetė rūpestingai permąstanti savo teiginį ir pagaliau 
pasakė: 

— Manau, kad tai dėl įtariamosios. Aleksė Lad protinga, pasiekusi 
profesinę sėkmę moteris, rafinuota, iškalbinga ir kai kam atrodo, 
kad patraukli. 

— Manai, kad Hamondas ją įsižiūrėjo? — nusikvatojo Meisonas. 

— Žinoma, ne, — taip pat nusijuokė Stefi. 

— Bet teigi, kad jos lytis veikia Hamondo požiūrį į bylą. 

— Aš tik sakau, jog yra tokia galimybė. Tačiau man labai keista. 
Jūs pažįstat Hamondą geriau negu aš, pažįstat jį visą gyvenimą, 
žinot, kaip jis buvo auklėjamas. 

— Namuose, kur laikomasi tradicinių vertybių. 

— Ir visiškai apibrėžtų vaidmenų, — pridūrė Stefi. - Hamondas 
gimęs Čarlstone, tipiškas pietietis. Jis užaugo girdomas mėtine 
degtine*, jį auklėjo būti riteriu. 


Meisonas valandėlę pasvarstė ir tarė: 


* Amerikos pietinėms valstijoms būdingas gėrimas (vert. past.). 

— Bijai, kad jis praskys, jei reikės prašyti mirties nuosprendžio 
tokiai moteriai kaip Aleksė Lad? 

— Tai tik spėjimas. — Stefi nuleido akis, lyg rodydama, kaip jai 
palengvėjo, atsikračius nemalonios užduoties. Tačiau ji slapta sekė, 
kaip jos viršininkas susimąstęs prikando apatinę lūpą. Praslinko 
kelios sekundės. Stefi teorija, kurią ji, tarsi dvejodama, išdėstė, 
buvo puiki. Stefi nepasakė Meisonui, kad vakar Hamondas lankėsi 
nusikaltimo vietoje. Meisonui tai galėtų pasirodyti geras ženklas. 
Stefi nežinojo, ką apie tai galvoti. Paprastai Hamondas leisdavo 
detektyvams vieniems atlikti savo darbą, todėl šis jo poelgis pa- 
sirodė keistas. Jį reikėjo apsvarstyti, tačiau vėliau. O dabar Steti 
nekantravo išgirsti Meisono atsakymą į savo išdėstytas abejones. 
Sakyti ką nors daugiau — reikštų persistengti, todėl ji sėdėjo ramiai, 
leisdama Meisonui viską apsvarstyti. 

— Aš nesutinku. 

— Ką? — Stefi pakėlė galvą taip staigiai, kad kaklas vos netrakšte- 
lėjo. Ji buvo tokia įsitikinusi, kad pavyko sėkmingai išdėstyti savo 
mintis, ir visiškai nemanė, jog Meisonas joms nepritars. 

— Viskas, ką pasakei apie Hamondo auklėjimą, yra teisinga. 
Krosai berniuką išmokė manierų ir tikriausiai gražaus elgesio su 
moterimis — visomis moterimis. Tai grąžina mus į nterių laikus. Ia- 
čiau jo tėvai, o ypač Prestonas, taip pat įskiepijo jam nepajudinamą 
atsakomybės jausmą. Aš manau, kad pastarasis įveiks pirmąjį. 

— Tada kaip paaiškinsite jo abejingumą? 

Meisonas gūžtelėjo pečiais: 

— Gal turi daug kitų bylų, gal teismų tvarkaraštis visiškai užpil- 
dytas. Gal jam skauda dantį, gal turi asmeninių rūpesčių. Gali būti 
šimtas priežasčių, kodėl jis atrodo nutolęs. Be to, nuo žmogžudystės 
praėjo tik kelios dienos. Tyrimas vis dar pradiniame etape. Smilou 
pripažįsta turįs nedaug įrodymų, kad galėtų duoti įsakymą suimti 
įtariamąjį. — Meisonas nusišypsojo ir vėl griausmingai pasakė: — Esu 
tikras, kad kai Smilou apkaltins žmogžudyste daktarę Lad ar ką 
nors kitą, Hamondas ims ruoštis mūšiui. Aš pažįstu tą berniuką. 


Jis pasiryžęs pelnytis taškų. 

Nors Stefi norėjo griežti dantimis iš piktumo, bet ji su palengvė- 
jimu atsiduso: 

— Labai džiaugiuosi, kad jūs taip manote. Aš labai nenorėjau at- 
kreipti jūsų dėmesio į tai. 

— Tam aš ir esu čia. - Aiškiai duodamas suprasti, kad jai reikia 
eiti, Meisonas nusikabino nuo pakabo švarką. Eidama Meisonui iš 
paskos durų link, Stefi nusprendė pasakyti kai ką daugiau: 

— Bijojau, kad jūs būsite nepatenkintas Hamondo veikla ir pa- 
skirsite bylą kitam. Tada aš daugiau nebedirbčiau su ja, o man tai 
labai nepatiktų, nes man ši byla labai įdomi. Negaliu sulaukti, kada 
policija mums perduos įtariamąjį. Nekantrauju kuo greičiau imti 
ruoštis teismui. 

Meisoną pralinksmino toks Stefi entuziazmas ir jis nusikvatojo: 


— Tada būsi laiminga išgirdusi, ką Smilou veikė šįryt. 


— Mano laikas beveik baigiasi... 

Aleksės paskaitos klausęsi medicinos studentai suūžė protes- 
tuodami. 

— Ačiū! — šypsodamasi tarė ji. — Man labai malonus jūsų dėmesys. 
Prieš mums išsiskirstant norėčiau dar pabrėžti, kaip svarbu, kad 
ligonio, apimto panikos priepuolio, nepaleistų į namus kaip hipo- 
chondriko. Deja, dažnai šitaip atsitinka. Šeimos nariai gali tapti ne- 
pakantūs nuolatiniams ligonio skundams, ir tai visiškai suprantama. 
Tie požymiai kartais tokie keisti, kad atrodo absurdiški. Dažnai 
manoma, kad žmogus juos įsivaizduoja. Taigi net jei ligonis gydomas 
ir jį moko, kaip įveikti nerimo sindromą, reikia informuoti jo šeimą, 
kaip ji turėtų elgtis tokiu atveju. O dabar tikrai turiu jus paleisti, 
nes kiti jūsų dėstytojai man nuims galvą. Ačiū už dėmesį. 

Studentai entuziastingai paplojo ir pradėjo skirstytis. Keli priėjo 
dar pasikalbėti su Alekse, spaudė jai ranką, sakė, kokia naudinga 
buvusi jos paskaita. Vienas netgi atsinešė jos straipsnį ir paprašė 
autograto. 

Jos šeimininkas prisiartino tik tada, kai išėjo paskutinis studentas. 


Daktaras Daglasas Manas buvo Pietų Karolinos medicinos univer- 

siteto dekanas. Jie su Alekse susipažino studijuodami mediciną ir 
nuo to laiko draugavo. Jis buvo aukštas, liesas, visiškai nuplikęs. 
Puikus krepšininkas ir užkietėjęs viengungis. Aleksė niekada ne- 
žinojo, dėl kokių priežasčių jis nevedė. 

— Galbūt ir aš galėčiau įstoti į tavo gerbėjų klubą, — priėjęs ta- 
rė jis. 

— Aš taip džiaugiuosi, kad sugebėjau juos sudominti. 

— Juokauji? Jie gaudė kiekvieną tavo žodį. Tu padarei mane 
valandos herojumi, — plačiai šypsodamasis kalbėjo jis. — Mėgstu 
turėti įžymių draugų. 

Ji nusijuokė iš šio, kaip jai atrodė, ne jai skirto komplimento. 

— Su jais labai lengva. Geri klausytojai. Ar mes irgi buvom tokie 
protingi ? 

— Kas žino. Mes linksmindavomės. 

— Tai tu linksmindavais. 

— Ak, taip, - jis gūžtelėjo pečiais. — Teisingai, tu nesilinksmin- 
davai. Vien tik darbas ir jokių žaidimų. 

— Atleiskit, daktare Lad. 

Aleksė atsigręžė ir akis į akį susidūrė su Bobu Trimblu. Širdis 
krūptelėjo. Jis sugriebė jos ranką ir ėmė entuziastingai kratyti. 

— Aš daktaras Robertas Trimblas iš Montgomerio Alabamos vals- 
tijoje. Atostogauju Čarlstone, bet šįryt pamačiau skelbimą apie jūsų 
paskaitą ir atėjau susitikti su jumis. 

Dagas, nenumanydamas, kaip Aleksei nemalonu, prisistatė ir 
paspaudė Bobui ranką: 

— Kolegos visada laukiami mūsų paskaitose. 

— Ačiū! —tarė Bobas ir vėl kreipėsi į Aleksę: - Mane ypač domina 
jūsų tyrinėjimai apie nerimą. Įdomu, kodėl jūs nagrinėjate būtent šį 
sindromą. Galbūt tai susiję su jūsų asmenine patirtimi? — jis mirk- 
telėjo. — Bijote, kad iškils į paviršių praeities nuodėmės? 

— Atleiskite, daktare Trimblai, — liūdnu balsu tarė Aleksė. - Manęs 
laukia pacientai. 


— Atsiprašau, kad sutrukdžiau. Buvo malonu susipažinti. 

Aleksė staigiai nusigręžė ir nuėjo durų link. Dagas skubiai atsi- 
sveikino su Bobu ir nusivijo ją. 

— Vienas pernelyg uolus gerbėjas, ar ne? Tau viskas gerai? 

— Žinoma, — linksmai atsakė ji, tačiau iš tikrųjų jai nebuvo gerai. 
Netikėtai pasirodęs Bobas norėjo įrodyti, kad jis bet kada pasirengęs 
jai trukdyti. Tai visiškai nesunku. Panorėjęs gali įsiskverbti į bet 
kurią jos gyvenimo sritį. 

— Alekse? — Dagas ją pakvietė valgyti vėlyvų pusryčių: — Atsidėko- 
damas bent jau galėčiau pavaišinti tave krevetėmis su kukurūzų koše? 

— Būtų labai skanu, Dagai, bet turiu atsisakyti. — Ji nebūtų įsten- 
gusi nuryti nė kasnelio, netgi jei nuo to priklausytų jos gyvybė. Įsi- 
veržęs į erdvę, kurią ji laikė visiškai saugia, Bobas ją labai sukrėtė 
1r nuliūdino. Jis tikriausiai to ir siekė. 

— Po penkiolikos minučių turiu susitikti su pacientu. Galiu ne- 
suspėti pasiekti namų. 

— Mes jau pakeliui. 

Dagas rytą pasisiūlė paimti Aleksę iš namų ir nuvežti į Pietų Ka- 
rolinos universiteto Medicinos centrą, nes jai būsią sunku rasti, kur 
pasistatyti automobilį. Pakeliui į miestą jis dar kartą jai padėkojo. 

— Nėra už ką, man labai patiko. 

„Kol Bobas visko nesugadino“, - pagalvojo ji. 

— Aš padėsiu tau bet kada, kaip ir tu man padėjai, — nuoširdžiai 
pažadėjo jis. 

— Aš tai prisiminsiu. 

Mėgindama nuslėpti savo susijaudinimą, Aleksė plepėjo apie 
nereikšmingus dalykus. Jie pasikeitė naujienomis apie bendrus 
draugus ir kolegas, ji pasiteiravo apie jo tyrimus AIDS srityje. 
Dagas paklausė, kas įdomaus jos gyvenime. 

Jei ji papasakotų, jis nepatikėtų. „O gal ir patikėtų?“ — pamanė 
ji, kai jie įsuko į jos gatvę. 

— Kokia čia velniava? — sušuko Dagas. — Tikriausiai kažkas įsi- 
laužė į tavo namus. 

Aleksei sugniaužė širdį. Ji iš karto suvokė, kad ties jos namu 


sustojęs policijos automobilis visai nesusijęs su įsilaužimu. Du uni- 

formuoti policininkai lyg sargybiniai stovėjo prie priekinių durų. 
Neuniformuotas vyriškis žvalgėsi į langus. Smilou kalbėjosi su jos 
paciente, kuri, matyt, atvyko per anksti. 

Dagas sustabdė automobilį ir ketino išlipti, bet Aleksė jį su- 
laikė: 

— Nesikišk, Dagai. 

— Nesikišti į ką? Kas čia darosi? 

— Aš tau vėliau paaiškinsiu. 

— Bet... 

— Prašau! Aš tau paskambinsiu. 

Ji spustelėjo jam ranką, išlipo iš automobilio, įžengė pro vartelius 
ir nuskubėjo takeliu. Eidama pastebėjo, kad scena prie namo at- 
kreipė kelių praeivių dėmesį. Kažkokia turistė fotografavo jos namą, 
kuris tikrai neišsiskyrė iš kitų. Jos gatvė buvo įtraukta į visus pės- 
čiųjų maršrutus. Nors išoriškai ir panašūs, namai turėjo bent po 
vieną istorinės reikšmės bruožą. Šįryt Aleksės namą iš kitų išskyrė 
priešais jį pastatytas policijos automobilis. 

— Daktare Lad! — pacientė puolė prie Aleksės. — Kas čia darosi? 
Vos tik aš atėjau, atvyko policija. 

Aleksė piktai pažvelgė į Smilou pro išsigandusios pacientės 
petį. 

— Aš labai atsiprašau, Evelina, bet turėsiu paprašyti, kad atvyk- 
tumėt kitu laiku. 

Aleksė apkabino moterį per pečius ir nulydėjo prie jos automo- 
bilio. Reikėjo kelių minučių jai įtikinti, kad neatsitiko nieko blogo 
ir daktarė priims ją kaip įmanoma greičiau. 

— Ar jums viskas gerai? — švelniai paklausė Aleksė. 

— Ū jums, daktare Lad? 

— Patikėkit, man nieko neatsitiko. Paskambinsiu jums vėliau, 
nesijaudinkit. 

Aleksė palaukė, kol moteris nuvažiuos, ir tik tada atsigręžė. Šįkart, 
eidama takeliu, ji žiūrėjo į Smilou. 


— Po velnių, ką jūs čia veikiat? Turėjau priimti pacientę... 

— () aš turiu kratos orderį. - Smilou ištraukė dokumentą iš vidinės 
švarko kišenės. 

Aleksė pažiūrėjo į tris kitus policininkus, lūkuriuojančius jos 
verandoje, ir vėl nukreipė žvilgsnį į Smilou. 

— Aš priimu paskutinį pacientą trečią valandą. Ar negalima pa- 
laukti? 

— Deja, ne. - 

— Turiu paskambinti Frenkui Perkinsui. 

— Prašau, skambinkit. Bet mums nereikia jo leidimo, kad įeitume 
į vidų. Netgi jūsų leidimo nereikia. 

Netardamas daugiau nė žodžio, jis mostelėjo vyrams eiti į vidų. 

Labiausiai Aleksę įžeidė tai, kad prieš įeidami į vidų jie apsimovė 
plastikines pirštines - lyg ji ir jos aplinka būtų užkrėstos ir jiems 


reikėtų saugotis. 


Pirmiausia ji apsiverkė. 

Pabudusi viena ir pasijutusi lyg bjauriausiame košmare, kokį tik 
gali įsivaizduoti vieniša moteris, bent jau netekėjusi vidurinės mo- 
kyklos mokytoja iš Indianapolio priemiesčių, Elina Rodžers atsisėdo 
lovoje, prispaudė prie burnos paklodę ir ėmė raudoti. Pagiringa, 
nuoga, paniekinta ir apleista. 

Vakar iš pradžių jai atrodė, kad ji pakliuvo į vieną iš savo fantazijų, 
kurioje gražus nepažįstamasis išsirinko ją iš jaunesnių, gražesnių, 
lieknesnių naktinio klubo merginų. Jis žengė pirmąjį žingsnį, kvietė 
ją šokti, užsakė gėrimų. Potraukis buvo staigus ir abipusis. Ji visados 
svajojo, kad šitaip turėtų būti, kai „tai“ pagaliau įvyks. 

Be to, jis nebuvo vulgarus ir lėkštas. Pasakojo jai savo gyvenimo 
istoriją. Jis beprotiškai mylėjo savo žmoną. Kai ji susirgo, slaugė tol, 
kol ji galiausiai mirė. Nors buvo labai sunku ir trukdė darbui, jis 
gamino valgyti, tvarkė butą, skalbė, atliko visus darbus už žmoną, 
netgi pačius nemaloniausius. Tomis retomis valandėlėmis, kai ji 
pajėgdavo išeiti iš namų, jis netgi darydavo jai makiažą. 

Koks pasiaukojimas! Tai tikra meilė. Štai tokį vyrą reikia pažinti. 
Jis vertas visos meilės, kurią Elina saugojo ilgus metus ir norėjo 


pasidalyti. 

Be to, jis buvo nuostabus meilužis. Nors visą Elinos patirtį sudarė 
tik vienas prancūziškas bučinys, kuriuo ją apdovanojo pusbrolis, keli 
nevykę pasilamdymai mylimojo automobilyje ir nekaltas flirtas su 
vedusiu mokytoju, kurį vėliau perkėlė į kitą mokyklą, ji pripažino, 
kad Edis (jo toks vardas) buvo ypatingas lovoje. Jis jai padarė tokių 
dalykų, apie kuriuos ji tebuvo skaičiusi romanuose. Ji juos laikė 
rūsyje sukrautus į dėžes su etiketėmis. Edis savo aistra ją visiškai 
nukamavo. 

Tačiau dabar rožinę nakties romantiką aptemdė baimė, kuri 
apima po vienkartinio nuotykio su visiškai nepažįstamu žmogumi: 
nėštumas (juk visko pasitaiko ir moterims, kurioms per keturias- 
dešimt), venerinės ligos, AIDS. Bet kuri iš šių bėdų sugriautų jos 
svajonę kada nors ištekėti. Su kiekvienais metais tikimybė ištekėti 
darėsi vis mažesnė, o praėjusi nakties nuotykis jos svajonę pavertė 
neišsipildančia. Koks vyras jos norės dabar? Padorus tikrai ne, kai 
ji jau turi praeitį. 

Atrodė, kad negali būti nieko blogiau. Tačiau buvo - jis ją ap- 
vogė. Elina suvokė tai, kai pagaliau išlipo iš lovos ir nuėjo į vonios 
kambarį, kad įvertintų patirtą žalą. Ji pastebėjo, jog ant kėdės nėra 
rankinuko, kurį ten numetė praėjusį vakarą. Ji aiškiai prisiminė. 
To neįmanoma pamiršti, nes tai buvo pirmas kartas, kai vyriškis 
prisiartino prie jos iš nugaros ir pradėjo trinti savo... patys žinot 
ką... į ją. Jis apkabino ją ir pakišęs ranką po suknele ėmė glamonėti 
krūtis. Tirpdama iš malonumo, ji numetė rankinuką ant kėdės. Tuo 
buvo visiškai tikra. 

Vis delto ji karštligiškai apieškojo kambarį, keikdama save už tai, 
kad neklausė televizijos reklamos, raginančios niekur nevažiuoti be 
keliautojo čekių. Neaišku, ar dėl savigraužos, ar dėl prisiminimų, 
kaip lengvai Edis ją įtikino savo melagystėmis, Elina Rodžers liovėsi 
beviltiškai ieškojusi rankinuko ir sustingo kambario viduryje. Vis 
dar nuoga ji įsirėmė rankomis į klubus, peržengė drovumą ir išsi- 
keikė lyg jūreivis. Daugiau Elina savęs negailėjo. Ji buvo mirtinai 


įpykusi. 


23 SKYRIUS 


Hamondas prokuratūroje pasirodė apie vidurdienį. Praeidamas pro 
sekretorės stalą, jis paprašė atnešti puodelį kavos. Jis visai nebuvo 
patenkintas savo kabinete radęs laukiančią Stefi. Ji dar labiau jį 
suerzino, pažvelgusi ir paklaususi: 

— Bjauri naktis? 

Hamondas grįžo namo išaušus. Kritęs į lovą išmiegojo kelias va- 
landas. Kai pagaliau pabudo, net nusikeikė, pamatęs, kiek valandų. 
Jam visiškai nereikėjo, kad Stefi primintų, kaip vėlai jis pradėjo 
dieną. 

— Kas tavo nykščiui? 

Žaizdai užklijuoti reikėjo netgi dviejų pleistro gabalėlių. 

— Įsipjoviau skusdamasis. 

— Plaukuotus nykščius? 

— Kas atsitiko, Stefi? 

— Smilou rado daugiau įkalčių teismo ekspertizei. Jis tikisi, kad 
plaukas atitiks. 

Hamondas nuslėpė savo išgąstį, atlikdamas įprastus veiksmus: 


padėjo ant stalo lagaminėlį, nusimetė švarką, pakabino jį, peržvelgė 

laiškus ir telefono žinutes. Skaitydamas vieną iš jų, jis išsiblaškęs 
paklausė: 

— Kuri byla? 

Stefi pasibjaurėjusi sukryžiavo rankas ant krūtinės: 

— Lučio Petidžono nužudymo byla, Hamondai. 

Jis atsisėdo už stalo ir padėkojo sekretorei, atnešusiai kavą. 

— Gal ir tu išgersi puodelį, Stefi? 

— Ačiū, ne. - Ji šiurkščiai stumtelėjo duris sekretorei iš paskos. — 
O dabar, kai tu atsisėdai ir geri kavą, gal aptarsime paskutinius 
įvykius. 

— Smilou rado plauką Petidžono kambaryje? 

— Taip. 

— Ir tiria, ar jis sutampa su... 

— Su plauku, kurį šįryt per kratą išėmė iš Aleksės Lad šepečio. 

— Per kratą? — apstulbo Hamondas. 

— Šįryt gavo orderį. Jie jau baigė kratą. 

— Aš netgi nežinojau, kad jis ketina prašyti orderio. O tu? 

— Sužinojau visai neseniai. 

— Kodėl nepaskambinai man? 

— Nemačiau priežasties, kol dar nieko nesužinojom. 

— Tai mano byla, Stefi. 

— Bet tu nesielgi taip, lyg ji būtų tavo, — pakėlė balsą Stefi. 

— Ū kaip aš elgiuosi? 

— Pats pagalvok. Pirmiausia paklausk savęs, kodėl atsivelki taip 
vėlai. Tik nepyk ant manęs, bet tavęs čia nebuvo, kai įvykiai pra- 
dėjo vystytis. 

Jie įtūžę žvelgė vienas į kitą per stalą. Hamondas pyko dėl to, kad 
Smilou ir Stefi ištraukė jį iš tamprios kilpos, kurią patys užveržė. 
Šioje byloje detektyvas ir prokurorė visiškai palaikė vienas kitą. 
Bet dar labiau Hamondas nenorėjo pripažinti, kad Stefi argumentai 
svarūs. Hamondą siutino ir jis pats, ir susiklosčiusi padėtis, todėl 
jis mėgino išsilieti ant Stefi. 

— Ar tai viskas? — jau ramiau paklausė jis. 


— Jis aptiko gvazdikėlių. 

— Gvazdikėlių? Po velnių, ką tu čia paistai? 

— Ar atsimeni tą dalelytę, kurią rado ant Petidžono rankovės? 

— Miglotai. 

Stefi paaiškino, jog nustatyta, kad tai buvo gvazdikėlis ir kad 
Aleksės Lad namų koridoriuje stovi vaza su gvazdikėlių prismaigs- 
tytais apelsinais. 

— Tai palieka kambaryje malonų kvapą, — paaiškino ji. — Be to, 
policininkai namų seife rado daug pinigų. Tūkstančius dolerių. 

— Ir ką tai įrodo? 

— Aš dar nežinau, ką tai įrodo, Hamondai. Bet turi pripažinti, kad 
neįprasta ir įtartina, kai žmonės namie laiko tokias dideles pinigų 
sumas. 

Hamondui užėmė gerklę. 

— O kaip ginklas? — paklausė jis. 

— Deja, nerado. 

Pyptelėjo Hamondo telefonas ir sekretorė pasakė, kad skambina 
Smilou. 

— Tikriausiai jis skambina man, - Stefi ištiesė ranką į ragelį. — Aš 
jam sakiau, kad būsiu tavo kabinete. 

Ji minutę pasiklausė, pažvelgė į laikrodį ir linksmai pasakė: 

— Ateinam. 

— Kur ateinam? — paklausė Hamondas, kai ji padėjo ragelį. 

— Manau, kad daktarė Lad suvokia įkliuvusi. Ji ateina tolesnei 
apklausai. 

Nors Hamondo rašomasis stalas buvo užverstas dokumentais, 
atmintinėmis, neatsakytomis žinutėmis, jis nė neketino į apklausą 
vietoj savęs pasiųsti Stefi. Pats privalėjo ten būti ir išklausyti, ką 
pasakys Aleksė, netgi jei jis nenorės to išgirsti. 

Košmaras tęsėsi, siaubas vis augo. Smilou nenuilso, bet negalima 
kaltinti žmogaus už tai, kad jis atlieka savo darbą, ir gerai atlieka. 
(0) Aleksė... Velnias! Hamondas nežinojo, ką manyti apie Aleksę. 
Ji prisipažino tyčia kompromitavusi jį, kai permiegojo su juo, bet 
nepaaiškino, kodėl taip padarė. Kokia kita galėtų būti priežastis, 


išskyrus ryšį su Petidžonu ir jo nužudymu? 

Bijodamas nežinomybės Hamondas išėjo iš prokuratūros. Jis slinko 
lyg per lakų smėlį. Saulė svilino tarsi ugnis, oras buvo ramus ir 
sunkus. Nepadėjo netgi oro kondicionierius Stefi automobilyje. Kai 
jie lipo policijos nuovados laiptais, Hamondas visas suprakaitavo. 

Šiandien į Smilou teritoriją jis kėlėsi liftu su Stefi. Stefi bilsielėjo 
į Smilou kabineto duris ir įsiveržė į vidų. 

— Ar mes praleidom ką nors svarbaus? 

Smilou jau buvo pradėjęs apklausą be jų. Atvykus Stefi ir Ha- 
mondui, Smilou pasakė į mikrofoną: 
nurodė laiką ir datą. 

Aleksė atsigręžė į Hamondą, stovintį už Stefi. Kai šįryt jis pa- 
silenkė prie lovos, kad atsisveikindamas pabučiuotų, ji apkabino 
jo kaklą ir ilgu bučiniu įsisiurbė į jo lūpas. Kai jie pagaliau atsi- 
traukė vienas nuo kito ir Hamondas apgailestaudamas sudejavo, ji 
mieguistai ir gundomai nusišypsojo, o jos akys buvo beveik visai 
užmerktos. 

Dabar šiose akyse jis įžvelgė baimę, kokią ir pats jautė. 

Baigus formalumus, Frenkas Perkinsas tarė: 

— Kol dar nepradėjai, Smilou, mano klientė norėtų pataisyti kai 
kuriuos ankstesnius savo teiginius. 

Stefi paniekinamai prunkštelėjo. Smilou nerodydamas jokios 
reakcijos davė ženklą Aleksei pradėti. 

Tylą perskrodė jos balsas: 

— Aš jums melavau, kad nebuvau Petidžono kambaryje. Buvau 
ten praėjusio šeštadienio popietę. Kai laukiau, kol jis pakvies mane 
užeiti, mačiau tą žmogų iš Meikono, įeinantį į savo kambarį, kaip 
jis ir pasakojo. 

— Kodėl melavot? 

— Saugodama savo pacientą. 

Netikėdama Aleksės žodžiais Stefi pašaipiai aiktelėjo, bet Smilou 
grėsmingu žvilgsniu nutildė ją. 

— Kalbėkit toliau, daktare Lad. 


— Aš buvau pas Petidžoną vieno savo paciento prašymu. 

— Kodėl? 

— Turėjau kai ką perduoti žodžiu. Daugiau nieko negaliu pa- 
sakyti. 

— Profesinis slaptumas — labai patogus skydas. 

Aleksė pripažino tai linktelėdama galvą: 

— Ir vis dėlto aš ten ėjau tik dėl to. 

— Kodėl anksčiau mums to nepapasakojot? 

— Bijojau, kad versite mane pasakyti paciento pavardę. To asmens 
interesai man buvo svarbesni už mano pačios. 

— Iki šiol. 

— Padėtis pasidarė grėsminga. Aš to nesitikėjau. Dabar aš priversta 
pasakyti tai, ką dėl savo ligonio tikėjausi išlaikyti paslaptyje. 

— Ar jūs paprastai šitaip bendraujate su savo pacientais? Per- 
duodate jų žinutes ir panašiai? 

— Paprastai ne. Bet šiam ligoniui būtų buvę ypač sunku akis į akį 
susitikti su Petidžonu. Tai buvo nedidelė paslauga. 

— Taigi jūs matėte Petidžoną? — Aleksė linktelėjo. — Kiek laiko 
praleidote kambaryje su juo? 

— Kelias minutes. 

— Mažiau nei penkias? Daugiau nei dešimt? 

— Mažiau nei penkias. 

— Ar ne keista paskirti susitikimą viešbučio kambaryje? 

— Ir man taip atrodė, bet ponas Petidžonas norėjo susitikti ten. 
Jis pasakė, kad jam viešbutyje patogiau, nes vėliau turi dar vieną 
susitikimą. 

— Su kuo? 

— Aš nežinau. Tačiau aš sutikau ten nueiti, nes, kaip jau minėjau, 
vėliau tą dieną buvau laisva. Neturėjau jokių kitų įsipareigojimų. Aš 
pasižvalgiau į vitrinas Čarlstone, o paskui išvykau iš miesto. 

— Ir nuvažiavot į mugę. 

— Teisingai. Toliau tinka viskas, ką anksčiau pasakojau. 

— Kuri versija? 


Frenkas Perkinsas susiraukė nuo Stefi pastabos. 

— Nereikia sarkazmo, panele Mandel. Dabar aišku, kodėl daktarė 
Lad nenorėjo pasakoti apie savo trumpą susitikimą su Petidžonu. Ji 
gynė paciento privatumą. 

— Kaip kilnu! 

Advokatui nespėjus atkirsti Stefi, Smilou vėl paklausė: 

— Koks jums pasirodė Petidžonas? 

— Koks pasirodė? 

— Kokia buvo jo nuotaika? 

— Aš jo nepažinojau, todėl neturiu kaip palyginti jo nuotaikos tą 
popietę. 

— Na, jis buvo linksmas ar paniuręs? Laimingas ar liūdnas? 
Ramus ar piktas? 

— Nė vienas iš šių kraštutinumų netinka. 

— Ką jūs jam turėjot perduoti? 

— Negaliu pasakyti. 

— Ar tai buvo provokuojanti žinia? 

— Turit galvoje, ar jis užpyko? 

— Taip, ar užpyko? 

— Jei ir taip, jis to neparodė. 

— Ar žinia nesupykdė jo taip, kad galėjo sukelti insultą? 

— Ne. Visiškai ne. 

— Arjis atrodė susinervinęs? 

Aleksė nusišypsojo: 

— Ponas Petidžonas nepasirodė panašus į greitai susinervinantį 
žmogų. Iš to, ką apie jį skaičiau, niekada nepasakytum, kad jis 
bailys. 

— Arjis su jumis elgėsi draugiškai? 

— Mandagiai, tačiau nepasakyčiau, kad draugiškai. Mes nepa- 
žinojom vienas kito. 

— Mandagiai, — pakartojo Smilou. — Ar elgėsi kaip šeimininkas? 
Pavyzdžiui, ar pasiūlė atsisėsti? 

— Taip, bet aš likau stovėti. 


— Kodėl? 

— Žinojau, jog ilgai nebūsiu, todėl nusprendžiau geriau pa- 
stovėti. 

— Ar pasiūlė jums išgerti? 

— Ne. 

— Seksą? 

Visi, kas buvo kabinete, sureagavo į šį netikėtą klausimą, bet 
labiausiai Hamondas. Jis pašoko, lyg būtų griuvusi siena, į kurią 
jis rėmėsi. 

— Kokia čia velniava! — suriko jis. — Iš kur čia tokie klausimai? 

Smilou išjungė mikrofoną ir atsigręžė į Hamondą: 

— Užsičiaupk! Čia mano apklausa. 

— Klausimas netinkamas, ir tu velniškai gerai žinai. 

— Visiškai sutinku, — pritarė Frenkas Perkinsas, įpykęs beveik 
taip pat kaip Hamondas. — Jūsų tyrimas neparodė, kad tą popietę 
Petidžonas lytiškai santykiavo. 

— Viešbučio kambario lovoje — ne. Tačiau tyrimai nepaneigė visos 
seksualinės veiklos. Pavyzdžiui, oralinio sekso. 

— Smilou! 

— Ar santykiavote oraliniu būdu su Petidžonu, daktare Lad? 

Hamondas prasibrovė pro sausakimšą kabinetą ir smarkiai pa- 
stūmė Smilou: 

— Tu, šunsnuki! 

— Patrauk savo prakeiktas rankas! — Smilou stumtelėjo jį atgal. 

— Hamondai! Smilou! — Stefi pamėgino juos išskirti, tačiau buvo 
nusviesta šalin. 

— Pasibaisėtina! — vos valdėsi Frenkas Perkinsas. 

— Pigus triukas, Smilou! — riktelėjo Hamondas. — Tu dar niekad 
nebuvai taip žemai puolęs. Jei jau ketini šitaip klausinėti, tai bent 
turėk drąsos ir neišjunk magnetofono. 

— Man nereikia tavo pamokymų, kaip vykdyti apklausą! 

— Tai ne apklausa, o sąmoningas įžeidinėjimas be jokios svarios 
priežasties. 

— Ji įtariamoji, Hamondai, - atšovė Stefi. 


— Tik jau ne sekso srityje, — atkirto Hamondas. 

— O kaip tas plaukas, Smilou? — paklausė Stefi. 

— Prie to ir ėjau. 

Smilou ir Hamondas žvelgė vienas į kitą kaip įsiutę pitbuliai. 
Smilou pirmasis atgavo savitvardą, ranka susilygino plaukus ir pa- 
sitaisė rankogalius. Sugrįžęs prie savo rašomojo stalo, jis vėl įjungė 
magnetofoną. 

— Daktare Lad, viešbučio kambaryje mes radome plauką, kuris, 
kaip man ką tik pranešė iš valstybinės Kolumbijos laboratorijos, 
sutampa su paimtu iš jūsų šepečio. 

— Na ir kas, detektyve? — Aleksė jau nebuvo abejinga tam, kas 
čia vyksta. Jos skruostuose atsirado raudonos dėmės, o žalios akys 
piktai žaibavo. 

— Aš pripažįstu, kad buvau kambaryje. Ir paaiškinau, kodėl to 
nepapasakojau anksčiau. Aš pamečiau plauką, ir tai natūralus bio- 
loginis reiškinys. Esu tikra, kad radote ne vien mano plaukų. 

— Taip. 

— Bet tik mane pasirinkote įžeidinėti. 

Hamondas norėjo surikti: „Bravo, Alekse“. 

Ji visiškai teisėtai galėjo piktintis. Smilou šito klausė tam, kad ją 
sukrėstų, priverstų prarasti savitvardą, palaužtų jos susitelkimą, kad 
galėtų sugauti meluojant. Tai senas tardytojų triukas, kuris paprastai 
pasiteisina. Bet tik ne šįkart. Smilou nepavyko palaužti Aleksės, jis 
tik beprotiškai ją įpykdė. 

— Ar galit paaiškinti, kaip gvazdikėlis atsirado ant Petidžono 
rankovės? 

Aleksės įtūžis šiek tiek atsileido, o paskui ji nusikvatojo: 

— Pone Smilou, gvazdikėlių rasite beveik visose pasaulio virtuvėse. 
Kodėl išskiriate mano gvazdikėlį? Manau, kad Čarlstono „Plazos“ 
restorano virtuvėje jų taip pat yra. O gal Petidžonas atsinešė jį iš 
savo namų virtuvės. 

Frenkas Perkinsas šypsojosi, ir Hamondas numanė, ką mąsto 
gynėjas. Kryžminės apklausos metu jis eis tuo pačiu keliu ir pri- 
vers prisiekusiuosius juoktis, kad tas gvazdikėlis buvo daktarės 


Lad gvazdikėlis. 

— Galėtum liautis nesėkmingai klausinėjęs, Smilou, — patarė Per- 
kinsas. —- Daktarė Lad nepaklausė mano patarimo ir sutiko atsakinėti 
į klausimus. Ji įstumta į nepatogią padėtį, turėjo paskirti kitą laiką 
pacientams, jos namai apversti aukštyn kojom, ji siaubingai įžeista. 
Turėtum jos atsiprašyti kelis kartus. 

Jei Smilou ir girdėjo advokato žodžius, tai nekreipė į juos dėmesio. 
Jis nenuleido skvarbaus žvilgsnio nuo Aleksės veido. 

— Norėčiau sužinoti apie pinigus, kuriuos radom seife. 

— Ką sužinoti? 

— Iš kur juos gavot? 

— Neprivalai atsakyti, Alekse. 

Ji nekreipė dėmesio į advokato patarimą: 

— Patikrinkite mano pajamas, pone Smilou. 

— Mes patikrinome. 

Ji kilstelėjo antakius lyg sakydama: „Taigi ko norite paklausti?“ 

— Ar nebūtų protingiau laikyti pinigus banke ir gauti palūkanas, 
o ne seife? 

— Jos finansiniai reikalai visiškai nesusiję su byla, - pasakė Per- 
kinsas. 

— Dar pamatysim. — Kol advokatas nespėjo paprieštarauti, Smilou 
iškėlė smilių ir tarė: — Dar vienas dalykas, Frenkai, ir aš baigsiu. 

— Tavęs tai niekur nenuves. 

— Kada į jūsų namus buvo įsilaužta, daktare Lad? 

Hamondas tikrai nesitikėjo tokio klausimo. Matyt, Aleksė taip 
pat. Pirmą kartą jos reakcija tai parodė: 

— Per virtuvės duris? 

Atidžiai ją stebėdamas Smilou patvirtino: 

— Taip, iš verandos pusės. 

— Neatsimenu. Gal prieš kelis mėnesius. 

— Ar jus apiplėšė? 

— Ne, manau, kad čia kaimynų vaikai paišdykavo. 

— Hm. Gerai, ačiū. — Jis išjungė diktofoną. 


Perkinsas prilaikė Aleksės kėdę, kol ji stojosi. 

— Smilou, visa tai labai greit įkyri. 

— Neketinu atsiprašinėti, Frenkai, man reikia išaiškinti žmogžu- 
dystę. 

— Darai ne tai, ką reikėtų. Laikaisi įsikibęs į daktarę Lad, o nu- 
sikaltėlio pėdsakai vis labiau šąla. 

Jis nusivedė savo klientę prie durų. Hamondas stengėsi į ją ne- 
žiūrėti, bet nepajėgė. Tikriausiai ji pajuto jo žvilgsnį, nes praeidama 
pro šalį pažvelgė į jį. Jie žiūrėjo vienas į kitą tuo metu, kai Smilou 
paklausė: 

— Kas jūsų draugas? 

Aleksė staigiai atsigręžė į detektyvą. 

— Draugas? 

— Jūsų meilužis. 

Šį kartą spąstai suveikė, Aleksė prarado savitvardą. Ji neap- 
sišarvavo savo įprastu atsargumu ir negirdėjo advokato patarimo 
nekalbėti. Ji sureagavo impulsyviai: 

— Aš neturiu meilužio. 

— Tai kaip paaiškinsite, kad nešvarių skalbinių dėžėje mes radome 


paklodes, ant kurių buvo kraujo ir spermos dėmės? 


— Ta istorija, kad ji saugo savo ligonį, — visiškas prasimanymas, — 
paniekinamai pareiškė Stefi. —- Patarčiau nedelsiant pateikti jai 
kaltinimą. 

Stefi, Smilou ir Hamondas liko kabinete, kai įtūžęs Perkinsas 
skubiai išsivedė savo klientę. Abu vyrai visiškai nesiklausė Stefi, 
jie buvo įsitempę lyg gladiatoriai, pasiryžę kovoti iki galo. Laimės 
tas, kuris mirs paskutinis. 

Hamondas smogė pirmas: 

— Kokias šlykštybes tu čia pradėjai? 

— Man nė velnio nesvarbu, ką tu manai apie mano taktiką. Aš 
turiu savo metodus. 

— Nori ją palaužti? — atkirto Hamondas. — Nuolat šneki tas ne- 


sąmones apie jos asmeninį gyvenimą. Frenkas Perkinsas susidoros 

su tuo. Paklodė nešvarių skalbinių dėžėje? Viešpatie! — tarė jis 
bjaurėdamasis. 

— Nepamiršk chalato, - įsiterpė Stefi. Ši vieta ją labiausiai links- 
mino. — Panelė Doruolė dulkinasi nenusivilkusi chalato. 

Hamondas nutvilkė ją liepsningu žvilgsniu, bet Smilou reikalavo 
jo dėmesio: 

— Kodėl ji mums meluoja apie savo draugą? 

— Po velnių! Iš kur aš galiu žinoti, - suriko Hamondas. - O iš kur 
tu žinai? Ji paaiškino, kad dabar neturi nuolatinio partnerio. Ar to 
nepakanka? 

— Vargu, - įsiterpė Stefi. — Spermos dėmės... 

— Visiškai nesusijusios su tuo, kad ji lankėsi pas Petidžoną pra- 
ėjusią savaitę. 

— Gal ir ne, — nukirto Stefi. — Visai įtikėtina, kad ji įsipjovė skus- 
damasi koją. Gerai, tai paaiškina kraujo dėmes, nors aš manau, kad 
jas reikėtų ištirti. Tačiau sperma — kitas dalykas. Kam jai neigti 
santykius su žmogumi, jei jis niekaip nesusijęs su Petidžonu? 

— Gali būti tūkstantis priežasčių. 

— Paminėk nors vieną. 

Hamondas palenkė veidą visai prie jos: 

— Gerai! Štai tau viena! Visiškai ne tavo reikalas, su kuo ji 
miega. 

Gyslos kakle buvo išsipūtusios, veidas išraudęs, smilkinyje 
pulsavo gyslelė. Stefi matė jį įtūžusį su policininkais, teisėjais, 
prisiekusiaisiais ir ja pačia, bet tik ne šitaip. Tai jos mintyse su- 
kėlė klausimų, kuriuos ji permąstys, kai liks viena ir turės laiko. O 
dabar ji tik pasakė: 

— Nesuprantu, kodėl tu šitaip pyksti? 

— Todėl, kad žinau, ką jis sugeba! - Hamondas mostelėjo į 
Smilou. — Jis sukuria įrodymus, kad laimėtų bylą. 

— Mes surinkom įrodymus per teisėtą kratą, — iškošė Smilou. 

— Nenustebčiau sužinojęs, kad tu pats pasimasturbavęs nuleidai 


ant šių paklodžių, — paniekinamai atkirto Hamondas. 

Atrodė, kad Smilou tuoj kirs Hamondui. Didelėmis pastangomis 
jis įkvėpė oro per įniršio išpūstas šnerves. 

Stefi pamanė, kad derėtų įsikišti. 

— Kaip manot, ar dažnai panelė Doruolė skalbia baltinius? 

— Bent jau kas trys ar keturios dienos, — atsakė Smilou, nenu- 
leisdamas nuo Hamondo gniuždančio žvilgsnio. 

— Negaliu patikėti tuo, kas čia vyksta, - Hamondas atsirėmė į 
sieną, lyg norėdamas atsitolinti nuo pokalbio. 

— Vadinasi, per kelias pastarąsias dienas Aleksė Lad su kažkuo 
lytiškai santykiavo ir mums pamelavo. Kai tu paminėjai meilužį, 
ji atsisakė pasakyti, kas jis, nepaklausė, kaip jos meilės reikalai 
susiję su žmogžudystės tyrimu, nepasiuntė mūsų toliau. Ji išbalo, 
emė meluoti, o paskui, kai mes ją demaskavom, pamėgino pasi- 
aiškinti: „Norėjau pasakyti, kad aš dabar nepalaikau ryšių su 
niekuo...“ — Vyrai klausėsi ar bent apsimetė, kad klausosi, tačiau 
kadangi abu tylėjo, Stefi kalbėjo toliau: — Tai gali būti tik žaidimas 
žodžiais. Galbūt ji, kaip ir politikai, vengia tiesaus atsakymo — ir 
nemeluoja, ir nesako tiesos. Gal ji neturi nuolatinio meilužio, bet 
retkarčiais pasimėgauja seksu. 

Smilou suraukė antakius: 

— Nemanau. Vaistinėlėje neradom jokių kontraceptinių tablečių, 
diafragmų, netgi prezervatyvų. Nieko, kas rodytų reguliarų lytinį 
gyvenimą. Todėl aš ir nustebau, radęs tas suteptas paklodes. 

— Bet tu tikriausiai galvojai apie jos lytinį gyvenimą, Smilou. Jei 
ne, tai ko siekei klausdamas, ar ji santykiavo su Petidžonu? 

— Nieko ypatingo nesiekiau, — prisipažino jis. —- Labiau turėjau 
galvoje Lutį, o ne ją. 

— Smilou norėjo priversti daktarę prarasti savitvardą. 

Stefi nekreipė dėmesio į irzlią Hamondo pastabą. 

— Taigi tu netiki, kad ji atsiklaupė ant kelių ir apžiojo Petidžono 
daiktą? 

— Gal todėl jį ir ištiko insultas, —- nusišaipė Smilou. 


Hamondas beveik atšoko nuo sienos. 

— Ar šio susitikimo tikslas — aptarti daktarės Lad lytinį gyvenimą? 
Jei taip, aš turiu darbo. 

Smilou linktelėjo į duris: 

— Gali eiti. 

— O ką dar reikia aptarti? 

— Įsilaužimą per užpakalines duris. 

— Ji paaiškino. 

Stefi vis labiau erzino Hamondo bukumas. 

— Juk tu nepatikėjai jos paaiškinimu, ar ne? Ji akivaizdžiai me- 
lavo. Kaip ir apie viską. Kas tau atsitiko? Paprastai melą užuodi 
per mylią. 

— Ji teigia, kad įsilaužta buvo prieš kelis mėnesius, — pasakė 
Smilou. — Bet pažeista mediena nepatamsėjo. Įbrėžimai ant metalo 
visai neseni. Be šių požymių, kad įsilaužta neseniai, sprendžiant 
pagal nepriekaištingą daktarės išvaizdą ir namo tvarkingumą, ne- 
galiu įsivaizduoti, kad ji būtų laukusi kelis mėnesius ir nesusitai- 
siusi spynos. 

— Viskas tik spėlionės, — tarė Hamondas. - Ir nieko daugiau. 

— Tačiau nekreipti į tai dėmesio būtų neprotinga, — nesutiko 
Stefi. 

— Ne daugiau neprotinga, kaip pateikti kelis tarpusavyje nesusi- 
jusius spėjimus ir laikyti juos faktais. 

— Kai kurie iš jų yra faktai. 

— Kodėl tu taip nori, kad ji būtų kalta? 

— O kodėl tu taip nenori? 

Stojusi tyla buvo tokia staigi ir įtempta, kad beldimas į duris at- 
rodė kaip patrankos trenksmas. 

Meisonas Monro atidarė duris ir įkišo galvą į kabinetą. 

— Girdėjau, kad vėl apklausėt daktarę Lad, ir, pamaniau, užeisiu 
pasiteirauti, kaip jums sekėsi. Manau, kad šiaip sau. Vos įėjęs pro 
apsaugos duris išgirdau, kaip jūs rėkaujat. 

Visi pasisveikino, o paskui pusę minutės niekas neištarė nė žodžio. 


Pagaliau Meisonas kreipėsi į Stefi: 

— Paprastai tu tokia šneki. Kas atsitiko? Prarijai liežuvį? Ką aš 
nutraukiau? 

Stefi pažvelgė į Hamondą ir Smilou, o paskui vėl į Meisoną. 

— Per kratą daktarės Lad namuose rasti keli įdomūs dalykai. Mes 
su Hamondu aptarinėjom, ar jie susiję su byla. Smilou mano, ir aš 
su juo sutinku, kad visa tai — svarūs įkalčiai prieš ją. 

Meisonas atsigręžė į Hamondą: 

— Akivaizdu, kad tu nepritari jų nuomonei. 

— Aš manau, kad mes nieko neturim. Jie su tuo nesutinka, bet ne 
jie turės pristatyti bylą teisme. 

Stefi suvokė, kad kelios ateinančios akimirkos gali nulemti jos 
ateitį. Meisonas Monro rėmė Hamondą. Kai šįryt ji prisipažino Mei- 
sonui nerimaujanti dėl Hamondo abejingumo bylai, šis puolė jį ginti. 
Būtų nelabai protinga prieštarauti jo išsirinktam įpėdiniui. 

Kita vertus, ji negalėjo leisti tokiai tobulai įtariamajai išsisukti tik 
todėl, kad Hamondas toks skrupulingas. Jei Stefi teisingai sužaistų, 
Meisonas pamatytų tokias savo įpėdinio silpnybes, kurių anksčiau 
neįžvelgė. Gal pastebėtų kokius nors charakterio trūkumus, kurie 
gali trukdyti prokuroro darbui. 

— Manau, prieš daktarę Lad turime pakankamai, kad galėtume ją 
suimti, — pareiškė ji. - Nesuprantu, ko mes laukiam. 

— Įkalčių, — griežtai atsakė Hamondas. — Ar tai ne priežastis? 

— Įkalčių turim. 

— Švelniai tariant, miglotų, atsitiktinių. Net pats blogiausias Pietų 
Karolinos gynėjas gali lengvai suniekinti viską, ką mes turim. O 
Frenkas Perkinsas toli gražu ne blogiausias. Jis vienas iš geriausių. 
Aš abejoju, ar prisiekusieji iš viso pareikš jai kaltinimą, jei aš pa- 
teiksiu tik plauką ir prieskonį. 

— Prieskonį? — paklausė Meisonas. 

— Gvazdikėlį, — irzliai atkirto Stefi. 

— Koks skirtumas? — suriko Hamondas. 

— Jis teisus, — tylus Smilou pritarimas iš karto juos nutildė. 

Stefi negalėjo patikėti, kad Smilou palaiko Hamondą. Šis irgi at- 


rodė ne mažiau nustebęs. 


292 | SANDRA BROWN 


Meisonas norėjo žinoti Smilou nuomonę. 

— Tu sutinki su Hamondu? 

— Ne visai. Manau, kad daktarė Lad kažkaip susijusi su byla, 
bet dar nežinau kaip. Ji buvo pas Petidžoną šeštadienį. Spėju, kad 
reikalas nebuvo švarus. Kitaip nedangstytų, kurdama vieną melą 
po kito. Tačiau iš teisinės pusės Hamondas teisus. Mes neturim 
ginklo ir neturim... 

— Motyvo, — užbaigė Hamondas. 

— Būtent, — rūgščiai nusišypsojo Smilou. — Jei daktarė lytiškai 
nesantykiavo su Petidžonu, tikrai nesvarbu, su kuo ji miega, - nors 
ir su kas antru Čarlstono vyriškiu. Kas mums darbo, kad kažkas be 
aiškios priežasties įsilaužė į jos namus? Keista, kad tūkstančiai do- 
lerių laikomi namų seife, kai šalia namų yra keli bankai. Bet tai nėra 
nelegalu. Iš to, ką sužinojom apie ją, supratau, kad daktarė verčiau 
pasirašys sau mirties nuosprendį, negu išduos paciento paslaptį, 
netgi jei tas pacientas yra jos vienintelis alibi. Aš netikiu Aleksės 
Lad pasakojimu, kad ji turėjusi perduoti Petidžonui paciento žinutę. 
Taip pat netikiu tomis nesąmonėmis, kad ji nuvyko į mugę ir visa 
kita. Bet, — pabrėžė jis, — išvada ta, kad nenustačiau jokio motyvo, 
kodėl ji galėjo nužudyti Lutį Petidžoną. Aš netgi nerandu jokio ryšio 
tarp jų — nei asmeninio, nei profesinio. Jei jis buvo jos pacientas, 
tai nėra išrašęs jokio čekio. Jei ji investavo į jo plėtros sandėrius, 
nėra jokių įrašų apie tai. Aš negaliu netgi įrodyti, kad jie kada nors 
kartu dalyvavo kokiame nors pobūvyje. Vienas vaikinas duomenų 
apie daktarę ieško Tenesio valstijoje, iš kur ji kilusi. Bet kol kas 
nieko nerado, išskyrus jos mokyklos pažymėjimus. Jei Petidžonas yra 
kada nors buvęs Tenesio valstijoje, tai nepaliko jokių pėdsakų. 

— Taigi, — tarė Meisonas, — arba ji sako tiesą, arba labai gerai 
paslėpė pėdsakus. 

— Manyčiau, kad antrasis atvejis, — pasakė detektyvas. — Ji kažką 
slepia, tik nežinau ką. 

— Tačiau jei žinotum... — tarė Stefi. 

— Bet jis nežino. 


— Užsičiaupk, Hamondai:! — atšovė ji. — Ir leisk man kalbėti. 

— Prašau! - jis mostelėjo ranka. 

— O jei tu rastum ir ryšį, ir motyvą, — kreipėsi ji į Smilou, — ar 
galėtum eiti toliau su tais įkalčiais, kuriuos mes radom? 

Smilou pažvelgė į Hamondą: 

— Tai priklauso nuo jo. 

Hamondas niūriai pažiūrėjo į Smilou, į Stefi, po to į Meisoną, kuris 
norėjo išgirsti jo atsakymą. Pagaliau Hamondas tarė: 

— Taip, galėčiau pasitenkinti tuo, ką turim, bet motyvas turėtų 


būti velniškai stiprus. 


24 SKYRIUS 


— Ar žinai, Deive, kad tai blogas skonis? 

— Labai. — Deivė Petidžon murkė iš pasitenkinimo, iškeitusi tuščią 
taurę į padavėjo atneštą pilną. — Kaip jau anksčiau tau sakiau, Ha- 
mondai, aš nenoriu veidmainiauti. 

— Tik vakar palaidojo tavo vargšą vyrą. 

— Dieve, tik neprimink. Kokia šlykšti ceremonija. Ar tau nebuvo 
mirtinai nuobodu? 

Hamondas nesusivaldęs nusišypsojo ir padėkojo padavėjui už 
gėrimą. 

— Apie tai visi ilgai kalbės. 

— "To ir siekiau, mielasis, — tarė Deivė. — Ši arbatėlė turi įžeisti 
visas tas kales, kurios apšneka mane, kad ir ką daryčiau. Tai kodėl 
nešvęsti? 

Šį pobūvį nelabai tiko vadinti arbatėle. Visas žemutinis Petidžono 
namų aukštas buvo pilnas draugų, pažįstamų ir prašalaičių, kurie 
buvo per daug ekstravagantiški, kad kreiptų dėmesį, ar našlė surengė 
pobūvį kitą dieną po vyro laidotuvių, ar ne. Tokio pobūvio niekaip 
nepavadinsi šermenimis. Tai buvo netinkama ir ne laiku surengta 


bakchanalija. Tačiau Deivė to ir siekė. 

— Ar Lutis nesupyktų? Jį tikriausiai ištiktų insultas. 

— Juk ir ištiko, —- pasakė Hamondas. 

— Ak taip! Vos neužmiršau. 

— Ar buvo kokių nors gresiančio insulto požymių? 

— Pakilęs kraujospūdis. 

— Ar jis vartojo vaistus? 

— Vartojo, bet kai nuo jų suminkštėjo pimpalas, liovėsi. 

— Ar tu žinojai? 

Deivė nusijuokė: 

— Ką tu manai, Hamondai? Kad aš sukėliau jam insultą? Klausyk, 
tai buvo jo paties kaltė. Jis pasakė, kad jei reikėtų pasirinkti, dul- 
kintis ar išlieti savo įniršį, jis pasirinktų pastarąjį variantą. Taigi 
taip ir padarė. 

— Jis mirė ne nuo insulto, Deive. 

— Ne, tą šunsnukį nušovė. Į nugarą. Išgerkim už tą, kuris tai pa- 
darė! — Ji kilstelėjo taurę. 

Hamondas už tai išgerti negalėjo ir dėl Deivės poelgio pasijuto 
nejaukiai. Jis vėl nukreipė dėmesį į pobūvį. Jie su Deive stovėjo 
antrojo aukšto galerijoje — puiki vieta linksmybėms stebėti. 

— Nematau nieko iš senosios gvardijos. 

— Jų niekas ir nekvietė. — Deivė siurbčiojo gėrimą ir piktdžiugiškai 
šypsojosi. — Kodėl atimti jiems malonumą spėlioti, kokios čia nuo- 
dėmės daromos? Vakarėlis suteiks daug peno kalboms. 

Plyšavo roko grupė, nuo maisto linko stalai, o alkoholinių gė- 
rimų — daug daugiau negu reikėjo. Čia buvo galima gauti netgi 
kvaišalų. Hamondas atpažino pagarsėjusį narkotikų prekeivį, 
daugybę kartų išsisukusį nuo kaltinimų. Dar Hamondas pastebėjo 
bestselerių autorių, kuris neseniai prisipažino esąs homoseksualus. 
Švesdamas savo išsilaisvinimą, jis atvirai glamonėjosi su šio vakaro 
partneriu. Toks viešas pasirodymas atkreipė visų dėmesį, išskyrus 
vieną moterį, kuri grupei gerbėjų demonstravo ką tik pasididintas 
krūtis, ragino jas paliesti ir apžiūrėti. 

— Per daug sumokėjo už operaciją, —- nusišaipė Deivė. 


— Ar žinai plastinį chirurgą, kuris tai daro pigiau? 

— Ne, bet pažįstu tokį, kuris būtų padaręs geriau. 

Hamondas klausiamai pažvelgė į Deivę, o ji kimiu balsu seksua- 
liai nusijuokė. 

— Ne, mielasis. Mano krūtys natūralios. Aš su juo miegojau. Nors 
jis prastas meilužis, bet operuoja tobulai. 

Hamondas tiriamai nužvelgė ją: 

— Nuo tos akimirkos, kai čia atėjau, aš norėjau tavęs paklausti. 

— Ko? 

— Ar pradėjai šokti pilvo šokį? 

— Argi ne dieviškai atrodau? 

Deivė ištiesė rankas į šonus ir apsisuko aplink, rodydama savo 
drabužį. Jį sudarė ties klubais aptemptos raudono šilko kelnės ir 
vos uždengianti krūtis liemenėlė. Kelnės buvo pavojingai žemai nu- 
smukusios ant klubų. Deivės liemenį juosė plona auksinė grandinėlė, 
o ant kiekvienos rankos ji mūvėjo bent tuziną auksinių apyrankių. 
Ji baigė suktis įžūliai pasiūbuodama klubus. 

— Dieviška, — nusijuokė Hamondas. 

Deivė nuleido rankas ir susiraukė: 

— Man labai pasisekė, kad tu šitaip manai. Hamondai, kodėl mes 
ne meilužiai? 

— Man reikėtų užsiimti eilę. 

— Eik tu velniop! 

Hamondas nusijuokė, bet Deivė dar labiau susiraukė. 

— Kaip gali šitaip bjauriai kalbėti, kai aš per savo vakarėlį ne- 
turiu vaikino. 

— O kur masažuotojas? 

— Sandras? Aš jį mečiau. 

— Po sekmadienio? Labai greit. 

— Juk žinai, kaip aš elgiuosi, ką nors nusprendusi. 

— Arjis tave blogai maigė? 

Atsakydama į nevykusį sąmojį, ji sarkastiškai nusijuokė: 

— Cha cha. 


— Nemaloni tema? 

— Viešpatie, ne. Jis neglostė man širdies, tik tarpukojį. Jo varpa 
daug didesnė už smegenis. 

— Visų moterų svajonė. 

— Galbūt iš pradžių, bet paskui jis man nusibodo. 

— O nuobodulys tau yra prakeiksmas. 

— Sutinku. — Deivė pažvelgė į minią apačioje ir atsiduso: — Ir čia 
man nuobodu, - ji paėmė jį už rankos. — Einam, aš tau noriu kai 
ką parodyti. 

Ji nusitempė Hamondą koridoriumi į savo miegamąjį. Uždarę 
duris, jie atsidūrė palaimingoje tyloje be muzikos. Deivė atsirėmė 
į duris ir užsimerkė. 

— Visko gana. Man žiauriai įsiskaudėjo galvą. 

— Negali pabėgti iš pobūvio, Deive. 

— Mane pažįsta tik saujelė žmonių. Jie ieškojo vakarėlio ir rado. 
Visai nesvarbu, ar aš ten dalyvauju. Be to, jie visi tuoj nusigers. — 
Deivė perėjo kambarį, išsispyrė iš aukštakulnių basučių ir padėjo 
taurę ant mažo stalelio šalia lovos. — Ar nori dar išgerti? 

— Ačiū, ne. 

Ji paėmė aprasojusią Hamondo taurę ir pastatė šalia savosios. 
Jos tolesnis veiksmas jį visiškai apstulbino: Deivė suėmė Hamondo 
rankas, užsidėjo sau ant nuogo liemens, pasistiebė ir pabučiavo. 
Paskui atsirėmė į jį ir suvinguriavo klubais. Šis judesys buvo ne 
toks stiprus kaip pirmą kartą, bet labiau kviečiantis. Hamondas 
krūptelėjo, atlošė galvą ir atšoko atgal. 

— Ką tu darai? 

— Ir tu dar klausi? 

Deivė apkabino jam kaklą ir mėgino vėl pabučiuoti, bet nesulau- 
kusi atsako nuleido ant žemės kulnus ir nusivylusi pažvelgė į jį. 

— Ne? 

— Ne, Deive. 

— Po velnių, kodėl? Jei negali išdulkinti senos draugės, tai ką 
tada gali? 

— Su kuo gali. 

Deivė šyptelėjo ir vėl pamėgino įsisiurbti Hamondui į lūpas, bet 
jis atlošė galvą. 

— Mes jau ne vaikai, Deive. Išaugom iš to amžiaus, kai galima 
daryti eksperimentus. 

— Būtų gerai, — gundė ji. - Daug geriau negu pirmą kartą. 

— Neabejoju, — jis nusišypsojo, meiliai spustelėjo jos liemenį ir 
nuleido rankas. — Bet aš negaliu. 

— Turi galvoje, kad nenori? 

— Taip. 

— O Viešpatie! — sudejavo Deivė. Ji iš lėto braukė rankomis Ha- 
mondui per krūtinę žemyn iki diržo ir galiausiai nukėlė jas. — Pa- 
sakyk man, kad to nėra. 

— Ko? 

— Kad tu jos neįsimylėjai. 

Hamondo širdis vos nesustojo plakusi: 

— Iš kur tu sužinojai? 

— Oi, Hamondai, nereikia. Jau kelis mėnesius visi kalba, kad jūs 
abu parsinešat darbo į namus. 

— Stefi! — sušuko jis, apimtas palengvėjimo. — Tu kalbi apie 
Stefi! 

Deivė nesuvokdama atlošė galvą: 

— Ū apie ką dar aš galiu kalbėti? 

Prisipažinti apie ryšius su Stefi ne taip pavojinga, kaip atsakyti 
į jos klausimą. 

— Turėjau romaną su Stefi, bet nutraukiau ir jį. 

— Prisieki? — Deivė įtariai primerkė akis. 

— Skauto garbės žodis. 

— Negaliu nė apsakyti, kaip džiaugiuosi. Kai buvai užėjęs sek- 
madienį vakare, suteikiau tau galimybę pasakyti blogų dalykų apie 
panelę Mandel. Kai tu to nepadarei, pamaniau, kad gandai apie jus 
teisingi. Buvau priblokšta, Hamondai. Kas tave traukė prie jos? Ji 
neturi nei stiliaus, nei humoro jausmo. Galėčiau lažintis, kad po 


darbo dienos ji avi baltus batelius. 


Atimi | 299 


— Tu apsimetėlė! — nusijuokė Hamondas. — Ne taip jau laikaisi 
etiketo, kaip stengiesi įtikinti kitus. 

— Tiesiog yra dalykų, kurių nedera daryti, — išdidžiai pripaži- 
no ji. 

— O balti bateliai — tai griežtas tabu. 

— Bet tave domina kažkokia moteris, ar ne? — staiga paklausė 
Deivė. — Ir nemėgink išsisukinėti, sakydamas: „Ką, ar mane?“, nes 
aš žinau, kad esu teisi. 

Hamondas nei prisipažino, nei paneigė. 

Deivė susierzinusi įsirėmė rankomis į klubus: 

— Aš siūlau tau šitai, — ji parodė į savo dailią figūrą. — Siūlau 
patirti visiškai neįpareigojantį malonumą, o tu mane atstumi. Taigi 
arba tu tapai gėjus, arba įsižiūrėjai kitą moterį, arba aš praradau 
visą savo seksualumą ir todėl šiandien turėčiau nusižudyti. Tai kuri 
iš išvardytų priežasčių? 

— Na, aš ne gėjus, o tu seksualumo nepraradai. 

Deivė triumfuodama nesuriko. Neištarė nieko panašaus į: „Ar aš 
nesakiau. Tu manęs neapkvailinsi, Hamondai Krosai“. Ji tik ramiai 
atsakė: 

— Taip ir maniau. Kada jūs susipažinot? 

— Neseniai. 

— Dar viena į tavo kolekciją. Ar ji ypatinga? 

Hamondas akimirką pažvelgė į Deivę, svarstydamas, ar sumeluoti. 
Prieš romaną su Stefi, jis susitikinėjo su daugeliu moterų, bet su 
visomis neilgai. Čarlstone jį laikė daug žadančiu svajonių jaunikiu, 
kilusiu iš turtingos šeimos. Nemažai vienišų moterų drąsiai siekė jo 
draugijos. Potencialios uošvės manė, kad jis puikus grobis. 

Hamondo motina nuolat supažindindavo jį su draugių dukterimis 
ir dukterėčiomis: „Tai miela moteris iš nuostabios šeimos“. Arba: 
„Jos šeima kilusi iš Džordžijos. Jie verčiasi mediena. O gal padan- 
gomis ar panašiai“. „Ji tiesiog nuostabi mergina. Manau, kad jūs 
turit daug bendro“. Nerūpestingas atsakymas būtų įtikinęs Deivę, 
kad ir dabar atsitiko panašiai. Bet Deivė - seniausia Hamondo 


draugė, o jam jau mirtinai įkyrėjo meluoti. Jis atsisėdo ant krėslo 

krašto ir nuleido sunertas rankas tarp išskėstų kelių, pečiais pa- 
linko į priekį. 

— Viešpatie! — pasiimdama taurę aiktelėjo Deivė. — Taip blogai? 

— Ji ne viena iš daugelio. Nežinau, ar ji gali būti man ypatinga. 

— Per anksti šnekėti? 

— Per daug sudėtinga. 

— Ji ištekėjusi? 

— Ne. 

— Tai kodėl sudėtinga? 

— Blogiau negu sudėtinga, tiesiog neįmanoma. 

— Nesuprantu. 

— Negaliu apie tai kalbėti, Deive, - Hamondas pasakė tai griežčiau 
negu ketino, bet jo intonacija leido suprasti, kokia jautri ši tema. 

Deivė atsitolino. 

— Gerai, bet jei tau reikės draugės... 

— Ačiū, — jis paėmė Deivės ranką, nustūmė apyrankes ir pabu- 
čiavo į vidinę riešo pusę. Paskui, braukdamas pirštu per apyrankės 
ornamentą, jis nerūpestingai paklausė: — Iš ko tu supratai? 

— Iš tavo elgesio. 

Hamondas paleido jos ranką: 

— O kaip aš elgiuosi? 

— Lyg stovėtum, laukdamas privalomo kastravimo, ir jau būtų tavo 
eilė. — Deivė nuėjo prie vežimėlio su gėrimais ir vėl įsipylė. — Kai 
vakar per laidotuves tave pamačiau, supratau, kad kažkas negerai. 
Tavo karjeros reikalai — iš dalies mano dėka — klostosi puikiai, todėl 
nusprendžiau, kad tave kankina širdies rūpesčiai. 

— Mane jaudina, kad aš toks permatomas. 

— Nusiramink. Tikriausiai daugiau niekas nepastebėjo. Aš gerai 
pažįstu tave, be to, atpažinau simptomus. Tokį ypatingą liūdesį gali 
sūkelti tik vienas dalykas — m-e-i-l-ė. 

Hamondas kilstelėjo antakius: 

— Aš netikiu. 

— Hmm. 


— Tu man niekada nepasakojai. 

— Tai baigėsi blogai. Tą vasarą, kai mes kartu buvome vestuvėse, 
stengiausi viską įveikti, — pašaipiai paaiškino Deivė. — Tik vestuvių 
man tada ir tetrūko, kad pasijusčiau visiškai nelaiminga. Todėl vi- 
suose priešvedybiniuose vakarėliuose elgiausi kaip tikra kalė. Todėl 
man tą vakarą reikėjo draugo, labai artimo draugo, — švelniai šyp- 
sodamasi tarė ji. Hamondas taip pat nusišypsojo. - Mūsų nedidelis 
nuotykis baseine grąžino man pasitikėjimą savimi. 

— Džiaugiuosi galėjęs padėti. 

— Tu man tikrai padėjai. 

Hamondo šypsena pamažu išnyko: 

— Niekad nebūčiau atspėjęs, Deive. Tu puikiai nuslėpei. Kas tada 
įvyko? 

— Mes susipažinom universitete. Jis buvo dvasininko sūnus. Ar gali 
tuo patikėti? Aš su dvasininko sūnumi? Jis buvo tikras džentelmenas. 
Protingas, jautrus. Nesielgė su manimi kaip su kekše, o aš, kad ir 
kaip tau sunku patikėti, su juo nesielgiau kaip kekšė. — Deivė baigė 
degtinę ir įsipylė dar. — Bet aš buvau kekšė. Prieš susipažindama su 
juo dulkinausi su visais universitete — ėjau iš vieno bendrabučio į 
kitą, iš vienos brolijos į kitą. Kartą netgi permiegojau su vienu savo 
dėstytoju. Stebuklas, bet tas vaikinas nieko apie mane nežinojo. 
Taigi keli buvę mano partneriai pamanė, kad būtų labai linksma 
jam papasakoti. — Deivė priėjo prie lango ir pažvelgė pro žaliuzių 
tarpelius. — Jis buvo puikus studentas, įtrauktas į ypatingąjį dekano 
sąrašą. Labai rimtas. Jis beveik nedalyvaudavo vakarėliuose. Todėl jo 
nemėgo. Vaikinams patiko jį žeminti, jie manė, kad jis to nusipelno, 
nes laiko save viršesniu už kitus. Jie papasakojo jam viską, nepra- 
leisdami nė menkiausios smulkmenos. Parodė netgi nuotraukas iš 
vieno vakarėlio, kur aš ypač pasireiškiau. Kai jis man išrėžė viską, 
ką apie mane buvo išgirdęs, aš be galo nusiminiau, kad jis sužinojo 
tiesą. Maldavau man atleisti, prašiau pamėginti suprasti, patikėti, 
kad, jį sutikusi, aš pasikeičiau. Bet jis nė nesiklausė. — Deivė palinko 
į priekį ir kakta atsirėmė į žaliuzes. — Tą pačią naktį, norėdamas 
man atkeršyti, jis permiegojo su kita ir ji pastojo. - Deivė stovėjo 


taip ramiai, kad netgi apyrankės nežvangėjo. — Pagal jo religinius ir 

moralinius įsitikinimus apie abortą negalėjo būti nė kalbos. Jam nė 
į galvą nebūtų šovę pasielgti nesąžiningai. Taigi jis vedė tą merginą. 
Kad ir kaip keista, Hamondai, bet tada aš jį mylėjau labiausiai. Aš 
taip norėjau turėti su juo vaikų. 

Hamondas palaukė, kol įsitikino, kad Deivė baigė pasakojimą. Ji 
vėl sujudėjo ir pakėlė prie lūpų taurę. 

— Ar žinai, kur jis dabar? — paklausė jis. 

— Taip. 

— Arjis vis dar vedęs? 

— Ne. 

— Ar kada nors jį sutinki? 

Deivė pasisuko nuo lango ir pažvelgė į jį. 

— Paskutinį kartą mačiau jį vakar. Per Lučio laidotuves. Jis sė- 
dėjo bažnyčios gale su Stefi Mandel. Žmonės ir dabar jo nelabai 
mėgsta... 

Kai Hamondas sudėliojo faktus į vietas, jam atvėpo žandikaulis, 
o lūpos be garso ištarė vardą: 

— Roris Smilou? 

Deivė ironiškai nusijuokė: 

— Dėl skonio nesiginčijama, ar ne? 

Hamondas perbraukė delnu sau per plaukus: 

— Nenuostabu, kad jis šitaip nekentė Lučio. Iš pradžių dėl sesers, 
vėliau — dėl tavęs. 

— Iš tiesų buvo kitaip. Lutis vedė Margaretę daug vėliau. Atsi- 
menu, kai Roris atvažiavo į Čarlstoną dirbti policijos departamente, 
aš perskaičiau apie tai laikraštyje. Tada norėjau su juo susitikti, 
tačiau išdidumas man neleido. Moteris, kurią jis vedė, mirė gim- 
dydama. Kūdikis gimė negyvas. - Ji nutilo, dar sykį apmąstydama 
šį ironišką įvykį. — Rorio tėvai jau buvo mirę, todėl jis rūpinosi 
seserimi, atsivežė ją kartu. Ji dirbo teismo raštinėje — tvarkė apy- 
gardos registrą, žemės sklypus ir panašiai. Ten ji ir susipažino su 
Lučiu. Nenustebčiau sužinojusi, kad meilės romanas užsimezgė po 
to, kai ji jam padarė paslaugą, pavyzdžiui, suklastojo kokius nors 


nuosavybės dokumentus ar panašiai. 

— Manęs taip pat nenustebintų, — sutiko Hamondas. — Girdėjau, 
kad ta santuoka buvo tikras košmaras. 

— Margaretė buvo emociškai nestabili. Aišku, kad ji visiškai netiko 
tokiam niekšui kaip Lutis. — Deivė išgėrė taurę iki dugno. — Kartais, 
kai aš gerai išgėrusi ir pamynusi savo išdidumą tarsi atsitiktinai 
atsidurdavau Rorio kelyje, jis visados žiūrėdavo pro mane, lyg mes 
būtume visiškai nepažįstami. Tai mane skaudino, Hamondai, ir labai 
siutino. Todėl kai Margaretė nusižudė, aš ėmiau sekioti Lutį ir ne- 
silioviau tol, kol jis mane vedė. Roris sudaužė man širdį, taigi aš 
mėginau jam atkeršyti, ištekėdama už žmogaus, kurio jis labiausiai 
nekentė. - Ji liūdnai nusišypsojo. — Kartais kerštas spiria į užpakalį 
pačiam keršytojui, ar ne? 

— Užjaučiu tave, Deive. 

— Tiek to, neužjausk, — linksmai pasakė ji, tačiau Hamondas su- 
prato, kad ji apsimeta. — Aš vis dar graži. Šitai, — ji parodė į taurę, — 
nesugadino mamos grožio. Mama dabar tokia pat nuostabi, kaip ir 
visada. Aš viliuosi, kad viską nulėmė gerieji jos genai, ir alkoholio 
demonas manęs neįveiks. Aš turtinga, o kai įsigalios Lučio testa- 
mentas, tapsiu dar turtingesnė. Beje, prisiminiau... — Deivė priėjo 
prie senovinio rašomojo stalo ir atidarė nedidelį stalčiuką. — Per 
tuos visus sumautus prisiminimus vos neužmiršau. Štai ką radau, 
peržiūrėdama popierius ant Lučio stalo. Tai jo rašysena. — Ji padavė 
jam šviesiai žalią lapelį. — Praėjusio šeštadienio data, ar ne? 

Raštelio žodžiai Hamondui akyse susiliejo. 

— Lutis užsirašė tavo pavardę ir laiką — penkta valanda. Panašu į 
sutartą susitikimą, ar ne? Tikriausiai nenorėtum, kad kas nors apie 
tai sužinotų. 

Hamondas pažvelgė į Deivę: 

— Tai visai ne tai, ką tu manai. 

— Hamondai, mielasis! — nusijuokė Deivė. — Aš jau greičiau pa- 
tikėsiu, jog yra kremų, kurie tikrai apsaugo nuo celiulito, negu kad 
tu ką nors nužudei. Nežinau, ką šis raštelis reiškia, ir nenoriu žinoti. 


Tik pagalvojau, kad reikėtų atiduoti jį tau. 

Hamondas akimirką žvelgė į kitą įrašą mažame popieriaus la- 
pelyje. 

— Čia jis užsirašė dar vieną laiką — šešta valanda, bet be jokio 
vardo. Gal ką nors numanai? 

— Ne. Oficialiame jo darbo kalendoriuje neįrašyta nieko — nei apie 
susitikimą su tavim, nei su kuo nors kitu. 

Tikriausiai, pasimatęs su Hamondu, Lutis turėjo dar su kažkuo 
susitikti. Įdomu, su kuo. Hamondas susimąstęs sulankstė lapelį ir 
įsikišo į kišenę. 

— Tu turėjai jį atiduoti Smilou. 

— O kada aš elgiausi teisingai? — sukta šypsenėlė virto liūdna. — 
Man reikėjo daug laiko suvokti, kad, mėgindama įskaudinti Rorį, aš 
tik tuščiai eikvoju jėgas. Netikiu, kad įmanoma jį įskaudinti, — šyp- 


sena visai išnyko. — Tačiau neketinu jam daryti jokių paslaugų. 


25 SKYRIUS 


— Jis buvo vakar čia su manimi, — Elina Rodžers šaukė, norėdama 
perrėkti muziką. — Mes ilgai sėdėjom prie šio staliuko ir užsisakėm 
daugybę gėrimų. Jūs privalot prisiminti. 

Barmenas, patrauklus jaunuolis sulaižytais plaukais ir su si- 
dabriniu auskaru antakyje, nužvelgė moterį, lyg sakydamas, kad ją 
labai lengva pamiršti. 

— Aš matau daugybę žmonių. Kiekvieną vakarą. Neatsimenu jų 
veidų. Žinot, jie visi mano galvoje susilieja. 

Ilgakojė blondinė aptempta juoda suknele klestelėjo ant gretimos 
baro kėdutės. Barmenas ištiesė pro Eliną ranką, kad uždegtų jai 
cigaretę. 

— Ko pageidausit? 

— O ko gero turit? 

Jis pasirėmė alkūnėmis į barą ir palinko prie jos. 

— Priklauso nuo to, ko jūs norit. 

— Atsiprašau, - įsiterpė Elina. Galiausiai ji patapšnojo barmeną 
per petį, kad atkreiptų jo dėmesį. — Jei jis vėl pasirodys... Tas vai- 


kinas, su kuriuo aš buvau vakar, paskambinkit man, gerai? 

Beveik neturėdama vilties, kad tai atneš kokios nors naudos, ji 
stumtelėjo jam popieriaus lapelį. 

— Štai čia mano viešbučio numeris. 

— Gerai. 

Ji matė, kaip barmenas įsidėjo į kišenę telefono numerį, ir ži- 
nojo, kad po poros dienų jį tikriausiai ras cheminėje valykloje. Ji 
jėjo į klubą išdidi, siekianti tikslo lyg kryžiuočių riteris. Ji vykdė 
misiją. 

Šį rytą, atsigavusi nuo šoko ir susitvardžiusi, Elina pasiryžo surasti 
tą melagį kalės vaiką ir įskysti jį policijai. 

Kai sutemo, ji nusprendė iššukuoti visus Čarlstono naktinius 
klubus. Gal taip galės jį surasti ir demaskuoti. Tas veikėjas puikiai 
įvaldęs viliojimo meną. Grįžusi mintimis atgal, ji suprato, jog jis 
elgėsi pernelyg nepriekaištingai, kad ji būtų pirmoji jo auka. Ir, 
aišku, ne paskutinė. Patenkintas savimi po vakarykštės sėkmės jos 
gundytojas šiandien vėl tykos grobio. Tačiau dabar, kai Elina išėjo 
iš klubo, jos įkarštis ėmė vėsti. Ji suprato, kad kvaila slampinėti 
po Čarlstoną ieškant vagies ir melagio, kai žino tik jo vardą - Edis, 
kuris, aišku, netikras. Nauji odiniai bateliai, kuriuos ji nusipirko 
specialiai šioms atostogoms, spaudė pirštus ir ji įstengė tik tipenti 
mažais žingsneliais. Ji buvo alkana, bet vos tik pamėgindavo šian- 
dien valgyti, ją imdavo pykinti nuo vakarykščio alkoholio ir rytinės 
savigraužos. Be to, ji ir negalėjo valgyti padoriuose restoranuose. Ji 
jau pranešė bankams apie vagystę, bet naujos kortelės bus išduotos 
tik po kelių dienų. Laimei, Elina prisiminė, kad buvo įsidėjusi šiek 
tiek pinigų į švarkelio kišenę. Žinoma, tai tik nedidelė dalis to, ką 
Edis pavogė, bet jei nepavyks jo rasti, bent jau pakaks kelionei į 
namus. 

Taigi ar nebūtų geriau liautis vargus ir išvažiuoti? 

Čarlstonas jai blogas miestas. Alinanti kaitra, kuri anksčiau ro- 
mantiškam miestui teikė patrauklumo, dabar erzino ir kėlė galvos 
skausmą. Jei ji pasiliktų tiek, kiek ketino, negalėtų sau leisti 
dalyvauti ekskursijose ar pramogose. Jei ji pasiliks čia trumpiau, 


viešbučio sąskaita bus mažesnė. 


AtiBi | 307 


Sveikas protas patarė jai rytoj grįžti į Indianapolį. 

Aviacijos firma išskaičiuos už pakeistą skrydžio datą, tačiau sumo- 
kėti verta. Savo saugiame mažame namelyje kartu su dviem katėmis 
Ji pajėgs išsilaižyti žaizdas iki mokslo metų pradžios. Galiausiai 
darbas ir rutina išstums iš minčių tą bjaurų įvykį. 

Slampinėdama po Čarlstoną ir ieškodama Edžio, ji tik eikvoja 
savo laiką ir jėgas. 

Kita vertus, tuo metu, kai ji dabar šlubčioja mūvėdama nepa- 
togius, kojas trinančius tikros odos batelius, jis tikriausiai rezga 
tinklą apie kitą vienišą moterį, kuri rytoj rytą pabudusi pasiges 
savo piniginės ir savigarbos. Apie nusikaltimą nebus pranešta, nes 
auka per daug gėdysis kreiptis į policiją. Todėl Edis ir elgiasi šitaip 
arogantiškai — žino, kad išsisuks. 

Na, šįkart jis taip lengvai neišsisuks! 

— Aš tuo pasirūpinsiu, — garsiai ištarė Elina Rodžers ir vėl kupina 


ryžto įžengė į kitą naktinį klubą. 


Hamondas atsisėdo nišoje priešais Loretą. 

— Na, ką sužinojai? 

— Nei „labas“, nei „kaip tau sekasi“? 

— Man šiandien jau bloga nuo tų mandagybių. 

— Sumautai atrodai. 

— Tau tikriausiai taip pat bloga nuo mandagumų, - liūdnai šyp- 
telėjo Hamondas. — Iš tiesų šiandien jau antrą kartą išgirstu, kad 
prastai atrodau. Šiandien nuo pat ryto nesiseka. 

— Kas yra? 

— Tu neturėsi laiko išklausyti. Aš taip pat neturiu laiko. Tai ar ką 
nors sužinojai? 

— Aš juk tau skambinau, - atšovė ji. 

Hamondas neįsižeidė dėl jos šiurkštumo. Jis ir pats elgėsi bjauriai. 
Apsilankymas pas Deivę jį dar labiau sutrikdė. Įsėdęs į automobilį 
ir patikrinęs žinutes mobiliajame telefone, jis beveik neapsidžiaugė, 
išgirdęs Loretos balsą, primygtinai reikalaujantį susitikti „„Poilsyje 


paunksnėje“. Susitikimas su ja dar pailgins jo darbo dieną, kurią jau 

ketino baigti. Tačiau jis nekantravo išgirsti, ką jai pavyko sužinoti. 
Hamondas papurtė galvą, sunkiai atsiduso ir atsiprašė: 

— Mano nuotaika šlykšti, Loreta, bet neturėčiau išsilieti ant 
tavęs. 

— Tau reikia išgerti. 

— Tavo sprendimas universalus. 

— Ne viskam jis tinka ir neilgai veikia. Bet gali būti lyg tvarstis 
blogai nuotaikai. — Loreta užsakė Hamondui burbono ir vandens. 

Nepraėjus nė minutei, Hamondas jau laikė rankoje stiklinę ir 
siurbčiojo gėrimą. 

— Gerai atrodai, —- pasakė jis. 

Loreta nusijuokė ir atsigėrė sodos vandens. 

— Gal tik kai žiūri į mane per taurės stiklą. 

Nuo pirmadienio jos išvaizda tikrai pasitaisė. Dabar buvo susi- 
šukavusi, drabužiai švarūs ir išlyginti. Gerai parinktas makiažas 
paslėpė veido raukšles. Akys buvo skaisčios, neapsiblaususios. 
Nors ji pamėgino pasišaipyti iš komplimento, bet Hamondas matė, 
kad ji patenkinta. 

— Tik truputį apsitvarkiau, ir viskas. 

— Padažei plaukus? 

— Bju įkalbėjo. 

— Teisingai padarė. 

— Ačiū. — Loreta kilstelėjo ranką ir paglostė savo naują šukuo- 
seną. 

— Bju labai nudžiugo, kad aš turiu darbą. Sakiau jai, kad laikiną, 
bet ji vis vien patenkinta. Leido man grįžti į butą su sąlyga (ji 
visada kelia sąlygas), kad lankysiuosi anoniminių alkoholikų su- 
sirinkimuose. 

— Kaip tu jautiesi? 

— Rytą krečia drebulys, bet susitvarkau. 

— Gerai, Loreta. Tikrai gerai, - nuoširdžiai pasakė Hamondas. Jis 
nutilo prieš pradėdamas kalbėti tema, dėl kurios jie susitiko. - Ką 
sužinojai? 


Loreta mirktelėjo: 

— Aš tau kaip mama. Tikriausiai rekomenduosi mane į kokį nors 
postą prokuratūroje, o gal net prašysi priimti tavo kūdikius. 

— Tiek daug sužinojai? 

Hamondas nustūmė taurę. Gėrimas nesimaišė su tuo, kurį išgėrė 
Deivės vakarėlyje. Be to, jautė, kad informacija jį nuliūdins, todėl 
geriau išlikti blaiviam. 

— Turiu informatorių, kuris nori likti anonimas. Jis tikras kom- 
piuterių specialistas. 

— Naklas. 

— Tu jį pažįsti? 

— Harvis ir mano informatorius, jis dirba visiems. 

— Ar tu tyčiojiesi iš manęs? — paklausė Loreta, labiau nustebusi 
nei pyktelėjusi. 

— Užverbavai jį, ar ne? 

— Velnias! — Loreta trinktelėjo delnu į stalą. - Negaliu patikėti, 
kad tas mažasis pasipūtėlis privertė pasijusti mane kalta, kad jį 
prievartauju ir verčiu pažeisti sąžinės principus. 

— Jis visiškai paperkamas. Todėl pats ir nesikreipiau į jį. Juo ne- 
galima pasitikėti. 

Hamondas nesijaudino, kad Harvio įsilaužimas į Aleksės bylas 
bus susietas su juo. Jis tikėjo Loreta, prisiekusia, kad jau greičiau 
neteks liežuvio, negu jį išduos. Tačiau jis bijojo, kad kas nors kitas 
taip pat galėjo pasamdyti Harvį tam pačiam reikalui. 

— Ar kai tu susitikai su Harviu, jis ką nors žinojo apie bylą? 

— Tada atrodė, kad ne. Bet dabar abejoju ir juo, ir savo instinktais. 
Kodėl klausi? 

Hamondas gūžtelėjo pečiais: 

— Tik įdomu, ar niekas kitas nepaprašė jo pasidomėti dakta- 
re Lad. 

— Pavyzdžiui, Stefi Mandel? 

— Arba Smilou. 

— Visiškai įmanoma, kad Harvis dirba ne man vienai. Bet tikrai, 
Hamondai, atrodė, jog jis nustebo ir apsidžiaugė, kad aš įtraukiau 


Jį Į savo tyrimą. 

Hamondas linktelėjo į voką, kurį ji laikė prispaudusi dešine 
ranka. 

— Tai pradėkim. 

Loreta išėmė iš voko kelis sulankstytus popieriaus lapus. Tai buvo 
spausdintos pastabos. Loreta jau tiek kartų peržiūrėjo informaciją, 
kad išmoko atmintinai. Ji pažvelgdavo į užrašus tik norėdama pa- 
sitikrinti specifinius faktus. 

— Įspūdinga, — sumurmėjo Hamondas, kai ji išvardijo mokslinius 
Aleksės Lad pasiekimus, kurių daugumą jis jau žinojo. Tačiau jei 
jam ir palengvėjo, tai labai trumpai. 

— Palauk. Aš dar nepriėjau prie geriausio gabalo. 

— Sakydama geriausio, turi galvoje blogas žinias, ar ne? 

— Duomenys apie ją iš Tenesio ne tokie įspūdingi. 

— Kas ten įvyko? 

— Geriau paklausk, ko neįvyko. 

Loreta papasakojo Hamondui tai, ką Naklas iškasė iš užslaptintų 
nepilnamečių bylų. Klausytis buvo nelengva. Loreta pasakojo visą 
pusvalandį. Hamondui atrodė, kad geriau būtų, jei šį vakarą būtų 
visai viskio negėręs. Buvo visiškai tikras, kad greit pamatys jį per- 
dirbtą. Dabar jis suprato, ką vakar Aleksė turėjo galvoje, sakydama, 
kad jis nusivils, kad viską paaiškinti per daug skausminga. Ji ne- 
norėjo apie tai kalbėti, ir dabar Hamondas žinojo kodėl. 

Loreta įkišo popieriaus lapus į voką ir triumfuodama įteikė jam. 

— Bet aš neradau jokio ryšio tarp jos ir Petidžono. Tai kol kas 
paslaptis. 

— Aš manau... maniau, — pasitaisė jis, — jog ji per daug aukštos 
klasės, kad būtų susijusi su Lučiu. Matyt, klydau. 

Jis įsikišo voką su inkriminuojančiais faktais į vidinę švarko 
kišenę. Loreta pastebėjo, kad jis nusiminęs. 

— Neatrodai labai laimingas. 

— Išsamesnių faktų negalėjau tikėtis, turėtum labai didžiuotis 
savimi, kad šitaip pasistengei ir radai tiek informacijos. Tu padarei 


daugiau nei aptikai praeities klaidas. Ačiū. 

Hamondas pasislinko prie nišos angos, bet Loreta per stalą su- 
griebė jį už rankos. 

— Kas tau, Hamondai? 

— Nesuprantu tavęs. 

— Maniau, kad jausies kaip devintame danguje. 

— Be abejonės, tai gera medžiaga. 

— Ir prireikė tik dviejų dienų. 

— Dėl greičio negaliu skųstis. 

— Tai bus tau akstinas dirbti, ar ne? 

— Žinoma. 

— Tai kodėl atrodai toks prislėgtas? 

— Aš sutrikęs. 

— Kodėl? 

— Dėl viso to, — jis patapšnojo per švarką ties vidine kišene. — Tai 
rodo, jog aš visiškai nieko nenutuokiu apie žmogaus charakterį. 
Tikrai nemaniau, kad ji galėtų... — Jo balsas nutilo ir jis neužbaigė 
minties. 

— Turi galvoje Aleksę Lad? — Hamondas linktelėjo. — Manai, kad 
ji nekalta? Kad Smilou ją neteisingai užsipuolė? Ar ji turi alibi? 

— Silpną. Sako, kad buvo Bjuforto mugėje. Jokių liudininkų, — 
dabar meluoti buvo lengviau. Netgi patikimiems draugams. — Bet 
kai mes turim tokią informaciją, ir nepagrįstas alibi atrodo labai 
tvirtas. 

— Aš galėčiau... 

— Atleisk, Loreta, diena buvo labai sunki. Aš pavargęs. 

Hamondas pamėgino nusišypsoti, bet nepavyko. Niūri baro ap- 
linka jį dusino. Dūmai atrodė dar tirštesni. Nevilties dvokas dar 
stipresnis. Hamondui plyšo galva ir norėjosi vemti. Loretos akys 
vėrė jį kiaurai. Bijodamas, kad ji gali per daug pamatyti, Hamondas 
vengė jos žvilgsnio. 

— Aš užmokėsiu tau rytoj. 

— Aš iškilnojau visus akmenis, Hamondai. 

— Tu puikiai padirbėjai. 


— Bet tu tikėjaisi daugiau. 

Iš tiesų jis nieko nesitikėjo, o gavo tikrai daug. 

— Ne, ne, tai turėdamas, galėsiu pajudinti bylą. 

Beviltiškai trokšdama įtikti Hamondui, Loreta suspaudė jam 
ranką. 

— Galėčiau pasikasti dar giliau. 

— Leisk man pirmiausia suvirškinti šitą. Manau, kad to pakaks. 
Jei ne, susirasiu tave. 

Jei jis neįkvėps gaivaus oro, tikrai numirs. Jis ištraukė ranką iš 
drėgnų Loretos gniaužtų, liepė likti blaiviai, dar kartą padėkojo už 
gerą darbą ir skubiai atsisveikino. 

Išėjus iš „Poilsio paunksnėje“, oras nebuvo nei gaivus, nei tyras, 
greičiau užsistovėjęs ir tirštas. Jo įkvėpus atrodė, tarsi vata klotų 
plaučius. 

Net praėjus kelioms valandoms po saulėlydžio, šaligatvis alsavo 
karščiu, deginančiu pėdas ir per batų padus. Hamondo oda buvo 
gliti. Panašiai kaip ir tada, kai vaikystėje sirgdavo. Karščiui nukritus, 
motina nuvilkdavo drėgną pižamą, pakeisdavo patalynę ir ramin- 
davo, kad prakaitas — tai geras ženklas, rodantis, jog Hamondas 
sveiksta. Bet jam taip neatrodė. Sausumas karščiuojant jam atrodė 
geriau nei lipni odos drėgmė. Ant šaligatvio buvo pilna žmonių, 
slampinėjančių nuo vienų durų iki kitų, tačiau iš tiesų neturinčių 
kur eiti. Jie ieškojo kokios nors įdomios veiklos, pavyzdžiui, pasigerti 
vienoje iš tavernų, pavogti ką nors reikalingo, sugadinti ar sunaikinti 
kieno nors nuosavybę arba pasitenkinti kruvinu kerštu. 

Paprastai Hamondas būtų prisitaikęs prie šio rajono pavojaus, 
kuris gali grėsti įsibrovėliui. Ir juodaodžiai, ir baltieji į jį žvelgė 
priešiškai, akivaizdžiai nekęsdami. Žinoma, šiame nepasiturinčiųjų 
rajone jis priklausė prie tų, kurie „turi“, todėl jo ir nekentė. Kitu 
metu Hamondas eitų prie automobilio žvilgčiodamas per petį ir 
tikėdamasis rasti mašiną pusiau išardytą. Tačiau šiandien jis buvo 
per daug paskendęs savo mintyse, todėl visiškai nekreipė dėmesio 
į priešiškus žvilgsnius. 

Loretos pranešimas apie Aleksę sukėlė moralinį sąmyšį. Inkri- 


minuojanti informacija bukino ir žlugdė emociškai. Visuma buvo 

tokia liūdna, kad Hamondas nepajėgė išskirti atskirų aspektų. 
Smilou, sužinojęs Aleksės istoriją — jo detektyvai, be abejonės, ją 
greit iškas, — ims sapnuoti erotinius sapnus su poliucijomis, o Stefi 
atkimš šampano butelį. Hamondą ir Aleksę šis atradimas sužlugdys 
visapusiškai. Demaskavimas lyg švino gabalas kabojo Hamondui 
virš galvos. Kada jis nukris? Šįvakar? Rytoj? Poryt? Kiek jis pajėgs 
ištverti įtampą? Net jei Petidžono mirties laikas rodo, jog Aleksė 
negalėjo nužudyti, ji vis tiek kažkaip su tuo susijusi. Mintys buvo 
tokios liūdnos ir visa apimančios, kad Hamondas vos pajėgė judėti. 
Jis nebesusivokė, kur esąs. Jis mąstė apie tai, kaip jam uždraus 
verstis advokato praktika, o apie pavojų gyvybei net nepagalvojo. 

Atėjęs į skersgatvį, kur buvo palikęs automobilį, Hamondas be rak- 
telio atidarė vairuotojo duris ir nė neapsidairė, ar aplink saugu. 

Išgirdęs, kaip kažkas už nugaros sujudėjo, Hamondas krūptelėjo 
ir žaibiškai kilstelėjo ranką, pasiruošęs gintis. Pamatęs Aleksę, 
ranką nuleido. | 

— Kokia čia velniava? — Jis instinktyviai apžvelgė rajoną ir tik 
dabar suvokė, koks jis tamsus ir bauginantis. — Po velnių, ką tu 
čia veiki? 

— Atsekiau ją. 

— Ką? 

Jos žalios akys piktai sužaibavo: 

— O kaip tau atrodo, Hamondai? Tą moterį, kurią tu pasamdei 
manęs sekti. 

— Velnias! 

— Taigi! — įtūžusi pritarė ji. - Man pasirodė keista, kad ta pati 
turistė šiandien du kartus fotografavo mano namą. Iš pradžių rytą, 
o paskui po to, kai išėjo Smilou reketininkai. Grįždama į namus po 
tos žeminančios apklausos aš sustojau prekybos centre. Ji irgi ten 
buvo — apsimetė žiūrinėjanti arbūzus. Galiausiai aš pamaniau, kad 
mane seka policija. 

— Ne policija. 

— Tas tiesa. Jie būtų veikę profesionaliau. O čia tik nuogas, ne- 


gudrus, paprastas šnipinėjimas. 

— Alekse. 

— Taigi aš nuo jos pabėgau ir pati ėmiau ją sekti. Maniau, kad ta 
moteris dirba detektyvui Smilou. Ir įsivaizduok, kaip nustebau, kai 
tu atėjai su ja susitikti. 

— Nelygink manęs su Smilou. 

— O tu daug žemiau už Smilou, — jos balsas trūkinėjo iš susi- 
jaudinimo. — Tu landesnis, gudresnis. Tu pirmiausia su manimi 
permiegojai. 

— Viskas ne taip. 

— Tikrai? Tai kaip? Kuri dalis netinka? Ar ji policininkė? 

— Privati detektyvė. 

— Dar blogiau. Tu jai sumokėjai, kad viską apie mane iššniukš- 
tinėtų. 

— Šaunu! Tu mane pagavai, - taip pat piktai atšovė jis. — Tu labai 
protinga moteris, daktare Lad. 

— Ar jums abiem buvo malonu kalbėtis apie mane? 

— Nebuvo nieko malonaus, bet tai, ką ji apie tave atkasė, velniškai 
įdomu. Ypač bylos iš Tenesio. 

Aleksė užsimerkė ir atsilošė, tačiau greit susitvardė, atsimerkė 
ir pasiuntė jį po velnių. Paskui pasisuko ant kulno, bet Hamondas 
sugavo jos ranką ir vėl atgręžė į save: 

— Aš nekaltas del to, kad ji apie tave kai ką sužinojo, Alekse. 
Samdydamas tą moterį maniau, kad darau mums abiem paslaugą. 

— Viešpatie, kokią dar paslaugą? 

— Aš kaip kvailys tikėjausi, kad ji kaip nors nustatys, jog tu ne- 
kalta. Bet tai buvo dar prieš tai, kai tu pradėjai meluoti policijai ir 
atsidūrei kampe. 

— Ar norėtum, kad būčiau pasakiusi tiesą? 

Aleksė paklausė to paties, kaip ir tada, kai jie atsitiktinai susi- 
tiko lifte. Tada Hamondas nežinojo atsakymo, tačiau vėliau daug 
svarstė. 

— Visiškai nesvarbu, kad šeštadienio naktį mes praleidom 


kartu. 

— Tai kodėl tu jiems nepasakei? Kodėl tu stovėjai, kai mane taip 
žemino, klausinėdami apie suteptas paklodes? Kodėl nepasakei, 
kas vakar įsilaužė į mano namus ir sutepė paklodes? 

— Todėl, kad tai nesvarbu. 

Ji nelinksmai nusijuokė. 
kaip tu bus sunku ką nors įtikinti, kad tai nereikšminga. Kad jau 
kalbamės šia tema, aš paaiškinau, iš kur ten kraujas, bet dėl spermos 
gali būti tik vienas paaiškinimas. Jei būtum naudojęs prezervatyvą, 
jos ten nebūtų buvę. 

— Tada apie tai nepagalvojau. - Hamondas palenkė veidą prie jos 
ir piktai sukuždėjo: — Ir tu nepagalvojai. - Aleksė nusigręžė ir jis 
suvokė pasakęs teisybę. — Be to, šie dalykai visiškai nesusiję. 

Aleksė vėl pažvelgė į jį: 

— Nematau logikos. 

— Tai, kad mes mylėjomės, visai nesusiję su byla. - Jei jis įtikins 
ją, tai galbūt ir kitus įtikins. Galbūt net pats patikės. — Aš apie tai 
daug mąsčiau. Praėjusį šeštadienį tu galėjai nužudyti Petidžoną 
prieš išvykdama iš Čarlstono. 

Ji greit įkvėpė ir prispaudė sulenktas rankas prie liemens, lyg ją 
būtų persmelkęs skausmas. 

— Štai ką tu nusprendei. O sakei, kad laikas netinka. 

— Nes nenorėjau, kad tiktų. 

— O dabar nori? 

— Tu jį nužudei ir surežisavai mūsų susitikimą, kad užsitikrintum 
alibi. 

— Aš tau vakar sakiau, kad nenužudžiau Petidžono. 

— Taip, taip. Kaip ir nesidulkinai su juo. 

Ji vėl staigiai nusisuko, ketindama nueiti. Hamondas sugriebė ją 
ranka. Šį kartą Aleksė labiau priešinosi. 

— Eik velniop! Paleisk mane! 

Hamondas apgręžė ją ir įstūmė į tarpą tarp atvirų automobilio 
durelių. Norėdama pasprukti turės arba bėgti aplink, arba nustumti 


jį. Hamondas norėjo, kad pirmiausia ji išklausytų. 

— Aš nenoriu taip manyti, Alekse. 

— O! Dėkui! Aš taip džiaugiuosi, kad tu nenori manyti, jog aš 
kekšė ir žudikė. 

— O ką kita man galvoti? 

— Ką tik nori, tik palik mane ramybėje. 

— Visą laiką kaip įmanydamas stengiausi abejoti tavo naudai. 
Iki šio vakaro. — Jis atlapojo švarką, kad ji pamatytų voką vidinėje 
kišenėje. 

Staiga Aleksė liovėsi kovojusi. Ji akimirką žvelgė į voką, o paskui 
jos lūpas iškreipė lyg ir gailestis. Bet kai ji pakėlė akis, jos buvo 
išdidžios ir įžūlios. 

— Pikantiškas skaitalas? 

— Pavojingas. Labai pavojingas. Tai ginklas, kurio jiems reikia, 
kad tave pribaigtų. 

— Tai ko čia stovi ir kalbiesi su manimi? 

— Smilou iškas šitai ir paleis į darbą. 

— Tai paskambink jam. Pasitarnauk. Gavai tai, ko norėjai, už ką 
sumokėjai. 

— Aš suteikiu tau progą pasiaiškinti. 

— Manau, kad ten gana aišku. 

— Vadinasi, turiu tikėti, kad tai tiesa. 

— Man visai nesvarbu, ką tu manai. 

— Gerai. Paaiškinsiu vieninteliu įmanomu būdu, - Hamondas 
apatine kūno dalimi prisispaudė prie Aleksės. — Tai reiškia, kad tu 
labai ištobulėjai, mažyte. 

Aleksė visiškai prarado savitvardą. Ji abiem rankom smarkiai 
pastūmė Hamondą. 

— Pasitrauk nuo manęs. 

Jis nenusileido. 

— Visa tai man rodo, kad šeštadienio naktį nebuvo paprastas su- 
gundymas. 

— Aš tavęs negundžiau. 

— Kurgi ne! Bet mes jau tai aptarėm. Tu įvykdei sunkų nusikal- 


timą ir tyčia įtraukei mane. Kodėl, Alekse? Tu sąmoningai sukūrei 

situaciją, kad susikirstų mano, kaip prokuroro, interesai. Kad ir kas 
tai būtų, tu mane įtraukei į tai. 

— Nėra jokio tai. Ir niekada nebuvo. Kol Lučio Petidžono nenu- 
žudė. 

— Ar jis buvo į tai įsitraukęs? 

— Ar tu klausaisi? — riktelėjo ji. 

— Ar aš buvau įtrauktas į jo paskutinį sąmokslą? Ar jis planavo, 
kaip sužlugdyti mane, kol jo nenužudė? 

— Aš nežinau. Tai, kad jį nužudė, su manimi visiškai nesusiję. 

— Norėčiau tuo patikėti. Mes susitikom neatsitiktinai, Alekse. Tu 
pati tai pripažinai. 

Aleksė pamėgino apeiti Hamondą, bet jis užtvėrė kelią ir uždėjo 
rankas jai ant pečių. 

— Niekur neisi, kol aš nesužinosiu tiesos. Iš kur sužinojai, kad aš 
būsiu mugėje? 

Ji papurtė galvą. 

— Iš kur sužinojai? 

Ji atkakliai tylėjo. 

— Pasakyk, Alekse. Iš kur žinojai, kad aš ten važiuoju? Negalėjai 
žinoti. Vienintelis būdas būtų, jei... — Staiga jis nutilo, įsižiūrėjo į 
ją ir tvirčiau suspaudė pečius. 

Jos akys viską pasakė. 

— Tu mane sekei, — ramiai pasakė jis. 

Aleksė dvejojo, atrodė, visą amžinybę. Paskui lėtai linktelėjo 
galvą: 


— Taip, aš sekiau tave nuo Carlstono „Plazos“ viešbučio. 

— Visą tą laiką tu žinojai, kad aš ten buvau. 

— Taip! 

— Su Petidžonu? 

— Taip! 

— Ir tu nieko nesakei. Kodėl? 

— Jei dabar pasakyčiau, tu nepatikėtum. 

Aleksė žiūrėjo į Hamondo švarką, lyg matytų pro audinį voką 
vidinėje kišenėje. Ji buvo įpykusi, bet ir labai liūdna. 

— Tai bjauri informacija, bet ji nė iš tolo neatskleidžia, kaip šlykštu 
buvo tikrovėje. Negali net įsivaizduoti, — ji vėl pakėlė akis. - Mane 
vertins pagal tą prakeiktą pranešimą, o ne pagal tai, kas aš dabar. 

— Aš ne... 

— Tu jau vertini, — nukirto ji. — Matau iš to, kaip tu į mane žiūri. 
Girdžiu tavo šlykščius kaltinimus. Lengva teisti iš visuomeninės 
padėties aukštumų, ar ne? Tu kilęs iš senos turtingos šeimos. Ar 
esi kada nors nuolat jautęs alkį, Hamondai? Ar kada nors šalai, 
nes nebuvo kuo sumokėti už šildymą? Vaikščiojai nesiprausęs, nes 
namuose nebuvo muilo? 


Jis pamėgino ją paliesti, bet Aleksė nustūmė jo ranką. 

— Ne, tik jau negailėk manęs. Kartais aš net džiaugiuosi dėl to, 
nes tai mane užgrūdino, privertė tapti tuo, kas esu. Aš galiu labiau 
padėti žmonėms, nes jų pasakojimai manęs visai nestebina, — aš 
priimu žmones tokius, kokie jie yra. Negali teisti jų dėl elgesio, kol 
nepabuvai tų žmonių kailyje. Kol nebadavai, nepatyrei pažeminimo, 
nepradėjai nekęsti savęs už tai, ką darai... Kol neėmei manyti, kad 
tu tik šiukšlė ir niekas negali tavęs mylėti... Nes tu neverta vyro 
meilės... 

Ji nutilo ir taip greit įkvėpė, kad jos krūtinė sudrebėjo. Paskui 
šniurkštelėjo nosimi ir atlošė galvą, tarsi norėdama sustabdyti 
skruostais tekančias ašaras. 

— Linkiu malonaus skaitymo, Hamondai. 

Aleksė nustūmė jį, nuėjo iki kampo ir išsuko iš skersgatvio. 
Hamondas stebėjo ją, žinodamas, kad jokie jo žodžiai nesugebės 
prasiskverbti pro jos pyktį. Jis nusikeikė, pasirėmė alkūne ant auto- 
mobilio stogo ir padėjo galvą ant dilbio. Tačiau atokvėpis truko vos 
kelias sekundes. Jis pašoko, išgirdęs duslų šūksnį. Aleksė vėl įbėgo 
į skersgatvį. Ją vijosi kažkoks vyras. 

— Jis turi peilį! — suriko ji. 

Užpuolikas sugriebė ją už plaukų, priversdamas sustingti, ir 
kilstelėjo ranką. Hamondas pamatė sublyksintį metalą. Jis ne- 
dvejodamas šoko prie užpuoliko, trenkė petimi jam į šonkaulius ir 
Išmušė 1š pusiausvyros. 

Stengdamasis neparvirsti, vyras paleido Aleksę. Ji greit pasi- 
traukė į šalį. Vos spėjęs suvokti, kad pavojus jai jau nebegresia, 
Hamondas pamatė, kaip sidabriniai ašmenys artinasi prie jo liemens. 
Jis impulsyviai ranka užsidengė pilvą. Ašmenys perskrodė ranką 
nuo alkūnės iki riešo. 

Neturėdamas jokio ginklo Hamondas pralaimės tam, kuris turi 
peilį. Iš futbolo treniruočių jis žinojo vienintelį gynybos būdą. 
Norėdamas įtikti tėvui, Hamondas futbolą žaisdavo kraugeriškai 
atkakliai. 

Hamondas instinktyviai panaudojo blokavimo taktiką, kuri padė- 


davo visada, jei tik sugebėdavai išsisukti ir teisėjas neparodydavo 

vėliavėlės. Jis palenkė galvą į priekį, lyg ketintų smogti užpuolikui 
į kaklą, bet akimirką prieš susidūrimą susilaikė. Kaip Hamondas 
1r tikėjosi, plėšikas atsiloše, kad išvengtų kirčio, ir atidengė Adomo 
obuolį triuškinančiam Hamondo smūgiui kumščiu. Jis žinojo, kad 
užpuolikui velniškai skauda ir jis kelias brangias sekundes nepajėgs 
nieko daryti. 

— Greičiau į automobilį, — riktelėjo jis Aleksei. Hamondas norėjo 
spirti užpuolikui į tarpukojį, bet pataikė į šlaunį. Spyris didelės 
naudos Hamondui neatnešė, bet suteikė dar pusę sekundės nubėgti 
iki automobilio, lydimam grėsmingo peilio ašmenų blykčiojimo. 
Aleksė įšoko į vidų per atviras vairuotojo dureles ir perlipo per 
valdymo pultą. Hamondas beveik įvirto į sėdynę, paskui atsilošė 
į valdymo pultą ir spyrė užpuolikui į pilvą. Šis kiek atsitraukė, 
bet spėjo dar kartą rėžti peiliu. Hamondas išgirdo plyštant kelnių 
audinį. 

Sugraibęs rankeną Hamondas užtrenkė dureles ir užrakino. Už- 
puolikas atgavo pusiausvyrą ir keikdamasis bei grasindamas ėmė 
daužyti dureles ir langą. 

Dešinė Hamondo ranka buvo slidi nuo kraujo, bet jis įstengė įkišti 
raktelį ir užvesti variklį. Jis įjungė pavarą ir spustelėjo akcelera- 
torių. Padangos sucypė ir automobilis pasileido skersgatviu pirmyn. 
Paskui įsuko į gatvę. 

— Hamondai, tu sužeistas! 

— O tu? - Hamondas nukreipė žvilgsnį į Aleksę. Ji klūpodama 
ant keleivio sėdynės mėgino apžiūrėti jo ranką. 

— Aš sveika, bet tu sužeistas. 

Jo dešinės rankovės skutai buvo permirkę krauju. Kraujas lašėjo 
nuo jo rankos ir vairas darėsi toks slidus, kad buvo beveik neįma- 
noma laikytis, tad Hamondas buvo priverstas vairuoti kaire ranka. 
Tačiau dėl to jis greičio nemažino ir lėkė net per raudoną šviesą. 

— Tikriausiai jis turi draugų. Jie mus apiplėš ir pavogs automobilį. 
Mums reikia išvažiuoti iš šio rajono. 

— Jis nemėgino nieko pavogti. Jis vijosi mane ir šaukė vardu, — 


Aleksė kalbėjo nuostabiai ramiai. 


Atimi | 321 


Hamondas dėbtelėjo į ją, automobilis pakrypo į šoną ir vos neuž- 
kliudė telefono stulpo. 

— Hamondai! — suriko Aleksė ir kai jis suvaldė automobilį, 
įsakė: — Važiuok tiesiai į ligoninės priimamąjį. Reikia susiūti 
žaizdą. 

Hamondas paleido vairą ir kaire ranka perbraukė kaktą. Jis gau- 
siai prakaitavo. Prakaitas jautėsi ant veido, plaukų, pilvo, rinkosi 
kirkšnyse. Išsisklaidžius adrenalinui, Hamondas palygino tai, kas 
įvyko ir kas galėjo įvykti. Jam ir Aleksei pasisekė, kad liko gyvi. 
Viešpatie, ją galėjo nužudyti. Mintis, kaip arti mirties ji buvo, vertė 
pasijusti silpną ir kėlė drebulį. 

Prie pirmosios didelės sankryžos Hamondas turėjo sustoti prie 
šviesoforo. Jis giliai kvėpavo, stengdamasis atsikratyti baisaus dūz- 
gimo galvoje, lyg ten būtų susimetęs tūkstančio bičių spiečius. 

— Tau ir koja kraujuoja, bet man labiau kelia nerimą ranka. Kaip 
manai, ar raumenys pažeisti? 

Užsidegė žalia šviesa. Hamondas stipriai spustelėjo akceleratorių 
1r automobilis šoko į priekį lyg kulka iš vamzdžio. Po sekundės jis 
jau viršijo leistiną greitį. Už kelių kvartalų buvo matyti ligoninė. 

— Hamondai, kaip tu laikaisi? — atrodė, kad Aleksės balsas sklinda 
iš toli. 

— Gerai. 

— Ar galėsi vairuoti toliau? 

— Aha. 

— Aš taip nemanau. Sustok. Leisk man. 

Jis mėgino pasakyti, kad jaučiasi gerai, bet žodžiai susiliejo, su- 
sivėlė, nebebuvo įmanoma jų suprasti. 

— Hamondai! Hamondai:! Suk čia. Ligoninės priimamasis... 

— Ne. 

— Tu netenki kraujo. 

— Tu gydytoja. - Jo liežuvis tapo sunkiai valdomas. 

— Ne tokia, kokios tau reikia, — suriko ji. — Tau reikia į ligoninę. 
Reikia paskiepyti nuo stabligės. Gal netgi perpilti kraują. 


Jis papurtė galvą ir sumurmėjo: 

— Pas mane. 

— Prašau, būk protingas. 

— Mes abu... - Jis pažvelgė į ją ir papurtė galvą. — Mes... 
įkliūsim.... 

Ji kelias sekundes dvejojo, bet tikriausiai padarė tą pačią išvadą. 
Ji ištiesė ranką ir sugriebė už vairo, kuris visas buvo kraujuotas. 


— Gerai, bet aš vairuosiu. 


Aleksė įstengė įvairuoti į aikštelę ir sustabdyti automobilį. Reikėjo 
švelnių, bet ryžtingų pastangų įkalbėti Hamondą pasikeisti vietomis. 
Ji išlipo, apėjo aplink automobilį, atidarė Hamondo dureles ir padėjo 
jam išlipti. Jis vos laikėsi ant kojų. Aleksė pasodino jį į keleivio 
sėdynę ir užsegė saugos diržą. Vos įsitaisęs Hamondas atlošė galvą 
ir užsimerkė. Aleksė negalėjo leisti jam nualpti. 

— Hamondai, koks tavo adresas? — Ji paėmė jo mobilųjį telefoną 
ir ėmė rinkti numerį. - Hamondai! 

Jis sumurmėjo savo adresą. 

— Tiesiai priešais prieplauką. Tik... — Jis smakru parodė kryptį. 
Laimei, Aleksė žinojo tą gatvę. Ji vos už kelių kvartalų. Nuvažiuos 
ten per kelias minutes. 

Sunkiau bus įtikinti daktarą Daglasą Meną atvykti pas pacientą 
į namus. Tikras stebuklas, kad ji atsiminė jo telefono numerį. Jis 
atsiliepė po antro pyptelėjimo. 

— Dagai, čia Aleksė. Ačiū Dievui, aš tave suradau, — vairuodama 
ji paaiškino padėtį, bet nepasakė, kad užpuolimas nebuvo atsitik- 
tinis. 

— Aš manau, kad jį reikia vežti į ligoninę. 

— Dagai, aš prašau tavo paslaugos. 

Dagas nenoriai paklausė adreso. Aleksė jį padiktavo kaip tik 
įvažiuodama į Hamondo gatvę. 

— Mes jau vietoje. Atsirask kuo greičiau. 

Garažo durų valdymo pultelį Hamondas buvo pritvirtinęs prie 
veidrodėlio. Aleksė atvėrė garažo duris ir, išjungusi variklį, vėl 


užvėrė. Išlipusi iš automobilio apibėgo aplink ir atidarė keleivio 

dureles. Hamondas sėdėjo užsimerkęs. Jis buvo išblyškęs. Kai 
Aleksė pamėgino jį pažadinti, jis suvaitojo. 

— Nebus lengva, bet privalau tave ištempti iš automobilio. Ar gali 
iškelti kojas? 

Hamondas pajudėjo taip lėtai, lyg būtų svėręs pusę tonos, bet galų 
gale jam pavyko. Aleksė suėmė jį už pažastų. 

— Stok, mielasis, ir atsiremk į mane. 

Jis pakluso, tačiau judesys sukėlė rankos skausmą ir jis sude- 
javo. 

— Atsiprašau, — nuoširdžiai apgailestavo Alekse. 

Atrodė, lyg ji temptų daugiau kaip devyniasdešimties kilogramų 
skudurinę lėlę. Hamondui sutriko koordinacija, tačiau jis klausė jos 
nurodymų. Aleksei pavyko ištraukti jį iš automobilio ir pastatyti ant 
kojų. Ji prilaikė jį ir abu nuėjo prie užpakalinių durų. 

— Ar durys užrakintos? Neįsijungs signalizacija? 

Hamondas papurtė galvą. 

Aleksė įvedė jį į virtuvę. 

— Kur artimiausias vonios kambarys? 

Hamondas parodė kaire ranka. Tualetas ir kriauklė buvo kori- 
doriuje tarp virtuvės ir svetainės. Aleksė pasodino Hamondą ant 
komodos ir, pagrabaliojusi aplinkui, spustelėjo elektros jungiklį. 
Pirmą kartą ji šviesoje apžiūrėjo jo žaizdas. 

— O Viešpatie! 

— Man viskas gerai. 

Hamondui buvo perrėžta rankos oda. Sunku buvo pamatyti, ar 
žaizda gili, nes ji visa kraujavo. Aleksė ėmėsi darbo. Pirmiausia 
nuvilko švarką, perplėšė marškinių rankovę iki peties. Ji pagriebė 
nuo gyvatuko rankšluosčių, servetėlių ir kietai apvyniojo ranką, kad 
sustabdytų kraujavimą. Paskui prieš jį atsiklaupusi pamėgino per- 
plėšti kelnių klešnę, tačiau medžiaga buvo per daug tvirta, todėl ji 
nekantriu judesiu užraitojo klešnę iki kelio. Žaizda blauzdoje nebuvo 
tokia gili kaip rankoje, bet taip pat gausiai kraujavo. Kojinė buvo 

Hamondo koją, paskui rankšluosčiais kietai apvyniojo blauzdą. 

Ji atsistojo, kraujuota ranka nusibraukė plaukus ir žvilgtelėjo į 
laikrodį. 

— Kur jis dingo? Jau turėtų pasirodyti. 

Hamondas suėmė Aleksės ranką. 

— Alekse? 

Ji nurimo ir pažvelgė į jį. 

— Jis galėjo tave nužudyti, — gergždžiančiu balsu ištarė jis. 

— Bet nenužudė. Aš čia. — Aleksė suspaudė jam ranką. 

— Kodėl tu nepasakei jiems? 

— Kad tu buvai pas Petidžoną? 

Hamondas linktelėjo. 

— Todėl, kad kai mane apklausė pirmąjį kartą, aš maniau, kad jį 
nužudei tu. 

Hamondas dar labiau išblyško. 

— Tu manei... 

— Dabar man sunku paaiškinti, Hamondai. Viskas per daug su- 
sipynė. Būdamas tokios būklės, vargiai vėliau ką nors prisiminsi. 
Pakaks pasakyti, kad iš pradžių aš melavau gindamasi pati. Tačiau 
sužinojusi, kad Petidžoną nušovė, aš melavau toliau, gindama... 

Hamondas sumirksėjo ir klausiamai pažvelgė į ją. 

— Tave. 

Prie durų paskambino. Aleksė ištraukė ranką. 

— Tai gydytojas. 


*kk 


Hamondas pabudo tardamas Aleksės vardą. Jis privalo jai kažką 
pasakyti, jie turi pasikalbėti apie kažką svarbaus. 

— Alekse, — sugergždė jo balsas ir tai jį išgąsdino. Hamondas 
sujudėjo, norėdamas atsikelti, tačiau sustingusi ranka privertė jį 
viską prisiminti. 

Hamondas atsimerkė. Jis gulėjo savo lovoje, kambaryje buvo 
tamsu, degė tik naktinė lemputė, kurią kažkas buvo atnešęs iš 


koridoriaus į miegamąjį ir įjungęs į lizdą. 

— Aš čia. 

Aleksė atsistojo prie jo lovos, pasilenkė ir uždėjo ranką jam ant 
peties. Kol Hamondas miegojo, ji nusiprausė po dušu, išsiplovė 
galvą. Aleksė jau buvo nusiplovusi jo kraują, vilkėjo senus Hamondo 
marškinėlius kaip ir namelyje. 

— Jei nori, gali išgerti dar vieną skausmą malšinančią tabletę. 

— Ne, nereikia. 

— Nori vandens? 

Jis atsisakė. 

— Tada pasistenk vėl užmigti. 

Aleksė pataisė paklodę ant jo nuogos krūtinės, bet kai norėjo nu- 
eiti, Hamondas paėmė jos ranką ir prispaudė sau prie krūtinės. 

— Kiek valandų? 

— Truputis po dviejų. Tu miegojai dvi valandas. 

— Kas tas gydytojas? 

— Mano geras draugas. Juo galima pasitikėti. 

— Tu įsitikinusi? 

— Tarkim, mes pasikeitėm profesinėmis paslaugomis. Jis man labai 
patarė važiuoti į ligoninę, tačiau aš nesileidau įkalbama. 

— Ką tu jam pasakei? 

— Kad tu nori išvengti tos kankinančios apklausos apie nusi- 
kaltimą. 

— Ar tai jį tenkino? 

— Ne, nes šįryt prie mano namo jis matė Smilou ir jo žmones. Jis 
įtaria, kad čia kažkas vyksta, bet aš jam neleidau ginčytis. Jei būtų 
reikėję operuoti, pati būčiau reikalavusi, kad tu važiuotum į ligo- 
ninę, bet kai gydytojas išvalė žaizdas, įsitikinau, kad jis ir čia gali 
suteikti tau pagalbą. Čia tave sutvarkė geriau, nei būtų ligoninėje, 
ir, aišku, daug greičiau. 

— Aš jį atsimenu kaip per miglą. 

— Jis tau suleido vaistų, nuo kurių tu apsvaigai, todėl nenuostabu, 
kad nieko neatsimeni. Tu patyrei traumą, kuri tave iškankino, be 


to, nusilpai, netekęs daug kraujo. — Aleksė nusišypsojo ir paglostė 

jam kaktą. — Mes nuostabiai lipom laiptais. Gaila, kad niekas ne- 
nufilmavo. Galėtume nusiųsti į laidą „Juokingiausi Amerikos namų 
vaizdeliai“. 

— Ar man nereikės amputuoti rankos? 

Supratusi, kad Hamondas juokauja, Aleksė deramai atsakė: 

— Gydytojas norėjo amputuoti, bet aš neleidau — užstojau savo 
kūnu. 

— Ačiū. 

— Nėra už ką. Tiesą sakant, pažeisti tik keli odos sluoksniai, bet, 
ačiū Dievui, nei raumenys, nei nervai nepakenkti. Žaizdos kojoje 
nereikėjo siūti. Daktaras suleido tau vaistų nuo stabligės ir didžiulę 
dozę antibiotikų. Tau skaudės sėdmenis. Jis paliko antibiotikų ir tab- 
lečių nuo skausmo, kurias galima vartoti kas keturios valandos. 

Sutvarstyta dešinė Hamondo ranka buvo paremta ant pagalvės. 

— Ji atrodo kaip švininė, bet neskauda. 

— Todėl kad tau suleido nuskausminamųjų. Kai praeis jų vei- 
kimas, pradės mausti. Rytoj džiaugsies, kad turi vaistų. Kitą savaitę 
išims siūlus, o iki tol turėsi nešioti ją parištą, kilnoti į viršų ir ne- 
šlapinti. 

— Ji buvo visa kruvina. 

— Aš tave apiploviau. 

— Gaila, kad neatsimenu. — Hamondas šyptelėjo, tačiau jo akys 
merkėsi. 

— Dar išvaliau tavo automobilį ir vonią. Neliko nė dėmelės. 

— Tu tikras angelas. 

— Ne visai. Dabar turėčiau būti apačioje ir skalbti tavo rank- 
šluosčius. 

— Išmesk juos. 

— Aš maniau, kad tu taip pasakysi, todėl taip ir padariau. Aš 
verčiau būsiu čia ir žiūrėsiu į tave. — Ji švelniai braukė pirštais 
jam per plaukus. 

Hamondas sujudėjo, norėdamas patogiau įsitaisyti, bet netgi toks 
Judesys privertė jį susiraukti. 


— Aš tau duosiu dar vieną tabletę. 

Šįkart jis nesiginčijo. Jis jau beveik miegojo, kai Aleksė įspraudė 
į burną tabletę, padėjo jo galvą ant sulenktos savo rankos ir kils- 
telėjo. Paskui palenkė prie lūpų stiklinę su vandeniu ir Hamondas 
nurijo tabletę. Kai Aleksė norėjo nuleisti jo galvą ant pagalvės, jis 
pasipriešino ir įsikniaubė jai į krūtinę. Jos krūtys buvo stangrios 
ir gundančios po švelniu jo marškinių audiniu. Jo lūpos apglėbė 
spenelį. 

— Tau reikia pamiegoti, — sukuždėjo Aleksė ir atsargiai paguldė 
Jį ant pagalvės. 

Hamondas priešindamasis atsiduso, tačiau akys savaime užsi- 
merkė. Jis pajuto švelnų Aleksės pabučiavimą jam į antakį. Ir dar 
kažką. Atsimerkęs pamatė, kad ji verkia. Viena ašara nukrito jam 
ant veido. 

— Ar tu verki dėl to pranešimo? — apgailestaudamas paklausė 
jis. — Ar dėl to, kaip aš elgiausi? Viešpatie, Alekse, aš atsiprašau. — 
Jam tikrai jos buvo gaila. Dėl visko: siaubo, kurį ji patyrė vaikystėje 
bei paauglystėje, ir savo paties šventeiviškos reakcijos į tai. — Aš 
elgiausi šlykščiai. 

Aleksė papurtė galvą: 

— Tu man išgelbėjai gyvybę. Tave sužeidė dėl manęs. Jei aš ne- 
būčiau ten ėjusi... 

— Ša. - Hamondas ištiesė kairę ranką ir palietė jos skruostą. 
Aleksė suspaudė jo ranką, priglaudė prie krūtinės ir pasilenkusi 
emė bučiuoti jo krumplius. 

— Aš taip išsigandau, Hamondai, - jos lūpos virpėjo prie jo rankos. 
Ji prispaudė ją prie savo šlapio nuo ašarų skruosto. — Tu tiek daug 
skausmo dėl manęs patyrei, ir čia dar ne pabaiga. 

Hamondas kovojo su miegu, nes norėjo pasakyti kai ką svar- 
baus. 

— Alekse, aš tave myliu. 

Ji paleido jo ranką, lyg būtų nudegusi. 

— Ką? 

— Aš myliu... 

— Ne, nemyli, Hamondai, — tyliai, bet karštai aiktelėjo ji. — Ne- 
sakyk to. Tu netgi nepažįsti manęs. 

— Aš tave pažįstu. — Jis užsimerkė, norėdamas pailsėti kelias 
sekundes, kad įgytų jėgų pasakyti tai, ką norėjo. 

— Aš tave pamilau nuo... nuo tada, kai sutikau. Kai pamačiau tave 
kitoje šokių aikštelės puseje, iš karto pažinau. — Jis sugalvojo tuos 
žodžius, bet nežinojo, ar ištarė, tik vėl atsimerkė, įsižiūrėjo Aleksei 
į veidą ir liūdnai nusišypsojo. 

— Kodėl viskas turėjo taip bjauriai susipainioti ? 

Aleksė nulaižė ašarą nuo savo lūpų kampučio, pravėrė lūpas, 
bet nesurado žodžių. Turbūt ji kaip ir Hamondas nepajėgė suprasti, 
kodėl, kai jis pirmą kartą gyvenime įsimylėjo, viskas klojasi taip 
prastai. 

Hamondas paplekšnojo ranka per lovą iš kairės pusės. 

Aleksė papurtė galvą: 

— Ne, aš galiu tave užgauti. 

— Atsigulk šalia. 

Akimirką padvejojusi, ji įsmuko į lovą šalia Hamondo, bet jo ne- 
lietė, tik padėjo ranką jam ant krūtinės. 

— Negaliu arčiau prisislinkti, nes užgausiu tau koją. 

Hamondas norėjo jai daug ką pasakyti, jiems abiem labai reikėjo 
pasikalbėti, bet vaistai ėmė veikti. Kai Aleksė taip arti, jis jautėsi, 
lyg būtų su ja susiliejęs. Hamondas norėjo tuo mėgautis, tačiau prieš 


savo valią paniro į nebūtį. 


Kk 


Po kiek laiko jis pabudo. Nevisiškai. Jis ir nenorėjo pabusti. 
Jam nieko neskaudėjo. Jis jautėsi netgi pakiliai. Tie nuskausmina- 
mieji — puikus dalykas. 

Aleksė sujudėjo. Paskui atsisėdo. 

— Hamondai, tu nemiegi? 

— Hmm. 


— Ar ko nors reikia? 

Jis kažką sumurmėjo, ir Aleksė suprato, kad jam nieko nereikia. Ji 
vėl atsigulė. Tačiau po kelių akimirkų Hamondas vėl kažką pasakė 
taip neaiškiai, kad nė pats nesuprato. 

— Ką sakei7 — Aleksė pakėlė galvą. Bent jam taip pasirodė. Jis vis 
dar neatsimerkė. — Hamondai? — Aleksė susirūpinusi padėjo ranką 
jam ant krūtinės. — Tau skauda? Nori vandens? 

Hamondas suėmė jos ranką ir paslinko žemyn po paklode. 

Paskui jis vėl nugrimzdo į pusiau sąmoningą būklę. Jis jautėsi 
geriau negu drąsiausiuose erotiniuose sapnuose: kaip ir erotinėje 
fantazijoje jam nereikėjo nieko daryti, tik visiškai atsipalaiduoti ir 
pasiduoti pojūčiams. Tegul tai atsitinka, tegul jausmai išsilieja ir 
teka pasroviui. Viskas vyko maloniai lėtai. Jie niekur neskubėjo, jų 
niekas nevertė ir neragino. Sapnai visada pilni palaimos, nes ne- 
būna jokių pasekmių. 

Hamondas pajuto, kaip Aleksė pakeitė pozą, bet keli švelnūs 
bučiniai neparuošė jo tam drėgnam jį apgaubusiam karščiui. Tie 
jausmingi judesiai su niekuo nesulyginami. Hamondas sulaikė kvė- 
pavimą ir atsidavė pojūčiams. Kūnas paniro į čiužinį kaip į šiltą 
vonią ir jį apgaubė seksualinė palaima. 

Hamondas instinktyviai pajudino ranką. Ieškodamas ištiesė ir 
rado — švelnumą, slėpiningą gelmę, visatos centrą, žmogaus širdies 
plakimą, gyvybės taką. 

Vos judindamas savo pirštus privertė Aleksę krūpčioti iš susijaudi- 
nimo. Jo nykščio pagalvėlė atrado seniausiai žinomą vietą ir privertė 
moterį tyliai aimanuoti. Tai buvo ne garsai, o veikiau virpesiai jos 
burnoje, kuriuos jautė ir Hamondas. 

Šis gyvas sapnas, panirimas į užmarštį, buvo toks malonus, kad 
Hamondas liko jame ir iš lėto pasiekė orgazmą, privertusį pasijusti 
taip, lyg būtų ištirpęs. 

Pasąmonėje tykojo kažkoks grėsmingas ir bjaurus dalykas, tačiau 
jis nenorėjo to pripažinti. Tik ne dabar. Ne šiąnakt. Rytoj. 

Hamondo rytas prasidėjo po kelių valandų baisiu riksmu: 


— 0) Dieve švenčiausias! 


KETVIKTADIENIS 


27 SKYRIUS 


Lipdama laiptais, Stefi vis dar rėkė. Atsidūrusi miegamajame, ji 
rado Hamondą sėdintį lovoje, suspaudusį rankomis galvą. Jis atrodė 
taip, lyg tuoj nugrius pakirstas širdies smūgio. 

— Maniau, kad tave nužudė. Pamačiau kruvinus rankšluosčius... 

— Velnias, Stefi. Per tave manęs vos infarktas neištiko. 

— Tavęs? Tai aš vos nenumiriau. Kas tau atsitiko? 

Hamondas susirūpinęs nužvelgė kambarį, lyg kažko ieško- 
damas. 

— Kiek valandų? Ką tu čia veiki? Kaip patekai į vidų? 

— Aš vis dar turiu raktą. Bet nesvarbu. Kas tau atsitiko? 

— Aš... - Hamondas pažvelgė į sutvarstytą ranką, lyg matydamas 
pirmą kartą. — Mane vakar užpuolė. — Jis mostelėjo į komodą. — Pa- 
duok man apatinius. 

— Užpuolė? Kur? 

Jo glaudės buvo antrame stalčiuje nuo viršaus. Stefi išėmė vienas, 
Hamondas nuleido kojas per lovos kraštą. 


— Ir koja sužeista? 

— Taip, bet ne taip smarkiai kaip ranka. - Hamondas pasilenkė, 
įkišo kojas į trumpikių klešnes, paskui užsitempė jas ant šlaunų. 
Prieš atsistodamas įdėmiai pažvelgė į Stefi. 

— Dėl Dievo, Hamondai, aš jį mačiau daug kartų. 

Hamondas nusimetė paklodę, atsistojo, užsitraukė glaudes, pa- 
siėmė nuo spintelės butelį vandens ir išgėrė jį iki dugno. 

— Ar pagaliau pasakysi man, kas atsitiko? 

— Sakiau, kad mane... 

— Užpuolė. Tiek supratau. Kas tavo rankai? 

— Perrėžta peiliu. Koja taip pat. 

— Viešpatie, tave galėjo užmušti. Kur buvai? — Kai Hamondas 
pasakė, Stefi pridūrė: — Na, tai nenuostabu. Ką veikei toje miesto 
dalyje? 

— Ar prisimeni Loretą But? 

— Tą girtuoklę? 

Hamondas susiraukė, bet linktelėjo: 

— Ji nebegeria ir nori vėl dirbti policijoje. Pakvietė mane susitikti 
vienoje vietoje, kur ji lankosi. Pakeliui į automobilį mane užpuolė 
kažkoks vyras. Aš priešinausi. Jis ėmė švaistytis peiliu. Pavyko jį 
nustumti tiek, kad spėčiau nubėgti iki automobilio. Grįžau namo, 
išsikviečiau gydytoją, jis man susiuvo ranką. 

— Ar pranešei policijai? 

— Nenorėjau apklausos. Bet vis vien turiu aiškintis tau. 

— Kodėl nevažiavai į ligoninę? 

— Dėl tos pačios priežasties. — Jis nuklibinkščiavo vonios kambario 
link. —- Nebuvo taip blogai. 

— Ne taip blogai?! Hamondai, apačioje pilnas krepšys krauju su- 
mirkusių rankšluosčių. 

— Atrodo blogiau, negu yra iš tikrųjų. Per visą naktį užteko tik 
dviejų nuskausminamųjų tablečių. Klausyk, palik mane vieną, — pa- 
prašė jis Stefi, kuri nusekė jį į vonią. 

Stefi išėjo, jis uždarė duris. 


— Esu mačiusi tave besišlapinantį, — riktelėjo ji. 

Stefi sugrįžo į miegamąjį ir atsisėdo ant lovos, kur prieš kelias 
minutes sėdėjo jis. Ant spintelės prie lovos stovėjo dabar jau tuščias 
butelis vandens, standartinė skarelė rankai parišti ir plastikinis 
vaistų buteliukas, pirktas vaistinėje be gydytojo pavardės ant eti- 
ketės. 

Hamondas išėjo iš vonios kambario, nušlubavo prie lovos, liepė 
Stefi atsikelti ir užtiesė lovatiesę. 

— Kada tu pasidarei toks drovus? 

— O kada tu tapai tokia smalsi? 

— Ar tau neatrodo, kad mano smalsumą galima pateisinti? Vos 
jėjusi į tavo namus, pamatau krepšį kruvinų rankšluosčių. Gali va- 
dinti mane sentimentalia, bet aš norėjau sužinoti, ar kartais mano 
kolegos, maža to — buvusio meilužio, kuriam aš vis dar jaučiu švel- 
numą, kažkas neužkapojo kirviu. 

Hamondas skeptiškai kilstelėjo antakius: 

— Argi žmogžudžiai viską išvalo? 

— Kai kurie sutvarko. Bet tu nukreipei kalbą. 

— Nenukreipiau. Tu susirūpinai mano būkle. Tavo vietoje aš bū- 
Čiau reagavęs visiškai taip pat. Bet, kaip matai, aš vis dar gyvas. 
Sužeistas, apipešiotas, bet gyvas. Aš pasijusiu daug geriau po karšto 
dušo ir kelių puodelių dar karštesnės kavos. 

— Vadinasi, man išeiti. 

— Teisingai supratai. 

Stefi pažvelgė į sutvarstytą dešinę ranką: 

— Kas tas gydytojas? 

— Tu jo nepažįsti. Senas draugas. Buvo man skolingas. 

— Kokia jo pavardė? 

— Koks skirtumas? Tu jo nepažįsti. 

— Hmm. 

— Ką? 

— Nieko. 

— Klausk. 

— Kodėl nenorėjai parašyti pranešimo apie nusikaltimą? 


— Neverta gaišti laiko. Užpuolikas nieko nepaėmė. 

— Jis puolė tave pavojingu ginklu. 

Hamondas susierzinęs ėmė aiškinti jai lyg bukagalvei: 

— Kas iš to, jei būčiau pranešęs? Aš nepajėgčiau atpažinti to 
vyro. Tiesą sakant, nė nežinau, kas jis. Baltasis, juodasis ar ispanas. 
Aukštas ar žemas. Liesas ar apkūnus. Plaukuotas ar praplikęs. Buvo 
tamsu. Viskas įvyko akimirksniu. Aš tik mačiau peilio ašmenis. Tai 
mane sukrėtė ir nešiau kailį iš ten. Būčiau tik gaišęs laiką, pra- 
nešdamas policijai apie įvykį, nes jie būtų tik užpildę pranešimą, 
1r viskas. Jie ir taip turi ką veikti ir aš turiu. — Hamondas susiraukė 
ir prilaikė dešinę ranką kaire. — O dabar, būk gera, išeik, nes noriu 
nusiprausti po dušu ir apsirengti. 

— Gal tau padėti? 

— Ačiū, susitvarkysiu pats. 

— Pasiimk laisvą dieną. Aš ateičiau apie pusiaudienį, paruoščiau 
pietus ir papasakočiau tau apie tą vyruką. 

Hamondas atidarė stalčių, kur buvo sudėti marškinėliai. Stefi 
dažnai erzindavo jį dėl šių nudėvėtų marškinėlių, kuriuos jis mėgo 
nešioti namuose. Jis pakėlė vienus nuo viršaus. „Tikriausiai tai vieni 
iš mėgstamiausių“, — pamanė Stefi, nes jis nusišypsojęs pakėlė juos 
prie veido ir pauostė. 

— Apie kokį vyruką? 

— Ūi, aš tau nepapasakojau! — Stefi pliaukštelėjo delnu per 
kaktą. — Pamačiusi tave tokį visiškai pamiršau, dėl ko atėjau. Kai 
važiavau į darbą, Smilou paskambino man į mobilų. Miesto areštinėje 
sėdi vienas vyrukas. 

Stefi nebekreipė dėmesio į Hamondo susižavėjimą marškinėliais, 
o jis vis dar laikė juos ir išsiblaškęs tarė: 

— Mūsų miesto areštinėje daug visokiausių vyrukų. 

— Bet tik vienas teigia esąs daktarės Lad brolis. 

Hamondas staigiai apsisuko, jo veidas išblyško. Stefi nusprendė, 
kad iš skausmo. Staigiai sukdamasis, trinktelėjo sužeistos dešinės 
rankos alkūne į atidaryto stalčiaus kampą. Hamondas ištiesė kairę 


ranką, kad išlaikytų pusiausvyrą. 

— Hamondai, jei tu ketini eiti į darbą, tai tau galvoj negerai. Tik 
pasižiūrėk į save — tu vos pastovi ir išbalęs kaip paklodė. Tavo 
ranka... 

— Pamiršk tą prakeiktą ranką! 

— Nerėk ant manęs. 

— Tai nustok vaidinusi mano motiną. 

— Tu sužeistas. 

— Man viskas gerai. Papasakok apie tą vyrą. 

— Jis Bobas Turnbulas. Ne, ne taip, bet panašiai. 

— Už ką suimtas? 

— Smilou nespėjo pasakyti, nes aš nutraukiau pokalbį ir at- 
ėjau čia. 

— Ką jis... 

— Hamondai! Turėk sąžinės! O dar kalbi, kad aš tave tardau. Aš tik 
žinau, kad šis Trimblas... Taip, Bobas Trimblas buvo suimtas vakar 
1r skambino Aleksei Lad. Jos nebuvo namie. Vienas iš policininkų 
buvo gana sumanus. Išgirdęs pavardę, prisiminė, kad daktarė su- 
sijusi su Petidžono nužudymu, ir pranešė Smilou. 

Hamondas padėjo marškinėlius atgal į stalčių ir jį uždarė. 

— Palauk, neišeik. Man bus sunku vairuoti parišta ranka, todėl 
važiuosiu su tavimi. Duok man penkias minutes. 

Kol Hamondas rengėsi, Stefi nulipo žemyn, paskambino Smilou 
1r pasakė, kodėl pavėluosianti. 

— Jį užpuolė? 

— Jis taip sako. 

Po trumpos pauzės Smilou paklausė: 

— Ar turi priežasčių juo abejoti? 

— Ne visai. Tik... — Ji mąsliai pažvelgė į tualeto duris, ties kuriomis 
stovėjo didelis krepšys, prikimštas kraujuotų rankšluosčių. — Tik 
nebūdinga, kad mūsų „ponas Nusikaltimas ir Bausmė“ nekreiptų 
dėmesio į užpuolimą peiliu. Jis mėgina sumažinti savo žaizdas, bet 
atrodo, kad būtų kovojęs penkiolika raundų su lokiu. 

— Gal jis tik sutrikęs, kad buvo toks neapdairus? 


— Gal. Na, mes atvažiuosim po penkiolikos minučių. 

Stefi nepaminėjo Smilou apie nevykusį Hamondo paaiškinimą, dėl 
ko jis nenuvažiavo į ligoninę. „Senas pažįstamas“ gydytojas — tai 
akivaizdus melas. Hamondui niekada nesisekė meluoti. Jam rei- 
kėtų pasimokyti iš Aleksės Lad. Atrodo, kad jis žavisi tos ponios 
sugebėjimu... 

Stefi protas paspaudė stabdžius. Ji nieko nematydama žvelgė į 
tuščią erdvę, galvoje šviesos greičiu skriejo neįtikėtinos mintys. Jas 
sulaikyti — tai lyg mėginti sugauti kometą. 

Hamondas šukuodamasis leidosi laiptais. Stefi pasivijo jį prie 
lauko durų, dar spėjusi pagriebti kraujuotą servetėlę ir įsikišti ją 
į kuprinę. 


Bobas Trimblas buvo mirtinai išsigandęs, tačiau jis nė už ką ne- 
leis, kad kiti pastebėtų jo baimę. Tie prakeikti farai. 

Dėl šitokios jo padėties kalta ta stora, neskoningai apsirengusi 
senmergė mokytoja. Jo išdidumui suduotas smūgis, kad pakliuvo 
dėl tokios nevykėlės. Buvo visiškai lengva ją užkariauti, gundymas 
buvo įprastas ir nuobodus. Reikėjo kovoti, kad neužmigtų. Bobui 
sunkiausia buvo neužmigti. Kas galėjo pamanyti, kad ši nevėkšla 
pasirodys esanti lemtinga moteris pačia tikriausia prasme. 

Vakar jam taip gerai sekėsi su našle iš Denverio, kuri ausyse se- 
gėjo deimantus didumo kaip automobilio žibintai ir dar tokius pat 
turėjo ant abiejų rankų. Jų ilgam būtų užtekę pagyventi prabangiai. 
Ji turėjo subtilų humoro jausmą, troško nuotykių, o jam tai visada 
patiko. Uždėjęs ranką jai ant šlaunies, jis aiškino, kaip dėl jos ken- 
čiąs, nepraleisdamas jokių anatominių smulkmenų. Tuo metu du 
policininkai sugriebė jį už parankių ir išvilko iš naktinio klubo. 

Lauke jie privertė jį išskėsti rankas ant patrulinio automobilio 
kapoto, apieškojo, surakino antrankiais ir perskaitė jam jo teises. 
Akies kampučiu jis pastebėjo tą senmergę iš Indianos mokyklos, 
spaudžiančią rankoje odinius batelius. 

— Prakeikta ragana! — sumurmėjo jis, kai durys atsivėrė. 

— Kas yra, Bobai? Ar ką sakei? 

Vyras atrodė pažįstamas, nors Bobas negalėjo prisiminti, kur jį 
matęs. Jis vilkėjo trijų dalių kostiumą. Bobas suvokė, kad brangų. 
Jo odekolonas taip pat atrodė brangus. 

Vyriškis paspaudė ranką advokatui, kuris buvo paskirtas Bobui. 
Advokatas, panašus į Heincą iš kečupo reklamos, atrodė visiškas 
nevykėlis. Vienintelis jo patarimas Bobui buvo prikąsti liežuvį, kol 
jie išsiaiškins, kas čia vyksta. Advokatas sėdėjo nedidelio stalo 
gale ir žiovavo, mandagiai prisidengdamas delnu. Tačiau įėjęs vyras 
privertė jį pasitempti ir sukrusti. Vyriškis atsisėdo priešais Bobą ir 
prisistatė esąs detektyvas Roris Smilou. Bobas visai nepasitikėjo 
to kalės vaiko šypsena. 

— Atėjau čia tam, kad palengvinčiau tavo gyvenimą, Bobai. 

Bobas tuo pažadu taip pat nepatikėjo. 

— Ar tai tiesa? Jei taip, tai galit išklausyti manąjį šios istorijos 
variantą. Ta ragana meluoja. 

— Tu jos neišprievartavai? 

Bobo veidas ištįso, raumenys susitraukė. 

— Išprievartavau? 

— Pone Smilou, aš ir mano klientas manėm, kad jį kaltina tik 
rankinės vagyste. Panelės Rodžers skunde nerašoma apie išprie- 
vartavimą, — nervingai pareiškė „Heincas“. 

— Ji kalbėjo apie tai su policijos pareigūne, — paaiškino Smilou. — 
Moteris gėdijosi atskleisti smulkmenas vyrams. 

— Jei ji teigia, kad ją išprievartavo, man reikia pasikalbėti su 
klientu. 

Atsigavęs nuo smūgio, Bobas niekinamai pažvelgė į advokatą. 

— Nėra apie ką kalbėti. Aš jos neišprievartavau. Viskas, ką darėm, 
buvo pagal abipusį susitarimą. 

Smilou atskleidė segtuvą ir ištraukė pareiškimą. 

— Jūs susipažinot naktiniame klube. Pasak panelės Rodžers, jūs 
ją vaišinot alkoholiu, norėdamas nugirdyti. 

— Mes abu išgėrėm po kelias taures. Taip, ji buvo įkaušusi. Bet 


aš neverčiau jos gerti. 

— Jūs kartu nuėjote į viešbučio kambarį ir lytiškai santykiavot, — 
Smilou pažvelgė į Bobą. — Ar tai tiesa? 

Bobas nepajėgė atlaikyti tylaus, bet iššaukiančio Smilou 
žvilgsnio. 

— Taip, tai tiesa. Ir jai labai patiko. 

„Heincas“ sumišęs atsikrenkštė: 

— Pone Trimblai, patariu jums daugiau nieko nesakyti. Viskas, ką 
pasakysit, gali būti panaudota prieš jus. Atsiminkit. 

— Manot, leisiu, kad kokia nors bukagalvė kekšė kaltintų, jog aš 
ją išprievartavau, ir nesiginsiu? 

— Tą padarysite teisme. 

— Velniop teismą! Ir velniop tave! — Bobas atsigręžė į Smilou. - Ji 
meluoja nė nemirksėdama. 

— Jūs nesantykiavot su ja, kol ji buvo apsvaigusi nuo alkoholio? 

— Žinoma, santykiavau ir ji pati mane skatino. 

Smilou skausmingai atsiduso ir patrynė antakius: 

— Aš tikiu jumis, pone Trimblai, tikrai tikiu, bet, žiūrint iš tei- 
sinio taško, jūs balansuojate virš bedugnės. Įstatymai pasikeitė. 
Straipsniai sugriežtėjo. Dėl padidėjusio visuomenės dėmesio, kai 
prievartautojų aukos negauna reikiamos kompensacijos, tardytojai 
ir teisėjai laikosi tvirtos pozicijos. Jie nenori atsakyti už tai, kad 
paleido prievartautoją... 

— Manniekada nereikėjo prievartauti moters, — riktelėjo Bobas. — 
Priešingai... 

— Suprantu, — ramiai sutiko Smilou. — Bet jei panelė Rodžers teigs, 
kad ji buvo patekusi į bejėgišką padėtį, paveikta alkoholio, kurį jūs 
privertėt išgerti, tada ir techniniu, ir teisiniu atžvilgiu gerose apy- 
gardos prokuroro rankose ši byla gali virsti išprievartavimo byla. 

Bobas susikryžiavo rankas ant krūtinės iš dalies todėl, kad ši poza 
rodė jo abejingumą, iš dalies todėl, kad jau pasiekė panikos ribą. 
Kai jam buvo aštuoniolika, jį pasodino į kalėjimą. Ten jam nepa- 
tiko. Ne kiek. Jis prisiekė, kad daugiau nė už ką ten nebepaklius. 


Bijodamas, kad balsas neišduotų, jis nieko nepasakė. 

— Ar turėjot narkotikų, kai jus suėmė, — toliau klausinėjo 
Smilou. 

— Tik kelias porcijas. Bet aš nedaviau tai kuo-ji-ten-vardu. 

— Ne? — Smilou rūsčiai pažvelgė į jį. 

— Dėl jos nebūčiau eikvojęs dūmo. Su ja ir taip buvo per daug 
lengva. 

— Bet jūs vis tiek turit problemų. Kaip jūs manot, kuo patikės 
prisiekusieji? Kuklia, miela moterimi ar tokiu eržilu kaip jūs? 

Kol Bobas kūrė tinkamą atsakymą, atsidarė durys ir įėjo moteris. 
Ji buvo smulki, trumpais tamsiais plaukais, ryškiomis juodomis 
akimis. Gražios kojos, nedidelės stačios krūtys. Bet, Bobo nuomone, 
tokia iš karto smogia į tarpukojį. 

— Manau, kad šis šiukšlė neprisipažino. 

Smilou pristatė ją kaip Stefi Mandel iš apygardos prokuratūros. 
Ją pamatęs „Heincas“ net pažaliavo ir konvulsiškai nurijo seiles. 
Blogas ženklas, jei jo advokatas, pamatęs šitą bjaurybę, vos nenu- 
alpsta iš baimės. 

Smilou pasiūlė jai atsisėsti, bet ji liko stovėti. 

— Aš ilgai neužtruksiu. Tik norėjau įspėti poną Trimblą, kad aš 
tikra išprievartavimo bylų žinovė ir pakliuvusius pirmą kartą siūlau 
kastruoti. Žinoma, ne medikamentais. - Stefi atsirėmė delnais į stalą 
1r pasilenkė taip, kad jų nosys atsidūrė viena priešais kitą: — Už 
tai, ką padarei tai vargšelei Elinai Rodžers, aš tikrai nekantrauju 
pamatyti tavo kiaušius ant trinkos. 

— Aš jos neišprievartavau. 

Jo nuoširdus neigimas nepadarė įspūdžio panelei Mandel, kuri 
tik paniekinamai susiraukė ir atrėžė: 

— Susitiksim teisme, Bobai. — Paskui apsisuko ant savo aukšta- 
kulnių batelių ir trenkusi durimis išėjo. 

Smilou patrynė skruostą ir apgailestaudamas papurtė galvą: 

— Man gaila tavęs, Bobai. Jei Stefi Mandel bus prokurorė, bijau, 
kad tu nukentėsi. 

— Galbūt ponas Trimblas prisipažins kaltas dėl mažesnio nusi- 


kaltimo. 

Bobas su neapykanta pažvelgė į „Heincą“, pasiūliusį šį spren- 
dimą: 

— Kas tavęs klausia! Aš dėl nieko neprisipažinsiu kaltas. 

— Bet dėl vagystės... 

— Ponai, - įsiterpė Smilou. — Man šovė į galvą mintis: jei panelė 
Mandel įsitraukusi į kitą bylą, galima rasti aplinkinį kelią. 

Apsimetęs ramiu, Bobas paklausė: 

— Ką turite galvoje? 

— Ji Petidžono nužudymo bylos prokurorė. 

„Stop“ ženklas. 

Staiga Bobas prisiminė, kur matė Smilou, — per televiziją kitą 
vakarą po Petidžono nužudymo. Jis — žmogžudystės tyrimui vado- 
vaujantis detektyvas. Bobas atsilošė kėdėje ir mėgino apsimesti, kad 
staiga neišprakaitavo taip, kaip baltasis kukurūzų lauke. 

— Petidžono nužudymo byloje? 

Smilou pažvelgė į jį ilgu, tiriančiu žvilgsniu, paskui atsiduso ir 
užvertė segtuvą. 

— Maniau, kad galėsim vienas kitam padėti, Bobai. Bet jei ap- 
simesi kvaileliu, neduosi man kitos išeities, kaip tik palikti tave 
panelei Mandel. 

Jis atstūmė kėdę ir išėjo daugiau netaręs nė žodžio, sandariai 
uždaręs paskui save duris. 

Bobas pažvelgė į „Heincą, kuris mėgsta kečupą“ ir gūžtelėjo 
pečiais: 

— Ką blogo aš padariau? 


— Mėginai apmauti Rorį Smilou. Prasta mintis. 


28 SKYRIUS 


Smilou ir Stefi kone pusę valandos tapšnojo vienas kitam per 
pečius, kad jiems taip šauniai pavyko apmulkinti Bobą Trimblą. 
Hamondas vos ištvėrė jų džiūgavimą. 

— Leidau jam daugiau negu valandą pamąstyti, —- pasakė Smilou 
gal jau dešimtą kartą. 

— Taip, tu sakei. 

— Vos tik mes sugrįžom į kambarį, — įsiterpė Stefi, — jis viską 
išklojo. 

— Tikriausiai tu puikiai suvaidinai blogą policininkę. 

— Taip, turiu pripažinti, — gyrėsi ji. - Bobas buvo įsitikinęs, kad 
kaltinamas išprievartavimu. 

Elina Rodžers neteigė, kad ją išprievartavo. Priešingai, netgi pri- 
pažino esanti kalta, kad jai pavogė kredito korteles ir pinigus. Ji tik 
norėjo pamatyti, kaip Bobą Trimblą sučiups ir suims, kad išgelbėtų 
kitas moteris nuo panašaus pažeminimo. 

Elina nusprendė tuoj pat grįžti į Indianapolį, nors leido suprasti, 
jog noriai liudys prieš Trimblą, jei byla pateks į teismą. Ji išvyko 
iš Čarlstono, taip ir nesužinojusi, kokią dovaną įteikė Čarlstono 


policijos departamentui. 

— Negaliu sulaukti, kol pamatysiu Aleksės Lad veido išraišką, 
kai ji išgirs šį įrašą. Hamondai, tu tiesiog nepatikėsi, — džiūgavo 
Stefi. — Prašei manęs motyvo. Ir gavai jį. Su kaupu! 

Hamondas įkvėpė per burną, slopindamas šleikštulį. Viskas 
atrodė grėsminga nuo tos minutės, kai jam pasakė, kad netikras 
Aleksės brolis sėdi areštinėje. Stefi ir Smilou taip didžiavosi savo 
prakeiktu įrašu. Jie rijo seiles, laukdami, kol Hamondas jį išgirs, o 
Jis jau žinojo, kas ten įrašyta. Jis jau vakar girdėjo istoriją iš Loretos 
But. Tie nuogi faktai piešė labai nepatrauklų daktarės Lad portretą. 
Bobas Trimblas pritaikė praeities istoriją savo tikslams ir nupiešė 
tipišką žudikės portretą. Pasak Stefi, įrašas pateikia motyvaciją, 
kurios trūko bylai. Netgi su kaupu. Hamondas vylėsi, kad Smilou 
detektyvai nebus tokie uolūs kaip Loreta ir jis galės vilkinti bylą 
tol, kol sužinos, kas Aleksę siejo su Petidžonu, ir paaiškins jai, ko 
pats buvo susitikęs su Lučiu. 

Hamondas ketino siūlyti, kad jie abu apie viską papasakotų 
Smilou. Reikėjo iš karto prisipažinti detektyvui, jog jis matėsi su 
Petidžonu. Tačiau tai buvo subtilus dalykas ir Hamondas tikėjosi, 
Jog niekas apie tai nesužinos. Dar jis ketino patarti Aleksei papa- 
sakoti Smilou apie savo praeitį, kol jis pats to nesužinojo ir nepadarė 
išvadų, kaip tai susiję su Petidžono byla. 

Deja, iš jo atėmė tą galimybę. Kai Stefi įsiveržė į jo butą, Aleksė 
jau buvo išėjusi. Jis buvo dėkingas, kad ji išėjo anksti, ir manė, kad 
jiems velniškai pasisekė, jog Stefi neaptiko jų lovoje, nes po to jų 
išpažintys Smilou būtų atrodžiusios mažiau įtikėtinos. 

Ir štai. 

Bobas Trimblas išniro iš nebūties pačiu netinkamiausiu laiku. 
Aleksė nė neįtaria, kokius spąstus jis jai paspendė. Hamondas be- 
Jėgis ją įspėti. 

Supypsėjo pranešimų gaviklis. Visi trys pasitikrino. 

— Mano, - pasakė Hamondas. 

Smilou stumtelėjo telefoną. 


Hamondas pasižiūrėjo, kas skambina. 

— Ačiū, pasiskambinsiu iš mobilaus. — Jis atsiprašė ir išėjo į ko- 
ridorių, kur galėjo netrukdomas kalbėtis. — Kas atsitiko, Loreta? 

— Vakar mes nekaip užbaigėme. 

— Ką turi galvoje? 

— Tu atrodei labai nusivylęs. 

— Nesijaudink dėl to. 

— Bet aš jaudinaus. Aš tau norėjau padėti, todėl nuėjau į apygardos 
archyvą ir aptikau Harvį, perkantį meduolį iš automato. 

— Loreta, aš turiu tik minutę laiko. 

— Tuoj pasakysiu. Paklausiau, ar dar kas nors prašė jo informacijos, 
susijusios su Petidžono byla. 

— Būtent apie Aleksę Lad? 

— Ne, aš tik norėjau pažiūrėti, ar jis užkibs. 

— Ir? 

— Jis visas išprakaitavo. Kone girdėjau barškančius jo kelius. 

— Kas prašė informacijos? 

— Tas niekšelis nenorėjo pasakyti. 

— Loreta... 

— Aš viską išmėginau, Hamondai. Patikėk. Grasinau, kad at- 
skleisiu jo darbelius, kankinsiu jį ir susidorosiu, derėjausi ir mei- 
likavau, siūliau ir alkoholio, ir narkotikų, ir sekso su profesionalėmis, 
bet nieko nepešiau. Tas, kas jo prašė, matyt, išgąsdino jį ir privertė 
prikąsti liežuvį. 

— Gerai, ačiū! — Hamondas išgirdo žingsnius ir atsigręžė. Iš už 
kampo išniro Frenkas Perkinsas su Alekse. 

— Ar nori, kad dar ką nors padaryčiau? — paklausė Loreta. 

— Ne, kol kas ne. Ačiū. Turiu eiti. 

Jis išjungė telefoną ir atsigręžė, kai Perkinsas ir Aleksė priėjo prie 
Smilou kabineto durų. Pamatęs Hamondą, advokatas iš nuostabos 
išplėtė akis: 

— Kas atsitiko? 

— Mane užpuolė. 


— Viešpatie! Atrodo, kad tai daugiau nei paprastas užpuolimas. 

— Tuoj viskas praeis. - Jis pažvelgė į Aleksę. - Mane gerai 
gydo. 

Jų žvilgsniai susitiko tik dalelę sekundės. Hamondas mėgino ją 
įspėti, bet advokatas pravėrė kabineto duris. 

— Na, kas dabar atsitiko, detektyve? 

— Turim įrašą ir norim, kad jūsų klientė jį išgirstų. 

— Kokį įrašą? 

— Šįryt apklausėme vieną suimtąjį. Patikėkit, jo teiginiai susiję 
su Petidžono byla. 

Perkinsas pastūmė kėdę Aleksei. Kiti tame nedideliame kamba- 
ryje liko stovėti. Smilou pasiūlė Hamondui sėsti, bet šis atsisakė. 
Aleksė atsisėdo ir klausiamai pažvelgė į Hamondą, tačiau šis ne- 
žinojo, kaip įspėti ją, kas jos laukia. 

Smilou trumpai papasakojo Aleksei ir Perkinsui Elinos Rodžers 
istoriją. 

— Laimei, panelė Rodžers pasirodė drąsi moteris, pati surado tą 
vyrą ir pranešė policijai. 

— Nematau jokio... 

— Jis Bobas Trimblas. 

Hamondas įdėmiai stebėjo Aleksės veidą. Vos tik Smilou prakalbo, 
ji suvokė, kas jos laukia. Ji trumpai užsimerkė ir giliai įkvėpė. Ta- 
čiau, išgirdusi Trimblo vardą, niekaip nereagavo. 

— Jūs pažįstate poną Trimblą, daktare Lad? — paklausė Smilou. 

— Norėčiau pasikalbėti su kliente, -— įsiterpė Frenkas Perkinsas. 

— Viskas gerai, Frenkai, — tyliai pasakė Aleksė. — Deja, negaliu 
teigti, kad nepažįstu Bobo Trimblo. 

Perkinsui nespėjus nieko pasakyti, Smilou pareiškė: 

— Įrašas viską paaiškins, Frenkai. -— Jis paspaudė mygtuką. 

Smilou balsas išvardijo dalyvaujančius, pranešė laiką, vietą ir 
datą, aplinkybes, kuriomis Trimblas pateikia pareiškimą. Trimblas 
prisipažino suviliojęs Eliną Rodžers, norėdamas ją apvogti. Ir nors 
niekas jam nežadėjo sušvelninti bausmės, Stefi Mandel patikino, jog 
apygardos prokuratūra bus dėkinga tiems, kurie savo noru pateiks 


informacijos, susijusios su Lučio Petidžono žmogžudystės byla. 

Po to Smilou uždavė pirmą klausimą: 

— Bobai, ar galiu jus vadinti Bobu? 

— Aš nesigėdiju savo vardo. 

— Bobai, ar pažįstate daktarę Lad? 

— Aleksė — netikra mano sesuo. Mes vienos motinos, tik skirtingų 
tėvų. Tačiau nepažinojom nė vieno. 

— Trimbl — tai jūsų motinos pavardė? 

— Taip. 

— Jūs užaugote vienuose namuose su seserimi? 

— Galite ir taip vadinti, bet tai nebuvo tikri namai. Mūsų motina 
nebuvo Marta Stiuart, nors siūlė daug pramogų. 

— Kokių pramogų? 

— Vyrams, detektyve Smilou. Į mūsų namus visą laiką ateidavo 
vyrai. Tada mus su Alekse išsiųsdavo lauk. Jei karšta — blogai, jei 
šalta — irgi blogai. O jei mes dar ir alkani — visai blogai. Kartais 
išsikaulydavom mėsainį iš senutės juodaodės, kuri dirbo kavinėje. 
Aš jai nelabai patikau, bet ji gailėjo Aleksės. Tačiau jei jos šefas 
būdavo netoliese, nieko neduodavo. Tekdavo išeiti alkaniems. 

— Ar jūsų motina gyva? 

— O kas žino? Ji mus paliko, kai man buvo... gal keturiolika, o 
Aleksei dvylika. Įsimylėjo vieną vyrą ir išvažiavo paskui jį. Ne- 
žinau, ar jį susirado, ar ne. Nuo to laiko nei jos mačiau, nei apie 
ją girdėjau. 

— Ar vaikų apsaugos tarnyba jumis nepasirūpino? 

— Verčiau jau būčiau sėdęs į kalėjimą negu leidęs, kad tie biu- 
rokratai liptų man ant galvos. Todėl liepiau Aleksei niekam nesa- 
kyti, kad mūsų motina išvyko. Mes apsimetinėjom ir toliau ėjom į 
mokyklą, lyg viskas būtų normalu. Taip, — jis nusijuokė, - ir buvo. 
Nemanau, kad mūsų motina buvo kada nors peržengusi mokyklos 
slenkstį. Kiek žinau, raidės TMB (tėvų ir mokytojų bendravimas) 
jai reiškė tratintis, makštį ir... 

— Atsargiau su žodžiais! — įspėjo Smilou. 


— Atsiprašau, ponia, nenorėjau būti nepagarbus. 

Hamondas suvokė, kad Bobas atsiprašė Stefi. Tačiau tai nuskam- 
bėjo nenuoširdžiai. Matyt, Aleksė manė taip pat, nes pasišlykštėjusi 
žiūrėjo į magnetofoną. 

— Ar kaimynai nepastebėjo, kad jūsų motinos nėra? — paklausė 
Smilou. 

— Mes su Alekse jau taip seniai patys rūpinomės savimi, jog niekas 
nesistebėjo, kad Aleksė neša drabužius į skalbyklą, o aš ieškausi 
atsitiktinių darbų. 

— Jūs ieškodavot darbo, kad išlaikytumėt save ir seserį ? 

Bobas atsikrenkštė: 

— Kurį laiką, — pauzė. — Prieš kalbėdamas toliau norėčiau, kad 
mes vieni kitus suprastume... Aš jau sumokėjau visuomenei savo 
skolą už tai, kas įvyko. Man dėl to nieko nebus, ar ne? Viskas vyko 
Tenesyje, o čia Pietų Karolina. Šioje valstijoje aš esu švarus. 

— Papasakok, ką žinai apie Lučio Petidžono nužudymą, Bobai, ir 
galėsi eiti. 

— Gerai. 

Iki šiol Aleksė nepajudėjo. O dabar atsigręžė į Perkinsą. 

— Ar mums reikia to klausyti? 

Advokatas paprašė Smilou sustabdyti įrašą, kad galėtų pasikalbėti 
su kliente. Smilou mandagiai leido. Perkinsas kažko pašnibždomis 
paklausė, Aleksė tyliai atsakė. Jie dar maždaug minutę tyliai kal- 
bėjosi. 

Paskui Perkinsas tarė: 

— Negalima rimtai žiūrėti į šio vyro teiginius. Jis derasi, kad jam 
panaikintumėte kaltinimus, ir tikriausiai pasakė tai, ką norėjote 
girdėti. 

— Jei jis meluoja, tai daktarei Lad nesvarbu, ar ne? 

— Bet svarbu, jei tai gali ją sutrikdyti. 

— Apgailestauju, jei ją tai trikdo, bet manyčiau, kad daktarė Lad 
norės išgirsti, kuo ją kaltina. Ji gali bet kada paneigti jo teiginius. 

Perkinsas atsigręžė į Aleksę: 

— Spręsk pati. 

Ji linktelėjo galvą. 

— Gerai, Smilou, — pasakė Perkinsas. — Tačiau pats žinai, kad tai 
pigūs triukai. 

Smilou nekreipė dėmesio į priekaištą ir spustelėjo mygtuką, pa- 
leisdamas juostą toje vietoje, kur jis kartoja klausimą, kaip Trimblas 
išlaikė save ir seserį. 

— Kiek laiko gyvenome iš to, ką aš retkarčiais uždirbdavau, - at- 
sakė jis. — Bet aš verčiausi per galvą, kad turėtume maisto, o Aleksė 
drabužių. Ji brendo kaip ir visos paauglės, pražydo. - Trimblas ėmė 
kalbėti tyliau. — Stebėdamas, kaip ji apvalėja, aš nutariau... 

— Ką? 

— Tuoj pasakysiu, — susierzinęs dėl Smilou nekantrumo tarė 
jis. — Pradėjau pastebėti, kaip mano draugeliai nužiūrinėja sesutę. 
Kitaip nei anksčiau. Išgirdau kelias jų pastabas. Ir man šovė į galvą 
vienas dalykas. 

Hamondas parėmė kairę alkūnę ant parištos rankos kumščio ir 
prisidengė burną. Jis norėjo užsikimšti ausis, sviesti magnetofoną į 
sieną, norėjo gerai pakratyti Stefi, kuri šelmiškai šypsojosi Aleksei. 
Tačiau negalėjo padaryti nieko, tik klausytis, kaip ir ji. 

Trimblo intonacija ir kalbos maniera pastebimai pasikeitė. Prisi- 
minęs praeitį, jis prakalbo jaunystės žargonu. Jo kalba tapo šiurkš- 
tesnė, vulgaresnė, gašlesnė. 

— Pirmą kartą tai įvyko atsitiktinai. Turiu galvoje, kad nieko ne- 
buvau suplanavęs.. Mes su Alekse sėdėjome su vienu mano drau- 
geliu. Jis pavogė šešias pakuotes alaus ir mes nuėjom į apleistą 
garažą išgerti. Jis pradėjo erzinti Aleksę ir... —- kėdė sugirgždėjo, kai 
jis pasimuistė. — Galiausiai jis liepė Aleksei pakelti palaidinukę ir 
parodyti jam krūtinę. Aleksė pasakė: „Nė už ką, Chosė“. Bet ji taip 
nemanė. Ji kikeno, koketavo ir taip toliau. Bet galiausiai ji tai pa- 
darė. Aš liepiau draugeliui mainais už tai, kad pamatė mano sesers 
krūtis, duoti man dar vieną alaus. Jis pasiuntė mane po velnių, nes 
matė tik jos liemenuką. Tačiau kitą kartą... 


Hamondas staigiai ištiesė kairę ranką ir išjungė magnetofoną. 

— Mes visi jau supratom, Smilou. Netikras daktarės Lad brolis 
ją išnaudojo. Galima ginčytis, ar ji tą darė savo noru. Bet kuriuo 
atveju tai sena istorija. 

— Ne tokia jau ir sena. 

— Praėjo dvidešimt, gal net dvidešimt penkeri metai. Kaip tai 
galima susieti su Lučiu Petidžonu? 

— Prieisim prie to, - pasakė Smilou. — Viskas susiję. 

— Jūs čia galit sėdėti ir klausytis įrašo, — kildamas iš vietos tarė 
Perkinsas. - Bet aš neleisiu, kad verstumėt jo klausytis mano 
klientę. 

— Bijau, kad negaliu leisti daktarei Lad išeiti, —- pasakė Smilou. 

— Ar ketinate jai pareikšti oficialų kaltinimą? — sarkastiškai 
paklausė Perkinsas. - Už nusikaltimą, kurį ji padarė aną dešimt- 
metį? 

Smilou vengė atsakyti tiesiogiai: 

— Jei nenorit išklausyti iki galo, tai paprašysiu palaukti kitame 
kabinete, kol ponas Krosas išgirs viską. 

— Puiku. 

— Ne, - tyliai, bet ryžtingai pasakė Aleksė. Visų akys nukrypo į 
ją. - Bobas Trimblas - šiukšlė. Per pastaruosius dvidešimt metų jis 
šiek tiek apsišlifavo, bet vis tiek liko padugnė. Aš noriu išgirsti viską, 
ką jis pasakys. Turiu teisę žinoti, ką jis apie mane šneka. Kad ir kaip 
man šlykštu girdėti jo balsą, aš privalau išklausyti, Frenkai. 

— Ar neigiate, ką jis iki šiol pasakė? — paklausė Stefi. 

— Neprivalai atsakyti, Alekse. 

Nekreipdama dėmesio į advokato patarimą, ji pakėlusi galvą pa- 
žvelgė Stefei į akis. 

— Tai įvyko labai seniai, panele Mandel, aš buvau vaikas. 

— Jūs jau atsakėte už savo veiksmus. 

— Blogai pasirinkau, kai neturėjau iš ko rinktis. Tie prisiminimai 
šlykštūs. Prieš daugelį metų aš nusikračiau jų ir gyvenau toliau. 
Pradėjau naują gyvenimą. 

— Geras atsakymas, daktare Lad, — pasakė Stefi. — Kitaip tariant, 


kol kas jūs neneigiate nieko, ką jis pasakė. 

Jei tuo metu Frenkas Perkinsas nebūtų įsikišęs ir įspėjęs daugiau 
nieko nesakyti, Hamondas pats būtų ją nutildęs. Aleksė paklausė 
advokato. Bjaurėdamasis tuo, kas vyksta, Perkinsas tarė: 

— Baikim visa tai. 

Smilou vėl įjungė įrašą. Hamondas perkėlė svorį ant kitos kojos, 
stengdamasis ištverti skausmą. Iš tikrųjų jis mėgino susivaldyti, kad 
neiškrėstų kokios nors kvailystės, pavyzdžiui, negriebtų Aleksei už 
rankos ir neišsitemptų lauk. Vakar jis pamatė, kad ją reikia saugoti. 
Jis pats ją gins. Jis jau beveik pasiruošęs viską išpasakoti, ir tegu 
visos pasekmės eina velniop. 

Beveik. Šią akimirką šis prieveiksmis turėjo lemiamą reikšmę. 

Blogiausia pasakojimo dalis dar tik priešaky ir ji bus kažkaip 
susijusi su dabartimi. Pagal Loretos pranešimą Bobas Trimblas 
apsivogęs Floridoje bėgo iš ten nuo jį sekusio skolų išmušinėtojo. 
Tai, kad jis dingo iš akiračio ir pasirodė Čarlstone praėjus kelioms 
dienoms po žmogžudystės, kuria įtariama jo netikra sesuo, buvo 
velniškai negeras sutapimas. 

Aišku, kad šis faktas sukėlė Stefi ir Smilou įtarimą. Nors Ha- 
mondas žinojo, jog neįmanoma, kad Aleksė spėjo nužudyti Petidžoną 
ir atvykti į mugę, tačiau buvo daug neaiškumų ir neatsakytų klau- 
simų, kurie jį kankino. Ypač atsižvelgiant į nerimastingą Aleksės 
praeitį. 

Be abejonės, ji kažkam kėlė grėsmę ir tas žmogus norėjo ją nutil- 
dyti. Tačiau kokią grėsmę? Kaip liudytoja? Ar kaip žinanti kažkokią 
paslaptį ir nusprendusi ją atskleisti? Kol Hamondas neišgirs, kad 
Aleksė tikrai kalta (arba visiškai nekalta), tol jis kankinsis spąstuose 
tarp prokuroro ir gynėjo vaidmenų. 

Juostoje Smilou klausinėjo Trimblą, kaip jis apgaule viliodavo iš 
draugų pinigus. 

— Aš dirbdavau taip: nusižiūriu auką ir imu pasakoti jam apie 
Aleksę, kaip ji bręsta. Šnekėdavau, kad jai tiesiog niežti išmėginti 
savo naujus aparatus, ir panašiai. Užvesdavau jį, priversdavau 
galvoti apie ją ir svarstyti galimybes. Kartais tai užtrukdavo kelias 


dienas, kartais — tik valandas, kol prieidavom prie reikalo. Turėjau 

nuojautą, kada galima užbaigti sandėrį. Tada pasakydavau sumą. 
Ir žinot ką? Tie gašlūnai niekada nenumušdavo kainos. Jie man 
užmokėdavo, o tada ateidavo Aleksės eilė. 

— Kam? 

— Na, paversti juos... pažeidžiamais. 

— Lytiškai susijaudinti? 

— Čia jūs gražiai pasakėt. Kai jie jau būdavo susijaudinę ir pa- 
sirengę, aš įsiverždavau ir pareikalaudavau visų jų pinigų, nes 
kitaip... 

— Kitaip kas? 

— Pradėdavau pilti visokias teisines nesąmones apie nepilnamečių 
suvedžiojimą. Jei jie nenorėdavo mokėti arba grasindavo mus pa- 
skysti policijai, sakydavau, kad mes liudysime priešingai. O kas 
nepatikėtų ta dvylikamete mergaite? Ir jie nusiramindavo. Taip mes 
vertėmės gana ilgai. Nė vienas nenorėjo prisipažinti draugams ap- 
sikvailinęs, todėl niekas nieko neplepėdavo. 

— Ar jūsų netikra sesuo noriai dalyvavo tame versle? 

— O kaip jums atrodo? Kad aš ją verčiau? Moterys mėgsta pasi- 
rodyti. Nenoriu būti nepagarbus, panele. Bet galiu kirsti, kad ponas 
Smilou sutinka su manimi, netgi jei pats su tuo ir nesusidūrė. Visos 
moterys širdyje ekshibicionistės. Žino, ką turi, ir žino, kad vyrai to 
nori. Joms patinka mus vilioti. 

— Dėkui už psichologinį įžvalgumą. 

Bobas suprato Stefi sarkazmą. 

— Aš nerašiau taisyklių, panele, tik sakau, kaip yra, ir jūs tai 
žinote. 

Smilou tęsė apklausą: 

— Ar nepritrūko klientų? 

— Mes eidavome į kitus rajonus. Aleksė atrodė tokia gaivi ir ne- 
kalta, kad kiekvienas pienburnis manė, jog jis bus jai pirmasis. 
Todėl supratau, kad užkibs ir pagyvenę vyrai. 

— Papasakokit apie tai. 

— Aleksė buvo puikus jaukas. Žinojo, kaip juos užvesti. Tikra 


profesionalė. Vaidindavo nekaltą ir jautrią. Visi mes neatsispiriame, 

kai moteris drovi. Aleksė sugebėdavo tai suvaidinti geriau už visas 
mano pažinotas moteris. 

Hamondas rankove nusibraukė prakaituotą kaktą, atsirėmė galva 
į sieną ir užsimerkė. 

Jis išgirdo išjungiamo magnetofono spragtelėjimą. 

— Tau negera? 

Supratęs, kad Smilou klausimas skirtas jam, Hamondas atsimerkė. 
Visi, išskyrus Aleksę, žiūrėjo į jį. O jos akys buvo nukreiptos į su- 
dėtas ant kelių rankas. 

— Man viskas gerai. Kodėl klausi? 

— Labai išbalai, Hamondai. Mes tau atnešim kėdę. 

— Užleisiu savąją, pone Krosai. — Aleksė atsistojo ir žengtelėjo 
jo link. 

— Ne! - griežtai atsakė jis. — Aš jaučiuosi gerai. 

— Nori atsigert? 

— Ačiū, Stefi. Man nieko nereikia. 

Aleksė vis dar stovėjo žvelgdama į jį. Hamondas žinojo, kad ji 
supranta, jog jam visiškai blogai. Iš tiesų jis niekada gyvenime ne- 
sijautė blogiau. 

— Kiek dar liko? — paklausė jis. 

— Nedaug, — atsakė Smilou. — Daktare Lad? 

Ji atsisėdo ir jis vėl paleido įrašą. Kambaryje buvo tylu, tik švelniai 
dūzgė magnetofonas ir skambėjo įsiteikiantis Bobo balsas. Jis pa- 
sakojo apie tai, kaip jie išplėtė veiklą su vyresniais, įtakingesniais 
žmonėmis, kuriuos jis verbuodavo viešbučių fojė ir baruose. Bobas 
buvo Aleksės sąvadautojas, reikalai klostėsi sėkmingai. 

— Užtikęs juos su ja, aš palengvindavau jų pinigines, kurios buvo 
storesnės nei kaimynų vaikėzų. Daug storesnės. 

— Atrodo, kad judu buvot puiki komanda. 

— Taip! Pati geriausia, - Bobo balse pasigirdo nostalgija. —- O 
paskui vienas vyrukas viską sugadino. 

— Mėginai jį užmušti, Bobai. 

— Tai buvo savigyna. Tas kalės vaikas puolė mane peiliu. 


— Tu norėjai jį apvogti. Jis gynė savo nuosavybę. 

— O aš gyniausi pats. Ne mano kaltė, kad peilis apsisuko ir už- 
kliudė jam pilvą. 

— Teisėjas manė, kad tai tavo kaltė. 

— Tas šunsnukis pasiuntė mane į pragarą. 

— Tau pasisekė, kad tas vyras liko gyvas. Jei būtų miręs, tau būtų 
pasibaigę liūdniau. 

Hamondas girdėjo istorijos pabaigą iš Loretos. Trimblas sėdo į 
kalėjimą, Aleksei nuosprendis buvo atidėtas, ji turėjo lankytis pas 
psichologą, jai buvo paskirti globėjai. Taip Aleksė atsidūrė Ladų 
šeimoje. Sutuoktiniai ją pamilo. Pirmą kartą gyvenime su Alekse 
elgėsi maloniai ir gerai, mokė, kokie turi būti žmonių santykiai. 
Apsupta jų meilės ir teigiamos įtakos, ji pražydo. Ladai oficialiai ją 
įsidukrino ir davė savo pavardę. Neaišku, ar dėl jau mirusių ponų 
Ladų įtakos, ar pačios Aleksės pastangomis jos gyvenimas pasisuko 
šimtu aštuoniasdešimties laipsnių kampu. Bobui Trimblui buvo 
apmaudu dėl jos sėkmės. 

— Aš sėdau į kalėjimą, o Aleksė išnešė sveiką kailį. Tai nesąži- 
ninga. Ne aš apakindavau tuos vaikinus. 

— Ar Aleksė darė tik tai — juos apakindavo? 

— () kaip jums atrodo? — paniekinamai prunkštelėjo Trimblas. — Iš 
pradžių — taip. O vėliau? Aišku, kad ji buvo kekšė. Jai tai patiko. 
Kai kurios moterys tam sukurtos. Aleksė viena iš jų. Todėl nors ji 
dabar ir psichologė ar panašiai, jai to labai trūksta. 

— Ką turi galvoje, Bobai? 

— Petidžoną. Jei jai nebūtų trūkę prostitutės darbo, ar būtų ėmusis 
jo vėl su Petidžonu? 

Aleksė pašoko nuo kėdės ir suriko: 


— Jis meluoja! 

— Nesu girdėjęs nieko absurdiškesnio, - pasipiktinęs pratrūko 
Frenkas Perkinsas ir mostelėjo Aleksei pakilti iš vietos. —- Bobas 
Trimblas — melagis, amoralus vagis, begėdiškai išnaudojęs savo 
netikrą seserį, kai ji dar buvo vaikas. Pridėkim dar tą melagingą 
kaltinimą išprievartavimu, kurį judu sukūrėt, kad paskatintumėte 
jo melagystes. Tokia manipuliacija nebūdinga netgi tau, Smilou. Aš 
išsivedu savo klientę namo. 

— Prašau neišeiti iš pastato, — pasakė Smilou. 

— Ar jau ketini pareikšti kaltinimą daktarei Lad? — puolė Per- 
kinsas. 

Smilou klausiamai pažvelgė į Stefi ir Hamondą, bet kai nė vienas 
neišreiškė savo nuomonės, jis tarė: 

— Mums dar reikia kai ką aptarti. Prašau palaukti už durų. 

Hamondas pasielgė bailiai ir net nepažvelgė į Aleksę jai išeinant 
su advokatu. Jo išraišką buvo galima suprasti kaip abejonę jos pa- 
dėtimi. Žinoma, įkalčiai kaupiasi prieš ją. Labai negerai, kad Aleksė 
ir Trimblas buvo ankstesnių nusikaltimų, kurių nepavadinsi smul- 
kiais nusižengimais, partneriai. Jei ne medikų atliktas stebuklas, 


peiliu sužeistoji auka būtų mirusi. Nesimatę daugelį metų, Aleksė 

ir Trimblas susitiko tada, kai buvo likusios kelios savaitės iki Lučio 
Petidžono nužudymo. Jaunutė Aleksė viliojo aukas, kurias Trimblas 
apgaudavo. Seifas Aleksės namuose pilnas pinigų. Visa tai darė 
nekokį įspūdį. 

Hamondo nuskausminamųjų vaistų poveikis jau seniai baigėsi. 
Norėdamas išlikti blaivaus proto, daugiau tablečių jis nebegėrė. 
Matyt, jo savijauta buvo akivaizdi, todėl vos Aleksei ir Perkinsui 
išėjus Stefi atsigręžė į jį: 

— Atrodai, lyg tuoj nualpsi. Tau skauda? 

— Dar galiu kentėti. 

— Aš tau mielai ko nors atneščiau. 

— Viskas gerai. 

Tačiau jis nesijautė gerai. 

Jis baisėjosi, kaip Smilou griebėsi Bobo Trimblo parodymų prieš 
Aleksę, bet negalėjo nieko padaryti — turėjo leisti žmogžudysčių 
tyrėjui kalbėti ir išklausyti, kaip jis apibendrina informaciją. 

— Štai kaip viskas vyko. Praėjusį pavasarį Bobas Trimblas įsivėlė 
į muštynes vieno miesto bare. Ten jis puikiai pasirodė. Vienas iš 
talentingų Petidžono pavaldinių matė muštynes ir rekomendavo 
Trimblą įdarbinti Speklio saloje, kur jiems reikėjo to kieto vyruko, 
sugebančio paspausti savininkus, nenorinčius parduoti žemės. 

— Teisingai, Stefi. Petidžonas mėgino nupirkti visą salą, bet ne- 
tikėtai sutiko pasipriešinimą. Savininkai buvo paveldėję žemes iš 
savo protėvių vergų, kuriems jas davė jų buvę šeimininkai. Žemę 
dirbo jau kelios kartos. Jie daugiau nieko nemokėjo. Tai buvo jų 
teisėta nuosavybė ir paveldas, kurie svarbiau už pinigus. Šito Lutis 
nepajėgė suprasti. Taigi jie nenorėjo, kad jų žemėje kas nors pra- 
dėtų kokią nors veiklą. 

— Gal Petidžonas nebūtų nieko daręs, - įsiterpė Stefi. — Tikriausiai 
jis norėjo tik įsigyti, palaikyti kelerius metus, o paskui pelningai 
parduoti. — Stefi atsigręžė į Hamondą. — Ar nori ką nors pridurti ? 

— Jums puikiai sekasi. Dar neišgirdau nieko, su kuo nesutikčiau. 


Toks tarakonas kaip Trimblas yra žemiau stiprių, sunkiai dirbančių 

žmonių, kurie nori, kad jiems leistų ramiai gyventi. Tikriausiai jo 
veiksmai buvo daug blogesni, negu jis pasakojo. 

— Taip, — pritarė Smilou. — Mano šaltiniai praneša, kad buvo ir 
padegimų, ir kitokios nusikalstamos veiklos. Trimblas surasdavo 
padugnių, kurie atlikdavo juodą darbą. 

— Siaubas! — pasibaisėjęs šūktelėjo Hamondas. 

Ar įmanoma įsivaizduoti, kad ir jo tėvas susijęs su tokiu žiau- 
rumu? Prestonas teigė nežinojęs apie Petidžono terorizmą. Tikino, 
kad vos sužinojęs jis pardavė savo dalį. Hamondas meldė Dievą, 
kad tai būtų tiesa. 

— Ir tai mūsų vienintelis patikimas liudytojas! — pasakė jis apie 
Bobą Trimblą. 

Nekreipdama dėmesio į šį komentarą, Stefi tarė: 

— Trimblas teigia supratęs, jog klydo, ir atsisakė daryti nešvarius 
Petidžono darbelius. Panašiau, kad jam nusibodo. Saloje nėra daug 
pramogų. Tikriausiai nebuvo taip įdomu, kaip dirbant striptizo 
klube. 

— Lutis buvo šykštus tipas, — tarė Smilou. — Tikriausiai Trimblui 
nedaug mokėjo. Ir dar — Speklio saloje nėra kur dėvėti gražių dra- 
bužių. 

Stefi pažvelgė į savo užrašus: 

— Rodos, jis sakė, kad salos gyventojai užsispyrę. Gal jam sunkiai 
sekėsi juos, spausti? Gal Petidžonas nebuvo patenkintas jo darbu ir 
grasino atleisti? 

— Šiaip ar taip, Trimblas buvo nepatenkintas darbuotojas, kurio 
šefas pažeidinėjo įstatymus ir turėjo daug pinigų. 

— Kitaip tariant, artinosi atpildo valanda. 

— Būtent. Planas šantažuoti turėjo puikų ekonominį pagrindą, — 
pašaipiai šyptelėjo Smilou. — Trimblas nusprendė, kad dirba per 
sunkiai, kad gali uždirbti daug daugiau, pagrasinęs Petidžonui at- 
skleisti, kas vyksta Speklyje. 

— Manai, kad Petidžonas įsakė Bobui kenkti tiems žmonėms? 


Mušti juos? Padeginėti? Ar Bobas fantazuoja? 

— Aš įsitikinęs, kad daug kas perdėta, — tarė Smilou. — Bet jei 
klausiat manęs, ar Lutis galėjo griebtis tokios niekingos taktikos, 
atsakau: taip. Jis nesiskaitė su priemonėmis, siekdamas gauti tai, 
ko nori. 

— Kad ir ką jis darė, tai tikriausiai buvo blogi dalykai, nes jis su- 
tiko sumokėti Bobui šimtą tūkstančių dolerių, kad šis tylėtų. 

Toliau pasakojo Smilou: 

— Bet, pasak Bobo, jis „ne vakar gimęs“. Lutis per greit sutiko 
su jo reikalavimais. Toks skubotumas kėlė Bobui įtarimą. Paimti 
pinigus — rizikingas dalykas. Netgi Bobas sugebėjo suvokti, kad 
tai gali būti spąstai. 

— Čia ima veikti jo sesuo. 

— Netikra sesuo, — pataisė Hamondas. — Ir ji neveikė. 

— Gerai, Bobas ją surado ir užverbavo. 

— Jis ją surado atsitiktinai — aptiko nuotrauką Post and Courier 
laikraštyje. 

Be abejonės, Aleksė prakeikė tą dieną, kai sutiko dirbti savanore 
ir padėti organizuoti dešimties dienų kino filmų festivalį, kuris kiek- 
vieną lapkritį vyksta Čarlstone. Atrodo, nekaltas laikraščio straipsnis 
1r grupės nuotrauka įstūmė ją į nelaimę. 

Įraše Trimblas kalbėjo: 

„Nepatikėjau savo akimis, laikraštyje pamatęs Aleksės nuotrauką. 
Du kartus perskaičiau pavardes, kol suvokiau, kad ji savąją bus 
pakeitusi. Telefonų knygoje radau jos adresą, patykojau prie namų 
ir įsitikinau, kad daktarė Lad — tai mano seniai prarastoji netikra 
sesuo.“ 

— Kol Trimblas nepamatė to straipsnio, jis netgi nežinojo, kad ji 
gyvena Čarlstone. Tiek metų slėpusis nuo jo, ji negalėjo apsidžiaugti 
jį pamačiusi, — kalbėjo Hamondas. 

— Ar bent jau taip teigia, —- pasakė Stefi. 

— Jei jis būtų tavo brolis, ar labai apsidžiaugtum, kai jis vėl pa- 
sirodytų tavo gyvenime? 


— Gal. Jei anksčiau mes būtume sėkmingai bendradarbiavę. 

— Sėkmingai! Kurgi ne! Trimblas blogiausiu būdu išnaudojo sesers 
seksualumą. 

— Manai, kad ji nekalta? 

— Taip. 

— Hamondai, ji buvo prostitutė! 

— Jai buvo dvylika metų. 

— Na ir kas? Ji buvo mažametė prostitutė. 

— Ne, nebuvo! 

— Teikė seksualines paslaugas už pinigus. Argi ne taip apibūdi- 
nama prostitutė? 

— Vaikai, ramiau! — Smilou priekaištas privertė juos liautis rėkus. 
Detektyvas susegė lapus į segtuvą ir perdavė Hamondui. 

— Čia viskas, ką turėsi pateikti teisme. Prisiekusieji renkasi kitą 
ketvirtadienį. 

— Žinau, kad jie renkasi! — atšovė Hamondas. — Bet jie turi ir 
kitų bylų. Ar negalima mėnesį palaukti iki kito susirinkimo? Kur 
mes skubam? 

— Ir tu dar klausi? — sardoniškai atkirto Smilou. — Ar aš turiu tau 
aiškinti, kokia svarbi ši byla? 

— Tuo labiau turim įsitikinti, kad viskas savo vietose, prieš 
pristatydami ją prisiekusiesiems, - Hamondas griebėsi kito ar- 
gumento. — Pavertėt Trimblą rožiniu herojumi. Tik nereikšminga 
piniginės vagystė. Už ją daugiausia gaus vieną naktį kalėjimo. 
Tikriausiai jis apsišlapino besijuokdamas. 

— Ką turi galvoje? 

— Kad Trimblas galėjo nužudyti Petidžoną ir dabar pakišo se- 
serį. 

Smilou akimirką pamąstė ir papurtė galvą: 

— Nėra įrodymų, kad jis buvo nusikaltimo vietoje, tačiau galim 
įrodyti, kad Aleksė Lad buvo viename kambaryje su Petidžonu. Da- 
nielso liudijimas rodo, kad ji ten buvo numanomu mirties laiku. 

— Frenkas Perkinsas lengvai sulaužys šiuos laiko rėmus. Be to, 


jūs neradot ginklo. 


AtiBi | 359 


— Jei turėtume ginklą, aš jau šiandien liepčiau ją suimti, - pa- 
sakė Smilou. — Beje, primink prisiekusiesiems, kad Čarlstoną supa 
vanduo. Ji šeštadienį bet kada galėjo paskandinti pistoletą. 

— Sutinku, — pritarė Stefi. — Galim ieškoti iki pat Paskutinio teismo 
dienos ir jo nerasti. Tau jo tikrai nereikia, Hamondai, - tvirtai pa- 
reiškė ji. 

Hamondas perbraukė ranka per veidą ir pirmą kartą šiandien 
suvokė, kad jis rytą nenusiskuto. 

— Bus labai sunku įrodyti, koks jos motyvas. 

— Visiškai nesunku! — nesutiko Stefi. — Tu turi Trimblo liudijimą 
apie jos praeitį. 

— Tu sapnuoji, Stefi, tai buvo daugiau nei prieš dvidešimt metų. Net 
jei viskas būtų įvykę vakar, Frenkas niekada neleistų to paviešinti. 
Jis teigtų, kad nepilnametės teistumas yra visiškai nesvarbus, ir bet 
kuris sąžiningas teisėjas neleistų to naudoti. Prisiekusieji neišgirs tų 
dalykų. Jei kokiu nors teisėtu būdu aš sugebėčiau priversti teismą 
priimti tuos faktus, nesu įsitikinęs, kad tuo pasinaudočiau, nes jie 
gali duoti priešingą rezultatą ir netgi pakenkti. 

Smilou akys susiaurėjo: 

— Pone prokurore, gal jūs atstovaujate ne tai pusei? Jūs pasiruošęs 
šioje byloje rasti vis naujų kliūčių, ar ne? 

— Žinau, kas gali atsitikti teisme, Smilou. Aš tik realistas. 

— Arba bailys. Gal Stefi turėtų pranešti Meisonui, kad tu išsi- 
gandai? 

Hamondas nurijo įžeidžiančią pastabą. Smilou tyčia jį provokavo, 
tikėdamasis, kad Hamondas praras savitvardą. Todėl jis atsakė labai 
ramiai. 

— Man kilo mintis. Kodėl tau neatsisakius visų legalių būdų kal- 
tinimui pareikšti? Pažiūrėkim, kokius neteisėtus metodus galėtum 
panaudoti? Jau žinau, —- Hamondas spragtelėjo pirštais. — Galėtum 
nuslėpti išteisinančius parodymus. Taip, tikrai galėtum taip pasielgti. 
Ir tai nebūtų pirmas kartas, ar ne? 

Švariai nuskustą Smilou skruostą iškreipė įtūžis. 


— Apie ką čia šneki? — pasiteiravo Stefi. 

— Paklausk jo! — atrėžė Hamondas, nenuleisdamas akių nuo 
Smilou. — Paklausk apie Barlou bylą. 

— Jei tu dar nebūtum sudaužytas... 

— Tegul tai tau netrukdo, Smilou. 

— Berniukai, liaukitės! — nekantriai nutraukė juos Stefi. - Negi jau 
nebera ko veikti — tik kumščiuotis? — Ji pasisuko į Hamondą. — Ką 
ten sakei, kad nepilnametės Lad teistumas atsisuks prieš mus? 

Hamondas tik po kelių sekundžių nukreipė žvilgsnį nuo Smilou 
ir atsigręžė į Stefi. 

— Reikėjo stebėti daktarės Lad veidą, kai ji klausėsi Trimblo 
parodymų, būtum pamačiusi, kaip ji jo nekenčia. Prisiekusieji ją 
taip pat stebės. 

— Gal ne taip atidžiai kaip tu. 

Jei Stefi būtų dūrusi įkaitusiu žarstekliu, turbūt Hamondas nebūtų 
taip stipriai sureagavęs. 

— Kokia čia velniava? 

— Jokia. 

— O vis dėlto? 

— Tik pastebėjimas, Hamondai, — siutinamai ramiai pasakė 
ji. - Šiandien nepajėgei atitraukti akių nuo įtariamosios. 

— Pavyduliauji, Stefi? 

— Jai? Vargu. 

— Tada pasilaikyk tas niekingas pastabas. 

Hamondas įspėjo save nenueiti šiuo taku per toli, nes nepajėgs 
saugiai sugrįžti. Todėl jis tęsė nutrauktą temą: 

— Trimblas šliužas. Jis netgi įžeidė tave, bet tave ne taip lengva 
įžeisti. Jo liudijimas atstums prisiekusiuosius. 

— Mes jį paruošim, ką sakyti ir kaip sakyti. 

— Ar esi mačiusi Frenką Perkinsą kryžminėje apklausoje? Jis gud- 
riai privers Trimblą išdėstyti savo šovinistines teorijas. Trimblas per 
didelis tuščiagarbis, kad pastebėtų spąstus. Paklius tiesiai į juos, o 
mes nersim į dugną. Man bus labai sunku įtikinti prisiekusiuosius, 
kad daktarė Lad (jūs galit būti tikri, kad Frenkas pasikvies daugybę 
ją giriančių liudytojų) galėjo būti jo bendrininkė. 

Stefi valandėlę pamąstė: 

— Gerai, tarkim, ji švari lyg ką tik iškritęs sniegas. Tada kodėl ji iš 
karto nepranešė policijai, kai jos netikras brolis pasirodė ir ketino 
ją šantažuoti? 

— Dėl praeities, - atsakė Hamondas. — Ji norėjo apsaugoti 
savo darbą ir reputaciją. Nenorėjo, kad ją užverstų praeities 
šiukšlės. 

— Galbūt. Bet ji galėjo pasakyti, kad jis meluoja, ir pagrasinti 
užsiundyti policiją. Arba galėjo nekreipti dėmesio, kol jis būtų pa- 
sitraukęs. 

— Man atrodo, kad sunku į jį nekreipti dėmesio. Jis būtų per- 
sekiojęs ją, grasinęs sukompromituoti ją prieš ligonius, draugus ir 
visuomenę. Jo grasinimai nebuvo tušti. Žmonės visada linkę pati- 
kėti blogiausiu. Ligoniai išsako daktarei savo problemas. Ar išgirdę 
Bobo kaltinimus jie taip pat pasitikėtų daktare? Ne, Stefi. Bobas 
galėjo pridaryti didelių nemalonumų, ir ji tai žinojo. Ji sukūrė savo 
reputaciją, tapo žinoma kaip rimtų nerimo sukeltų ligų specialistė. 
Žmonės žavisi ja, gerbia ją. Po visų tų ilgų metų, per kuriuos ji turėjo 
įveikti daugybę vaikystės nuoskaudų ir susikurti savo gyvenimą, ji 
viską padarytų, kad tiktai apsigintų. 

— Būtent! — susijaudinusi šūktelėjo Stefi. — Tu ką tik pasakei esmę, 
Hamondai. Bobas grasino, kad viską paviešins, jei ji jam nepadės. 
Norėdama juo nusikratyti, daktarė sutiko paimti reikalaujamus 
pinigus. Viešbutyje kažkas įvyko ir daktarei neliko nieko kito, tik 
nužudyti Petidžoną. 

Hamondas per vėlai suprato, kaip netinkamai jis parinko žodžius. 
Stefi teisi, jis ką tik pasakė, kaip laimėti bylą. 

— Nebloga mintis, — sumurmėjo jis. 

— O) kaip kitaip galima paaiškinti, kodėl ji atsidūrė viešbutyje pas 
Lutį Petidžoną? Daktarė nepateikė kitos versijos. 

Tai ir buvo blogiausia. Kad ir kaip Hamondas stengėsi apeiti šį 
klausimą, vis tiek prie jo sugrįždavo. Jei Aleksė visiškai nekalta, 


nieko nepadarė, tai kodėl ėjo susitikti su Petidžonu? 

Smilou žengė durų link. 

— Pasakysiu Perkinsui, kad kitą ketvirtadienį pristatysime bylą 
prisiekusiesiems. 

— Kodėl tu jos nesuimi? — paklausė Stefi. 

Mintis, kad Aleksei reikės praleisti nors kiek laiko kalėjime, 
Hamondui kėlė šleikštulį, tačiau jis pamanė, jog priešintis nepro- 
tinga. 

Ačiū Dievui, Smilou padarė tai už jį. 

— Todėl, kad Perkinsas ims rėkti, jog tai neteisėta, ir privers mus 
pareikšti kaltinimą, prieš ją įkalinant. Jis vis tiek per kelias valandas 
ją išlaisvins už užstatą. 

— Jis teisus, Stefi, —- pasakė Hamondas, jausdamasis taip, lyg jam 
būtų atidėtas mirties nuosprendis. — Kai jai pareikš kaltinimą, aš 
norėčiau turėti prisiekusiųjų pritarimą. 

Smilou išėjo ir paliko juos vienus. 

Stefi užjausdama pažvelgė į Hamondą. 

— Ar tu pajėgsi pasiruošti bylai? Kad ir kaip tu prieštarautum, bet 
šis užpuolimas tave išsekino. Tikriausiai dar kelias dienas jausiesi 
netgi blogiau, kai tikrai ims skaudėti. Aš mielai nuimčiau nuo tavęs 
šią naštą. 

Iš pažiūros atrodė, kad susirūpinusi bendradarbė siūlo pagalbą, 
bet Hamondas abejojo, ar tai tikrai nesavanaudiška parama. Stefi 
norėjo šios bylos ir labai nusiminė, kad ją paskyrė Hamondui. Be 
to, jos pasiūlymas galėjo būti rūpestingai parengti spąstai. Po Stefi 
pastabos, kad Hamondas neįstengęs atitraukti akių nuo Aleksės, jis 
tapo budrus. Jei Stefi pastebėjo, kad jam Aleksė patinka, tai dabar 
stebės lyg vanagas. Visus jo žodžius ir veiksmus ji dabar leis per 
savo įtarimų filtrą. Jei ji sužinos, kad Hamondo jausmai stipresni, 
nei ji įtarė, tai užtrauks nelaimę ir jam, ir Aleksei. Jam nereikėjo 
parodyti, kad patinka įtariamoji. 

Kita vertus, Stefi pasiūlymas galėjo būti visiškai nesavanaudiškas, 
o susirūpinimas — nuoširdus. Ji turėjo teisę pykti ir liūdėti dėl jų 
išsiskyrimo, bet negalėjo leisti, kad tai sugadintų jų profesinius 


santykius. Juk tai jis turėjo slaptų motyvų. 

Hamondas sudirgęs padėkojo už mandagų pasiūlymą. 

— Aš tau dėkingas, bet turiu visą savaitę, kad atsigaučiau. Esu 
tikras, kad iki kito ketvirtadienio aš jausiuosi normaliai ir galėsiu 
dirbti. 


— Bet jei persigalvosi... 


30 SKYRIUS 


— Lauke žurnalistai? — negalėdamas patikėti piktai paklausė 
Perkinsas. 

— Man taip sakė, - abejingai ištarė Smilou. - Pamaniau, kad 
reikia jus įspėti. 

— Kas išplepėjo? 

— Nežinau. 

— Aišku, kad nežinai! — paniekinamai atšovė advokatas. Jis apsi- 
gręžė, paėmė Aleksę už parankės ir nusivedė prie lifto. 

Stefi prišoko prie Smilou ir pareiškė: 

— Negaliu sulaukti ketvirtadienio. 

— Bus nelengva. 

Ji pažvelgė į detektyvą, nustebusi dėl jo neryžtingo tono. 

— Tik jau nesakyk, kad užsikrėtei Hamondo pesimizmu. Maniau, 
kad jau vaišinsi cigarais savo detektyvus. 

— Hamondo argumentuose yra tiesos, — mąsliai tarė Smilou. — 
Pirma, jis turės įtikinti prisiekusiuosius, kad Aleksė Lad turi būti 
apkaltinta. Jei jie sutiks, jis privalės įrodyti, kad ji neabejotinai 
kalta. Mūsų įkalčiai visiškai atsitiktiniai, Stefi. Trimblo liudijimas 


nukreiptas prieš jį patį. Prokuroras nedaug išspaus iš jo. 

— Kol byla pateks į teismą, atsiras daugiau įkalčių. 

— Jei jų daugiau yra. 

— Turi būti daugiau. 

— Nebus, jei ji nenužudė. 

Stefi aštriai pažvelgė į Smilou, tačiau jis apsimetė, kad nepa- 
stebėjo, ir nusigręžė. 

— Turiu daugybę darbo. 

Nusiminusi dėl Smilou žodžių, Stefi slinko koridoriumi, kol susi- 
tiko Hamondą, išėjusį iš tualeto. Jie kartu įėjo į Liftą. 

— Lauke žurnalistai. 

— Girdėjau. 

— Ar tu tam pasiruošęs? — paklausė ji ir užjaučiamai paglostė 
sužeistos rankos petį. 

Pirmajame aukšte per stiklines duris jie matė ant laiptų susibū- 
rusią žurnalistų minią. 

— Nesvarbu, pasiruošęs ar ne, bet privalau. 

Vėliau Stefi turėjo pripažinti, kad jis puikiai susidorojo. Nors Ha- 
mondas ir stengėsi sumenkinti savo žaizdas, bet jos darė jį šlovingą, 
narsų karį, pasiruošusį pradėti naują mūšį. 

Važiuodami į prokuratūrą šiauriniame Čarlstone, jie mažai kalbė- 
josi. Vos įėjęs į vidų Hamondas atsiprašė ir dingo už savo kabineto 
durų. Susimąsčiusi Stefi vos neatsitrenkė į Meisoną Monro, kai šis 
išniro iš už kampo. Jis buvo persimetęs per ranką smokingą. 

— Bosas anksti nusiplauna, — paerzino Stefi. 

Meisonas susiraukė: 

— Mano žmona šįvakar įtraukė mus į tą nuobodų labdaros vakarą. 
Banketas, kuriame visi dalyviai bus apdovanoti. O kam manęs čia 
reikia? Jūs visi ir taip puikiai dirbat. Daktarės Lad netikras brolis 
Hamondui pateikė trūkstamą grandį, ar ne? Dabar jau turi motyvą. 
Atrodo, svarų. 

— Trimblo pareiškimas viską pakeitė. 

— Stačiau už mūsų komandą. 


— Ačiū. 

— O) dabar užteks gražbylysčių, — geraširdiškai nusišypsojo Mei- 
sonas. — Ką sako tavo nuojauta, Stefi? Kaip baigsis byla? 

— Mums reikia svaresnių įrodymų, — atsakė Stefi, prisiminusi 
Smilou susirūpinimą. 

— Pasakyk bent vieną prokurorą, kuriam nereikėtų. Mes retai pa- 
gaunam nusikaltėlį, laikantį vis dar rūkstantį pistoletą. Kartais — ir 
dažniausiai — mes turime kažką sukurti iš smulkmenos ar visiškai 
iš nieko. Hamondas gaus prisiekusiųjų sutikimą, o kai byla paklius 
į teismą, privers juos priimti nuosprendį „kalta“. Aš neabejoju jo 
sugebėjimais. 

Stefi per jėgą prisivertė nusišypsoti. 

— Ir aš neabejoju. Jei tik jis neįklimps iki ausų. 

Meisonas pažvelgė į laikrodį ir tarė: 

— Turiu eiti. Dar reikia susitikti su fizioterapeutu ir masažuotoju, 
kad jie man raumenis pamankštintų. Paskui vilksiuosi šitą bež- 
džionės kostiumą. Kokteiliai penktą valandą. Ponia Meison privertė 
mane prisiekti, kad nepavėluosiu. 

— Linkiu gerai pasilinksminti. 

— Šaipaisi, ar ne? — susiraukė Meisonas. 

— Taip, sere, šaipausi, — juokdamasi ji palinkėjo jam malonaus 
vakaro. 

Meisonas jau beveik priėjo koridoriaus galą, bet staiga sustojo 
1r atsigręžė: 

— Stefi? 

Ji buvo nusigręžusi, todėl Meisonas nepamatė jos veide atsiradu- 
sios šypsenos, kuri tuoj pradingo. 

— Taip? 

— Ką turėjai galvoje? 

— Kada? 

— Kai sakei, kad Hamondas iki ausų įklimpęs. 

— A... — nusijuokė Stefi. — Aš pajuokavau. Nieko. 

Meisonas sugrįžo prie jos. 

— Tu jau antrą kartą užsimeni, kad Hamondas įsimylėjęs daktarę 


Lad. Nemanau, kad tai nesvarbu. Tokiais dalykais nejuokaujama. 

Stefi krimstelėjo skruosto vidų. 

— Jei aš jo nepažinočiau... — dvejodama tarė ji. O paskui tvirtai 
papurtė galvą. — Bet aš pažįstu. Mes visi pažįstam. Hamondas nie- 
kada nepraras objektyvumo. 

— Jokio šanso! 

— Žinoma! 

— Tada... labanakt. 

Apygardos prokuroras nusigręžė ir nuėjo koridoriumi. Kai jo ne- 
besimatė, Stefi įsmuko į savo kabinetą. Ji jau anksčiau pasėjo sėklą, 
o dabar dar ir palaistė. 

— Pažiūrėsim, koks imlus jo protas, — tarė ji, atsisėdo už stalo ir 
peržiūrėjo krūvą lapelių su telefono žinutėmis. Tarp jų nebuvo tos, 
kurios laukė. Susierzinusi ji surinko numerį. 

— Laboratorija. Andersonas klauso. 

— Čia Stefi. 

— Taip. 

Džimis Andersonas dirbo ligoninės laboratorijoje ir visada bjau- 
riai ginčydavosi. Stefi tai žinojo, nes jau daug kartų buvo su juo 
susikirtusi. 

Ji reikalavo ir tikslumo, ir greičio, o jis, matyt, to nesugebėjo. 

— Ar jau ištyrėt? 

— Sakiau jums, kad gavęs rezultatus paskambinsiu. 

— Dar nepadarėt? 

— Ar aš skambinau? 

Jis netgi neatsiprašė ir nesiaiškino. 

— Man kuo greičiau reikia rezultatų, nes tai labai svarbi byla. 
Labai. Gal aš rytą neaiškiai pasakiau? 

— Aiškiai. Kaip ir aš aiškiai pasakiau, kad dirbu ligoninėje, o ne 
prokuratūroje. Man darbo iki kaklo ir lygiai tokio pat svarbaus. 

— Nieko nėra svarbiau už tai. 

— Laukit savo eilės, panele Mandel. Pas mus tokia tvarka. 

— Klausykit, man nereikia nei DNR, nei ŽIV tyrimo. Nieko ypa- 
tingo, tik kraujo grupės. 


— Suprantu. 

— Man tik reikia žinoti, ar kraujas ant pašluostės sutampa su tuo, 
kurį Smilou atnešė prieš kelias dienas. 

— Aš supratau, kai pirmą kartą paaiškinot. 

— Tai argi taip sunku! — pakėlė balsą ji. — Juk reikia tik pažiūrėti 
pro mikroskopą. 

— Viską gausit, kai bus baigta. - Andersonas padėjo ragelį. 

— Šunsnukis, - sušnypštė ji, mesdama savo ragelį. Niekas jos taip 
nesiutino, kaip nesugebėjimas ir pasipūtimas. 

Velniava! Jai reikėjo to kraujo tyrimo. Ją apėmė nuojauta, o nuo- 
Jauta retai apgaudavo. Nuo pat ryto į galvą šovusi mintis visą laiką 
kirbėjo galvoje, kol visiškai užvaldė. Kad ir kaip atrodė neįmanoma, 
kad tarp Hamondo ir Aleksės Lad kažkas vyksta, Stefi kažką nujautė. 
Ir tas kažkas — seksas. Ar bent jau simpatija. 

Stefi nedrįso pasidalyti įtarimais su Smilou. Tikriausiai jis būtų 
palaikęs juos absurdiškais. Ir ji geriausiu atveju pasirodytų kvailė, 
o blogiausiu — iš pavydo pakvaišusi meilužė. 

Smilou išdėstytų jos hipotezę kitiems detektyvams, o jie imtų 
šaipytis iš Stefi. Detektyvas Maiklas Kolinzas ir kiti, kurie moterų 
nelaikė autoritetais, jau niekad nežiūrėtų į ją rimtai. Jie tyčiotųsi 
iš visko, ką Stefi sakytų ar darytų. Tai būtų nepakenčiama. Kietos, 
protingos prokurorės įvaizdžiui, kurį ji taip sunkiai susikūrė, iškiltų 
pavojus todėl, kad pasidavė tokiai juokingai moteriškai silpnybei, 
įsivaizduodama meilę, kurios nebuvo. Bet lygiai taip pat blogai 
būtų, jei Smilou patikėtų jos hipoteze. Tada pats perimtų reikalus. 
Kitaip nei Stefi, jis turėjo žmonių, galinčių rimtai ištirti šį reikalą. 
Jis priverstų pašokinėti tokius žioplius kaip Džimas Andersonas, ir 
laborantas pats paklaustų, ar aukštai šokti. Smilou iš karto gautų 
kraujo tyrimo rezultatus ir, jei pavyzdžiai sutaptų, jam atitektų visa 
šlovė, kad susiejo Hamondą ir įtariamąją. 

Jei Stefi kartais būtų teisi, ji nenorės dalytis garbe nei su Smilou, 
nei su kitais. Jai to pačiai reikėjo. Jei jau Hamondas patektų į ne- 
malonę (ar galima drįsti tikėtis, kad jam atims licenciją?) už tai, kad 


trukdė žmogžudystės tyrimui, tai Stefi norės jį demaskuoti. Viena 

pati. Užteks griežti antruoju smuiku, gana grupinių projektų! Ačiū, 
nebereikia! 

Smagu bus stebėti, kaip Hamondas virsta nuo pjedestalo. Jo 
elgesys šiandien, kai jis klausėsi Trimblo įrašo, dar labiau sustip- 
rino jos įtarimus. Jis reagavo kaip pavydus meilužis. Aišku, kad jis 
žiūri į Aleksę Lad kaip į jos netikro brolio išnaudojimo auką. Kur 
tik įmanoma, puolė ją ginti, ieškodamas įrodymų, kad ji nekalta. 
Taip prokuroras nesielga, kai nori įtikinti kitus, jog kaltinamasis 
yra kaltas. 

O) gal jam tiesiog buvo gaila, kad mergaitė prarado nekaltybę. Gal 
užjautė, kad gera specialistė praras kitų pasitikėjimą ir pagarbą. 
Šiaip ar taip, čia kažkas slypėjo. Be abejonės. 

— Aš žinau! — piktai sušnibždėjo Stefi. 

Ji buvo apdovanota dideliu įžvalgumu. Sugebėjo užuosti melą 
1r aptikti tokių įrodymų, kurių kiti prokurorai nepastebėdavo. Šie 
gabumai pravertė ir šiandien — instinktai atgijo ir ėmė triukšmingai 
grupuotis, kol Hamondas ir Aleksė buvo šalia vienas kito. Tačiau 
tokį įsitikinimą lėmė ne tik prokurorės instinktai, bet ir moteriška 
nuojauta. Kai ji stebėjo, kaip Hamondas ir Aleksė žiūri vienas į 
kitą, požymiai tapo visiškai akivaizdūs. Jie vengė tiesioginio akių 
kontakto, bet kai jų žvilgsniai susitikdavo, beveik pasigirsdavo 
spragtelėjimas. Aleksė Lad buvo labai sukrėsta, kai Trimblas at- 
skleidė gašlius jos praeities faktus. Dauguma jos žodinių neiginių 
buvo skirti Hamondui. Jis paprastai sugebėdavo sutelkti dėmesį į 
dalyko esmę, bet tada nepajėgė nustygti vietoje — mindžikavo, per- 
kėlinėjo svorį nuo kojos ant kojos, nuolat judino rankas, — elgėsi 
taip, lyg būtų niežėję visą kūną ir jis būtų norėjęs pasikasyti. 

Stefi atpažino tuos požymius. Taip jis elgėsi, kai prasidėjo jų ro- 
manas. Mylėjimasis su kolege vertė jaustis nepatogiai. Jis kankinosi 
dėl nederamo elgesio. Stefi erzino jį, kalbėjo, kad reikia atsipalai- 
duoti. Kitaip jo nervingumas išduos jį. 

„Bet aš nepavyduliauju, — mąstė Stefi. — Aš nepavyduliauju jo, 


ir, Žinoma, nepavyduliauju jai. Tikrai ne“. 

Iš pažiūros galėjo atrodyti, kad ji tipiška pamesta moteris. Bet ne 
pavydas vertė ją kastis iki esmės. Tai buvo daug stipriau. Didingiau. 
Nuo to priklausė jos ateitis. Ji kasis iki galo, kol gaus atsakymą, 
netgi jei nuojauta pasirodys neteisinga. Vėliau, kai daktarė Lad 
sėdės kalėjime, gal Stefi prisipažins Hamondui apie kvailą savo 
įsitikinimą. Ir jie abu skaniai pasijuoks. 

Arba ji atskleis skandalingą paslaptį, kuri nepataisomai sugriaus 
Hamondo Kroso reputaciją ir atims galimybę tapti apygardos pro- 
kuroru. 

Ū jei taip atsitiktų, tai spėkit, kas būtų pagerbtas ir pasiruošęs 
griebti tą kėdę? 


Geriausias Čarlstono policijos departamento detektyvas ketino 
pareikšti, kad Aleksė Lad nužudė Lutį Petidžoną. Hamondas pri- 
valėjo atstovauti byloje valstybei. Tačiau ši byla buvo prieš moterį, 
kurią jis pamilo. Maža to, jis liudytojas toje byloje. Dėl šių dviejų 
galingų priežasčių jis troško išsklaidyti valstybės kaltinimus. 

Tačiau buvo dar viena — daug stipresnė ir skubesnė — priežastis. 
Aleksės gyvybei grėsė pavojus. Žiniasklaida jau pranešė, kad jos 
name padaryta krata. Kažkas vakar kėsinosi į jos gyvybę. Tai negali 
būti sutapimas. Tas vyras skersgatvyje tikriausiai buvo pasamdytas 
tam, kad nutildytų Aleksę. Kadangi nepavyko, gali bandyti dar 
kartą. Smilou ir jo žmonės sutelkė dėmesį į Aleksę, o Hamondui 
teko ieškoti kito įtariamojo ar įtariamųjų. 

Hamondas užsirakino savo kabinete, pasiėmęs segtuvą, kurį jam 
paliko Smilou. Mintyse jis pamėgino atsiriboti nuo bylos. Jis atmetė 
savo emocijas, sutelkė dėmesį tik į teisinius aspektus ir į viską pa- 
žvelgė tik iš šios pusės. 

Kas galėjo norėti Lučio Petidžono mirties? 

Verslo varžovai? Įmanoma. Tačiau pagal Smilou apklausų proto- 
kolus jie visi turėjo stiprius alibi. Netgi Hamondo tėvas. Hamondas 
pats patvirtino jo alibi. Deivė? Aišku, kad norėjo. Bet Hamondui 
atrodė, kad jei Deivė būtų nužudžiusi vyrą, tai to ne slėptų, bet 


didžiuotųsi tuo. Tai panašiau į ją. Pasikliaudamas savo sugebėjimu 

sutelkti dėmesį, Hamondas rūšiavo ir siurbė į save visus duomenis 
iš bylos. Prie visų šių duomenų jis pridėjo dar ir tuos faktus, kurių 
nežinojo Smilou: 

1. Pats Hamondas buvo pas Lutį Petidžoną prieš pat žmogžu- 
dystę. 

2. Raštelis, kurį jam atidavė Deivė, rodė, kad Hamondas nebuvo 
vienintelis lankytojas, su kuriuo Lutis susitarė susitikti tą šešta- 
dienio popietę. 


3. Lučiu Petidžonu slapta domėjosi Generalinė prokuratūra. 


ki 


Atskirai paimtas nė vienas iš šių faktų neatrodė svarbus. Tačiau 
visi kartu jie žadino tardytojo smalsumą, skatino kelti klausimus ir 
dėl kitų priežasčių, ne vien tik tam, kad Aleksė būtų išteisinta. Jei 
jis nieko jai ir nejaustų, vis tiek nenorėtų apkaltinti nekalto žmogaus. 
Nesvarbu, kas pagrindinis įtariamasis, bet šie klausimai užtikrino 
tolesnį tyrimą. Hamondas mintyse atkūrė kiekvieną pokalbį apie 
šią bylą — su Smilou, Stefi, savo tėvu, Meisonu Monro, Loreta. Jis 
pašalino iš lygties Aleksę, darydamas prielaidą, kad jos visiškai nėra, 
kad įtariamasis visai nesurastas. Tai leido jam iš naujo įsiklausyti 
į kiekvieną klausimą, teiginį ir atsitiktinę pastabą. 

Keista, bet vienas iš jo paties teiginių privertė jį šoktelėti ir išplėšė 
iš aptingusio sąmonės srauto. 

Tipiškos kulkos iš tipiško pistoleto. Siame mieste šimtai 38-0 kalibro 
pistoletų. Netgi tavo paties įkalčių sandelyje, Smilou. 

Staiga jį užplūdo energija ir stiprus ryžtas pateisinti savo nepro- 
tingą pastarųjų dienų elgesį. Jo karjera, gyvenimas, ramybė — viskas 
priklausė nuo to, ar jis įstengs išteisinti Aleksę ir įrodyti esąs 
teisus. 

Hamondas pažvelgė į laikrodį ant rašomojo stalo. Jei paskubės, 
suspės dar šią popietę pradėti savo tyrimus. Jis greitai susegė 


dokumentus į segtuvą, įmetė jį į lagaminėlį ir išlėkė iš kabineto. 

Išėjęs per pagrindines duris į kaitrą tarsi krosnyje, jis išgirdo, kaip 
kažkas jį pašaukė: 

— Hamondai! 

Buvo tik vienas toks įsakmus balsas. Atsigręždamas Hamondas 
viduje sudejavo. 

— Sveikas, tėve. 

— Ar galim grįžti į tavo kabinetą ir pasikalbėti? 

— Kaip matot, aš išeinu. Privalau iki darbo pabaigos atlikti kelis 
svarbius reikalus. Ketvirtadienį prisiekusiesiems pristatome Peti- 
džono bylą. 

— Apie tai ir noriu pasikalbėti. 

Prestonas Krosas nepripažino atsakymo „ne“. Jis sugriebė Ha- 
mondą ir stumtelėjo į paunksnę po stogu pastato priekyje. 

— Kas tavo rankai? 

— Per ilgai pasakoti, — nekantriai atkirto Hamondas. — Kas čia 
tokio skubaus, kad negalit palaukti? 

— Meisonas Monro, važiuodamas į sporto salę, man paskambino 
iš mobilaus. Jis labai sunerimęs. 

— Dėl ko? 

— Bijau net pagalvoti apie pasekmes, jei jo įtarimai pasitvirtins. 

— Įtarimai? 

— Kad tu neleistinai susipainiojai su ta daktare Lad. 

Ta daktare Lad. Kai tėvas nepagarbiai kalbėdavo apie kokį nors 
žmogų, visada prieš jo pavardę pridėdavo „tas“. Ioks nuasmeninimas 
subtiliai išreikšdavo jo blogą nuomonę apie žmogų. Norėdamas lai- 
mėti laiko, Hamondas puolė: 

— Žinot, mane pradeda siutinti, kad kiekvieną kartą, kai Meisonas 
manim nepatenkintas, jis skambina jums. Kodėl jis tiesiogiai ne- 
pasikalba su manim? 

— Todėl, kad jis senas mano draugas. Matydamas, kad mano sūnus 
nori susiknisti ateitį, gerbdamas mane, jis nori įspėti. Manau, jis 
tikisi, jog aš įsikišiu. 

— O jūs tai džiaugsmingai darot. 


— Taip! Tu velniškai teisus! 

Prestono veidas paraudo iki pat žilų plaukų šaknų. Jo lūpų kampu- 
tyje pasirodė putos. Tėvas retai prarasdavo savitvardą ir bet kokius 
emocijų proveržius laikė vaikų ir moterų silpnybe. Jis išsiėmė nosinę 
iš užpakalinės kelnių kišenės. Tvarkinga balta airiška medvilne 
nusišluostė prakaituotą kaktą. Paskui jau ramiau pasakė: 

— Įtikink mane, kad Monro nuogąstavimai visiškai nepagrįsti. 

— Kodėl jam šitaip atrodo? 

— Pirmiausia dėl tavo abejingo požiūrio į šią bylą. 

— Nenorėčiau sutikti. Aš dirbu, kiek leidžia jėgos. Žinoma, esu 
šiek tiek atsargus... 

— Tiek, kad darai klaidas. 

— Tai jūs taip manot. 

— Matyt, ir Meisonas. 

— Tada jis turi tarkuoti man užpakalį, o ne jūs. 

— Tu jau nuo pat pradžių delsi. Mes su tavo mokytoju norėtume ži- 
noti kodėl. Ar tai įtariamoji atėmė tau drąsą? Įsimylėjai tą moterį ? 

Hamondas neatitraukė žvilgsnio nuo tėvo, bet užsispyręs tylėjo. 

Prestono Kroso veidą sustingdė įniršis: 

— Viešpatie! Hamondai, negaliu patikėti. Ar tu išprotėjai? 

— Ne. 

— Dėl moters? Gali paaukoti visus savo tikslus... 

— Ar tik nenorėjot pasakyti „„mano“ tikslus? 

— „dėl moters? Tiek daug pasiekęs, kaip gali šitaip elgtis... 

— Elgtis, - Hamondas paniekinamai nusijuokė. - Ir jūs dar drįstat 
priekaištauti man dėl elgesio? Kokiais moraliniais kriterijais jūs 
vadovaujatės, kad galėtumėt man rodyti pavyzdį? Gal aš pritaikiau 
savo moralę prie jūsiškės. Tačiau aš tikrai neperžengčiau ribos ir 
neimčiau padeginėti. 

Tėvas ėmė tankiai mirksėti, ir Hamondas suprato pataikęs į 
dešimtuką. 

— Priklausot tam klanui? 

— Ne! Po velnių, ne! 

— Bet žinot apie tai, ar ne? Labai gerai žinot, kas vyksta Speklio 


saloje. Maža to — pritarėt tam. 

— Aš pasitraukiau. 

— Ne visai. Lutis pasitraukė — jį nužudė, taigi jam jau tas pats. O 
jūs vis dar pažeidžiamas. Jūs darotės neatsargus, tėve. Jūsų parašas 
yra tuose dokumentuose. 

— Aš jau atsiteisiau už tai, kas vyko Speklio saloj. 

Taip, žinomas tėvo smūgis į pasmakrę. Kaip ir visada Hamondas 
jo nenumatė. 

— Vakar nuvykau į Speklio salą, —- ramiai pasakė Prestonas. — Su- 
sitikau su Lučio teroro aukomis, paaiškinau žmonėms, jog mane 
apėmė siaubas, kai sužinojau, ką jis daro, ir iš karto nutraukiau su 
juo partnerystę. Išdalijau šeimoms po tūkstantį dolerių už patirtus 
nuostolius ir nuoširdžiai visų atsiprašiau. Dar nemažai paaukojau jų 
parapijos bažnyčiai ir įkūriau stipendijų fondą mokykloje. — Pres- 
tonas nutilo ir užjaučiamai nusišypsojo Hamondui. — Dabar, kai 
aš atlikau tiek labdaringų darbų, negi manai, kad man iškels bau- 
džiamąją bylą? Pamėgink, sūnau, ir pamatysi, kokios bergždžios 
tavo pastangos. 

Hamondą ėmė pykinti, svaigo galva, tačiau ne dėl sužalojimų. 

— Jūs juos nupirkot. 

Ir vėl ta savim patenkinta šypsena: 

— Pinigais, skirtais smulkioms išlaidoms. 

Hamondas neprisiminė, kada labiau norėjo smogti žmogui. Jis 
troško daužyti kumščiu tėvui į lūpas, kol jos apsipiltų krauju ir ne- 
bepajėgtų šitaip maloningai šypsotis. Pasidavęs impulsui, jis palenkė 
veidą arčiau prie tėvo veido ir tyliai pasakė: 

— Nesipūskit, tėve. Smulkių išlaidų neužteks viskam užglaistyti. 
Jūs dar neišsilaisvinot nuo kabliuko. Esat korumpuotas šunsnukis, 
tikras korupcijos pavyzdys. Todėl nemokykit manęs, kaip reikia 
elgtis. Niekada daugiau! 

Tai pasakęs, jis apsigręžė ir žengė automobilių aikštelės link. 

Prestonas sugriebė jo kairę ranką ir šiurkščiai trūktelėjo atgal. 

— Žinai, aš tikrai tikiuosi, kad viskas apie tave ir tą paukštytę 
išaiškės. Viliuosi, kad kas nors nufotografavo tave jos tarpukojyje, 


išspausdins nuotraukas laikraštyje, parodys per televiziją. Labai 

džiaugiuosi, kad įsivėlei į tą košę. Taip tau ir reikia, tu niekingas 
veidmaini. Mane seniai vemt verčia tas tavo teisingumas, gera- 
darystės ir skautiškas garbingumas, — pro dantis iškošė tėvas ir 
skaudžiai dūrė smiliumi Hamondui į krūtinę. — Tu toks pat korum- 
puotas, kaip ir kiti. Tik tau iki šiol nepasitaikė progos. Ir kas gi 
tave privertė mesti kelią dėl takelio? Godulys? Pažadas suteikti 
valdžią? Ne! — jis pašaipiai nusijuokė. — Sijonas! Mano nuomone, 
tai visų gėdingiausia priežastis. Bent jau būtum parsidavęs dėl ko 
nors sunkiai gaunamo)! 

Vyrai varstė vienas kitą įtūžio kupinais žvilgsniais. Tiek metų giliai 
po storu apmaudo sluoksniu kunkuliavęs priešiškumas prasiveržė į 
paviršių. Hamondas žinojo, kad jokie jo žodžiai nepalauš geležinės 
tėvo valios, ir staiga suvokė, kad tai jam visai nerūpi. Kam teisinti 
save ir Aleksę prieš žmogų, kurio jis negerbia? Hamondas pripažįsta 
Prestoną tokį, koks jis yra, ir jo nemėgsta. Tėvo nuomonė apie jį ar 
kitus dalykus jo visiškai nedomina, nes nesiremia pagarba. 


Hamondas nusigręžė ir nuėjo. 


Smilou visą valandą laukė Čarlstono „Plazos“ viešbučio vestibiu- 
lyje, kol jam atėjo eilė pas batų valytoją. 

— Tepalas puikiai laikosi, pone Smilou. 

— Tai tik nublizgink. 

Batų valytojas ėmė kalbėti apie „Atlanta Braves“ krepšininkų 
pralaimėjimą. Smilou jį nutraukė: 

— Smiti, ar matei tą moterį viešbutyje tada, kai nužudė Petidžoną? — ir 
parodė Aleksės Lad nuotrauką popietiniame laikraščio numeryje. Jis 
buvo padidinęs nuotrauką, kad geriau išryškėtų bruožai. 

— Taip, pone. Šiandien aš ją ir per televiziją mačiau. Tai ta, kuri, 
kaip jūs visi manot, jį nužudė. 

— Prisiekusieji nuspręs, ar apkaltinti ją, ar ne. Viskas priklausys 
nuo to, ar mūsų įkalčiai tvirti. Kai ją matei, ji buvo viena? 

— Viena. 

— O jį kada nors matei? — Smilou parodė Bobo Trimblo nuo- 


trauką. 

— Tik per televiziją. Ten buvo tas pats pasakojimas, ta pati nuo- 
trauka. 

— Jis niekada nebuvo viešbutyje? 

— Ne, pone. 

— Esi tikras? 

— Juk žinot, kaip gerai įsidėmiu veidus, pone Smilou. Retai ką 
nors užmirštu. 

Detektyvas išsiblaškęs linktelėjo ir įsikišo nuotraukas į vidinę 
švarko kišenę. 

— Kai matei daktarę Lad, ar ji atrodė pikta, prislėgta? 

— Nelabai, bet aš neilgai į ją žiūrėjau. Aš ją pastebėjau, kai tik 
įėjo, nes jos gražūs plaukai. Žinot, kad ir senas, aš vis tiek žvilgčioju 
į gražias moteris. 

— Čia jų daug užeina. 

— Ir daugybė baidyklių, — nusikvatojo Smitis. — O šita atėjo viena 
ir atrodė susirūpinusi savo reikalais. Ji nuėjo tiesiai prie liftų. Vėliau 
nusileido žemyn ir nuėjo į aną barą. Paskui vėl mačiau ją einančią 
prie liftų. 

— Palauk! — Smilou pasilenkė arčiau prie vyro, blizginančio jo 
batus. — Sakai, kad ji buvo viršuje du kartus? 

— Man atrodo. 

— Kiek ji užtruko pirmą kartą? 

— Gal penkias minutes. 

— O antrą? 

— Nežinau. Nemačiau, kada ji nusileido žemyn. 

Jis paskutinį kartą brūkštelėjo šepečiu per Smilou batus. Smilou 
nulipo nuo pakylos ir ištiesė rankas, kad Smitis šepečiu nuvalytų 
jo švarką. 

— Smiti, ar kam nors sakei, kad tą dieną aš pas tave valiausi 
batus? 

— Niekas neklausė, pone Smilou. 

— Tegul tai žinosim tik mes, gerai? — Smilou nusigręždamas dosniai 
atsiskaitė su valytoju. 


— Aišku, pone Smilou. Žinoma. Atleiskit dėl... 

— Dėl ko? 

— Dėl tos moters. Gaila, kad nemačiau, kai ji nusileido žemyn. 

— Tu tikriausiai buvai užsiėmęs. 

Valytojas nusišypsojo: 

— Taip, pone, praėjusį šeštadienį čia viskas atrodė kaip centrinėje 
stotyje. Vaikščiojo daugybė žmonių. — Jis pasikasė galvą. — Keista, 
ar ne? Tą dieną aš jus visus čia mačiau. 

— Mus visus? 

— Jus, tą daktarę ir dar tą iš prokuratūros. 

Smilou protas sureagavo kaip užkliudyti spąstai. 

— Iš prokuratūros? 

— Na taip, iš apygardos prokuratūros. Tą, kur šiandien rodė per 


televiziją. 


31 SKYRIUS 


Hamondas laukė koridoriuje, kol Harvis Naklas lygiai penktą 
valandą išėjo iš savo kabineto. Kompiuterių magas rūpestingai 
užrakino duris. Kai jis apsisuko, Hamondas prisiartino ir pasi- 
sveikino: 

— Labas, Harvi. 

— Pone, Krosai! — sušuko šis ir pasitraukė prie kabineto durų. — Ką 
jūs čia veikiat? 

— Manau, kad žinai. 

Liesame kakle išsikišęs Naklo Adomo obuolys dar labiau išryš- 
kėjo. Jis sunkiai nurijo seiles. 

— Atleiskit, bet neturiu nė menkiausio... 

— Tu melavai Loretai But, — pasikliaudamas nuojauta puolė Ha- 
mondas, — ar ne? 

Harvis įžūlumu mėgino nuslėpti jaudulį, nes jautėsi kaltas. 

— Nežinau, apie ką jūs kalbat. 

— Apie nuosprendį nuo penkių iki dešimt metų kalėjimo už vagystę 
per kompiuterį. 


— Ką? 

— Galiu nė piršto nepajudinęs patraukti tave atsakomybėn už kelis 
nusižengimus. Todėl geriau bendradarbiaukim, Harvi. Kas tavęs 
prašė informacijos apie daktarę Aleksę Lad? 

— Atsiprašau? 

Hamondo žvilgsnis prismeigė Harvį prie kabineto durų. 

— Puiku! Pasiieškok gero advokato, - pasakė Hamondas ir nu- 
sigręžė. 

— Loreta! — skubiai pasakė Harvis. 

Hamondas vėl atsigręžė: 

— O kas dar? 

— Niekas. 

— Ha-a-a-arvi! 

— Niekas! 

— Gerai. 

Harvis greit apsilaižė lūpas, bet jo liguista šypsena pradingo, kai 
Hamondas paklausė: 

— O apie Petidžoną? 

— Aš nesuprantu... 

— Pasakyk man tai, ką noriu žinoti, Harvi. 

— Aš visada pasiruošęs jums padėti, pone Krosai, juk jūs žinot. 
Bet dabar tikrai nesuprantu, apie ką jūs kalbat. 

— Apie verslo dokumentus, Harvi, - nekantriai paragino Ha- 
mondas. — Kas prašė pasiknaisioti po Petidžono bylas? Jo veiklą, 
planus, partnerystės dokumentus ir panašiai. 

— Kodėl jūs manot... 

Hamondas žengė arčiau ir pritildė balsą: 

— Tavęs kažkas prašė informacijos, todėl negaišk laiko ir nemė- 
gink manęs apgauti ta kvaila nustebusiojo išraiška, nes aš tikrai 
supyksiu. Tokiam vaikinui kaip tu kalėjime gali būti sunku. — Jis 
nutilo, leisdamas Harviui suvokti tuos žodžius. — Taigi kas? 

— Du žmonės. Skirtingu laiku. 

— Neseniai? 

Harvis linktelėjo taip staigiai, kad net dantys subarškėjo. 


— Per pastaruosius du mėnesius ar panašiai. 

— Kas jie? 

— D-detektyvas Smilou. 

Hamondo išraiška liko neįskaitoma. 

— Ir kas dar? 

— Turėtumėt žinoti, pone Krosai. Ji sakė, kad teiraujasi jūsų pra- 


šymu. 


Niekada nepraleidžianti žinių, Loreta But žiūrėjo ankstyvąsias 
vakaro naujienas ir junginėdama kanalus lygino, kaip jie pasakoja 
daktarės Lad istoriją. 

Pamačiusi Hamondą prieš televizijos kameras, ji nusiminė. Jis 
atrodė blogai, ranka parišta. Kada jį sužeidė? Ir kaip? Juk vakar 
vakare jie buvo susitikę. 

Kai žinios pasibaigė ir prasidėjo „Laimės ratas“, į svetainę įėjo 
Loretos duktė Bju, apsirengusi darbui. 

— Mama, pietums gaminausi makaronų troškinį. Palikau šaldytuve, 
vakarienei tau užteks. Dar yra salotų. 

— Ačiū, mieloji. Dabar valgyti nenoriu, bet gal vėliau. 

Bju padvejojo prie durų: 

— Ar tau viskas gerai? 

Dukters akyse Loreta įžvelgė susirūpinimą ir budrumą. Harmonija 
tarp jų buvo labai trapi. Jos abi beviltiškai norėjo, kad šįkart viskas 
baigtųsi gerai, ir bijojo, kad to nebus. Jau tiek kartų buvo žadėta ir 
neištesėta, kad nebepajėgė tikėti pastarosiomis Loretos priesaikomis. 
Viskas priklausė nuo to, gers ji ar ne. Tik tiek buvo reikalaujama, 
bet Loretai tai labai daug. 

— Man viskas gerai, — ji ramindama nusišypsojo dukteriai. — Ar 
žinai, kad čia ta byla, kurioje ir aš padirbėjau? Kitą savaitę ją pri- 
statys prisiekusiesiems. 

— Remdamiesi tavo pateikta informacija? 

— Iš dalies. 

— Oho! Šaunu, mama. Tu dar nepraradai formos. 

Bju pagyra ją sušildė. 

— Ačiū, bet bijau, kad vėl likau be darbo. 

— Po tavo sėkmės tau tikriausiai duos daugiau darbo. — Bju atidarė 
duris. — Linkiu gero vakaro. Susitiksim rytą. 

Kai Bju išėjo, Loreta pažiūrėjo televizijos žaidimą, bet tik todėl, 
kad daugiau neturėjo ką veikti. Vakare butas jai ėmė kelti klaustrofo- 
biją, nors kambariai nebuvo mažesni negu vakar ar užvakar. Nerimą 
kėlė ne aplinka. Jis sklido iš Loretos vidaus. Loreta svarstė, ar neiti 
pasivaikščioti, tačiau tai rizikinga. Visi jos draugai girtuokliai. Tos 
susitikimų vietos, kurias ji žinojo, gundys užsisakyti išgerti. Dabar 
net viena taurė sužlugdys visas jos pastangas ir ji vėl atsidurs ten, 
kur ir buvo, kai Hamondas nusamdė dirbti Petidžono byloje. Ji bijojo 
prarasti darbą. Ne dėl pinigų. Tačiau, kita vertus, nors Bju neblogai 
uždirbo, Loreta norėjo prisidėti apmokėdama sąskaitas. Tai padėtų 
išlaikyti savigarbą ir leistų likti nepriklausomai. 

Be to, dirbdama Loreta nejautė potraukio išgerti. Nieko nevei- 
kimas — tai pavojus, kurio jai reikėjo vengti. Nedirbdama ji imdavo 
trokšti to, ko negalėjo pasiekti. Turėdama daug laiko, ji pradėdavo 
galvoti apie tai, koks niekingas jos gyvenimas, kaip nieko nereiškia 
mirtinai nusigerti, kad tai būtų geriausia išeitis ir jai pačiai, ir ki- 
tiems su ja susijusiems žmonėms. Pavojinga minčių grandinė. 

Gerai pagalvojus, Hamondas tiesiai nepasakė, kad jam nebereikia 
jos paslaugų. Po to, kai ji perdavė jam surinktą medžiagą apie dak- 
tarę Lad, jis išlėkė iš baro, lyg jo kelnės būtų užsidegusios. Nors ir 
atrodė nusiminęs, tačiau nenustygo vietoje. Tikriausiai jo veiksmai 
davė rezultatų, nes byla jau buvo rengiama prisiekusiųjų tarybai. 

Turbūt neverta šįvakar susitikti su Harviu Naklu. Neatrodė, kad 
Hamondas būtų susidomėjęs, kai ji išsakė savo nuojautą, jog Harvis 
rytą jai melavo. Tačiau kas čia tokio? Juk jai neskaudės, jei ji šiek 
tiek pasistengs. Nors Hamondas ir sužeistas, bet jo balsas skambėjo 
tvirtai ir buvo kupinas įsitikinimo, kai jis kalbėjosi su žurnalistais ant 
policijos nuovados laiptų. Hamondas paaiškino, kad Bobo Trimblo 
pasirodymas — lemtingas posūkis byloje. 

— Remdamasis jo liudijimu, aš įsitikinęs, kad daktarei Lad bus 


pareikštas kaltinimas. 

Daktarės Lad advokatas, apie kurį Loreta buvo tik girdėjusi, 
žiniasklaidai pasakė, kad tai pati didžiausia klaida, kokią yra pa- 
daręs Čarlstono policijos departamentas ir ypatingasis apygardos 
prokuroro padėjėjas Krosas. Perkinsas buvo įsitikinęs, kad faktams 
išaiškėjus daktarė Lad bus išteisinta ir tada valdžia turės jos viešai 
atsiprašyti. Jis jau ketino kai ką paduoti į teismą už šmeižtą. 

Loreta atpažino advokatų kalbos manierą. Frenkas Perkinsas 
šnekėjo visiškai ramiai. Arba jis buvo puikus oratorius, arba nuo- 
širdžiai tikėjo, kad jo klientė nekalta. Gal Hamondas tikrai surado 
ne tą įtariamąją? Jei taip, tada apsikvailins per svarbiausią savo 
karjeros bylą. Hamondas užsiminė apie nepatvirtintą Aleksės Lad 
alibi, tačiau tiksliai nepasakė, koks jis. 

Loreta mechaniškai sprendė „Laimės rato“ galvosūkį. Dar trūko 
vienos raidės. 

Muge Bjuforto priemiestyje. Štai kas. Ji staigiai pašoko ir nuėjo į 
virtuvę, kur Bju sudėdavo į krūvą laikraščius makulatūrai. Laimei, 
juos išveš tik rytoj, todėl čia buvo visos savaitės laikraščiai. Loreta 
panaršė krūvoje, kol surado šeštadienio numerį. 

Ji atsivertė renginių skyrių ir greit jį peržiūrėjo. Aptiko, ko ieškojo. 
Skelbimas apie mugę, jos laiką, vietą, bilieto kainą, atrakcionus 
užėmė ketvirtadalį puslapio. 

— Visą rugpjūčio mėnesį ketvirtadienio, penktadienio ir šešta- 
dienio vakarais, — garsiai perskaitė ji. 

Po kelių minučių ji jau sėdėjo automobilyje ir važiavo Bjuforto 
link. Ji dar nežinojo, ką veiks ten nuėjusi. Matyt, eis nosies tiesumu. 
Bet jei pasiseks, jei įvyks stebuklas ir ji sugebės rasti plyšį daktarės 
Lad parodymuose, Hamondas iki gyvenimo pabaigos liks Loretai 
skolingas. O jei psichologės alibi pasitvirtins, tada Loreta bent jau 
įspės Hamondą ir jis nebus nemaloniai nustebintas teismo salėje. 
Bet kuriuo atveju jausis jai skolingas. Tai puiku. 

Kol Hamondas oficialiai neatleido Loretos, ji vis dar jam dirbo. Jei 
ji ką nors sužinos, jis bus labai dėkingas ir galvos, ką būtų daręs be 
jos. Galbūt netgi rekomenduos nuolatiniam darbui apygardos pro- 


kuratūroje. Bent jau padėkos jai, kad ėmėsi iniciatyvos ir pasikliovė 

savo aštriu kaip skustuvas instinktu, kurio nepaskandino alkoholio 


vandenyne. Jis ja didžiuosis. 


*kxk 


— Seržante Basetai? 

Uniformuotas policininkas nuleido laikraštį. Pamatęs Hamondą, 
stovintį priešais jo stalą, jis pašoko nuo kėdės. 

— Labas, prokurore. Turiu jums tą sąrašą, kurio prašėt. 

Čarlstono policijos departamento įkalčių sandėlį tvarkė seržantas 
Glenas Basetas. Jis buvo neaukštas, apkūnus, linkęs būti nepaste- 
bimas. Vešlūs ūsai kompensavo plikę. Būdamas neagresyvus, jis 
netiko patruliuoti mieste, tačiau puikiai tvarkėsi už šio rašomojo 
stalo. Basetas buvo malonus vyriškis, niekada nesiskųsdavo, jį ten- 
kino turimas laipsnis. Seržantas buvo mielas ir draugiškas visiems, 
neturėjo priešų. 

Hamondas jam anksčiau paskambino ir paprašė paslaugos, o 
seržantas mielai ją atliko. 

— Jūs man davėt nedaug laiko, bet man reikėjo tik atsiversti pra- 
ėjusio Mėnesio įrašus ir juos išspausdinti. Galiu grįžti ir labiau 
atgal... 

— Kol kas nereikia. - Hamondas peržvelgė sąrašą, tikėdamasis 
rasti vieną pavardę. Nerado. 

— Ar turit laisvą minutę, seržante? 

Supratęs, kad Hamondas nori pasikalbėti asmeniškai, Basetas 
kreipėsi į sekretorę, sėdinčią už kito stalo: 

— Diana, ar negalėtum minutėlę pažiūrėti biuro? 

Neatitraukdama akių nuo kompiuterio, ji atsakė: 

— Būkit, kiek jums reikia. 

Seržantas nusivedė Hamondą į nedidelį kambarį, kur darbuotojai 
per pertraukėles ateidavo pailsėti. Jis pasiūlė Hamondui puodelį 
stiprios kavos iš aparato. 


Hamondas atsisakė ir tarė: 

— Seržante Basetai, tai labai subtilus reikalas. Man labai nema- 
lonu, kad turiu to klausti. 

— Ko klausti? — seržantas tiriamai nužvelgė Hamondą. 

— Tai tik spėjimas. Tikriausiai neįmanomas dalykas. Ar polici- 
ninkai galėtų pasiskolinti... ginklą iš sandėlio jums nežinant? 

— Ne, pone. 

— Tikrai neįmanoma? 

— Aš viską griežtai registruoju, pone Krosai. 

— Aišku, — tarė Hamondas ir dar kartą peržvelgė kompiuteriu 
spausdintą lapą. 

— Kas atsitiko? — nervinosi Basetas. 

— Čia tik spėjimas,- nusivylęs tarė Hamondas. — Nerandu ginklo, 
kuriuo nužudė Petidžoną. 

— Dvi 38-o kalibro kulkos nugaroje. 

— Taip. 

— Turiu čia šimtus 38-o kalibro pistoletų. 

— Taigi suprantat mano rūpestį. 

— Pone Krosai, aš didžiuojuosi savimi, kad registruoju labai tiks- 
liai. Mano užrašai... 

— Žinau, seržante, jie nepriekaištingi. Aš visiškai nenoriu pasakyti, 
kad jūs aplaidus. Kaip jau minėjau, tai labai subtilus dalykas ir net 
nenorėjau klausti, man tik buvo įdomu, ar policininkas gali išgalvoti 
priežastį, kad galėtų pasiimti ginklą. 

Basetas mąsliai tampė ausies spenelį. 

— Manau, kad galėtų, bet vis tiek turėtų užsiregistruoti. 

Aklavietė. 

— Atleiskit, kad sutrukdžiau. Ačiū. 

Hamondas pasiėmė sąrašą, nors ir nemanė rasiąs jame mįslės 
raktą, kurio anksčiau tikėjosi. Jis įbaugino kompiuterių magą Harvį 
Naklą ir privertė prisipažinti, kad ir Smilou, ir Stefi jį spaudė, no- 
rėdami išgauti informaciją apie Petidžoną. 

Tačiau pasvarsčius, ką tai rodo? Kad jie abu kaip ir jis pats labai 
troško, jog Lutis susilauktų pelnyto atpildo. Jokio prasiveržimo į 


priekį. Tai netgi nestebino. 

Hamondas taip beviltiškai norėjo, kad Aleksė būtų nekalta, jog 
buvo pasiryžęs suabejoti visais, netgi savo kolegomis, kurie pasta- 
rosiomis dienomis labiau stengėsi laikytis įstatymo negu jis. 

Jis užsigalvojęs įžengė į butą, nuėjo į svetainę ir įsijungė televi- 
zorių. Pranešėja su smaragdo spalvos kontaktiniais akių lęšiais kaip 
tik skelbė svarbiausią dienos naujieną. Hamondas mazochistiškai 
žiūrėjo. Nors jo ranka buvo parišta, tvarsčius slėpė rūbai, tačiau jis 
visas buvo lyg vaškinis ir sustingęs, nušviestas akinančių televizijos 
prožektorių, o neskusta barzda atrodė dar tamsesnė. Paklaustas apie 
sužeidimą atsakė, kad tai visai nesusiję, ir ėmė pasakoti, kaip ieš- 
kojo nusikaltėlio. 

Jis žengė teisingą politinį žingsnį, pagirdamas Čarlstono policijos 
departamentą už puikų detektyvų darbą. Hamondas apėjo tiesiogi- 
nius klausimus apie Aleksę Lad ir tik pasakė, kad Trimblo liudi- 
jimas — lemtingas posūkis byloje, kad įrodymai svarūs ir apkalta jau 
beveik paruošta. Stovėjusi už jo kairiojo šono Stefi linktelėjo ir pri- 
tardama nusišypsojo. „Ji fotogeniška“, — pamanė Hamondas. Šviesos 
atsispindėjo tamsiose Stefi akyse. Kamera pagavo jos gyvumą. 

Televizija puolė ir Smilou. Jam buvo skirta atitinkama laidos 
laiko dalis. Kitaip nei Stefi, jis laikėsi ypač santūriai. Jo pastabos 
buvo diplomatiškos. Jis maždaug atkartojo tai, ką jau buvo sakęs 
Hamondas. Smilou apie Aleksės ryšį su Bobu Trimblu kalbėjo labai 
glaustai. Pasakė, kad suimtas vyriškis susijęs su byla, iškelta psi- 
chologei, tačiau atsisakė atskleisti Aleksės ryšius su Petidžonu. 

Smilou neužsiminė apie Aleksės praeities faktus, bet Hamondas 
įtarė, kad jis tai padarė sąmoningai. Turėdamas galvoje, kad byla tuoj 
bus perduota teismui, Smilou nenorėjo iš anksto įspėti prisiekusiųjų 
ir suteikti Frenkui Perkinsui pagrindo pakeisti bylos svarstymo vietą 
ar apkaltinti, kad Čarlstono prokuratūra pažeidė procesą. 

Kameros užgriebė Frenką Perkinsą, kuris akmeniniu veidu išly- 
dėjo iš pastato Aleksę. Šią laidos vietą Hamondui buvo sunkiausia 
stebėti, nes jis žinojo, kokia pažeminta jaučiasi Aleksė, atsidūrusi 
dėmesio centre kaip pagrindinė įtariamoji įžymiausios pastarųjų 


metų Čarlstono žmogžudystės byloje. Aleksę pristatė kaip trisdešimt 

penkerių metų gerbiamą psichologijos daktarę, turinčią įspūdingas 
kvalifikacijos pažymas. Be.profesinių laimėjimų, daktarę gerbė už 
dalyvavimą visuomeninėje veikloje ir labdarą. Žurnalistų kalbinami 
kolegos ir kaimynai buvo priblokšti ir teigė, kad jai pareikšti kalti- 
nimai — absurdiški ir juokingi. 

Kai pranešėja dirbtinai žaliomis akimis perėjo prie kitos temos, 
Hamondas išjungė televizorių, užlipo į viršų ir prisileido vonią karšto 
vandens. Jis pasinėrė į vandenį, persvėręs dešinę ranką per kraštą. 
Karštas vanduo sumažino skausmą, bet Hamondui ėmė svaigti galva, 
pasidarė silpna. 

Reikėjo pavalgyti, todėl Hamondas nusileido į virtuvę ir ėmė plakti 
kiaušinienę. Dirbdamas kaire ranka, jautėsi labai nerangus. O dar 
labiau jį stingdė niūri ateitis. Jis nenorėjo, kad būsimosios kartos 
laidytų apie jį nešvankius juokelius: „Ar atsimenat Hamondą Krosą? 
Buvo toks perspektyvus prokuroras, bet įstrigo moters tarpukojyje 
ir viskas nuėjo velniop“. Panašiai jie ir kalbės. 

Jo bendradarbiai ir pažįstami dušo rūbinėje, tarp šlapių rank- 
šluosčių ir prakaituotų kojinių, ar prie burbono stiklo sunkiai 
slėpdami juoką ir netikėdami purtys galvas, kad jis taip įkliuvo. 
Hamondą laikys kvailiu, o Aleksę - jį sužlugdžiusia kekše. 

Hamondas troško sunaikinti tas įsivaizduojamas neteisingas pa- 
skalas, išdaužyti visus, laidančius gašlias pastabas apie Aleksę ir 
jų santykius. Viskas ne taip, kaip jie mano. Jis įsimylėjo. Naktį 
Hamondas nebuvo jau toks apsvaigęs nuo nuskausminamųjų, kad 
neprisimintų, kaip Aleksei sakė, jog viskas nuo pat pradžių tikra. 
Jie susipažino mažiau nei prieš savaitę, bet jis dar nė karto gyvenime 
nebuvo labiau įsitikinęs. Jokia moteris jo šitaip stipriai fiziškai ne- 
traukė. Dar niekada nejautė tokio dvasinio ir emocinio ryšio. Jie 
ilgai kalbėjosi toje kvailoje mugėje, vėliau lovoje jo namelyje apie 
muziką, maistą, knygas, keliones ir vietas, kurias norėtų aplankyti, 
filmus, treniruotes sporto klube, senuosius ir naujuosius Pietus, tris 
žymiausius Amerikos komikus ir apie tai, kodėl vyrams jie patinka, 


o moterys jų nekenčia. Snekėjosi apie reikšmingus ir beprasmius 

dalykus. Tai buvo begaliniai pokalbiai apie viską, išskyrus juos 
pačius. 

Hamondas nepapasakojo Aleksei nieko svarbaus apie save. Ži- 
noma, ir ji nieko neatskleidė apie savo gyvenimą — nei apie praeitį, 
nei apie dabartį. 

Ar anksčiau ji buvo prostitutė? O gal ir dabar? Jei taip, ar jis 
nustos ją mylėjęs taip staiga, kaip ir pamilo? Jis baiminosi, kad 
nesugebės. 

Ū gal jis iš tiesų kvailys. Bet jei ir taip, negalima nepateisinti jo 
neteisingo elgesio. Hamondą nuolat graužė sąžinė, buvo vis sunkiau 
sutarti su savimi. Nors Hamondas nė už nieką nenorėjo būti dėkingas 
tėvui, Prestonas šiandien atvėrė jam akis ir privertė pažvelgti ten, 
kur jis bijojo: Hamondas Krosas, kaip ir visi, buvo paperkamas. Jis 
nė kiek ne sąžiningesnis už savo tėvą. 

Nepajėgdamas pakęsti nei šios minties, nei kiaušinienės kvapo, 
Hamondas išvertė ją į šiukšlių kibirą. 

Norėjosi išgerti, bet alkoholis tik apsuks galvą ir jis pasijus dar 
blogiau. 

Hamondas troško, kad jo ranka nustotų pasiutusiai dilgčiojusi. 
Taip pat troško rasti sprendimą tai velniavai, kuri kėlė grėsmę jo 
laukiamai šviesiai ateičiai. O labiausiai norėjo, kad Aleksė būtų 
saugi. 

Seifas. 

Pinigų pilnas seifas Aleksės namuose. Tuščias seifas Petidžono 
viešbučio kambaryje. Seifas sieninėje spintoje. 

Sieninė spinta. Seifas. Pakabai. Chalatas. Šlepetės. Dar neišpa- 
kuotos. 

Hamondas pašoko, lyg pervertas elektros srovės, o paskui sustingo, 
stengdamasis nusiraminti ir viską permąstyti. 

Eik letai. Neskubek! 

Tačiau pasvarstęs kelias minutes visais įmanomais aspektais jis 
nerado jokio plyšelio. Visos dalelės suėjo. 

Išvada nedžiugino, bet ilgai svarstyti jis negalėjo. Reikėjo veikti. 


Hamondas pašoko nuo kėdės ir sugriebė artimiausią nešiojamąjį 

telefoną. Apsaugojęs numerį, kad jo nerodytų stotyje, jis paspaudė 
mygtukus. 

— Čarlstono „Plaza“. Su kuo norite kalbėti? 

— Su sveikatingumo klubu. 

— Atleiskit, bet klubas jau uždarytas, jei norite užsiregistruoti... 

Hamondas nutraukė operatorę, prisistatė ir pasakė, su kuo norėtų 
pasišnekėti. 

— Man skubiai reikia pasikalbėti. Kol ieškosite, sujunkite su 


kambarių tvarkymo vadovu. 


*+*+ k 


Loreta greit suprato, kad kelionė į mugę — nevykusi mintis. Ji 
pastatė automobilį dulkėtoje ganykloje ir penkiolika minučių ėjo 
iki vietos. Jautėsi suprakaitavusi ir purvina kaip kiaulė. Mugė buvo 
pilna vaikų — rėkaujančių, įžūlių, kimbančių. Jie atrodė susirinkę 
vien tam, kad ją erzintų. Žmonės karnavalo kostiumais atrodė niūrūs. 
Bet Loreta jų dėl to nekaltino. Kas galėtų dirbti tokioje kaitroje. Ji 
būtų pardavusi savo sielą už galimybę atsidurti jaukiame, tamsiame, 
vėsiame bare. Tabako dūmų ir alaus kvapas būtų puiki atgaiva nuo 
susimaišiusio cukraus vatos ir iš laukų sklindančio karvių mėšlo 
dvoko. 

Vienintelis dalykas, sulaikęs Loretą čia, buvo nuolatinė mintis, 
kad ji padeda Hamondui. Ji jam skolinga. Ne tik už tą bylą, kurią 
sužlugdė, bet ir už tai, kad jis suteikė dar vieną galimybę, kai niekas 
kitas ja nebepasitikėjo. 

Šis blaivus laikotarpis gali ir baigtis. Bet dabar Loreta negeria, 
turi darbą ir dukra jau nebepaniekinamai žiūri į ją. Už visa tai ji 
dėkinga Hamondui Krosui. 

Loreta nuolankiai kiūtino nuo vieno atrakciono prie kito. 

— Ar jūs kartais neprisimenate?.: 

— Ar išprotėjot, moteriške? Pro mus praeina tūkstančiai žmonių. 
Kaip galiu priiminti kažkokią mergšę? — Tirštų nuo tabako seilių 


spjūvis vos nekliudė jos peties. 

— Atleiskit už sutrukdymą ir eikit velniop. 

— Gerai, gerai. Judinkis, neužlaikyk eilės. 

Kiekvieną kartą, kai ji rodydavo Aleksės Lad nuotrauką parodos 
dalyviams, atrakcionų operatoriams ar maisto pardavėjams, atsa- 
kymas būdavo panašus. Jie būdavo arba labai šiurkštūs, arba per 
daug užsiėmę, kad sutelktų dėmesį. Paklausti jie papurtydavo galvą 
ir tarstelėdavo „atleiskit“. 

Nors saulė nusileido ir ėmė gelti uodai, Loreta dar ilgai slampinėjo 
po mugę. Po kelių valandų viso vargo rezultatas buvo tik ištinusios 
lyg kaladės pėdos. Apžiūrėjusi išburkusią masę, įsirėžusią tarp 
basučių dirželių, ji pagalvojo, jog labai blogai, kad mugėje nėra 
išsigimėlių pasirodymo. 

— Mane čia įvertintų, — murmėjo ji. 

Pagaliau ji nusprendė, kad ėmėsi kvailos misijos. Daktarė Lad 
tikriausiai melavo, kad buvo mugėje praėjusį šeštadienį ir kad ga- 
limybė sutikti žmogų, kuris prisimintų ją matęs, lygi nuliui. 

Loreta pliaukštelėjo per ranką, kur buvo įsisiurbęs uodas. Šis 
sprogo kaip balionas, palikęs kraujo dėmę. 

— Tikriausiai praradau kokią stiklinę kraujo. —- Padariusi tokią 
išvadą, Loreta nusprendė nutraukti paiešką ir grįžti į Čarlstoną. 
Svajodama, kaip bus gera panardinti kojas į ledinį vandenį, ji pamatė 
šokių paviljoną, kurio kūgiškos lubos buvo nusagstytos lempučių 
girliandomis. 

Prastas orkestrėlis derino stygas. Nuo garsaus šūkavimo smuiki- 
ninko barzdelė kretėjo. Šokėjai vėdavosi lankstinukais, juokėsi ir 
plepėjo, laukdami, kol muzikantai ims groti. 

Neturintieji porų stoviniavo aikštelėje, dairėsi galimų partnerių, 
vertino savo galimybes ir stengėsi apsimesti, kad jiems nerūpi, ar 
susiras porą. 17 

Loreta pastebėjo minioje daug kariškių. Nuo jaunų švariai nusi- 
skutusių ir trumpai apsikirpusių kareivukų sklido stiprus odekolono 
kvapas. Jie nužiūrinėjo merginas ir gėrė alų. 

Žinoma, būtų labai gera atsigerti alaus. Tik vieną bokalą. Kas 


atsitiks? Juk čia ne alkoholis. Ji tik numalšintų tą mirtiną troškulį, 

kurio neįstengė įveikti tie saldūs limonadai. Būdama paviljone, ji 
parodytų daktarės Lad nuotrauką. Gal kas nors iš minios prisimintų 
matęs ją prieš savaitę. Kareiviai visada atkreipia dėmesį į gražias 
moteris. Galbūt vienam iš jų krito į akį Aleksė Lad. 

Mėgindama įtikinti save, kad ji nenori pritapti prie alų geriančios 
minios, ir raukydamasi nuo įsirėžusių į sutinusias kojas basučių, 


Loreta nušlubavo paviljono laipteliais. 


32 SKYRIUS 


Kai Frenkas Perkinsas atidarė savo namų duris, jo šypsena išnyko 
kaip žmogaus, kuris tikėjosi linksmo nuotykio, o išvydo nesprogusią 
miną. 

— Hamondai! 

— Ar galiu užeiti? 

Frenkas Perkinsas atsargiai rinko žodžius: 

— Man tai būtų labai nepatogu. 

— Mums reikia pasikalbėti. 

— Tam skirtos mano priėmimo valandos. 

— Tai labai skubu, Frenkai. Negaliu laukti iki rytojaus. Tu privalai 
tai pamatyti dabar. — Hamondas iš vidinės kišenės ištraukė voką ir 
padavė advokatui. Frenkas paėmė jį ir pažvelgė į vidų. Ten buvo 
vieno dolerio banknotas. 

— Kas čia per nesąmonė? 

— Aš tave samdau advokatu, Frenkai. Tai tavo honoraro dalis. 

— Kokį velnią čia sugalvojai? 

— Aš buvau su Alekse tą vakarą, kai nužudė Petidžoną. Mes pra- 


leidome naktį kartu mylėdamiesi. Ar dabar galiu užeiti? 

Kaip Hamondas ir tikėjosi, Frenkas Perkinsas neteko žado. 
Hamondas pasinaudojo jo akimirkos sutrikimu ir prasispraudė į 
vidų. 

Perkinsas uždarė namo duris ir atsipeikėjęs užpylė Hamondą 
žodžių tirada: 

— Ar supranti, kiek taisyklių tu ką tik pažeidei ir kiek mane pri- 
vertei pažeisti? 

— Tu teisus, — Hamondas atsiėmė savo dolerį. — Tu negali būti 
mano advokatas. Dėl interesų susidūrimo. Bet per tą trumpą laiką, 
kol tu laikei paėmęs honorarą, aš tau prisipažinau vieną dalyką, kurį 
tu privalai laikyti paslaptyje kaip profesinę paslaptį. 

— Tu šunsnuki! — pykčiu pratrūko Frenkas. - Nesuprantu, ką čia 
sugalvojai, ir žinoti nenoriu. Dink iš mano namų. Tuojau pat! 

— Ar negirdėjai, ką aš ką tik pasakiau? Kad praleidau... 

Hamondas staiga užsičiaupė pamatęs, kad arka už Frenko pilna 
žmonių, atėjusių pažiūrėti, koks čia triukšmas. Hamondas iš minios 
išskyrė tik Aleksės veidą. 

Frenkas pasekė Hamondo žvilgsnį ir sumurmėjo: 

— Mege, ar prisimeni Hamondą Krosą? 

- Žinoma, — atsakė Frenko žmona. — Labas, Hamondai. 

— Mege, atsiprašau, kad taip įsiveržiau. Tikiuosi, kad nesutruk- 
džiau. 

— Tiesą sakant, mes vakarieniaujam, — pasakė Frenkas. 

Vienas iš jo devynmečių dvynukų buvo išsitepęs veidą spagečių 
padažu. Megė buvo kilminga Pietų ponia, kilusi iš žymių konfe- 
deratų žmonų ir našlių kartos. Nesmagi padėtis vestibiulyje jos 
nesutrikdė. 

— Mes ką tik sėdome už stalo, Hamondai. Prašom prie mūsų 
prisidėti. 

Hamondas pažvelgė pirmiau į Frenką, paskui į Aleksę. 

— Ačiū, ne. Bet dėkui už pasiūlymą. Sutrukdysiu Frenką tik kelias 


minutes. 

— Buvo malonu su tavim susitikti. Eime, vaikai! —- Megė Perkins 
apsuko berniukus ir nusivedė ten, iš kur buvo atėję, tikriausiai prie 
stalo virtuvėje. 

— Nežinojau, kad tu čia, — pasakė Hamondas Aleksei. 

— Frenkas buvo toks malonus, kad pasikvietė mane pavakarieniauti 
su jo šeima. 

— Gerai padarė. Po šiandieninės apklausos tu tikriausiai nenorėjai 
būti viena. 

— Ne. 

— Be to, labai gerai, kad tu čia. Privalai tai išgirsti. 

Pagaliau grįžo Frenkas. 

— Kadangi mane vis vien išmes iš advokatų, tai einu ir įsipilsiu 
išgerti, nes labai noriu. Gal ir jūs prisidėsit? 

Jis mostelėjo sekti paskui jį į kabinetą kitame namo gale. Ant 
sienų, iškaltių medžio plokštėmis, kabojo daug visokiausių įrėmintų 
pažymų, liudijančių, koks garbingas ir nusipelnęs žmogus Frenkas 
Perkinsas. 

Hamondas ir Aleksė atsisakė išgerti, o Frenkas įsipylė neskiesto 
viskio ir atsisėdo už masyvaus rašomojo stalo. Aleksė įsitaisė ant 
dvivietės kušetės, o Hamondas - krėsle. Advokatas pažvelgė į vieną, 
į kitą ir pagaliau sustojo ties savo kliente. 

— Tai tiesa? Tu mylėjaisi su mūsų gerbiamu apygardos prokuroro 
pavaduotoju? 

— Nereikia... 

— Hamondai! - piktai nutraukė jį Frenkas. — Tu neturi jokios teisės 
mane taisyti ar netgi pertraukti, nes aš tave išspirsiu iš savo namų 
ir papasakosiu Meisonui Monro, ką tu man prisipažinai. O gal jis 
ir taip žino? 

— Nežino. 

— Vienintelė priežastis, kad tu dar čia, yra ta, kad gerbiu savo 
klientės privatumą. Kol nesužinosiu visų faktų, nedarysiu jokių 
skubotų veiksmų, nes tai gali dar labiau sutrikdyti Aleksę. Ji ir taip 


jau prisikentėjo per šį farsą. 

— Nepyk ant Hamondo, Frenkai, — pasakė Aleksė. Jos balse skam- 
bėjo nuoširdus nuovargis, kurio Hamondas nebuvo girdėjęs. O gal 
tai buvo liūdesys. Ar netgi palengvėjimas, kad jų paslaptis pagaliau 
atskleista. — Aš kalta lygiai taip pat kaip ir jis. Aš iš karto turėjau 
tau prisipažinti, kad pažįstu Hamondą. 

— Intymiai? 

— Taip. 

— Ir kiek toli tylėdama ketinai nueiti? Ar norėjai leisti jam pa- 
reikšti tau kaltinimą, suimti tave, nuteisti ir pasodinti į mirtininkų 
kamerą? 

— Nežinau! — Aleksė staigiai atsistojo, nusisuko nuo jų ir prispaudė 
alkūnes prie šonų. Susitvardžiusi vėl atsigręžė į juos. — Iš tiesų aš 
kalta labiau už Hamondą. Jis manęs nepažinojo, bet aš jį pažinojau 
1r sekiau. Tyčia. Aš suvaidinau, kad mūsų susitikimas atsitiktinis, 
bet taip nebuvo. Tarp mūsų nieko nevyko atsitiktinai. 

— Tr kada gi įvyko tas suplanuotas susitikimas? 

— Praėjusio šeštadienio vakarą. Kai jau temo. Mes susipažinom, 
ir aš pasinaudojau visom moteriškom vilionėm, kad priversčiau 
Hamondą praleisti naktį su manim. Ir man pavyko, — kimiai ištarė 
ji ir pažvelgė į Hamondą. — Naktį praleidom kartu. 

Frenkas vienu gurkšniu ištuštino taurę. Alkoholis privertė jį apsi- 
ašaroti ir nusikosėti į kumštį. Atsikrenkštęs jis paklausė, kur viskas 
vyko. Aleksė papasakojo viską nuo susitikimo šokių paviljone iki 
įvykių namelyje. 

— Aš išslinkau prieš išauštant neketindama daugiau pasimatyti. 

Frenkas purtė galvą, apsunkusią nuo nemažo alkoholio kiekio arba 
prieštaringų faktų, kuriuos buvo sunku surūšiuoti. 

— Nieko nesuprantu. Tu su juo permiegojai, bet nepasinau- 
dojai... 

— Aš buvau jos draudimo polisas, — paaiškino Hamondas. Jam vis 
dar buvo sunku klausytis, kad Aleksė jį apgavo, kad jų susitikimas 
nebuvo romantiškas atsitiktinumas, kurio jis troško. Tačiau jis pri- 
valėjo įveikti šį nesmagumą. Aplinkybės reikalavo, kad jis susitelktų 
į daug svarbesnius įvykius. — Jei Aleksei būtų prireikę alibi, aš 

turėjau juo būti. Aš tobulas alibi, nes negalėčiau demaskuoti jos 
nepakenkdamas sau. 

Frenkas nieko nesuvokdamas žvelgė į jį: 

— Gal paaiškintum? 

— Aleksė atsekė mane į mugę iš Čarlstono „Plazos“ viešbučio, 
kur aš susitikau su Lučiu Petidžonu. 

Frenkas kelias sekundes žvelgė į jį, paskui nukreipė žvilgsnį į 
Aleksę, laukdamas patvirtinimo. Kai ji vos linktelėjo, Frenkas atsi- 
stojo ir nuėjo viskio. 

Kol jis pylėsi gėrimo, Hamondas pasinaudojęs proga pažiūrėjo 
į Aleksę. Jos akys buvo sudrėkusios, bet ji neverkė. Jis troško ją 
apkabinti, o dar labiau troško papurtyti ją taip, kad pagaliau „iš- 
kratytų“ tiesą. O gal ir ne. Gal jis nenorėjo žinoti, kad yra toks pat 
patiklus kaip spuoguoti jaunikliai ar nešvarūs seniai, mokėję Aleksės 
netikram broliui Bobui už jos paslaugas. 

Jei Hamondas ją mylėjo taip, kaip teigė, turėjo visa tai pamiršti. 

Frenkas grįžo į savo kėdę ir, sukiodamas stiklą ant odinio segtuvo, 
paklausė: 

— Kuris šnekėsit pirmas? 

— Aš buvau susitaręs su Petidžonu šeštadienį po pietų, — pradėjo 
Hamondas. - Jis kvietė mane. Aš nenorėjau eiti, bet jis reikalavo, 
kad susitiktume, nes tai būsią man labai naudinga. 

— Kokiu tikslu? 

— Apygardos prokuroras paskyrė mane ištirti jo reikalus. Peti- 
džonas sužinojo apie tai. 

— Kaip? 

— Pasakysiu vėliau. O dabar pakaks žinoti, kad aš jau ketinau 
pateikti savo išvadas teismui. 

— Manau, kad Petidžonas ketino pasiūlyti sandėrį. 

— Teisingai. 

— O ką siūlė mainais? 

— Jei būčiau pranešęs apygardos prokurorui, kad neverta kelti 
bylos, ir leidęs Lučiui toliau varyti savo veiklą, jis būtų padėjęs man 


tapti Meisono Monro įpėdiniu ir dosniai finansiškai parėmęs mano 

kampaniją. Dar siūlė, kad kai aš tapsiu generaliniu prokuroru, mes 
ir toliau abipusiškai naudingai bendradarbiautume. Būtų buvusi 
labai patogi sąjunga, leidžianti jam ir toliau pažeidinėti įstatymus, 
o man viso to nematyti. 

— Spėju, kad tu atmetei jo pasiūlymą. 

— Taip. Tada Lutis išsitraukė sunkiąją artileriją. Pasakė, kad mano 
tėvas — vienas iš jo partnerių pagal Speklio salos projektą. Jis pa- 
teikė įrodančius dokumentus. 

— Kur tie dokumentai dabar? 

— Pasiėmiau išeidamas. 

— Jie ne klastotė? 

— Deja, ne. 

Frenkas buvo gudrus ir iš karto suprato: 

— Jei būtum toliau tyręs Lučio reikalus, jis būtų priverstas ap- 
kaltinti ir tavo tėvą. 

— Todėl jis man ir grasino. 

Aleksės veidas sušvelnėjo iš gailesčio. 

— Užjaučiu tave, Hamondai, - tyliai pasakė Frenkas. 

Hamondas žinojo, kad Frenkas tai pasakė nuoširdžiai, bet jis nu- 
traukė jį 1r kalbėjo toliau: 

— Aš pasiunčiau jį po velnių ir pasakiau ketinąs atlikti savo pa- 
reigą. Kai atsukau Lučiui nugarą, jis ėmė rėkti ir visaip man grasinti. 
Toks įniršio priepuolis galėjo sukelti insultą. Bet aš nežinau — ne- 
atsigręžiau. Aš ten buvau ne ilgiau kaip penkias minutes. 

— Kiek buvo valandų? 

— Mes buvom susitarę penktą valandą. 

— Ar matei Aleksę? 

Jie abu kartu papurtė galvas. 

— Aš ją pastebėjau tik mugėje. Aš tiek įsiutau ant Petidžono, 
kad išeidamas iš viešbučio nieko nemačiau. - Hamondas nutilo 
ir giliai įkvėpė. - Ketinau nakvoti savo namelyje priemiestyje. 
Paskui paskutinę akimirką nusprendžiau apsilankyti mugėje. Aš 


pamačiau Aleksę šokių paviljone ir... - Hamondas nukreipė žvilgsnį 

nuo Frenko į Aleksę, kuri sėdėjo ant dvivietės kušetės ir įdėmiai 
klausėsi. — Viskas prasidėjo ten. 

Kambaryje pasidarė taip tylu, kad laikrodžio, stovinčio ant Frenko 
rašomojo stalo, tiksėjimas atrodė griausmingas. Pagaliau Frenkas 
prabilo: 

— Ir ką tu tikėjaisi pasiekti, papasakodamas man visa tai? 

— Man labai slėgė sąžinę. 

— Na, aš ne kunigas, — atsargiai tarė Frenkas. 

— Žinoma, ne. 

— Ir mes esame priešingose žmogžudystės bylos pusėse. 

— Ir tai žinau. 

— Tada grįžkime prie mano pirmojo klausimo: kodėl tu čia at- 
ėjai? 


— Nes žinau, kas nužudė Petidžoną, — pareiškė Hamondas. 


33 SKYRIUS 


Deivė tingiai pakėlė telefono ragelį. 

— Deive, tu žinai, kas skambina! — tai buvo ne klausimas. 

Nesugalvojusi, ko imtis, Deivė tysojo miegamajame ant šezlongo, 
gurkšnojo degtinę su ledu ir per klasikos kanalą žiūrėjo nespalvotą 
filmą su Džoana Krouford. Reiklus skambintojo balsas privertė ją 
atsisėsti. Deivei susvaigo galva. Ji pritildė televizorių. 

— Ko... 

— Nieko nesakyk. Ar gali susitikti su manim? 

Deivė žvilgtelėjo į laikrodį ant senovinio arbatos stalelio prie 
šezlongo: 

— Dabar? 

Triukšmingais paauglystės metais vėlyvas telefono skambutis jai 
būtų pažadinęs nuotykių troškimą. Deivė būtų išslinkusi iš namo su- 
sitikti su vaikinų ar merginų grupele ir leistųsi į uždraustas klajones 
iki aušros: maudytis nuogiems paplūdimyje, gerti alaus ar rūkyti 
žolės. Tokie žygiai visad sukeldavo tėvų pyktį. Tačiau tai, kad ją 
sugaudavo ir nubausdavo, teikdavo dar daugiau malonumo. 

Netgi ištekėjusi už Lučio, Deivė dažnai išklausydavo pašnekovą 


kitame laido gale ir leisdavosi į naktines keliones. Tačiau jos nie- 

kada nesutrikdydavo namų rimties. Lutis nekreipė dėmesio, kur ji 
vaikšto. Jis ir pats išeidavo. Todėl naktiniai nuotykiai nebuvo tokie 
įdomūs. Nors neatrodė, kad dabartinis pasiūlymas bus įdomus, 
smalsumas nugalėjo. 

— Kas atsitiko? 

— Negaliu kalbėti telefonu, bet tai svarbu. Ar žinai Makdonaldo 
restoraną Upės prospekte? 

— Rasiu. 

— Prie Dorčesterio sankryžos. Kai tik tu atvažiuosi... 

— Bet... 

Deivė kelias akimirkas spoksojo į pypsintį ragelį, paskui numetė 
jį ant šezlongo ir atsistojo. Ji susverdėjo ir pasirėmė ranka į stalą, 
kad išlaikytų pusiausvyrą. Galiausiai atsigavo. Sugrįžo ir blaivus 
protas. 

Kvailystė. Ji daug išgėrė. Jai negalima vairuoti. Po velnių, kas jis 
mano esąs, kad lieptų jai vidurnaktį trenktis į Makdonaldą? Nieko 
nepaaiškino, nepasakė nei „prašau“, nei „ačiū“. Nė nesirūpino, kad 
ji gali atsisakyti. Kodėl pats negalėjo ateiti, jei jau taip velniškai 
svarbu? Aišku, tai susiję su Lučio nužudymo tyrimu. Negi ji neaiškiai 
pasakė nenorinti kištis į nieką, išskyrus neišvengiamus dalykus? 

Vis dėlto Deivė nuėjo į vonią, apsišlakstė veidą šaltu vandeniu, 
praskalavo burną gaivikliu. Ji nusivilko naktinius, ant nuogo kūno 
užsitempė baltas kelnes ir sintetinius marškinėlius, kurie beveik 
neslėpė kūno. Taip ir turėjo būti. Deivė neieškojo batelių. Plaukai 
priminė nešukuotą garbanų kupetą. Jei kas nors pamatys juos kartu, 
pasibaisės jau vien begėdiška Deivės išvaizda. Aišku, jai tai visiškai 
nerūpi, tačiau jam toks neatsargumas nebūdingas. 

Sara Birč žiūrėjo filmą savo kambaryje už virtuvės. 

— Išeinu, — pranešė Deivė. 

— Tokiu vėlyvu metu? 

— Noriu ledų. 

— Ledų pilnas šaldiklis. 

— Bet ne tokių, kokių noriu. 

Ištikimoji tarnaitė visada suprasdavo, kai Deivė meluodavo, bet 
niekada neprieštaraudavo. Tai buvo viena iš priežasčių, kodėl Deivė 
ją dievino. 

— Būsiu atsargi. Greit grįšiu. O jei kas nors klaus apie mane... 

— Aš nuėjau gulti devintą valandą ir nieko negirdėjau. 

Žinodama, kad Sara niekada neišduos jos paslapčių, Deivė nuėjo 
į garažą ir įsėdo į BMW. Gyvenamųjų rajonų gatvės atrodė tamsios 
ir mieguistos, greitkelyje ir komerciniuose bulvaruose automobilių 
buvo nedaug. Nors ji ir norėjo viršyti greitį, ir automobilis buvo tam 
tinkamas, to nedarė. Ją jau du kartus sulaikė už per didelį greitį, 
tačiau teisėjas buvo skolingas paslaugą Lučiui ir Deivės nenubaudė. 
Neverta mėginti sekmės trečią kartą. 

Makdonaldas buvo apšviestas kaip Las Vegaso kazino. Netgi tokią 
vėlyvą valandą aikštelėje stovėjo dešimtys automobilių, kuriais at- 
važiavę jaunuoliai sėdėjo viduje už staliukų. 

Deivė pasuko į šešėlį aikštelės krašte, nuleido šoninio lango 
stiklą ir išjungė variklį. Priešais ją driekėsi tankių krūmų eilė, 
skirianti Makdonaldo automobilių aikštelę nuo jau nebeveikiančio 
greito maisto restorano aikštelės. Pastatas buvo apkaltas lentomis. 
Už Deivės iš vienos pusės plytėjo tuščias išvažiavimo kelias, iš 
kitos — vien tik tamsa. 

Jo dar nebuvo, ir tai ją siutino. Jo paklaūsiusi, Deivė metė viską, 
netgi stiklą geros degtinės, ir atskubėjo čia. Ji nuleido skydelį nuo 
saulės, nustūmė veidrodžio dangtelį ir pažvelgė į savo atspindį. 

Jis atsidarė automobilio dureles ir įlipo į vidų. 

— Gražiai atrodai, Deive. Tu visada graži. 

Roris Smilou greitai uždarė automobilio dureles, kad salone 
užgestų šviesa. Ištiesęs ranką, užstūmė veidrodėlio dangtelį, kad 
neatsispindėtų šviesos. 

Komplimentas Deivei nutekėjo lyg gurkšnis šilto, labai brangaus 
likerio, tačiau ji stengėsi nuslėpti svaiginantį jo poveikį ir piktai 
puolė: 

— Kokios čia apsiausto ir špagos laikų nesąmonės, Rori? Trūksta 


įkalčių? 

— Kaip tik ne. Netgi per daug. Tik negaliu sugrupuoti. 

Deivė ketino pajuokauti, tačiau, žinoma, jis suprato rimtai. Gaila, 
bet jis iš karto ėmėsi reikalų kaip ir tą vakarą, kai atėjo pranešti, kad 
jos vyras nužudytas. Elgėsi tiksliai pagal protokolą — profesionaliai, 
mandagiai, abejingai. 

Stefi Mandel niekad gyvenime nebūtų įspėjusi, kad prieš dau- 
gelį metų jie buvo meilužiai, kad kartą besimylėdami duše sudaužė 
stiklines kabinos duris, kad iškyla viename parke baigėsi tuo, jog 
Roris sėdėjo atsirėmęs į medį, o Deivė jojo ant Rorio. Kartą visą 
savaitgalį — nuo penktadienio popietės iki pirmadienio paskaitų — jie 
maitinosi tik žemės riešutų sviestu ir meile. 

Rorio elgesys tą dieną, kai mirė Lutis, visiškai neišdavė tos ro- 
mantiškos beprotybės, kuri kadaise buvo apėmusi juos abu. Deivei 
plyšo širdis, kad Roris sugeba būti toks abejingas, kai ji ryte rijo 
jį akimis. Galima žavėtis tokia savitvarda. Arba jo gailėtis. Aistros 
stoka tikriausiai rodo, koks nuobodus ir sterilus jo gyvenimas. 

Mėgindama nuslopinti savo jausmus, Deivė pasakė: 

— Gali manyti, kad praradau sveiką protą, bet vis dėlto aš čia 
atvažiavau. Tai ko nori? 

— Paklausinėti apie Lučio nužudymą. 

— Maniau, kad byla jau baigta. Žiūrėjau per žinias... 

— Taip, taip. Kitą savaitę Hamondas kviečia prisiekusiuosius. 

— Tai kas yra? 

— Ar kada nors anksčiau, dar iki šiandieninės žinių laidos, girdėjai 
apie daktarę Lad? 

— Ne, bet Lutis turėjo daug meilužių. Kai kurias pažinojau, bet, 
aišku, kad ne visas. 

— Nemanau, kad ji buvo jo meilužė. 

— Tikrai? 

Deivė atsigręžė į Smilou, užsikėlė pėdą ant sėdynės, prispaudė 
kulną prie sėdmenų ir smakru pasirėmė ant kelio. Tai buvo provo- 
kuojanti, nepadori poza, nukreipusi Smilou žvilgsnį žemyn. Užlaikęs 
akis kelias sekundes, vėl pakėlė aukštyn. 


— Jei tikiesi išgirsti mano atsakymą, Rori, tu tikrai nusivilsi. 

— Tu mano paskutinė viltis. 

— Tada labai blogai, nes aš jau papasakojau viską, ką žinojau. 

— Aš labai abejoju, Deive. 

— Aš tau nemeluoju apie šitą Lad. Aš jos niekada... 

— Ne tai, — jis nekantriai papurtė galvą. — Dar kai kas. 

— Manai, kad sekate nekaltą asmenį? 

Smilou neatsakė, bet jo veido bruožai sugriežtėjo. 

— Aha! Aš teisi, ar ne? O tau netikrumas blogiau už mirtį. Juk tavo 
širdis ledinė, o tu visas iš plieno, — Deivė nusišypsojo. — Man labai 
nemalonu tave nuvilti, mielasis, bet mes abu gaištame laiką tuščiai 
plepėdami. Aš nežinau, kas nužudė Lutį. Prisiekiu, nežinau. 

— Ar kalbėjaisi su juo tądien? 

— Rytą išeidamas iš namų sakė, kad ketina žaisti golfą. Po to aš 
apie jį pagalvojau tada, kai jūs su ta kale Mandel atėjot pranešti 
man, kad jis mirė. Jo paskutiniai žodžiai man, matyt, buvo melas, ir 
tai puikiai apibūdina mūsų vedybas. Jis buvo baisus vyras, prastas 
meilužis ir niekinga asmenybė.Tiesą sakant, man nė kiek nesvarbu, 
kas jį nužudė. 

— Nustatėm, kad tavo tarnaitė pamelavo. 

— Gindama mane. 

— Jei tu nekalta, kodėl tave reikia ginti? 

— Geras klausimas. Bet jei būčiau pasakiusi, kad tą šeštadienio 
popietę aš ant žirgo nuoga šuoliavau Brodo gatve, Sara taip pat būtų 
patvirtinusi. Juk pats žinai. 

— Taigi tu nepraleidai visos popietės savo miegamajame su skau- 
dama galva? 

„Deivė nusijuokė ir panardino pirštus į plaukus, šukuodama su- 
sivėlusias garbanas. 

— Tam tikra prasme tai tiesa. Aš visą dieną praleidau lovoje su 
savo masažuotoju, kuris pasirodė esąs ne tik galvos skausmas, bet 
ir rakštis užpakalyje. Sara nesakė tiesos, nes nenorėjo gadinti mano 


reputacijos. 

Deivės sarkazmas neliko nepastebėtas. Smilou pasuko galvą į 
priekinį stiklą ir įsispoksojo į krūmus. Jo žandikauliai buvo tvirtai 
sukąsti. Deivė nesuprato, gerai tai ar blogai. 

— Ar vėl mane įtari, Rori? 

— Ne, tu nebūtum žudžiusi Lučio. 

— Kodėl taip manai? 

Jų akys vėl susitiko. 

— Todėl, kad už jo ištekėjusi mėgavaisi mano kančiomis. 

Vadinasi, Roris suvokė, kodėl ji ištekėjo už Lučio. Jis tai suprato 
ir netgi nervinosi dėl to. Kad ir koks abejingas stengėsi atrodyti, 
bet gyslose kraujas dar tekėjo ir bent jau tam tikrą jo dalį kaitino 
pavydas. Deivės širdis ėmė smarkiau plakti, bet ji stengėsi, kad nei 
veido išraiška, nei elgesys to neišduotų. 

— O be to? 

— O be to, tu nebūtum apsisunkinusi sau gyvenimo. Kam vargti, 
jei žinai, kad išsisuksi nuo kaltinimo žmogžudyste. 

— Kitais žodžiais tariant, aš per daug turtinga, kad mane nu- 
teistų? 

— Taigi. 

— Žmogžudystės byla nesukeltų daugiau vargo nei skyrybos. 

— Tu dėl skyrybų patirtum daugiau rūpesčių. 

Gėrėdamasi savimi, Deivė tarė: 

— Be to, sakiau Hamondui, kad tos kalėjimo uniformos... 

— Kada tu kalbėjai su Hamondu? — nutraukė ją Smilou. 

— Dažnai pasikalbam. Juk mes seni draugai. 

— Šitą labai gerai žinau. O tu ar žinojai, kad jis buvo susitikęs 
su Lučiu tą dieną, kai jį nužudė? Ir maždaug tokiu laiku, kai jį nu- 
žudė? 

Deivė iš karto įsitempė ir tapo budri. Kažin kiek toli nueis Roris, 
versdamas ją sumokėti už jo patirtas kančias? Ar apkaltins, kad 
slėpdama įrodymus ji trukdo tyrimą? Deivė atidavė Hamondui tą 
Lučio raštelį dėl susitikimo šeštadienį po pietų. Galbūt ta informacija 


visai nesvarbi, o gal padėtų atskleisti Rorio tyrimo paslaptį. 

Na, bet išsiaiškinti, kaip tai susiję su byla, — jau detektyvo, o ne 
našlės darbas. Netgi jei Hamondo ir Lučio susitikimas nesibaigė 
žmogžudyste, vis tiek jis galėjo sukompromituoti Hamondą kaip 
prokurorą. O jei antrasis įrašas lapelyje taip pat rodė susitikimą, 
matyt, jis neįvyko. Prie pažymėtos valandos nebuvo jokio vardo, o 
nurodytu laiku Lutis jau buvo negyvas. Deivė svyravo tarp melagingo 
liudijimo ir ištikimybės senam draugui. 

— Ar pats Hamondas tau sakė? — paklausė Deivė. 

— Jį matė viešbutyje. 

Deivė nusijuokė, bet nelabai įtikinamai. 

— Ir viskas? Jei jį ir Lutį matė tame pačiame pastate, ar tai reiškia, 
kad jie susitiko? Gal tau reikia atostogų, Rori? Atbuko protas. 

— Įžeidinėji, Deive? 

— Tavo išvada įžeidžia ir mano, ir tavo protą. Du vyrai maždaug 
tuo pačiu metu buvo viešoje vietoje. Kodėl manai, kad tai susiję? 

— Todėl, kad per visą tą laiką, kai mes kalbėjomės apie viešbutį, 
Hamondas neužsiminė ten buvęs šeštadienio popietę. 

— O kodėl turėjo užsiminti? Kam išpūsti atsitiktinumą? 

— Jei tai atsitiktinumas, tai nėra prasmės slėpti. 

— Gal jis atėjo ten į pasimatymą, gal mėgsta restorano pyragėlius 
su krabais, gal užsuko slėpdamasis nuo kaitros. Gali būti šimtai 
priežasčių. 

Smilou pasilenkė arčiau prie Deivės kaip prieš daugelį metų. 

— Jei Hamondas buvo susitikęs su Lučiu, aš privalau žinoti. 

— Nežinau, ar buvo! — atšovė Deivė. Bent jau tai tiesa. Ji tik per- 
dave Hamondui Lučio raštelį, bet nepaklausė, ar jie susitiko. 

— Dėl ko jie galėjo susitikti? 

— Ką aš žinau? 

— Ar Lutis užtiko tave su Hamondu? 

— Ką?! —- šūktelėjo Deivė ir nusijuokė. — Viešpatie, Rori, tavo 
vaizduotė visiškai į pievas nuėjo. Kas tau šovė į galvą? — Roris 
niūriai nužvelgė ją, ir ji puikiai suvokė, ką jis norėjo pasakyti. Tai 
susprogdino mažytį, trapų jų susitikimo laimės burbuliuką. Deivės 


šypsena tapo liūdna. — Aišku, tu teisus. Žinoma, aš galiu būti ne- 

ištikima. Be negi tu manai, kad Hamondas Krosas mylėtųsi su 
svetima žmona? 

Po trumpos, įtemptos tylos Smilou paklausė: 

— O kokia dar galėtų būti susitikimo priežastis? 

— Bet mes nežinom, ar buvo jie susitikę. 

— Ar Hamondas minėjo, ką matė viešbutyje? 

— Jei jis ten buvo, tai esu tikra, kad matė prakaituotų žmonių 
minias, kurios ten maišosi kiekvieną dieną. 

— O ką nors konkrečiai? 

— Ne, Rori! — susierzinusi riktelėjo ji. - Jau sakiau, kad jis nieko 
apie tai nekalbėjo. 

— Jam kažkas darosi. 

— Hamondui? 

— Nežinau, bet tai man kelia nerimą. Jis visiškai nebe toks kaip 
anksčiau. 

— Jis įsimylėjo. 

Smilou įtraukė smakrą, lyg gavęs staigų, netikėtą smūgį. 

— Įsimylėjo? Stefi? 

— Dieve saugok, ne! — krūptelėjo Deivė. — Aš bijojau klausti, ar 
jų santykiai rimti, bet kai pasiteiravau, Hamondas patikino, jog 
viskas baigta. Ir aš tuo tikiu. Jo mylimoji — tikrai ne ta nežavingoji 
panelė Mandel. 

— O kas? 

— Nesakė. Jis neatrodė laimingas. Sakė, kad jo santykiai ne tik 
labai sudėtingi, bet ir iš viso neįmanomi. Ne, ta moteris netekėjusi. 
Aš klausiau. 

Roris palenkė galvą. Atrodė, kad, apmąstydamas Deivės žodžius, 
jis įsižiūrėjo į jos basų kojų pirštus. 

Deivė naudojosi tomis akimirkomis ir jį stebėjo — lygi kakta, 
griežta antakių linija, sustingęs žandikaulis, kietai suspaustos lūpos, 
kurios, kaip ji žinojo, gali būti labai minkštos. Ji buvo jautusi jas 
savo lūpomis ir kūnu. Jos buvo nekantrios ir švelnios. 

— Tai sukelia galingą postūmį, — tyliai pratarė ji. 


Roris pakėlė galvą: 

— Kas? 

— Meilė. — Jie nepajėgė atitraukti žvilgsnio vienas nuo kito. - Ji 
priverčia mus elgtis taip, kaip niekada nesielgtume. Pavyzdžiui, 
ištekėti už žmogaus, kurio nekenti. 

— Arba jį nužudyti. 

Deivė greit įkvėpė ir jos krūtys suvirpėjo po plonu prigludusiu 
audiniu. 

— Norėčiau, kad tu mylėtum mane taip, kad net būtum galėjęs 
Jį nužudyti. — Deivė palietė rankomis Rorio skruostus ir nykščiais 
perbraukė jo lūpas. — Ar tu pajėgtum, Rori? — karštai sukuždėjo 
ji. — Ar tu mane šitaip myli? Pasakyk, kad myli. 

Nubraukusi mintyse visus širdgėlos bei liūdesio metus, Deivė 
pabučiavo Rorį. Jos lūpų prisilietimas atrodė lyg užžiebtas degtukas 
dujų pilname kambaryje. Rorio reakcija buvo lyg sprogimas. Jo lūpos 
stipriai, godžiai, beveik žiauriai įsisiurbė į Deivės lūpas. 

Tačiau bučinys nutrūko taip pat staigiai, kaip ir prasidėjo. Roris 
nukėlė sau nuo veido Deivės ranką ir atstūmė. 

— Rori! — suriko ji, tiesdama į jį rankas, kai jis atidarė automobilio 
dureles. 

— Sudie, Deive. 

— Rori! 

Tačiau jis jau prasiskverbė pro gyvatvorę ir dingo tamsoje. Mak- 
donaldas jau nebedirbo. Buvo tamsu, Deivė liko viena. Niekas ne- 


girdėjo jos graudaus kūkčiojimo. 

— Aš žinau, kas nužudė Lutį. 

Hamondo teiginys taip pribloškė Aleksę ir Frenką, kad jie iš pra- 
džių neištarė nė žodžio, tačiau po kelių sekundžių užpylė Hamondą 
klausimais. Pirmiausia Frenkas norėjo sužinoti, kodėl Hamondas 
atėjo pas jį, o ne į policiją. 

— Vėliau paaiškinsiu, - pasakė Hamondas. — Bet prieš kalbė- 
damas toliau norėčiau, kad Aleksė mums papasakotų, kas tada 
įvyko. — Jis pasisuko į ją ir pasilenkė. — Tiesą, Alekse. Visą tiesą. 
Šįvakar. Dabar. 

— Aš... 

Jai dar nepradėjus kalbėti, Frenkas kilstelėjo ranką: 

— Hamondai, gal laikai mane idiotu. Aš neleisiu savo klientei 
nieko tau sakyti. Visai nenoriu dalyvauti šiame slaptame susitikime, 
į kurį prievarta mane įtraukei. Elgiesi labai smerktinai, neatsakingai, 
neprofesionaliai... 

— Gerai, Frenkai, tu ne kunigas, — nutraukė jį Hamondas. — Ne 
mano sekmadieninės mokyklos mokytojas ir ne tėvas. Mes su Alekse 


abu pripažįstam, kad elgėmės netinkamai. 


408 | SANDRA BROWN 


— Per švelniai pasakyta, — irzliai tarė Frenkas. - Jūsų intymaus 
ryšio pasekmės tiesiog pražūtingos. Mums visiems. 

— O kodėl ir tau? 

— Alekse, vos prieš penkias minutes tu prisipažinai, kad kaip 
alibi — naktis su Hamondu. Tačiau kiek veiksmingas tas liudijimas 
po Bobo Trimblo pasakojimo apie tavo praeitį ? 

— Kaip jis gali tai panaudoti prieš mane? Tai buvo seniai. Aš jau 
nebe ta mergaitė. Aš esu aš! — Aleksė nukreipė žvilgsnį į Hamondą. — 
Taip, kiekviena šlykšti jo pasakojimo smulkmena teisinga. Išskyrus 
vieną dalyką. Jie tik žiūrėdavo į mane, nieko daugiau. — Aleksė 
smarkiai papurtė galvą. — Nieko! Aš saugojau mažą, asmeninę dalelę 
savęs, jei kartais išsipildytų mano svajonė apie geresnį gyvenimą. 
Tos linijos aš neperžengiau. Ačiū Dievui, sugebėjau išsaugoti tą 
gyvuonį. Bobas mane niekingiausiai išnaudojo, tačiau aš labai ilgai 
dėl to kaltinau save. Buvau įsitikinusi, kad aš labai bloga. Tačiau 
kai lankiausi pas psichologą ir pradėjau pati studijuoti, aš supratau, 
kad esu tipiškas išnaudojamo vaiko pavyzdys. Visi tie vaikai mano, 
kad dėl visko kalti jie patys. - Aleksė ironiškai nusišypsojo. — Pati 
sau buvau pirmoji pacientė. Privalėjau išsigydyti. Turėjau išmokti 
save mylėti ir laikyti verta kitų meilės. Man labai padėjo Ladai. Jie 
apsupo mane nesavanaudiška meile ir aš supratau, kad jei tokie 
geri ir padorūs žmonės įstengė mane pamilti, tai aš galiu palaidoti 
praeitį ir pamilti save tokią, kokia esu. Tačiau gyvenimas nenu- 
trūkstantis. Kartais liga vėl atsinaujina ir aš klausiu savęs, ar tada 
nieko negalėjau padaryti. Ar galėjau tada pasipriešinti Bobui? Aš 
taip bijojau, kad jis, kaip ir motina, paliks mane ir aš būsiu visiškai 
viena. Jis rūpinosi manimi, aš visiškai priklausiau nuo jo. 

— Tu buvai vaikas, — švelniai priminė Frenkas. Aleksė link- 
telėjo. 

— Tada taip, Frenkai. Bet ne tą vakarą, kai atsidūriau Hamondo 
kelyje ir tikėjausi, kad jis užkibs. — Aleksė atsigręžė į jį ir maldau- 
jamai tarė: — Atleisk man už visą žalą, kurią padariau. Aš bijojau 


to, kas atsitiko. Aš nenužudžiau Lučio Petidžono, bet bijojau, kad 

mane apkaltins. Bijojau dėl teistumo, kai buvau dar nepilnametė. 
Aš ėjau pas Petidžoną į jo viešbučio kambarį... 

— Alekse, aš dar kartą įspėju tave, kad daugiau nieko nesa- 
kytum. 

— Ne, Frenkai, Hamondas teisus. Jūs abu privalot išgirsti mano 
pasakojimą. 

Advokatas vis dar raukėsi nepritardamas, bet Aleksė neklausė 
jo tylaus įspėjimo. 

— Pradėsiu nuo to, kas buvo prieš kelias savaites. 

Aleksė papasakojo, kaip Bobas netikėtai vėl atsirado jos gyvenime, 
ir išdėstė savo sumanymą šantažuoti Petidžoną. 

— Aš įspėjau Bobą, kad žaidžia ne savo lygoje, kad geriausia būtų 
išvykti iš Čarlstono ir užmiršti tą absurdišką planą. Bet jis buvo 
pasiryžęs jį įgyvendinti ir teigė, kad aš turinti jam padėti. Jei nesu- 
tiksiu, grasino atskleisti mano praeitį. Gėda prisipažinti, bet aš jo 
bijojau. Jei jis būtų buvęs toks pat nepraustaburnis, arogantiškas, 
prasčiokiškas Bobas, kokį pažinojau prieš dvidešimt penkerius 
metus, būčiau tik pasijuokusi iš jo grasinimų ir iš karto pakvietusi 
policiją. 

Bet jis išmoko etiketo ar bent gerų manierų ir gražiai elgtis vi- 
suomenėje. Šis naujasis Bobas sugebėjo lengviau įsiskverbti į mano 
gyvenimą ir griauti jį iš vidaus. Kartą jis atėjo į mano paskaitą, 
prisistatė kaip psichologas iš kito miesto, o mano kolega visiškai 
nesuprato, kad jis apsišaukėlis. Vis dėlto aš nesutikau paklusti ir 
liepiau palikti mane ramybėje. Manau, kad jis įsiuto. Tačiau vis 
tiek susisiekė su Petidžonu. Matyt, Bobo kalba Petidžonui padarė 
įspūdį, nes jis sutiko sumokėti šimtą tūkstančių dolerių, kad Bobas 
užsičiauptų. 

— Alekse, nė vienas pažinojęs Lutį Petidžoną tuo nepatikės, — ra- 
miai pasakė Hamondas. 

— Visiškai sutinku, — pritarė Frenkas. 

— Aš ir pati nepatikėjau, - pasakė Aleksė. — Matyt, ir Bobas abe- 
jojo, nes vėl atėjo pas mane ir ėmė reikalauti, kad susitikčiau su 


Petidžonu ir paimčiau pinigus. Aš sutikau. 

— Viešpatie mieliausias, kodėl? — paklausė Frenkas. 

— Todėl, kad pamačiau galimybę nusikratyti Bobo. Maniau, kad 
susitiksiu su Petidžonu, tačiau pinigų neimsiu, paaiškinsiu padėtį 
ir paraginsiu jį perduoti Bobą policijai. 

— O kodėl pati nenuėjai į policiją? 

— Tada man atrodė, kad tai geresnis pasirinkimas, — atsiduso 
Aleksė. — Bet aš bijojau ryšio su Bobu. Jis gyrėsi pabėgęs nuo 
lupikautojo iš Floridos. Buvo daug priežasčių, kodėl norėjau likti 
nuošalyje. 

— Taigi nuėjai į Čarlstono „Plazos“ viešbutį nurodytu laiku. 

— Taip. 

— Ar negalėjai paskambinti telefonu? 

— Gaila, kad to nepadariau, Frenkai, bet maniau, kad susitikimas 
akis į akį bus įtikinamesnis. 

— Kas atsitiko, kai ten nuėjai? 

— Jis buvo mandagus. Ramiai išklausė mano pasakojimą. — Aleksė 
atsisėdo ant dvivietės kušetės kraštelio ir ranka perbraukė kaktą. 

— Paskui? 

— Paskui ėmė iš manęs juoktis, — sutrikusi pasakė Aleksė. — Vos 
tik jis atidarė duris, aš turėjau suprasti, kad čia kažkas ne taip. 
Petidžonas visiškai nenustebo pamatęs mane, nors laukė Bobo. Bet 
aš tą supratau tik vėliau. 

— Jis žinojo, kad ateis ne Bobas, o tu, ir juokėsi iš tavo pasa- 
kojimo. 

— Taip, — nusiminusi atsakė ji. — Bobas paskambino Petidžonui ir 
pasakė, kad aš ateinu. Pasak jo, aš esu partnerė, norinti jį apgauti. 
Jis įspėjo, jog aš tikriausiai sukursianti ašaringą istoriją, kuri privers 
Petidžoną manęs gailėtis, o paskui įsiviliosiu jį į lovą, kad galėčiau 
reikalauti didesnės sumos negu Bobas. 

— Aš nepakankamai įvertinau tą šunsnukį, - piktai sumurmėjo 
Hamondas. — Trimblas neatrodo toks protingas. 

— Jis ne protingas, — pasakė Aleksė. - Tik sumanus. Bobas turi 
daugiau įžūlumo negu proto, todėl toks pavojingas. Pamatęs gali- 


mybę, jis rizikuoja taip, kaip neišdrįstų turintis sveiko proto. Jis moka 

smogti pirmas. Kad ir kaip aš stengiausi, Petidžonas netikėjo, kad 
aš nedalyvauju jokiame grandioziškame plane, į kurį įeina seksas 
1r šantažas. Jis man pasiūlė neatsisakyti progos. Kadangi mes abu 
viename kambaryje, o aš ketinau jį įsivilioti į lovą... Suprantat, ką 
noriu pasakyti? 

— Jis tave puolė? — paklausė Frenkas. 

— Žinoma, aš priešinausi. Nustūmiau jo ranką. Tikriausiai tada tas 
gvazdikėlis ir užkrito jam ant rankovės. Tą rytą smaigsčiau apelsinus, 
matyt, vienas ir prilipo man ant rankos. Taigi aš jį atstūmiau, o jis 
įsiuto ir ėmė grasinti, kad yra susitaręs tuoj susitikti su apygardos 
prokuratūros prokuroru Hamondu Krosu. — Aleksė pažvelgė į Ha- 
mondą. — Ponas prokuroras, be abejonės, labai susidomėsiąs mano 
17 Bobo sąmokslu. 

Ji patylėjo ir kalbėjo toliau: 

— Aš išsigandau. Pamačiau, kaip skyla mano naujasis gyvenimas. 
Taip pasitikėję manimi Ladai bus pažeminti. Visi ims abejoti, ar aš 
buvau nuoširdi, nuvertins mano studijas. Pacientai, kurių pagarbą 
pelniau, pasijus išduoti. Taigi aš pabėgau. Lifte ėmiau visa drebėti. 
Nusileidusi į vestibiulį, užėjau į barą atsisėsti, nes kėliai virpėjo. 
Bet kai išgąstis sumažėjo, suvokiau pasielgusi labai neprotingai. 
Per kelias sekundes mintimis grįžau į tuos laikus, kai Bobas valdė 
mano gyvenimą. Bare aš atsitokėjau. Juk mano teistumas likęs už 
dviejų dešimtmečių. Aš esu gerbiama visuomenės narė, pripažinta 
savo srities specialistė. Ko aš bijau? Aš nieko blogo nepadariau. 
Jei galėčiau reikiamą žmogų įtikinti, kad mano netikras brolis vėl 
mėgina mane išnaudoti, tikriausiai nusikratyčiau jo visiems laikams. 
O kas labiausiai galėtų manimi patikėti, jei ne... 

— Hamondas Krosas, apygardos prokuroro padėjėjas. 

— Teisingai, — Aleksė linktelėjo Frenkui. — Taigi aš vėl grįžau prie 
kambario penktajame aukšte. Kai priėjau, kambario durys buvo 
praviros. Priglaudžiau ausį, bet negirdėjau jokio pokalbio. Aš pa- 
stūmiau duris ir pažvelgiau į vidų. Petidžonas gulėjo veidu žemyn 
prie kavos staliuko. 


— Ar supratai, kad jis miręs? 

— Jis nebuvo miręs, — pasakė ji ir abu vyrai nustėro iš nustebimo. — 
Nenorėjau jo liesti, bet paliečiau. Užčiuopiau pulsą, bet Petidžonas 
buvo be sąmonės. Nenorėjau, kad mane užkluptų su juo, kai mano 
buvęs partneris jį šantažuoja. Taigi aš vėl išbėgau iš kambario. Šį 
kartą lipau laiptais. Matyt, tuo laiku mes ir apsilenkėm, - pasakė ji 
Hamondui. — Kai aš nulipau į vestibiulį, pamačiau tave, išeinantį 
per centrines duris. 

— Iš kur mane pažinai? 

— Buvau mačiusi per televiziją. Tu atrodei labai susierzinęs ir aš 
pamaniau... 

— Kad aš užpuoliau Petidžoną? 

— Ne, neužpuolei. Pamaniau, kad tu jį tik „išjungei“. Ir dar pa- 
maniau, kad jei tavo susitikimas buvo toks kaip mano, tai jis to nu- 
sipelnė. Todėl ir nusekiau paskui tave. Vėliau, jei Petidžonas būtų 
parašęs skundą prieš mane ir Bobą, jei kaltintų mane padariusią 
nusikaltimą, tai geriausias mano alibi galėtų būti prokuroras, kuris 
pats susitiko ir susikirto su Petidžonu. — Aleksė pažvelgė į savo 
rankas. — Tą šeštadienio vakarą kelis kartus pasijutau kalta ir mė- 
ginau tave palikti. 

Ji žvilgtelėjo į Hamondą, kuris lyg prasikaltęs žiūrėjo į Frenką, o 
šis spoksojo į jį lyg pragaro vartų sargas. 

— Sekmadienio rytą man pasidarė labai gėda ir aš išėjau, kol Ha- 
mondas dar nebuvo pabudęs, — pasakė Aleksė advokatui. — Tą va- 
karą Bobas atėjo pinigų, kurių, aišku, nebuvo. Bet, mano nuostabai, 
jis pasveikino mane, nužudžiusią „mūsų vienintelį liudininką“.. 

— Tai tu nežinojai, kad Petidžonas negyvas? 

— Ne. Važiuodama namo klausiausi kompaktinių plokštelių, o 
ne radijo. Aš neįsijungiau televizoriaus, nes buvau... užimta kitų 
minčių. — Ji trumpai patylėjo ir kalbėjo toliau: — Išgirdusi, kad 
Petidžonas nužudytas, patikėjau blogiausiu. 

— Manei, kad tai aš jį nužudžiau, - pasakė Hamondas. — Kad jis 
mirė nuo mano užpuolimo. 


— Taip, ir aš tuo tikėjau, kol... 

— Kol išgirdai, kad jį nušovė, — pasakė jis. — Todėl tave taip pri- 
trenkė jo mirties priežastis. 

Ji linktelėjo: 

— Tai jūs nesimušėt? 

— Ne, aš tik labai rėkiau. 

— Vadinasi, Petidžonas parkrito, kraujui išsiliejus į smegenis. 

— Manyčiau, kad taip, - pasakė Hamondas. - Jis prarado sąmonę 
dėl smegenų trombozės, krisdamas atsitrenkė į stalą ir susižeidė 
kaktą. 

— Šito aš nemačiau. Nesupratau, kad jam taip blogai. Dabar visą 
gyvenimą gailėsiuos, kad nieko nepadariau, — nuoširdžiai krimtosi 
Aleksė. — Jei būčiau pakvietusi pagalbą, tikriausiai būčiau išgel- 
bėjusi jam gyvybę. 

— () tuo metu atėjo kažkas kitas, pamatė jį gulintį ir šovė. 

— Deja, Frenkai, tai tiesa, — pasakė ji. — Iš dalies todėl aš nepa- 
sinaudojau savo alibi. 

— Tr todėl aš šįvakar atėjau čia, — pasakė Hamondas. 

Advokatas permetė juos nustebusiu žvilgsniu: 

— Ko dar aš nežinau? 

— Dėl Smilou kruopštumo ir žurnalistų uolumo visi dabar žino, 
kad šeštadienį po pietų aš buvau Petidžono apartamentuose, — pa- 
aiškino Aleksė. — Bet vienintelis asmuo, kuris tikrai žino, kad aš jo 
nenušoviau, yra žudikas. 

— Ir šis asmuo vakar kėsinosi į Aleksės gyvybę. 

Frenko žandikaulis atvėpo iš nuostabos, kai jis išklausė Hamondo 
pasakojimą apie įvykius skersgatvyje. 

— Jo taikinys — Aleksė. Tai nebuvo paprastas užpuolikas. 

— Iš kur žinot, kad tai Petidžono žudikas? 

Hamondas papurtė galvą: 

— Tai buvo samdytas asmuo ir nelabai patyręs. O Lučio žudikas 
patyręs. 

— Ar tikrai manai, kad išsprendei galvosūkį? — paklausė 
Frenkas. 


— Na, susikaupkit, — pasakė Hamondas. 

Jis nenutrauktas iškalbėjo penkiolika minučių. Frenkas atrodė 
pritrenktas, bet Aleksė nenustebo. 

Kai Hamondas baigė, Frenkas giliai atsiduso: 

— Ar jau kalbėjaisi su viešbučio personalu? 

— Prieš ateidamas čia. Jų teiginiai patvirtino mano hipotezę. 

— Skamba įtikinamai, bet bus labai sunku. 

— Bus, — sutiko Hamondas. 

— Ketini pjauti šaką, ant kurios sėdi. 

— Žinau. 

— O kur dabar eisi? 

— Pirmiausia noriu įsitikinti, kad aš teisus, - Hamondas pasi- 
suko į Aleksę. — Ar Petidžonas neminėjo kitų susitikimų, išskyrus 
su manimi? Žinau, kad su kažkuo turėjo susitikti šeštą valandą, bet 
nežinau su kuo. 

— Ne, jis minėjo tik tave. 

— Ar eidama į kambarį nieko nesusitikai lifte ar koridoriuje? 

— Nieko, išskyrus tą vyrą iš Meikono, kuris vėliau mane atpa- 
žino. 

— O lipdama laiptais nieko nematei? 

— Ne! - Hamondas įdėmiai pažvelgė į Aleksę. Ir ji pridūrė: — Ha- 
mondai, dėl manęs tu ant plauko pakabinai savo karjerą. Aš jokiu 
būdu tau nemeluosiu. 

— Aš tai tavim tikiu, bet nusikaltėlis gali kitaip manyti. Jei kažkas 
įsitikinęs, kad tu jį matei, tai visai nesvarbu, matei tu ar ne. 

— Aleksė kelia grėsmę žudikui, — pasakė Frenkas. 

— Ū tai jam visiškai nepatinka. Atsiminkit, kad įvykio vieta buvo 
praktiškai sterili. Nusikaltėlis — ne toks žmogus, kuris palieka 
pėdsakus. 

— Tai ką siūlai? — paklausė Frenkas. — Saugoti Aleksę vi- 
są parą? 

— Ne! — ryžtingai pasipriešino ji. 

— Manyčiau, kad tai gera mintis, - pasakė Hamondas, - bet nors 


ir nenoriai su Alekse sutinku. Pirma, aš ją gerai pažįstu ir žinau, 

kad ji to nepakęs ir kad neverta dėl to ginčytis. Antra, sargybiniai 
ar panašūs dalykai švies lyg raudona pavojaus vėliava. 

— Kiek laiko tau reikia, Hamondai? 

— O, kad aš žinočiau! 

— Na, toks neribotas laikas verčia mane labai nervintis, — tarė 
Frenkas. — Kol tu renki įrodymus, Aleksei gresia pavojus. Tau rei- 
kėtų pasiimti... 

— Taip, — sutiko Hamondas, atspėjęs jo mintį. - Kas man galėtų 
padėti? Kuo aš pasitikiu? Ir kas manimi patikės? Tos hipotezės at- 
rodys lyg rūgščios vynuogės, ypač jei kas nors sužinos, kad mes su 
Alekse esam meilužiai. 

— Esam? Nori pasakyti, kad nuo to šeštadienio vakaro jūs vis dar 
kartu? — Jų veidų išraiškos viską išdavė. — Tiek to, nesvarbu, — su- 
dejavo Frenkas. — Aš nenoriu žinoti. 

— Kaip jau sakiau, — toliau kalbėjo Hamondas, - turiu tai padaryti 
pats ir turiu veikti greit. 

Jis jiems išdėstė savo planą. Baigęs pirmiausia kreipėsi į 
Frenką: 

— Ar aš turiu tavo sankciją? 

Advokatas ilgai svarstė. 

— Norėčiau tikėti, kad žmonės laiko mane sąžiningu. To aš visada 
siekiau. Dabar pirmą kartą pažeidžiu etiką. Jei įvyks nelaimė ir tu 
pasirodysi neteisus, aš tikriausiai gausiu tik papeikimą ir mano ne- 
priekaištinga reputacija nukentės tik šiek tiek. Bet tu, Hamondai, 
rizikuoji gyvybe. Manau, kad pats žinai. 

— Žinau. 

— Maža to, nemanau, kad tau pavyks. 

— Kodėl ne? 

— Jei nori, kad pavyktų, turėsi pasikliauti Stefi Mandel. 

— Manau, kad tai neišvengiamas blogis. 

— Tokį žodį ir aš būčiau pavartojęs. 

Supypsėjo Hamondo pranešimų gaviklis. Jis pažiūrėjo į numerį: 

— Nežinomas, — ir nekreipdamas dėmesio paklausė, ar Frenkui 


viskas aišku. 

— Ar tu rimtai? — liūdnai paklausė advokatas. 

— Pralinksmėk, — nusijuokė Hamondas. — Argi ne gera būti nuo- 
dėminguoju, kuris pakartas tampa šventuoju? 

— Geriau, kad manęs visai nepakartų. 

Hamondas nusišypsojo ir atsigręžė į Aleksę: 

— Apie ką mąstai? 

— Ką man daryti? 

— Daryti? 

— Noriu padėti. 

— Jokiu būdu, - griežtai pasakė jis. 

— Aš sukėliau šį sąmyšį. 

— Praėjusį šeštadienį Petidžoną vis tiek būtų nužudę, nesvarbu, ar tu 
su juo mateisi, ar ne. Kaip jau sakiau, tai visiškai nesusiję su tavimi. 

— Net jei ir taip, aš nenoriu stovėti ir nieko neveikti. 

— Kaip tik tai tu ir darysi. Negalim pasirodyti, kad žaidžiame 
vienoje lygoje. 

— Jis teisus, Alekse, - pasakė Frenkas. — Jis pats turi viską su- 
tvarkyti. 

Aleksė susirūpinusi pažvelgė į Hamondą: 

— Ar nėra kitokio būdo? Juk susigadinsi karjerą. 

— Ū tu gali prarasti gyvybę. Tai man svarbiau už karjerą. 

Hamondas ištiesė ranką. Aleksė suėmė ją ir suspaudė. Jie žvelgė 
vienas kitam į akis, kol tyla pasidarė per ilga ir nejauki. Frenkas 
atsargiai atsikrenkštė: 

— Alekse, šiąnakt liksi pas mane. Be kalbų! 

— Sutinku, — pasakė Hamondas. 

— Ū tu eisi namo! — šis griežtas įsakymas buvo skirtas Ha- 
mondui. 

— Nors ir nenoromis, bet sutinku, — pasakė Hamondas. 

— Miegosi svečių kambaryje, Alekse. Antros durys į kairę nuo 
laiptų aikštelės. 

— Ačiū, Frenkai. 

— Jau vėlu, o man dar reikia daug ką apmąstyti. — Frenkas nuėjo 


prie kabineto durų, sustojo ir pažvelgė į juos. Jis ketino kažką pa- 

sakyti ir susivaldė, bet galiausiai tarė: — Norėjau paklausti, ar šeš- 
tadienio naktis verta viso to, kas įvyko paskui. Bet jūsų atsakymas 
aiškus. Labanakt. 

Kai jie liko vieni, tyla tapo dar nesmagesnė, o laikrodžio ant Frenko 
stalo tiksėjimas dar garsesnis. Tarp jų atsirado įtampa, bet ne dėl 
to, kas gali atsitikti rytoj. 

Pirmas prakalbo Hamondas: 

— Nesvarbu, Alekse. 

Jai net nereikėjo klausti, ką jis turi galvoje. 

E Žinoma, svarbu, Hamondai. 

Jis ištiesė ranką, bet ji išsisuko ir nuėjo prie knygų spintos su 
teisine literatūra. 

— Mes norim apgauti save. 

— Kodėl? 

— Čia nebus laimingos pabaigos. Jos negali būti. 

— Kodėl ne? 

— Nebūk naivus. 

— Trimblas — šiukšlė. Tai sena istorija. Aš ją žinojau vakar, kai 
pasakiau, kad myliu tave, - jis nusišypsojo. — Aš nepersigalvojau. 

— Mūsų meilės romanas prasidėjo, kai aš tave bjauriai apgavau. 

— Bjauriai apgavai? Aš visai ne taip atsimenu šeštadienio naktį. 

— Hamondai, aš tau melavau nuo pat pradžių ir pasąmonėje tave 
tai visada slėgs. Tu niekada visiškai nepasitikėsi manimi. Nenoriu 
būti su žmogumi, kuris nuolat abejoja tuo, ką aš darau, ir svarsto, 
ar aš sakau tiesą. 

— To nebus. 

Aleksė nusišypsojo, bet liūdnai. 

— Tada tu ne žmogus. Aš esu žmogaus emocijų ir elgesio specia- 
listė. Žinau, kokią įtaką mūsų gyvenimui turi įvykiai, skausmas, 
kurį mums kiti suteikia kartais tyčia, kartais nenoromis. Kiekvieną 
dieną priimdama pacientus matau to skausmo pasekmes. Aš ir pati 
tai patyriau. Turėjo praeiti daug laiko, kol emociškai pasveikau. 


Hamondai, aš labai stengiausi išsivaduoti iš Bobo Trimblo įtakos 

ir man pavyko, Dievui padedant pavyko. Todėl aš ir pajėgiu mylėti 
tave taip... 

— Tai tu mane myli? 

Aleksė nesąmoningai pakėlė ranką ir prisidėjo prie širdies. 

— Taip stipriai, kad net skauda. 

Hamondo pranešimų gaviklis vėl supypsėjo. Tyliai nusikeikęs, jis 
išjungė jį. Atstumas tarp jų buvo didelis, ir Hamondas suvokė, kad 
šiandien jo nedera peržengti. 

— Noriu tave pabučiuoti. 

Ji linktelėjo. 

— Bet jei pabučiuočiau, tai norėčiau ir mylėtis su tavim. 

Aleksė vėl linktelėjo ir jie apsikeitė ilgais, reikšmingais žvilgs- 
niais. 

— Man patinka su tavim mylėtis. 

Jos krūtinė pakilo ir švelniai nusileido. 

— Tu privalai eiti. 

— Taip, — kimiai atsakė jis. — Kaip žinai, rytą turėsiu labai anksti 
keltis, - Hamondas suraukė antakius. — Nežinau, kaip viskas pa- 
vyks, Alekse. Aš nuolat tau skambinsiu. Ar tau bus gerai? 

— Man viskas bus gerai, — ramindama nusišypsojo Aleksė. 

Hamondas pasuko durų link. 

— Gerai išsimiegok! 


— Labanakt, Hamondai. 


— Velnias! — Loreta žvelgė į telefono automatą, tarsi nuo to jis 
galėtų suskambėti. Ji jau du kartus skambino į Hamondo pranešimų 
gaviklį po to, kai niekas neatsiliepė nei namuose, nei mobiliuoju. 
Telefonas užsispyręs tylėjo. Loreta pažvelgė į laikrodį. Beveik antra 
valanda. Kur jį velnias nešioja? Ji minutę luktelėjo, įmetė dar vieną 
monetą ir surinko Hamondo namų numerį. 

— Klausyk, avigalvi, nežinau, kodėl aš blaškausi vidurnaktį ir 
jau šimtąjį kartą mėginu pagauti tave, kad išgelbėčiau tavo subinę. 


Aš važiuoju iš tos sumautos mugės, prisirišusi tikrą liudininką. 

Tučtuojau man paskambink. Jis užsispyręs, o mano žavesys jau 
baigiasi. 

— Ponia But? 

Loreta pakabino ragelį ir šūktelėjo vyrui jos automobilyje. 

— Ateinu. 

Iš pradžių jis norėjo kalbėtis apie bylą ir Aleksės Lad suėmimą. 
Paskui, kai Loreta pasakė jam, kad jis galėtų būti liudytojas, vyras 
emė greit trauktis atgal. Sakė nenorįs kištis. Jis, aišku, suprantąs, 
kad reikia atlikti pilietinę pareigą, bet... 

Loreta ištisas valandas jį įkalbinėjo, panaudojusi visą savo įti- 
kinėjimo meną, kad jis privalo bendradarbiauti, bet vis tiek juo 
nepasitikėjo. Jis bet kada galėjo persigalvoti, ar pamiršti viską, ką 
matė praėjusį šeštadienį. 

— Ponia But? 

Loreta bakstelėjo didžiuoju pirštu į telefoną ir grįžo į auto- 
mobilį. 

— Juk liepiau vadinti mane Loreta. Ar dar nori alaus? 

— Dabar, kai gerai pagalvojau... — neryžtingumas iškreipė jo 
bruožus. — Aš nežinau, ar noriu kištis... Žinot, galiu ir klysti. Aš 
taip gerai į ją neįsižiūrėjau. 

Loreta jį vėl nuramino, visą laiką galvodama: „Na kur, po velnių, 


tas Hamondas?“ 


PENKTADIENIS 


35 SKYRIUS 


Stefi krūptelėjo, kai atidariusi savo kabineto duris, kitoje pusėje 
rado Hamondą, pasiruošusį belstis. 

— Ar turi minutę laiko? 

— Tiesą sakant, ne. Aš kaip tik... 

— Palauks! Tai labai svarbu. —- Hamondas įstūmė Stefi į kabinetą 
ir uždarė duris. 

— Kas atsitiko? 

— Sėskis. 

Ji nustebo, bet atsisėdo. Hamondas ėmė vaikščioti skersai kabi- 
netą. Jis atrodė ne geriau negu vakar. Ranka vis dar buvo parišta, 
plaukai sutaršyti, skusdamasis buvo įsipjovęs smakrą, o įbrėžimas 
priminė Stefi laboratorijos išvadas, kurias ji visiškai neseniai 
gavo. 

— Atrodai nusikamavęs. Kiek kavos gėrei rytą? — paklausė ji. 

— Visai negėriau. 

— Tikrai? Panašu, kad tau į veną sušvirkšta kofeino. 

Staiga Hamondas liovėsi žingsniavęs ir pažvelgė į ją per stalą. 

— Stefi, mūsų santykiai ypatingi, ar ne? 


— Atsiprašau? 

— Mes daugiau nei bendradarbiai. Kai buvom kartu, aš tau patikė- 
davau paslaptis. Tas praeities intymumas mūsų santykiams suteikia 
ypatingą atspalvį, ar ne? — Jis įdėmiai pažvelgė į ją, nusikeikė ir 
pamėgino susiglostyti plaukus. — Viešpatie, tai sunku. 

— Hamondai, kas čia darosi? 

— Prieš pasakydamas tai, noriu išsiaiškinti kitą dalyką. 

— Viskas baigta, Hamondai, man nereikia vyro, kuris... 

— Ne apie mus. Apie Harvį Naklą. 

Šis vardas nuskambėjo taip, lyg ant Stefi rašomojo stalo būtų nu- 
kritęs akmuo. Ji pamėgino nuslėpti nuostabą, bet veido išraiška ją 
išdavė. Kai Hamondas šitaip spoksojo, buvo neįmanoma neigti. 

— Viskas aišku, tu žinai. Aš prašiau, kad jis surastų slaptos infor- 
macijos apie Petidžoną. 

— Kodėl? 

Stefi žaidė sąvaržėle, svarstydama, kaip su Hamondu tai išsiaiš- 
kinti, ir galiausiai tarė: 

— Prieš kelis mėnesius Petidžonas kreipėsi į mane. Iš pradžių tai 
atrodė gana nekalta. Paskui jis atskleidė kortas: pasakė, kad mums 
abiem būtų labai patogu, jei aš būčiau apygardos prokurorė. Jis 
pažadėjo man padėti. 

— Jei? 

— Jei stebėsiu ir pranešinėsiu jam viską, kas galėtų būti įdomu. 
Pavyzdžiui, apie slaptą jo verslo veiklos tyrimą. 

— Tr ką tu atsakei7 

— Bijau, kad kažką nelabai moteriško. Aš atmečiau jo pasiūlymą, 
bet man pasidarė įdomu, ką jis slepia, ką rezga. Juk jei Stefi Mandel 
prismeigtų didžiausią Carlstono apskrities sukčių, laimėtų nemažai 
taškų. Todėl ir kreipiausi į Harvį. — Stefi sulenkė sąvaržėlę į S raidės 
formą. 

— Gavau informaciją, kurios prašiau, ir... 

— Pamatei mano tėvo pavardę partnerystės dokumentuose. 

— Taip, Hamondai, — rimtai atsakė ji. 


— Ir tylėjai. 

— Nusikalto tavo tėvas, o ne tu. Neįmanoma nubausti Prestono, 
nepakenkus tau. Nenorėjau, kad taip įvyktų. Tu žinai, kad aš siekiu 
aukščiausio posto, niekada to neslėpiau. 

— Bet ne per Petidžono lovą? 

Stefi krūptelėjo: 

— Manau, kad tu neturėjai to galvoje. 

— Ne. Ačiū, kad buvai atvira. 

— Aš taip pat džiaugiuosi, kad viską išsiaiškinom. Man tai buvo lyg 
pūlinys, — Stefi numetė sąvaržėlę. —- O dabar sakyk, kas atsitiko. 

Hamondas atsisėdo ant krėslo kraštelio priešais ją ir palinkęs į 
priekį prašneko: 

— To, ką tau pasakysiu, niekas neturi sužinoti, — tyliai, bet įsakmiai 
pasakė jis. — Ar galiu tavimi pasitikėti? 

— Visiškai. 

— Gerai, - Hamondas giliai įkvėpė. - Aleksė Lad nenužudė Lučio 
Petidžono. 

Ir čia didysis jo pranešimas! Po tokios įžangos Stefi tikėjosi širdį 
sukrečiančio prisipažinimo apie Hamondo ir Aleksės Lad romaną, 
galbūt nuoširdaus maldavimo atleisti. O čia — tik dar vienas apgai- 
lėtinas mėginimas įrodyti, kad jo slapta meilužė nekalta. 

Stefi vos valdėsi, tačiau prisivertė atsipalaiduoti ir atsilošė kė- 
dėje: 

— Vakar jau buvai pasiryžęs atiduoti bylą prisiekusiųjų komisijai. 
Kodėl taip staiga pakeitei nuomonę? 

— Ne staiga. Aš niekada nebuvau tvirtai pasiryžęs. Visą laiką 
jaučiau, kad įtariame ne tą žmogų. Yra per daug faktų, kurie ne- 
sueina. 

— Trimblas... 

— Trimblas — sąvadautojas. 

— O ji buvo jo prostitutė, — atšovė Stefi. — Atrodo, kad yra ir iki 
šiol. 

— Nebegrįžkim atgal, gerai? 

— Sutarta. Tai jau nusibodęs argumentas. Tikiuosi, kad turi ge- 


resnių. 


AtiBi | 425 


— Petidžoną nužudė Smilou. 

Stefi žandikaulis nevalingai atvėpo. Šįkart ji tikrai pamanė blogai 
išgirdusi. 

— Tu juokauji? 

— Ne. 

— Hamondai, ką tu čia, po galais... 

— Paklausyk, — tarė Hamondas, sumojavęs rankomis. — Tik pa- 
klausyk, ir jei nesutiksi, aš mielai priimsiu tavo kontrargumentus. 
— Gali nesivarginti, aš beveik tikra, kad mano požiūris skirsis. 

— Prašau. 

Praėjusį šeštadienį, kai Stefi šaipydamasi paklausė Smilou, ar ne 
jis nužudęs savo svainį, ji tikrai norėjo pajuokauti. Ir pasirodo, kad 
netinkamai. Būdama bjauraus charakterio, ji mėgino jį išprovokuoti. 
Tačiau Hamondas kalbėjo labai rimtai. Matyt, tikrai laikė Smilou 
pagrindiniu įtariamuoju. 

— Gerai, — pasiduodama gūžtelėjo pečiais Stefi. — Klok. 

— Pagalvok. Nusikaltimo vieta buvo beveik sterili. Smilou pats 
pabrėžė, kokia ji tvarkinga. Kas geriau nei detektyvas žinotų, kaip 
nepalikti pėdsakų. Juk detektyvas tiria žmogžudystes ir iš to užsi- 
dirba pragyvenimui? 

— Gera mintis, Hamondai, bet tu fantazuoji. 

Jis kūrė nebūtas istorijas, norėdamas apsaugoti savo naująją 
meilužę. Stefi jautėsi labai įžeista, kad Hamondas taip smuko dėl 
Aleksės Lad. Mikčiojo lyg mokinukas, kad jie su Stefi artimi, norėjo 
pasidalyti savo paslaptimis, išsiaiškinti tiesą, šnekėjo nesąmones 
apie jų ypatingus, pakylėtus santykius. Ir visa tai darė siekdamas 
pasinaudoti Stefi ir išlaisvinti savo meilę. 

Stefi norėjo pasakyti žinanti apie jų nederamą romaną, bet taip 
elgtis būtų labai neapdairu ir kvaila. Nors būtų labai smagu pamatyti 
Hamondą pažemintą, vėliau ji iš to sulauks didesnio malonumo. Tai, 
kad ji žino apie jų slaptą romaną, bus pagrindinis jos koziris, kuris 
per anksti išmestas neteks savo galios. 

Kuo ilgiau Hamondas kalbėjo, tuo daugiau ginklų įdavė Stefi, 


kad panaudotų prieš jį patį. Pats to nesuvokdamas, jis dovanojo jai 

apygardos prokurorės vietą. Stefi įstengė susitvardyti ir išlaikyti 
pokerio žaidėjos išraišką. 

— Tikiuosi, tavo įtarimai remiasi kuo nors daugiau, o ne tik tuo, 
kad nėra fizinių įkalčių. 

— Smilou nekentė Petidžono. 

— Daug žmonių nekentė Petidžono. 

— Bet ne taip, kaip Smilou. Jis kelis kartus grasino užmušti Peti- 
džoną dėl to skausmo, kurį jis suteikė Margaretei. Man sakė, kad 
kartą jis puolė Lutį ir būtų nužudęs, jei kiti jo nebūtų sulaikę. 

— Kas tau sakė, įslaptintas liudytojas? 

Nepritardamas Stefi linksmumui, jis rimtai tarė: 

— Tam tikra prasme taip. Bet kol kas aš stengiuosi niekam ne- 
prasitarti. 

— Hamondai, ar esi tikras, kad tavo proto neveikia tas tavo ilga- 
laikis konfliktas su Smilou? 

— Tiesa, man jis nepatinka. Bet niekada negrasinau jo nužudyti, 
o Smilou grasino užmušti Petidžoną. 

— Impulsyviai? Pagautas įniršio? Liaukis, Hamondai. Į tokius 
grasinimus nužudyti niekas rimtai nežiūri. 

— Smilou dažnai eina išgerti į Čarlstono „Plazos“ viešbučio 
barą. 

— Šimtai žmonių eina. Mes taip pat. 

— Jis ten valosi batus. 

— O! Jis ten valosi batus! — sušuko Stefi ir pliaukštelėjo ranka 
per stalą. — Viešpatie! Tai tikrai tas pats, kas rankoje rūkstantis 
pistoletas! 

— Aš neįsižeisiu, Stefi, nes kaip tik ketinau kalbėti apie pisto- 
letą. 

— Žmogžudystės ginklą? 

— Smilou prieina prie konfiskuotų ginklų. Tikriausiai jų bent pusė 
yra neregistruoti ir neištirti. 

Pirmą kartą Stefi rimtai susimąstė. Jos pašaipi šypsena išnyko. 
Ji atsisėdo tiesiau. 


— Turi galvoje pistoletus... 

— Įkalčių sandėlyje. Jie konfiskuoti per narkotikų reidus, su- 
emimus. Laikomi iki teismo ar paprasčiausiai, kol juos sunaikins 
ar parduos. 

— Ten griežta apskaita. 

— Smilou žinotų, kaip tai apeiti. Galėjo pasinaudoti pistoletu ir 
grąžinti. O gal ir išmesti. Jo niekada nepasiges. Gal paėmė tokį, 
kuris dar nepatekęs į sandėlį. Yra daug būdų. 

— Suprantu, ką tu turi galvoje, - mąsliai tarė Stefi, bet paskui 
papurtė galvą. — Bet tai tik samprotavimai, Hamondai. Kaip mes 
neturime ginklo, įrodančio, kad Aleksė Lad nušovė Petidžoną, taip 
neturime ir pistoleto, rodančio į Smilou. 

Hamondas atsiduso, pažvelgė į grindis, o paskui vėl į Stefi. 

— Yra dar kai kas. Dar vienas motyvas, turbūt svaresnis negu 
kerštas už sesers savižudybę. 

— Koks? 

— Negaliu apie tai kalbėti. 

— Ką? Kodėl ne? 

— Nes pažeisiu kito žmogaus privatumą. 

— Ar ne tu prieš penkias minutes taip vaizdingai kalbėjai apie 
mūsų ypatingus santykius ir abipusį pasitikėjimą? 

— Aš tavim pasitikiu, Stefi. Bet kai kas pasitiki manimi. Negaliu 
išduoti to žmogaus pasitikėjimo, kol ta informacija netaps sudėtine 
bylos dalimi. 

— Bylos? — ironiškai paklausė ji. - Nėra jokios bylos. 

— Manau, kad yra. 

— Ar tikrai ketini tai vystyti? 

— Žinau, kad lengva nebus. Smilou nemėgstamas policijos departa- 
mente, bet jo bijo ir gerbia. Be abejonės, sukelsiu pasipriešinimą. 

— „Pasipriešinimą“. Per švelniai pasakei, Hamondai. Jei užkabinsi 
policininką, nė vienas miesto policininkas tau nepadės. 

— Žinau, kokios kliūtys iškils, ir suprantu, kiek man tai kainuos, 
bet aš pasiryžęs nepasiduoti. Ir tu turėtum suvokti, kaip tvirtai aš 
įsitikinęs, kad esu teisus. 


„Arba apsvaigęs nuo savo naujos meilės“, — pamanė ji. 

— O) kaip Aleksė Lad ir byla prieš ją? Juk negali taip imti ir mesti, 
kad ji pranyktų, lyg visai nieko nebūtų buvę. 

— Ne, jei taip padaryčiau, Smilou ką nors užuostų. Ketinu tęsti, 
tačiau netgi jei prisiekusieji ją pasmerks, mes nelaimėsime bylos 
prieš ją. Neįmanoma, - atkakliai pakartojo jis, pamatęs, kad Stefi 
ketina prieštarauti. — Trimblas — niekingas prostitutas, prisiekusieji 
iškart permatys jį. Manys, kad jis liudija prieš save, ir jie bus teisūs. 
Juo netikės, nors jis kartais ir sakys tiesą. Be to, Aleksė Lad daug 
kartų nuoširdžiai neigė nužudžiusi Petidžoną. 

— Žinoma, kad ji ir toliau neigs. Visi neigia. 

— Bet ji kitokia, — sumurmėjo Hamondas. 

Netgi žinodama apie Hamondo romaną, Stefi bjaurėjosi, kad jis 
šitaip beatodairiškai ją saugo ir gina. Ji įdėmiai pažvelgė į Hamondą, 
net nemėgindama slėpti nusivylimo. 

— Tik tiek? Jau viską man pasakei? 

— Jei atvirai, tai ne. Vakar kai ką patikrinau, bet įkalčiai dar ne- 
konkretūs. 

— Kokie įkalčiai? 

— Dabar nenoriu apie tai kalbėti, Stefi. Turiu įsitikinti, kad ne- 
klystu. Padėtis labai rizikinga. 

— Tu velniškai teisus! — piktai pritarė ji. — Jei nesakai man visko, 


kodėl iš viso pradėjai? Ko tu iš manęs nori? 


kk k 


Deivė mažiausiai tikėjosi, kad šį rytą ją aplankys moteris, kuri 
įtariama padariusi ją našle. 

— Ačiū, kad priėmėte mane. 

Sara Birč nuvedė Aleksę Lad į kasdieninę svetainę, kur Deivė gėrė 
kavą. Net jei tarnaitė ir nebūtų pasakiusi moters pavardės, Deivė 
būtų ją atpažinusi. Jos nuotrauka buvo pirmajame rytinio laikraščio 
puslapyje, be to, prieš nerimastingą ir skaudų susitikimą su Smilou 


Deivė žiūrėjo vakaro žinias. 

— Aš jus priėmiau labiau iš smalsumo nei iš mandagumo, daktare 
Lad, — atvirai tarė Deivė. — Sėskit. Ar norit kavos? 

— Taip, jei galima. 

Laukdamos, kol Sara Birč atneš dar vieną puodelį ir lėkštelę, 
moterys sėdėjo ir tyliai vertino viena kitą. „Ielevizijos kameros ir 
laikraščiai neatskleidė tikrosios Aleksės Lad“, — pamanė Deivė. 

Padėkojusi tarnaitei už kavą ir jos gurkštelėjusi, Aleksė tarė: 

— Šeštadienį aš buvau susitikusi su jūsų vyru jo viešbučio apar- 
tamentuose, — ji parodė į išmėtytus rytinio laikraščio lapus. — Laik- 
raščių straipsniuose subtiliai užsimenama, kad mes su ponu Peti- 
džonu buvome meilužiai. 

Deivė pašaipiai nusišypsojo: 

— Na, jis stengėsi išlaikyti tokią nuomonę apie save. 

— Bet tai netiesa. Šie teiginiai visiškai nepagrįsti. Nors kai mano 
netikras brolis liudys prieš mane, jūs tikriausiai pagalvosit, jog aš 
meluoju. 

— Skaičiau ir apie jį. Spaudoje Bobas Trimblas atrodo kaip tikras 
šunsnukis. 

— Jūs sakot jam komplimentą. 

Deivė nusijuokė, bet stebėdama Aleksę suprato, kad ši tema jai 
nemaloni. 

— Jūsų vaikystė buvo sunki? — paklausė ji. 

— Aš tai įveikiau. 

— Manau, kad mes visi turim vaikystės randų, — linktelėjo 
Deivė. 

— Tik kai kurie labiau matosi, — sutiko Aleksė. — Dirbdama su- 
žinojau, kaip gudriai žmonės juos slepia. Netgi nuo savęs. 

Deivė dar įdėmiau pažvelgė į ją. 

— Jūs visai nepanaši į tai, ko tikėjausi. Iš laikraščių straipsnių 
Jūs man atrodėt... na, šiurkštesnė. Sukta. Netgi vulgari, - ji vėl nu- 
sijuokė. — Maniau, kad jūs panaši į mane. 

— Aš turiu savų trūkumų, ir nemažai. Bet prisiekiu, kad jūsų vyrą 
mačiau tik vieną kartą — šeštadienį. Ir pasirodo, kad paskui neilgai 
trukus jį nužudė. Aš ėjau pas jį į viešbutį ne mylėtis. Man svarbu, 


kad jūs tai žinotumėt. 

— Aš linkusi jumis patikėti, —- pasakė Deivė. — Pirma, jūs visai be 
reikalo atėjot čia prisipažinti. Antra, tik nepagalvokit, kad noriu jus 
įžeisti, — jūs ne tokia, kokias mėgo mano brangusis velionis. 

Aleksė nuoširdžiai nustebusi nusišypsojo ir paklausė: 

— O kodėl aš ne jo skonio? 

— Fiziškai jūs tiktumėt. Bet ir vėl neįsižeiskit: Lutis dulkindavo 
bet kokią moterį, kurios kūnas šiltas. Kas žino? Gal tai ir netin- 
kamas apibūdinimas. Bet jam patiko, kad moteris jaustų jam pa- 
garbią baimę, būtų paklusni ir kvaila, daugiausia tylėtų, išskyrus per 
orgazmą. Jūs jam nebūtumėt patikusi, nes esat per daug pasitikinti 
savimi ir protinga. 

Deivė vėl prisipylė kavos iš sidabrinio kavinuko, įsimetė du cuk- 
raus gabaliukus taip, kad jie švelniai pliumptelėjo. 

— Po velnių, daktare Lad, kai kurie jus kaltinantys žmonės patys 
netiki, kad jūs nužudėt. 

Aleksė nustebusi paklausė: 

— Jūs kalbėjotės su Hamondu? 

— Ne, nesikalbėjau... - Staiga suvokusi tiesą, Deivė nutraukė 
mintį. - Su Hamondu? Jūs savo bylos prokurorą vadinate vardu? 

Aleksė sutrikusi pastatė puodelį ir lėkštelę ant kavos staliuko. 

— Tikiuosi, kad aš jums nelabai sutrukdžiau, ponia Petidžon. Aš 
netgi nebuvau tikra, ar jūs mane priimsit. Ačiū už... 

Deivė nutraukė Aleksės kalbą suimdama jai už rankos. Po aki- 
mirkos Aleksė pakėlė galvą, ramiai ir oriai pažvelgė į Deivę. Dabar jų 
bendravimas perėjo į kitą lygmenį. Nebereikėjo gintis. Dvi moterys 
stebėjo viena kitą, vertino, suprato, pripažino. 

Deivė, įdėmiai žiūrėdama Aleksei į akis, tarė: 

— Jūs ta, su kuria viskas ne tik labai sudėtinga, bet ir iš viso ne- 
įmanoma. 

Aleksė prasižiojo kalbėti, bet Deivė ją aplenkė: 

— Ne, nieko nesakykit. Tai būtų lyg perskaityti intriguojančio 
romano pabaigą. Bet nekantrauju sužinoti, kaip judu įsipainioję 
į šią maišatį. Manau, kad buvo ir nevykusių, ir žavių aplinkybių. 
Hamondas to nusipelno, - ji liūdnai šyptelėjo. — Vargšas Hamondas. 


Jis susidūrė su velniška dilema. 

— Labai. 

— Ar aš galiu kaip nors padėti? 

— Galbūt Hamondui greitai reikės draugų. Būkit jo draugė. 

— Aš esu jo draugė. 

— Jis irgi taip sako. — Aleksė pasikabino rankinę ant peties. —- Man 
reikia eiti. 

Deivė nekvietė tarnaitės, bet pati palydėjo Aleksę iki durų. 

— Jūs nieko nepasakėt apie mano namą, - tarė ji, kai jos ėjo per 
vestibiulį. - Dauguma žmonių, atėjusių pirmą kartą, ką nors pasako. 
Taigi ką manot? 

Aleksė greit apsidairė: 

— Atvirai? 

— Juk aš paklausiau. 

— Turit gražių daiktų. Bet pagal mano skonį šiek tiek perkrauta. 

— Juokaujat? — nusikvatojo Deivė. — Viskas labai neskoninga. 
Dabar, kai Lučio nebėra, ketinu viską pertvarkyti. 

Moterys nusišypsojo viena kitai. Deivė retai jausdavo artumą kitai 
moteriai. Ji pasakė atvirai kaip visada: 

— Alekse, man visai nesvarbu, ar tu miegojai su Lučiu, ar ne. Tu 
man patinki. 

— Ir tu man patinki. 

Aleksė jau buvo nuėjusi pusę kelio iki vartų, kai Deivė ją pa- 
šaukė: 

— Tu buvai pas Lutį visai prieš jo mirtį, ar ne? 

— Taip. 

— Hmm. Galbūt žudikas mano, kad tu ką nors slepi. Kad kažką 
girdėjai ar matei. Ar slepi? — tiesiai paklausė ji. 

— Ar nereikėtų tų klausimų palikti policijai? 

Aleksė pasiekė vartus ir išėjo. Deivė uždarė duris ir apsisuko. 
Prie jos priėjo Sara Birč. 

— Kas atsitiko, mažyte? — Ji ištiesė ranką ir nubraukė nuo Deivės 
kaktos susirūpinimo raukšles. 


— Nieko, Sara, — išsiblaškiusi sumurmėjo ji. — Nieko. 

Labai anksti rytą, prieš išeidamas į biurą, kur kalbėjosi su Stefi, 
Hamondas patikrino balso pašto žinutes ir atsakė tik į vieną: 

„Loreta, čia Hamondas. Tavo žinutes gavau tik rytą. Atsiprašau, 
kad vakar pridariau tau rūpesčių. Kai tu skambinai į pranešimų 
gaviklį, aš maniau, kad kažkas apsiriko. Klausyk, aš dėkingas už 
tai, ką dėl manęs padarei, bet nenoriu, kad tu įtrauktum tą vyrą, 
su kuriuo kalbėjai mugėje. Bent jau ne dabar. Patikėk, tam turiu 
savų priežasčių ir viską paaiškinsiu vėliau. Kol kas jį užšaldyk. Jei 
man jo reikės, pranešiu. Ū jei ne, tai tiesiog... Manau, kad gali... 
Noriu pasakyti, kad gali imtis kito darbo. Jei man tavęs reikės, 
susisieksiu. Dar kartą ačiū. Tu šaunuolė. Sudie. Ak, tiesa, aš tau 
atsiųsiu čekį už darbą vakar vakare ir per naktį. Padarei daugiau, 
negu reikia. Iki.“ 

Bju But išklausė žinutę du kartus, o paskui ilgai žiūrėjo į telefoną, 
barbendama pirštais į skaitmeninį skydelį, ir svarstė, ką daryti — iš- 
saugoti Žinutę ar ištrinti. 

Labiausiai ji norėjo liepti ponui Krosui susikišti šią žinutę į ... 

Ji buvo pavargusi ir susierzinusi. Kažkas personalo aikštelėje 


prie ligoninės įlenkė jos automobilį. Po dvylikos valandų budėjimo 


AtiBi | 433 


ligoninėje jai skaudėjo juosmenį, o labiausiai nerimą kėlė motina, 
kurios kambarys buvo tuščias, lova nepaliesta. Kur ji buvo visą 
naktį ir kur yra dabar? Bju prisiminė, kad jai išeinant į ligoninę 
Loreta atrodė susimąsčiusi ir liūdna. Žinutė rodė, kad motina pusę 
nakties vykdė kažkokią nemalonią prokuroro užduotį. Atrodė, kad 
tas šunsnukis nelabai įvertino jos motinos pastangas. 

Bju piktai paspaudė skaitmenį 3 ir ištrynė žinutę. 

Už penkių minučių, kai Bju baigė praustis po dušu, išgirdo mo- 
tinos balsą. 

— Bju, tik norėjau pasakyti, kad jau grįžau. 

Bju sugriebė rankšluostį ir apsivyniojo. Ji basa nutrepseno kori- 
doriumi į motinos kambarį, palikdama šlapių kojų pėdsakus. Loreta 
sėdėjo ant lovos ir avėsi nuo kojų basutes, kurių dirželiai buvo pa- 
likę ryškius raudonus dryžius ištinusiose kojose. 

— Mama, aš jaudinaus! — sušuko Bju, lengviau atsikvėpusi, kad 
motina blaivi, nors atrodė išvargusi ir netvarkinga. — Kur buvai? 

— Ilga istorija, kuri palauks, kol abi numigsim. Aš visiškai išsekusi. 
Ar patikrinai balso paštą? Ar yra žinučių? 

Bju sekundę padvejojusi atsakė: 

— Ne, mama, nėra. 

— Negaliu patikėti, - nusitraukdama suknelę sumurmėjo Lo- 
reta. — Aš verčiuosi per galvą, o Hamondas kažkur pradingęs. 

Ji nusimetė apatinius ir palindo po antklode. Kai galva palietė 
pagalvę, Loreta jau beveik miegojo. 

Bju nuėjo į savo kambarį, apsivilko naktinukus, nusistatė ža- 
dintuvą, pasuko šilumos reguliatorių ties žemesne temperatūra ir 
atsigulė. 

Šįkart Loreta grįžo blaivi, o kaip bus toliau? Ji taip stengiasi ne- 
pradėti gerti. Ją nuolat reikia skatinti ir stiprinti. Ji privalo jaustis 
naudinga ir reikalinga. 

Paskutinė Bju mintis prieš užmiegant buvo tokia: jei ponas 
Hamondas Krosas nori atimti iš motinos darbą, nuo kurio taip be- 
viltiškai priklauso ir jos dabartis, ir ateitis, tai jis gali tai padaryti 


asmeniškai, o ne per šitą suknistą atsakiklį. 

— Kas čia? 

Roris Smilou pažvelgė į rudą voką, kurį Stefi numetė ant popieriais 
apkrauto rašomojo stalo. 

Vos tik Hamondas išėjo iš jos kabineto, ji negaišdama laiko nu- 
važiavo į policijos departamentą. Stefi rado Smilou dideliame at- 
virame kriminalinių tyrimų biure. Ji nė neabejojo, kad turi pranešti 
Smilou apie pastaruosius įvykius. Jai nė į galvą nešovė, kad privalo 
būti lojali savo buvusiam meilužiui. Jos nevaržė ir duota priesaika 
išlaikyti paslaptį. Nuo šiol ji žaidžia dėl išlikimo. 

— Tai pranešimas iš laboratorijos. — Ji pasiėmė voką ir priglaudė 
prie krūtinės, lyg jis būtų labai brangus. - Ar galim pasikalbėti 
tavo kabinete? 

Smilou pakilo ir linktelėjo į tą pusę. Kai jie ėjo rašomųjų stalų 
labirintu, detektyvas Maiklas Kolinzas dainingai pasveikino Stefi: 

— Labas rytas, panele. 

— Ir tau, Kolinzai. 

Stefi nekreipė dėmesio į juoką ir ūkavimus. Trumpu koridoriumi 
ji žingsniavo pirma, iš paskos — Smilou. Uždaręs kabineto duris, 
Smilou paklausė, kas atsitiko. 

— Ar atsimeni kraujo dėmes ant Aleksės Lad paklodžių? 

— Ji sakė įsipjovusi skusdamasi kojų plaukelius. 

— Ne, ji neįsipjovė. O kad ir taip, vis tiek ne ji sutepė paklodę. 
Palyginau šitą kraują su kitu pavyzdžiu. Jie tapatūs. 

— Ir tas kitas pavyzdys yra... 

— Hamondo. 

Per visą tą laiką, kiek jie pažįstami, Smilou pirmą kartą atrodė vi- 
siškai nepasiruošęs tam, ką išgirdo. Jis nepajėgė ištarti nė žodžio. 

— Tą naktį, kai jį užpuolė, — paaiškino Stefi, — jis kraujavo. Manau, 
kad gausiai. Aš atėjau pas jį anksti rytą pasakyti, kad Trimblas sėdi 
mūsų kalėjime. Hamondas elgėsi keistai. Iš pradžių maniau, kad 
dėl tos bjaurios nakties ir vaistų. Bet vis tiek kažkas buvo ne taip. 
Mane apėmė nuojauta, kad jis meluoja, slėpdamas kažką gėdinga. 
Taigi, prieš mums išeinant, aš pavogiau kruviną servetėlę iš jo 


vonios kambario. 

— Kodėl taip sumanei? Ir kodėl nusprendei palyginti su kraujo 
dėmėmis ant Lad paklodės? 

— Jo elgesys su ja man pasirodė įtartinas! - šūktelėjo Stefi ir 
iškėlė rankas. — Kaip jis ryja ją akimis. Ir tu tai pajutai, Smilou, 
žinau, kad pajutai. 

Smilou perbraukė ranka sau per sprandą ir pasakė tai, ko Stefi 
visai nesitikėjo: 

— Viešpatie, aš sutrikęs. 

— Sutrikęs? 

— Aš ir pats turėjau padaryti tokią išvadą. Jau seniai. Tu teisi. 
Nujaučiau, kad kažkas juos sieja. Bet niekaip nesuvokiau kas. Nė 
į galvą nešovė, kad tai galėtų būti lytinis potraukis. 

— Tik jau nesisielok, Smilou. Moterys geriau nujaučia tokius 
dalykus. 

— O tu dar turi vieną privalumą prieš mane. 

— Kokį? 

— Aš niekada nemiegojau su Hamondu. 

Jis ironiškai šyptelėjo, bet Stefi tai nepasirodė juokinga. 

— Dabar tikrai nesvarbu, kas kada ką nujautė ir kas pirmas su- 
prato, kad kažkas juos sieja. Faktas tas, kad Hamondas miega su 
Alekse Lad nuo tada, kai jį paskyrė prokuroru byloje, kurioje ji 
pagrindinė įtariamoji. — Stefi pakėlė voką, lyg jame būtų skalpas 
ar mūšio trofėjas. — Ir mes galime tai įrodyti. 

— Nelegaliu būdu gautais įkalčiais. 

— Tai tik techninis dalykas, — gūžtelėjusi pečiais atsakė ji. - O 
dabar pažiūrėkim į bendrą vaizdą. Hamondas įklimpęs į didelę 
balą. Atsimeni tą akivaizdų melą apie tai, kas išlaužė užpakalinių 
durų spyną? Aš įsitikinusi, jog tai buvo Hamondas. Jis įsilaužė į 
jOs namus... 

— Kokiu tikslu? Vogti sidabro? 

Stefi susiraukė, kad Smilou į viską žiūri taip lengvabūdiškai. 

— Jie buvo susitikę anksčiau. Kol dar ji nebuvo įtariama. Abu ap- 


simetė, kad vienas kito nepažįsta. Jie turėjo sulyginti parodymus, 

todėl Hamondas nuėjo pas ją. Tarkim, tai buvo antradienį, kai mes 
ją kelis kartus sugavom meluojančią. 

— Jis negalėjo paskambinti prie priekinių durų, todėl įslinko į vidų. 
Lauždamas spyną, jis susižeidė nykštį. Tai ir iškruvino jos paklodę. 
Atsimenu, kad kitą dieną jo nykštys buvo užklijuotas. Ir dar manau, 
kad tą naktį, kai Hamondą užpuolė, ji buvo kartu su juo. Paklausiau, 
koks gydytojas jį apžiūrėjo, kodėl jis nevažiavo į ligoninę. Hamondas 
man sukūrė kažkokį nevykusį paaiškinimą. 

Detektyvas vis dar skeptiškai žvelgė į ją. 

— Aš jį pažįstu, Smilou, — atkakliai teigė Stefi. — Juk mes beveik 
kartu gyvenom. Žinau jo įpročius. Nors Hamondas gana tvarkingas, 
bet jis vyras — išmėto daiktus, paskui pats būna priverstas susi- 
tvarkyti arba laukia, kol ateis namų darbininkė ir išvalys. Tą rytą, 
po užpuolimo, kai jautėsi visiškai prastai, žinai ką puolė daryti? 
Pasiklojo lovą! Dabar suprantu kodėl. Nenorėjo, kad aš pamatyčiau, 
Jog dar kažkas joje miegojo. 

— Nežinau, Stefi, - raukėsi Smilou. — Kad ir kaip aš norėčiau, kad 
tas skautas nukristų keliomis pakopomis žemyn, vis tiek negaliu 
patikėti, kad jis galėtų šitaip elgtis, šitaip susikompromituoti. Ar 
išsakei jam visa tai? 

— Ne, bet aš lyg erzindama mečiau kelias užuominas. Visa tai buvo 
tik nuojauta, kol šiandien gavau laboratorijos išvadas. 

— Vien kraujo grupės negana. 

— Jei reikės įrodyti tarnybinį nusižengimą, galėsime užsakyti 
DNR tyrimą. 

— Jei tu teisi, o aš manau, kad tavo argumentai gana svarūs, tai 
paaiškintų jo reakciją į Bobo Trimblo pareiškimą vakar. 

— Hamondas nenorėjo girdėti, kad Aleksė Lad yra prostitutė. 

— Buvo. 

— Dėl laiko vis dar galima ginčytis. Tačiau kaip tik todėl jis ir 
prieštaravo, kad remtumės Trimblo liudijimu. 

Smilou vėl susiraukė, ir Stefi paklausė: 


— Kas yra? 

— Čia aš linkęs su juo sutikti. Hamondo argumeniuose yra tiesos. 
Trimblas toks įžūlus, kad jis kaip tik gali sukelti užuojautą daktarei 
Lad. Ji - gerbiama psichologė. O jis — narkomanas ir prostitutas, 
laikantis save dievaičiu ir ypatinga dovana moterims. Jis mūsų bylai 
gali labiau pakenkti negu padėti, ypač jei tarp prisiekusiųjų dau- 
gumą sudarys moterys. Gal būtų geriau, jei jo nekviestume. 

— Jei Hamondui pavyks, tai iš viso nebus bylos prieš Aleksę Lad, 
bent jau ji nepaklius į teismą. 

— Čia sprendžia ne vien tik jis. Ar jis ketina... 

— Jis ketina prisiūti Petidžono nužudymą kitam žmogui. 

— Ką? 

— Tu nesiklausai, Smilou. Aš tau sakau, kad jis padarys viską, kad 
tik apsaugotų tą moterį. Vieną akimirką jis nori pasidalyti savo spė- 
jimais, kitą — jau prašo, kad padėčiau jam sukurti bylą prieš žmogų, 
kuris turi motyvą ir galimybę tai padaryti, kurio kritimą jam būtų 
labai malonu matyti. — Stefi pasimėgavo akimirka prieš kirsdama 


lemiamą smūgį. - Spėk, ką jis turi galvoje. 


ki 


— Hamondai, aš tavęs ieškau visą rytą. 

— Labas, Meisonai. - Hamondui pranešė, kad Meisonas jo ieško, 
bet jis tikėjosi, kad pavyks išvengti susitikimo. Jis neturėjo laiko 
netgi trumpam pokalbiui. —- Aš labai užsiėmęs šįryt. Dabar kaip tik 
ketinau išeiti. 

— Tada neužlaikysiu tavęs. 

— Ačiū, —- pasakė Hamondas, eidamas durų link. - Aš jus susi- 
rasiu vėliau. 

— Tik suspėk iki penktos valandos. 

Hamondas sustojo ir atsigręžė: 

— O kas bus tada? 

— Spaudos konferencija, kurią tiesiogiai transliuos visos vietinės 
stotys. 

— Šiandien penktą valandą? 

— Rotušėje. Nusprendžiau oficialiai pareikšti apie atsistatydinimą 
ir paskirti tave savo įpėdiniu. Nematau priežasčių atidėlioti. Vis 
tiek visi jau žino. Per lapkričio rinkimus tavo pavardė bus biulete- 
nyje. — Jis plačiai nusišypsojo savo globotiniui ir išdidžiai pasisuko 
ant kulno. 

Hamondas pasijuto lyg gavęs smūgį į galvą. 

— Aš... aš nežinau ką ir pasakyti, - sumikčiojo jis. 

— Nereikia nieko sakyti, — gera nuotaika spinduliavo Meisonas. — 
Pasilik savo pastabas popietei. 

— Bet... 

— Aš pranešiau tavo tėvui. Jis su Amelija ketina dalyvauti. 

Viešpatie mieliausias! 

— Žinai, Meisonai, kad dabar aš labai užsiėmęs su Petidžono 
byla. 

— Kaip tik tinkamas metas. Tu ir taip visuomenės dėmesio centre. 
Puiki proga padaryti taip, kad tavo pavardę minėtų visuose Čarls- 
tono namuose. 

Šis teiginys vėl priminė neseniai įvykusį pokalbį. Hamondas už- 
simerkė ir papurtė galvą. 

— Jus įkalbėjo mano tėvas, ar ne? 

— Vakar mes kartu šiek tiek išgėrėm mūsų klube, — nusijuokė 
Meisonas. — Manau, tau nereikia sakyti, kaip jis moka įtikinėti. 

— Ne, nereikia, — piktai sumurmėjo Hamondas. 

Prestonas niekada nesėdėjo laukdamas, kokios kortos iškris. Jis 
visada išmaišydavo malką savo naudai. Tėvo labdara Speklio saloje 
nuginklavo Hamondą ir užtikrino, kad jo nelaikys atsakingu už jokią 
padarytą žalą salos gyventojams. Tačiau jei kartais Hamondas su- 
manytų ir toliau tirti, Prestonas pakėlė lošiamą sumą ir padidino 
spaudimą. 

— Klausykit, Meisonai. Turiu bėgti. Šiandien dar daug reikia pa- 
daryti. 

— Gerai. Tik nepamiršk — penktą valandą. 


— Ne, nepamiršiu. 

Loreta pajudino kojas šalto vandens dubenyje, kur jau visą pus- 
valandį jas mirkė. 

Žiovaudama ir rąžydamasi koridoriumi atėjo Bju. 

— Mama? Jau atsikėlei? Mažai miegojai. 

— Mano protui net per daug, — išsiblaškiusi atsakė Loreta, pa- 
skui pažvelgė į Bju ir paklausė: — Ar tikrai išklausei atsakiklio 
žinutes? 

— Neatsitiko nieko blogo, mama, - Bju atsigręžė su kalta išraiška 
veide. — Buvo žinutė iš pono Kroso. Aš tik nenorėjau tau perduoti. 

— Kodėl? Ką jis sakė? 

— Jis liepė nekreipti dėmesio į tą vyrą iš mugės. 

Loreta apstulbusi pažvelgė į dukterį: 

— Tu įsitikinusi? 

— Man atrodo, kad jis pasakė „mugė“. 

— Ne, ar tikrai liepė nekreipti dėmesio? 

— Taip, visiškai. Todėl aš ir įsiutau. Po viso tavo sunkaus darbo... 
Mama, atsargiai, išliesi vandenį ant grindų. 

Loreta pašoko ir įsisprendė rankomis į klubus. 


„Ar jis išprotėjo?“ 

Bobas Trimblas nesitikėjo pakliūti į kalėjimą. Kalėjimas dvokė, 
kalėjimas — nevykėliams. Kalėjimas tiko galbūt tam senajam Bobui, 
bet tik ne tam, kuo jis tapo. 

Jis visą naktį praleido kameroje su girtuokliu, kuris visą naktį 
vienodai garsiai knarkė ir gadino orą. Trimblui žadėjo, kad rytą jį 
išleis, kai tik sutvarkys popierius. Tai įėjo į sandėrį, sudarytą su 
detektyvu Smilou ir ta kale iš apygardos prokuratūros, — jam teks 
praleisti areštinėje tik vieną naktį. Bet atėjo rytas, o jie vis vilkino 
laiką. Atnešė pusryčius. Užuodęs maisto kvapą, jo kameros draugas 
nusirito nuo viršutinio gulto ir vos suspėjo prie klozeto, kur penkias 
minutes vėmė. Pagaliau išsituštinęs, jis vėl ėmė ropštis ant viršutinio 
gulto, atsitrenkė į Bobą ir ištepė vėmalais jam drabužius. Dabar ir 
jis dvokė. 

Žinoma, Bobas nesitaikstė su tokiu blogu elgesiu. Jis garsiai ir 
dažnai skundėsi, rėkė ir daužėsi, bet be jokio atsako. Jis pradėjo 
vaikščioti po kamerą. Slinko valandos, ir Bobas puolė į gilią neviltį, 
jį apėmė pesimizmas ir įniršis. Atrodo, kad atokvėpio nebus. Nuo 
Petidžono nužudymo jo gyvenimas iš rojaus virto pragaru. Tai neįėjo 
į Bobo planus. Jis ne šventasis, bet būti įpainiotas į žmogžudystę 
nenorėjo. Jei suversdamas kaltę Aleksei, — o kas žino, gal ji iš tiesų 
kalta, — Bobas pats išsisuks, tai jis ir suvers. Bet vėliau laikys save 
už trumpo pavadėlio. Iki Aleksės teismo Bobui reikės likti ČCarlstone. 
Jokių vakarėlių. Jokių narkotikų. Jokių linksmybių. 

Bobas nepraturtėjo šimtu tūkstančių dolerių, kaip tikėjosi. Taip 
pat negavo pinigų už šantažą. Neaišku, ar Aleksė paėmė juos iš 
Petidžono, bet esmė ta, kad jis jų neturi. 

Ateitis labai miglota, vienintelis tikras dalykas tas, kad kol kas 
Bobas nieko nepasieks, nes įstrigo čia. 

Jis pakilo nuo gulto ir prisispaudė prie grotų. 

— Kodėl mane čia tiek ilgai laiko? 

Jo klausimai liko be atsako. Sargybiniai nekreipė dėmesio į jo 


reikalavimus. 

— Jūs nesuprantat! Aš nesu paprastas kalinys, — pasakė jis prižiū- 
rėtojui, einančiam pro kamerą. — Aš neturėčiau čia būti. 

— O kad aš gaučiau bent po penkis centus kiekvieną kartą, kai 
tai išgirstu, Bobai. 

Bobas pasuko galvą į šoną. Prižiūrėtojas atlydėjo nematytą vyrą, 
vilkintį lengvą vasarinį kostiumą ir ryšintį kaklaraištį. Jis buvo šva- 
riai nusiskutęs, tačiau atrodė išblyškęs, turbūt todėl, kad dešinė 
ranka buvo parišta. Jis prisistatė esąs Hamondas Krosas. 

— Girdėjau, kad jūs iš apygardos prokuratūros, ar ne? 

— Ypatingasis apygardos prokuroro padėjėjas. 

— O, kaip įspūdinga! — Bobo balsas vėl tapo melodingas. — Tiesą 
sakant, man nesvarbu, kas jūs. Galit būti ir skardininkas, kad tik 
išlaisvintumėt mane iš čia. 

— Taip buvot susitarę, ar ne? 

Krosas buvo kietas tipas. Bobui iš karto nepatiko jo natūralus 
rafinuotumas. 

Jis mostelėjo, kad atrakintų Bobo kamerą, bet tada jį nuvedė į 
kambarį, skirtą kalinių susitikimams su advokatais. 

— Aš neabejoju, kad mane išleis, pone Krosai. Vakar mes susi- 
tarėm. Ar jūs jau pamiršot? 

— Aš žinau apie susitarimą, Bobai. 

— Labai gerai! Tik kodėl mes čia marinuojam laiką? 

— Pirmiausia reikia pasikalbėti. 

— Aš kalbėsiuos su jumis tik dalyvaujant advokatui. 

— Aš ir esu advokatas. 

— Bet jūs... 

— Bobai, sėsk ir užsičiaupk. 

Šitas Hamondas Krosas buvo sportiškas, bet nestambus. Be to, 
jis sužeistas. Bobas arogantiškai kilstelėjo pečius. 

— Taip šiurkščiai kalba žmogus parišta ranka? 

Kroso akys žybtelėjo beveik taip pat pavojingai ir šaltai kaip 
Smilou. Nors tai Bobo ir neišgąsdino, bet privertė atsisėsti. Jis 
piktai įsisteibeilijo į Hamondą: 

— Na! Atsisėdau. Kas toliau? 

— Tu net neįsivaizduoji, kaip aš norėčiau tau gerai įkrėsti. 

Bobas spoksojo netekęs žado. 

Kroso lūpos vos judėjo, jis kalbėjo tyliai, bet priešiškumas jo balse 
privertė Bobą pašiurpti. Atrodė, kad kiekvienas Kroso raumenėlis 
pasirengęs perskrosti Bobui odą. 

— Klausykit, nesuprantu, ką jūs čia kalbat, bet aš sudariau san- 
dėrį. 

— O aš sudariau kitą, — griežtai nukirto Krosas. — Su vienu iš 
investuotojų, tebūnie buvusiu investuotoju, dalyvavusiu Speklio 
salos projekte. 

Jis patylėjo, kad Bobas suvoktų. Šis iš visų jėgų stengėsi nesu- 
judėti ant kėdės. 

— Tas asmuo nori liudyti prieš tave mainais už mūsų atlaidumą 
jam. Mes jau sudarėm ilgą kaltinimų sąrašą dėl tavo veiklos Speklio 
saloje. Tai visai nesusiję su vakarykščiu susitarimu. Turbūt tau bus 
nuobodu klausytis jo viso, bet pirmiausia būtų padegimas. 

Bobo delnai prakaitavo, jis juos nusišluostė į kelnes. 

— Klausykit, aš papasakosiu jums apie savo seserį viską, ko tik 
nor1t. 

— Nėra prasmės, - numojo ranka Krosas. — Ji nenužudė Peti- 
džono. 

— Bet jūsų pačių žmonės... 

— Ji to nepadarė, — pakartojo Krosas ir nedraugiškai nusišyp- 
sojo. — Nebeturi žetonų, Bobai. Nebėra kaip derėtis. Taigi reikės 
pasėdėti kuriame nors mūsų kalėjime. O kai Pietų Karolinai nusibos 
tave prižiūrėti ir šerti, tavęs nekantriai lauks Floridos policija. 

— Velniop tai! Ir velniop tave! - Bobas rėkdamas pašoko nuo 
kėdės. — Man reikia advokato. 

Jis žengtelėjo du žingsnius Kroso link, tačiau šis kaire ranka 
taip stipriai trinktelėjo jam į krūtinkaulį, kad Bobas vėl atsisėdo 
vos nenuvertęs kėdės. Tada Krosas pasilenkė taip arti, kad Bobas 
turėjo pakreipti galvą. 

— Ir dar vienas dalykas pabaigai, Bobai, - sušnabždėjo Krosas. — 


Jei dar kartą prisiartinsi prie Aleksės, aš tau sprandą sulaužysiu. Ir 

taip sudarkysiu tavo gražų veidelį, kad jo niekas neatpažins. Baigsis 
tavo, moterų numylėtinio, dienelės. Vieninteliai moterų žvilgsniai, 
nukreipti į tave, bus kupini užuojautos ir pasibjaurėjimo. 

Bobas apstulbo, bet tik kelias sekundes. Paskui viskas sulipo į 
visumą — ir grasinimas, ir prokuroro teigimas, kad Aleksė nekalta. 
Bobas ėmė juoktis: 

— Viskas aišku! Tavo pimpalas nenustygsta dėl mano sesutės. — 
Bobas žaismingai dūrė pirštu Hamondui į krūtinę. — Ar aš neteisus? 
Nesvarbu, žinau, kad teisus. Aš tai matau. Žinai ką, pone ypatingasis 
patarėjau, ar kaip ten tu save vadini. Kai norėsi ją dulkinti, kreipkis 
į mane. Gausi, kaip tik norėsi — iš užpakalio, iš priekio, iš šono. 
Viską galiu suorganizuoti. 

Kėdė nuvirto, o kartu su ja ir Bobas. Jo skruostikaulį persmelkė 
žveriškas skausmas ir bangomis pasklido po visą galvą. Sutraškėjo 
šonkauliai, kai į juos nežmoniška jėga trinktelėjo kumštis. 

— Pone Krosai? 

Bobas išgirdo artėjančius žingsnius ir prižiūrėtojų balsus. Jie 
sklido iš juodžiausios tamsos. 

— Ar nieko neatsitiko, pone Krosai? 


— Man nieko, tačiau bijau, kad kaliniui reikia pagalbos. 

— Tai įdomu. 

Stefi petimi spaudė telefono ragelį prie ausies: 

— Hamondai, kur tu? 

— Ką tik išėjau iš kalėjimo. Bobas Trimblas kol kas mūsų. 

— O kaip mūsų susitarimas? 

— Jo nusikaltimai Speklio saloje viską keičia. Papasakosiu 
vėliau. 

— Gerai, tai kas ten įdomaus? 

— Basetas, - pasakė Hamondas. — Ar prisimeni Gleną Basetą? 
Seržantą, kuris prižiūri įkalčių sandėlį? 

— Taip. Maždaug. Toks su ūsais? 

— Taip. Jis turi šešiolikmetę dukterį, kuri pernai buvo suimta už 
narkotikų laikymą. Pirmą kartą. Šiaip gera mergaitė, bet mokyk- 
loje susidėjo su netinkama kompanija. Bendraamžių spaudimas. 
Izoliacija... 

— Supratau. Bet kaip tai susiję? 

— Basetas prašė Smilou patarimo ir pagalbos. Smilou ir mūsų 
biuras užstojo Baseto dukterį. 


— Jie apsikeitė paslaugomis? 

— Aš taip spėju, — pasakė Hamondas. 

— Tik spėji? 

— Kol kas taip. Aš pašniukštinėjau. Policininkai nenori kalbėti 
apie kolegas, o aš dar nešnekėjau su Basetu. 

— Norėčiau eiti kartu su tavim. Kas dar? 

— Turiu sustoti dar vienoj vietoj, o paskui užeisiu į Čarlstono 
„Plazą“. 

— Ko? 

— Ar atsimeni frotinius chalatus? 

— Kuriuos žmonės dėvi eidami į baseiną? Tie balti, purūs, su 
kuriais visi atrodo lyg poliariniai lokiai? 

— () kur Petidžono chalatas? — paklausė Hamondas. 

— Ką? Aš nesuprantu... 

— Tą popietę jam darė masažą. Jis nusiprausė po dušu sveikatin- 
gumo klube, bet nepersirengė. Aš klausiau masažuotojo. Petidžonas 
ir atėjo, ir išėjo su chalatu. Jo kambaryje turėjo būti panaudotas 
chalatas ir šlepetės. Bet tarp surinktų įkalčių jų nebuvo. Tai kur 
jie dingo? 

— Geras klausimas, — iš lėto tarė Stefi. 

— Yra dar geresnis. Ar žinojai, kad Smilou nuolat darosi manikiūrą 
sveikatingumo klube? Supranti? Niekas nė nesusimąstytų, pamatęs 
jį ten apsivilkusį tuo chalatu. Einu, dar patikrinsiu apartamentus, 
gal mes ko nors nepastebėjom. Aš tik norėjau, kad tu žinotum. Beje, 
ar matei jį šiandien? 

— Smilou? — Stefi padvejojo ir atsakė: — Ne. 

— Jei pamatysi, sulaikyk, kad galėčiau netrukdomas veikti. 

— Gerai. Pranešk, jei ką sužinosi. 


— Tau pačiai pirmai. 


— Ačiū, kad atėjai, Hamondai. 
Jis atsisėdo nišoje priešais Deivę. 
— Kas atsitiko? Sakei, kad svarbu. 


— Nori valgyti? 

— Ne, ačiū, negaliu. Daug darbo. Man sodos vandens, - Hamondas 
paprašė padavėjo, kuris tuoj nuėjo atnešti. 

Hamondas pasklaidė dūmus aplink veidą ir paklausė: 

— Kada vėl pradėjai rūkyti? 

— Prieš valandą. 

— Kas čia darosi, Deive? Atrodai nusiminusi. 

Ji gurkštelėjo iš taurės, kuri, kaip Hamondas manė, buvo jau ne 
pirma ir joje buvo ne limonadas. Jis nustebęs atsakė į Deivės pra- 
šymą, gautą pranešimų gavikliu, susitikti restorane centre. Hamondo 
dienotvarkė buvo labai įtempta, bet jis važiavo į tą pusę, todėl sutiko 
su netikėtu prašymu pasimatyti. 

— Man vakar skambino Roris. Buvau su juo pasimatyme. Tik ne 
romantiškame, — paaiškino Deivė. 

— Tai kokiame? 

— Jis daug klausinėjo apie tave ir Lučio nužudymo tyrimą. — Deivė 
palaukė, kol padavėjas padėjo Hamondo sodos vandenį, ir kalbėjo 
toliau. — Jis žino, kad jūs su Lučiu šeštadienį buvot susitikę. Bet ne 
aš jam pasakiau. Prisiekiu, kad ne aš. 

— Aš tavim tikiu. 

— Jis sakė, kad kažkas tave matė viešbutyje. Jis tik spėja, kad 
mateisi su Lučiu. Bet mes žinom, kaip jam puikiai sekasi atspėti. 

— Tai tik nekaltas spėjimas. 

— Ū gal ir ne. Tu turi žinoti dar kai ką. - Deivės rankos drebėjo, 
kai ji kėlė cigaretę prie lūpų. Hamondas atėmė ją ir užspaudė pe- 
leninėje. 

— Kalbėk toliau. 

— Aš žinau apie tave ir Aleksę Lad. 

Hamondas pasvarstė, ar neapsimesti kvailiu, bet nusprendė, kad 
Deivė jo vaidybą tikrai įžvelgs. 

— Iš kur? 

Hamondas išklausė, ką Deivė papasakojo apie Aleksės apsilan- 
kymą pas ją. 

— Aš nežinau, nei kaip jūs susitikot, nei kur, nei kada. Aš nieko 


neklausinėjau, o ji pati nesakė. Beje, ji miela. 


AtiBi | 447 


— Taip, — pritarė Hamondas. — Tikrai. 

— Aš įsitikinusi, kad tu žinai, jog šis romanas ir ne laiku, ir ne 
vietoj. 

— Labai gerai žinau. 

— Kodėl iš visų Čarlstono moterų, kurios tavęs nori... 

— Deive, aš labai neturiu laiko klausytis paskaitos. Aš neplanavau 
įsimylėti Aleksės Lad šią savaitę. Tiesiog taip atsitiko. Beje, tu labai 
tinkama asmenybė sakyti pamokslams apie moralę. 

— Aš tik įspėju tave, kad būtum atsargus. Aš nebuvau su jumis 
viename kambaryje, bet jau vien iš to, kaip Aleksė ištarė tavo vardą, 
man aišku, kad ji tave myli. Visi, kas būna kartu su jumis, gali nu- 
jausti tas požemines sroves, netgi toks neromantiškas žmogus kaip 
Roris. Todėl aš tau paskambinau. — Deivės akys prisipildė ašarų ir 
tai jį gąsdino, nes Deivė niekada neverkdavo. — Aš bijau dėl tavęs, 
Hamondai. Ir dėl jos. 

— Kodėl, Deive? Ko tu bijai? 

— Bijau, kad Roris nužudė Lutį ir norėdamas tai nuslėpti gali dar 
ką nors nužudyti. 

Hamondas ilgai ir įdėmiai žvelgė į ją, o paskui švelniai nusi- 
šypsojo: 

— Ačiū, Deive. 

— Už ką? 

— Kad rūpiniesi manimi. Myliu tave už tai. O dar labiau myliu, 
kad rūpiniesi Alekse. Tikiuosi, kad jūs susidraugausit. - Hamondas 
pakilo iš savo vietos nišoje, pasilenkė ir pabučiavo Deivės viršu- 
galvį. — Tau nėra ko nerimauti. 

— Hamondai! — šūktelėjo Deivė, kai jis išskubėjo iš nišos. 

— Aš išsikapstysiu, — riktelėjo nueidamas. — Pažadu tau. 

Hamondas iš restorano nulėkė į automobilį. Važiuodamas į vieš- 


butį, surinko Aleksės numerį. 


Virtuvės durų spyna vis dar buvo nesutaisyta. Jai buvo nesaugu. 
Kaip jis prisiminė iš anksčiau, virtuvė jauki ir tvarkinga, tačiau 


Čiaupas varvėjo. 


448 | SANDRA BROWN 


Tuo metu, kai jis ėjo pro telefoną, šis suskambo. Vyriškis krūpte- 
lėjo. Po antro skambučio kitame laido gale prašneko moteris: 

— Hamondai, ar tau viskas gerai? 

Ji sėdėjo kabinete, atsukusi nugarą į duris. Vyriškis užuodė 
gvazdikėlių prismaigstytus apelsinus vazoje ant stalelio. Ji sėdėjo 
krėsle, pacientų bylos buvo sudėtos ant stalo krašto prie jos alkūnės. 
Vienas segtuvas gulėjo atverstas ant jos kelių šalia delno dydžio 
diktofono. Jos plaukai lyg magnetas traukė saulės šviesą, sklindančią 
pro aukštus langus. 

— Nesijaudink dėl manęs. Man viskas gerai. O kaip seržantas Ba- 
setas? Buvai dėl jo teisus. Man jo šiek tiek gaila. Neaišku, kokiais 
grasinimais jį privertė bendradarbiauti... Taip, gerai. Paskambink, 
kai tik galėsi. 

Ji baigė kalbėti ir padėjo ant stalo nešiojamo telefono ragelį. Akies 
krašteliu pastebėjusi judesį, ji staiga atsigręžė. Atverstas segtuvas 
nuslydo nuo kelių ant grindų, o jo turinys išsibarstė ant rytietiško 
kilimo. Diktofonas trinktelėjo į grindis. Žinoma, moteris manė esanti 
kambaryje viena. 


— Detektyve Smilou, jūs mane išgąsdinot, — aiktelėjo ji. 


Kai Hamondas ėjo pro Smitį liftų link, jis valė klientui batus. 

— Labas, Smiti. Ar šiandien nematei detektyvo Smilou? 

— Ne, pone Krosai, tikrai nemačiau. 

Paprastai būdamas smalsus, Smitis dabar nepakėlė akių ir ne- 
sulėtino ritmo, kuriuo pakaitomis brūžavo šepečiais kliento batą. 
Hamondas neužtruko; jis mąstė, kaip pasiekti penkto aukšto apar- 
tamentus. 

Geltona juosta vis dar buvo kryžmai užklijuota ant durų. Vakar 
Hamondas paėmė raktą iš valdytojo, todėl dabar pralindo pro juostą 
ir Įėjo į vidų, palikęs praviras duris. Užuolaidos buvo užtrauktos, 
todėl kambaryje tvyrojo prieblanda. Hamondas apžiūrėjo svetainę, 
kur kraujo dėmė ant kilimo atrodė beveik juoda. Kambarių tarnybos 
darbuotojai sakė, kad užsakytas naujas kilimas. Stovėdamas šalia 


dėmės, Hamondas mėgino nors kiek apgailestauti dėl Petidžono 

mirties, tačiau nepavyko. Jis visą gyvenimą buvo niekšas ir netgi 
po mirties nešė sumaištį į kitų gyvenimus. 

Hamondas nuėjo tiesiai prie miegamojo kambario spintos. Jis pa- 
žvelgė į kabantį chalatą su diržu per juosmenį. Chalatas buvo toks 
pat, kokį Lutis vilkėjo eidamas į sveikatingumo centrą. Kambaryje 
palikęs drabužius, nuėjo į dušą centre ir sugrįžęs į apartamentus 
persirengė. 

— Niekada nebūčiau apie tai pagalvojęs, jei tu nebūtum užsimi- 
nusi, kai mes gėrėm bare tą popietę, — pasakė Hamondas. Jis atsi- 
gręžė ir pažvelgė į Stefi, kuri manė įslinkusi iš paskos nepastebėta. 
Iš tiesų Hamondas jos laukė. 

— Tu retoriškai paklausei, ar aš įsivaizduoju, kaip Lutis stypčioja 
vilkėdamas frotinį chalatą. Tada neįsivaizdavau. O vakar vakare 
emiau svarstyti, iš kur tu žinai, kad jis vaikštinėjo vilkėdamas frotinį 
chalatą. Ir tada susidomėjau, kur dingo jo panaudotas chalatas. - Ha- 
mondas mąsliai pažvelgė į Stefi. — Ir žinai, ką sugalvojau? Kad tai 
tu išeidama iš jo kambario ant savo drabužių apsivilkai tą chalatą. 

— Ant sportinio kostiumėlio. Man atrodė, kad tai gera mintis. Kas 
eitų žudyti šitaip apsirengęs? Jau geriau su chalatu. 

— Tu jį palikai sveikatingumo centre. 

— Kartu su rankšluosčiu, kurį, matyt, Petidžonas atsinešė iš centro. 
Aš jį užsivyniojau ant galvos kaip turbaną, užsidėjau juodus akinius. 
Praktiškai nebuvo įmanoma manęs atpažinti. Sveikatingumo centre 
viską susitvarkiau. Ten buvo daugybė žmonių su chalatais, grįžusių iš 
sporto salės ir baseino persirengti. Niekas į mane nekreipė dėmesio. 
Išėjusi iš viešbučio aš nubėgau kelias mylias, o kai grįžau, lavonas 
jau buvo surastas ir tyrimas prasidėjęs. 

— Labai gudrus sumanymas. 

— Ir man taip atrodė, — suktai šypsodamasi pritarė ji. 

Stefi laikė nukreipusi į Hamondą revolverį. Jis klausiamai pa- 
žvelgė į ginklą. 


— Ar čia tas pats? 

— Žinoma, ne. Manai, aš tokia kvaila, kad du kartus šaučiau tuo 
pačiu ginklu. Kai atidaviau tą, kuriuo nušoviau Petidžoną, pasiėmiau 
kitą. Dėl viso pikto. 

— Kol mes čia kalbamės, Basetas kaupia drąsą, atgailauja, jį 
graužia sąžinė. 

— Tik jis liudys prieš mane. Daugiau niekas niekada nesusies tų 
ginklų su manimi. Aš nepasirašiau registracijos žurnale, jis taip pat. 
Basetas šmeižia mane, nes jaučia nuoskaudą. 

— Smilou paprašė tavęs, kad būtum nuolaidesnė Baseto duk- 
terial. 

— Pirmą kartą aš sutikau. Aš nekalta, kad ji vėl įkliuvo. Jos bylą 
svarstys po kelių savaičių. 

— O ką tu pažadėjai Basetui? 

— Kad nebūsiu griežta, siūlydama nuosprendį teisėjui. 

— Arba? 

— Arba mieloji Amanda atsakys, kaip priklauso. Jis galėjo 
rinktis. 

— Labai griežtai deriesi. 

— Kai mane priverčia. 

— O kas tave privertė nužudyti Petidžoną? 

— Jis mane apgavo! — Stefi suspiegė taip, kaip Hamondas nie- 
kada nebuvo girdėjęs. Ji prarado ryšį su realybe. — Aš šnipinėjau 
jo prašymu. Patarinėjau, kaip sužlugdyti varžovus ir pačiam nenu- 
kentėti, kaip neperžengti teisėtumo ribos. Petidžonas sakė ketinąs 
panaudoti medžiagą prieš Prestoną ir susidoroti su jumis abiem. Jis 
siekė tave išstumti ir į aukščiausią kėdę pasodinti mane. Paskui jis 
sulaužė žodį, — Stefi žvilgsnis tapo niūrus. — Jis pamatė, kad gali 
geriau pasinaudoti medžiaga prieš Prestoną — patraukti tave į savo 
pusę. Manė šitaip priversiąs tave dirbti jam. Petidžonas padėkojo 
man už vargą ir sugaištą laiką ir paklausė, kodėl turėtų rinktis gerą 
prokurorą, kai gali gauti patį geriausią. 

— Todėl tą popietę atėjai jo nužudyti. 

— Neturėjau iš ko rinktis, Hamondai. Aš žaidžiau pagal taisykles, 


tačiau tai nepadėjo. Kai atėjau į prokuratūrą, aš dirbau daugiausia 

1r labiausiai stengiausi, tačiau visus svarbiausius darbus, kaip ir 
paskutiniąją bylą, atiduodavo tau. Petidžonas pasiūlė man galimybę 
iškilti. Nors kartą aš būčiau ko nors pasiekusi. O paskui, kai per- 
galė atrodė taip arti, tas kalės vaikas nusprendė manęs neberemti. 
Mane ir anksčiau yra nuvylę, bet ne taip skaudžiai. Atrodė, kad 
kiekvieną kartą, kai tik jį pamatysiu, prisiminsiu, kad esu nevy- 
kelė. Tikriausiai Petidžonas mane laikė naivia vištele. Jis manė esąs 
viršesnis, o aš negalėjau to pakęsti. Galima sakyti, manyje kažkas 
nutrūko. Negalėjau leisti, kad jis šitaip išsisuktų. Petidžonas man 
viską išdėstė telefonu, bet aš reikalavau susitikti akis į akį. Atėjau 
keliom minutėm anksčiau, nei buvom susitarę, ir kai pamačiau jį 
sudribusį ant grindų, pamaniau, kad mane kažkas aplenkė ir atėmė 
tą malonumą. 

— Galbūt Aleksė. 

— Aš nieko nežinojau apie Aleksę Lad, kol tas Danielsas jos ne- 
apibūdino. Net neįsivaizduoji, kaip mane prakaitas mušė toje ligo- 
ninės palatoje. Bijojau, kad jis pirštu parodys tiesiai į mane. Aš jo 
viešbutyje nemačiau, tačiau negalėjau būti tikra, kad ir jis manęs 
nematė. Tačiau kai Danielsas apibūdino Lad, negalėjau patikėti 
savo sekme. Atsirado tikra įtariamoji. O kai dar išniro tas Trimblas, 
įsivaizdavau turinti angelą sargą, — nusijuokė Stefi. 

— Tu kėsinaisi į Aleksės gyvybę. 

— Tai buvo klaida. Niekam neturėjau patikėti tokio darbo. 

— Kas jis? 

— Žmogus, prieš kelis mėnesius išvengęs teisingumo. Buvo 
kaltinamas užpuolimu ir sumušimu. Advokatas jį išsuko, o aš pa- 
maniau, kad tokį žmogų naudinga turėti, nes jo pagalbos tikrai gali 
prireikti. Gal nujaučiau, kad mano sąjunga su Petidžonu blogai 
baigsis, — gūžtelėjo pečiais Stefi. — Taigi padariau taip, kad to vai- 
kino nepasodintų, bet jo pėdsakų nepamečiau. Jis sutiko perrėžti 
gerklę už niekingą šimtinę, bet jam nepavyko ir jis pabėgo iš miesto 
su tais penkiasdešimt dolerių, kuriuos sumokėjau iš anksto. Jis net 
nesusisiekė su manim. 


Stefi pliaukštelėjo delnu per kaktą: 

— Kokia aš kvaila. Aš nesusiejau tavo užpuolimo su savo samdytu 
žudiku, kol nesužinojau, kad Aleksė Lad gyva ir sveika. 

— Bijojai, kad tą šeštadienį ji matė tave Petidžono kambaryje? 

— Maniau, kad visko gali būti. Nuo pat pirmos apklausos jaučiau, 
kad ji kažką slepia, ir bijojau, jog ji mane atpažino ir tik laukia 
tinkamos progos išmesti slaptą kozirį. Mane baisiai pribloškė, kad 
ta paslaptis buvai tu. Kada jūs susipažinot? 

Hamondas neatsakė. 

— Na, tiek to, — tyliai atsiduso Stefi. — Tu teisus, manau, kad 
tai nesvarbu, nors mano savimeilė buvo labai įžeista, kad tu taip 
lengvai iš mano lovos įšokai į josios. Žinoma, suprantu, kodėl tu ją 
taip trauki. Miegoti su tavimi ir man nebuvo sunki pareiga. Būčiau 
ir pati tave pasirinkusi, net jei Petidžonas nebūtų pasakęs, kad pa- 
šnekesiai lovoje — neblogas informacijos šaltinis. Stefi pakėlė pis- 
toletą: — Nesakau, kad nekenčiu tavęs, Hamondai, bet meluočiau, 
kad man patinka, jog tu viską lengvai gauni. Aš nuėjau labai toli ir 
tu — paskutinė mano kliūtis. Atleisk man. 

— Stefi! 


Ji šovė jam į krūtinę. 


Stefi apsisuko ir nuskubėjo per svetainę durų link. Kitoje pusėje 
pistoletus atstatę laukė detektyvas Maiklas Kolinzas ir du unifor- 
muoti policininkai. 

— Atiduokit ginklą, panele Mandel, - įsakė Kolinzas. Jo balsas 
rodė, jog šį kartą jis nejuokauja. Vienas policininkas žengė pirmyn 
ir paėmė iš jos pistoletą. 

— Kaip tu? — paklausė Kolinzas Hamondą. 

Kai Stefi, prasižiojusi iš nuostabos, atsigręžė, Hamondas žiūrėjo į 
ją. Neperšaunama liemenė jį išgelbėjo, nors prie visų kitų savaitės 
žaizdų dar prisidėjo bjauri mėlynė. 

— Tu mane apgavai! 

Kolinzas „deklamavo“ Stefi jos teises, tačiau jos dėmesys buvo 


nukreiptas į Hamondą. 

— Aš tai supratau vakar. Šiandien prieš auštant susitikau su 
Smilou ir viską jam papasakojau. Viską! Taigi mes surežisavom 
šį „spektaklį“. Aš apsimečiau, kad renku įkalčius prieš jį, bet iš 
tiesų mes dirbom kartu. Jis manė, kad tu imsi nerimauti, kai aš 
išsakysiu savo nuomonę apie įkalčius prieš tave. Jis liepė man pri- 
sisegti mikrofoną ir apsivilkti neperšaunamą liemenę. Džiaugiuosi, 
kad jo paklausiau. 

Stefi tiesiog degė neapykanta. Hamondui buvo sunku patikėti, 
kad dar taip neseniai jie buvo meilužiai. Jis liūdnai tarė: 

= Žinojau, kad laikai mane savo varžovu, bet niekada nemaniau, 
J0g mėginsi mane nužudyti. 

— Tu nepakankamai mane įvertinai, Hamondai. Niekada manęs ne- 
gerbei. Niekada nemanei, kad aš esu tokia pat protinga kaip ir tu. 

— Matyt, iš tikrųjų nesi. 

— Bet aš buvau pakankamai nuovoki, kad suprasčiau apie tavo 
romaną su Alekse Lad! - riktelėjo ji. - Ir nemėgink to neigti, nes 
turiu įrodymų, kad šią savaitę su ja gulėjai! 

Hamondas mostelėjo Kolinzui, kad išvestų Stefi. Ji atsisuko į 
Hamondą ir šūktelėjo per petį: 

— Šiai kuo aš tave pribaigsiu, Hamondai! Tavo romanu su ta mo- 


terimi. Galėsi kalbėti apie poetišką teisingumą! 


— Aš laukiau jūsų, detektyve, bet negirdėjau, kaip įėjot, — tarė 
Aleksė, lyg sau priekaištaudama. 

— Mes nežinom, ką ir kada Stefi gali pulti. Aš patikrinau, ar už 
namo nieko nėra, ir įėjau pro užpakalines duris. Spyna vis dar su- 
gadinta. Reikėjo ją iš karto sutaisyti. 

— Mano galva šią savaitę buvo pilna svarbesnių rūpesčių. 

— Pragariška savaitė. 

— Švelniai tariant. 

Smilou priklaupė ir surinko išmėtytus popierius. Aleksė padėkojo 
ir sudėjo juos atgal į segtuvą. 

— Aš girdėjau, — pasakė jis, - kaip Hamondas jums pasakojo apie 


Basetą. 

— Taip. 

— Na ir nuovokus gi jis. Viską suprato. 

— Bet jis nedaug jus aplenkė. Hamondas sakė, kad kai šįryt pasi- 
dalijo su jumis savo įtarimais, jūs prisipažinot, kad ir jums dingtelėjo, 
Jog čia gali būti įsipainiojusi Stefi. 

— Taip, bet aš nesiėmiau tos versijos. Atvirai kalbant, tikriausiai 
todėl, kad labai džiaugiausi, jog Petidžonas negyvas. —- Smilou pa- 
žvelgė Aleksei į akis. - Daktare Lad, aš iš tikrųjų niekada nemaniau, 
kad jūs jį nužudėt. Atleiskit man dėl kai kurių klausimų. 

Ji linktelėjo galvą, priimdama atsiprašymą. 

— Kai perduodate bylą teismui, sunku ją atsiimti. Aš buvau pa- 
grindinė įtariamoji, o jūs nenorėjot suklysti. 

— Maža to. Aš nenorėjau, kad Hamondas būtų teisus. 

Tarp jų stojo nesmagi tyla. Ją nutraukė sučirškęs Smilou mobilusis 
telefonas. 

Smilou atsiliepė ir ramiai išklausė pašnekovą. 

— Jau einu, — galiausiai tarė jis ir išjungė telefoną. — Stefi šovė į 
Hamondą. Jis nesužeistas, — greit paaiškino jis. — Jam pavyko įrašyti, 
kaip Stefi prisipažįsta nužudžiusi Petidžoną. Dabar ji areštinėje. 

Aleksė nesuvokė, kaip visą laiką jaudinosi. Susikaupusi įtampa 
atlėgo ir ji krito į krėslą. 

— Hamondui nieko neatsitiko? 

— Visiškai nieko. 

— Vadinasi, viskas baigta, — tyliai tarė ji. 

— Ne visai. Hamondas už pusvalandžio kalbės spaudos konferen- 


cijoje. Ar galiu jus pavėžėti? 

Laikinieji Čarlstono apygardos teismo rūmai nebuvo labai dideli, 
todėl Meisonas Monro paklausė, ar negalėtų surengti spaudos kon- 
ferencijos rotušėje. Jam leido. 

Gerbdami taip ilgai ir gerai tarnavusį visuomenei pareigūną, 
daugelis žmonių, penktadienį paprastai skubančių namo, susi- 
rinko išklausyti oficialaus pareiškimo apie Meisono Monro išėjimą 
į pensiją. Tačiau atėję išgirdo ne tik tai. 

Praėjusio savaitgalio įvykiai nebeatrodė tokie svarbūs, kol nepa- 
sklido gandai apie tai, kas įvyko tame pačiame viešbučio kamba- 
ryje, kur mažiau nei prieš savaitę buvo nužudytas Petidžonas. Dėl 
žmogžudystės suimta apygardos prokuroro padėjėja. 

Kai Hamondas paskui Meisoną ir kitus apygardos prokuratūros 
darbuotojus įėjo į salę, ji jau buvo sausakimša. Atvyko net prokuroro 
pavaduotojas Valisas papilkėjusiu nuo chemoterapijos veidu. Kai 
visi pareigūnai susėdo scenoje, trūko tik Stefanijos Mandel. Pirmoje 
eilėje sėdėjo žurnalistai ir operatoriai, už jų trys eilės buvo rezer- 
vuotos miesto, apskrities ir valstijos pareigūnams, dvasininkams 
bei kitiems įžymiems žmonėms. Likusios vietos salėje buvo skirtos 


svečiams. Tarp jų sėdėjo Hamondo tėvai. Motina pasisveikindama 

linksmai pamojavo Hamondui. Hamondas linktelėjo ir motinai, ir 
tėvui, tačiau Prestono veido išraiška liko akmeninė. Tą rytą Ha- 
mondas paskambino tėvui ir pasiūlė sandėrį, apie kurį vėliau minėjo 
Bobui Trimblui: Hamondas rekomenduos generaliniam prokurorui 
nereikšti Prestonui kaltinimų, jei jis liudys prieš Trimblą. Žinoma, 
tai rodytų, jog Prestonas žinojo apie teroristinius veiksmus Speklio 
saloje. Jis atsiribojo nuo šių įvykių, bet per vėlai, kad išliktų visiškai 
nekaltas. 

— Toks mano pasiūlymas, tėve. Galit sutikti arba nesutikti. 

— Tik jau nekelk ultimatumo! 

— Arba pripažinsit savo kaltę, arba sėsit į kalėjimą, — ryžtingai 
pareiškė Hamondas. — Kaip norit. 

Hamondas leido tėvui tris dienas pagalvoti ir viską aptarti su 
advokatu. Jis galėjo lažintis, jog tėvas sutiks su jo sąlygomis. Nuo- 
jauta sustiprėjo, kai rūstus tevo žvilgsnis iš pradžių susvyravo ir 
nukrypo į šoną. 

Ar galima tikėtis, kad tėvui pabudo sąžinė? Nors ir išliks ta pra- 
raja, kurios peržengti jie nepajėgs, Hamondas tikėjosi, kad pavyks 
sutarti bent dėl kai kurių dalykų. Jis troško vėl kada nors pavadinti 
Prestoną tėčiu. 

Deivė taip pat sėdėjo salėje ir atrodė lyg kino žvaigždė. Ji pasiuntė 
Hamondui oro bučinį, bet kai žurnalistas pakišo jai mikrofoną ir 
kažko paklausė, Hamondas matė, kaip ji, maloniai šypsodamasi, 
pasiuntė jį velniop. 

Hamondas žvelgė į užpakalines duris, pro kurias Smilou įvedė 
Aleksę. Jų žvilgsniai susitiko. Jie akimis ryte rijo vienas kitą. Pa- 
keliui į konferenciją Hamondas šnekėjosi su Alekse mobiliuoju 
telefonu. Tačiau įsitikinimas, kad ji pagaliau saugi ir nuo Stefi, ir 
nuo Bobo, jam teikė daug daugiau džiaugsmo nei pats pokalbis. 

Smilou palydėjo Aleksę iki laisvos vietos šalia Frenko Perkinso. 
Advokatas atsistojo ir šiltai ją apkabino. Smilou paliko Aleksę Per- 
kinso globai ir nuėjo pakylos link. Jis linktelėjo Hamondui, kvies- 
damas ateiti. Šis sumišęs atsiprašė ir nulipo nuo pakylos. 


— Šauniai padirbėjai, — pagyrė Smilou. 

Suprasdamas, kiek Smilou reikėjo pastangų, kad ištartų tokį 
komplimentą, Hamondas pasakė: 

— Aš tik nuėjau ir padariau, ką tu man patarei. Jei nebūtum 
vadovavęs, nieko nebūtų išėję. — Jis patylėjo ir pridūrė: — Vis dar 
negaliu patikėti, kad Stefi kėsinosi į mane. Tikėjausi, kad ji pasi- 
duos ir prisipažins. 

— Tada tu jos nepažįsti. 

— Aš per vėlai tai suvokiau. Ačiū tau už pagalbą. 

— Nėr už ką. 

Smilou pažvelgė į Deivę ir pamatė, kad ji taip pat žiūri į jį. Jei 
Hamondo akys neapgavo, detektyvas šiek tiek paraudo. Smilou vėl 
greit nukreipė žvilgsnį į Hamondą. 

— Čia tau, — jis ištiesė rusvą voką. 

— Kas čia? 

— Laboratorijos pranešimas, kurį Stefi man atidavė rytą. Sutampa 
su tavo krauju ant daktarės Lad paklodžių. - Hamondo lūpos pra- 
sivėrė, bet Smilou papurtė galvą. - Nieko nesakyk. Tik paimk ir 
sunaikink. Be jo visi Stefi kaltinimai, kad tu miegojai su įtariamąja, 
bus nepagrįsti. Žinoma, dabar, kai išaiškėjo, kad daktarė Lad ne- 
kalta, tai tik techninis dalykas. 

Hamondas pažvelgė į apgaulingai nekenksmingą voką. Jei paims 
jį, bus lygiai taip pat susitepęs, kaip ir Smilou byloje „Valstybė 
prieš Anton; Barlou“. Barlou buvo kaltinamas nužudęs septynio- 
likmetę draugę ir kūdikį, kurio ji laukėsi, bet Smilou suklastojo 
kai kuriuos išteisinamuosius įrodymus, kuriuos Hamondas privalėjo 
atskleisti. 

Laimėjęs kaltinimą, Hamondas sužinojo, kad Smilou esą netin- 
kamai vedęs bylą. Jis nepajėgė įrodyti, kad Smilou tyčia neįtraukė 
švelninančių aplinkybių. Nuteistas kalėti iki gyvos galvos, Barlou 
parašė prašymą persvarstyti bylą. Prašymą patenkino. Dabar byla 
bus svarstoma dar kartą, nepriklausomai nuo jaunuolio kaltės. 

Hamondas niekada neatleido Smilou už tai, kad jis įvėlė teisme 


klaidą. 

— Nebūk skautas, - tyliai pasakė detektyvas. — Negi dar negavai 
visų reikalingų ženkliukų? 

— Šitaip nesąžininga. 

Smilou ėmė kalbėti dar tyliau: 

— Mes nemėgstam vienas kito ir abu žinom kodėl. Mes veikiam 
skirtingai, bet dirbam toje pačioje pusėje. Ir man, ir prokuratūrai 
reikia tokio kieto prokuroro kaip tu, o ne geraširdžio politiko kaip 
Meisonas. Tu daug daugiau gero padarysi šioje apskrityje tapęs 
aukščiausiu teisėtvarkos pareigūnu, negu prisipažinęs apie netin- 
kamą seksualinį elgesį, į kurį niekas nekreipia dėmesio. Pagalvok, 
Hamondai. 

— Hamondai! 

Jį kvietė ant pakylos, norėdami pradėti konferenciją. Jis neatsi- 
gręždamas atsakė: 

— Ateinu. 

— Kartais mes turim pakeisti taisykles, kad padarytume geresnį 
darbą, —- pasakė Smilou, įsmeigęs veriantį žvilgsnį. Tai buvo įtiki- 


namas argumentas. Hamondas paėmė voką. 


Meisonas kalbėjo labai ilgai. Žurnalistų akys atrodė lyg stiklinės. 
Kai kurie operatoriai nukėlė nuo pečių kameras, juos užbūrė pa- 
sakojimas apie tai, kaip Stefi kėsinosi į Hamondo gyvybę ir buvo 
suimta. Bet šita Meisono kalbos dalis jiems pasirodė nuobodi. 

— Nors man labai skaudu, kad viena iš mano darbuotojų dabar 
sėdi policijos areštinėje ir greit bus apkaltinta sunkiu nusikaltimu, 
aš labai didžiuojuosi, kad mano ypatingasis patarėjas prokuroras 
Hamondas Krosas padėjo ją suimti. Jis šiandien parodė didelę drąsą. 
Tai viena iš priežasčių, kodėl aš patvirtinu jį savo įpėdiniu. 

Sukilo plojmų audra. Kol Meisonas gyrė Hamondo talentą, są- 
žiningumą ir atsidavimą darbui, šis žvelgė į jo profilį. Vokas su 
kaltinančiu laboratorijos pranešimu gulėjo ant jo kelių. Hamondas 
įsivaizdavo, kaip jis skleidžia piktus raudonus spindulius, kovojan- 


čius su Meisono pagyrimais. 

— Daugiau nekankinsiu jūsų, — storu balsu, bet geraširdiškai 
pasakė Meisonas. Už tai jį ir mylėjo žurnalistai. — Leiskite prista- 
tyti dienos didvyrį. — Jis pasisuko ir linktelėjo Hamondui ateiti 
prie jo. 

Operatoriai vėl užkėlė kameras ant pečių. Žurnalistai išsitiesė ir 
beveik vienu metu paspaudė tušinukus. Hamondas padėjo voką ant 
tribūnos ir atsikrenkštė. Padėkojęs Meisonui už pastabas ir pareikštą 
pasitikėjimą, jis tarė: 

— Tai buvo nepaprasta savaitė. Atrodo, kad praėjo labai daug 
laiko nuo tada, kai sužinojau, kad Petidžonas nužudytas. Iš tiesų aš 
nelaikau savęs didvyriu ir nedžiūgauju sužinojęs, kad mano kolegė 
Stefi Mandel bus apkaltinta šia žmogžudyste. Manau, kad įkalčiai 
prieš ją yra įtikinami. Būdamas susipažinęs su byla... 

Į salę įsiveržė Loreta But. 

Hamondo širdis nusirito į kulnus. Jis užsikirto ir nutilo. 

Iš pradžių Loretą pastebėjo tik buvusieji prie durų, bet kai Ha- 
mondas nutilo, visi atsigręžė pažiūrėti, kas jam sutrukdė. Nesuvok- 
dama, kokį sąmyšį sukėlė, Loreta karštligiškai mojo Hamondui ateiti. 
Dabar, kai įvykiai klostėsi taip greitai, Hamondas neturėjo laiko jai 
pasakyti, kad Aleksė jau nebe įtariamoji, todėl visai nesvarbu, kur ji 
buvo praėjusį šeštadienį. Bet dabar Loreta čia ir tikriausiai atsitempė 
iš mugės vieną tų drąsiųjų jūreivių. Nebuvo kaip jos išvengti. 

— Minutėlę atsiprašysiu. 

Nekreipdamas dėmesio į susirinkusiųjų murmėjimą, Hamondas 
nulipo nuo pakylos ir nuėjo į salės galą. Eidamas mąstė apie tuos, 
kurie dabar labai sutriks: Meisonas Monro, Smilou, Frenkas Per- 
kinsas, jis pats, Aleksė. Praeidamas pro ją, jis žvilgsniu atsiprašė 
dėl to, kas dabar bus. 

— Norėjai pasikalbėti su manim, Loreta? 

Ji net nemėgino nuslėpti susierzinimo: 

— Visą parą! 

— Buvau užsiėmęs. 

— Aš taip pat. 

Ji priėjo prie durų ir pakvietė tą, kuris buvo likęs koridoriuje: 

— Ateik čia! 

Hamondas laukė, galvodamas, ką sakys, kai jūreivis durs pirštu į 
jį ir pareikš: „Čia jis! Tai jis šoko su Alekse Lad“. Tačiau pro duris 
jėjo ne tas neseniai užverbuotas naujokas, o susirūpinęs, neaukštas 
juodaodis, užsidėjęs akinius metalo rėmeliais. 

Hamondas apstulbęs nusijuokė. 

— Smiti? — šūktelėjo jis, suvokęs, kad net nežino to vyro pa- 
vardės. 

— Kaip jums sekasi, pone Krosai? Aš sakiau, kad nereikia jūsų 
trukdyti, bet ji neklausė. 

Hamondo žvilgsnis nukrypo nuo batų valytojo į Loretą. 

— Maniau, kad tu buvai mugėje, — išgirdo jis savo kvailą tei- 
ginį. —- Taip sakei žinutėje. 

— Buvau. Ten sutikau Smitį. Jis vienas sėdėjo paviljone ir klausėsi 
muzikos. Mes pradėjom plepėti ir užsivedėm apie Petidžono bylą. 
Smitis persikėlė į Čarlstono „Plazą“. 

— Aš jį šiandien ten mačiau. 

— Atsiprašau, kad nepasikalbėjau su jumis, pone Krosai, man 
buvo gėda. 

— Dėl ko? 

— Kad nepapasakojo tau, kaip Stefi Mandel persirenginėjo pra- 
ėjusį šeštadienį, — pertraukė jį Loreta. — Iš pradžių Smitis pamatė 
ją su bėgikės drabužiais, paskui su viešbučio chalatu, o paskui vėl 
pasiruošusią bėgioti. Viskas labai keista. 

— Aš apie tai nepagalvojau, pone Krosai, kol vakar nepamačiau 
per televiziją. Tada ir prisiminiau. 

— Smitis nenorėjo sukelti nereikalingų rūpesčių, todėl niekam 
nesakė, išskyrus Smilou. 

— Smilou? 

Detektyvas, atėjęs Hamondui iš paskos, pasakė Smičiui: 

— Kai tu vakar kalbėjai apie žmogų iš prokuratūros, kurį matei per 
televiziją, maniau, kad turėjai galvoje poną Krosą. 

— Ne, pone, tą moterį prokurorę, — paaiškino Smitis. — Atleiskite, 


jei sukėliau rūpesčių. 


AtiBi | 461 


Hamondas uždėjo ranką Smičiui ant peties: 

— Ačiū, kad atėjote pas mus. Mes užrašysime jūsų liudijimą vė- 
liau. — Paskui jis padėkojo Loretai: — Ačiū tau. 

Ji susiraukė ir sumurmėjo: 

— Tu viską išsiaiškinai ir be mano pagalbos, bet vis tiek turėsi 
pamasažuoti kojas ir pavaišinti viskiu. 

Hamondas atsigręžė į salę. Kameros dūzgė, prožektoriai akino, kai 
jis brovėsi atgal prie pakylos. Jis norėjo šokinėti kaip vaikas. Įtampa 
krūtinėje atslūgo, jis vėl ėmė normaliai kvėpuoti. Nebus jokio neti- 
kėto liudytojo, mačiusio jį ir Aleksę kartu praėjusį šeštadienį. Niekas 
nežinojo, išskyrus ją, Frenką Perkinsą, Rorį Smilou ir Deivę. 

Na... ir jį patį. Jis žinojo. Staiga noras šokinėti dingo. Hamondas 
vėl grįžo į tribūną. Meisonas Monro mirktelėjo jam ir pakėlė į viršų 
nykščius. Hamondas pažvelgė į tėvą. Prestonas nuoširdžiai linksėjo, 
rodydamas pritarimą. Reikėjo sutikti su Smilou, viską nuslėpti, už- 
imti pareigas, daryti gerus darbus, ir jo netinkamas elgesys bus 
pateisintas. 

Nebuvo jokių kliūčių. Jis lengvai laimės rinkimus, tikriausiai 
net varžovo neturės. Tačiau ar bet kokios pareigos vertos to, kad 
būtų paaukota savigarba? Ar ne geriau pasakyti tiesą negu išlaikyti 
paslaptį, nors dėl to jis pralaimės rinkimus? Kuo ilgiau paslaptis 
laikoma, tuo nešvaresnė darosi. Jis nenorėjo, kad jo su Alekse pir- 
mąją naktį temdytų paslaptis. 

Hamondas žvilgsniu susirado Aleksę ir iš jos akių suprato, kad 
ji suvokia, apie ką jis mąsto. Ji vienintele žino jo mintis. Tik ji su- 
pranta, kodėl jis taip galvoja. Aleksė labai intymiai ir drąsinamai 
jam nusišypsojo. Tą akimirką Hamondas mylėjo ją labiau, negu 
manė, kad įmanoma. 

— Prieš kalbėdamas toliau... Aš norėčiau kreiptis į žmogų, kuris 
šią savaitę buvo neleistinai sukrėstas. Daktarė Aleksė Lad ben- 
dradarbiavo su Čarlstono policijos departamentu ir mano biuru, 
aukodama savo pacientus, laiką ir, svarbiausia, orumą. Ji patyrė 
didžiulį sukrėtimą. Visos apygardos vardu aš jos už tai atsiprašau. 


Taip pat noriu atsiprašyti asmeniškai. Nes aš iš pat pradžių žinojau, 

kad ji nenužudė Lučio Petidžono. Ji prisipažino, kad tą popietę buvo 
su juo susitikusi, bet daug anksčiau prieš jo mirtį. Kai kurie faktai 
rodė, kad ji galėjo turėti motyvą nužudyti. Bet netgi tada, kai ji 
buvo priversta dalyvauti žeminančiose apklausose, aš žinojau, kad 
ji negalėjo nužudyti Lučio Petidžono, nes turėjo alibi. 

Niekas nežino. Tai tik techninis dalykas. Kodel nori būti skautas? 
Padarysi daugiau gero... Niekam vis tiek nerūpi... 

Hamondas nutilo ir giliai atsiduso, bet ne iš sielvarto, o nuo pa- 
lengvėjimo. 


— Aš buvau jos alibi. 

